
INTRODUCERE 


Recitind cartea lui Radu Paraschivescu “Ghidul nesimţitului”, 
apărută în 2007 la Ed. Humanitas (carte pe care o recomand cu căldură) 
ne propunem, şi am mai scris pe această temă în 2011, doar câteva 
rânduri. 

Nesimţirea a devenit fiinţarea sinelui în afara binelui. Dihotomia 
dintre bine şi rău (antică, din Extremul Orient, trecând prin Avesta 
zoroastriană/zathustriană şi până în Europa încă necreştină) este astăzi 
tranşată doar pentru sine. Răul este doar pentru ceilalţi, pentru sine tot 
binele. Dacă societatea matură este atinsă de virusul nesimţirii, atunci, în 
mod firesc, ne întrebăm — Cum ar putea, altfel, să se manifeste tânăra 
generație? Cum tratăm în plan patologic şi postraumatologic boala 
numită Nesimţire? Mai sunt soluţii: cei 7 ani de acasă sau raţiunea care 
caracterizează încă pe “politikon zoon” ori empatizarea cu celălalt sau 
valorile româneşti pe care le refuzăm cu obstinaţie să le mai consacrăm 
sau să le lăsăm, la polul opus, ca societatea civilă (opinia publică de la 
individ la colectiv) să se ridice mai mult de prin cafenele sau fotolii 
confortabile. 

Suntem generaţia “second hand”, lăsând nesimţitul din noi să-şi 
recunoască latura opacă a lăuntricității sale. Spaţiul public a intrat şi pe 
portative, cu priză la auditoriul din cartiere: “Lasă bre că merge-aşa” sau 
“Ce bine-mi pare că ţi-am tras ţeapă”. Nesimtologia, invadată de spiritul 
contrazicerii, face ca dialogul individului cu lumea să devină doar un 
banal monolog exteriorizat. Desigur, vorbim de un derapaj al societăţii 
româneşti, care în mod brutal s-a infuzat total: de la economic la politic, 
de la social şi până la etic, de la individul anguasat şi până la colectivul 
delirant, depresiv şi fără ţintă. 

Scriam în 2013: dacă vrei să distrugi o naţiune loveşte în educaţie 
şi în învăţământ. Paradoxal, din titulatura Ministerului Educaţiei 
Naţionale lipseşte piatra de temelie — învăţământul. Înainte de a educa 
trebuie să învăţăm să-i educăm pe ceilalți. Criza dintre generaţii este 
astăzi, în primul rând, una de comunicare. Coexistăm, dar nu trăim, 
întotdeauna, împreună. Toţi vedem acelaşi lucru, dar îl interpretăm diferit 
(n-ar fi nimic rău în pluralismul punctelor de vedere), doar că, orizontul 
nostru cultural, aşteptările, educaţia, formaţia noastră intelectuală şi 
profesională, ţintele neorânduite şi neierarhizate sunt toate diferite. 

Astăzi se ajunge mai repede la pubertate, maturizarea se petrece şi 
ea într-un interval mai scurt de timp, iar alegerile şi prefigurarea 

viitorului sunt mai complicate. Trăim într-o totală artificialitate a 
alimentaţiei, a comunicării, cu acute probleme de sănătate, stress şi 
adaptare. Managementul răbdării este diferit de la individ la colectiv, de 
aici pragmatismul clipei, al momentului. Totul azi, acum — nimic pe 
mâine, pentru viitor. 

Traversăm din 1989 o criză generalizată pe toate palierele: 
economic, social-politic, educaţional şi instituțional, dar cea mai 
complexă dintre toate este criza morală. Modelele actuale nu mai provin 
din lumea instrucției intelectuale şi a artei, ci de la VIP-urile intrate 
“încălțate-dezbrăcate” prin toate canalele mass-media, fără filtraje şi 
analize, de parcă C.N.A. ar exista doar pe hârtie. 

România din 2013 nu mai este România din 1989, dar organismul 
social rămâne atins de artrita/scleroza vechiului mental comunist. Şi asta 
pentru că, imediat după 1990, România a pierdut startul în comparaţie cu 
Polonia, Cehia, Slovacia şi Ungaria. Avem identificaţi vinovaţii?, de la 
liderii de atunci, dar noi — poporul? Cert este că am intrat în sec. al XXI- 
lea cu un deficit de talente şi de ce să n-o spunem sincer, chiar la nivel 
mondial există o reală criză de lideri politici. La noi abisalul n-a fost, 
încă, atins. Poate că un răspuns este şi indiferența din noi față de 
problemele marii colectivităţi. Cădem, iarăşi în sine, neputincioşi în a ne 
ridica, măcar pentru copiii noştri. 

Schimbând universul de analiză, oare cine mai ascultă astăzi un 
istoric, un profesor, un cercetător, şi de ce nu, pe bătrânii noştri pe care i- 
am uitat? În Introducerea din Anuarul 2012 al Filialei Câmpina a 
Societăţii de Ştiinţe Istorice scriam că înţelepţi (şi avem Doamne, dar nu 
ştim să-i convingem să se implice) sfătuiesc — dar alții hotărăsc. Se pare 
că nu s-a modificat mai nimic! Cum ne va judeca pe noi — imediaţii 
postdecembrişti — posteritatea românească? 


Addendă 


Filiala de la Câmpina a S.Ş.I.R., în 2013, a împlinit 62 de ani de 
existență. Apariţia din acest an a Anuarului a fost posibilă prin implicarea 
colegilor noştri, colaboratori şi autori de articole, iar în plan editorial prin 
sprijinul financiar al Consiliului Local al Municipiului Câmpina, prilej cu 
care ne simţim obligaţi să le transmitem mulțumirile noastre. Tirajul ca şi 
tipografierea aparține S.C. Premier Ploieşti. 

Şedinţele societăţii de istorie se desfăşoară în continuare la Casa 
Tineretului, în Sala de Consiliu, de la orele 9, 30, de regulă, în ultima 
vineri a fiecărei luni. Tematica intervențiilor, comunicărilor şi a 

concluziilor cercetărilor noastre este diversificată: de la istoria locală, la 
cea națională sau universală, la recenzii şi miscellanea. Calitatea 
conţinuturilor, temele cercetate şi abordate, ca şi concluziile referenților 
aparţin în exclusivitate fiecărui autor. 

Cele trei numere ale anuarelor din 2010, 2011 şi 2012 au fost 
distinse cu premiul “Aurelian Iordănescu”, inclusiv cu Diploma Vexillum 
in Honoris “Nicolae Bălcescu”. 


Preşedintele Filialei Câmpina a S.Ș.L.R. 
Prof. Dr. Râncu Gheorghe 

I. ISTORIE LOCALĂ 


O PLACĂ ANIVERSARĂ (1) ŞI O FĂRÂMĂ DE 
ISTORIE ORALĂ 


Prof. Gheorghe Bilgă 
Colegiul “Spiru Haret” Ploieşti 


Titlul articolului vine să sublinieze rolul esenţial al cercetării orale 
în demersul meu. Cei mai mulți dintre noi valorificăm prea puţin aceste 
metode de cercetare istorică (interviuri luate participanţilor sau martorilor 
evenimentelor, cercetare la faţa locului etc.) şi ne mulţumim cu 
strângerea de informaţii din anumite lucrări generale, speciale, colecţii de 
documente, riscând să pierdem lucruri esenţiale sau întâmplări care 
niciodată n-ar fi fost consemnate într-un act oficial. Îmi amintesc şi acum 
cuvintele profesorului Lucian Boia, atunci când ne prezenta avantajele 
metodei de cercetare orală, din cadrul cursului de istoriografie, citându-l 
din memorie: „vă daţi seama cât de multe lucruri am afla şi cum, poate, 
am schimba o sumedenie de teorii dacă am lua un interviu unui dac?!” 
Dincolo de aparenta glumă regăsim foarte mult adevăr, prezentat cum 
numai distinsul profesor universitar ştia s-o facă. Nu aş fi putut realiza 
acest articol fără ajutorul domnului Mihai Cosmineanu, prezent la 
inaugurarea plăcii aniversare de la Telega - Zorile (2), cel care mi-a 
furnizat majoritatea informaţiilor din cercetarea mea orală şi căruia ţin 
să-i mulţumesc şi pe această cale. Tot dumnealui mi-a sugerat să nu mai 
folosesc termenul de monument, spunea că mai potrivit ar fi cel de placă 
aniversară, mă conformez, numai că pentru a evita repetițiile, uneori o să 
mă abat de la recomandare, cu scuzele de rigoare. 

În timpul unei discuţii amicale din cadrul unei şedinţe a Societăţii 
de Ştiinţe Istorice, filiala Câmpina, a fost lansată o ironie cum că 
Bălcescu în timpul revoluţiei paşoptiste n-a ajuns în Telega. O oarecare 
strângere de inimă am resimţit, fiindcă de mii de ori am trecut pe lângă 
monumentul care vine să amintească tocmai prezența marelui 
revoluţionar pe aceste meleaguri. De câteva ori, în calitatea de ghid al 
unor prieteni care vizitau localitatea Telega am afirmat cu tărie, 
reproducând începutul textului: pe acest loc a venit în zilele de iunie 
1848 Nicolae Bălcescu..., iar acum această situaţie să fie răsturnată?! 

De la această dilemă am plecat în cercetarea mea, iar pe măsură ce 
strângeam informaţii apăreau tot mai multe nepotriviri legate de istoria 

acestei plăci aniversare. Prima ar fi legată de textul explicativ, acum e 
altul decât cel de la inaugurare. Apoi faptul că nu avea ce căuta în acel 
loc, deoarece salina respectivă a fost dată în exploatare 17 ani mai târziu 
de la data când revoluționarii munteni l-au mandatat pe Nicolae Bălcescu 
să vină la Telega. Misiunea lui era de a atrage de partea revoluției pe 
militarii ce păzeau pe ocnaşi, eventual pe lucrătorii salinelor, poate şi pe 
săteni. Nu în ultimul rând, controversa iscată în istoriografia noastră, 
dacă şi-a dus la bun sfârşit misiunea primită de a ridica Prahova la lupta 
revoluţionară, sau nu, strâns legată de prezenţa lui la Telega. 

Placa a fost inaugurată la data de 23 iunie 1968 când în ţară se 
desfăşurau manifestări pentru a sărbători împlinirea a 120 de ani de la 
izbucnirea revoluţiei în Ţara Românească. De ce tocmai pe 23 şi nu pe 9 
iunie când a izbucnit la Islaz, sau pe 11 iunie când şi Bucureştiul era 
cuprins de febra revoluţiei, sau cu puţin înainte de 9 iunie pentru că 
atunci a ajuns Nicolae Bălcescu în zonă, greu de spus! Nu cred că 
programul manifestărilor naționale a fost dat peste cap de vizita în ţara 
noastră a secretarului general al Mişcării Naţionale a Revoluţiei, 
preşedintele Republicii Congo, Alphonse Massamba - Débat care a făcut 
o vizită de stat în România tocmai în acele zile (3). Nici varianta unei 
întârzieri cu 12 zile dată de diferenţa de calendar dintre stilul vechi şi cel 
nou pentru secolul al XIX-lea nu stă în picioare pentru că, aşa cum vom 
vedea, au existat manifestări legate de împlinirea a 120 de ani de la 
revoluţie, începând cu 9 iunie. Cred că la nivelul superior al conducerii 
partidului a fost un declic, o luare de poziţie, o vorbă spusă lui Ceauşescu 
că ar fi bine să..., pentru că după manifestările inițiale de la începutul lui 
iunie au urmat altele, până către sfârşitul lunii, mult mai fastuoase (4). 

Flamura Prahovei din 12 iunie are un articol al profesorului emerit 
Nicolae Simache în care se evidenţiază rolul deosebit al prahovenilor în 
desfăşurarea revoluţiei. Pe altă pagină, sub titlul general „Manifestări ale 
tineretului dedicate aniversării Revoluţiei de la 1848” sunt enumerate 
acţiunile ce au avut, sau urmau să aibă loc: 

*Tineri din mai multe organizaţii U.T.C. din Prahova au invitat în 
mijlocul lor profesori de istorie şi alți oameni de cultură pentru a le 
vorbi despre importanţa evenimentelor revoluţionare de acum 120 de 
ani; 

*La Casa de cultură din Câmpina peste 500 de tineri au ascultat o 
interesantă expunere pe această temă, susținută de profesorul Nicolae 
Simache; 

e Întreprinderea „Flacăra” Ploieşti a găzduit pe profesorul Nicolae 
Stelian pentru a le vorbi tinerilor despre aceleaşi evenimente; 

+ Au fost inițiate mai multe concursuri pe diferite teme legate de 
Revoluţia de la 1848. Un concurs cu tema „Marele revoluţionar 
democrat Nicolae Bălcescu” organizat pentru elevii uteciştii din licee s-a 
încheiat recent în oraşul Ploieşti (...). Un alt concurs, aflat în plină 
desfăşurare are ca temă „Revoluţia de la 1848 în ţară şi în judeţul 
Prahova”. Etapa I a acestui concurs s-a desfăşurat în majoritatea 
comunelor din județ, la întreprinderi şi instituţii. Etapa judeţeană urma să 
se desfăşoare la 16 iunie; 

+A fost iniţiat un proiect pentru realizarea unui album „Pe urmele 
lui N. Bălcescu în judeţul Prahova” ce cădea în sarcina tinerilor din 
Ploieşti, Câmpina şi Telega. Cuprindea aspecte referitoare la activitatea 
revoluționară şi drumul făcut de Bălcescu în judeţul Prahova, despre 
desfăşurarea evenimentelor revoluţionare din urmă cu 120 de ani pe 
aceste meleaguri. Albumul urma să fie purtat de un grup de tineri 
ploieşteni, predat celor din Câmpina, iar din 23 iunie, în cadrul adunării 
populare desfăşurată la Telega, ajungea în mâna tinerilor din această 
comună. După completarea lui definitivă, urma să fie depus la Muzeul de 
Istorie al judeţului, ca un omagiu adus marelui revoluționar de către 
tinerii prahoveni (5). 

În numerele următoare ale cotidianului menţionat regăsim 
manifestări patronate de Comitetul judeţean pentru cultură şi artă, ce s-au 
desfăşurat în toate sferele vieţii publice cum ar fi: Muzeul Judeţean de 
Ştiinţele Naturii a deschis în holul de intrare o nouă expoziţie de artă 
plastică, având ca temă anul revoluţionar 1848. Filarmonica de stat din 
Ploieşti, în cadrul unui concert simfonic, a prezentat piesa Visul lui 
Bălcescu de I. Hartulary — Darclée. În Palatul Culturii din Ploieşti au fost 
expuse, printre altele, sculptura lui Gheorghe Coman ce înfăţişează pe I. 
Negulici şi pictura Lucreţiei Zoia de ce creează cu penelul şi gândirea 
unui adevărat artist, figura luptătorului pașoptist Ion Codru-Drăguşanu. 
Seria articolelor continuă cu „1848 în arta plastică” şi „Anul 1848 şi 
modernizarea limbii literare” (6), ultimul trebuie subliniat în mod 
deosebit, cu ironia de rigoare. 

Acum se întâmplă ceva la nivelul conducerii superioare de partid. 
Urmează trei mari evenimente: La 22 iunie a avut loc Adunarea populară 
de la Islaz cu prilejul aniversării a 120 de ani de la Revoluţia din 1848 în 
Țările Române, unde au participat peste 40.000 de oameni în frunte cu 
tovarăşii: Paul Niculescu-Mizil, membru al Comitetului Executiv, al 
Prezidiului Permanent, secretar al C.C. al P.C.R., Florian Dănălache, 
membru al Comitetului Executiv al C.C. al P.C.R., Vasile Patilineţ, 
secretar al C.C. al P.C.R., Ion Iliescu, prim-secretar al C.C. al U.T.C., 

ministru pentru problemele tineretului şi alţi reprezentanţi ai unor 
instituţii centrale şi organizaţii obşteşti (7). Apoi a urmat manifestarea de 
la Telega şi asupra căreia vom insista, la 23 iunie, seria încheindu-se cu 
Adunarea populară din Bucureşti, desfăşurată sâmbătă, 29 iunie 1968, pe 
stadionul „Republicii”. Ultima încununează, ca un suprem omagiu, 
numeroasele manifestări de venerație, recunoştinţă şi prețuire care s-au 
desfăşurat în întreaga ţară faţă de cei ce aveau să aşeze, în toiul luptelor 
revoluționare, o piatră de hotar la începuturile istoriei moderne a 
poporului român (8). Nu am putut să nu redau partea de început a 
articolului din „Flamura Prahovei” pentru că este savuroasă. Nicolae 
Ceauşescu a ţinut o amplă cuvântare ce va fi prinsă într-o broşură scoasă 
în tiraj de masă, la Editura Politică, cu titlul 120 de ani de la Revoluţia 
din 1848, informaţie regăsită tot în aceeaşi publicaţie într-un număr de la 
începutul lunii iulie. 

Noile autorităţi judeţene ale Prahovei, ce aveau un statut provizoriu 
pentru că tocmai avusese loc reforma administrativă care modifica 
precedentul mod de organizare ce avea ca sursă de inspiraţie unitățile 
administrativ-teritoriale existente pe teritoriul URSS, regiuni şi raioane, 
voiau să iasă în evidenţă cu orice preţ. Mai ales că Telega (asta datorită 
mitizării lui Nicolae Bălcescu) ocupa un loc central alături de Islaz şi 
Bucureşti. Aşa le-a venit ideea că pot realiza ceva ce s-ar ridica la nivelul 
pretențiilor conducerii centrale, numai că timpul a fost destul de scurt... 
Totuşi au luat-o înaintea autorităţilor judeţene teleormănene care au 
ridicat monumentul comemorativ al Adunării de la Islaz, din centrul 
localităţii, în 1969. Chiar dacă nu era timp pentru ceva grandios, o placă 
aniversară se putea realiza, un bust de ipsos al lui Nicolae Bălcescu, dat 
căminului cultural din Telega (9), de asemenea, numai că cei care au 
formulat textul explicativ nu stăpâneau prea bine limba română. 

Pe placa memorial, realizată din marmură albă, se afla următoarea 
inscripție: Lângă lacul format pe locul fostei saline în acest loc unde se 
afla salina a venit în zilele începutului de iunie 1848 Nicolae Bălcescu 
pentru a organiza şi porni revoluţia cu ciocănaşii şi măglaşii din Telega. 
Graba sau incompetenţa, ori şi una şi alta, reies din: repetiţia supărătoare 
a cuvintelor „loc” şi „salină”, de aici formularea nereuşită; incizarea 
textului, aşa cum se poate distinge din fotografiile perioadei respective 
era una rudimentară; ca să nu mai vorbim de încadrarea lui, ce deranja 
vizibil ochii privitorului. Aici trebuie să subliniez că în marea majoritate 
a lucrărilor existente, chiar şi în cele de după 1989, ale unor autori 
prestigioşi, care fac referire la acest monument comemorativ, regăsim 
această inscripţie şi nu cea actuală. 

În anul 1971, d-nii Mihai Apostul şi Mihail Vulpescu publicau 
lucrarea, “Muzee şi monumente prahovene”. Vorbesc despre această 
piatră memorială ce ar avea următoarea inscripţie: «În acest loc, unde se 
afla salina, a venit în zilele începutului de iunie 1848, Nicolae Bălcescu, 
pentru a organiza şi porni revoluţia cu ciocănaşii şi măglaşii din 
Telega». Observăm că lipseşte prima parte a textului inițial, fapt ce-i 
conferă un alt statut în ceea ce priveşte corectitudinea exprimării 
gramaticale. Primele informaţii din cercetarea mea orală duceau către o 
modificare în acest sens, prin anularea părții de început pe aceeaşi placă. 
Era probabil varianta cea mai comodă pentru toţi, şi cu siguranţă a fost 
luată în calcul de cei care trebuiau să rezolve problema. Numai că tot nu 
ieşea bine, deoarece se eliminau primele două rânduri, iar încadrarea 
avea şi mai mult de suferit. Mai exista posibilitatea ca placa din marmură 
să fie întoarsă, dar necesita demontarea, transportul la un atelier pentru 
rescriere (poate cealaltă faţă nu era bine şlefuită) şi din nou montarea. Ar 
fi durat mult, toţi implicaţi doreau discreţie, aşa că s-a optat pentru 
varianta în care să fie schimbată fără prea multă vâlvă. 

De ce distinşii autori au un text diferit faţă de cel iniţial, dar şi faţă 
de cel prezent astăzi?! De subliniat că la inaugurare a fost prezent, aşa 
cum vom vedea, d-ul Mihail Vulpescu în calitate de preşedinte al 
poate nu au vrut să-şi lege numele de o gravă greşeală gramaticală; sau 
au vrut să menajeze pe cei ce au gândit primul text; poate că lucrarea a 
fost publicată tocmai între momentul nereuşit de eliminare a primelor 
două rânduri şi fixarea noii plăci; ori pur şi simplu au dorit să sporească 
calitatea cărții respective. 

lată textul care se găseşte astăzi: Pe acest loc a venit în zilele de 
iunie 1848 Nicolae Bălcescu pentru a organiza şi porni revoluţia cu 
ciocănaşii şi măglaşii din Telega. La o simplă lecturare şi comparând 
încadrările în dreptunghiul plăcii, lesne s-a observat că diferenţele erau 
mari, drept urmare placa nu putea fi decât înlocuită. Orice urmă de 
îndoială a fost înlăturată în momentul când am ajuns la faţa locului şi am 
privit atent monumentul. Placa ce se găseşte astăzi fixată pe acelaşi 
postament din beton (90/145/20 cm), nu mai este din marmură, ci dintr- 
un aliaj, înclin să cred că este bronz dar nu mi-am dat seama pentru că 
este vopsită, cu literele ieşite în relief din turnare. După o atentă 
comparaţie a imaginilor şi a sistemului de prindere, pot să afirm cu 
certitudine că prima placă avea aceleaşi dimensiuni ca şi aceasta 
(80/120/3 cm). 

Vechea placă din marmură albă se află astăzi în posesia unui 
cetăţean din localitatea Telega (m-a rugat să nu-i dau numele), însă m-am 
lovit de un refuz din partea lui de a colabora. Cu puţin noroc puteam să 
aflu momentul înlocuirii, să văd dacă sunt urme ale modificării textului, 
eventual vreo spărtură. Când l-am întrebat cum a intrat în posesia ei, 
răspunsul a fost iarăşi evaziv, ba că i-a dat-o primarul de la acea dată, ba 
că a găsit-o aruncată lângă postament şi a pus-o în căruţă, peste nisipul 
luat din râul Doftana. Până la urmă a recunoscut c-o are dar se află sub 
nişte lemne aruncată şi nu putem ajunge la ea. Fiul său îmi spunea, în 
glumă, că l-a „urmărit” în toată copilăria lui, deoarece atunci când făcea 
curat prin curte trebuia s-o mute din loc în loc şi îi rupea mijlocul de grea 
ce era. Cârcotaşii spun că va apărea, într-un târziu, ca monument funerar 
în cimitirul localităţii Telega, deoarece se pretează foarte bine la aşa 
ceva, fiind marmură albă, destul de groasă, iar întoarsă poate suporta 
orice mesaj funerar. 

Cum şi când s-au schimbat plăcile nu am aflat. Pot fi mai multe 
variante: chiar de la inaugurare s-a văzut greşeala, dar nu s-a mai putut 
face nimic şi s-a gândit „româneşte” pe la partid: lasă că merge şi aşa; 
sau poate a existat promisiunea politrucilor către oamenii cu carte, că 
imediat ce se va putea lucrurile se vor îndrepta. Cred şi eu în această 
posibilitate, mai ales că au fost mai mulţi oameni de cultură. Amintesc pe 
profesorul emerit Nicolae Simache, directorul Muzeului Judeţean de 
Istorie, Mihail Vulpescu, preşedintele Comitetului judeţean pentru 
cultură şi artă, mulți profesori printre care Mihai Cosmineanu, şi oricare 
dintre aceştia putea observa. Chiar dacă nu toți ar fi avut curajul să atragă 
atenţia celor mari de la partid, din aproape în aproape greşeala tot ar fi 
ajuns la urechile lor. Altă variantă e legată de vizitele la Muzeul Doftana, 
în luna noiembrie, pentru comemorarea victimelor cutremurului din 
1940, făcute de conducerea judeţului, sau chiar de Nicolae Ceauşescu, 
acestea fiind singurele persoane care ar fi putut dispune schimbarea 
plăcii. Câteodată se opreau şi la acest monument (sau poate l-au văzut din 
maşina care mergea foarte încet din cauza unei curbe strânse), nu le-a 
plăcut realizarea, şi s-a ajuns la înlocuire. 

Regia pentru tot ce s-a întâmplat la Telega în data de 23 iunie 1968 
a fost semnată de Comitetul judeţean Prahova al U.T.C. şi Comitetului 
judeţean pentru cultură şi artă, cu sprijinul direct al Comitetului 
orăşenesc de partid Câmpina. Chiar înainte de inaugurarea plăcii 
aniversare, presa prahoveană a invitat pe locuitorii zonei să participe, 
dezvăluind şi o parte a programului: luarea de cuvânt a profesorului 
emerit Nicolae Simache şi montajul literar-muzical „Deşteptarea 

României” susținut de actorii Teatrului de stat din Ploieşti (10). La 
adunare au participat lon Jinga - secretar al Comitetului judeţean de 
partid, Constantin Oană - prim secretar al Comitetului judeţean al U.T.C., 
Gheorghe Rusan - prim secretar al Comitetului orăşenesc Câmpina al 
P.C.R., activişti de partid, de stat şi ai U.T.C., reprezentanţi ai vieţii 
publice din localităţile înconjurătoare, oameni de cultură. În cadrul 
adunării a luat cuvântul profesorul emerit Nicolae Simache, directorul 
Muzeului Judeţean de Istorie, care a făcut o amplă expunere asupra 
importanţei şi semnificației Revoluţiei de la 1848 pentru poporul nostru, 
referindu-se în mod deosebit la evenimentele care au avut loc în judeţul 
Prahova şi în comuna Telega. Nu este întâmplător, deci, faptul, că 
Bălcescu a ales chiar acest loc pentru declanşarea revoluţiei din judeţul 
Prahova. În numele tineretului din judeţ, Dan Bujor, şeful comisiei 
culturale a Comitetului judeţean U.T.C., a înmânat profesorului Nicolae 
Simache albumul ştafetă intitulat „Pe urmele lui Bălcescu în judeţul 
Prahova” despre care am mai făcut referire. Albumul urma să fie depus la 
expoziția organizată în Ploieşti cu acel prilej şi apoi la Muzeul Judeţean 
de Istorie. Acesta m-a interesat în mod deosebit, în speranţa că poate 
descopăr ceva nou referitor la subiectul articolului meu, dar mai ales 
eram curios să văd cum au răstălmăcit traseul prahovean al lui Nicolae 
Bălcescu şi destinația sa finală. Mulţumesc pe această cale personalului 
Muzeului Judeţean de Istorie şi Arheologie Prahova care a fost prompt în 
a-mi rezolva cererea. Albumul este un mare nimic! Doar aspectul şi 
copertele sunt deosebite; destul de mare, cred că se apropie de formatul 
A3, greu, cu file puţine dar foarte groase. Cred că d-ul Simache a fost în 
situaţia stânjenitoare a unei promisiuni făcute, probabil pe la Comitetul 
judeţean U.T.C., după care a regretat gestul, şi a însăilat câteva fotografii 
şi două texte banale. Din memorie redau ceea ce cuprinde, fără a avea 
pretenţia că sunt în ordinea corectă, sau că nu am scăpat nimic. Pe pagina 
de început e imaginea lui Bălcescu; urmează trei schiţe, iar sub ele, ani; 
mănăstirea Mărgineni- 1840 (şi aici ar fi ceva de comentat dar nu intru în 
amănunte), Câmpina (aici parcă ar fi stilizat Muzeul Haşdeu)-1848 şi 
Telega-1848, cu nişte clădiri ce ar vrea să însemne construcţiile de la 
suprafața ocnelor. Altă pagină are un text olograf al lui Nicolae Simache 
despre însemnătatea Revoluţiei de la 1848 cu semnătura domniei sale. În 
dreapta sunt cca 20 de semnături, tot olografe, cred ale fruntaşilor 
judeţului de la acel moment, dar fără nume. Urmează poze: de la 
manifestările ploieştene, apoi cu primirea de către câmpineni a 
albumului, şi cele mai multe sunt de la Telega. Câteva de la inaugurarea 
plăcii: când Dan Bujor înmânează albumul d-lui Simache; una în care 

acelaşi domn Simache este în mulțime (era şi păcat să nu-şi tragă jar pe 
spuză dacă tot dumnealui l-a făcut), şi momente ale programului cultural- 
artistic. Altele sunt din localitatea Telega: clădirea băii centrale, o 
panoramă a Telegii făcută de pe un deal, poza unei machete ce se găsea 
la Muzeul Doftana cu exploatarea „în clopot” a unei saline ş.a. Pe o altă 
pagină se prezintă programul manifestărilor de la Telega, scris tot de 
mână. Aici mi-a atras atenţia urarea de „bun venit” din partea primarului 
Mircea Cercel, care în realitate, după spusele profesorului Cosmineanu, 
nu s-a întâmplat. Nu din cine ştie ce motive, ci fiindcă era modest şi 
extrem de emotiv. Concluzia?! Mult efort pentru nimic cu acest album! 
Şi din partea mea de a-l găsi, dar mai ales a celor de atunci. Dar cum 
partidul a hotărât, musai trebuia îndeplinit! 

A urmat un bogat program cultural-artistic. Peste 300 de pionieri 
din tabăra Telega au intonat cântecele „Trei culori” şi „Pe-al nostru 
steag”, înălțând cu glasurile lor cristaline în imn de slavă înaintaşilor. 
Pioniera Petcu Stănica din detaşamentul nr. 6 a recitat cu mult patos 
poezia „ării mele”, prin care, în numele tinerei generaţii se angajează 
să ducă mai departe făclia tradiţiilor poporului şi partidului. 

Să ne amintim, suntem în 23 iunie şi tocmai începuse vacanţa de 
vară, iar odată cu aceasta s-a deschis şi tabăra de elevi, situată la câţiva 
paşi de locul respectiv. Era mult mai uşor să-i implici pe aceşti pionieri, 
probabil mai bine instruiți, din familii mai bune în comparaţie cu cei din 
Telega, dar asta nu înseamnă că n-au participat şi elevi localnici: 
formaţia de dansuri a şcolii generale nr. 2 din Telega, în frumoase 
costume naţionale, a prezentat o suită de dansuri. Arcul peste timp şi 
legătura între generaţii au fost realizate şi prin invitația de a cânta la 
drâmbă melodii vechi româneşti, făcută bătrânului Stan Rîndaşu. Un 
colectiv al Teatrului de stat din Ploieşti, în regia lui Gigi lonescu, a 
prezentat apoi un montaj literar muzical intitulat „Deşteptarea 
României”, care s-a bucurat de aprecierea celor prezenţi. Orchestrele şi 
soliştii Casei de cultură din Câmpina şi ai uzinei Poiana Câmpina au 
prezentat în încheiere un frumos program. S-a vizitat apoi muzeul 
Doftana şi casele memoriale Haşdeu şi Grigorescu din Câmpina, barajul 
de la Paltinu şi alte locuri pitoreşti de pe Valea Prahovei. (11) 

În zilele următoare presa prahoveană dezvăluie succesul acţiunii şi 
participarea numeroasă: sute de oameni, tineri şi vârstnici, veneau 
duminică din Telega (sic), Câmpina şi satele înconjurătoare spre locul 
unde, în urmă cu 120 de ani, Bălcescu aducea flacăra Revoluţiei în 
mijlocul ciocănaşilor, măglaşilor de la Ocnele din Telega. În parcul de 
lângă gara Telega, în jurul scenei în aer liber, pavoazată sărbătoreşte, s- 

au adunat peste 2.000 de urmaşi ai celor care şi-au legat numele pentru 
totdeauna de istoria poporului nostru (12). 

Din cercetarea orală am aflat că au fost invitate şi oficialităţile 
locale pentru a lua cuvântul, primarul Mircea Cercel declinând oferta în 
favoarea proaspătului director al Casei de cultură din localitatea Telega, 
profesorul Mihai Cosmineanu, care a vorbit despre Telega şi Revoluţia 
de la 1848: Am vorbit eu şi după aceea Simache, marele profesor Nicolae 
Simache, despre care am o amintire grozavă. Era cam aiurit, între 
ghilimele, dar a fost preocupat toată viaţa de istorie, deoarece toate 
veniturile sale erau cheltuite pentru a cumpăra exponate, de multe ori în 
defavoarea imaginii sale. La un moment dat, în timpul discursului, m-am 
uitam la pantofii lui; într-un pantof la un picior avea ciorap, în celălalt 
nu avea. Și tot vorbind a transpirat din cauza însufleţirii cu care o făcea, 
dar şi a căldurii. Era în iunie, era soare, era frumos afară. Tot 
transpirând a dat să se şteargă, a dus mâna în buzunar să scoată batista, 
dar tot explicând venirea lui Bălcescu la Telega nu a observat că în locul 
batistei era ciorapul de la celălalt picior... Când s-a terminat festivitatea 
au mers la restaurantul “Zorile” pentru a “stropi” placa. Nu jos, în faţa 
mulțimii, ci la etaj, sus, unde i-am spus domnului profesor Nicolae 
Simache: «domn! profesor, nu pe aici a venit Bălcescu!» şi mi-a răspuns: 
«taci mă copile! că ştiu şi eu, nu le mai spune ăstora, unde să pun placa 
asta?! pe Vale unde n-o vede nimeni? aici este intrarea reprezentativă în 
comuna Telega şi e în drum spre Doftana (muzeul n.a.)!» (13). Lucrurile 
acestea erau cunoscute de o persoană avizată, însă rolul ideologico- 
propagandistic al unui astfel de monument, dat de autoritățile comuniste, 
era mult mai puternic decât stabilirea adevărului istoric. Peste asta se 
adaugă nefericita legătură cu fostul muzeu Doftana (astăzi clădirea fostei 
închisori stă să cadă). Când i s-a spus d-lui Simache că nu pe aici a venit 
Bălcescu, i se sugera că placa aniversară nu avea ce căuta acolo. Şi ce 
poate fi mai clar decât faptul, că în anul 1848 nu exista nici salina 
Doftana şi nici drumul ce lega Telega de Câmpina nu trecea pe acolo. Să 
le luăm pe rând. 

În Telega au fost cele mai renumite saline din Ţara Românească 
alături de Ocnele Mari şi Slănic Prahova. Aceste ocne din centrul 
localităţii au fost abandonate pe rând, în 1872 fiind închisă ultima. Doar 
acestea existau în anul 1848! Centrul exploatării s-a mutat către Telega- 
Doftana, unde s-a deschis în 1865 o salină ce avea la bază exploatarea 
modernă pe bază de maşini. S-a renunţat la ocna „clopot” şi s-a trecut la 
sistemul galeriilor. Cronologia este destul de prezentă în lucrările epocii, 
nu avea cum să-i scape d-lui Simache. Dacă eşti partizanul ideii că 

Bălcescu a ajuns până la ocnă, acestea nu puteau fi decât cele din Telega 
- Centru, şi în apropierea lor ar fi trebuit să existe monumentul. Indiferent 
unde s-a oprit, misiunea lui era legată de acea exploatare şi dacă tot 
voiam să marcăm cumva asta, o făceam cu mai mult respect faţă de 
istorie, mai ales că exista destul spațiu lângă băile sărate pentru o 
construcție evocativă. Eu cred că nici astăzi nu e târziu pentru a mai 
îndrepta ceva. 

Revenind la drumul dintre Telega şi Câmpina, lucrurile stau cam 
aşa. Din documentele găsite, principala cale rutieră în toată istoria 
localităţii era cea către Câmpina, fără să ştim exact traseul. La fel de 
important putea fi, dar mai puţin prezent în documente, drumul prin 
Mislea, plecând de la premisa că este mult mai uşor să urmezi firul apei, 
mai ales când ai o căruţă plină cu sare, decât să treci peste deal, aşa cum 
se întâmplă cu toate celelalte drumuri ce ies din Telega. Dar importanţa 
unui drum e influenţată de mai mulţi factori, cum ar fi vămile, legătura cu 
o localitate mai mare, destinaţia finală etc., şi cel spre Câmpina era, şi 
este, drumul principal. Ieşirea din Telega către Cosminele, Aluniş se 
făcea de regulă prin Buştenari dar nu e exclusă nici varianta Meliceşti. 
Când principele Carol face prima sa ieşire în ţară (1866), mergând pe 
traseul Telega-Slănic Prahova, urmează calea prin acest din urmă sat. 
Pentru a marca acest moment a fost ridicată, câţiva ani mai târziu, 
«Crucea Domnitorului». 

Pe noi ne interesează cel dinspre Câmpina pentru că ştim că 
Bălcescu pe acesta a venit. Când profesorul Simache a scăpat vorba, 
atunci când a răspuns d-lui Cosmineanu, unde să pun placa asta?! pe 
Vale unde n-o vede nimeni? ştia că drumul era altul. Vechea vatră a 
localităţii Câmpina era undeva în sudul oraşului de azi. El s-a extins spre 
nord, est şi vest pentru că aşa permite relieful. Dacă priveşti zona prin 
google maps observi că linia cea mai scurtă din Câmpina spre Telega 
trece peste dealul Plai - Ciobu şi iese undeva spre Telega - Vale. Pe 
acesta a mers Bălcescu, indiferent dacă a ajuns la ocne sau nu. E ilogic să 
crezi că drumul spre Telega făcea un ocol de câţiva km, o lua spre nord- 
est şi apoi spre sud-est în situaţia în care şi acesta străbate dealuri la fel 
de înalte ca cel peste Plai - Ciobu. Este adevărat că drumul principal ce 
leagă astăzi Telega de Câmpina trece pe la Doftana (Zorile), iar cel pe 
care a venit Bălcescu nici nu mai există. Schimbarea a avut loc odată cu 
deschiderea noii saline (1865), dar mai ales după ce s-a construit calea 
ferată (1883) ce transporta sarea de aici, prin Câmpina spre destinația 
finală. 

Motivul adevărat al amplasării monumentului acolo este legătura 
cu fostul muzeu Doftana. Nu poate fi luat în calcul un considerent 
turistic. Mult mai mulţi vizitatori ar fi avut dacă ar fi fost amplasat în 
parcul de lângă vechile saline, din centrul localității, unde după 
abandonare s-au format lacuri sărate. Chiar şi atunci când muzeul exista, 
turiştii ce veneau la „Băile minerale Telega” erau mult mai numeroşi în 
comparaţie cu cei care aflau cum fosta închisoare a devenit „Universitate 
de partid”, în perioada interbelică, pentru membrii ilegalişti ai Partidului 
Comunist din România. 

De altfel d-nii Mihai Apostol şi Mihail Vulpescu, în lucrarea mai 
sus amintită, ne arată adevăratul motiv al amplasării în acel loc: Situarea 
acestei plăci memoriale în imediata apropiere a Muzeului Doftana, 
subliniază odată mai mult marele adevăr că lupta din veac pentru 
libertate şi dreptate a fost continuată şi împlinită de cei mai înalți fii ai 
patriei noastre — comuniştii. 

Putem vorbi de o iniţiativă de a muta placa în apropierea vechilor 
saline din centrul localităţii? Da, eu cred că aşa ar fi mai corect. Chiar 
dacă Bălcescu nu a ajuns până acolo, despre aceste ocne e vorba în toată 
istoriografia revoluţiei paşoptiste. Actualul loc al plăcii nu are nimic în 
comun cu anul 1848, ci doar cu propaganda de partid comunistă şi cu 
oameni de cultură care se abăteau de la propriile convingeri pentru a sluji 
regimul spre a le fi bine. 

Aşa am intrat în cea mai delicată problemă a articolului meu, şi 
anume dacă Nicolae Bălcescu a ajuns până la Telega. O să-mi exprim 
punctul de vedere fără a avea naivitatea că se va sfârşi polemica. Nu îmi 
propun să schimb vreo teorie, de altfel s-a scris atât de mult despre 
Revoluţia de la 1848 încât nu cred că se mai poate descoperi ceva ce ar 
răsturna interpretările. Nici nu vreau să minimalizez rolul lui Nicolae 
Bălcescu în acele zile. Dar nici nu pot să nu subliniez că prea mult s-a 
scris într-o direcţie. Sunt lucrări publicate în perioada comunistă, 
tributare naţionalismului-comunist şi mitizării lui Nicolae Bălcescu, care 
se agaţă de orice informaţie, fie îndoielnică, fie trunchiată, ori scoasă din 
context, pentru a demonstra rolul deosebit pe care acesta l-a avut în 
revoluţie. 

În mai toate analizele istorice, cauza revoluţiei paşoptiste s-ar 
pierde în „negura veacurilor” şi atribuie factorului intern, dacă nu 
singurul, măcar rolul determinant. Pentru că este în opoziţie cu 
interpretarea anterioară, este ignorată o sursă istorică deosebit de 
importantă, lucrarea „Biografia domnului Alex. Cristofi”, publicată la 
Craiova în 1897, în care se spune: Dupe revoluțiunea de la Paris la 24 

februarie 1848, Lamartin (membru al guvernului revoluţionar francez 
n.a) a trimis în țară pe Nicu Bălcescu şi Alex. G. Golescu, care au 
debarcat la Islaz pe Dunăre şi au spus căp. Pleşoianu că sunt trimişi de 
Lamartin ca să înceapă mişcarea; iar Pleşoianu le-a spus că fără 
Maiorul Tell nu face nici o mişcare. De aici s-a dus la Giurgiu şi a spus 
(sic) lui Tell ce a spus Pleşoianu. —Tell le-a răspuns că nu face nimic 
fără Ion Heliade Rădulescu. Mergeţi la Bucureşti le-a zis Tell, de 
împăcaţi pe Heliad cu Iancu Ghica şi să-mi aduceţi bani ca să plătesc 
mâncarea soldaţilor, să nu se asemene a „zaveră ”, aşa s-a şi făcut. Ce 
reiese de aici?! Că factorul extern a jucat un rol important. De altfel data 
începerii revoluţiei este amânată la sfatul aceluiaşi Lamartin care trimite 
un mesager, pe doctorul Mandl, la Bucureşti. Şi ne mai arată ceva: rolul 
destul de palid, cel puţin până în acest moment, pe care-l are Bălcescu, în 
comparaţie cu maiorul Tell şi lon Heliade Rădulescu. Credibilitatea 
lucrării lui Alexandru Christofi este sporită şi de faptul că nu a ezitat să 
se prezinte într-un mod nedemn de un militar (să nu uităm ce caractere 
aveau ostaşii odinioară), în schimbul adevărului istoric. El a recunoscut 
că a plâns în faţa lui Bălcescu, atunci când acesta i-a cerut să treacă 
imediat la acţiune. Eu am început să plâng şi am descris lui Bălcescu 
dificultăţile ce întâmpinam (14). 

Să ne aplecăm asupra altei surse, scrierile lui Ion Ghica, din care 
reies cam aceleaşi lucruri: Pe aproape de Paşte am fost trimis de comitet 
să mă înţeleg cu Tell, ca să fixăm ziua ridicării... Acolo ne-am învoit ca 
revoluţia să izbucnească în Bucureşti şi Ploieşti în ziua de Paşte şi 
totodată batalionul lui Tell să fie concentrat la Islaz, unde se afla 
compania căpitanului Pleşoianu, de unde să pornească spre Craiova 
răsculând Oltenia... 

La începutul lui aprilie, rolurile noastre ale fiecăruia erau 
împărțite. Nicu Bălcescu cu Teologu erau destinaţi a merge la Telega, 
unde Marin Serghiescu (Naţionalu), Telegescu şi Duca erau înţeleşi cu 
ciocănaşii, ca de-acolo să pornească să răscoale Ploieştii, unde aveam 
înțelegere cu mai mulți negustori... 

Stăm toți gata şi aşteptam ordinele comitetului ca să pornim 
fiecare la destinaţia noastră, când d-ul de Nion, consulul general al 
Franţei, cheamă pe C. A. Rosetti şi-i arată o depeşă prin care Lamartine, 
atunci ministrul treburilor din afară, îi scria să-l prevestească că 
trimitea într-adins la Bucureşti, pe un amic al său credincios, pe doctorul 
Mandl, care avea să ne facă comunicaţiuni importante din partea sa şi 
că, înainte de sosirea acelui trimis al său, să nu facem nicio mişcare. 
Lamartine fusese prevestit de noi de tot ce proiectam. În urma acelei 

depeşe, a trebuit să contramandăm toate dispoziţiunile luate şi să 
aşteptăm sosirea doctorului Mandl (15). 

Ce mai aflăm de la Ion Ghica? Că în prealabil, la ocnele din Telega 
ajunseseră Marin Serghiescu, Telegescu şi Duca pentru înţelegere cu 
ciocănaşii. Şi această informaţie e prezentă la Christofi, chiar dacă e 
puţin neclară, în capitolul „Un Episod de la 48”. P. P. Panaitescu în cea 
mai obiectivă lucrare despre Nicolae Bălcescu după părerea mea, 
Contribuţii la o biografie a lui N. Bălcescu, afirmă acelaşi lucru, citând 
sursa Christofi coroborată cu Memoires - sur l'histoire dela regeneration 
a lui lon Heliade Rădulescu. De ce subliniez toate acestea?! Pentru a 
demonstra credibilitatea acestei lucrări, care pentru prezenţa lui Bălcescu 
la Telega este determinantă şi singulară. Motivul trecerii ei într-un plan 
secund l-am văzut mai sus. 

Alexandru Christofi (membru al „Frăţiei” încă din 1844, cooptat de 
Cristian Tell), la 10 martie 1848 a fost trimis la Telega cu o comandă de 
soldaţi pentru paza arestaţilor. Începe să fie suspectat de către mai marii 
săi, drept urmare, s-a trimis şi praporcicu Racov cu altă comandă de 
soldaţi tot pentru paza arestaţilor, cu deosebire ca: praporcicu Racov nu 
era subordonat parucicului Al. Christofi contra regulilor militare. Ba 
mai mult, în 10 aprilie 1848 ajunge la Telega Leu, directorul 
penitenciarelor, care da bancheturi ca să mă spioneze. Pentru a i se 
câştiga fidelitatea este numit căpitan (16). Asta era atmosfera în Telega 
cu puţin înainte de izbucnirea revoluţiei. 

Pregătirile la Bucureşti sunt pe ultima sută de metri. La începutul 
lunii iunie, întrucât sosirea doctorului Mandl nu adusese nimic nou, 
Comitetul s-a orientat spre declanşarea revoluţiei, după planul anterior. 
Bălcescu a fost însărcinat să ajungă în Prahova din mai multe motive: 

- relaţia apropiată cu cei din Filipești; 

- în urma detenţiei lui la Mărgineni cunoscuse oameni şi locurile, 
ceea ce constituia un mare avantaj; 

- probabil mai venise de multe ori în copilărie şi adolescenţă în 
zonă, deoarece avea o proprietate la Urlaţi (17). 

Plecarea din Bucureşti spre ocnele din Telega a avut loc la 
începutul lui iunie. Acţiunea nu a rămas necunoscută guvernului, care i-a 
pus pe urme dorobanţii conduşi de colonelul Banov. A reuşit să ajungă la 
Călineşti unde a fost găzduit şi ascuns în palatul generalului Mavros, de 
către fiica proprietarului, Maria, căsătorită din 1845 cu loan C. 
Cantacuzino - Măgureanu (18). Până să ajungă aici trecuse prin Filipeşti 
de Târg, cel mai scurt drum de la Bucureşti spre Câmpina şi Valea 
Prahovei (19). Se ştia că urma să ajungă la Telega, de aceea autoritățile 

au blocat drumurile către ocne. 1848 Iunie 6. Colonelul Banov, şeful 
statului major (dejurstva) a fost în inspecţie la Telega. Eşirea pe 
drumurile de la Mănăstirea Mislea, şi Câmpina era păzită de dorobanţi 
cu Ispravnicul în cap, un Filipescu dacă nu mă înşel (20). În aceste 
condiţii destul de grele Bălcescu a încercat să-şi îndeplinească misiunea. 
A fost nevoit să stea ascuns în păduri cca 24 de ore. La un moment dat se 
părea că va eşua, şi apropiații iau măsuri ca să poată fugi peste graniţă cu 
ajutorul unui emisar trimis la Breaza. Se vorbeşte şi de un campament, 
unde Bălcescu avea trăsuri şi efecte, dar îi era frică să se aventureze până 
acolo. Pentru orice eventualitate el luase numele de Basil Olduk. Era 
ajutat şi de C. Cantacuzino, cu care era atunci în corespondenţă (21). Cu 
toate acestea a riscat enorm şi s-a întâlnit cu Alexandru Christofi într-un 
crâng, pe drumul de la Câmpina (...) şi mi-a dat o ţigaretă în care am 
găsit un bilet de la Tell care îmi zicea: «Scoală-te dacă îţi iubeşti țara, că 
acum este vremea». Eu am început să plâng şi am descris lui Bălcescu 
dificultăţile ce întâmpinam, cu toate acestea i-am spus că: când tabăra 
de la Islaz va fi la porţile capitalei, voiu fi şi eu acolo (22). Acesta este 
singurul pasaj, din singura sursă istorică care ne prezintă punctul 
terminus al lui Bălcescu către ocne. 

Există o notă de subsol în lucrarea lui P. P. Panaitescu, cu un pasaj 
al unui autor ostil lui Nicolae Bălcescu, care afirmă: Adevărul însă era că 
nici Bălcescu nu se afla la Telega (?) nici d. Telegeanu (Telegescu) 
câştigase pe cineva în favoarea mişcării (23). Neavând acces la lucrare 
nu fac nicio presupunere referitoare la afirmaţiile respective. 

Personal cred că lucrurile au stat aşa. Deoarece Bălcescu era 
urmărit şi drumurile spre ocne blocate de militari s-a recurs la o variantă 
mai sigură, aceea de a se întâlni cu Christofi undeva între Câmpina şi 
Telega, în speranţa că acesta va răspunde pozitiv solicitării, mai ales că 
era membru al „Frăţiei”. După cum reiese din promisiunea făcută, şeful 
pazei de la ocnele din Telega, împreună cu militarii disponibili, ar fi 
trebuit să-l urmeze pe Bălcescu la Bucureşti, cu oprire în Ploieşti. 
Referitor la eliberarea deţinuţilor şi antrenarea acestora, împreună cu 
lucrătorii ocnelor şi săteni, în mişcarea revoluţionară, cred că sunt 
speculaţii. În cel mai bun caz au existat, ca o eventualitate, în planul 
fruntaşilor revoluţiei. Dar cum autorităţile au luat toate măsurile pentru a 
anihila sau îngrădi demersul revoluţionarilor, lucrurile s-au complicat 
pentru Bălcescu, care avea parte de o atenţie sporită, cunoscându-i-se 
potenţialul anti-regim. Tot ce a putut face a fost să trimită un mesaj lui 
Christofi în scopul de a se întâlni. Pentru acesta din urmă nu a fost dificil 
să treacă de cei ce păzeau drumul, care probabil erau cantonaţi undeva 

între ocne şi locul unde drumul din Câmpina întră în localitate, la poalele 
dealului Plai - Ciobu. Crângul despre care se vorbeşte poate fi pe coama 
dealului, cam la jumătatea distanţei dintre Câmpina şi Telega, unde astăzi 
este pădure. A urmat doar o întâlnire, nu mai multe aşa cum Camil 
Petrecu în romanul Un om între oameni prezintă, după care Bălcescu s-a 
retras spre locul unde se ascundea peste noapte, la Filipeştii de Târg. Aici 
a primit vestea izbândei la Bucureşti şi s-a îndreptat grăbit pentru a-şi 
ocupa locul în guvernul revoluţionar. 

Aceasta este implicarea lui Nicolae Bălcescu în episodul 
revoluționar Telega-1848. E mult..., e puţin..., părerile sunt împărţite. 
Nouă ne este uşor astăzi să judecăm oameni şi fapte , dar credem că 
foarte puţini dintre noi ar da dovadă de curaj în astfel de situaţii. Pentru 
locuitorii comunei trebuie să fie totuşi un moment de mândrie faptul că 
Telega a fost în planul revoluţionarilor paşoptişti, şi nu ar strica ca în 
săptămâna „Să ştii mai multe, să fii mai bun!”, elevii de gimnaziu din 
şcolile de aici să facă o drumeţie pe acea cărare pe care a călcat şi 
Nicolae Bălcescu. O activitate venită să dezvolte un sentiment național 
modern, lipsit de încărcătură ideologică păguboasă, în totală opoziţie cu 
manifestările propagandistico-comuniste. Cu mare bucurie cred că ar 
participa şi profesorul Mihai Cosmineanu care ar spune copiilor: pe acest 
loc a venit în zilele de iunie 1848 Nicolae Bălcescu pentru a organiza şi 
porni revoluţia cu ciocănaşii şi măglaşii din Telega. 

Aceasta a fost povestea plăcii aniversare de la Telega - Zorile. Cred 
că Primăria din localitate poate lua în calcul o mutare a ei, lângă lacurile 
sărate formate pe locul fostelor saline. Se poate face cu discreţie, aşa cum 
a fost înlocuită placa iniţială, sau poate exista ceva festiv, de ce nu, fie 
într-un moment de sărbătoare a comunei, fie la început de iunie, dar 
musai să se amintească că Bălcescu poate nu a ajuns chiar până acolo! 


NOTE: 


1. Este vorba de placa aniversară de la Telega, judeţul Prahova, inaugurată la 23 iunie 
1968, pentru a sărbători împlinirea a 120 de ani de la revoluţia paşoptistă în Țara 
Românească. 

2. Toponimul „Zorile” este des folosit astăzi, a intrat în uzul localnicilor în a doua 
jumătate a secolului al XX-lea, atunci când la intersecţia drumurilor ce leagă 
Câmpina de Telega şi Brebu a fost deschis un restaurant al cooperaţiei de consum cu 
acest nume. Până atunci zona era cunoscută cu numele „gara Doftana”, dar cum 
aceasta a fost desfiinţată, treptat s-a impus noua denumire dată de localul respectiv. 
Mai trebuie menţionat că oficial în componenţa comunei Telega intră şi satul 
Doftana, dar e perceput de locuitori ca parte integrantă a satului ce dă numele 
comunei , spre deosebire de cei din Buştenari (a fost comună de sine stătătoare în 

perioada 1923-1968) şi Meliceşti care de multe ori îşi afirmă propria identitate 
sătească. Chiar persoane din alte comune îi numesc uneori „melicari” sau 
„buştenăreni”, însă nimeni, niciodată, nu a folosit apelativul „doftăneni”. Pentru a 
delimita mai precis zona s-au inventat subunități teritoriale (ex. Zorile, Muzeu, Plai, 
Lupa, Podul lui Cocoş etc). Lacul format prin prăbuşirea tavanului fostei saline şi 
placa aniversară se regăsesc în punctul „Zorile”. 
3. “Flamura Prahovei”, nr. 5072, din 9 iunie 1968, p. 1 
4. În practică, evenimentele istorice importante se aniversează sau comemorează la 
data când au avut loc, indiferent de decalajul dat de stilurile calendaristice. 
Sărbătorim Unirea Principatelor pe 24 ianuarie (a fost pe stil vechi), 27 martie - 
Unirea Basarabiei cu Vechiul Regat, tot stil vechi ş.a. 1 Decembrie - Unirea 
Transilvaniei, Banatului, Crişanei şi Maramureşului cu Patria Mamă, 28 Noiembrie - 
Unirea Bucovinei cu România, sunt datele stilului nou pentru că în acele provincii 
ăsta era calendarul, chiar dacă la Bucureşti suntem cu 13 zile în urmă. Un eveniment 
totuşi trebuia să fie altfel... e în obiceiul bolşevicilor ruşi, drept urmare Marea 
Revoluţie Socialistă din Octombrie, de fapt lovitura de stat bolşevică, chiar dacă a 
avut loc pe 25 octombrie 1917 (stil vechi), ea se sărbătorea pe 7 noiembrie după 
trecerea la calendarul gregorian. 
. “Flamura Prahovei”, nr. 5074, din 12 iunie 1968, p. 3 
“Flamura Prahovei”, nr. 5076, din 14 iunie 1968, p. 3 
“Flamura Prahovei”, nr. 5084, din 23 iunie 1968, p. 1 
. “Flamura Prahovei”, nr. 5090, din 30 iunie 1968, p. 1 
. Bustul lui Nicolae Bălcescu, realizat din ipsos, a tot zăcut pe o masă din lemn, din ce 
în ce mai şubredă, pe holurile căminului cultural din Telega, până ce a dispărut cu 
totul către sfârşitul anilor '80, după vandalizările succesive suferite în urma 
„atingerilor ca prinos de recunoştinţă” pentru marele revoluţionar, făcute de copiii 
care se tot jucau pe acolo. 
10. “Flamura Prahovei”, nr. 5083, din 22 iunie 1968 
11.“Flamura Prahovei”, nr. 5085, din 25 iunie 1968, p. 1-3 
12. “Flamura Prahovei”, nr. 5085, din 25 iunie 1968, p. 1 
13. Interviul luat profesorului Mihai Cosmineanu. În iunie 1968 era director al Şcolii cu 
clasele I-VIII, nr. 3, Telega-Meliceşti şi director al Casei de cultură din comuna 
Telega. A absolvit Facultatea de Istorie, Universitatea din Iaşi, cursuri de zi cu 
durata de 5 ani, în anul 1964. 
14. Biografia domnului Alex. Christofi, Tipografia N. I. Macavei, Craiova, 1897, p. 12 
15.lon Ghica, Opere, Vol. 1, Editura Pentru Literatură, Bucureşti, 1967, p. 462-463 
vezi şi Ion Ghica, Scrisori către Alexandri, Ediţiune nouă, Editura Librăriei Socec, 
Bucureşti, 1887, p. 707-709 
16. Biografia domnului Alex. Christofi, Tipografia N. I. Macavei, Craiova, 1897, p. 9-10 
17. Paul D. Popescu, Prahova în vremea Revoluţiei de la 1848, Editura Mectis, Ploieşti, 
2001, p. 16 
18. Mihai Apostol şi Mihail Vulpescu, Muzee şi monumente prahovene, Ploieşti, 1971, 
p. 129-130 
19. Paul D. Popescu, Prahova în vremea Revoluţiei de la 1848, Editura Mectis, Ploieşti, 
2001, p. 17 
20. Biografia domnului Alex. Christofi, Tipografia N. I. Macavei, Craiova, 1897, p. 12 
21.P. P. Panaitescu, Contribuţii la o biografie a lui N. Bălcescu, Tipografia Convorbiri 
Literare, Bucureşti, 1924, p.73 


23 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


22. Biografia domnului Alex. Christofi, Tipografia N. I. Macavei, Craiova, 1897, p. 12 
23. Zosima, Biografii politice, ed. II, p.18-19, apud P. P. Panaitescu, Contribuţii la o 
biografie a lui N. Bălcescu, Tipografia Convorbiri Literare, Bucureşti, 1924, p.73 

Placa aniversară — septembrie 2013 


Placa aniversară — la inaugurare 
Apud Gheorghe Niculescu, Valea Prahovei, Editura Sport-Turism, Bucureşti, 1984 


Placa aniversară — la inaugurare 

Apud Tucă Florian, Cătălin Zisu, Monumente şi însemne memoriale din judeţul 
Prahova, Memoria pietrei, a bronzului şi a lemnului: Dicţionar enciclopedic, Vol 2, 
Editura Centrului Tehnic - Editorial al Armatei, Bucureşti, 2006 


in i ti ut mesa 
Ave zile îepunul 

ISTORICII CÂMPINENI ÎŞI ONOREAZĂ URBEA 


Col. Marian Dulă 
Asociaţia „Cultul Eroilor” 


După ce la 9 iunie 1949 lua ființă Societatea de Ştiinţe Istorice din 
România, iar în 1951 se organiza Subfiliala Valea Prahovei, cu sediul la Breaza, 
cu istorici din Breaza şi Câmpina, din 1979 se constituie Subfiliala Câmpina a 
SŞIR, prin transferarea activității Subfilialei Valea Prahovei la Câmpina. Din 
subfilială făceau parte 36 de profesori din zona Câmpina - Breaza. Din anul 
2007 subfilala se transformă în Filiala Câmpina a S$ȘIR, datorită creşterii 
calităţii comunicărilor prezentate, abordării unei palete largi de problematici ale 
istoriei românilor și ale istoriei universale. În ultimii ani s-a diversificat şi 
componenţa membrilor Filialei Câmpina, astfel că pe lângă profesorii de istorie 
se numără şi membrii asociației „Cultul Eroilor” Câmpina (Marian Dulă, 
Dumitru Pârvu şi Gheorghe Nedelcu), preotul paroh al Bisericii „Sf. Nicolae” 
(părintele Petru Moga), inginerul silvic Adrian Popescu, mari iubitori de istorie. 

Despre activitatea Filialei Câmpina a SŞIR s-a scris în presa locală și 
judeţeană, atunci când au fost acțiuni mai importante: adunarea generală anuală, 
cercurile pedagogice ale profesorilor de istorie, excursiile documentare, dar şi 
despre organizarea, la Câmpina a Consiliului Naţional al SŞI din România. 
Activităţile au fost prezentate cu profesionalism de către jurnalişti, pentru 
informarea publicului cititor. 

Cu o manieră profesionistă, despre acţiunile, comunicările şi 
manifestările Filialei Câmpina a SŞIR, specialişti în istorie şi pedagogie au 
prezentat activitatea recentă a filialei în STUDII ŞI ARTICOLE DE ISTORIE, 
LXXIX, 2012, ISSN 0585-749X. 

În paginile acestui număr, al Studiilor pe 2012, este prezentată şi 
comunicarea Profesorului dr. Gheorghe Râncu, directorul Colegiului Tehnic 
Forestier Câmpina — Prahova, MĂRTURII DESPRE BASARABIA ÎN 
RAPOARTELE DIPLOMATICE REMISE CĂTRE M.A.S. DE CĂTRE 
GRIGORE GAFENCU, ŞEF AL LEGAȚIEI ROMÂNE DE LA MOSCOVA 
(17 AUG. 1940 — 22 IUNIE 1941) (1). 

Comunicarea profesorului Gheorghe Râncu, care se întinde pe 12 pagini, 
este bine structurată şi documentată, cu note explicite și cu trimiteri la 
documente rare din arhive. Autorul face o strălucită trecere în revistă a 
evenimentelor epocii şi evidenţiază activitatea diplomatică a omului politic 
Grigore Gafencu, în perioada de dinaintea declanşării războiului pentru 
eliberarea Basarabiei şi a Bucovinei de Nord. 

În Jurnalul de lectură, de la pag. 317 la pag. 332, al prof. dr. Bogdan 
Teodorescu, sunt aduse în faţa cititorilor materialele publicistice apărute în anul 
2011, făcând aprecieri asupra cantităţii, dar și a calităţii unora dintre publicaţii. 
La loc de cinste sunt prezentate şi primele Anuare ale S.Ş.I.R. Filiala Câmpina 
(2010 si 2011). Deşi au apărut în anii trecuţi pe coperta I, ele au fost lansate 
în acelaşi an: Anuarul 2010, cu ocazia împlinirii a 508 ani de atestare 
documentară a Câmpinei, la 8 ianuarie 2011, iar Anuarul 2011, cu ocazia 
Conferinţei Naţionale a S.Ş.I.R., în noiembrie 2011. Ambele anuare au 
beneficiat de susținerea financiară integrală a Consiliului Local și Primăriei 
Câmpina. Sunt scoase în evidentă unele materiale de importanță istorică 
aparte: „Școala din Filipeştii de Pădure” — prof. Marius Brezeanu, din ediția 
2010 a Anuarului şi „ Câmpina în perioada Regenţei (1927-1930) ” — prof. 
Marius Zaharia, „Trupele germane şi cele române, din aliaţi, inamici?” — 
col. Marian Dulă, C-dor. Dumitru Pârvu, „Ateneul popular <B.P. Haşdeu> - 
Focar de activitate cultural-artistică” — prof. Cecilia Caraboi, „Școala 
țărănească de la Poiana Câmpina” — prof. Florin Cosmineanu, „Ion 
Câmpineanu, Revoluționar, militar, om politic şi de cultură, francmason ” — 
col. Marian Dulă, „Dr. CI Istrati — Sfârşitul şi posteritatea” — prof. 
Gheorghe Stanciu, „Aspecte ale mediului privat în Câmpina după 1990” — 
prof. Victoria Vâlcu, în ediţia 2011 a Anuarului. 

JURNAL DE LECTURA- Bogdan TEODORESCU: 

Şi anul 2011 a avut o recoltă publicistica bogată: 10 cărţi, destule 
premiate încă din vară şi 5 reviste, unele la primul număr, altele deja 
intrate în tradiție. Anvergura tematică a fost dintre cele mai largi, de la 
şcoala din Panaci, la şcoala de la Panciu, ambele din Moldova, dar, una din 
Tara de Sus, cealaltă din Ţara de Jos, de la sexagenara filială bârlădeană 
a S.ȘI.R. la mai mult decât septuagenarul conflict mondial de la 
jumătatea secolului trecut, de la războaiele balcanice (cu 2 lucrări) la 
Carol al II-lea într-o nouă monografie. Să mai semnalăm o cercetare de 
istorie financiară - "Gorjul bancar” şi nu în ultimul rând un volum de 
"Contribuţii bibliografice la istoria Buzăului”, demers rarisim chiar la 
istoricii profesionişti. 

Mai puțin poate decăt altădată, desigur si datorită absenței resursei 
financiare, revistele noastre au fost concentrate anul trecut in Muntenia şi 
în Oltenia; Prahova ne-a dat două publicaţii, Câmpina făcând un adevărat 
tur de forţă cu două volume ale “Anuarului” lansate în acelaşi an (10 
ianuarie si 12 noiembrie 2011), iar de la Ploieşti ne-a sosit un masiv 
volum de studii; ... 

În planul publicaţiilor judeţene, anul 2011 a fost cu deosebire 
favorabil mai cu seamă colegilor din Prahova şi Dolj (despre acestea din 

urmă vom continua discuţia şi într-un număr ulterior). Astfel de la Ploieşti a 
ajuns la noi un volum monumental de peste 375 de pagini adunând Studii şi 
comunicări susținute în două sesiuni succesive, una din 8 aprilie 2009, 
cealaltă un an mai târziu, la 5 mai 2010. Sunt 70 de materiale, un efort 
considerabil de cercetare, dar şi de redactare şi nu în ultimul rând de 
publicare, la care şi-au unit eforturile Filiala judeţeană a S.S.I.R., 
"Societatea Culturală - Mileniul III" şi sindicatul “Şcoala Prahovei”, despre 
care am aflat din prefața lui Polin Zorilă că a oferit susținerea materială 
necesară tipăririi volumului. 

Majoritatea covârșitoare a studiilor şi comunicărilor au proporțiile 
unei expuneri într-o reuniune ştiinţifică şi aparțin profesorilor din Ploieşti 
şi Prahova (unii cu titlu de doctor sau de doctorand). Aici mi se pare a fi 
marele câştig al acestui volum, care continuă cumva la aceleaşi proporții 
” Anuarul" apărut în mai multe numere la jumătatea anilor '90. 

Din aceiaşi categorie şi din aceiaşi arie geografică provine şi cel de-al 
doilea volum al ”Anuarului" de la Câmpina, promis spre susţinere de 
Primăria oraşului la zilele festive din ianuarie 2011, pregătit şi tipărit în 
vară-toamnă şi lansat cu prilejul Conferinţei Naţionale de anul trecut. 

De la început se poate observa continuitatea cu volumul de la 
Ploieşti, mai întâi prin numărul de autori (18) profesori de istorie din 
oraş şi din împrejurimi (unii cu mai multe articole) majoritatea 
comunicate în reuniunile din ultima miercuri a fiecărei luni la sala de la 
“Casa Tineretului”, gazda primitoare a unor reuniuni de anvergură şi 
pentru S.S.I.R. 

Tematica volumului cuprinde subiecte de istorie generală, dar are 
ca toate revistele de filială, care se respectă, o foarte consistentă rubrică 
de istorie locală şi în care intră aşezări (Filipeştii de Pădure sau chiar 
Câmpina, surprinsă în perioada regenței), evenimente (relaţia militară 
germano-română în august 1944), instituţii urbane (Ateneul popular "BP 
Haşdeu”, "Şcoala ţărănească” de la Poiana Câmpina personalități (Ion 
Câmpineanu, cine altul, sau doctorul Istrati), cu o foarte interesantă 
evaluare a mediului privat în oraş, după 1990, care aşa cum am aflat 
produce sponsori şi pentru acţiunile noastre. 

Subliniind încă odată meritele incontestabile ale promotorilor 
publicaţiei în frunte cu domnul profesor Gheorghe hRâncu am 
recomanda pentru numerele viitoare şi o rubrică didactică, atât de 
necesară nu numai celor tineri, într-un moment în care schimbarea şcolii 
se arată şovăielnică, decidenţii ezită copleşiţi de discuţii contradictorii, 
rămânând până la urmă hotărâtor aportul de idei, proiecte şi atitudini al 
practicienilor de la catedră (2). 

În DAREA DE SEAMĂ CU PRIVIRE LA ACTIVITATEA 
SOCIETĂŢII DE ŞTIINTE ISTORICE DIN ROMÂNIA INTRE ANII 
2007-20011, de la pag. 337 la pag. 344, autori: Andrei POPETE- 
PATRAŞCU şi Dorina NICHIFOR, se trec în revistă cele mai importante 
acţiuni ale conducerii centrale a S.Ş.I.R. şi ale filialelor, în domeniul 
cercetării ştiinţifice, dar şi pe plan pedagogic. 

Este apreciată pozitiv activitatea Filialei câmpinene a S.Ş.I.R., atât 
prezența la şedinţele lunare, simpozioanele organizate în urbe, cât şi 
colaborarea cu alte colectivităţi cu preocupări în domeniul istoriei. Tematica 
şedinţelor se referă şi la mentalul colectiv („Profilul mental al câmpineanului 
de la începutul sec. al XXI-lea” — prof. dr. Gheorghe Râncu), precum şi la 
viaţa cotidiană („Viaţa cotidiană în Câmpina” — prof. Marin Cerasela). Între 
Filiala Câmpina a S.Ş.I.R., pe de o parte şi Filiala Câmpina a Asociaţiei 
"Cultul Eroilor”, condusă de col. Marian Dulă şi parohia „Sf. Nicolae”, 
păstorită de preot Petru Moga, pe de altă parte, există parteneriate de 
colaborare în domeniul istoriei şi al culturii. 

Remarcăm, pentru a le lua la rând, că în aproape toate filialele s-au 
desfăşurat simpozioane ştiinţifice, de regulă cu prilejul unor manifestări 
festive organizate de comunitatea locului, şi că, în aceste situaţii, s-au 
reunit comunicări în mod esenţial ale profesorilor din judeţe, bucurându-se 
uneori şi de participarea unor istorici profesionişti. 

De-a lungul timpului s-a impus chiar o anume preferinţă tematică. 
Astfel. la Bârlad a fost celebrat permanent Alexandru loan Cuza, identificat 
nu fără mari Strădanii drept fiu al urbei; la Câmpulung şi Buzău istoria 
medie a fost la ea acasă iar la Craiova si Reşiţa preponderentă a rămas 
istoria secolelor al XVII-lea şi al XIX-lea. În fine, la Câmpina şi 
Constanta au avut câştig de cauză viața cotidiană, şi în cea dintâi 
localitate şi mentalul colectiv, cu deosebire cel din ultimul veac. Treptat 
aceste reuniuni ştiinţifice au consacrat parteneriate interesante cu alte 
organizaţii (la fel de neguvernamentale), precum "Cultul Eroilor" (la 
Argeş şi la Câmpina), cu instituţiile religioase ale locului (la Resita şi la 
Câmpina), cu posturi de radio (la Reşiţa) sau cu Muzeul Marinei (la 
Constanta).În consecința acestor activități s-au dezvoltat publicaţii cu o 
tenace periodicitate, precum Tezaur, la Buzău, Muscelul din Câmpulung, 
Clio de la Reşiţa, sau recentul Anuar de la Câmpina (ajuns într-un singur 
an, 2011, la al doilea număr ) (3). 

Autorii Dării de seamă subliniază eforturile comunităților locale, 
precum şi ale filialelor din teritoriu pentru găzduirea, finanţarea, organizarea 
şi desfăşurarea şedinţelor anuale ale Consiliului Naţional. Câmpina a fost 
gazda reuniunilor la acest nivel în anul 2009, dar şi în 2011. 

Sub aspect organizatoric, Consiliul Naţional a desfăşurat patru 
şedinţe plenare anuale (la Bucureşti în 2008, Câmpina in 2009, la Reşiţa 
în 2010 şi la Mioveni in 2011), reuniuni consacrate de regulă unui dialog 
nu de puține ori fructuos între filiale şi conducere. Problemele majore 
care au revenit mereu în discuţie au avut în vedere statutul disciplinei 
istoriei în planurile de învățământ, Statutul profesorului, nevoia schimbării 
în şcoală; la dificultăţile de tot felul din activitatea curentă, evidențiindu-se 
corespunzător şi succesele obţinute. 

Recapitulând, activitatea filialelor s-a concretizat după cum 
urmează: cinci organizaţii au desfăşurat cursuri de vară, cu participarea 
anuală a 15-17 județe, patru au găzduit reuniuni ale Consiliului 
național, simpozioane relevante şi participarea ale unor membri ai 
conducerii SSIR au avut loc în 15 localităţi. Reviste proprii S-au tipărit în 
judeţele: Buzău, Caraş-Severin, Dâmboviţa şi Dolj, precum şi la 
Câmpulung, Piteşti, Câmpina şi Ploieşti, iar numere speciale SAI la 
Constanţa şi Călăraşi. În 10 județe, inclusiv Bucureşti, au apărut sub 
semnătura membrilor noştri cărţi de certă valoare. Din cele 25 de filiale, 
două (Dolj si Gorj), au activat cu respectiv 65 de membri, media 
numerică încadrându-se însă intre 20-25 membri; Braşovul s-a 
reorganizat în 2010, Sibiul şi Galaţii au reapărut în 2009, respectiv 
2011, ca şi laşii, Bihorul au funcționat fără a-şi achita cotizaţia, iar 
Mehedinţi, Ialomiţa, Suceava şi Tulcea au intrat într-o lungă amorțire (4). 

Încă de la primele ediţii, Anuarul S.Ș.L.R. Filiala Câmpina, s-a făcut 
cunoscut în rândurile istoricilor şi iubitorilor de istorie din toată ţara. Cele 
două ediţii au fost răspândite în bibliotecile şi şcolile câmpinene, la Filialele 
S.Ş.L.R. din ţară, precum şi către alte instituţii de cultură. Materialele şi 
comunicările publicate s-au bucurat de aprecierea cititorilor. Cu ocazia 
CURSURILOR DE VARĂ — TIMIŞOARA 2011, publicaţiile apărute sub 
egida Consiliului Local Câmpina şi a Filialei Câmpina a S.Ş.L.R., Anuarul 
2010 şi Anuarul 2011 au fost remarcate de cei prezenţi, iar ediţia 2010 a fost 
premiată cu Premiul "Aurelian Iordănescu". S-a demonstrat încă o 
dată „spiritul dezvoltat de comunicare”, „atracția spre elitism” şi 
„deschiderea la nou” a câmpineanului, ca să cităm din prof. dr. 
Gheorghe Râncu. 

În ultima zi a Cursurilor au fost acordate diplome tuturor 
profesorilor participanţi şi s-au înmânat Premiile Societăţii de Ştiinţe 
Istorice din România, pe anul 2010, fiind astfel evidenţiată contribuţia 
membrilor S.Ş.I.R. la cunoaşterea şi promovarea istoriei scrise: 
Premiul “Nicolae Iorga" - prof. univ. Dr. Bogdan Murgescu pentru 
lucrarea: „ România şi Europa"; Miodrag Ciuruşchin: lucrarea , 

Relaţii politico-diplomatice ale României cu Serbia în perioada 1903 - 
1914"; Nicu Pohoaț pentru lucrarea “Politica externă a României 
în timpul Războaielor Balcanice”; Laurenţiu Constantiniu pentru 
lucrarea “Uniunea Sovietică între obsesia securităţii şi insecurităţii”; 
Premiul "A. D. Xenopol” - Gheorghe Nichifor, Dorina Nichifor şi 
Andrei Popete Pătraşcu, pentru lucrarea “Dincă Schileru, o legendă 
vie a Gorjului” şi Gheorghe Birău, pentru lucrarea, “Gorjul Bancar"; 
Premiul “Constantin C. Giurescu" - doamnei Angela Rotaru 
Dumitrescu, pentru lucrarea „Învăţământul românesc din Banat”; 
Premiul "Gh. Brătianu” - domnului Nicolae Magiar, pentru lucrarea 
“Protocolul Proto - presbiteriatul Mehadiei"; Premiul “Aurelian 
Iordănescu” - revistelor: “Studii şi comunicări - istorie şi 
societate” editată de Filiala Prahova a SSIR, “Anuarul SȘIR” 
editat de Filiala SŞIR Câmpina, revista ”Historica" editată de Filiala 
SȘIR Dolj, “Historia CNET" editată de filiala SŞIR Gorj şi 
”Muscelul" editată de Filiala SŞIR Câmpulung Muscel. 

Nu putem încheia aceste rânduri fără a aduce şi un cuvânt de 
mulțumire organizatorilor, dar şi conducerii Societăţii de Științe 
Istorice din România, cu deplina convingere, că şi în acest an cursurile 
au constituit un succes deplin. Avem să părăsim Timişoara cu gândul ca 
organizarea unui eveniment ştiințifico - metodic de o asemenea 
amploare, a necesitat, pe lângă resurse financiare, o capacitate 
managerială deosebită a tuturor celor implicaţi, pe ansamblu sau 
secvențial, în buna derulare a activităţilor programate (5). 


NOTE: 


Studii şi articole de istorie, LXXIX, 2012, ISSN 0585-749X., pag. 58-69 

Studii şi articole de istorie, LXXIX, 2012, ISSN 0585-749X., pag. 317-332 
Studii şi articole de istorie, LXXIX, 2012, ISSN 0585-749X., pag. 337-338 
Studii şi articole de istorie, LXXIX, 2012, ISSN 0585-749X., pag. 343-344 
Studii şi articole de istorie, LXXIX, 2012, ISSN 0585-749X., pag. 310-316 


d dit nel 


* Profesor dr., secretar general al Societăţii de Ştiinţe Istorice din România 

ȚARA MOȚILOR-CENTRUL MIŞCĂRII LUI 
SOFRONIE DIN CIOARA (1739-1761) 


Prof. Eliza Furdui, 
Scoala Gimnazială Mărginenii de Jos 


Augustin Bunea, în cartea sa „Istoria românilor transilvăneni de la 
1751 până la 1764” relatează despre revoluţia călugărului Sofronie şi a 
popii Tunsu. Lucrarea este deosebit de valoroasă prin bogăția datelor 
prezentate şi prin relatarea amplă a tuturor momentelor derulate. Din 
aceste relatări reiese că moţii au înscris şi de această dată o pagină 
importantă în istoria locală şi națională, ei luptând acum şi pentru 
libertatea conştiinţei religioase(1). 

Nu întâmplător, domeniile Zlatnei (de Sus, de Mijloc şi de Jos), au 
fost centrul mişcării lui Sofronie şi, aceasta pentru că era în firea moţilor 
spiritul de dreptate şi libertate pentru care s-au luptat până la sacrificiu 
pentru câştigarea lor. 

În primăvara anului 1688, Principele Transilvaniei ajunge, sub 
sceptrul habsburgilor şi treptat bucuria ardelenilor, arătată la vestea 
înfrângerii sub zidurile Vienei a oştilor păgâne turceşti, în toamna anului 
1683, începe să se spulbere. Tot mai mult constată că jugul de lemn al 
„suzeranului păgân” se schimbă cu altul mai greu ,, jugul de fier al 
habsburgilor”. Expansiunea militară în Transilvania, şi ocuparea ei se 
realiza mult mai rapid, cu concursul treimii de „crainici”, deopotrivă de 
primejdioşi : călugărul iezuit, agentul fiscal şi generalul împărătesc. 

Între anii 1700-1705 a fost construită în Câmpeni, sub noua 
stăpânire, biserica romano-catolică (lăcaşul de pe strada Catedralei) (2). 
Biserica deservea îndeosebi pe slujbaşii austrieci şi unguri, aduşi aici, la 
puţin timp după instaurarea regimului habsburgic în Transilvania. 

Acum, mai mari decât nemulţumirile de ordin politic, economic şi 
administrativ erau cele de ordin sufletesc, cauzate de contra reformă, 
curent deosebit de activ de prozelitism religios, din care stăpânirea 
habsburgică înţelegea să facă instrumentul principal al politicii sale de 
expansiune spre est şi sud. În faţa acestei ofensive, îndârjirea poporului în 
a-şi apăra credinţa străbună a luat proporţii nebănuite de către noii 
stăpâni. 

Punctul culminant al împotrivirii românilor faţă de uniaţia de la 
1700 este atins de răscoala poporului răzvrătit, condusă de călugărul 
Sofronie din Cioara (cu numele de Stan Popovici avut înainte de 

călugărie), care în scurtă vreme ajunge să fie cunoscut în întreaga 
Transilvanie. Triumful şi apogeul acestei revolte a fost marcat de sinodul 
ținut la Alba Iulia în zilele de 14-18 februarie 1761. De reţinut că în acea 
perioadă se derula şi războiul de 7 ani cu Prusia, când armata austriacă 
era dislocată pe linia frontului şi deci în interior nu dispunea de suficiente 
forţe pentru a reprima mişcarea religioasă a lui Sofronie(3). 

Abia declanşată mişcarea, în părțile Hunedoarei, autoritățile au şi 
intervenit. Din ordinul Guberniului de la Sibiu, „faimosul impostor” cum 
era numit de oficialități, a fost arestat şi închis în temniţa de la Bobâlna, 
nu departe de Orăştie. La data de 13 februarie 1760 cinci-şase sute de 
români din comitatele Hunedoarei şi Zarandului, din scaunul Orăştiei şi 
din ţinutul Abrudului înarmaţi cu „pari noduroşi” au spart temniţa şi l-au 
eliberat pe Sofronie. Contele (Gabriel Bethlen, cancelar aulic 
transilvănean, îi scrie împărătesei Maria Tereza că „vorbele blânde” care 
s-au folosit pentru liniştirea spiritelor nu au avut nici un efect la acest 
popor atât de îndărătnic şi de încăpățânat, când era vorba de religie(4). 
Episcopul Aron de la Blaj scria împărătesei că Sofronie este deja stăpân 
în domeniul erarial al Zlatnei şi în Abrud. Poporul asculta de Sofronie ca 
de un rege. Anton Imecs, oficialul domenial din Câmpeni, informa şi el 
Tezaurariatul, la 25 mai 1760, că la Câmpeni, Sofronie „striga” în fața 
proprietarilor şi a dregătorilor: „A trecut puterea Domnilor, acum noi 
suntem domni!"(5). 

După ce la 12 mai 1760, Sofronie şi-a făcut apariţia la Zlatna, 
însoţit de o mare mulțime a ajuns la Abrud. La 24 mai 1760, în preziua 
Rusaliilor, la chemarea câmpănarilor, printr-o delegaţie condusă de 
fruntaşul localităţii Teodor Teoc, cu ţăranii Petru Motora, Urs Popa, 
Gheorghiţă Stan, Toader Sicoe şi loan Moraru, călugărul a sosit la 
Câmpeni(6). Aici era târgul de ţară şi poporul se adunase în număr mare 
pentru a-l asculta cu băgare de seamă pe Sofronie. Acesta l-a atacat 
vehement prin discursul său pe papa de la Roma şi pe episcopul unit de la 
Blaj, Petru Pavel Aron. 

Focul aprins de Sofronie de la Cioara, pe valea Mureşului s-a întins 
în toate părțile. În iunie 1760, mai multe sate din comitatele Albei, 
Târnavei şi Turzii au depus la Guberniul de la Sibiu o „rugare” de protest 
prin care declarau că „mai bine lasă să li se taie capetele...” şi că „mai 
curând pun toată ţara în foc şi flăcări decât să permită ca cineva să-i 
silească a se mai face uniţi”(7). 

Amploarea mişcării determină guvernul să ia noi măsuri şi astfel, la 
7 iulie 1760 a dat ordin tuturor oficialilor să-i prindă pe toți 
„răzvrătitorii” de popor şi să-i predea garnizoanei militare celei mai 

apropiate unde să fie întemnițați. Ca urmare, temnițele garnizoanei din 
Alba Tulia au început să se umple. Între cei arestaţi s-a aflat şi popa 
„Tunsu”, Molnar din Sad, de lângă Sibiu, fratele cărturarului loan Piuariu 
Molnar, cel care desfăşura în acele zile procesiuni pe Mureş. 

Urmare acestui ordin, la 2 august 1760, un număr de 25 de husari, 
cu locotenentul Ioan Halmagyi, călăuziţi de Alexandru Aron, protopopul 
din Roşia Montană, l-au urmărit şi arestat pe Sofronie pe când se afla 
împreună cu primarul Gavrilă Rus la înmormântarea unei femei, la 
biserica din Abrud-sat. Cu această ocazie husarii şi-au umplut desagii cu 
prescuri, spunând că le vor prinde bine ca hrană pentru drum. Românii 
prinzând de veste, au început să bată toaca şi să tragă clopotele la 
biserici. Alarma dată 1-a adunat pe oameni în număr mare şi grupaţi au 
pornit pe urmele convoiului spre Zlatna, reuşind, încă de pe drum să-l 
elibereze pe Gavrilă Rus. Şi apoi, îngroşându-se rândurile mulțimii, 
ajunsă la peste două mii de români, înarmaţi cu puşti, securi şi măciuci, 
au impus la Zlatna şi eliberarea călugărului Sofronie(8). 

După această etapă, Sofronie rămase singur stăpân al domeniului şi 
în 5 spre 6 august 1760, circa şapte mii de oameni au ieşit cu toţii în locul 
numit „Troian”, tocmai locul în care fusese eliberat călugărul, denumire 
dată după drumul lui Traian care trecea prin acel loc spre Alburnus 
Maior. Tot atunci la Abrud şi Roşia, mii de români s-au răzbunat pe 
preotul Alexandru Aron si pe loan Halmagyi. Acesta din urmă a scăpat 
prin fugă. Răsculaţii i-au eliberat pe ostatecii reţinuţi. Sub ameninţătoarea 
presiune a răsculaților şi pentru a scăpa familiile oficialilor montani de la 
pedepse, guvernul sibian i-a eliberat pe preoţii neuniţi închişi în diferite 
fortărețe. Curtea de la Viena se vedea nevoită la 20 octombrie 1760 să 
dea un decret pentru ca Guberniul transilvan să-i elibereze lui Sofronie 
un document întărit cu peceţi „Salvus conductus”, act prin care urmăreau 
să-l îmbuneze pe beneficiar, pe baza căruia călugărul se putea deplasa 
fără teamă în toată Transilvania. 

Cât de amplă era mişcarea condusă de Sofronie se vede şi din 
faptul că în ianuarie-februarie 1761, emisari ai acestuia erau menţionaţi 
ca aflându-se prin comitatul Crasnei. Pe seama activităţii acestora este 
pus şi rezultatul Conscripţiei din 1762 când aici s-au înregistrat 77 de 
preoţi neuniţi şi nici un preot unit. S-a constatat că şi cei trecuţi anterior 
la unitaţie s-au întors la situaţia de dinainte de 1700(9). 

În 13 martie 1761 împărăteasa Maria Tereza aproba, prin decret 
constituirea de către Guberniul transilvan a Comisiei Aulice, pusă sub 
conducerea generalului de cavalerie Nicolas Adolf baron de Buccow, 
care pe 30 martie soseşte deja la Sibiu, iar pe 9 aprilie dă o Patentă în 

limba română „Către întreg poporul românesc”, în care se sublinia 
„Iubirea ce o nutreşte împărăteasa faţă de toate popoarele sale” şi chema 
să vină la Sibiu în faţa comisiei pe 26 aprilie 1761 reprezentanţi din toate 
parohiile(10). Spre a-i convinge pe delegaţi şi pentru a asigura 
desfăşurarea lucrărilor comisiei au fost eliberaţi toţi cei închişi pe motive 
religioase, fiind eliberat din temniţa de la Viena şi popa Tunsu(11). 

Sofronie a plecat de la Zlatna însoţit de o trupă de ostaşi 
împărăteşti, dar şi de o ceată de români. În mai călugărul s-a întors la 
Zlatna nemulţumit de rezultatul întâlnirii. Buccow a trecut la restabilirea 
vechii ordini prin forță şi ameninţări. 

Generalul, înainte de a pleca însoţit de toți membrii Comisiei 
Aulice la Zlatna, Abrud şi Câmpeni, a trimis în zonă trupe împărăteşti pe 
trei direcţii: pe Valea Ampoiului, de la Alba Iulia, de la Aiud peste munţi 
şi pe Valea Crişului. Soldaţii au staționat apoi la Abrud, Câmpeni şi 
Zlatna. În acele zile tulburi s-a făcut nevăzut şi călugărul Sofronie, care a 
plecat în Țara Românească. Pentru prinderea şi aducerea lui de oriunde s- 
ar afla, Guberniul a pus un premiu de 50 de galbeni. 

Despre sfârşitul lui Sofronie, contemporanul său Samoilă Clain 
spunea că: „mergând Sofronie în Țara Românească şi făcând acolo 
tulburări, muscalii care în acea ţară se băteau cu turcii, cu rea moarte l-au 
pierdut”. 


NOTE: 


1. A. Bunea, Episcopii Petru Pavel Aron şi Dionisiu Novacovici sau Istoria 
românilor transilvăneni, Blaj, 1902, p.172. 

2. I. Lupaş, Răscoala ţăranilor din Transilvania la 1784, Brad, 1934, p. 7. 

MOTI, TOPI, MOCANI 


Prof. Ioan Furdui 
Scoala Gimnazială Măgureni 


Diferenţa dintre moți, topi şi mocani este legată de zona pe care 
aceştia o ocupă sau de ocupațiile pe care aceştia le-au avut de-a lungul 
istoriei. Mulţi istorici şi etnografi au tratat în lucrările lor aspecte 
referitoare la moți şi la țara lor. Printre aceştia se numără şi unii care s-au 
născut în această zonă: Teofil Frâncu, George Candrea, memorandistul 
Rubin Patiţa, Dominuţ Pădureanu. 

În diverse lucrări se poartă discuţii cu privire la termenii de : 
„Moț”, „ţop” şi „mocan” şi la spaţiile lor de locuire. Potrivit anumitor 
lucrări, ţopii sunt socotiți doar locuitorii de pe cursul superior al 
Arieşului, iar în altele, sub denumirea de moţi sunt socotiți cei din Bistra, 
Câmpeni şi de pe Arieşuri, în amonte. Alţi autori dau o extindere mai 
largă, cuprinzându-i sub această denumire şi pe cei de pe valea 
Abrudului. Aceştia spun spre exemplu : „când scriem moţi, înţelegem 
totalitatea românilor din Munţii Auseni, din vârful Dealului Mare, peste 
Abrud, Câmpeni, Vidre, până sus, în vârful Muntelui Găina”.(1). Numele 
de „ţop” era dat adesea sub formă de poreclă moţilor care-şi împleteau 
părul. 

Unii autori spun: „dacă moţi sunt numai locuitorii din Vidre, Albac, 

Neagra, Scărişoara, Ponorel şi Săcătură, această teză este incorectă. Căci, 
ce sunt atunci locuitorii din cele mai fruntaşe comune ale Munţilor 
Apuseni : Abrud, Câmpeni şi Bucium ?”(2). 
Moţii nu sunt moţi cu toţii: unii sunt mocani — cei din munte, care fac şi 
vând ciubere-n vale; alți-s ţopchi — mai neciopliți, vajnici purtători de 
cojoace! Moţii au rămas, prin comparaţie, numai cu clopul!Orice 
identitate are nevoie de o alteritate pentru a se identifica şi valoriza pe 
sine; moţii de la izvoarele Arieşului (cei din aşa-zisă ţară a Moților, 
localizată în partea centrală a masivului, în jurul Câmpenilor) se 
consideră moţi doar pe sine. Ei sunt cei adevăraţi, cei buni, cei harnici şi 
destoinici; ceilalți sunt ţopchi. Pentru ei au inventat zicale de genul celei 
auzite de mine la Vârtop:” unde-ai văst ţop deştept şi sticlă ruginită?!” 

Moţii sau ţopii sunt urmaşii direcţi ai dacilor şi ai coloniştilor 
romani aduşi de Traian în Dacia. Numele de „moţ” vine de la chica 
antică, moţul de păr, pe care-l purtau bărbaţii şi care era un obicei dac 
folosit până in apropierea secolului al XX-lea. Denumirea de „ţopi” 

derivă de la cuvântul german „zopf”, care în limba română înseamnă 
chică. În anumite perioade moţii purtau peste tot numele de „ţop” de la 
Terra Tzopus. În fruntea acestui teritoriu, adică ţinutul Munţilor Apuseni 
ai Transilvaniei, se afla un voievod român, care numai pe la începutul 
secolului al XV-lea şi-a pierdut neatârnarea faţă de regii Ungariei. 
Ultimul voievod amintit a fost Iacob cu reşedinţa la Abrud. 

Este falsă ideea conform căreia denumirea de „ţop” ar fi o formă 
onomatopeică, slavă sau maghiară, provenită din faptul că moţul, neştiind 
să danseze ţopăie „ca un urs”, sau că aceşti locuitori fiind înfundați cu 
casele lor răsfirate pe văi şi munți, sunt consideraţi de cei de la şes drept 
„grosolani” şi „neciopliţi”. 

Există o opinie, puţin susținută cu argumente, că moţii ar fi de 
origine alană, dar alanii au năvălit în Ardeal în secolul al V-lea. O altă 
opinie susține că moţii ar fi de origine celtică de la denumirea localităţii 
Albac, o astfel de localitate găsindu-se şi în Scoţia unde locuiesc rămăşiţe 
ale celților. 

Mocanii erau consideraţi cei de pe cursul mijlociu al Arieşului şi de 
pe versanţii exteriori ai Munţilor Apuseni, excepţie făcând cei de pe văile 
Crişurilor cunoscuţi sub numele generic de „crişeni”. De asemenea 
mocanii sunt numiți locuitorii zonelor montane care se ocupau cu 
creşterea animalelor. 

Majoritatea autorilor susțin că regiunea moțţilor face parte 
integrantă din arealul Munţilor Apuseni ai Transilvaniei, areal ,„ care se 
întinde pe de o parte din dreapta Mureşului, de la Războieni şi până la 
Păuliş, în comitatul Aradului, iar pe de altă parte de la Războieni în 
direcția Clujului şi până la Oradea. Mai precis, Munţii Apuseni sunt 
scăldaţi la sud şi sud-vest de apele Mureşului şi Arieşului, iar la nord şi 
nord-est de apele Someşului Rece, Someşului Cald şi ale Crişului 
Repede. Regiunea propriu-zisă a moţilor cade în mijlocul Munţilor 
Apuseni”(3). Privitor la locul unde începe şi unde se termină ţinutul 
moților au fost lansate păreri diferite. 

Josif  Sterca  Şuluţiu, moţ din Câmpeni, menţionează în 
Enciclopedia română că : „adevărații moţi sunt numai cei din satele Vidra 
de Jos, Vidra de Sus, Albac, Neagra, Scărişoara, Ponorel şi Săcătura, 
unde bărbaţii din vechime purtau părul împletit în chică sau legat în 
vârful capului moţ”. Rubin Patiţa spunea că Şuluţiu a omis să înşire 
printre comunele moţeşti şi satul Vidra de Mijloc, situat între Vidra de 
Jos şi Vidra de Sus, precum şi comuna Câmpeni, considerată drept centru 
al moţilor. Teofil Frâncu şi George Candrea în lucrarea lor „Românii din 


38 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


Munţii Apuseni” spuneau că „Țara Moților începe dinspre Abrud, de la 
Cărpiniş în sus, iar dinspre Ofenbaia de la Bistra”(4). 

Profesorul etnograf şi folclorist Tache Papahagi scrie în studiul 
„Cercetări în Munţii Apuseni” : „Geografia umană a Munţilor Apuseni 
ne determină să împărțim populaţia lor în două categorii bine distincte : 
în moți şi mocani. Primii se pot divide în două clase : moții propriu-zişi, 
care se ocupă mai mult de industria lemnului, şi minerii , sau băieşii din 
imediatele împrejurimi ale Abrudului”(5). 

Rubin Patiţa afirma că : „În timpurile mai noi însă, şi mai ales după 
războiul prim mondial, după urma căruia, cu mari sacrificii şi cu râuri de 
sânge vărsat, neamul nostru s-a întregit formând statul România Mare, 
noţiunea de moţ a câştigat mult în amploarea şi lărgimea ei. Într-adevăr, 
dezideratele moţilor propriu-ziși fiind comune ce cele ale vecinilor lor 
din imediata apropiere, mocanii şi crişenii, cu care au avut contacte de 
secole şi la bine şi la rău, au făcut ca sub noţiunea de moţ să intre toţi 
locuitorii satelor începând de la marginea Clujului, mai precis de la 
Gilău, spre sud până la Baia de Criş şi Brad, precum şi cei care populează 
satele de la Presaca, lângă Zlatna spre apus, Abrud, câmpeni şi pînă 
dincolo de Vidra de Sus şi înspre Hălmagiu şi Munţii Bihariei, adică până 
la Beiuş. Întreaga această populaţie pretinde azi în cor îndreptarea 
nelegiuirilor de sub regimul unguresc şi asigurarea unui viitor mai bun şi 
mai omenos. Pe baza suferințelor comune şi a teatrului luptelor eroice 
duse tot în comun de moţi cu o parte din crişeni şi mocani, precum şi pe 
baza concepției de mai sus îmbrățişată şi de guvernul ţării, regiunea 
moţilor cuprinde extremităţile următoarelor şase judeţe : Alba, Turda, 
Hunedoara, Cluj, Arad şi Bihor.” 

În lucrarea „Din istoria Munţilor Apuseni”, Rubin Patiţa susţinea 
că: „ţinuturile din Ardeal aveau fiecare voievozi de sine stătători, fără 
legături strânse între ei, slăbiciune care a pricinuit căderea românilor din 
Bihor, din Banat şi din Ardeal sub domnia regelui unguresc, domnie care 
era o suzeranitate, căci voievodatele române se susțineau până în veacul 
al XIV-lea de sine stătătoare. O dovadă despre existenţa voievozilor 
români în Ardeal, este şi Bulla Papei Clement al VI-lea, dată în 1345, în 
care se vorbeşte şi de un voievod în „Terra Tzopus”, cu numele Aprozie 
sau Ambrozie. Apoi, un principe bavarez Ottokar de Hornek, 1308, ajuns 
prizonier al regelui Ungariei la Deva este dat în paza voievodului 
ardelean Apor şi, apoi în seama voievodului din Haţeg. Acesta l-a făcut 
scăpat şi prin oamenii săi l-a condus prin „Terra Tzopus” apoi prin 
„Terra Belinis” în Maramureş, adică tot prin ţinuturi ale voievozilor 
români. Ținutul numit „Terra Tzopus” dăinuia din epoca romană după 

cum o dovedesc tăblițele cerate descoperite în minele de aur de la 
Alburnus Major”(6). 

Mocanul este mai vioi la petrecere şi mai puţin crâncen ca moţul, 
mai deschis la suflet şi mai sincer... 

În prezent locuitorii din zona oraşului Câmpeni consideră că toţi 
locuitorii Munţilor Apuseni sunt moţi. Ei îi numesc mocani pe locuitorii 
zonelor de unde s-au extras metale şi nemetale, iar ţopi pe locuitorii 
satelor şi comunelor din amonte de Câmpeni (Arieşul Mic care începe de 
la Barajul Mihoeşti: Ponorel, Vidra de Jos, Vidra de Sus, Târsa şi Arieşul 
Mare: Vadu Moților, Scărişoara, Gârda, Albac, Arieşeni). 


NOTE: 


1. V. Bud, Câmpeni-studiu monografic, Editura Mega, Cluj Napoca, 2011, p. 492 

2. N. Josan, Românii din Munţii Apuseni de la Horea şi Avram Iancu la Marea Unire 
de la Alba Iulia, Alba Iulia, 2001, p. 16 

3. Ibidem, p.86. 

4. G. Candrea, T. Frâncu, Românii în Munţii Apuseni, Bucureşti, 1888, p. 54. 

5. T. Papahagi, Studii de etnografie şi folclor, I-I, 1928-1934. 

6. R. Patiţa, Din istoria Munţilor Apuseni, p. 89. 

ATESTĂRI DOCUMENTARE ALE LOCALITĂȚII 
CÂMPENI 


Prof. Furdui loan 
Scoala Gimnazială Măgureni 


Localitatea Câmpeni este aşezată în centrul "Terrei Tzopus" 
provincie remarcată şi numită astfel încă din primul mileniu creştin de 
împăratul şi cărturarul bizantin Constantin al VII-lea Porfirogenetul (905- 
959). În anul 1366, în această vatră se afla o comunitate băştinaşă 
numeroasă, în totalitate românească (1). 

În documentele maghiare însă, prima menţiune documentară cu 
referire la teritoriul Munţilor Apuseni din Transilvania datează din anul 
1201, sub denumirea de Terra Obruth, aflată sub stăpânirea unui voievod 
român, Gyula (Jula, de la Gheorghe) (2). În 1271 principele Ştefan al V- 
lea dăruieşte regiunea auriferă, precum şi împrejurimile locuite de moţi, 
Capitlului transilvănean de la Alba Iulia. 

În anul 1320, în timpul lui Carol Robert, Țara Abrudului era district 
întins de care ţinea şi Zlatna, iar reformele din 1327 au condus la 
înviorarea mineritului şi la sporirea populaţiei din zonă. Acest lucru a 
fost favorizat şi de privilegiile întărite la 1318 şi 1327. Ogoarele, fânețele 
şi satele din ţinutul aurifer atribuite prin act sunt menţionate şi într-un 
document din anul 1366, în care apare Bistra (Beoszerey), Câmpeni 
(Topanfalva) şi Vidra. Râul Mare nu e pomenit deoarece în acea perioadă 
ținea de Câmpeni (3). Ca posesiune separată Râul Mare apare abia în 
secolul al XVII-lea. Documentul din 1366 citează existenţa în acea 
regiune a unui district „districtum terrae Obrugh cum Zalathna ac villis in 
teritorio situatis” (districtul ținutului Abrud, cu Zlatna şi satele situate pe 
teritoriul său). Dar şi mai apoi, în 1547, satele cneziale de aici sunt 
menţionate ca „possessiones valachicales” sub voievodul român Iacob. 

Principele Cristofor Bathory i-a scutit pe locuitorii din Câmpeni, 
Vidra, Bistra, Abrud, Bucium şi Cărpiniş de plata treizecimii şi a oricărei 
vămi pentru grâul, vinul, meiul, ovăsul, secara, orzul sau pentru orice alt 
articol alimentar adus din alte regiuni. Acelaşi lucru l-a făcut şi 
Sigismund Bathory prin actul de întărire dat în martie 1595 la Alba Iulia 
(4). 

La 16 martie 1598 Sigismund Bathory îi înnoia lui Nicolae Filimon 
actul de danie asupra caselor şi moşiilor sale, „ aşa după cum le-a 
moştenit din strămoşi” precum şi dreptul de a construi o moară la 


41 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


vărsarea Abrudelului în Arieş. Câmpeniul apare şi în acest act sub 
denumirea de „Topanfalva”, adică satul lui Topan. Aşezările umane din 
acest ținut aurifer al Apusenilor, deci şi din Câmpeni sunt mult mai 
vechi. După 1649, la organizarea Domeniului Zlatna, Câmpeniul s-a 
menţinut ca important centru al domeniului montan, zis acum „de sus”, 
împreună cu Bistra şi aşezările din amonte de pe Arieşul Mare şi Arieşul 
Mic (Râul Mare, Neagra şi Vidra). Încă din 1603, comisarii lui Rudolf 
cereau realizarea în Câmpeni a unei instalaţii pentru transportul lemnelor 
pe Arieş. Istoricul Toth Zoltan menţionează că plutitul lemnelor pe valea 
Arieşului se practica destul de intens şi mai apoi în secolul al XIX-lea şi, 
arată că: „Pe apa Arieşului la 1860 porneau de la Câmpeni nenumărate 
plute cu material lemnos ce se transporta până la Lipova, Arad şi mai 
departe” (5). 

Aici, în Câmpeni, unde exista un vad natural de trecere şi, în 
acelaşi timp, un loc propice de popas în Valea Arieşului superior, se 
încrucişau drumurile ce urmau cursul văilor, de-a lungul lor, cu cele care 
le întretăiau, mai ales cu drumurile de culme, practicate şi bătătorite de 
om, de cele mai multe ori, cu piciorul. Localitatea era străbătută de un 
drum de interes comercial şi militar încă dinainte de perioada romană, iar 
urmele de spălare a aurului din aluviuni existente pe malurile Arieşului şi 
pe Valea Abrudului, vizibile încă şi în prezent, dovedesc la rândul lor că 
localitatea era populată din timpuri străvechi. 

Continuitatea de vieţuire a populaţiei dace, daco-romane şi apoi a 
celei româneşti pe aceste meleaguri, ca oriunde pe teritoriul ţării noastre 
este de necontestat. Fortificațiile naturale ale munţilor au oferit şi în acele 
timpuri locuri prielnice pentru stabilire şi de securitate a celor retraşi aici 
la adăpost, pe culoarele Arieşului şi Ampoiului. 

Cu timpul, odată cu înmulțirea populației, s-au construit sălaşuri şi 
în susul văilor Arieşului, sau chiar pe povârnişurile munţilor, unde cei 
sosiți au găsit locuri potrivite pentru păşunatul vitelor şi astfel şi-au 
întemeiat aşezări stabile, sate, cătune sau crânguri răsfirate până sub 
crestele lor falnice. 

În vremurile îndepărtate se puneau şi bazele meşteşugurilor 
specifice zonei, între care acela de prelucrare a lemnului în obiecte de uz 
casnic, prin confecționarea de ciubere, cofe, putini. Acestea şi alte 
produse erau valorificate, prin schimb, cu produse agricole în localităţile 
de la poalele Apusenilor şi de pe Câmpia Transilvaniei. Pe măsura 
creşterii populaţiei şi a diversificării activităților umane se intensifică şi 
schimbul de produse atât pe plan local cât şi în localitățile mai 
îndepărtate. Şi, încă de pe atunci, Câmpeniul, favorizat de aşezarea sa, 

începea să joace tot mai mult şi rolul de târg. Ca un amănunt de reţinut, 
încă din acele vremuri, în piaţa situată pe malurile Văii Caselor, se 
pregătea şi se vindea, la gheretele amplasate peste tot, meniul specific 
moţesc, deosebit de apetisant : „proaspătă sau cârnaţi cu ţâpău”. „Țâpăul” 
era o chiflă pe care măcelarul o crăpa pe cant, o desfăcea puţin şi în 
despicătură punea bucata de friptură caldă sau cârnaţul solicitat de client, 
cu o linguriţă de untură din tăvile încinse. Aroma se răspândea în tot 
târgul, încât nu se mai simţea nevoia de o altă „publicitate” (6). 

Urmele arheologice atestă şi în Câmpeni, ca şi în aşezările din jur, 
că în secolul al XIII-lea continua destul de intens alegerea aurului din 
nisipul aluviunilor aduse de Arieş şi de valea Abrudului. În secolele 
următoare practicarea aurăritului s-a intensificat, încât la 1793 este 
consemnată existenţa a 112 şteampuri, numai în perimetrul Câmpeniului. 
Legat de această îndeletnicire la 1746 lua fiinţă, aici, un oficiu de schimb 
al aurului. Tot în secolul al XVIII-lea este consemnată şi existenţa a 3 
mine, cu peste 100 de lucrători pe raza localităţii Certege, componentă a 
Câmpeniului. 

Pe parcursul Evului Mediu, formele de împotrivire față de 
exploatarea nobiliară se accentuează tot mai mult şi îmbracă noi forme de 
manifestare, de la plângeri, petiţii, până la revolte. Documentele 
consemnează în 1618 cum locuitorii din Câmpeni se plângeau împotriva 
judelui domenial că sunt : „Supuşi la prea multe angarale, pe care nu le 
mai pot îndura”. Din a doua jumătate a secolului al XVIII-lea 
frământările cresc, atât numeric cât şi în amploare. Între acestea se înscrie 
şi mişcarea din anii 1759-1761 condusă de călugărul Sofronie din Cioara, 
mişcare ce a cuprins şi Munţii Apuseni (7). 


NOTE: 


1. V. Bud, Câmpeni, studiu monografic, Ed. Mega, Cluj-Napoca, 2011, p. 53. 

2. Al. Ciura, Moţii, Abrud, 1928, p. 5. 

3. V. Bud, Op.cit., p. 54 

4. Şt. Pascu, Din istoria Transilvaniei, 1963, p. 100 

5. Z. Toth, Mişcările ţărăneşti din Munţii Apuseni până la 1848, Ed. Academiei, 1955, 
p.290. 

6. Anuarul Liceului de băieţi unit „Vasile cel Mare” pe anul şcolar 1939-1940, p. 86. 

7. V. Bud, Op. cit., p.57. 


43 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


DATE SINTETICE PRIVIND CIMITIRUL DIN EPOCA 
BRONZULUI CERCETAT ÎN INCINTA PAROHIEI 
BISERICA SFÂNTUL NICOLAE DIN CÂMPINA 


Alin Frînculeasa 
Muzeul Judeţean de Istorie și Arheologie Prahova 


În urma descoperirii întâmplătoare a unui cimitir preistoric în anul 
2008 aflat lângă casa parohială, Muzeul Judeţean de Istorie şi Arheologie 
Prahova a derulat săpături arheologice sistematice în perioada 2008-2013. 
În cadrul acestui complex funerar cercetat au fost descoperite atât 
morminte de inhumație, cât şi de incineraţie. Ca rit de înmormântare 
predomină înhumarea ce acoperă din punct de vedere procentual aproape 
80% din numărul total de morminte. În inventarul acestor morminte se 
regăsesc vase sau alte obiecte caracteristice culturilor Noua şi Monteoru, 
dar au fost descoperite şi vase decorate în manieră specifică culturii Tei. 

Au fost descoperite 60 de morminte, un număr de 47 sunt de 
înhumaţie (50 indivizi), iar 13 sunt de incineraţie (14 indivizi). În două 
morminte, unul de incineraţie şi altul de înhumaţie, erau prezenţi doi 
indivizi, iar altul era triplu, segmente osoase de la doi indivizi înhumați 
au fost descoperite în asociere cu un defunct incinerat, depuse într-o ură. 
În ceea ce priveşte dispunerea în plan a acestor complexe arheologice 
există zone în care se aflau concentrări de morminte, separate de spaţii în 
care acestea apăreau ceva mai răsfirate. 

Amenajările funerare par să fi avut două componente principale, 
respectiv groapa în care era depus defunctul şi movila din piatră ce 
acoperea mormântul. Trebuie evidențiat că aceste amenajări funerare 
implicau săparea gropilor şi perforarea unui strat compact de pietriş, dar 
şi procurarea de pietre necesare realizării movilei ce acoperea defunctul 
şi în același timp marcau mormântul. Toate aceste etape predictibile 
marchează o serie de tradiții bine structurate. Utilizarea pietrelor în 
amenajarea mormintelor este principala caracteristică ce poate fi 
evidenţiată în cazul acestui cimitir. O parte din morminte încă mai 
păstrau în elevaţie movile din piatră ce acopereau defunctul şi în acelaşi 
timp marcau complexul funerar. De asemenea, pietrele erau utilizate pentru 
stabilizarea/căptuşirea pereţilor laterali, dar şi placarea bazei gropilor; 
altele erau aşezate sub capul defuncților sau în apropierea acestuia, 
uneori pe aceste „plăci” de piatră se aflau aşezate vasele ce formau 

inventarul mormântului. Cu ajutorul pietrelor erau amenajate „ringuri” ce 
înconjurau defuncţii aşezaţi în gropi foarte puţin adâncite. 

Au fost identificate şi schelete umane depuse imediat sub nivelul 
vegetal, acoperite de pietre. Pentru aceste morminte descoperite în 
intervalul de —0, 05-0, 20 m adâncime nu am identificat urmele unor 
gropi, ci doar pietre ce păreau a înconjura defunctul şi care delimitau 
spaţiul complexului funerar. În cazul mormintelor de incineraţie era 
săpată o mică adâncitură, delimitată apoi de pietre. În spaţiul creat erau 
aşezate oasele incinerate, fie în interiorul unor vase utilizate ca urne, 
şi/sau depuse direct pe „patul” de piatră, peste care se ridica o movilă din 
pietre. 

Toate scheletele înhumate descoperite sunt depuse pe fundul gropii în 
poziţie chircită-lateral, atât pe partea dreaptă cât şi cea stângă, cu membrele 
inferioare strânse, căzute pe o parte, cu cele superioare îndoite şi aduse spre 
bărbie sau faţă. Capul era căzut pe o parte, faţa/privirea era îndreptată spre 
nord sau sud, dar şi spre est, atunci când craniul era dispus la nord. Cu trei 
excepţii, majoritatea scheletelor au ca ax general de orientare direcţia est — 
vest cu variații mai mici sau mai mari, unele având capul spre est, altele spre 
vest. Două schelete au capul dispus la nord, sunt aşezate chircit lateral 
stânga, cu fața spre sud, iar unul are craniul în sectorul de sud, fiind depus 
chircit lateral stânga. 

Inventarele mormintelor de la Câmpina nu sunt din cele mai 
spectaculoase, atât din punct de vedere tipologic, cât şi cantitativ. 
Frecvența cea mai mare o au vasele din lut, urmate de obiectele de 
podoabă ce sunt confecţionate din bronz, os, lut, pastă sticloasă, 
chihlimbar, argint. Mai remarcăm apariţia unui vârf de săgeată realizat din 
os și a unuia din silex. Au fost descoperite şi 30 de astragale de ovicaprină 
prelucrate, toate aflate într-un singur mormânt. În câteva morminte au fost 
identificate oase de animale provenind de la ofrande. În niciun mormânt de 
înhumaţie nu au fost depuse mai mult de două vase. Mormintele de 
incineraţie sunt mai bogate în ce priveşte numărul vaselor, predominând 
inventarele cu 3—4 vase. Există şi morminte ce nu au avut inventar, deşi în 
o serie din acestea printre pietrele ce se aflau deasupra şi în umplutura 
gropii sau chiar între oasele scheletelor, au fost descoperite fragmente 
ceramice. 

Piese de podoabă au fost descoperite doar într-un număr redus de 
morminte, toate aparținând unor persoane de sex feminin sau eventual 
copii. Fără să fie numeroase, astfel de piese sunt modelate din os, 
chihlimbar, sticlă, bronz, lut. Obiecte de podoabă de os apar în cazul 
mormintelor de incineraţie. Mărgele de lut, chihlimbar, podoabe din 

bronz, au fost identificate, exclusiv, în morminte de înhumaţie. Patru 
mici mărgele din sticlă colorată (trei piese verzui şi una galbenă) au fost 
descoperite în M.20, iar în M.58 alte cel puţin 4 piese de culoare verde 
sau albastră. În mormântul de incineraţie M.59 a fost descoperită o sârmă 
din argint. Remarcăm şiragul din 13 mărgele de chihlimbar asociate cu 
cele din sticlă descoperit în M.58. Din categoria pieselor de bronz 
evidențiem prezenţa unor cercei, o brățară şi două piese de tablă de bronz 
cu marginile zimţate. 

Cimitirul de la Câmpina a funcţionat în etapa târzie a epocii 
bronzului, într-un context cultural şi geografic în care coexistau tradiţiile 
Monteoru, Noua şi ceva mai în sud chiar cele Tei. Pentru acest orizont 
cronologic am identificat aici ceea ce pare a fi limita vestică în care apar 
morminte Monteoru şi cea nordică cu elemente culturale Tei. De 
asemenea, descoperirile Noua sunt aparţii insolite în acest spațiu 
geografic. Pornind de la criterii ce privesc strict tipologia cu cele două 
componente, formă şi decor, ceramica de la Câmpina este una ce ridică 
probleme de ordin social, antropologic şi cultural. Pe acelaşi vas am 
identificat caracteristici tipologice şi maniere de decorare specifice unor 
componente culturale diferite şi în acelaşi timp distincte. Interpretarea 
este una legată de contacte culturale, de procese de sinteză şi interferenţe 
culturale, conservarea şi transmiterea unor tradiţii, coexistenţa unor 
segmente culturale diverse, etc. Apariţia în cadrul aceleiaşi necropole a 
unor materiale atribuite culturilor Tei, Monteoru şi Noua ar putea marca 
mai multe situaţii printre care remarcăm: importuri culturale, comunităţi 
mixte sau care aveau acces la o paletă largă de tradiţii, dincolo de limitele 
culturale asimilate, simbioze culturale etc. 

Datele radiocarbon şi elementele de cronologie relativă, plasează 
evoluţia acestui cimitir în etapa târzie a epocii bronzului (sec. al-X V-lea- 
al-XII-lea î.Hr.). Două datări C14 realizate în anul 2013 completează o 
schemă cronologică care nu exclude chiar prezenţa aici a unor complexe 
în debutul primei epoci a fierului (sec. al-IX-lea-al-X-lea î.Hr.). 

Movilele realizate din piatră şi pământ ce marcau la suprafaţă 
mormintele, erau în timpul funcţionării cimitirului vizibile şi mult mai 
pronunțate decât le-am identificat. În sprijinul acestei aserţiuni este şi 
adâncimea foarte mică la care apar scheletele umane. O movilă bine 
individualizată putea să imprime o altă perspectivă acestei realităţi. Deşi 
necropola a funcționat o perioadă ce a acoperit mai multe generaţii, doar 
două complexe sunt suprapuse parțial, ce par mai curând excepţii şi arată 
că mormintele erau îngrijite, iar movilele au conservat o perioadă 
îndelungată din elevația inițială. Apariţia unor fragmente de vase între 

pietrele movilelor ar putea fi legată de ritualuri din timpul sau post- 
înmormântare ce implicau inclusiv refacerea / îngrijirea movilelor / 
mormintelor. 

Deşi acest cimitir este unul mai curând de mici dimensiuni cu un 
lot ce nu poate fi absolut reprezentativ pentru o serie de analize, 
descoperirile sunt relevante şi în acelaşi timp generează o serie de 
întrebări. Unele vor putea fi rezolvate de analize suplimentare, altele prin 
diverse interpretări şi reevaluări, noi cercetări şi descoperiri, multe 
probabil continuând să rămână simple interogaţii. Informaţiile generate 
de cercetarea cimitirului de la Câmpina se constituie momentan într-o 
bază de la care se poate merge mai departe şi oferă o serie importantă de 
observaţii utile pentru înţelegerea evoluţiei comunităților umane în acest 
areal geografic la sfârșitul epocii bronzului, cu o perspectivă spre debutul 
primei epoci a fierului. 

CÂMPINA ÎN ANUL REVOLUȚIONAR 1848 


Prof. Cristina Modoianu 

Liceul Tehnologic Mecanic, Câmpina 
Prof. Gheorghe Modoianu 

Liceul Tehnologic Energetic, Câmpina 


Au trecut 165 de ani de la desfăşurarea revoluţiei românilor pentru 
drepturi şi libertăţi sociale şi naţionale, moment semnificativ pentru 
afirmarea naţiunii române. Cu acest prilej prezentăm cititorilor o serie de 
evenimente care s-au petrecut în Câmpina şi în localităţile învecinate, 
mai puţin sau chiar deloc întâlnite în istoriografia locală. 

Liniştea micului târg patriarhal de la poalele Carpaţilor care, de 
câţiva ani îşi pierduse importanţa deţinută timp de mai multe secole, cea 
de punct vamal, a fost tulburată de antrenarea în vâltoarea evenimentelor 
revoluţionare din vara anului 1848. 

Conform planului elaborat de comitetul executiv revoluţionar, 
judeţul Prahova urma să aibă un rol însemnat în declanşarea şi victoria 
revoluţiei. Localitatea Telega figura între cele patru centre din care urma 
să izbucnească revoluţia alături de Bucureşti, Islaz şi Ocnele Mari. 

Dovadă a importanţei ridicării la luptă a ciocănaşilor şi măglaşilor 
de la Telega, recunoscuţi pentru spiritul lor protestatari din desele acţiuni 
anterioare, stă şi faptul că, după mărturisirile lui Ion Ghica: “Nicu 
Bălcescu cu Teologu erau destinaţi a merge la Telega, unde Marin 
Serghiescu (Naţionalu), Telegescu şi Duca erau înţeleşi cu ciocănaşii, ca 
d-acolo să pornească să răscoale Ploieştii, unde aveau înţelegere cu 
maimulți dintre negustori”(1). 

Facem precizarea că lon Ghica (1816-1897), scriitor, economist, 
diplomat, om politic, era un bun cunoscător al Câmpinei, fiind fiul Mariei 
Câmpineanu, sora marelui om politic lon Câmpineanu (1798-1863), pe 
care îl vizita adesea în casa acestuia din Câmpina. 

Constatăm că Telega atrăgea personalităţi cu vechi ştate de 
revoluționari: Nicolae Bălcescu împreună cu Constantin Telegescu şi 
Marin Serghiescu făcuseră parte din societatea conspirativă a lui Dimitrie 
Filipescu care, în anul 1840, îşi propunea să înlăture Regulamentul 
Organic, să obțină independenţa Ţării Româneşti şi să instaureze o 
republică democratică. Descoperiţi, Telegescu şi Serghiescu au fost 
condamnaţi la 10 ani de ocnă, din care au executat doi ani, iar Bălcescu, 
fiind minor, a fost internat la mănăstirea Mărgineni. Abia eliberat, 
Nicolae Bălcescu înfiinţa în anul 1843, împreună cu Christian Tell şi Ion 

Ghica societatea secretă „Frăția”, din care vor face parte aproape toți 
revoluționarii paşoptişti. 

Constantin 'Telegescu se va situa în continuare în prima linie de 
apărare a drepturilor celor obidiţi. Între anii 1845-1848 îi va apăra în 
calitate de avocat pe consătenii săi din Telega împotriva încercărilor 
mănăstirii Mărgineni de supunere a moşnenilor telegeni la dijmă şi clacă, 
proces câştigat de aceştia, în august 1848 (2). 

Constantin Telegescu urmărea atent evenimentele din Transilvania. 
La 4 februarie 1848 îi scria din Câmpina lui George Barițiu, redactorul 
revistei „Gazeta de Transilvania”, la care se abonase: „Domnule Bariț, 
m-am abonat şi eu la foaia d-tale, am plătit la d-l Karcalechi plata pe o 
jumătate de an; aveţi bunătate şi-mi trimiteţi numerele de la începutul 
anului. Eu locuiesc mai mult la Telega dar şi în Bucureşti, însă gazeta se 
va trimite numai până în Câmpina, şi am vorbit cu d-l Karcalechi, unde 
să o dea în primire” (3). Faptul că Telegescu locuia „mai mult la Telega 
dar şi în Bucureşti” îl transforma într-un „excelent agent de legătura între 
Capitală şi această zonă” (4). Nu cunoaştem dacă acel Karcalechi 
menţionat în scrisoare este Zaharia Karcalechi, renumitul editor de la 
Braşov sau este vorba despre starostele imperial Karcalechi, şeful 
starosteriei din Câmpina menţionat cu doi ani mai înainte în memoriile 
medicului german Ernst Anton Quitzmann (5) sau în ambele cazuri este 
vorba despre una şi aceeaşi persoană. 

În ajunul izbucnirii revoluţiei, Constantin Telegescu continua să fie 
în atenţia autorităţilor. La 8 iunie 1848, Departamentul din Lăuntru al 
Țării Româneşti se adresa Cârmuirii de Prahova prin ordinul nr. 2881: 
„Departamentul a luat ştiinţă că un Telegescu, moşnean din satul Telega, 
care şi în zilele Domnului Ghica, pentru netrebnice fapte ale sale, a fost 
certat cu osânda criminală, întorcându-se acum din Bucureşti, ar fi înşelat 
pe locuitorii satului Telega cu cuvinte amăgitoare, că ar fi văzut însuşi 
Ofis Domnesc, prin care se orânduiesc de iznoavă, a fi clăcaşii 
proprietăţii mănăstirii Mărgineni, bârfind şi multe alte vorbiri zadarnice, 
că doară va izbuti a-i aduce la deznădăjnuire şi a face neorânduieli 
vrednice de toată defăimarea şi osânda. 

Argumentul de a întrebuințat acest turburător este cu totul 
împotriva hotărârii Măriei Sale Prea Înălţatului nostru Domn, hotărâre 
prin care a mântuit pe Telegeni de claca moşiei ce dau mai înainte la 
arendaşii mănăstirii, şi acesta încă pâna a nu se săvârşi judecata ce urma 
între dânşii cu mănăstirea. 

Deci acea Ocârmuire, prin a ei însăşi stăruire în satul Telega, va 
încredința pe locuitorii acestui sat despre toate acestea. Îi va face să 

înţeleagă atât ei cât şi alţi locuitori din sate învecinate (de se vor fi amăgit 
şi acei ca aceştia), că toată bârfirea acelui turburător, le este de mare 
vătămare, pentru care şi trebuie negreşit să nu dea cea mai mică 
ascultare, ci să-şi caute de-a lor slujbă şi muncă în toată liniştea şi odihna, 
rămânând încredinţaţi că pe cât vor fi liniştiţi şi nu se vor abate din 
datoriile lor, cu atâta vor fi mai bine şi totdeauna dreptățile lor în totul 
îngrijite şi sprijinite de înalta Stăpânire” (6). 

Activitatea lui Constantin Telegescu şi a altor agitatori asemenea 
lui îl determina pe domnitorul Gheorghe Bibescu, cu o zi înaintea 
ordinului sus menţionat, să răspândească în ţară o proclamaţie către 
săteni, prin care îi îndemna să nu dea crezare unor asemenea „oameni 
pierduţi” care încearcă să-i amăgească „cu cuvinte măglisitoare”. 
Domnul cerea sătenilor să-i prindă pe aceşti agitatori şi să-i predea la 
cârmuirea judeţului şi să le confişte hârtiile pe care le-ar fi avut asupra 
lor. Din însemnările lui Ion Heliade Rădulescu se ştie că „hârtiile” 
răspândite în lumea satelor erau copii ale programului revoluţiei, ulterior 
cunoscut sub numele de „Proclamaţia de la Islaz”. Lui Nicolae Bălcescu i 
se încredințaseră câteva sute de exemplare ale Proclamaţiei pentru a le 
răspândi în judeţul Prahova, unele dintre ele urmând să ajungă şi la 
Telega şi la Câmpina (7). 

Nicolae Bălcescu va fi urmărit îndeaproape chiar de către 
polcovnicul (colonelul) Banov, şeful dejurstvei (marele stat major) care 
s-a deplasat personal la Telega, la data de 6 iunie. Aici a efectuat o 
inspecţie minuțioasă trupelor comandate de parucicul (locotenent) 
Alexandru Christofi, membru al „Frăţiei”, căruia îi revenea un rol 
important în declanşarea acţiunii lucrătorilor de la ocnă şi a ostaşilor 
aflați sub comanda sa. Banov a luat măsura izolării localităţii Telega, 
cerând cârmuitorului judeţului Prahova, Costache Filipescu, să asigure cu 
dorobanţi paza celor două drumuri: spre Câmpina şi spre mănăstirea 
Mislea, singurele căi de acces către Ploieşti şi Bucureşti. Suspectat de 
activitate conspirativă, Alexandru Christofi era supravegheat încă din 
aprilie 1848. La Telega îşi aveau garnizoana două „roate” de soldaţi, una 
condusă de Alexandru Christofi, cealaltă de către praporcicul 
(sublocotenent) Racov, cu menţiunea că acesta era independent şi nu 
subordonat lui Christofi cum s-ar fi cuvenit, ca ofiţer cu un grad superior, 
încălcându-se astfel regulile militare. La 10 aprilie 1848, lui Racov i se 
alătura şi noul director al penitenciarului de la Telega, Leţu, care îl va 
spiona şi el pe Alexandru Christofi (8). 

Cu toate măsurile luate, Nicolae Bălcescu va reuşi să scape de 
urmărirea oamenilor lui Banov, ajutat fiind şi de Elena Filipescu, sora 

revoluționarului Dimitrie Filipescu. Împreună cu parucicul Racoviceanu, 
comandantul unui cordon de pază al graniţei, au stat ascunşi în păduri, 
conform scrisorii din 18 iunie 1848, adresată de Racoviceanu lui Nicolae 
Bălcescu: „şi în cele din urmă căutat de Banov ca şi pe d-voastră, unde 
am stat prin păduri 24 ceasuri” (9). 

Măsurile de urmărire luate de Banov nu au putut împiedica nici 
întălnirea dintre Nicolae Bălcescu şi parucicul Alexandru Christofi, care 
a avut loc după unii istorici chiar în data de 6 iunie, iar după alţii la A, 
iunie. În memoriile sale Alexandru Christofi aminteşte acest episod: „I 
ajunul acelor zile memorabile de 9 şi 11 iunie eu m-am întâlnit cu Nicu 
Bălcescu, de fericită amintire, într-un crâng în drumul între Telega şi 
Câmpina; care mi-a dat o țigaretă în care era ascuns un bilet de la Tell, 
care îmi scria:«Scoală-te dacă îți iubeşti țara că acum este vremea»”. 
Emoţionat la aflarea acestei veşti Christofi mărturisea că: „eu am început 
să plâng şi am descris lui Bălcescu dificultățile ce întâmpinam; cu toate 
acestea i-am spus că: când tabăra de la Islaz va fi la porțile Capitalei, voi 
fi şi eu acolo” (10). 

Nu s-au păstrat informaţii în legătură cu prezenţa lui Nicolae 
Bălcescu în mijlocul ciocănaşilor şi măglaşilor de la Telega, dar semnalul 
revoltei fusese dat prin intermediul agitatorilor de acolo, printre care s-au 
remarcat Alexandru Christofi, Constantin Telegescu, Marin Serghiescu- 
Naţionalul şi alţii. Faptul că Bălcescu şi-a îndeplinit misiunea de a ridica 
pe prahoveni la momentul oportun în sprijinirea revoluţiei poate fi dedus 
şi din faptul că nu a fost arestat, după cum nu va fi prins nici Constantin 
Telegescu. 

O altă personalitate cu o mare influenţă asupra populaţiei din zona 
Câmpina a fost şi arhimandritul Ghenadie Pârvulescu, stareţul schitului 
Poiana Câmpina, un înflăcărat simpatizant al cauzei revoluţionarilor şi un 
foarte bun prieten al lui Nicolae Bălcescu, aşa cum vedem din 
corespondenţa purtată cu acesta. A fost probabil unul dintre localnicii 
care l-au ascuns pe Bălcescu în timpul urmăririi sale de către Banov. 
Despre acţiunile lui Ghenadie Pârvulescu vom aduce necesarele precizări 
în cuprinsul articolului. 

Cu toate măsurile represive şi cu două zile mai târziu decât se 
planificase , la 11 iunie 1848, revoluția ieşea victorioasă şi la Bucureşti. 
Domnitorul Gheorghe Bibescu depunea juramânt pe Constituţie şi 
accepta componența guvernului revoluţionar. Vestea a ajuns cu 
repeziciune şi la Câmpina, poate prin intermediul „deliganului”, adică a 
diligenţei care făcea curse regulate între Bucureşti şi Braşov. 

În aceeaşi zi de 11/23 iunie 1848, revoluţionarul moldovean 
Nicolae Ionescu, unul dintre semnatarii programului revoluţionar de la 
Braşov „Prinţipiile noastre pentru reformarea patriei” (12/24 mai 1848), 
îi scria prietenului său braşovean Gheorghe Nica despre entuziasmul 
locuitorilor din Câmpina la aflarea veştii despre declanşarea revoluției. 
Nicolae Ionescu venise în ajun de la Breaza şi urma să se întoarcă tot prin 
Breaza la Bucureşti ca să capete informaţii sigure de la faţa locului, 
urmând să ajungă apoi urgent la Cernăuţi. lată cum descria Nicolae 
Ionescu evenimentele desfășurate la Câmpina, la care a fost martor 
ocular: ,„ Steagul albastru, galbin, roşu s-au preumblat astăzi drept triumf 
pe uliţa Câmpinei. Câmpineanu este aice bolnav. Ceilalţi miniştri fug de 
choleră. Patria în ciasul de nevoie şi de durere găsi gata pe tinerime. 
Bătrânii au ajutat cu nepăsarea lor. Dumnezeu să-i ierte. Tinerimea i-au şi 
iertat. Aice au dus steagul de l-au salutat şi Câmpineanu. Oficerul de la 
Telega au vrut să strige un vivat lui Bibescu; iar poporul au strigat: «Să 
trăiască ţara românească, să trăiască românii» ziceţi aşa şi d-voastră şi 
Dumnezeul Dreptăţii va fi cu noi” (11). 

În legătura cu prezenţa la locuinţa sa din Câmpina, în chiar ceasul 
hotărâtor al declanşării revoluţiei, a ilustrului patriot Ion Câmpineanu, 
liderul „Partidei Naţionale”, care cu un deceniu înainte militase pentru 
unirea şi independenţa Principatelor Române, considerăm că nu boala, ci 
mai curând experienţa sa revoluționară şi necesitatea coordonării 
acţiunilor din zona Câmpina-Telega, mascată prudent sub forma bolii, 
explică prezenţa sa aici. De altfel, câteva zile mai târziu, în noua 
componență a guvernului revoluționar, lui lon Câmpineanu i se 
încredința conducerea Ministerului Dreptăţii. 

Printre măsurile inițiate de noua putere a fost şi cea de schimbare a 
administratorilor judeţelor cu oameni de încredere. La data de 23 iunie la 
Ploieşti era instalat cunoscutul pictor lon Negulici. Acesta, câteva zile 
mai târziu, la 27 iunie, numea printre comisarii de propagandă pe 
Constantin Telegescu şi pe Dimitrie Florescu. 

Încrederea în noua conducere a ţării a determinat o avalanșă de 
reclamaţii prin care locuitorii se plângeau de abuzurile autorităţilor cărora 
le căzuseră victime. Astfel, la Ministerul din Lăuntru au ajuns şi 
numeroase plângeri de la locuitorii plaiului Prahova, îndreptate împotriva 
subadministratorului lon Dănescu de la Câmpina. La 27 iunie 1848, 
Ministerul din Lăuntru îl însărcina pe lon Negulici să cerceteze abuzurile 
subadministratorului, care, dacă se confirmau, urma a fi schimbat şi 
obligat să plătească despăgubiri tuturor celor care avuseseră de suferit de 
pe urma sa. lon Negulici va trimite la Câmpina să facă cercetări pe 

comisarul de propagandă D. Florescu. Acesta a constatat că toate 
plângerile erau justificate şi ca urmare lon Dănescu a fost destituit, în 
locul lui administratorul judeţului Prahova îl va numi pe Manolache 
Şoimescu, cerând pentru aceasta aprobarea guvernului provizoriu. 

Comisarul de propagandă D. Florescu înainta, la 21 iulie 1848, o 
adresă şi lui Nicolae Bălcescu, secretar al guvernului, în care îi arăta că 
„prin suspendarea d-lui subt-administrator din acest plaiu, toate lucrările 
luară un curs mai repede; în locul său se trimise de d-l administrator d-l 
Manolache Şoimescu, care îmbrăţişă cu toată ardoarea proclamaţiile 
onorabilului Guvern, le puse în lucrare cu cea mai mare activitate, căci 
nu e timp de pierdut”. Totodată, D. Florescu, informa că „în târgul 
Câmpinei găsii toate spiritele iritate, mă silii a le întemeia frăția, pe care 
nu lipsii a o introduce, dar cu mari nevoi pentru că se află şi pe aci 
turburători ai liniştei obştesci ca prin toate părțile. Dintre aceşti 
turburători am aflat capul care bagă tot felul de idei în capul locuitorilor 
şi se numesce loan Negrescu, de aceea vă rog a mi se da ordine ce fel de 
măsuri trebuie să ieau pentru un asemenea om”. D. Florescu raporta că 
„garda naţională începu a se forma regulat dar cam încet”. Comisarul a 
cercetat şi satele plaiului Prahova unde a constatat aceleaşi reclamaţii la 
adresa fostului subadministrator: „ După ce văzui linişte şi supunere în 
Câmpina, trecui prin sate după cum îmi este misia. Cele dintâi sate fuseră 
amândouă Breburile, unde se află aproape trei sute de ţerani. Îi adunai pe 
toţi la mănăstirea Brebu, pusei în lucrare instrucțiile ce-mi sunt date, se 
făcu sfeştania cuviincioasă, jurămantul pe cele 21 de puncturi decretate 
prin Constituţie, se sfinți steagul tricolor, şi se înălță pe turnul bisericii”. 
Comisarul aducea la cunoştinţă lui Nicolae Bălcescu şi faptul că loan 
Dănescu nu s-a prezentat să predea înlocuitorului său actele postului, 
circulând şi zvonul că Dănescu făcea toate demersurile pentru a reveni în 
funcţie. De aceea, D. Florescu cerea grăbirea numirii oficiale ca 
subadministrator al lui Manolache Şoimescu (12). 

Vestea schimbărilor ce urmau să se producă şi în starea ţăranilor 
clăcaşi, a determinat unele „spirite iritate” din rândul acestora să-şi facă 
singure dreptate. Astfel, serdarul loan Negrescu din Câmpina, amintit şi 
în documentul anterior ca un vrăjmaş al revoluţiei, se plângea Cârmuirii 
judeţului Prahova pentru „fâneaţa ce în silnicie i s-a cosit de către 
locuitorii slobozeni în prilejul răscoalei trecută”. Reclamaţia sa va fi 
cercetată de subcârmuitorul plaiului Prahova, dar nu a obţinut decât un 
răspuns scris, justificativ, de la locuitorii din cătunul Slobozia din 
Câmpina. Această hârtie, împreună cu plângerea lui loan Negrescu va fi 
trimisă înapoi la Cârmuire, la 19 octombrie 1849 (13). 

O situație mult mai tensionată se crease în Cornu şi Comarnic. 
Aici, pitarul Procopie Filitis, proprietarul moşiei Cornu de Jos şi 
arendaşul moşiei Comarnic, revenit după reprimarea revoluției se plângea 
de nesupunerea clăcaşilor. La 14 noiembrie 1848, cârmuitorul judeţului 
Prahova s-a deplasat la faţa locului unde a constatat că locuitorii nu „s-au 
supus să-i dea un ban măcar din datoriile proprietăţii pe anul curgător”, 
ba au „deschis şi cârciumi pe arătatele proprietăţi” şi au arendat şi morile. 
Pe proprietar „l-au ameninţat de viaţă” dacă „va cerea măcar să-i supuie 
la cea mai mică dare” (14). 

Activitatea propagandistică a continuat până în ultima lună a 
desfăşurării revoluţiei. N. Kretzulescu, „revizor a şase judeţe”, raporta 
Ministerului Trebilor din Lăuntru, la 2 septembrie 1848, constatările 
făcute după ce vizitase şi judeţul Prahova, aducând laude comisarilor de 
propagandă din acest judeţ. El mărturisea că: „simţi cea mai mare 
satisfacție a expune, că în toate oraşele prin care am trecut, Vălenii de 
Munte, Câmpina, Filipesci...pretutindenea, toţi fără osebire au arătat cea 
mai mare supunere în stăpânirea de astăzi şi voinţa de a apăra într-însa 
dreptatea şi egalitatea” (15). 

Despre starea de spirit a locuitorilor plaiului Prahova îi relata într-o 
scrisoare din 27 iunie 1848 lui Nicolae Bălcescu şi stareţul schitului 
Poiana Câmpina, arhimandritul Ghenadie Pârvulescu, cunoscut şi sub 
numele de Poenaru de la denumirea schitului pe care îl păstorea. El arăta 
că „aici, în acest plaiu, Prahova, poporul este în pace şi linişte 
binecuvântând pe slobozitorii şi mântuitorii lor”. Starețul i se adresa lui 
Nicolae Bălcescu cu apelativul, „scumpul meu frate şi fiule al 
slobozeniei”, amintindu-i că i-a mai trimis cu câteva zile înainte „încă o 
scrisoare despre oarecari mişcări, ce am simţit că făceau fii 
întunericului”. Apelativul „frate? ne conduce la ideea că starețul era 
membru sau cel puţin simpatizant al societății secrete „Frăţia”, al cărei 
lider era însuşi Nicolae Bălcescu. De altfel, Ghenadie Pârvulescu 
(George Poenaru) „era câştigat de mult cauzei şi în timpul revoluţiei 
servea de legătură pentru misionarii ce treceau spre Ardeal. Ține la 
curent guvernul cu starea de spirit şi mişcările reacţionarilor din regiune, 
fiind un sincer apărător al guvernului provizoriu şi al constituţiei” (16). 

În scrisoarea amintită mărturisea că „după ce am insuflat în 
duhurile cele înțelepte de atâtea veacuri, că la venirea unor duşmani 
străini ca iară să ne puie juguri de fer vecinice, să fie gătiți, mulţi s-au 
aprins şi au făcut legături că sânt gata să moară pentru ţeara lor”. De 
asemenea sublinia şi devotamentul călugărilor faţă de revoluţie 

„asemenea din partea părinților călugări ce sânt un număr frumos prin 
mănăstiri şi schituri sânt gata a muri pentru patria lor şi a se face martiri”. 

Starețul era informat că „aristocrații feluri de comploturi fac în 
Braşov, pentru care pe larg am făcut cunoscut bunului nostru guvern”. 
Informaţiile îi parveneau, probabil, prin intermediul lui Vasici, directorul 
carantinei Timişului, care „lucră neobosit pentru românii acestei țări”. 
Vasici câştigase încrederea guvernului Ungariei şi a „gheneral-comandă” 
(comadamentul general) de la Sibiu, cărora le recomanda să încheie 
preventiv o alianţă cu Principatele Române, în cazul că „a întâmplare de 
vre-o armie rusească ce ar obrăznici a păşi în ţările moldo-româneşti 
pricinuieşte atât Transilvaniei cât şi Ungariei lovituri de moarte”. 
Arhimandritul cerea ca Vasici „să aibă ştire din vreme şi a fi pregătite şi 
întocmite lucrurile ca când se va trimite din partea guvernului nostru vre- 
un comisar din acest Principat, în orice privire prietenească să fie făcute 
şi de grab hotărâte”. Un asemenea emisar al guvernului revoluţionar de la 
Bucureşti chiar a fost trimis în persoana profesorului loan Maiorescu, 
care l-a vizitat mai întâi pe Ghenadie Pârvulescu, apoi s-a deplasat la 
Braşov unde urma să rămână câteva zile, răstimp în care hârtiile lui 
Vasici, urmau să ajungă la Sibiu, la „gheneral-comandă” şi la guvernul 
Ungariei, în legătură cu problema alianţei „în privirea de mai sus zisă”. 
loan Maiorescu chiar va parcurge acest traseu al hârtiilor lui Vasici, 
deplasându-se de la Braşov la Sibiu, apoi la Buda şi la Viena, şi în cele 
din urmă la Dieta de la Frankfurt, ca emisar al guvernului revoluţionar 
român. 

Starețul îi cerea stăruitor lui Bălcescu să mijlocească „scăparea 
Vernescului, că este de mare trebuinţă într-acestă epohă; şi el a luat ceva 
parte la acestă revoluţie cu sfat şi îndemînare”. De asemenea îşi exprima 
nădejdea că zvonul că August Treboniu Laurian va fi trimis la Bucureşti 
„ca agent nemţesc” se va adeveri. În ceea ce îl privea, stareţul se angaja 
că „iară eu, ca român, ca propovăduitorul sfintei dreptăţi, al slobozeniei, 
nu voi înceta a sprijini acest dar dat de providenţă din toată virtutea, 
socotindu-mă şi eu adevărat fiul libertății” şi îşi încheia scrioarea 
oferindu-se ca „de sânt ceva trebuincios în Capitală, vestiți că sânt gata” 
(17). 

Prilejul pentru a-şi arăta patriotismul şi devotamentul față de 
revoluție s-a ivit la scurt timp. Conform relatărilor dintr-un articol 
publicat în „Pruncul român”, nr. 27, din 14 august 1848, starețul 
Ghenadie Poenaru a condus, în data de 11 august, „o deputăție ca de o 
mie de persoane din cele patru sute de comunități ale județului Prahova, 
având de fiecare comunitate câte un steag tricolor” cu care „s-a înfăţişat 

la Excelenţia Sa Suleiman Paşa”. Arhimandritul a rostit în faţa trimisului 
Porții Otomane un înflăcărat discurs patriotic în care arăta că „o sută şi 
nouă zeci de mii de români, locuitori în judeţul Prahova, ne-au trimis pe 
noi cu pâine şi sare, simbolul îndestulării, ca să aşternem al lor omagiu la 
picioarele Excelenţiei Voastre ca să arătați grațiosului Padişah, că 
poporul român e cel mai loial şi mai fidel din toţi populii supuși Înaltei 
Porți, şi că din piepturi virtuoase strigă în milioane de glasuri, ca 
Augustul lor suzeran să caute cu ochi părinteşti spre sfânta lor nouă 
constituţie şi să o îmbrăţişeze ca pe singura bază a vieţii şi fericirii lor 
făra nici o modificare”. Încheia cu urările „ Trăiască Sultanul!'Trăiască 
Suleiman Paşa, Trăiască Constituţia română!”. 

După discurs „E. S. Suleiman Paşa răspunde prin dragomanul ce-i 
explicase esenţa lui cu vorbele cele mai dulci, îndemnând deputăţia a se 
întoarce acasă şi a aştepta în linişte hotărârea ce se va da de I. S. Sultanul 
deputăției noastre trimise la Constantinopole. Apoi pofti pe părintele 
Ghenadie sus, îl trată după datina otomană cu cafea ş.c.. şi se întreţinu cu 
Sfinția Sa asupra trebilor noastre mai bine de o oră, înainte de a-l 
congedia” (18). 

Urmărind în continuare destinul acestui fascinant personaj, care a 
fost arhimandritul Ghenadie Pârvulescu (1805-1873), mare admirator al 
lui Tudor Vladimirescu şi luptător pentru unirea Principatelor Române, 
după înăbuşirea revoluţiei din Țara Românească, va figura pe lista 
revoluționarilor exilați , alături de alți prahoveni ca Marin Serghiescu sau 
Constantin 'Telegescu. 

La 24 septembrie 1848 se refugia în Transilvania, revenind în ţară 
la 1 septembrie 1849, când va fi arestat. La 29 septembrie 1849, 
Departamentul din Lăuntru primea raportul nr. 18609 al Poliţiei Capitalei 
„întemeiat pă porunca dată ei de Ecselenţiea Sa D. Ghenăral Maior 
Danilevschi, comandantul oraşului, cu cerere de a să mărgini la vreo 
mănăstire mai cu depărtare arhimandritu Ghenadie, fostul egumen al 
mănăstirii Poiana din judeţul Prahova, spre osândă pentru netrebnicile 
sale urmări, mărturisite prin tacrirul ce au dat că au fost căpet|enlia 
revoluţionarilor lăcuitori dintr-acel judeţ, chind a mers însoțit de dânşii şi 
a cetit un cuvânt către Ecselenţiea Sa Suleiman Paşa”. Departamentul îl 
poftea pe mitropolit să ridice „pă acel arhimandrit de la Poliţie, unde era 
arestuit, să-l trimită la mănăstirea Sinaia, cu îndatorire asupra 
năstavnicului de acolo a-l avea supt bună pază până la al doilea poruncă”. 

În primăvara anului 1850, în condiţiile în care unii revoluționari au 
fost graţiaţi de către domnitorul Barbu Ştirbei, mitropolitul pe lângă 
adresa nr. 955 trimisă Departamentului din Lăuntru ataşa „în copie jalba 

ce au dat numitul Ghenadie, prin care se roagă a i se da iertare lăsându-se 
slobod de osânda în care se află, precum s-au urmat şi cu alții asemenea 
lui”. La 2 aprilie 1850, Constantin Cantacuzino, şeful Departamentului 
trimitea domnitorului raportul nr. 2689, înregistrat de primire cu nr. 1261 
din 3 aprilie 1850 conţinând cererea de grațiere. Domnitorul Barbu 
Ştirbei va pune următoarea rezoluţie: „Nu cunosc nici purtarea lui de mai 
nainte, nici ce poate chezăşui al lui caracter pe viitor. Se trimite la 
Departamentul din Lăuntru ca înţelegându-se cu cârmuitorul mitropolii, 
să facă punerea la cale ce va găsi cu cale despre aceasta şi pe cât să vor 
încredința de venirea întru pocăinţa a acestui om”. La 8 aprilie 1850, prin 
adresa nr. 1259, Secretariatul de Stat comunica Departamentului din 
Lăuntru hotărârea domnitorului privind pe Ghenadie Pârvulescu „spre a 
face cuvenita urmare” (19). 

După grațiere, Ghenadie Pârvulescu va ajunge egumen al 
mănăstirii Brebu unde a funcţionat până în anul 1861. În documente este 
numit de acum Ghenadie Brebeanu (20). La 1 decembrie 1855, 
impresionanta sa bibliotecă, alcătuită din vechi manuscrise şi cărți 
valoroase piere în întregime într-un incendiu care a distrus şi chiliile şi 
anexele mănăstirii. Între anii 1861-1863 va reveni la mănăstirea Poiana, 
fiind ultimul ei stareţ. 

După pătrunderea trupelor turceşti şi ruseşti în Ţara Românească în 
septembrie 1848, lua sfârşit revoluţia şi începeau represaliile. Zeci de 
revoluționari au luat calea exilului, alţii erau în continuare urmăriți pentru 
a fi arestaţi. Autorităţile militare ruse informau, în toamna anului 1848, 
Departamentul din Lăuntru că la Vălenii de Munte şi la Câmpina „să 
umbresc mulți din arestați politici”, solicitând şi pentru aceştia 
„cuviincioasa punere la cale”. Sub cârmuitorii judeţului Prahova urmau 
să facă cercetări, iar cei descoperiţi să fie puşi „supt bună asigurare” şi să 
se raporteze la Bucureşti pentru stabilirea de măsuri (21). 

Dintr-o scrisoare adresată de George Barițiu lui loan Maiorescu, la 
16 septembrie 1848, aflăm că „destul că toţi pompierii scăpaţi şi toți 
soldaţii, chiar şi cei de la Telega, 150, cu robi cu tot, fugiră la el peste 
Olt” (în tabăra militară de la Râureni, judeţul Vâlcea, condusă de 
generalul Gheorghe Magheru). În aceste condiţii, ocna de la Telega a fost 
luată în pază de către un corp de oaste otoman. Prezenţa sa la Telega este 
semnalată la 10 octombrie 1848, dată la care comandantul turc intrase în 
conflict cu Vornicia temniţelor, pentru că eliberase un arestat care trecuse 
la religia islamică. Din această pricină, Căimăcămia Țării Româneşti se 
adresa lui Omer Paşa cu rugămintea de a-l determina pe comandant să 

readucă în temniță pe cel eliberat şi să înceteze pe viitor asemenea 
practici (22). 

În noiembrie 1848, în condiţiile ofensivei armatei maghiare în 
sudul Transilvaniei şi a valului de refugiați români, cârmuitorul judeţului 
Prahova, Costache Filipescu, împreună cu „gheneralul Ergelgarten” se 
găsea la Predeal pentru a lua măsuri de apărare a graniţei. De aici, el 
raporta Departamentului din Lăuntru că generalul rus a dispus ca pe 
lângă soldaţii cordonului de pază să rămână şi 11 cazaci, 35 urmând să 
întărească mănăstirea Sinaia, la târgul Breaza o roată de soldați din cei 
trimişi de la Târgovişte, la târgul Câmpina erau instalate două roate de 
soldaţi, pe lângă cea existentă, iar la Ploieşti rămânea batalionul venit de 
la Bucureşti, alături de trupele deja existente. Alţi o sută de cazaci, aduşi 
de la Bucureşti erau repartizați pe drumul de la Câmpina la Predeal (23). 

În judeţul Prahova şi-au găsit adăpost sute de refugiaţi români din 
Transilvania. În luna mai 1849, subcârmuirea plaiului Prahova informa 
cârmuirea judeţului că la Câmpina se găseau 30 de „refugiaţi băjenari din 
Braşov, ţinutul Transilvaniei”, prezentând şi tabelul lor nominal. Toţi 
erau bărbaţi, mânaţi fie de frica de represalii sau de teama de recrutare 
forţată. Subcârmuitorul plaiului, cu aprobarea „domnului polcovnic 
Vranghin”, le-a dat bilet spre a fi slobozi a merge la Ploieşti, unde se vor 
putea mai uşor rostui (24). 

Printre refugiații ajunşi în Câmpina se numără şi marele gazetar 
George Barițiu. După căderea Sibiului, la 11 martie 1849, în mâinile 
armatei maghiare, membrii Comitetului național român, printre ei fiind şi 
George Barițiu s-au refugiat în Muntenia. Aici vor fi cu toţii arestaţi, 
printre ei aflându-se Timotei Cipariu, Simion Bărnuţiu, Aron Florian, 
Nifon Bălăşescu „până la un număr de 84. Iar cel din urmă arestat fu G. 
Bariț în Câmpina, unde după jaful de la Predeal, se retrăsese cu familia 
sa; iar de acolo fu condus la Ploieşti în primirea generalului Harford şi a 
maiorului Münnich. lar după două săptămâni — în urma ordinului venit de 
la Bucureşti — nici arestat nu a fost suferit în Muntenia, ci fu escortat 
milităreşte în capitala Bucovinei, prin care se făcuse pe voia unor amici 
ai săi care se rugaseră să nu-l ducă la Odessa, ci să-l îndrepte în cea mai 
de aproape provincie austriacă. Aceasta fu răzbunarea reacţiunii 
conservatoare din Muntenia” (25). După câteva zile de temniţă, Barițiu 
va fi eliberat în urma intervenţiei lui Alexandru Hurmuzaki. 

În concluzie, fără a fi un important centru revoluţionar, Câmpina a 
fost implicată din plin în desfăşurarea evenimentelor revoluţionare din 
anii 1848-1849. 

Mulţumim pe această cale Bibliotecii Metropolitane Bucureşti care, 


prin intermediului site-ului http://www.dacoromanica.ro, ne-a facilitat 
accesul la o serie de documente şi cărți absolut necesare realizării acestui 

DESPRE PRIMA ŞCOALĂ PUBLICĂ DIN CÂMPINA 


Prof. Gabriela Pascu 
Scoala Gimnazială Ion Câmpineanu Câmpina 


Programul de modernizare al societății româneşti a început în a 
doua jumătate a secolului al XIX-lea. 

Şcoala de stat va fi o importantă pârghie a progresului şi în 
comunitatea câmpineană. În oraşul nostru, prima şcoală publică de băieți 
a fost înființată prin decretul domnitorului Al. I. Cuza din 25 noiembrie 
1863. Începutul a fost dificil pentru că autorităţile şi cetăţenii urbei 
noastre au acceptat cu greu programa cu conţinut laic şi ideea că 
învățământul este obligatoriu. Institutorul Nicolae Marin, primul 
învăţător cu studii care a predat în oraşul nostru, s-a implicat atât pentru a 
convinge autoritățile locale să asigure condiţiile materiale ale desfăşurării 
cursurilor, cât mai ales să convingă familiile modeste să-şi trimită copiii 
la şcoală pentru a le asigura viitorul. La un număr de 2777 de locuitori, 
au fost înscrişi în anul 1864-1865, 40 de băieți în clasele I şi a II-a, care 
funcționau simultan. Au promovat doar 8, pentru că frecvenţa era foarte 
scăzută. Prima inspecţie a avut loc în mai 1866, revizorul şcolar fiind 
invitat chiar de învățătorul şcolii pentru a compara cum se învăţa carte în 
şcoala de stat şi în cea particulară, care încă mai funcționa. Raportul 
revizorului şcolar adresat scriitorului Dimitrie Bolintineanu, ministru al 
Instrucțiunii Publice şi Cultelor, lăuda munca şi devotamentul 
institutorului faţă de elevi şi învățământul de stat, făcând astfel un demers 
pe lângă autorităţile locale să sprijine material şcoala. 

Avem şi o descriere a şcolii, ale cărei clase erau lângă biserica Sf. 
Treime: “sălile de clasă erau ruinate şi igrasioase, nu existau bănci 
suficiente, nici table de scris şi nici sobe”. Autorităţile locale au început 
să se implice aşa cum reiese dintr-o primă situaţie statistică, tipizată, din 
1879. Aflăm de aici că şcoala era proprietatea primăriei şi reprezenta o 
donație din 1827 a boierilor Bujoreanu, avea 3 camere din zid pentru 
sălile de clasă şi o cămăruţă de serviciu. Mobilierul era format din 13 
bănci, 3 catedre, 3 table de scris, 4 scaune, 1 orologiu şi 9 hărți. Au fost 
înscrişi 93 de elevi din care 28 fii de agricultori, 12 fii de comercianţi, 14 
fii de meseriaşi, 18 alte profesii, 14 erau orfani. Au promovat 49 şi 4 au 
absolvit. Numărul mic de absolvenţi arată că puţini părinţi îşi permiteau 
să-şi trimită băieţii la şcoală 4 ani, cei mai mulţi se mulțumeau să înveţe 
să scrie şi să citească. Pentru a încuraja obținerea certificatului de 

absolvent, în legea electorală din 1864, principiul cenzitar era dublat de 
principiul educaţiei, adică primeau drept de vot nu doar cei care aveau 
avere, ci şi cei care erau absolvenţii cu certificat a 4 clase primare. Oraşul 
se moderniza şi arhiva păstrează o adresă a primăriei prin care în 1882 
învățătorii au fost solicitați să meargă pe teren pentru a pune nume 
străzilor şi pentru a numerota casele. 

La 20 de ani de la înfiinţarea învăţământului de stat, putem spune 
că acesta câştigase lupta cu şcoala particulară. Elevii care studiau în 
particular primeau certificat de absolvire după ce susțineau un examen cu 
institutorii de la şcoala publică. Examenul era dificil, căci elevii erau 
verificați la limba română, religie, aritmetică, geografie, istorie, 
geometrie, ştiinţele naturii, drept, desen şi caligrafie (Ordinul Ministrului 
Instrucțiunii Publice şi Cultelor 8665/1883). 

În ultimul deceniu al secolului al XIX-lea, Câmpina se dezvoltă 
într-un ritm accelerat pentru că existenţa şi prosperitatea sa sunt legate de 
industria petrolului. Din 1895, când se construieşte rafinăria, un număr 
important de străini lucrează şi aleg să se mute la Câmpina. Şcoala nu 
mai este o opţiune, ci o necesitate. În doar câţiva ani, numărul elevilor 
înscrişi se dublează, depăşind 200. 

În 1906, îşi începe activitatea în şcoala noastră învățătorul Atanasie 
Scripcă. Implicarea acestui dascăl în viaţa şcolii şi comunităţii câmpinene 
a fost excepțională. Sprijinit de Bogdan Petriceicu Haşdeu, pe 26 august 
1907 a pus bazele primei biblioteci a şcolii, care a primit numele “Dr. C. 
Istrati”. Această bibliotecă populară a fost inaugurată cu conferința 
“Mândria de a fi român”. La înființare, au fost donate 479 de volume şi 
numeroase abonamente la reviste şi ziare (“Luceafărul” - Sibiu, 
“Tribuna” - Arad, “Uniunea literară” - Suceava). La inaugurare a 
participat şi prefectul judeţului Prahova. Biblioteca avea să devină 
centrul vieţii culturale a oraşului. Aici aveau loc şezători culturale şi 
conferinţe pe diverse teme, la care participau numeroşi câmpineni, pentru 
că şcoala dispunea de o sală de conferinţe cu 200 de locuri. 

Din aprilie 1907 se păstrează ciorna unui raport întocmit de 
directorul Atanasie Scripcă şi trimis ministrului Instrucțiunii Publice şi 
Cultelor, în care se argumenta necesitatea înființării unei şcoli pentru 
adulţi care să fie găzduită de şcoala publică de băieţi. În argument se 
arată că în Câmpina erau 3 categorii de muncitori: meseriaşii din ateliere, 
sondorii şi zilierii. Lucrătorii doreau să organizeze un sindicat. Ei duceau 
o viaţă liniştită şi cumpătată şi țineau să se cultive citind ziare şi reviste. 
Foarte mulţi frecventau biblioteca. Învățătorul susţinea necesitatea 
introducerii zilei de muncă de 8 ore pentru ca muncitorii să poată 

participa la şcoala serală, fapt ce i-ar fi ajutat să concureze pentru locurile 
de muncă cu “puhoiul de străini”. Directorul Atanasie Scripcă se angaja 
să organizeze şcoala pentru adulți. De asemenea, raportul prezenta 
condiţiile improprii pentru a şcolariza cei 290 de elevi înscrişi şi solicita 
construirea unei noi şcoli. Primăria avea 70.000 de lei şi un loc viran în 
suprafaţă de 4500 mp, unde directorul a susţinut să se facă o şcoală cu 6 
săli de clasă, sală pentru lucru manual, sală pentru cantina şcolară, o sală 
pentru biblioteca populară, care să servească şi pentru conferinţe publice 
şi serbări şi, eventual, o cancelarie, o locuinţă pentru servitori şi o 
magazie pentru lemne. La începutul anului 1907 iau ființă pe lângă 
şcoala de băieţi o şcoală primară de adulţi, o şcoală de ucenici industriali 
şi o şcoală practică de comerţ, unde predau lecții învățătorii din Câmpina 
şi câţiva ingineri de la societățile petrolifere. Elevii adulţi înscrişi la 
cursuri se vor implica intens în viaţa culturală a oraşului, de menţionat 
fiind faptul că însăşi biblioteca populară era condusă de trei dintre 
aceştia, muncitori în Câmpina. 

În 1907 a început construcţia noului local de şcoală, astăzi la 
intersecția bulevardului Carol I cu Calea Doftanei. Anul şcolar 1908- 
1909 începe în noul sediu, care va găzdui prima şcoală publică a oraşului 
timp de şapte decenii. 

In luna februarie a anului 1908, tot ca urmare a eforturilor 
învățătorului Atanasie Scripca, se înființează la Câmpina Ateneul 
Popular, inaugurat cu conferinţa “Oameni bogaţi, oameni săraci”, urmată 
de un program artistic, susținut de elevii şcolii de adulți şi ai şcolii 
industriale. 

În 1913, şcoala publică a primit numele de Şcoala primară de băieţi 
nr. 1, fapt ce evidenția existenţa mai multor şcoli în oraş. Unele dintre 
acestea, de exemplu cele din cartierele Broaşte şi Slobozia, fuseseră 
înfiinţate chiar din iniţiativa lui Atanasie Scripcă. 

În noiembrie 1916, oraşul a fost ocupat de armata germană și se 
afla sub administraţie militară — Comandamentul etapei 300. În timpul 
războiului, şcoala nu a funcționat, căci în majoritate cursanții şi 
pedagogii erau pe front. Directorul Atanasie Scripcă şi soția lui s-au 
refugiat la Botoşani cu spitalul Crucii Roşii. Singura şcoală care 
funcţiona era şcoala particulară germană de pe strada Castanilor. În 
timpul războiului clădirile şcolilor au fost folosite de armata germană în 
diferite scopuri. Localul şcolii de băieţi nr. 1 a fost folosit drept cazarmă, 
iar biblioteca a fost transformată în bufet pentru soldați. Aceştia au 
distrus o bună parte din mobilier, precum şi cărțile adunate cu efort. 

După război cursurile s-au reluat cu întârziere din cauza devastării 
clădirilor publice de către armata inamică, odată cu retragerea: geamurile 
au fost sparte, lemnăria zdrobită şi aruncată pe foc, sobele au fost 
dărâmate şi mobilierul distrus. Mai gravă şi de neînlocuit a fost pierderea 
bibliotecii şcolii nr.1 şi a unei părți importante din arhiva oraşului. Printre 
volumele distruse se numără şi singurul exemplar al monografiei şcolii, 
scrisă de Atanasie Scripcă. 

Odată cu terminarea războiului, directorul Atanasie Scripcă, 
susținut de autorităţi şi de societatea civilă a refăcut şcoala, dar mai ales a 
reorganizat instituţiile culturale. Un proiect important al Ateneului 
Popular în colaborare cu presa locală a fost refacerea castelului Iulia 
Haşdeu, abandonat din indiferența moştenitorilor şi folosit ca grajd în 
timpul războiului. Biblioteca s-a refăcut, punând la dispoziţia cititorilor 
din oraş 7100 de volume. În 1929, directorul Atanasie Scripcă a intrat în 
dizgraţia autorităților şi a fost obligat să demisioneze pentru că a permis 
organizarea unei adunări a muncitorilor în holul şcolii. Recunoscându-i- 
se însă meritele deosebite, după un an a redevenit director. Astăzi, doar o 
modestă cruce de lemn aminteşte de faptul că a fost locuitor al oraşului 
nostru. 

În 1925, ministerul a aprobat ca şcoala să primească numele 
“Scoala primară urbană de băieţi nr.1 Pictor Nicolae Grigorescu”. 

În 1932 clădirea şcolii devine neîncăpătoare şi se trece la cursuri în 
2 schimburi. Din 1937 se organizează cursul complementar supraprimar, 
elevii fiind absolvenţi a 7 clase. 

În timpul celui de-al Doilea Război Mondial au fost întâmpinate 
numeroase greutăţi deoarece oraşul era deseori ținta atacurilor aeriene şi 
o mare parte a populaţiei se retrăsese în zona rurală. După război s-au 
organizat programe intense de alfabetizare în cadrul uzinelor din oraş şi 
aici funcționa o şcoală de ucenici industriali cu 600 de elevi. 

În 1947-1948 a avut loc o reformă a învățământului prin care s-a 
stabilit învăţământul obligatoriu de 7 ani, astfel fiind întrerupta tradiția 
celor 13 ani consecutivi de funcţionare a şcolii complementare. În 
perioada comunistă, toată populaţia va frecventa cursurile învăţământului 
de stat, dar manualele noi, impuse de regim şi de aliaţii lor sovietici vor 
prezenta o istorie denaturată, spoliată de valorile naţionale româneşti. 
Mulţi autori valoroşi sunt interzişi şi excluşi din manuale, iar limba rusă 
se studiază obligatoriu. 

În 1956 şcoala a fost redenumită “Şcoala primară mixtă de 7 ani 
nr.1”, de unde reiese că instituţia adoptase deja învăţământul pentru fete 
şi băieți după o programă unică. 

La cutremurul din 1977 localul şcolii a fost grav avariat. Se 
impunea astfel construcţia unei noi clădiri, care va fi dată în folosinţă în 
1979, în timpul directoratului profesorului Barbu Silvan. Până în 1989, 
cei 1000 de elevi înscrişi anual şi profesorii lor erau găzduiţi în 16 de săli 
de clasă, 2 ateliere pentru orele de tehnologie, 3 laboratoare, cancelarie, 
secretariat, biroul direcțiunii, arhivă, atelier mecanic. Proiectul prevăzuse 
şi o sală de sport, dar ea nu a fost construită. 

După 1990, tendinţa generală a scăderii populaţiei şcolare a dus la 
micşorarea numărului de elevi până la 600. Şcoala funcționează în 2 
schimburi, iar colectivele sunt reduse de la clase cu peste 40 de elevi la 
unele formate din aproximativ 30 de elevi. Apar noi programe şcolare şi 
manuale alternative. 

La începutul anului școlar 1997-1998 am fost gazdele unei întâlniri 
de suflet cu Însuși Preafericitul Părinte Patriarh al României, Teoctist. 

În 1998, la iniţiativa directorului Nicolae Oancea, şcoala a primit 
numele ilustrului om politic paşoptist lon Câmpineanu, model de 
patriotism şi gândire liberală. 

În prezent, cei 625 de elevi ai şcolii sunt pregătiţi de 14 profesori 
învăţământ primar, 23 profesori gimnaziu şi un profesor de sprijin. În 
ultimii ani au fost modernizate laboratoarele, s-a înfiinţat un cabinet AEL 
şi s-a amenajat sala de sport într-o clasă de la parter. 

Din anul şcolar 2012-2013 s-au format clasele pregătitoare, dotate 
corespunzător pentru a primi elevii de 6 ani. Fondurile pentru reparaţii şi 
modernizări provin de la Consiliul Local şi de la Asociaţia “Prietenii 
şcolii Ion Câmpineanu”, precum şi din donațiile părinților. 

Şcoala Gimnazială lon Câmpineanu a primit denumirea ECO 
ŞCOALA ION CÂMPINEANU, Certificat de recunoaștere internațional 
şi simbolul internaţional Steagul Verde, în urma implicării timp de 2 ani, 
în Proiectul Mondial Eco Şcoala. Este unica școală cu acest statut din 
Câmpina. 

Cadrele didactice din şcoala noastră sunt preocupate de pregătirea 
elevilor pentru performanţă, dovadă fiind numeroasele premii la 
concursurile şi olimpiadele şcolare de nivel județean, naţional şi 
internațional. 

Elevii sunt implicaţi și în activități extraşcolare numeroase, prin 
care îşi dezvoltă aptitudinile şi interesele. Formaţia de dansuri populare 
“Ciobănașul”, coordonată de doamna profesor Maria Câmpean, a obţinut 
numeroase premii în judeţ şi în afara țării. 

Şcoala Gimnazială Ion Câmpineanu oferă programe educative de 
calitate, în cadrul cărora elevii au ocazia de a-şi cultiva şi valorifica 

extracurriculare atractive, sub îndrumarea unui colectiv de profesioniști 
în educaţie asigură copiilor o pregătire temeinică şi un start bun în viaţă. 


BIBLIOGRAFIE 


1. Vlad, Ion, Istoricul primei şcoli din Câmpina, 1973, manuscris xxx Documente din 
arhiva şcoli 


67 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


CÂMPINA ÎN ANUL 1936 


Prof. Marius Zaharia 
Școala B.P. Haşdeu Câmpina 


După criza economică din 1929-1933 a urmat o perioadă de 
progres economic în istoria României interbelice. Scopul studiului de față 
este de a surprinde dinamica vieţii orașului prahovean pe parcursul unui 
an de zile din această perioadă. 

În fruntea urbei se afla primarul Ion Gh. Ionescu, iar Gheorghe H. 
Tocescu şi Nicolae I. Davidescu erau viceprimari (1). Victor Rădulescu, 
fost primar, era membru al Parlamentului, în calitate de deputat (2). 

În acel moment istoric, unitatea teritorial - administrativă de bază 
era judeţul, împărțit, la rândul său, înplăși. Plasa Câmpina era una dintre 
cele zece care alcătuiau judeţul Prahova, învecinându-se la nord cu plasa 
Sinaia, la sud cu plasa Filipești, la est cu plasa Vărbilău iar la vest cu 
judeţul Dâmboviţa. Ea avea 43 de sate şi o populaţie de circa 66.000 
locuitori, din care circa 18.000 în oraşul Câmpina (3). 

Localitatea se caracteriza printr-o vie activitate economică. Schela 
Câmpina, unde majoritatea sondelor erau deţinute de societatea „Steaua 
Română”, avea 30.072 tone extrase, ceea ce reprezenta 0, 35% din totalul 
pe ţară (4). Un loc de frunte ocupa rafinăria „Stelei Române” care 
prelucra 1.400.000 tone ţiţei (5). Pe conducta Câmpina - Constanţa s-au 
transportat, în anul de care ne ocupăm, 154.501 tone de petrol lampant 
(6). 

In peisajul economic se încadrau și Atelierele mecanice centrale ale 
societăţii „Steaua Română”, o fabrică de acid sulfuric, o fabrică de 
tricotaje, o turnătorie şi o piuă de aba, iar pe plan financiar activau Banca 
„Salvatorul”, Banca „Progresul” şi două bănci populare (7). 

Localitatea era alimentată de o uzină electrică, avea pavaj cu asfalt 
şi piatră cubică, iar la 21 mai se ţinea un târg anual (8) Era una din 
puţinele aşezări urbane care se baza pe consumul de gaze, existând 10, 3 
km conducte (9). 

În domeniul sănătăţii existau un spital judeţean de izolare şi un 
spital comunal, iar în cel religios 5 biserici ortodoxe, una romano- 
catolică, una evanghelică şi o sinagogă (10). 

Un rol important îl aveau atelierul foto Olteanu, tipografiile 
Gutenberg ( proprietar M. Gheorghiu) şi Ştefănescu, librăria Crăciun. 

În domeniul învățământului existau Liceul de băieți „Barbu 
Ştirbei”, Liceul de fete „Iulia Hasdeu”, Liceul industrial de băieți, Liceul 
industrial casnic de fete, o şcoală profesională, 8 şcoli primare şi 3 
grădiniţe (11). 

Pe plan cultural activau căminul cultural al Fundației Culturale 
Regale „Principele Carol”, Societatea culturală „Principesa Ileana”, 5 
biblioteci, 3 societăți muzicale și 2 cinematografe (12). Existau 4 
societăți sportive ( Principesa Ileana, Venus, Sportul Muncitoresc, 
Libertas) şi una de vânătoare (13). 

În oraș exista şi un club Rotary ( al oamenilor de afaceri, urmărind 
dezvoltarea şi scopuri umanitare), înfiinţat în 1933, fiind al şaselea din 
țară şi primul din judeţul Prahova (14). 

Sindicatele muncitorești îşi aveau sediu în Casa Poporului, care era 
dotată cu sală de conferințe şi bibliotecă. Clădirea a fost distrusă de 
cutremurul din 1940 şi demolată. 

La 20 august 1936, se înființa pe dealul Muscel şcoala de zbor cu 
avioane şi planoare (ARPA) (15). Primul instructor a fost Nello 
Bucevschi venit de la Cernăuţi cu două planoare Zogling şi un sandou 
(16). În acelaşi an, la 26 noiembrie, au primit, în urma unui examen, 
brevet categoria A șase candidați: Apostolescu Vasile, Bilic Veselod, 
Langa Alexandru, Rădulescu Olga, Stoienovici Alexandru, Walter 
Alfred. Alți 12 candidaţi au obținut brevetele A+B: Aldea Mihai, 
Bengescu Alexandru, Candea Nicolae, Corneşeanu Teodor, Cucu Coca, 
Dudu loan, Ionescu Stere, Ionescu Nicolae, KirilMitzi, Langa Florian, 
Nicolescu Nicolae, Săndulescu Vasile (17). 

La 26 iulie 1936 are loc pe dealul Muscel un miting aviatic la care 
sare cu parașuta cunoscutul compozitor lonel Fernic (18). 

Un eveniment notabil în domeniul cinematografiei îl constituie 
apariția filmului german intitulat „Domnița din Câmpina”, a cărui acţiune 
se petrece în orașul prahovean (19). 

În ceea ce priveşte publicaţiile câmpinene, până în mai apare 
„Strada”, având ca subtitlu „Ziar liber literar-social” (director Al. Tudor - 
Miu, redactor George Bogza) iar până în februarie „Gazeta Câmpiner”, 
ziar de informaţie tipărit la tipografia Gutenberg (20). 

În noiembrie 1936, George Enescu a susţinut două concerte în 
aceeași zi, unul pentru petroliştii câmpineni, fiind invitat şi corul 
petroliştilor condus de Gheorghe Danga, al doilea pentru ceilalți 
câmpineni, la sala Monovici (21). 

Oraşul s-a caracterizat și printr-o viață politică activă. În martie au 
avut loc alegeri comunale unde s-a înregistrat următoarea situaţie: 

- votanți înscrişi:2822; 

- voturi exprimate: 2148; 

- voturi anulate: 48; 

- Partidul Naţional Liberal: 1300 voturi; 

- Partidul Naţional Țărănesc: 321 voturi; 

- Lista lui Gică Iliescu: 320 voturi; 

- Frontul Românesc: 159 voturi. 

Deoarece nici o grupare din opoziţie nu a întrunit suficiente voturi, 
a fost declarată aleasă lista Partidului Naţional Liberal (22). 

Pe 19 mai, în localul lui Stelică Măcelaru a avut loc o întrunire a 
Partidului Naţional Liberal Georgist (condus de Gheorghe Brătianu), 
unde au fost criticate starea de asediu şi cenzura iar despre Gheorghe 
Tătărescu s-a afirmat că: „n-are şi nici nu a avut vreo meserie definitivă, 
a ajuns prin fuste prim-ministru” (23). 

Au avut loc și unele manifestări antisemite din partea lăncierilor, 
organizație paramilitară a Partidului Naţional Creştin. La 25 iunie, 
lăncierii, în frunte cu Alexandru Căproiu şi preotul Chirică, au pornit pe 
străzile orașului scoțând etichetele de reclamă ale ziarelor „Dimineaţa” și 
„Adevărul” (care aveau patroni evrei) cărora le-au dat foc. De asemenea, 
au luat de la un copil, vânzător de ziare, 50 de exemplare pe care le-au 
ars (24). La 13 iulie, lăncierii au aruncat pe unele străzi mărginașe câteva 
afişe cu următorul conţinut: „Anatema, blestemat el şi copiii lui cel care 
citeşte ziarele comuniste jidovești Adevărul şi Dimineaţa” (25).La 2 
august, corul legionarilor din Câmpina, condus de Aurel Chira, de la 
societatea „Steaua Română”, a cântat la deschiderea taberei de muncă de 
pe muntele Susai, lângă Predeal (26).La 4 august, Ion C. Aldescu, 
vânzător de ziare, a strigat pe lângă titlul ziarului „Porunca vremii” şi 
cuvintele: „Porunca vremii doi bani, feriți-vă de jidani”. Expresia l-a 
revoltat pe cetăţeanul evreu Sigmund Kreiss, rezultând o încăierare între 
acesta și vânzătorul de ziare, amândoi fiind duşi la poliție (27). Acestea 
au fost însă manifestări izolate, viața politică a localităţii caracterizându- 
se prin toleranță și fiind în limitele democrației. Un exemplu îl constituie 
inaugurarea, la 24 octombrie, a Căminului cultural evreiesc din Câmpina, 
eveniment la care au participat circa 70 persoane, luând parte și șeful 
rabin din Bucureşti (28). 

În concluzie, se poate afirma că, deşi nu era un oraş mare, Câmpina 
a avut un rol important în viaţa politică, economică și culturală a 
României interbelice. 

II. ISTORIA ROMANILOR 


PE URMELE PĂRINȚILOR ŞI BUNICILOR NOŞTRI 
IN TERITORIILE DE DINCOLO DE PRUT ŞI NISTRU 


Colonel (r) Marian Dulă 
Asociaţia „Cultul Eroilor”, Câmpina 


Asociaţia „Cultul Eroilor” din Câmpina, cu 10 membri, rezervişti 
militari, printre care şi trei membri ai Societăţii de Ştiinţe Istorice din 
Câmpina, a efectuat o excursie cu temă istorică în Republica Moldova și 
Ucraina. Delegaţia s-a mărit, incluzând persoane din Vălenii de Munte, 
Ploieşti, dar şi din Râmnicu Sărat. În total am fost 18 călători în această 
inedită excursie. Am fost pregătiți cu două coroane de flori pentru 
primele locaţii de vizitat, drapele tricolore, cărți în limba română, 
revistele „România Eroică” şi „Prahova Eroică”. 

Ideea unei excursii istorice pe locurile unde au luptat și au căzut 
părinții şi bunicii noştri a venit după vizitarea oraşului Cimişlia, în 
toamna anului 2012. Nu a fost greu să găsesc doritori în a cunoaşte 
istoria noastră, dar şi ţinuturile de dincolo de Prut şi Nistru. Personal, 
până la deplasarea în Cimişlia, nu mai văzusem Republica Moldova şi e 
de datoria noastră de români să ne vizităm fraţii, aşa cum o facem şi cu 
cei din Transilvania, Oltenia, Banat sau Dobrogea. 

Traseul, lung de 2.200 de km, a cuprins localități precum: Galaţi, 
Țiganca, Cania, Cimişlia, Cetatea Albă, Odessa, Chişinău, Orhei, dar şi 
aşezări de pe malul estic al Nistrului. Pe timpul deplasării către primul 
obiectiv de vizitat, s-au prezentat informări despre drumul de luptă al 
Armatei române în războiul împotriva bolşevismului şi eliberarea 
Basarabiei. 

În ziua de 21 iunie 1941 comandanții de unităţi, batalioane şi 
companii din sectorul Oancea - Rogojeni, subordonați Diviziei 21 
Infanterie din Galaţi, au fost convocați la sediul comandamentului 
diviziei, unde li s-a comunicat ordinul de începere a războiului, în 
noaptea de 21/22 iunie 1941. Toţi comandanții au primit ordin să-şi 
pregătească ostaşii pentru acţiunea de eliberare a pământului românesc 
aflat între Prut şi Nistru şi răpit în mod samavolnic prin notele ultimative 
date de guvernul Uniunii Sovietice la datele de 26 şi 28 iunie 1940. 
Înapoindu-se la unităţi şi subunități, ofiţerii şi-au pregătit sufleteşte 
ostaşii pentru a duce la bun sfârşit misiunea primită. La ora 24.00 ostaşii 

au ascultat la radio ordinul mareșalului Ion Antonescu: „Ostaşi! Războiul 
a început. Vă ordon: Treceţi Prutul!”. 

În noaptea de 7/8 iulie efectivele Diviziei 21 Infanterie, din care 
făcea parte şi Regimentul 12 Dorobanţi „Cantemir”, au traversat Prutul. 
În timpul luptelor din ziua de 8 iulie pierderile regimentului au fost mari, 
dar incomparabile cu cele ale zilei următoare, când s-au înregistrat foarte 
mari pierderi în oameni şi tehnică de luptă. În ziua de 9 iulie, la ora 9.10, 
a fost rănit mortal comandantul Regimentului 12 „Cantemir”, colonelul 
Gheorghe Niculescu, care se afla în fruntea Batalionului nr. 2 pentru a 
cuceri cota 228, de pe Dealul Epureni/Cania - Țiganca. În cele două zile 
de lupte, Regimentul 12 Dorobanţi „Cantemir” a pierdut 35% din 
efective, printre ei numărându-se şi comandanții de companie: căpitanii 
loan Voicu şi Petru Marin şi locotenenţii Gheorghe Rizea şi loan Lazăr. 
Luptele de la Țiganca, Dealul Epureni şi Cania s-au încheiat la data de 13 
iulie. 

În prima zi a drumeţiei s-a depus o coroană de flori de la Cimitirul 
de Onoare al Eroilor Români de la Țiganca, judeţul Cahul. Este cel mai 
important cimitir de onoare al ostașilor români de pe teritoriul Republicii 
Moldova, din punct de vedere al numărului celor îngropaţi. Primarul 
localităţii, Petru Grandabur şi preotul Vasile Burduja ne-au prezentat 
istoricul cimitirului şi câteva date despre luptele duse de ostaşii români, 
în iulie 1941. Monumentul este ridicat în amintirea militarilor din 
Regimentul 12 Dorobanţi Bârlad şi cuprinde mormintele a 1.020 eroi. De 
la ei am aflat că tot ce a însemnat cimitir românesc pe teritoriul URSS a 
fost distrus, nivelat cu lama de buldozer, iar pe locurile unde au fost 
îngropați românii au fost ridicate spitale, ferme sau terenurile au fost 
folosite pentru agricultură. Același lucru s-a întâmplat şi cu cimitirele 
Armatei Române aflate pe teritoriul Republicii Sovietice Socialiste 
Moldoveneşti, devenită Republica Moldova după declararea 
independenţei în 1991. 

Oficiul Naţional pentru Cultul Eroilor şi-a propus, încă de la 
înfiinţarea sa în 2004, să reabiliteze cele mai importante locuri de 
înhumare ale eroilor români care au fost distruse după încheierea celui 
de-al Doilea Război Mondial. Cimitirul de Onoare de la Țiganca se 
impunea a fi reamenajat, încât să devină un loc de reculegere în memoria 
celor peste 71.000 de militari români căzuţi în Campania din Est (iunie 
1941 — august 1944). În acest context, Oficiul Naţional pentru Cultul 
Eroilor a lansat — la data de 9 iunie 2005, de Ziua Eroilor — proiectul 
reconstrucției acestui veritabil memorial. Reconstrucția Cimitirului de 
Onoare Românesc de la Țiganca constă în: împrejmuirea acestuia, 

reamenajarea celor 9 gropi comune, instalarea a 142 de însemne de 
căpătâi (cruci creştine), amplasarea a 11 plăci de marmură (pe 9 dintre 
ele fiind înscrise numele celor 830 de eroi români identificaţi), 
amenajarea peisagistică şi a căilor de acces, montarea unei troițe, a unei 
porți monumentale tradiționale şi a candelelor ce vor arde întru veşnica 
recunoştinţă a celor ce s-au sacrificat pentru Țară. 

Gazdele ne-au condus, apoi la Cimitirul localităţii Cania, unde, în 
Parcela de Onoare, sunt înhumați 938 de eroi români. ŞI aici s-a depus o 
coroană de flori. În ziua de 9 iulie 1941, a fost rănit mortal comandantul 
Regimentului 12 „Cantemir” colonelul Gheorghe Niculescu, născut în 
Ploieşti. Ostaşii înhumați aici luptaseră în regimente: 11 şi 12 Dorobanţi, 
30 Artilerie, 2 Gardă şi 6 Mihai Viteazul, din care au făcut parte şi mulţi 
câmpineni. Aici s-a evidenţiat şi sublocotenentul loan Stoica, făcând 
parte din Regimentul 30 Artilerie, care a fost decorat cu Ordinul Steaua 
României. Câmpineanul loan Stoica, a fost avansat, după război, până la 
gradul de general de brigadă şi a primit titlul de Cetăţean de Onoare al 
municipiului Câmpina. 

Am ajuns în oraşul Cimişlia, trecând prin teritoriul autoproclamatei 
republici Găgăuze unde, la intrare este aşezat, ameninţător parcă, un tanc 
T 34, cu ţeava tunului îndreptată spre vest. La Cimişlia ne-au aşteptat 
primarul oraşului Gheorghe Răileanu, acompaniat de câţiva consilieri 
locali şi prieteni ai românilor de dincoace de Prut. Am fost ospătaţi cu 
bucate tradiționale şi un Cabernet negru. Am înmânat cărțile în limba 
română şi revistele patriotice. 

Excursia a continuat, a doua zi, cu vizitarea locurilor unde s-a dat 
bătălia pentru Odessa din august — octombrie 1941, Armata a 4-a având 
pierderi de 92 545 de militari. Din păcate, nu se mai păstrează urme ale 
bătăliilor purtate de români (opere comemorative, clădiri etc.). Când, în 
vara anului 1944, acţiunile militare s-au mutat la vest de Prut, a 
început demolarea tuturor cimitirelor şi însemnelor comemorative de 
război amenajate în întregul spaţiu în care armata română a luptat în 
timpul Campaniei din Est. Din cauza intervențiilor făcute asupra locului, 
inclusiv cu buldozerele, oasele celor căzuţi pentru ţară au fost purtate de 
şuvoaie şi împrăştiate. 

Un obiectiv important l-a constituit Cetatea Albă, „prietenul” lui 
Ştefan cel Mare. Cetatea Albă (Bilhorod-Dnistrovschi) este un oraş în 
raionul omonim din regiunea istorică Bugeac, în Ucraina de astăzi. În 
timpul lui Burebista, cetatea se numea "Tyras" şi ținea de regatul dacic al 
lui Burebista. Cetatea este aşezată pe un teren stâncos, lângă ţărmul 
abrupt al limanului Nistrului, dominând faţa lacului, de la o înălțime de 

aproximativ 30 de metri. Nucleul cetății îl formează vechea citadelă, 
poate genoveză, de plan aproape pătrat (35 x 37 m), prevăzută la colţuri 
cu turnuri rotunde. Aceasta rămâne în extremitatea nordică a celei de a 
doua incinte, de formă vag trapezoidală, cu latura de nord-est formând 
baza mică. Din pânza de ziduri din vremea lui Ştefan cel Mare s-a mai 
păstrat numai poarta cea mare. Aceasta are două etaje, cu două porţi, una 
exterioară şi alta interioară, cu câte două canaturi fiecare. Avea pod 
mobil, peste şanţul ce înconjoară cetatea. Pe vremurile domnitorului 
moldav, cetatea de la Dunăre era considerată unul dintre bastioanele 
importante ale creştinătăţii şi una dintre cele mai importante fortărețe ale 
Moldovei. 

Am avut ceva de mers până la cetate. Drumurile nu sunt într-o stare 
prea bună în Ucraina (începusem chiar să le apreciem pe cele din 
România). Dar odată ajunşi, am văzut că tot efortul a meritat. După ani și 
ani de izbânzi şi înfrângeri Cetatea Albă și-a pierdut strălucirea şi 
importanţa de pe vremuri. Zidurile ei neînvinse de trecerea vremii mai 
amintesc şi astăzi de nişte strămoşi vrednici şi un trecut glorios, 
îndemnându-ne să nu uităm cine am fost, ce-am ajuns să fim și încotro ne 
îndreptăm. 

După câteva ore de mers prin Ucraina, de data aceasta pe drumuri 
mai bune, având Marea Neagră în partea dreaptă, am ajuns la alt obiectiv 
deosebit al drumeţiei noastre: Odessa. 

Am vizitat oraşul, care a impresionat prin caracterul cosmopolit al 
urbanisticii şi manifestările turistice prezente la tot pasul. Bulevarde şi 
străzi largi, străjuite de platani, multe flori, spaţii verzi generoase, cu 
bănci pentru odihna trecătorilor, trotuare ca-n palmă, statui şi mobilier 
stradal fac din Odessa un oraş căutat de clasa de mijloc din Rusia şi nu 
numai. 

Ne-am întrebat: cum era viaţa în Odessa, sub administraţia română, 
în 1941-1944? Guvernatorul Odessei a fost numit basarabeanul Gherman 
Pântea. Românii au reconstruit, în primul rând, bisericile. Ulterior, au 
demarat lucrările de refacere a fondului locativ-comunal. S-a dat undă 
verde comerțului liber. Orice doritor putea primi licenţa pentru a 
deschide un local. Deja, în primăvara lui 1942, Odessa era de 
nerecunoscut, magazinele abundau de fel de fel de bunuri. Odessa 
atrăgea comercianții români şi europeni. Ei au deschis magazine cu 
produse industriale pe care oamenii nu le-au avut niciodată în perioada 
stalinistă. 

După o deplasare, cu trecerea din nou a frontierei în Republica 
Moldova, am încheiat a doua zi a excursiei în Chişinău, fiind cazaţi la 
Academia de Administrare Publică. 

Pentru următoarele două zile ne-a fost ghid colonelul Anatolie 
Caraman, veteran al Războiului nedeclarat din 1992. Un nou obiectiv 
vizitat a fost Cimitirul militar românesc din Slobozia-Horodişte (raion 
Rezina). El a fost amenajat în toamna anului 1941, în curtea bisericii din 
satul Slobozia-Horodişte şi cuprinde mormintele individuale a 15 militari 
români (14 identificaţi, 1 neidentificat), aparţinând regimentelor 9 
Dorobanţi şi 5 Pionieri, precum şi mormântul unui militar german 
necunoscut. 

Am vizitat, apoi, mănăstirea Țipova, în apropiere de Orhei. Este 
situată pe malul drept al râului Nistru, lângă satul Țipova, judeţul 
Chişinău. Mănăstirea este zidită pe vârful unei stânci abrupte, deschizând 
o privelişte fermecătoare a luncii fluviului Nistru. Pe poteci înguste, pline 
de taine, coborând printre stânci abrupte, către albia fluviului, am ajuns la 
intrarea în mănăstirea care e situată la înălțime. Ea a fost fondată la 
începutul sec. XVI, unele documente istorice atestând-o mai devreme, 
sec. al XII-lea — al XIV-lea. Despre mănăstirea - cetate de la “Țipova” s- 
au creat câteva legende. Se spune că aici, marele domnitor Ştefan cel 
Mare şi Sfânt s-ar fi cununat cu soţia sa Maria Voichiţa. Mănăstirea 
rupestră "Țipova" e perfect armonizată cu natura din jur, săpată în rocile 
calcaroase incluzând trei niveluri, cu mai multe încăperi, inclusiv două 
biserici. 

Delegaţia noastră a fost însoțită de membrii Asociaţiei Veteranilor 
Războiului din 1992 „Tiras — Tighina”, la locurile unde s-au desfăşurat 
luptele dintre separatiştii transnistreni şi patrioţii români din Republica 
Moldova - Coşniţa şi Cocieri. În aceste locuri sunt ridicate monumente, 
în memoria celor căzuţi, unde s-au depus buchete de flori. 

Am avut onoarea să fim invitaţi: Anatolie Caraman, preşedintele 
Asociaţiei Veteranilor Războiului din 1992 „Tiras — Tighina”, Constantin 
Micleuşanu, participant la evenimentele din toamna anului 1990, în 
legătură cu Găgăuzii şi autorul relatării de faţă, la postul de radio Vocea 
Basarabiei, în cadrul emisiunii Rostul zilei, a realizatoarei Maria Bulat- 
Săhărneanu. S-a vorbit, timp de o oră despre Cultul Eroilor, despre cum e 
văzută unirea celor două ţări, despre patriotism. 

A patra zi a periplului nostru am petrecut-o la Cimişlia, unde, din 
nou, am fost oaspeţii gospodarului Gheorghe Răileanu, primarul oraşului. 

Delegaţia câmpineană a înmânat, prin consilierii locali Marian 
Dulă şi Viorel Bondoc, o scrisoare de salut din partea primarului 

municipiului Câmpina, Horia Laurenţiu Tiseanu. În document este 
adresată invitația unei delegatii din Cimişlia de a vizita Câmpina. 
Autorităţile publice locale din oraşul vizitat au făcut tratative ca Cimişlia 
să devină capitala viitoarei regiuni de dezvoltare Sud-Est, în detrimentul 
Comratului, reşedinţa aşa-zisei republici găgăuze. 

În ziua de 21 iulie am participat la comemorarea eroilor (în număr 
de zece) oraşului Cimişlia căzuţi în luptele Războiului de independenţă 
din 1992. Comemorarea a fost condusă de primarul localităţii, Gheorghe 
Răileanu, la care au participat veteranii de război din împrejurimi, dar și 
delegaţiile (compuse din 18 persoane) din Câmpina şi Vălenii de Munte, 
oraş înfrățit cu Cimişlia. Colonelul Nicolae Moise, din Vălenii de Munte 
şi Marian Dulă, din Câmpina au rostit scurte alocuţiuni. 

Scopurile excursiei, vizitarea locurilor unde au purtat bătălii 
înaintaşii noştri, comemorarea eroilor români de pe ambele maluri ale 
Prutului, strângerea legăturilor cu românii de peste Prut și cu autoritățile 
publice locale din Republica Moldova, au fost îndeplinite. Asociaţia 
„Cultul Eroilor” Câmpina și-a propus să facă o excursie cu tematică 
istorică, de două zile, cu elevii care sunt membri ai Cercurilor „Cultul 
Eroilor” din şcolile câmpinene, în anul următor. 

CANTACUZINII ÎN ŢĂRILE ROMÂNE 


Insp. Prof. dr. Maria Mariana Gheorghe 
ISJ Prahova 


Istoria familiei Cantacuzino se va confunda cu istoria Ţării 
Româneşti, membrii acestei familii devenind conducătorii partidei 
româneşti şi purtătorii de cuvânt ai românilor, "sentimentul religios ca şi 
patriotismul fiind trăsătura dominantă a caracterului acestui puternic 
neam'(l). 

Drăghici, primul fecior al Cantacuzinilor munteni , născut în jur 
de 1630, a moştenit o fire dreaptă, blândă; avea un temperament 
cumpătat şi o inteligență ascuţită. După moartea tatălui său, 
Constantin Cantacuzino, el devine capul familiei - într-o scrisoare 
către dânsul, mama sa, Elina, se referea la locul pe care el avea să-l 
deţină în familie, faţă de fraţii săi: "Drăghici, te las să fi tata ...toţi să 
te aibă a te cunoaşte ca pe un părinte. Ştiu că tu nu pofieşti rău 
vreunuia(2)." Se va căsători cu Păuna, fiica marelui dregător Diicu 
Buicescu, cu care a avut patru fii, ajunşi şi ei mari dregători, şi patru 
fiice, Maria căsătorită cu Radu lIzvoreanu, mare stolnic, Caliţa 
căsătorită cu Manta Câmpineanu, vistier II, Alexandra căsătorită cu 
Mihalcea Cândescu mare stolnic şi Neaga. 

Ramura lui Drăghici s-a numit şi Măgureanu pentru a o deosebi de 
ramura lui Şerban numită Râfoveanu. 

În 1689 era numit ispravnic al mănăstirii Horezu pe care 
Brâncoveanu începuse să o zidească. Cu ce a moştenit de la tatăl său, cu 
zestrea soţiei şi cu propriile achiziţii ajunge unul din marii stăpâni de 
moşii din Țara Românească. Averea i-a înlesnit (pe lângă calitățile sale) 
posibilitatea deţinerii unor dregători ca: sluger, logofăt, mare paharnic, 
mare spătar. 

Drăgici Cantacuzino a ocupat rând pe rând aceste funcţii: 

e mai întâia fost trimis în solie, la Poartă, cu alţi boieri, de către 
Constantin Şerban la începutul domniei sale (1654); 

e logofăt (1656, 3 martie 1658-1659); 

e mare paharnic (1659, 4 septembrie 1663, 17 iunie); 

e în calitate de paharnic, participa în solia lui Grigore Ghica la Mihai Apafi 
(1661); 

e mare paharnic (după reîntoarcerea de la Poartă), 27 noiembrie 
1664; 

e mare spătar (17 februarie 1665 - 21 septembrie 1667)(3). 

Deşi nu era un om de luptă şi de ambiţie(4), principele Gheorghe 
Rákóczy II, printr-un hrisov din 1658 îl integra "în suma celor adevăraţi 
şi mai vechi nobili ai principatului nostru Transilvania", după ce-i 
acordase, în 1656, drept de azil lui şi familiei sale(5). 

Diploma de înnobilare a lui Drăghici avea ca semn distinctiv: 
"copac ostăşesc albastru în care se afla coroana împodobită cu multe 
feluri de pietre scumpe, din care coroană ese un leu cu limba scoasă, 
țiind în labă un paloş gol, în care este înfipt cap al neprietenului, şi de- 
asupra coif ostăşesc, iar de-asupra coifului coroana crăiască, 
împodobită cu pietre scumpe care acest (adică semn) este înconjurat cu 
multe feluri de flori...(6)". 

Blazonul acesta îl putea folosi "atât la oaste cât şi la jocurile de 
suliță”, "la ceartă, la toate exerciţiile ostăşeşti şi la adunările nobililor, 
la pecetie, la jale, la covoară, la inel, la calcan, la cort, la case şi la 
mormânt"(7). 

Cu toate acestea, Drăghici Cantacuzino a preferat stema familiei 
lor cu vulturul bicefal bizantin, moştenit de la tatăl său şi corbul cu 
crucea în cioc, doveditor al descendenţei domneşti a mamei sale. 
Stema aceasta împodobea casele, inelele şi toate lucrurile 
Cantacuzinilor munteni, ea stătea deasupra pisaniilor de pe fruntea 
caselor şi, în acelaşi timp, împodobea lespezile de pe mormintele celor 
dispăruţi din familie. 

Şi domnul Ţării Româneşti îi recunoştea meritele şi pentru 
"credincioasa slujbă care au arătat către țară", îi scutea pe fii săi, în 
1667, de toate dările(8). 

Genealogul familiei scria despre Drăghici că "şi-a câştigat acel 
prost norod al Valahiei", pentru că - spune legenda- ar fi fost omorât 
de turci, întrucât s-a opus măriri haraciului(9). Stoica Ludescu spune 
că Drăghici a fost otrăvit(10) de alți doi boieri greci, Nicula Sofialăul 
şi Balasache, în timp ce Constantin Căpitanul afirmă că ar fi murit de 
ciumă(11). 

Legenda oglindeşte sentimentul de gratitudine al ţăranilor faţă de 
generozitatea lui şi se întemeiază pe realitatea dureroasă a morţii sale 
timpurii, întâmplată la Constantinopol, în timpul unei misiuni 
politice(12). 

A fost înmormântat la mănăstirea Comana(13). 

DRĂGHICI 
CANTACUZINO 
(1630 — post 21 XII 1667) 
© M= Comana 
Mara paharnic 1659 - 1663 
Mare logofăt 1665 - 1667 
= Păuna Diicu Buicascu 


CONSTANTIN 
CALIȚA (2 ante 11.X.1686) 
= Manta Câmpineanu © M= Comana 
al doilea vistier Mara paharnic 1683 
= Maria Radu Năsturel Harăscu 
-f.c.- 
4 
ALEXANDRA 
= Mihalcea Cândascu PARVU 
mare stolnic 1693- (? ante 9.11.1695) 
1695 Mara stolnic 1691-1693 
= Ilinca Mareş Băjascu 
5 6 
NEAGA MARIA 
© Mitropolia din Bucureşti = Radu Izvoremu mara stolnic 
= Burza Grădiştaanu mare 1695-1702 
armaş 1653-1700, mare comis 21703 
1700-1703, maravomic 1714- © ME Sf. loan Gracese (Buc) 


1715 
-f.c.- 


ŞERBAN 

(2 post 1710) 

© M” Comana 

Mare comis 1692-1636 
Mare paharnic 1700-1709 


= 1.Maria Rustea- Väleanu 
= 2.Andriana Fälcoianu 
-a 

ROMÂNIA ÎN SISTEMUL ONU (1966-1970) 


Prof. dr. Ioana Raluca Haiduc 
Colegiul „Mihail Cantacuzino” Sinaia 


1. România şi războiul din Orientul Apropiat 


Venirea la putere la Damasc a aripii de stânga din partidul Baas, 
adeptă a luptei revoluţionare şi a acţiunilor fedaienilor, problema 
exploatării apelor Iordanului şi destrămarea Republicii Arabe Unite 
(RAU) (1 )au dus la creşterea tensiunii în regiune. Eşecul RAU a făcut ca 
Egiptul şi tarile arabe să se întoarcă la neînțelegerile dintre ele devenite 
tradiționale, singurul lucru asupra căruia erau cu toate de acord fiind 
poziţia ostilă faţa de Israel. În ceea ce priveşte marile puteri, ele şi-au 
păstrat preferinţele, astfel URSS înarma Siria şi Egiptul, Franţa vindea 
arme şi avioane Israelului, iar SUA, dacă în primele două conflicte arabo- 
israeliene a ” susţinut” din umbră Israelul, în acest război n-a mai avut 
nicio reţinere, ea livrând echipamente militare atât Israelului, cât şi 
Iordaniei şi Arabiei Saudite. 

Datorită prezenţei forțelor ONU de menţinere a păcii la granița 
dintre Egipt şi Israel, aceasta din urmă a reuşit să transforme micul oraş 
Eliat, iniţial cu mai puţin de 1000 de locuitori, într-un port dinamic cu 
peste 13000 de locuitori(2). De asemenea a fost construită o conductă de 
petrol de la Eliat pâna la Haifa, prin care circula petrolul iranian pentru 
industriile israeliene, fapt pentru care Egiptul a rupt relațiile diplomatice 
cu Iranul. În acelaşi timp, refugiații palestinieni au format un guvern în 
exil, iar Armata de Eliberare a Palestinei avea tabere de antrenament în 
Siria şi Fâşia Gaza. 

La 15 mai 1967, în ciuda obiecţiilor Organizaţiei Naţiunilor Unite, 
Israelul a sărbătorit a 19-a aniversare a independenţei cu paradă militară 
în zona demilitarizată a Ierusalimului. Primul Ministru, Levi Eshkol a 
menţionat că Israelul „va fi nevoit să adopte măsuri punitive 
potrivite”(3), având în vedere faptul că situația era din ce în ce mai 
tensionată şi că sentimentul de insecuritate al Israelului, care din 1956 
adoptase doctrina militară a atacului preventiv, se agravase şi pentru a 
contracara agitaţiile în creştere ale Siriei împotriva Israelului. 

Egiptenii nu au acceptat niciodată decizia ONU la sfârşitul 
campaniei din Sinai(1956), deoarece erau siguri că „internaţionalizarea 
golfului Aqaba şi controlul de către ONU în Sinai subminau 

suveranitatea sa” (4), drept pentru care, aceştia s-au hotărât să îndrepte 
situaţia provocată în urma expediției de la Suez. Având în vedere faptul 
că poziţia lui Nasser în rândul ţărilor arabe era în declin, mai ales din 
cauza intervenţiei sale în Yemen, acesta s-a hotărât să treacă la acţiune. 

Astfel, la 16 mai 1967, ”a prezentat o cerere pentru retragerea 
Forţei ONU pentru cazuri de necesitate (UN Emergency Force -UNEF) 
care se afla în Sinai din 1957şi a desfăşurat trupe pentru a ataca poziţiile 
ONU”(5), însă după două zile cererea a fost respinsă de comandantul 
ONU. Nasser a repropus cererea lui U Thant, Secretarul General al 
Naţiunilor Unite, care, după ce s-a consultat cu comitetul consultativ 
asupra problemei UNEF, a acceptat cererea sa, iar la 23 mai forțele ONU 
s-au retras din Sharm el sheik, fiind înlocuite de trupele egiptene, care 
controlau strâmtorile Tiran şi Golful Aqaba(6). Cu o zi înainte, la 22 mai, 
Nasser a decis să închidă Golful Aqaba pentru vasele sub pavilion 
israelian şi a contrabandei de război pe orice vas, iar Israelul, considerând 
hotărârea acestuia de a închide canalul internaţional un act de război, a 
început imediat mobilizarea, creând un pericol real de război între Egipt 
şi Israel(7). 

La 30 mai, Egiptul şi Iordania au semnat o alianţa militară pentru a 
respinge atacul asupra oricărui stat, la 3 iunie Libia s-a alăturat armatei 
egiptene, iar a doua zi Irakul s-a asociat alianţei egipteano - iordaniene, 
"inelul în jurul Israelului fiind astfel complet”(8). Marile puteri nu doreau 
război în regiune, fiecare dintre ele adoptând poziţii diferite:URSS era de 
partea arabilor, SUA şi Marea Britanie au susținut ca şi Israelul că 
strâmtorile Tiran erau internaţionale, iar Franţa şi-a declarat neutralitatea. 
În martie 1957 aceste state, în afară de URSS, au declarat „că ele 
considerau strâmtorile Tiran un canal navigabil internațional şi vor 
acţiona pentru a asigura libera trecere prin ele în Golful Agaba”(9). 

La 1 iunie 1967, emisarul personal al preşedintelui american 
Johnson, Robert Andersen, fost ministru de finanțe în timpul 
administraţiei preşedintelui Eisenhower, a întreprins o vizită secretă la 
Cairo. Trimis în mod confidențial pentru a se întâlni cu preşedintele 
Nasser, acesta a încercat, ca şi trimisul special al Departamentului de 
Stat, Charles Yost, să obțină căi viabile pentru împiedicarea războiului. 
Yost primise asigurări din partea lui Mahmoud Riad, şeful diplomaţiei 
egiptene, că”Egiptul n-are deloc în vedere să angajeze ostilităţi împotriva 
Israelului”. 

În ceea ce priveşte problema strâmtorii, aceasta se poate aranja(10). 
Ca şi colegul său, Andersen a primit şi el aceleaşi asigurări optimiste din 

partea preşedintelui egiptean, Raisul urmând să trimită la Washington 
pentru negocieri pe vicepreşedintele său, Zakaria Mohieddine. 

Pentru a lua o hotărâre cu privire la situaţia creată odată cu 
închiderea Golfului Aqaba, la 2 iunie a avut loc o şedinţă a statului major 
de la Tel Aviv, la care au participat şi noul ministru al apărării, Moshe 
Dayan, ministrul afacerilor externe Abba Eban, ministrul muncii Yigal 
Allon şi premierul Levi Eshkol(11). Toţi cei prezenţi la şedinţă, în afară 
de Abba Eban, s-au pronunţat mai mult sau mai puţin explicit pentru o 
intervenţie militară, în zona Gaza, de-a lungul coastei mediteraneene şi în 
centrul Sinaiului(12). 

Aflat într-o vizită scurtă în capitala SUA, şeful Mossadului, Meir 
Amit, a încercat să afle părerile colegilor săi de la C. I. A cu privire la 
evenimentele ce se pregăteau, şi mai ales, poziția SUA față de un 
eventual război. Fiind întrebat de Amit, dacă ţara să poate conta pe 
suportul şi atitudinea favorabilă a preşedintelui Johnson, Helms, 
directorul C. I. A, a răspuns că Israelul s-a bucurat în repetate rânduri de 
întregul sprijin al Casei Albe. Şeful Mossadului, a transmis imediat acest 
mesaj pozitiv în ţara sa:”’ Statele Unite nu vor întreprinde nicio acţiune 
pentru a-l obliga pe Nasser să redeschidă strâmtoarea Tiran. Dar 
americanii nu vor întreprinde niciun fel de presiuni împotriva Israelului 
în cazul în care statul evreiesc va lua inițiativa unei ieşiri din 
situație”(13). 

Americanii încercau să evite participarea lor militară, în conflict, 
ținând seama atât de ecoul negativ pe care l-ar fi avut în zonele de interes 
direct ale SUA din lumea arabă, cât şi de complicațiile imprevizibile, 
mult mai grave, pe plan general internațional, drept pentru care, la 
începutul lunii iunie, SUA a deplasat în bazinul răsăritean al Mediteranei 
o mare parte a flotei a şasea. În dimineaţa zilei de 4 iunie a avut loc o 
şedinţă hotărâtoare în cadrul căreia, Abba Eben a prezentat un raport cu 
privire la desfăşurarea evenimentelor din punct de vedere diplomatic(14). 
Guvernul israelian primise din partea preşedintelui Johnson o notă 
indicând că SUA încerca crearea unei forţe navale ocazionale care 
trebuia să se desfăşoare la 11 iunie, împreună cu cel puţin şase state, cu 
scopul de a demonstra libertatea navigaţiei. 

În cadrul şedinţei, ministrul afacerilor externe, Andre Gromiko, a 
amintit şi de nota oficială sovietică primită de către ambasadorul israelian 
la Moscova la 2 iunie, prin care Uniunea Sovietică menţiona cu claritate 
că” va face tot ce-i stă în puterea să pentru a împiedica posibilitatea unui 
conflict militar”(15). De asemenea Eben a mai anunţat şi faptul că de la 
data de 3 iunie Franţa a hotărât să nu mai livreze armament Israelului, 

industria franceză de armament fiind principala furnizoare a armatei 
israeliene, iar Marea Britanie urma să se ralieze politicii Statelor Unite. 
În timpul discursului lui Eshkol, a sosit o nouă telegramă din partea 
preşedintelui american prin care Johnson afirma , că se va ajunge, printr- 
o acţiune energică, la o soluţie satisfăcătoare în problema libertății 
navigaţiei prin strâmtoarea Tiran, dar această acțiune va trebui 
întreprinsă de Organizaţia Naţiunilor Unite şi în niciun caz de Statele 
Unite singure”(16). 

A urmat o şedinţă guvernamentală în cadrul căreia au fost supuse la 
vot două rezoluţii: propunerea lui Dayan care dorea să prevină atacul ce 
urma a fi lansat de către armatele unificate ale statelor arabe din jurul 
Israelului şi propunerea reprezentanţilor membrilor partidului de stânga 
Mapam de a da curs eforturilor preşedintelui american pentru constituirea 
unei flote multinaționale care să forţeze blocada golfului Aqaba. Toţi cei 
16 membri ai guvernului, în afară de cei doi membri ai partidului de 
stânga s-au pronunţat în favoarea propunerii lui Dayan, şi anume pentru 
război. 

Egiptenii au fost atacați la ora stabilită în timpul şedinţei, la 7:45 în 
ziua de 5 iunie 1967, fiind luați prin surprindere, deoarece la Cairo nu se 
gândea nimeni la începerea atacului în următoarele zile(17). Operațiunile 
de atac au început prin bombardarea aeriană masivă a aerodromurilor 
militare egiptene, cât şi a staţiilor de radar. Cel dintâi val de atac israelian 
Mediteranei şi pentru a nu fi depistate de radar, au intrat în spaţiul aerian 
egiptean la mare distanţă de frontiera israeliană, în zona deltei Nilului, 
atacând dinspre Vest şi nu dinspre Est aşa cum ar fi fost de aşteptat(18). 

Eliminând astfel susţinerea aeriană a trupelor terestre egiptene, 
simultan cu bombardarea terenurilor de aviaţie din peninsulă şi de lângă 
Suez, armata terestră a fost şi ea supusă masiv bombardamentelor 
avioanelor de luptă adverse, operaţiunea ofensivă fiind alcătuită din trei 
grupări divizionare. Armata israeliană a înaintat rapid, fără să întâmpine 
o rezistență prea mare, ajungând la periferiile principalului centru urban 
al Sinaiului, oraşul El Arish, apoi s-au îndreptat spre Vest în direcția 
Canalului de Suez. 

Imediat după declanşarea războiului la 5 iunie, Robert J. 
McCloskey, asistentul adjunct al secretarului de stat pentru afaceri 
publice, a declarat că poziția Statelor Unite era”neutră atât ca idee, cât şi 
ca vorbă şi acţiune”(19). Afirmația acestuia a fost criticată de către mulţi 
membri ai Congresului şi alți susţinători ai Israelului, care făceau 
trimitere la legătura de prietenie de lungă durată dintre cele două ţări. În 

cadrul conferinţei de presă, secretarul de stat american, Dean Rusk, a 
ținut să menţioneze faptul că termenul „neutru”în dreptul internaţional 
însemna faptul că”Statele Unite nu era beligerantă”(20). 

La numai două zile de la declanşarea atacului, la 7 iunie, oraşul 
Sharm El Sheik a fost asaltat de paraşutiştii israelieni şi în acelaşi timp 
două detaşamente de infanterie marină au debarcat pe țărm, pozițiile 
egiptenilor fiind părăsite de forțele egiptene. Armata israeliană a reuşit în 
acest fel să pună mâna pe strâmtoarea Tiran, ce constituise motivul 
declanşării războiului, fără a fi nevoiţi să tragă nici măcar un foc de armă. 
În tot acest timp de la izbucnirea ostilităţilor, între cele 2 superputeri au 
avut loc diverse schimburi de mesaje; telefonul roşu "dintre Moscova şi 
Washington funcţionând de mai multe ori în această perioadă. 

La ONU, la cererea reprezentantului israelian adresată preşedintelui 
în exerciţiu al Consiliului de Securitate ONU, danezul Hans Tabor, în 
ziua de 5 iunie Consiliul de Securitate s-a întrunit pentru a examina 
plângerile celor două părți. În ziua următoare a fost adoptată în 
unanimitate una dintre cele mai scurte rezoluţii din istoria sa:"Consiliul 
de Securitate cere tuturor guvernelor interesate să ia măsurile necesare 
pentru a se ajunge la o încetare a focului şi pentru a pune capăt la toate 
activitățile militare în Orientul Mijlociu. El cere secretarului general să-i 
prezinte, în cel mai scurt timp, un raport asupra situaţiei. ”(21). Cum era 
de aşteptat, reprezentanţii arabi au respins această rezoluţie, optând 
pentru continuarea ostilităţilor. În după-amiaza zilei de 5 iunie, profitând 
de starea de război, israelienii au decis să desfăşoare operațiuni militare 
pentru a ocupa întregul Ierusalim, declanşând un atac terestru. După două 
zile de lupte curajoase, mai ales din partea armatei iordaniene, şi în urma 
atacului aerian israelian, bătălia Ierusalimului a fost în cele din urmă 
câştigată tot de israelieni, iar după ultima luptă mai importantă, linia 
frontului s-a stabilit de-a lungul Iordanului, între lacul Tiberiada şi Marea 
Moartă. 

În cursul după-amiezii de 7 iunie, în urma unui nou schimb de 
mesaje, între Kremlin şi Casa Albă, „s-a ajuns la înţelegerea ca cele două 
puteri să acţioneze de comun acord la ONU pentru ca forul internațional 
să decidă încetarea focului pe toate liniile de front din Orientul 
Mijlociu”(22). Drept pentru care, în cadrul unei reuniuni urgente, 
Consiliul de Securitate a aprobat proiectul de rezoluţie propus de URSS, 
care cerea încetarea ostilităților dintre cele două părți aflate în conflict, în 
aceeaşi zi la Greenwich, orele 20. Între timp armata israeliană ocupase 
malul vestic al Iordanului, zonă cunoscută sub numele de Cisiordania, cu 
o suprafață de „5900 kilometri pătrați şi o populaţie de un milion de 


87 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


locuitori, în întregime arabi palestinieni”(23), iar în cursul nopţii Iordania 
a acceptat încetarea ostilităților dintre cele două ţări. Statul major 
israelian, fiind la curent cu dezbaterile din Consiliul de Securitate, a avut 
grijă ca unităţile sale să ajungă până dimineaţă la Canalul Suez în zona 
Qantara şi lângă podul de la Firdan. 

La 8 iunie, când operaţiunile militare continuau în Sinai, un 
incident petrecut în apropierea litoralului mediteranean al Peninsulei a 
provocat o îngrijorătoare alarmă pe plan internațional, cu implicaţii ce 
puteau fi extrem de grave(24). Vasul „Liberty”, care purta în arhivele 
secrete ale marinei americane numele de „Flint Liberty” 
(„Elint”prescurtarea de la”Electronic Intelligence”- spionaj electronic) 
era o navă pentru misiuni speciale de ascultare şi culegere de informaţii 
pe calea undelor şi ţinea direct de N. S. A(National Security Agency)- 
serviciu secret dispunând de mijloace ultra sofisticate, inclusiv de sateliți 
artificiali lansați în scopuri de spionaj(25). 

Acest incident din 8 iunie a provocat multe polemici față de 
explicaţia israeliană privind confundarea vasului american cu cel 
egiptean. După 18 ani, într-o declaraţie din 1985, fostul şef de stat major 
inter-arme, între anii1982-1984, amiralul american Thomas Moorer, a 
acuzat autorităţile americane că au disimulat anumite fapte privind 
distrugerea navei ”Liberty” în apele internaţionale din faţa Peninsulei 
Sinai(26). Amiralul a lăsat să se înţeleagă că nava a fost atacată în mod 
deliberat, pentru a împiedica să detecteze mişcarea de trupe israeliene 
spre frontiera siriană, pregătite să atace această ţară, după ce SUA 
subscrisese la rezoluția ONU de încetare a ostilităților în întreaga 
regiune. (27). 

Atacul israelian asupra navei „Liberty”, eronat sau intenţionat, a 
pus în pericol, prin implicaţiile pe care putea să le aibă, însăşi pacea 
mondială. Supus unui astfel de „război fulger”, suferind enorme pagube 
materiale, la 8 iunie, reprezentantul Egiptului la Organizaţia Naţiunilor 
Unite i-a comunicat lui U Thant că ţara să acceptă încetarea focului, 
imediat şi necondiţionat. Chiar dacă războiul se încheiase între Israel şi 
Egipt, luptele au mai continuat până la 10 iunie, armata israeliană reuşind 
să ocupe întreaga Peninsulă Sinai şi regiunea Gaza. 

După încheierea ostilităţilor din Egipt şi lordania, a urmat apoi 
rândul Siriei, care suferise multe pierderi umane, atacată la 9 iunie, de pe 
Înălţimile Golan(28). După o puternică rezistență în zona podișului, 
armata siriană s-a retras de pe pozițiile deţinute în Golan, pentru a 
organiza o linie defensivă în apropiere de Damasc, de teamă că adversarii 
amenințau direct capitala. Drept pentru care, israelienii, înaintând în 

Kuneitra, Massada şi Butmia, nu au întâlnit nicio rezistenţă, ocupând 
înălțimile Golanului, conform obiectivelor planurilor de atac. 

Atacul Israelului împotriva Siriei a declanşat o mare nemulțumire 
atât la Washington, cât şi la Moscova, al cărei reprezentant în Consiliul 
de Securitate”'a avertizat că dacă nu se supune imediat deciziei de 
încetare a focului adoptată de organismul internaţional, Israelul va 
suporta toate consecinţele”(29). La rândul său, secretarul de stat, Dean 
Rusk, i-a cerut lui Abba Eban ca Israelul să aplice prevederile rezoluţiei 
de încetare a ostilităților, adoptată în cadrul Consiliului de Securitate. 

Israelul a anunţat acceptarea rezoluţiei după ce războiul se 
încheiase de fapt, luând astfel sfârşit şi cel de-al treilea conflict arabo- 
israelian, care deşi a intrat în istorie sub numele de „războiul de şase 
zile”, Israelul a învins Egiptul şi Iordania în doar 2 zile, reuşind să 
anexeze Ierusalimul şi să ocupe tot malul de Vest al râului lordan(30). 
Siria a pierdut Înălţimile Golan, Egiptul Gaza şi Peninsula Sinai, până la 
Canalul Suez; astfel „datorită noilor cuceriri, Israelul şi-a dobândit mai 
multă siguranță”(31), mărindu-şi teritoriul de patru ori. 

Ştirea acceptării încetării focului fără condiţii de către Egipt a fost 
primită cu nedumerire şi ostilitate de populația Egiptului. Fiind învinuit 
pentru decizia să de a nu ataca primul, conducând în acest fel ţara spre 
dezastru, la 9 iunie, în cadrul unei reuniuni a consiliului de conducere a 
grupării de guvernământ, Nasser a declarat: Deoarece Zakaria 
Mohieddine preconizase o altă politică decât a mea, pentru că gândeşte 
că un compromis este necesar, el îmi va prelua succesiunea:are 
binecuvântarea mea”(32). 

Această declaraţie a provocato mare explozie populară, egiptenii 
ieşind în stradă pentru a-l ruga pe cel care se aflase la conducerea 
revoluției şi în fruntea ţării un deceniu şi jumătate, să nu 
demisioneze:” Nasser, Nasser, nu ne părăsi, avem nevoie de tine!”(33). 
După o noapte grea, în care sute de mii de oameni aşteptau în faţa 
Adunării Naţionale, la 10 iunie Nasser a revenit la putere”sub impulsul 
extraordinarei presiuni a maselor ieşite în stradă şi exprimând voinţa 
întregului popor mai elocvent decât orice referendum”(34). 

La 19 iunie, preşedintele Johnson a subliniat în cea mai puternică 
declarație a politicii SUA în Orientul Mijlociu, de la izbucnirea 
războiului, o formulă de pace care conţinea cinci puncte. Cele cinci 
principii erau:” recunoaşterea dreptului naţionalităţii, justiţie pentru 
refugiaţi, dreptul la libera navigație maritimă, limitarea cursei înarmării 
inutile şi distructive, independenţă politică şi integritate teritorială 
tuturor”(35). 

Spre deosebire de conflictul din 1956, când în urma puternicei 
presiuni sovietico - americane, trupele israeliene s-au retras din spaţiile 
ocupate, de data aceasta Tel Avivul a anunţat că Israelul rămânea pe 
teritoriile ocupate până când nu se făceau noi progrese pentru o 
reglementare definitivă. Noile cuceriri ale Israelului nu erau de păstrat, ci 
pentru a putea negocia:” Israelul spera că acum are puterea şi mijloacele 
pentru a-şi sili vecinii să încheie pace şi să recunoască statul Israel, ale 
cărui graniţe nu erau foarte diferite de cele de dinaintea războiului”(36). 

Între timp, Uniunea Sovietică a rupt relaţiile diplomatice cu Israelul 
şi a început reînarmarea Egiptului, postura Moscovei de „prietenă a 
arabilor nefiind niciodată mai evidentă”(37), iar Nasser, considerând că 
avioanele americane au contribuit la înfrângerea ţării sale, ca şi alte şase 
state arabe, au rupt relaţiile diplomatice cu SUA. 

În august, liderii arabi din Arabia Saudită, Kuweit, Egipt, Iordania, 
Yemen, Siria, Irak şi Sudan, reuniți la Khartoum, au hotarât 
nerecunoaşterea Israelului, nicio pace şi nicio negociere cu el(38). 
Rezoluţia adoptată, cunoscută şi sub numele de „cei trei nu”(39), a fost 
văzută de Israel ca o respingere totală a unei soluţii pe cale diplomatică. 

La 22 noiembrie 1967, Marea Britanie a reuşit să obțină sprijinul 
Statelor Unite, URSS şi al Franţei pentru o rezoluție a Consiliului de 
Securitate care condamna dobândirea de teritorii prin forţă, cerea 
Israelului să se retragă din teritoriile recent cucerite şi susținea o 
rezolvare a acestei situaţii care să includă recunoaşterea statului Israel şi 
o soluţie corectă pentru refugiații palestinieni, garantarea libertăţii de 
navigaţie prin strâmtorile internaționale din zonă(40). 

Această rezoluție (242-67) a fost susținută de statele arabe(cu 
excepţia Siriei)după anumite ezitări;ea a fost respinsă însă de Israel, dar 
rezoluția a constituit baza abordării în continuare a problematicii 
conflictului din Orientul Mijlociu şi a tuturor încercărilor de a se ajunge 
la o reglementare pe cale paşnică. (41) 

Cauza imediată a izbucnirii războiului din 1967 a fost eşecul 
eforturilor diplomatice de a ridica blocada golfului Agaba instituită de 
preşedintele Nasser pentru navele israeliene, decizie ce a constituit pentru 
statul evreu un casus belli. 

Cel de-al treilea conflict arabo-israelian s-a încheiat cu pierderi 
grele pentru arabi:numai din rândurile armatei egiptene se numărau circa 
10000 de morţi, în timp ce israelienii avuseseră, pe toate cele trei fronturi 
doar 800 de morţi. (42). De asemenea, războiul de şase zile s-a aflat la 
originea unui adevărat exod, astfel că din cei 1, 4 milioane de palestinieni 
care trăiau înainte de 5 iunie 1967 în Cisiordania şi Gaza, la sfârşitul 

acelui an mai rămăseseră doar 900 000 (peste două decenii, datorită 
sporului demografic, vor ajunge la un milion şi jumătate 850 000 în 
Cisiordania şi 650 000 în Gaza)(43). 

Primele ştiri despre apariţia unei stări de tensiune între Israel şi 
vecinii săi arabi, au apărut în ziarul:”Scânteia”la data de 21 mai 1967. 
Articolul nesemnat, intitulat „Tensiune în Orientul Apropiat "ajungea la 
concluzia că în zona amintită se înregistra o situaţie „nemaiîntâlnită”, 
potrivit observatorilor politici, de la „Conflictul Globului” din 1956(44). 
Informaţiile date în continuare de „Scânteia”veneau să sublinieze 
gravitatea momentului. Astfel, se arăta că secretarul general al ONU, U. 
Thant, a anunţat că avioane israeliene au tras „focuri de avertisment”. 

Pe plan arab, ministrul de externe sirian a sosit la Cairo în vederea 
coordonării acţiunilor celor două ţări. Interesul SUA față de regiunea 
respectivă a fost exprimat în acele zile de secretarul de stat american 
Dean Rusk, care declara la Washington că ţara să „se consulta” cu Marea 
Britanie, Franţa şi alte state, precum şi cu secretarul general al ONU în 
legătură cu criza din Orientul Mijlociu. Ziarul „Scânteia”din 21 mai 
1967, în care au apărut toate aceste informaţii, sublinia interesul statului 
român pentru evoluţia evenimentelor din Orientul Apropiat, interes care 
se va manifesta din ce în ce mai pregnant(45). 

Din mai multe puncte de vedere, atitudinea presei româneşti faţă de 
conflictul din Orientul Mijlociu, prin poziţia de neutralitate adoptată la 
indicaţia autorităţilor, se poate asemăna cu atitudinea aceleiaşi prese din 
perioada conflictului ideologic dintre comuniştii ruşi şi cei chinezi. Cu 
observaţia că atunci neînțelegerile răzbăteau în presă punctual, legate de 
un eveniment şi durau o zi - două, în timp ce conflictul din Orientul 
Mijlociu a fost urmărit timp îndelungat. Dar şi într-o situaţie şi în alta, 
informaţiile apărute în presa din România au fost imparțiale, neutrale, 
echidistanţa dintre cele două tabere a fost păstrată cu grijă, apropierile 
sau distanţările faţă de punctele de vedere exprimate de forţele care se 
confruntau erau făcute de pe poziția prietenului comun, îngrijorat de 
situația creată şi care îşi prezintă în mod onest şi public propriile 
consideraţii asupra conflictului, inclusiv asupra căilor şi principiilor pe 
baza cărora s-ar putea ajunge la o soluţie de compromis, şi implicit, 
instaura pacea în regiune(46). 

Începând cu numărul din 22 mai 1967, ziarul „Scânteia” a deschis o 
rubrică specială despre „Situaţia din Orientul Mijlociu”. În zilele 
următoare au fost publicate numeroase declaraţii privind hotărârea 
guvernului egiptean de a nu ceda în problema golfului Aqaba şi a 
strâmtorii Tiran, solidarizarea unor ţări arabe cu statul egiptean, dar şi 

luări ferme de poziție împotriva hotărârii egiptene. Ceea ce este 
surprinzător în relatările apărute în ziarul’ Scânteia” cu privire la criza din 
Orientul Mijlociu este lipsa totală a prezentării poziţiilor statelor 
socialiste faţă de situaţia din zonă, cu două excepţii:Uniunea Sovietică şi 
China. La sfârşitul lunii mai apare şi prima luare de poziţie oficială 
românească față de situaţia din Orientul Mijlociu. Ca în toate celelalte 
cazuri, punctul de vedere al guvernului român a fost prezentat de Nicolae 
Ceauşescu. 

La 31 mai, cu prilejul unei întâlniri cu activul din armată, Nicolae 
Ceauşescu a ţinut o cuvântare în care declara: „O situaţie deosebit de 
gravă, ce ne nelinişteşte profund toate popoarele s-a creat în ultimul timp 
în Orientul Mijlociu. Poporul român sprijină lupta dreaptă a popoarelor 
arabe pentru apărarea independenţei şi cuceririlor lor democratice şi 
sociale, pentru realizarea aspirațiilor lor de unitate naţională. Ne 
pronunțăm împotriva tuturor uneltirilor reacţiunii, ale cercurilor 
imperialiste, în frunte cu cele ale imperialismului american, la adresa 
țărilor din Orientul Mijlociu. După părerea noastră, un război sau un 
conflict armat între statele arabe şi Israel nu ar servi nici unora, nici 
altora ci numai cercurilor reacționare, imperialismului internaţional. De 
aceea, poporul nostru îşi exprimă speranţa că se va face totul pentru 
evitarea unui conflict armat, că problemele litigioase se vor rezolva pe 
calea înţelegerii între părți, că se va ajunge la acorduri raționale şi 
echitabile, care să ţină seama de drepturile legitime ale popoarelor 
interesate. Interesele popoarelor din Orientul Mijlociu, interesele 
generale ale păcii cer excluderea amestecului reacţiunii imperialiste în 
treburile lor interne, asigurarea progresului economic, naţional şi social al 
acestor ţări”(47). 

Această cuvântare sugera poziția singulară printre ţările socialiste 
ce va fi luată de România faţă de conflictul ce va izbucni cinci zile mai 
târziu în Orientul Mijlociu(48). 

În primele zile din iunie, până la declanşarea conflictului 
„Scânteia” a continuat să publice informaţii privind evoluţia situaţiei din 
Orientul Mijlociu. Pe lângă ştiri privind numeroasele incidente de 
frontieră dintre Israel şi vecinii săi arabi, prezentate cu aceeaşi 
imparţialitate şi situaţia internă din Israel, în ziar au fost reproduse 
informaţii preluate de la agenţiile de presă internaţionale privind 
evoluţiile în cazul blocării strâmtorii Tiran şi a golfului Aqaba. 

Odată cu declanşarea ostilităților, reacția autorităţilor române a fost 
promptă. În după-amiaza zilei de 5 iunie, George Macovescu, prim- 
adjunct al ministrului Afacerilor Externe, l-a invitat pe ambasadorul 

egiptean la Bucureşti, Mohamed Fahmy Hamad, căruia în numele 
guvernului român i-a exprimat îngrijorarea faţă de începerea ostilităţilor. 
George Macovescu a adresat un apel guvernului egiptean, în numele 
guvernului român, pentru încetarea imediată a ostilităților şi soluționarea 
diferendelor pe calea tratativelor, ajungerea la acorduri echitabile şi 
raţionale, care să ţină seama de drepturile legitime ale popoarelor 
interesate. Totodată, a fost invitat la Ministerul Afacerilor Externe şi 
ambasadorul Israelului la Bucureşti, Eliezer Doron, căruia George 
Macovescu i-a adresat un apel în termeni identici(49). 

Pe toată durata războiului, ziarul"Scânteia”a publicat cu 
regularitate ştiri provenind de la oficialitățile guvernamentale sau militare 
ale beligeranţilor asupra mersului operațiunilor militare. Materialele 
publicate în oficiosul guvernului român despre conflictul din Orientul 
Mijlociu au ilustrat poziţia perfect echidistantă adoptată. 

Informaţiile privind declanşarea conflictului, apoi desfăşurarea 
acestuia şi poziţia adoptată de diverse ţări, inclusiv în cadrul dezbaterilor 
din Consiliul de Securitate al ONU, au evidenţiat aceeaşi grijă pentru o 
redare corectă, nepartizană a evenimentelor. Astfel, putem remarca astfel 
grija pentru corecta prezentare a punctelor de vedere ale fiecăreia dintre 
părțile aflate în conflict este linia de conduită trasată de autoritățile 
române ziarului „Scânteia” în toată perioada războiului(50). 

Aceeaşi atitudine echidistantă a avut-o ziarul „Scânteia”şi față de 
dezbaterile din Consiliul de Securitate al ONU consacrate războiului din 
Orientul Mijlociu. Oficiosul guvernamental a reprodus prima rezoluţie 
adoptată de Consiliu, în seara zilei de 6 iunie, asupra conflictului, prin 
care acesta îşi exprima îngrijorarea față de „începerea luptelor şi situația 
primejdioasă din Orientul Apropiat” şi cerea părţilor implicate „ca un 
prim pas”, să ia „toate măsurile pentru încetarea imediată a focului şi 
pentru întreruperea tuturor activităților militare din această regiune”, iar 
secretarului general al ONU i se cerea să ţină la curent Consiliul de 
Securitate şi să-l informeze” imediat” asupra evoluţiilor din regiune. 

Următoarea zi, pe 7 iunie, Consiliul de Securitate s-a întrunit din 
nou „de urgență”, de data aceasta la cererea reprezentantului Uniunii 
Sovietice, Nikolai Fedorenko. Acesta a lansat atacuri dure la adresa 
Israelului, acuzând „trupele agresorului” că desfăşoară în continuare 
acţiuni militare împotriva vecinilor arabi, fără să ţină cont de rezoluţia 
Consiliului de Securitate privind „încetarea imediată ”a focului. El arăta 
că nu este timp pentru întreruperi şi amânări, întrucât „dezvoltarea 
continuă a evenimentelor "poate crea o atmosferă şi mai primejdioasă în 
zonă. De aceea cerea Israelului” să înceteze imediat şi fără condiţii 

agresiunea împotriva statelor arabe”, propunând şi un proiect de rezoluție 
care cerea încetarea focului la 7 iunie, ora 20. 00OGMT, pe care membrii 
Consiliului de Securitate l-au adoptat în unanimitate. 

Acţiunea guvernului român de a scoate în evidenţă poziția 
guvernului sovietic —ceea ce nu se întâmplase deloc până atunci —ridică 
un semn de întrebare asupra interesului guvernului de la Bucureşti de a 
face cunoscută componenta puternic antiisraeliană a poziţie sovietice față 
de războiul din Orientul Apropiat. Explicația nu putea fi decât una 
singură:a doua zi era programată la, Moscova o consfătuire a 
conducătorilor de partid şi de stat din țările membre ale Tratatului de la 
Varşovia, care trebuia să examineze situaţia din Orientul Mijlociu. 

La 8 iunie era deja finalizat proiectul „Declaraţiei”ce urma să fie 
discutat şi aprobat a doua zi. Prin conţinutul lui antiisraelian, proiectul 
respectiv nu putea satisface exigenţele de abordare echidistantă, 
nepartizană, ale guvernului român. Prezentând însă opiniei publice 
româneşti punctul de vedere sovietic, guvernul român pregătea terenul 
pentru o eventuală detaşare românească de grupul format din sovietici şi 
celelalte ţări socialiste europene în cazul în care spiritul inițial al 
„Declaraţiei”nu ar fi putut fi schimbat. 

În acest timp, în Consiliul de Securitate, Nikolai Fedorenko a 
continuat să acuze Israelul de agresiune. Într-un proiect de rezoluţie 
prezentat în şedinţa Consiliului de Securitate din seara zilei de 8 iunie, el 
acuza Israelul nu numai că nu a pus capăt acţiunilor militare, dar a folosit 
timpul scurs de la adoptarea rezoluţiilor de încetare a focului pentru 
ocuparea a noi teritorii de la RAU şi Iordania. 

Proiectul de rezoluţie sovietic condamna „cu hotărâre” acţiunile, 
agresive” ale Israelului şi cerea acestuia să-şi retragă trupele dincolo de 
linia de armistițiu şi să respecte statutul zonelor demilitarizate. În contrast 
cu proiectul sovietic, „Scânteia” publica şi un rezumat al proiectului de 
rezoluție prezentat de delegatul american Arthur Goldberg:un text 
echilibrat, fără excese de limbaj, prin care se cerea Israelului să înceapă 
rapid tratative în vederea retragerii şi dezangaţării forțelor şi stabilirii 
unei”păci durabile” cu ajutorul unei terţe părți sau al ONU. 


2. Adunarea Generală Extraordinară a ONU în urma 
războiului de 6 zile 


Problema retragerii trupelor israeliene de pe teritoriile arabe 
ocupate a ajuns şi în dezbaterile Consiliului de Securitate. La 14 iunie, 
Uniunea Sovietică a iniţiat un proiect de rezoluţie care condamna Israelul 

şi cerea acestuia să-şi retragă”imediat şi fără niciun fel de condiţii 
"trupele dincolo de linia de armistițiu şi să respecte statutul zonelor 
demilitarizate. 

Deşi a avut sprijinul Bulgariei, Mali, Indiei, Nigeriei şi Etiopiei, 
proiectul a căzut. În aceste condiţii, URSS-ul a propus convocarea unei 
Adunări Generale Extraordinare a Organizației Naţiunilor Unite, având 
înscris pe ordinea de zi un singur punct:” Lichidarea consecințelor 
agresiunii Israelului împotriva ţărilor arabe şi retragerea imediată a 
forţelor israeliene în spatele liniilor de armistițiu”. Deşi Statele Unite au 
avut rezerve faţă de convocarea Adunării Extraordinare, 73 de state, 
printre care şi România, adică mai mult decât necesarul de jumătate plus 
unu dintre ţările membre, au sprijinit convocarea Adunării Generale 
Extraordinare. 

Astfel, la 15 iunie, reprezentantul permanent al României la 
Naţiunile Unite, ambasadorul Gheorghe Diaconescu, a comunicat 
secretarului general al ONU, U Thant, că România este favorabilă 
convocării unei Adunări Generale Extraordinare a ONU, cu ordinea de zi 
anunţată. La 18 iunie, Scânteia, anunța componenţa delegației :primul 
ministru lon Gheorghe Maurer, Ministrul de Externe Corneliu Mănescu, 
diplomaţi şi experţi(51). 

Dezbaterile pe fond ale Adunării Generale Extraordinare a ONU au 
început în după - amiaza zilei de luni, 19 iunie. Primul a luat cuvântul 
Alexei Kosîghin, preşedintele Consiliului de Miniştri al URSS, şeful 
delegaţiei sovietice. El a propus un proiect de rezoluţie care cerea 
condamnarea „acţiunilor agresive” ale Israelului şi a ocupării în 
continuare de către acesta a unei părți din teritoriul RAU, Siriei şi 
Iordaniei ;cerea ca Israelul să-şi retragă” imediat şi necondiționat” forțele 
armate de pe teritoriile statelor menţionate la linia de armistițiu şi să 
respecte statutul zonelor demilitarizate, după cum era consemnat în 
acordurile comune de armistițiu;în sfârşit chema Consiliul de Securitate 
să ia măsuri active şi imediate în vederea lichidării tuturor urmărilor 
agresiunii săvârşite de Israel(52). 

A doua zi, printre vorbitori s-a aflat şi reprezentantul permanent al 
SUA la ONU, ambasadorul Arthur Goldberg. Din cuvântarea lui Arthur 
Goldberg sunt de reţinut trei elemente:respingerea acuzațiilor potrivit 
cărora Statele Unite s-ar fi implicat logistic în războiul din 5-10 iunie 
dintre Israel şi vecinii săi arabi;respingerea proiectului de rezoluție 
propus de primul ministru sovietic ;propunerea unui proiect propriu de 
rezoluţie privind situaţia din Orientul Apropiat. 

Interesant este faptul că „Scânteia” nu face o prezentare proprie 
proiectului de rezoluţie american, ci recurge la reproducerea unei relatări 
după” Associated Press”. Prin mesajul pe care îl transmitea ţărilor 
implicate în conflictul din Orientul Apropiat, prin importanţa pe care o 
acorda negocierilor dintre părţi, prin celelalte elemente pe care le 
conţinea, proiectul de rezoluţie american corespundea în mare măsură 
punctului de vedere al guvernului român, ceea ce ar putea explica şi 
atitudinea ziarului” Scânteia”(53). 

Poziţia României față de problematica conflictului din Orientul 
Apropiat a fost prezentată la New York de preşedintele Consiliului de 
Miniştri, lon Gheorghe Maurer. Remarcăm că este cea mai completă 
prezentare făcută de un oficial punctului de vedere românesc asupra 
situaţiei din regiune, în care susţinerea poziţiei adoptate se face cu 
argumente diverse, de ordin juridic, politic, istoric, moral. Nu este pentru 
prima dată-îşi începea premierul român discursul în faţa Adunării 
Generale Extraordinare a ONU —când problematica Orientului Apropiat 
se află pe ordinea de zi a unor dezbateri ale organizaţiilor internaţionale. 
Grevată de o moştenire istorică încărcată, situaţia din zonă, prin 
implicaţiile sale, a demonstrat că poate antrena consecinţe grave pentru 
pacea şi securitatea internaţională. lar recenta recrudescenţă a crizei, în 
forme acute care au produs o legitimă îngrijorare tuturor ţărilor, 
indiferent de depărtarea lor de locul de conflict, îl îndreptățea pe 
premierul român să pună întrebarea logică, firească: „dacă fenomenul din 
această regiune are un caracter peren şi ireductibil”? 

În numele guvernului român, Ion Gheorghe Maurer îşi exprima 
încrederea în capacitatea popoarelor de a soluţiona probleme oricât de 
complicate şi de a imprima evenimentelor un curs rațional, ţinând seama 
de interesele fundamentale le tuturor statelor din regiune. Din analiza 
evenimentelor care au avut loc în Orientul Apropiat în ultimii 20 de ani, 
Ion Gheorghe Maurer trăgea concluzia că tensiunea din regiune în loc să 
scadă, practic după fiecare conflict diferendele „au fost amplificate şi 
sporite "Este timpul-aprecia el-ca acumularea de tensiune în Orientul 
Apropiat să fie stopată, să înceapă un proces de detensionare care să ducă 
la crearea unui climat propice „soluțiilor echitabile şi constructive”, care 
să respecte drepturile tuturor statelor din regiune la existenţă de sine 
stătătoare, în condiţii de securitate. La o astfel de reorientare erau 
chemate să contribuie toate statele, în primul rând prin abţinerea de la 
orice act susceptibil să agraveze situaţia, să stimuleze adversităţile sau să 
conducă din nou la ciocniri periculoase pentru pacea şi securitatea 
internaţională”În continuare, premierul român a expus un proiect în patru 

puncte care, în concepția guvernului român, chiar dacă nu rezolva în mod 
miraculos problemele litigioase, făcea posibilă „adoptarea unor soluţii 
raţionale şi durabile”(54). Dacă ar fi să caracterizăm proiectul românesc, 
atunci credem că sintagma cea mai adecvată, mai aproape de esenţa şi de 
intenția guvernului român, ar fi aceea de „sfaturi pentru prieteni”. 

Prima cerință a acestui proiect consta în folosirea exclusivă a 
mijloacelor paşnice pentru soluţionarea litigiilor :Eliminarea recurgerii la 
forţă pentru rezolvarea diferendelor dintre state-arăta premierul Ion 
Gheorghe Maurer —este un principiu care, după o experienţă îndelungată 
a omenirii, şi-a făcut loc printre postulatele fundamentale ale relaţiilor 
internaţionale(. . . ). Fiecare confruntare armată sau act de violenţă, 
departe de a contribui la reglementarea vreunei probleme în Orientul 
Apropiat, a constituit o îndepărtare de la obiectivul instaurării păcii, 
mărind instabilitatea şi insecuritatea regiunii”. Pe lângă faptul că 
impunerea unui drept prin forţă era susceptibilă”de a crea precedente 
primejdioase şi de a atrage riposte similare”, folosirea forţei —se sublinia 
în documentul guvernului român —nu dădea răspunsuri viabile situaţiilor 
complicate, nu putea justifica pretenţii de anexiuni teritoriale. Pornind de 
la această bază principială, delegaţia română s-a pronunţat pentru 
retragerea trupelor israeliene de pe teritoriile ocupate, precum şi a tuturor 
trupelor în limitele graniţelor dinainte de izbucnirea conflictului. 

A doua cerinţă enunțată în cuvântarea premierului Ion Gheorghe 
Maurer în faţa înaltului for al ONU, pentru „căutarea unei soluţii 
raţionale”, era eliminarea imixtiunii străine în treburile ţărilor din 
regiune. Această cerință se înscria în concepţia mai largă a guvernului 
român privind rolul ţărilor mici şi mijlocii în relaţiile internaţionale” Nu 
trebuie subapreciată capacitatea ţărilor mici şi mijlocii, cum sunt cele din 
Orientul Apropiat —sublinia Ion Gheorghe Maurer-de a promova regulile 
convieţuirii paşnice, de a-şi acomoda treptat interesele lor de bază şi de a 
cultiva respectul reciproc al personalităţii şi culturii fiecăruia”. În 
continuare, critica era dirijată împotriva „puterilor colonialiste”, care au 
folosit, în cursul unei întregi perioade istorice, procedeul imixtiunii în 
treburile interne cu scopul realizării diferitelor forme de dominație şi 
influenţă. 

A treia cerință avută în vedere de Ion Gheorghe Maurer pentru 
determinarea unei soluţii eficiente în Orientul Mijlociu era respectul 
intereselor fundamentale ale fiecărui stat din regiune pe baza existenţei 
sale independente şi suverane. Nesocotirea acestui factor - arăta 
premierul român - a dus la o acumulare de tensiuni până la atingerea 
punctului exploziv. Erau aduse în discuţie la acest punct problema 

populaţiei strămutate din Palestina precum şi victimele conflictului 
recent. 

A patra cerinţă a lui lon Gheorghe Maurer s-a referit la metoda care 
putea duce la o rezolvare paşnică, rațională şi de lungă durată a 
problemelor în suspensie:aceea a tratativelor, a înţelegerii. Abordate în 
spirit realist, cu calm şi luciditate, cu respect mutual problemele relațiilor 
internaționale, oricât de dificile ar fi, pot fi soluționate pe baza respectării 
intereselor legitime ale tuturor părților. Efortul principal în acest proces 
trebuia să aparţină ţărilor direct interesate, singurele soluţii durabile fiind 
cele izvorâte din regiune, emanate din cunoaşterea aprofundată a 
situaţiei, dintr-o experienţă de convieţuire îndelungată. Numai în cazul în 
care” împrejurările” ar împiedica contactul nemijlocit între părțile direct 
interesate, comunitatea internațională trebuia să intervină pentru „a crea 
climatul prielnic realizării acestui dialog în viitor”. lon Gheorghe Maurer 
sublinia însă că pentru reuşita oricărei negocieri era necesară asigurarea 
deplinei egalităţi între interlocutori, îndepărtarea tendinței de a impune 
soluţii sau „de a exploata situaţii militare avantajoase”(55). 

Ultima parte a cuvântării premierului român a fost consacrată unor 
probleme de ordin general privind raporturile dintre state. Principiile 
relaţiilor între state şi ideile fundamentale ale convieţuirii popoarelor — 
arăta Ion Gheorghe Maurer -formează acel bun comun din care se pot 
desprinde elementele unei dezvoltări în care să nu se mai producă 
confruntări violente, să nu mai fie victime şi distrugeri. Promovarea unei 
etici internaţionale, recunoaşterea unor norme ale conduitei statelor în 
raporturile cu alte state şi aplicarea strictă a principiilor fundamentale ale 
dreptului internaţional —sublinia premierul român —constituie „nu numai 
una din căile posibile pentru înfăptuirea treburilor politice internaționale, 
ci singura alternativă în calea dezastrului şi a nimicirii "România se 
angajase, prin politica să externă, la promovarea principiilor ce trebuie să 
guverneze raporturile dintre state, convinsă fiind că'” vocaţia unei ţări de 
a contribui la elaborarea şi consolidarea principiilor relaţiilor 
internaţionale nu este limitată de niciun considerent de mărime sau putere 
economică şi militară ”. 

Despre „recentele evenimente "din Orientul Apropiat, Ion 
Gheorghe Maurer arăta că acestea conţin, în acelaşi timp, virtual, două 
modalităţi de desfăşurare în viitor:a) continuarea stării de criză, cu plata 
unor” „tributuri sporite” b) din întreaga desfăşurare a conflictului din 
regiune să se tragă învățămintele necesare unei noi abordări, pe o bază 
nouă, a unei soluţii paşnice, de perspectivă. O astfel de evoluţie depindea 
de capacitatea statelor din regiune, precum şi a membrilor ONU, de a 

desprinde „adevăratele  învățăminte”şi de a consolida „arsenalul 
instrumentelor politice ale convieţuirii”. 

Ultimele cuvinte ale premierului României erau o chemare sinceră 
la o soluţionare paşnică a conflictului din Orientul Apropiat: 
„Considerăm că au fost în această zonă, ca şi în alte părți ale lumii, 
suficiente experiențe scump plătite pentru a demonstra necesitatea 
abordării într-un mod nou, constructiv, a treburilor internaţionale. 
Numeroasele victime şi suferințele populaţiei, imensele distrugeri de 
bunuri materiale şi paralizarea resurselor necesare pentru o dezvoltare 
economică accelerată sunt numai o parte din consecințele generate de 
menţinerea situaţiei conflictuale din Orientul Mijlociu. La scara istoriei 
nu există succese durabile, impuse prin forță, în disprețul drepturilor 
legitime ale popoarelor. Metoda elaborării răbdătoare a soluţiilor, 
respectul în spirit de egalitate al personalităţii distincte a fiecărui stat şi 
introducerea în relații a unei conduceri întemeiate pe principiile 
convieţuirii paşnice oferă în cazul Orientului Apropiat (. . . ) garanţia 
îndreptării spre o soluţie eficientă şi trainică de pace şi prosperitate 
pentru popoarele lumii”(56). 

Cuvântarea premierului lon Gheorghe Maurer şi activitatea 
delegaţiei române la Adunarea Generală Extraordinară a ONU, votul 
acesteia, întâlnirile primului ministru cu şefi de stat şi de guvern prezenţi 
la New York, inclusiv o întâlnire la Washington cu preşedintele SUA, 
Lyndon B. Johnson a fost urmărită cu atenţie, iar comentariile purtau 
amprenta interesului celui ce le făcea. N. Cable, un diplomat englez, 
însărcinat cu afaceri la Beirut, de exemplu, declara ambasadorului Iacob 
lonaşcu că „a citit cu multă atenţie şi interes ” discursul premierului 
român, care i-a părut „plin de substanţă şi sens constructiv, mai ales în 
timpurile actuale ale evoluţiei conflictului din Orientul Apropiat”. Modul 
practic de a avea în vedere posibilitățile de soluționare a conflictului, 
crearea unui climat necesar pentru ca părţile interesate să poată discuta la 
masa tratativelor- aprecia diplomatul britanic — ,„ dau valoare poziţiei 
României”. 

Aprecierile însărcinatului cu afaceri britanic asupra problemelor 
Orientului Apropiat coincideau în mare parte cu punctul de vedere al 
guvernului român:țările arabe, deşi în prezent nu vor să negocieze cu 
Israelul, vor trebui să le accepte, chiar dacă la început se vor realiza poate 
indirect, Israelul nu poate să rămână mult timp în situaţia actuală a 
frontierelor, euforia victoriei va începe să se risipească treptat, dar el nu 
poate să se retragă fără să aibă garanţia că nu vor fi reluate amenințările 
țărilor arabe; consolidarea încetării ostilităților şi realizarea unei apropieri 

între părţi; o „revanşă” din partea ţărilor arabe riscă să complice şi mai 
mult situația etc. Diplomatul britanic a adăugat aplică unele „elemente 
istorice” din discurs nu au fost apreciate de cercurile britanice: pasajele 
referitoare la imperialism şi colonialism. „A încheiat însă zâmbind, 
spunând că de fapt era iluzoriu să se aştepte că ele ar putea lipsi din 
discurs” — raporta ambasadorul I. lonaşcu(57). 

Din Israel, ambasadorul Valeriu Georgescu informa Ministerul 
Afacerilor Externe asupra modului în care a fost receptată cuvântarea 
premierului Ion Gheorghe Maurer: „În cercurile politice, diplomatice şi 
ziaristice din Israel-raporta el —cuvântarea Consiliului de Miniştri. .. }, 
cât şi întreaga atitudine a Republicii Socialiste România în problema 
Orientului Apropiat este mult şi favorabil comentată ”. 

Ambasadorul român arăta că I. Hazan şi Ifrat Aron, din conducerea 
partidului Mapai, Hendel, redactor la ziarul „ Hoiom”, în mod repetat au 
ținut să evidenţieze faptul că ţara noastră era singura ţară din blocul 
țărilor socialiste care nu au condamnat Israelul de agresiune, a pus în faţă 
cele două imperative ale situaţiei din regiune :retragerea trupelor la 
frontierele dinaintea începerii ostilităților şi tratative directe între ţările în 
conflict. De asemenea, I. Beker, secretar general al Histadrutului, precum 
şi ambasadorii Franţei şi Olandei în Israel au relevat că ţara noastră, prin 
linia principală, obiectivă faţă de Israel şi statele arabe, prin faptul că nu a 
rupt relațiile diplomatice cu aceste ţări, „a reuşit să aprecieze 
fundamental conflictul”. 

Tot de la Tel-Aviv a parvenit şi aprecierea pe care Richard Nixon, 
fostul vicepreşedinte şi viitor preşedinte la SUA, a făcut-o în faţa 
ministrului israelian de finanţe, Pinhas Sapir, la 23 iunie: , România a dat 
dovadă de curaj, demnitate, personalitate şi independenţă în poziţia pe 
care o are faţă de conflictul din Orientul Apropiat” (58). În lumea arabă, 
cuvântarea premierului Ion Gheorghe Maurer şi poziţia României faţă de 
criza din Orientul Mijlociu, în general au avut urmări importante şi de 
durată. De la Beirut, tot ambasadorul Iacob lonaşcu informa Bucureştiul 
şi despre „primele ecouri” în presa din Liban ale cuvântării preşedintelui 
Consiliului de Miniştri. 

Chiar a doua zi după pronunţarea discursului la ONU, la 24 iunie, 
trei ziare care apăreau la Beirut în limbi străine au publicat largi extrase 
din cuvântare. Sub titlul, Primul ministru român se pronunţă în favoarea 
negocierilor directe”, „L"Orient ”puncta ideea care îl interesa cel mai 
mult din discurs. lar subtitlul articolului era „Maurer se detaşează de 
Est”. În rezumatul pe care îl făcea, ziarul evidenția şi alte idei:retragerea 
trupelor, solidaritatea cu ţările arabe, necesitatea unei reglementări 

„veritabile”între părţile interesate, punându-se astfel capăt unei „drame 
care a durat prea mult”. Pentru „Le Jour”, trei erau ideile 
principale:retragerea trupelor, solidaritatea cu ţările arabe şi necesitatea 
unei reglementări „între ţările interesate”. „Daily Star”, punea, în schimb, 
accentul pe partea din discurs privind eliminarea amestecului străin, 
contacte directe între părţi, retragerea trupelor de pe teritoriile ocupate şi 
sublinia faptul că „România nu a sprijinit ideile sovietice de condamnare 
a Israelului ”. „L"Orient” făcea şi o evaluare de ansamblu asupra 
discursului : „abil echilibru” între sprijinirea arabilor şi necondamnarea 
Israelului. 

Interesul pentru discursul premierului Ion Gheorghe Maurer este 
ilustrat şi de faptul că ziarul „Le Soir” din Liban a publicat textul integral 
al acestuia. Rezultatul final al Adunării Generale Extraordinare a ONU, 
convocată la cererea Uniunii Sovietice, nu a dat rezultatele scontate de 
aceasta. La Cairo, în mediile diplomatice se aprecia că sesiunea a 
constituit „nu numai un serios insucces al URSS”, dar ea a reflectat şi 
„adevăratele sentimente ale ţărilor lumii faţă de lumea arabă şi în special 
față de Nasser”, că a scăzut „şi mai mult, atât pe plan arab, cât şi afro- 
asiatic, prestigiul RAU şi al lui Nasser personal, şi cu aceasta şi al URSS, 
ca principal sprijinitor”. 

Un proiect de rezoluţie inițiat de un grup de ţări nealiniate, prin 
care se cerea retragerea trupelor israeliene de pe teritoriile ocupate, nu a 
fost adoptat, neîntrunind nici adeziunea majorităţii ţărilor afro-asiatice. 
Țările socialiste, inclusiv România, au votat în favoarea proiectului. De 
asemenea, ţara noastră a susținut şi rezoluția pakistaneză, privind 
Ierusalimul, precum şi rezoluţia iniţiată de Suedia privind asistenţa 
umanitară. Faptul, Însă, că România s-a desprins de o manieră clară şi 
spectaculoasă de grupul ţărilor socialiste, în problemele crizei din 
Orientul Apropiat, adoptând o poziţie proprie, echilibrată, că a căutat să 
diminueze muntele de ură şi de intoleranță reciprocă ce domina 
raporturile dintre ţările din zonă, că nu a condamnat Israelul, iar în unele 
puncte de vedere s-a apropiat sau chiar s-a identificat cu poziția ţărilor 
occidentale a nemulțumit unele guverne şi oficialități din lumea 
arabă(59). 


3. România în sistemul ONU( 1968-1970) 


Valoarea contribuţiei pe care organismele internaționale au adus-o 
la promovarea unui curs nou în viaţa politică mondială, rezidă în vocaţia 
lor de universalitate şi, prin urmare, în menirea lor de a crea posibilități 

efective pentru abordarea şi rezolvarea problemelor, nu din punctul de 
vedere al unor state sau grupuri de state, ci prin prisma intereselor 
generale ale întregii omeniri. Funcţiile specifice ale diferitelor organisme 
s-au modelat în raport cu obiectivele promovate în spiritul colaborării 
dintre state, crearea condiţiilor necesare pentru a-şi exprima opiniile în 
cadrul ONU. În acest spirit, se înscrie şi discursul Ministrului Afacerilor 
Externe al României, Corneliu Mănescu, cu ocazia alegerii sale în 
calitate de preşedinte al celei de-a XXII-a sesiuni a Adunării Generale a 
ONU din 19 septembrie 1967. 

În discursul său, după o retrospectivă istorică în evoluţia poporului 
român, el va sublinia dorinţa de a respecta aplicarea regulilor de conduită 
internaţională, prin observarea strictă a acestor reguli de către fiecare, 
unul faţă de altul. Practic, aceste idei exprimau convingerea fermă cu 
care abilul diplomat îşi anunţa programul, respectând astfel principiul 
fundamental pe care era construită Cartea Naţiunilor Unite, a egalităţii în 
drepturi, subliniind că acest principiu comportă nu numai drepturi, dar şi 
obligaţii. 

Ca membră a ONU, România a privit acest organism, menit să 
consolideze pacea şi securitatea şi să instaleze cooperarea internaţională 
ca un for de armonizare a eforturilor tuturor naţiunilor, spre realizarea 
țelurilor lor comune(60). Fiecare națiune este deţinătoare a unei 
experienţe originale, ce reclamă respect, atenţie şi receptivitate. Fiecare 
are drumul său de dezvoltare istorică, drum ce îi determină în ultimă 
instanță fizionomia şi personalitatea, specifice în marea familie a 
naţiunilor. În lumina obiectivelor şi metodelor Cartei, această diversitate, 
departe de a fi o sursă de încordare şi de conflict între state, constituie 
punctul de plecare sănătos pentru apropierea lor, pârghia de stimularea 
aportului sporit al fiecăruia la întărirea păcii şi securităţii internaţionale. 

În opinia sa, România ca ţară socialistă era dornică să extindă 
cooperarea cu toate ţările, indiferent de regimul sau filosofia sa, ea 
punând în centrul politicii sale prietenia cu ţările ce împărtăşeau această 
concepţie. Într-o lume a prefacerilor ce s-au succedat cu rapiditate fără 
precedent a ţine seama de fapte şi a recunoaşte realităţile cu clarviziune şi 
fără idei preconcepute reprezintă o condiţie de seamă a capacităţii de a le 
îndrepta cursul într-un sens pozitiv. 

“ Această sală-arăta Corneliu Mănescu-în care am salutat primirea 
atâtor membri ai organizaţiei, mai numeroşi decât cei fondatori, reflectă 
şi ea toate prefacerile ce au avut loc în lume, inclusiv apariţia pe harta 
politică a lumii a unui mare număr de state tinere care-şi afirmau 
dreptul la existenţă, independenţă, şi suveranitate. Ele adăugând o nouă 

dimensiune a problemelor internaţionale prin lupta lor pentru libertate şi 
pentru construirea unei vieţi mai bune, de sine stătătoare, întărită şi de 
actualitatea deosebită a acelui drept cardinal, dreptul popoarelor de a 
dispune liber, fără amestec străin de soarta lor , de respectarea căruia 
depinde în ultimă instanță pacea lumii. În respectarea acestui drept, 
vedem garanția desăvârşirii procesului de închegare şi de dezvoltarea 
națiunilor care reprezentau o forţă motrice a progresului societății”. 

În perspectiva dimensiunii problemelor care confruntau pe cei 6 
miliarde de locuitori ai Terrei, în cursul acestei generaţii, problema pusă 
la acea Adunare, cu acuitate, viza lichidarea conflictelor armate şi a 
focarelor de încordare, adevărate obstacole ridicate în calea propăşirii 
popoarelor. Erau cuvinte calde ce vizau problema păcii şi securităţii, 
legată indisolubil de satisfacerea aspirațiilor legitime de bunăstare şi 
progres, ale celei mai mari părți din omenire. Ca soluţie, propunea 
lichidarea discrepanţelor dintre stadiile de dezvoltare a ţărilor ca un 
imperativ major pentru toată comunitatea, iar cheia pentru combaterea 
înapoierii, a analfabetismului, a foametei, rezidă în ultimă instanţă din 
capacitatea fiecărei țări de a-şi pune în mişcare resursele materiale şi 
umane proprii şi de a se angaja într-un program de dezvoltare bazat pe 
ştiință(6 1 )şi tehnologia modernă care să revină comunităţii omenirii Şi, în 
primul rând marilor ţări industrializate, cu sarcina nobilă de a sprijini şi 
stimula aceste acțiuni. 

Cursa înarmărilor continuă să fie un afront la adresa omenirii, o 
condamnabilă risipă de resurse într-o lume lipsită de mijloace de 
existenţă, o periculoasă sursă de încordare. Se ştie că fabricarea armelor 
creează un potenţial de primejdii, fiind susceptibile de a fi folosite, fie 
direct, fie ca instrument al politicii de presiune şi ameninţare. Arăta că 
dezarmarea, ca deziderat fundamental al umanităţii impune măsuri 
eficace îndreptate spre distrugerea stocurilor de armamente şi în primul 
rând, pentru interzice rea şi distrugerea armelor nucleare(62). 

În spiritul discursului său, va fi adoptată la 20 decembrie 1968, 
Rezoluţia 2458 (XXIII)a Adunării Generale a ONU pentru cooperare 
internațională în domeniul utilizării calculatoarelor, electronice şi 
tehnicilor de calcul pentru dezvoltare. De fapt, era rezumată rezoluția 
1365 (XLV), a Consiliului Economic şi Social din 2 august 1968 privind 
folosirea tehnicilor electronice în stocarea, prelucrarea şi cercetarea 
automată a informațiilor în cadrul ONU. 

De remarcat faptul că iniţiativele româneşti nu se limitau doar la un 
an ci urmăreau finalizare în perspectivă a propunerilor formulate aşa cum 
rezultă, atât din discursul lui Corneliu Mănescu cât şi din interviurile 

acordate la încheierea mandatului său(63). În interviu s-a referit la 
atmosfera ce a caracterizat sesiunea XXII-a, prin toate dezbaterile care s- 
au desfăşurat pe parcursul celor cinci luni de activitate Aprecierea 
enunțată ce a caracterizat atmosfera sesiunii care încredinţase României 
mandatul prezidenţial, pornea de la importanţa problemelor abordate şi a 
rezultatelor concrete obţinute în cadrul dezbaterilor. 

Astfel, după prima parte a sesiunii, prin eforturile statelor membre 
şi colaborarea activă a delegaţiilor, s-a reuşit să se acorde o atenţie 
deosebită ale aspectelor de fond ale problemelor de pe agenda de lucru, 
care au condus la soluţii de substanţă, concretizate în rezoluţiile adoptate 
în unanimitate. 

Sesiunea a demonstrat marea valoare a consultărilor oficiale şi 
neoficiale cu o largă participare a reprezentanţilor statelor, care în final, 
într-un spirit de egalitate a tuturor pozițiilor delegaţiilor interesa-te, să 
evite angajări în dispute care puteau afecta desfăşurarea lucrărilor. 
Punctele de vedere exprimate degajau posibilităţi de armonizare, iar 
consacrarea unor metode de lucru la ONU reflectă pozitiv raporturile 
dintre state, contribuind la încetăţenirea lor în arsenalul diplomaţiei. 

Dezbaterea celor două puncte „neproliferarea armelor nucleare” şi 
„problema Africii de sud-vest, rămase pe ordinea de zi în urma primei 
părţi a sesiunii a reliefat strădania delegaţiilor statelor membre de a găsi 
soluţii viabile acestor probleme majore ale vieţii. Eforturile depuse la 
ONU pentru lichidarea surselor de încordare şi conflict, asociate cu 
strădania omenirii de a trăi în pace şi siguranţă, au fost vizibil prezentate 
în modul de tratare a celor două teme, diferențiate prin aspectele lor 
concrete dar direcționate spre stabilitate şi înţelegere. În interviu s-a 
referit la recomandarea adresată statelor de către Adunarea Generală 
privind Tratatul de Neproliferare. Rămâne un act cu implicaţii multiple şi 
majore pentru întreaga evoluţie a omenirii până la realizarea obiectivelor 
de dezarmare generală, dezideratul esenţial al omenirii, pasul ce trebuia 
făcut vizând oprirea răspândirii armelor nucleare ce reflectă preocuparea 
generală de a se limita efectele existenţei în lume a armelor nucleare. 
Tratatul elaborat pe baza unor negocieri îndelungate la care şi-a adus 
contribuția şi România, care a avansat numeroase propuneri de 
ameliorare dintre care se remarcă eliminarea pericolului nuclear, 
exprimându-şi convingerea că adoptarea tratatului trebuie să echivaleze 
cu deschiderea unei noi etape în urmărirea obiectivului dezarmării 
generale(64). 

În opinia exprimată după experienţa sesiunii se atestă că în viitor, 
ONU va acţiona cu fidelitate față de acordurile realizate prin consens de 

cooperare şi înţelegere şi care conferă rezoluţiilor adunării generale, 
puternice şi înalte trăsături moral-politice. A subliniat necesară acordarea 
posibilității ca ONU să-şi poată îndeplini eficient rolul în promovarea 
destinderii în rezolvarea problemelor litigioase şi dezvoltarea colaborării 
între state. Se concluziona că ONU trebuie să reflecte pe deplin realitățile 
vremii, ceea ce înseamnă universalitatea organizaţiei, vocaţie care i-a fost 
încredinţată încă de la fondarea sa. 

În interviu se insista pe necesitatea restabilirii drepturilor legitime 
ale R. P. Chineză, ca un imperativ esenţial pentru întărirea rolului şi 
eficacității ONU în viaţa internaţională. Programul amplu consacrat de 
sesiunea XXII-a, atestă consacrarea problemelor politice, a dezarmării, a 
cooperării internaţionale, a dezvoltării sociale şi economice a statelor, 
care să ofere posibilităţi multiple ca ONU să contribuie la opera de 
promovare a păcii şi colaborării. În opinia sa, continuarea şi dezvoltarea 
spiritului constructiv ce s-a impus în dezbaterile sesiunii încheiate, pe 
baza respectării principiilor Cartei reprezintă una din cele mai importante 
chezăşii în reuşita viitoarelor acţiuni ale ONU(65). 

Prin glasul reprezentanţilor României se susținea colaborarea largă 
a statelor, pe baza egalităţii în drepturi, echităţii, şi respectului reciproc, 
prin considerarea cu răbdare şi bunăvoință a argumentelor şi propunerilor 
tuturor părților, se pot dobândi soluţii viabile, de durată, în cele mai 
spinoase probleme. Aceste idei atestă contribuția pe care România a 
adus-o la sesiunea a XXII-a, fiind de natură să întrunească numeroase noi 
aprecieri, elogioase, ale politicii externe pe care guvernul român le-a 
promovat consecvent cu realism şi principialitate, în interesul major al 
păcii şi securităţii internaționale. 

De la admiterea să în 14 decembrie 1955 ca membră a ONU, 
România s-a afirmat ca un motor activ al diplomaţiei, lărgindu-şi 
necontenit sfera de preocupări şi de acţiune, prin contribuţii proprii şi 
iniţiative originale la activitatea instituţiilor ce alcătuiesc sistemul ONU. 
Astfel, era membră a 41 de organizaţii internaţionale, guvernamentale şi 
a 312 organizaţii internaţionale neguvernamentale, România împreună cu 
țările socialiste şi cu numeroase alte țări de pe toate continentele fiind 
participantă la această formă de cooperare a statelor, aducând o 
contribuţie proprie la dezbaterea şi soluţionarea problemelor care pre 
ocupă naţiunile lumii (66). Numai în 1968, R. S. R a găzduit 7 
manifestări de amploare ale organismelor ONU. Un ecou deosebit l-a 
avut reuniunea mixtă a Comitetului de Administrare şi Coordonare a 
ONU şi a Comitetului pentru programe şi coordonare a ONU. 

Guvernul român a invitat organismele de coordonare ale ONU într- 
o reuniune ce a avut loc între 3 şi 5 iulie 1968 la Bucureşti, în Palatul 
Marii Adunări Naţionale. În faza pregătitoare, într-un interviu realizat de 
Eugen Preda la sediul ONU din New York, cu Martin Hill (67), asistentul 
special al secretarului general al ONU, acesta preciza obiectivele şi 
problemele concrete ce erau puse în faţa reuniunii mixte de la Bucureşti, 
a celor două organisme din sistemul ONU, Comitetul administrativ de 
coordonare şi Comitetul de programare şi coordonare. De obicei, aceste 
reuniuni aveau loc în cele două sedii permanente ale ONU. Palatul de 
sticlă din New York şi Palatul Naţiunilor din Geneva. Treptat, aceste 
reuniuni au început să se desfăşoare în funcţie de invitațiile unor state şi 
în alte capitale. 

Răspunzând cu amabilitate, din relatările sale desprindem 
importanţa acordată iniţiativei României şi a guvernului său, de a găzdui 
reuniunea celor două organisme, cu funcții deosebite în sistemul 
ONU:Comitetul Administrativ de Coordonare ce era în atenția 
Secretarului General al ONU şi din conducătorii executivi ai diferitelor 
organizaţii specializate, având totodată, responsabilitatea majoră în a 
asigura ca organismele sistemului ONU, inclusiv organizaţiile 
independente, să lucreze împreună cantitativ şi eficient. Comitetul de 
Programare şi Cooperare cuprindea reprezentanţi ai 16 guverne, printre 
care şi al României. Scopul activităţilor a fost de a examina programul de 
lucru al ONU în domeniul economic, social şi al drepturilor omului şi de 
a furniza consultări Consiliului Economic şi Social(E. C. O. S. O. C), în 
probleme de coordonare. 

Cel mai important scop al reuniunii mixte de la Bucureşti (cea de-a 
patra) era să continue prin contacte personale la o mai bună şi sinceră 
înţelegere şi conlucrare între guvernele reprezentate în Comitetul de 
Programare şi Coordonare şi oficialitățile internaţionale care conduc 
diferitele agenţii ale ONU. 

Reuniunea mixtă de la Bucureşti a prilejuit schimburi de vederi, iar 
cele două organisme au primit cu bucurie iniţiativa guvernului român 
pentru care secretariatul ONU şi-a exprimat profunda recunoştinţă şi 
apreciere față de cooperarea strânsă a autorităţilor române, în vederea 
reuniunilor. Se cuvine să marcăm semnificaţia reuniunii organismelor de 
coordonare care au avut loc între 3 -5 iulie 1968. Marile probleme puse 
în discuţie în cadrul Comitetului Administrativ de Coordonare şi al 
Comitetului pentru Programe şi Coordonare, atestă participarea 
conducătorilor tuturor organizaţiilor specializate ce lucrau în sistemul 
ONU. Astfel, Comitetul Administrativ de Coordonare se întrunea sub 

preşedinţia secretarului general al ONU, spre a examina diferite 
probleme de colaborare între agenţii, probleme care apăreau în procesul 
înfăptuirii hotărârilor adoptate, fie de către Adunarea Generală a ONU, 
fie de către organele de conducere ale instituţiilor respective. Comitetul 
pentru Programe şi Coordonare este un organism al E. C. O. S. O. C., 
fiind format din reprezentanţi ai 16 state, aleşi prin vot secret, pe o durată 
de 3 ani. (România se număra printre ele). 

Comitetul a fost înființat cu scopul de a examina şi informa 
Consiliul Economic şi Social asupra măsurilor necesare pentru o cât mai 
rațională integrare a diferitelor programe speciale într-un coerent 
program de ansamblu al ONU şi pentru concentrarea eforturilor care se 
depuneau în complexul sistem instituţional al Naţiunilor Unite, în 
vederea afirmării unor obiective prioritare, legate îndeosebi de nevoia 
țărilor în curs de dezvoltare. 

Dezbaterile din reuniunea mixtă au evidenţiat faptul că, pe prim 
plan erau situate problemele locului omului în procesul complex al 
dezvoltării economico-sociale, că reprezintă un prilej de satisfac-ţie 
privind spiritul cooperării care i-a însufleţit pe toţi membrii. În acest sens, 
sunt edificatoare opiniile şi impresiile participanţilor, inclusiv declaraţia 
secretarului general al ONU, atât înaintea reuniunii, cât şi după. 

Înaintea deschiderii reuniunii mixte, secretarul general, U. Thant a 
precizat că a avut ocazia de a veni în România, în a treia vizită, păstrând 
amintiri foarte bune despre primirea deosebit de călduroasă făcută, 
despre cele două vizite anterioare, despre ospitalitatea cu care a fost 
întâmpinat de poporul şi de guvernul român. El le-a exprimat cu această 
ocazie, cele mai calde salutări şi cele mai calde urări guvernului şi 
poporului român. În interviul său, preciza scopul principal al sosirii sale 
în România, acela de a participa la şedinţe sub egida ONU, inclusiv ale 
Comitetului Administrativ de Conducere, din care făcea parte, alături de 
toţi conducătorii executivi ai organizaţiilor specializate. Totodată, preciza 
că va lua parte şi la şedinţele Comitetului pentru Programe şi Coordonare 
ale Consiliului Economic şi Social, dar şi la şedinţele mixte ce erau utile 
şi fructuoase pentru activitatea Naţiunilor Unite(68). 

Se cuvine să precizăm că la deschiderea sesiunii mixte din 3 iulie 
1968, de la Palatul MAN, au participat numeroşi înalți funcționari 
internaționali, conducători ai instituţiilor specializate de sub egida ONU. 
Din partea României au participat, preşedintele Consiliului de Stat, 
Nicolae Ceauşescu, cu care U. Thant a avut întrevederi şi convorbiri utile 
pe timpul vizitei la Bucureşti, preşedintele Consiliului de Miniştri, Ion 
Gheorghe Maurer şi Ministrul Afacerilor Externe, Corneliu Mănescu, 

distinsul preşedinte al celei de-a XXII-a sesiuni a Adunării Generale 
(opinia lui U. Thant) cu care a avut convorbiri în probleme de interes 
reciproc între România şi ONU. Erau prezentate opinii şi impresii ale 
participanţilor, potrivit surselor studiate(69):astfel, U. Thant , aprecia 
desfăşurarea şedinţelor pe care le-a condus ca încununate de succes, 
determinând rezultate deosebit de bune. Concluzia să a fost că atmosfera 
de lucru care a domnit în timpul şedinţelor, cordială pe toată durata 
reuniunii, s-a caracterizat prin spirit de înţelegere şi cooperare. Aceasta s- 
a datorat bunei conlucrări din partea tuturor reprezentanţilor guvernelor, 
cu şefii instituţiilor specializate. 

În dezbaterile comisiei a Il-a asupra raportului E. C. O. S. O. C. , se 
face o evaluare a anului analizat, urmând a se întreprinde în mod mai 
eficient, în viitor, acțiuni, ca bilanțul să nu mai fie atât de descurajant 
(70). Discuţii vii şi contradictorii au existat cu prilejul analizei raportului 
în cea de-a II-a conferință a Națiunilor Unite pentru comerț şi dezvoltare 
şi a Consiliului de Comerţ şi Dezvoltare, care a avut loc în ianuarie 1968, 
la New Delhi, deşi concepută şi aşteptată ca fiind de natură să introducă 
în practica curentă a relațiilor, cele mai multe din recomandările primei 
conferințe, s-a terminat fără rezultatele scontate. 

Cu prilejul sesiunii de la Geneva a Consiliului pentru comerț şi 
dezvoltare, care a avut un caracter mai constructiv, ca şi în cadrul sesiunii 
Adunării Generale a XXIII-a, rechizitoriul țărilor în curs de dezvoltare a 
tinut să exprime nemulțumirea acestora față de țările puternic dezvoltate. 

În raportul ONU pentru industrializare, ca şi în sesiunea Consiliului 
ONU, ținută la Viena în aprilie -mai 1968, se dădeau speranțe legitime 
cu privire la posibilitățile reale de cooperare în domeniul dezvoltării 
industriale şi abordării realiste a dificultăților majore ce stăteau în calea 
accelerării dezvoltării industriale. Sesiunea a XXIII-a a Adunării 
Generale, a analizat raportul asupra fondului Naţiunilor Unite pentru 
investiții capitale, readucând amărăciunea profundă pe care majoritatea 
țărilor în curs de dezvoltare o resimţeau ca urmare a faptului că acest 
fond era doar pe hârtie, contribuţiile făcute până atunci erau insuficiente 
pentru aparatul său administrativ. 

O trăsătură caracteristică a iniţiativelor ţării noastre în plan 
diplomatic o constituie abordarea unor teme de mare importanţă, pornind 
de la realitățile concrete ale timpului şi vizând prin anticipare o 
dezvoltare în perspectivă cu ramificații şi incidenţe, în diferite sfere ale 
colaborării internaționale. Sunt acţiuni specifice de mare importanţă, care 
conferă prin retrospectivă, valoare unor idei şi confirmă vitalitatea 
principiilor pe care România îşi fundamenta participarea la progresul 

umanității(71). Respectul de care se bucura România în lume este dovedit 
prin întreținerea relațiilor diplomatice şi consulare cu 96 de state şi 
legături economice cu peste 100 de ţări (31 iulie 1969). 

România promova apropierea între popoare, prin mijlocirea 
organizaţiilor internaţionale adevărate foruri de afirmare a specificităţii 
fiecărui popor şi de armonizare a eforturilor pentru pace, înţelegere şi 
progres. Apărarea şi promovarea principiilor relațiilor interstatale erau 
determinate atât de interesele specifice fiecărei naţiuni, cât şi de 
necesitatea însumării eforturilor pentru edificarea unui climat de 
securitate, în sensul legalităţii internaţionale, prin promovarea principiilor 
consacrate şi în Carta ONU. 

Toate acţiunile întreprinse de statul român pentru intensificarea 
legăturilor cu ţările europene, în vederea afirmării unei atmosfere 
generale de destindere, propice cooperării şi apropierii între popoare, 
vizau asigurarea securității în Europa şi în lume, astfel, în cadrul 
organizaţiilor internaţionale propunerile României, ca şi punctul ei de 
vedere în chestiunea securităţii europene, au fost unanim acceptate. Este 
cazul rezoluţiei intitulată „Acţiuni pe plan regional, în vederea 
îmbunătățirii relaţiilor de bună vecinătate dintre statele europene, cu 
sisteme sociale diferite”(72), fiind prima rezoluţie a Adunării Generale, 
care consacra importanţa fenomenului de destindere în Europa şi a afirma 
influenţa acestui proces asupra ansamblului relaţiilor internaţionale şi 
soluționării marilor probleme încă nerezolvate(73). 

Valoarea politică a acestui document era sintetizată în cuvintele pe 
care Thant, le-a rostit în Adunarea Generală cu prilejul adoptării 
rezoluţiei:această rezoluţie conţine un număr de principii şi realităţi ale 
cooperării internaționale la nivel regional care sunt în deplină consonanţă 
cu ţările Cartei ONU şi capabile, dacă sunt aplicate, la probleme practice 
să contribuie în mod direct şi pozitiv la destinderea încordării şi la 
îmbunătăţirea relaţiilor dintre naţiuni, pretutindeni(74). 

Schimburile de vederi, contactele bilaterale cu reprezentanţii 
statelor coautoare, în cadrul ONU, a unor rezoluţii, a avut ca scop 
stimularea iniţiativelor şi găsirea de noi modalităţi cât mai eficiente 
pentru realizarea principiilor afirmate de rezoluţia cu privire la 
dezvoltarea colaborării în Europa. Reprezentanţii României au acţionat în 
lupta politică pentru triumful principiilor în relațiile internaţionale să fie 
consacrate prin termenul juridic al încorporărilor într-un cod al normelor 
de conduită internaţională. România a propus ca în 1970, an jubiliar, să 
fie momentul prielnic pentru adoptarea declaraţiei ce enumera aceste 
principii. 

Semnarea Tratatului de Neproliferare (liulie 1968), atestă că 
România susținea necesitatea acordării de către statele europene a unor 
garanţii de securitate reală într-o formă juridică adecvată pentru statele 
neposesoare de arme atomice, până la completa interzicere şi distrugere a 
armelor nucleare. Prin această poziție, România susținea necesitatea 
convieţuirii paşnice şi a colaborării internaționale. Țara noastră fiind 
printre coautorii rezoluţiei ONU, în acest sens, al cooperării paşnice între 
state, conştientă de importanţa spaţiului cosmic pentru preocuparea lumii 
viitoare, care a condus la încheierea Tratatului privind utilizarea 
cosmosului şi corpurilor cereşti în scopuri paşnice(75). Totodată, a inițiat 
acțiuni ce au culminat prin adoptarea în 1965, a declaraţiei privind 
promovarea în rândurile tineretului a idealurilor păcii, înţelegerii şi 
respectului între popoare (76), document ce constituie dovada vie a 
preocupării pentru destinele ei de mâine. 

Iniţiativa României în cadrul sesiunii a XXIII-a a Adunării 
Generale a atras atenţia asupra importanţei cooperării în folosirea 
calculatoarelor electronice în economie. 

Rezoluţia adoptată(2458 din 20. XII. 1968)reflecta importanţa 
ordinatoarelor pentru progresul unor sectoare economice şi sociale vitale. 
De reţinut preocuparea ce a determinat România să facă o serie de 
propuneri. , sporind numărul de specialişti cu calificare superioară, 
inclusiv formarea cadrelor pe domenii stricte de specialitate. Iniţiativa va 
fi însuşită şi înscrisă în programele de acţiune ale diverselor instituţii 
specializate, interesate, fie O. I. M. , fie UNESCO, care au elaborat 
rapoarte în problema resurselor umane şi au propus de a se proclama anul 
1970 ca an internaţional al educaţiei(77). 

În concepţia românească, cooperarea economică internaţională în 
sistemul ONU a trebuit permanent orientată spre înlesnirea eforturilor 
tuturor statelor ce doreau să creeze condiţii prielnice, necesare cooperării 
în domeniul economic şi tehnico-ştiinţific. Toate proiectele inițiate prin 
cooperare cu Naţiunile Unite(P. N. U. D, F. A. O. , O. I. M)se realizau în 
Romania în domeniul irigaţiilor care au fost distruse şi al organizării şi 
conducerii ştiinţifice a producţiei. În toate studiile iniţiate se atestă că 
numai în 1968 capitala ţării a găzduit 7 manifestări de amploare printre 
care şi simpozioanele desfăşurate sub auspiciile C. E. E. /ONU. Cu 
rezonanță deosebită a rămas Reuniunea mixtă a Comitetului 
Administrativ şi a Comitetului pentru Programe şi Coordonare ale ONU, 
prima reuniune a acestor organe desfăşurată în afara sediilor ONU(78). 

În condiţiile de tensiune şi încordare din Europa şi întreaga lume, 
începea în septembrie 1968 sesiunea a XXIII-a a Naţiunilor Unite, în 
cursul căreia s-a încercat unirea eforturilor popoarelor în vederea 
menţinerii păcii şi securităţii internaționale. Astfel, delegatul Suediei 
pentru ţările occidentale şi delegatul Cehoslovaciei, pentru ţările 
socialiste, ori delegatul Siriei pentru Asia, al Algeriei pentru Africa, al 
Ecuadorului pentru America Latină, la care s-a adăugat în numele țării 
sale delegatul cubanez, au relevat cu toţii, în cuvinte deosebit de calde, 
contribuţia Ministrului de Externe al României, Corneliu Mănescu, în 
exercitarea funcţiei de preşedinte al celei de-a XXII-a sesiuni a Adunării 
Generale. Împreună cu aprecierile pozitive unanime, privind competenţa, 
calmul, obiectivitatea şi spiritul de echitate al acestuia, dovedit în dificila 
sesiune trecută, era apreciată contribuţia constructivă la lucrările sesiunii, 
de către toți participanţii la şedinţa finală care au reţinut cu interes 
evident, contextul în care au fost formulate aprecieri, sublinierile de 
principiu care le-au însoțit. Era marcat tactul diplomatic şi atitudinea 
României faţă de tensiunile existente în Europa, în urma intervenției 
militare din Cehoslovacia. 

Respectarea principiilor Cartei ONU de care Corneliu Mănescu s-a 
dovedit atât de ferm ataşat, se impunea a fi pe primul plan al atenției 
tuturor preşedinţilor viitoarelor Adunări Generale. Cuvintele rosti-te au 
fost, de altfel, aprecieri directe față de politica externă a României, 
îndeosebi subliniindu-se noile orientări şi o reală adeziune exprimată faţă 
de această politică principală a cărei vie şi constant manifestată acţiune, 
s-a simţit atât în viaţa internațională ca atare, cât şi în cadrul acestui 
important for care rămâne ONU. 

La deschiderea oficială a celei de-a XIII-a sesiuni a Adunării 
Generale, din septembrie 1968, s-a insistat pe conţinutul poziţiei 
româneşti, subliniindu-se astfel, promovarea principiilor Cartei ONU prin 
toate eforturile delegaţiei române. Pentru statornicirea unui climat de 
încredere şi cooperare —a arătat Corneliu Mănescu la deschiderea noii 
sesiuni, „este astăzi mai necesară ca oricând mobilizarea acţiunilor 
tuturor statelor, ale tuturor guvernelor”(79). 

Amplificarea activă în acţiunile internaţionale ale României, vizau 
diferitele aspecte ale realizării dezarmării în care s-au înscris şi 
iniţiativele româneşti, astfel, participarea la Conferinţa statelor nepose- 
soare de arme nucleare, desfăşurată între 29 august -28 septembrie 1968 
la Geneva (80) şi acceptarea propunerii suedeze privind extinderea 

cooperării în domeniul seismic, în condițiile în care Tratatul de la 
Moscova din 1963 a vizat doar interzicerea experimentelor nucleare în 
aer, în cosmos şi apă fără a se ajunge la un acord între cele două mari 
puteri(SUA şi URSS), pentru mediul subteran, datorită diferende-lor 
legate de convenirea unor modalităţi de control, atestă cu claritate 
orientarea spre noi direcții în politica externă, total diferită de a 
Moscovei. 

La 30 de ani de la invadarea Cehoslovaciei, istoricul Ioan Scurtu a 
realizat o analiză pertinentă în succesiune cronologică ale noilor orientări 
iniţiate de conducerea partidului şi statului pentru anii:1968-1972. După 
evocarea evenimentelor celor mai semnificative ale distanțării de 
Moscova, se atestă atitudinea nouă a României ce adoptase după 1960 
linii proprii în abordarea problemelor internaționale. Uniunea Sovietică 
nu mai putea conta cu anticipație pe votul României la ONU, iar nu o 
dată, reprezentanţii ţării noastre au votat diferit de „blocul socialist”. 

Realitatea istorică, este relevată concret: „În mod firesc-arăta Ioan 
Scurtu-conducerea de la Bucureşti a privit cu simpatie evenimentele din 
Cehoslovacia, unde sub conducerea lui Alexandru Dubcek s-a încercat 
construirea unui socialism cu faţă umană”. Aşa se explică faptul că 
Nicolae Ceauşescu a efectuat o vizită oficială în Cehoslovacia în zilele de 
15-17 august 1968, prilej cu careşi — a exprimat deschis solidaritatea cu 
politica lui Dubcek şi a stăruit pentru dezvoltarea de sine stătătoarea 
fiecărei ţări socialiste, fără niciun amestec din afară. 

În aceste condiţii atitudinea Bucureştiului de condamnare energică 
a invaziei trupelor Tratatului de la Varşovia în Cehoslovacia, declanşată 
în noaptea de 20/21 august 1968, nu a fost un act izolat şi nici unul de 
conjunctură, ci se înscrie într-o anumită linie politică, urmată de regimul 
de la Bucureşti pe parcursul celor 10 ani, de după retragerea trupelor 
sovietice din România(81). 

În acest mod de abordare se înscrie şi istoricul Petre Otu, care 
aduce în spiritul celor afirmate, documente inedite privind raportul 
româno-cehoslovac, în timpul „Primăverii de la Praga”, care atestă 
prietenia şi sprijinul necondiționat al României, față de încercarea de 
democratizare a socialismului. În opinia istoricului Petre Otu, momentul 
cel mai important al raporturilor româno-cehoslovace l-a constituit vizita 
delegaţiei conduse de Ceauşescu în Cehoslovacia (15-17 august). Liderii 
politici, la 16 august au semnat Tratatul de Prietenie, Colaborare şi 
Asistenţă Mutuală, conform articolului 51 al Cartei ONU, prin care se 
obligau să acorde neîntârziat tot ajutorul pentru respingerea în caz de 
agresiune. Tratatul semnat pe o perioadă de 20 de ani, urma să fie 

prelungit la fiecare 5 ani, atâta timp cât niciuna din părținul va denunța în 
scris. Liderul Ceauşescu a declarat la Bucureşti deplina înţelegere şi 
calda simpatie, reafirmând cele spuse la Praga faţă de procesul 
reformator declanşat în ianuarie 1968, în Cehoslovacia. Deosebit de 
semnificativ este faptul că în 1968 România a reînnoit Tratatul de 
Asistenţă Mutuală numai cu Cehoslovacia, deşi în acel an se împlineau 
două decenii de la parafarea tratatelor similare cu ţările socialiste(82). 

Larga deschidere a noilor orientări din politica externă vor fi 
concretizate prin acţiunile iniţiate de Bucureşti, cu rezonanţă deosebită în 
lumea occidentală ce a culminat cu vizita preşedintelui Richard Nixon la 
Bucureşti, din 2-3 august 1969. 

În eşalonarea momentelor importante în care România s-a implicat 
se remarcă colocviul european al cooperării şi securităţii ce a avut loc 
între 26 şi 28 iunie 1969 la Bucureşti, având ca temă: „Dezvoltarea 
cooperării între statele europene —premisă a unui climat de pace şi 
securitate în Europa”. A fost organizat sub auspiciile Asociaţiei de Drept 
Internaţional şi Relaţii Internaţionale din România(A. D. I. R. I), având 
ca invitaţi prestigioase personalități din domeniul relațiilor internaţionale, 
diplomaţi, economişti, parlamentari şi ziarişti din Europa şi de pe alte 
continente. Cei 20 de participanţi au avut posibilitatea să-şi 
împărtăşească în cadrul acestei reuniuni, opiniile şi să-şi exprime 
punctele de vedere în legătură cu una din problemele de importanţă 
majoră pentru întărirea păcii şi înţelegerii între popoare-problema 
securităţii europene. 

În opinia lui Mircea Malița, adjunct al ministrului afacerilor 
externe, secretar general al A. D. I. R. I dezbaterile sincere ale 
participanţilor au subliniat că întâlnirea a jucat rolul unui laborator de 
idei, al unui atelier în care s-au formulat noile poziții privind examinarea 
factorilor de decizie politică a statelor europene. Soluţiile asupra 
securităţii, păcii şi cooperării au necesitat o fază intermediară de pregătire 
în care oamenii de ştiinţă, observatorii atenţi ai fenomenelor europene, 
cercetători şi analişti, şi-au expus părerile, inclusiv participanţii din SUA, 
Canada, Liban şi din Mexic. Ca şi europenii, ei s-au pronunţat cu 
competenţa câştigată în anii îndelungaţi de studii politice, într-un spirit 
deschis asupra ideilor care puteau genera soluţii pentru securitatea şi 
pacea în Europa. La Bucureşti, ei au cunoscut mai îndeaproape 
principiile pentru care se milita. În acest cadru, preşedintele Consiliului 
de Miniştri al R. S. R, acad. Ion Gheorghe Maurer, preşedinte de onoare 
al A. D. I. R. I aprecia,„pentru a fi eficiente şi viabile răspunsurile la 
problemele importante ale Europei, trebuiesc căutate şi găsite exclusiv 

prin căi şi mijloace paşnice, pe temeiul principiilor şi metodelor 
consfinţite în Carta ONU, a căror respectare şi aplicare riguroasă de către 
toţi şi față de toţi, oferă chezăşia unei păci şi securități paşnice”(83). 

În spiritul acestor iniţiative, România a participat la diviziunea 
internaţională a muncii, prin intensificarea şi diversificarea relațiilor 
economice internaţionale. Schimburile economice şi colaborarea tehnico- 
ştiinţifică dintre state a constituit În concepţia românească o bază trainică 
a cooperării internaționale, un factor important al progresului fiecărei 
țări, prin creațiile materiale şi spirituale. Opinia românească era 
consacrată şi apreciată pe arena mondială deoarece fiecare ţară era 
interesată în mod vital în dezvoltarea continuă în schimburile economice 
(84). 

Noile cercetări în politica externă a ţării au fost sintetizate şi de 
Tezele C. C. ale P. C. R pentru Congresul al X-lea al partidului, care 
subliniau:RSR va promova în continuare o politică externă în centrul care 
ia să situeze în mod statornic prietenia frățească, alianţa şi colaborarea 
multilaterală cu ţările socialiste(85). Dezvoltarea relaţiilor României cu 
țările europene dovedesc că „promovarea în mod constant, pe baza 
principiilor enunțate, permit dezvoltarea relaţiilor bilaterale inter- 
europene, drept una din căile cele mai eficiente pentru întărirea încrederii 
şi stimei reciproce între naţiunile europene”(86). În opinia noastră, toate 
materialele comentate erau menite să asigure pregătirea şi desfăşurarea 
Congresului al X-lea al P. C. R. Opiniile exprimate erau de fapt, cadrul 
necesar de a argumenta ecoul intern şi internațional al lucrărilor 
Congresului al X-lea, care vor fi amânate datorită vizitei preşedintelui 
SUA, Richard Nixon. (87). 

Luna august a anului 1969 a fost una specială pentru regimul 
Ceauşescu. A fost mai întâi vizita lui Richard Nixon (2-3 august), prima 
vizită a unui şef de stat american în România. A urmat Congresul al X- 
lea al P. C. R(6-12 august)amânat 2 zile pentru a permite prezența 
oaspetelui american pe pământ românesc. Gestul a iritat considerabil 
Moscova, care a considerat vizita lui Nixon şi gestul liderilor români, o 
intervenţie în sfera să de influență(Magazin istoric, nr. 3/2008). Apoi la 
17 august, România şi Israelul au procedat la ridicarea nivelului de 
reprezentare diplomatică la rang de ambasadă, ceea ce a generat o gravă 
criză a raporturilor dintre Bucureşti şi ţările arabe(Siria, Irak, Egipt, 
Sudan)(93). 

Prin prezentarea celor amintite, am considerat necesar să 
evidențiem accentuarea distanțării față de Kremlin şi noile orientări ale 
țării, spre marile puteri occidentale. Vizita lui Nixon era încununarea 

unui moment deosebit de fructuos din partea activității diplomaților, 
delegaților şi reprezentanţilor României la Washington şi la New York. 
Vizita a fost pregătită temeinic prin întâlnirile avute în tot cursul anului 
1969. 

Astfel:în ianuarie a avut loc vizita în România a senatorului Walter 
Mondiale, democrat din partea statului Minnesota. A fost primit de 
preşedintele Ceauşescu şi la conducerea M. A. N. şi M. A. E. 
Concomitent schimburi culturale şi comerciale întregeau bunele relaţii. 
La 26 iunie Casa Albă a anunţat oficial că preşedintele Richard Nixon a 
acceptat invitaţia de a vizita România. El va expune liderilor Congresului 
SUA, motivul vizitei: „noi trebuie să arătăm celor 150 de milioane care 
locuiesc în acea parte a lumii vechi că SUA nu a renunţat la ele. . . noi nu 
mergem acolo pentru a antagoniza pe sovietici sau pentru a crea o situaţie 
revoluționară pe care nu o vom pute ajuta ci mergem acolo pentru a oferi 
speranţă popoarelor din Europa de răsărit”(88). 

În pregătirea vizitei, preşedintele Nixon numea la 22 iulie pe 
Leonard Carpenter Meeker în calitate de ambasador extraordinar şi 
plenipotenţiar al SUA, în România, ce a ocupat această funcție până la 10 
mai 1973. Era unul din diplomaţii de prestigiu pe care Departamentul de 
Stat European îl desemna pentru calităţile sale. 

Vizita oficială a avut loc în zilele de 2-3 august 1969, în România, 
fiind prima vizită a unui preşedinte SUA, în România după 1945, în 
acelaşi timp, prima într-o ţară din Europa de răsărit. Întrucât la 
Departamentul de Stat domnea părerea că o astfel de vizită ar fi putut 
submina negocierile sovieto-americane pentru Limitarea Armelor 
Strategice (S. A. L. T), toate discuţiile legate de realizarea vizitei s-au 
purtat între Consiliul pentru Securitate Naţională de pe lângă Casa 
Albă(Henry Kissinger şi a adjunctului său Helmut Sonnenfeldt)şi 
Ambasada Română la Washington (ambasadorul Corneliu Bogdan şi 
primul său colaborator, consilierul Iosif Gheorghiu). Departamentul de 
Stat şi Ambasada SUA din Bucureşti au fost implicate în realizarea 
vizitei, numai după anunţul oficial al Casei Albe din 28 iunie. În timpul 
vizitei, preşedintele Nixon a fost însoţit de soția sa, de Henry Kissinger şi 
consilierii săi de la Casa Albă. 

În afara oficialităților române, Nixon a avut întâlniri cu 
reprezentanţi ai vieţii sociale şi culturale române. Reţine atenţia 
următoarea declarație făcută de Nixon, când a vorbit despre raporturile 
româno-americane: “o legătură pe care o împărtăşim este aceea a originii 
a peste 160 de mii de persoane ce au venit în SUA pentru a ne ajuta să 


clădim națiunea noastră”. În cadrul discuţiilor dintre cei doi preşedinţi a 

fost abordată şi chestiunea chineză (inclusiv inițiativa României de a 
sprijini R. P Chineză să devină membră a ONU). S-a discutat şi 
necesitatea reducerii tensiunii în Europa şi în Orientul Apropiat şi în mod 
deosebit în Asia. 

În acest context, Nixon a folosit vizita să la Bucureşti pentru a 
transmite un mesaj liderului nord-vietnamez, Ho Şi Min. Printre ziariştii 
şi comentatorii de radio şi de televiziune, care au însoţit delegaţia SUA a 
fost şi un reprezentant al postului de radio Vocea Americii(Mircea Carp). 
A fost pentru prima dată de la instalarea regimului comunist, când 
autorităţile române au permis intrarea în România a unui reprezentant al 
postului Vocea Americii, ca un gest de respect faţă de preşedintele SUA, 
deşi postul respectiv ca şi Europa Liberă, continuau să fie considerate 
ostile României. Căldura cu care a fost primit de către populaţia 
Bucureştiului, l-a impresionat profund pe Nixon, care a declarat ulterior 
că în România a avut cea mai emoţionantă experienţă dintre cele peste 
60 de ţări vizitate(89). 

Trebuie spus că această vizită a creat un climat extrem de favorabil 
dezvoltării relaţiilor bilaterale româno-americane, inclusiv consacrarea 
noilor orientări de politică externă ale ţării, datorită prestigiu-lui câştigat 
prin iniţiativele în cadrul ONU, (după admiterea să ca membră în 1955). 
Era astfel, prețuirea şi recunoaşterea unei ţări iubitoare de pace, care 
făcea treptat, opinie separată de sistemul „bolşevic ” al Moscovei. 

Este edificator în acest sens faptul că, după revenirea să în SUA, 
Richard Nixon declara la 4 august 1970, în cadrul informării pe care a 
făcut-o la Casa Albă, liderilor din Senat şi Camera Reprezentanţilor, 
opinia să cu privire la turneul efectuat în unele ţări din Asia şi România. 
Nixon a afirmat printre altele:,„,Statele Unite trebuie să renunţe la 
abordarea monolitică faţă de ţările din zonă”după care a continuat „a 
meritat să ocolesc o jumătate de glob pentru a-l întâlni pe Yahya Khan în 
Pakistan şi pe Ceauşescu în România”. În cartea sa, Henry Kissinger 
„Anii de la Casa Albă”, scria că scopul vizitei lui Nixon a fost „de a 
reaminti Moscovei că el a avut opţiuni faţă de Europa de Răsărit şi de 
asemenea, faţă de RP. Chineză, pe care, de câtva timp România o 
sprijină””(90). 

Vizita a stimulat raporturile comerciale româno-americane, fapt ce 
corespundea preocupărilor României de a diminua dependenţa 
economică faţă de Moscova şi de a intensifica comerţul său cu ţările din 
afara blocului socialist. La rândul său, administraţia SUA a văzut, în 
dezvoltarea schimburilor economice bilaterale, un domeniu care putea să 
contribuie la diminuarea influenţei Moscovei asupra Bucureştiului. 

Rezultatele practice nu au întârziat să apară;ele s-au concretizat în 
succesiune cronologică dovedindu-se astfel schimbarea raporturilor în 
relaţiile româno-americane, raporturi speciale, accentuate după 1967. 

Astfel, la 3 august s-a semnat la Bucureşti Înțelegerea privind 
stabilirea şi funcţionarea în Statele Unite şi în România a unei Biblioteci 
Americane şi respectiv a Bibliotecii Române, care de atunci au oferit 
condiţii noi de informare pe multiple planuri. Trebuie spus că înţelegerea 
a intrat în vigoare chiar în aceeaşi zi. La 4 august 1969, Paul Findley, 
deputat republican din partea statului Illinois, a introdus în Camera 
Reprezentanţilor rezoluţia H. R. 13305, prin care se cerea Congresului să 
acorde preşedintelui SUA, autoritatea să extindă statutul clauzei națiunii 
celei mai favorizate, României. La 5 august, Walter Mondale, senator 
democrat din partea statului Minnesota, a introdus în Senat rezoluția S. 
2775, privind acordarea statului clauzei naţiunii celei mai favorizate, 
României(91). 

Pe de altă parte, s-a acționat concret prin diverse schimburi 
sportive(92), culturale(93) ori traduceri de cărți, care în tot cursul anului 
au contribuit la intensificarea cunoaşterii ştiinţifice în plan cultural. 
Intensificarea schimburilor pe multiple planuri, atestă dorinţa reciprocă 
de extindere a relaţiilor bilaterale româno-americane. Pe baza unei 
analize pertinente, Mircea Malița, în virtutea atribuţiilor sale deţinute ca 
martor direct la numeroase evenimente ale anului internaţional, a făcut o 
amplă caracterizare a principalelor direcţii de dezvoltare a trăsăturilor 
esenţiale ale ambianţei politice, morale, ale anului 1969. El evidenția 
faptul că orice negociere începută în 1969, rămâne de bun augur. Sublinia 
înmulţirea iniţiativelor de pace, când tot mai multe metropole au devenit 
sedii de tratative, unde s-au reînnoit eforturile de a închide focarele 
deschise de conflicte. Se concluziona astfel, că anul 1969 merită atributul 
de diplomatic(94). În spiritul concluziei formulate cu o autoritate 
diplomatică, exemplificăm abordarea temeinică a unor rezoluţii adoptate, 
precum şi consacrarea unor studii care să reflecte în evoluţie poziţia 
României faţă de problemele omenirii. Au fost publicate sinteze privind 
universalitatea principiilor fundamentale ale dreptului internaţional(95), 
sinteze „România şi cooperarea economică internaţională” (96). 

Delegaţia română la ONU va susţine în cadrul lucrărilor sesiunii a 
XXIV-a a Adunării Generale, coordonatele dezvoltării politicii noastre 
externe, pe baza recomandărilor Consiliului de Stat şi Consiliului de 
Miniştri al RSR, exprimând acordul organelor constituţionale ale ţării 
faţă de propunerea de a se organiza o conferinţă europeană, adresându-se 
tuturor statelor europene şi tuturor factorilor interesaţi, chemarea de a 

conlucra în spiritul înţelegerii reciproce, pentru pregătirea şi reuşita unei 
asemenea reuniuni. Toate acestea îşi găsesc reflectarea în studiul , 
Exigenţele unui climat de destindere în Europa”(97). 

Nu întâmplător, la Bucureşti primul ministru al Suediei, formula cu 
înţelepciune o cerință majoră de perspectivă, care va duce la instaurarea 
unei atmosfere de înţelegere şi prietenie, a popoarelor, în anul 1969: 
contactul dintre oameni creează contracte între naţiuni, Aria acţiunilor şi 
măsurilor ce pot asigura colaborarea statelor europene, în direcția 
obiectivului esenţial care era securitatea europeană, trebuia extinsă. Toate 
propunerile şi aprecierile formulate de România ca şi de alte state erau 
pătrunse de justeţea avansării, în vederea realizării securităţii, într-un 
climat ce mai condiționa elemente de încredere ori consideraţii ce puteau 
fi interpretate diferit. Dar toate vizau dorinţa de a contribui la succesul 
eforturilor întreprinse în sensul dorit de popoarele Europei. 

Afirmațiile lui Mircea Malița exprimau concret faptul că anul 1969 
trebuie considerat ca an diplomatic. Astfel, la ultimele dezbateri a celei 
de-a XXIV-a sesiuni a Comisiei Economice a Naţiunilor Unite pentru 
Europa, marile probleme s-au cristalizat, iar opțiunile participanţilor s-au 
concretizat în rezoluţiile adoptate. Mircea Malița, ca adjunct al 
Ministrului Afacerilor Externe, a participat la lucrările sesiunii, dând o 
largă apreciere dezbaterilor ce au avut loc, prin comparaţie cu sesiunea a 
XIX-a, la care participase. În opina să exista o diferenţă, în bine, 
trecându-se de la discuţii sterile, la propuneri practice ale guvernelor, cu 
dorinţa acestora de cooperare, îndeosebi în Europa. El aprecia faptul că 
țările occidentale erau absolvite de Piaţa comună şi instituţiile lor proprii, 
subliniind necesitatea cooperării, atât în cadrul acestor organizaţii, şi care 
oferea posibilitatea elaborării de produse de calitate, în schimburile 
comerciale, cât şi în afara acestor organizaţii, în raporturi cu ţările din 
estul Europei. 

În opinia lui Mircea Malița, această ierarhizare atestă reorientarea 
eficientă a comisiei. El susţinea rolul Comisiei de a studia şi difuza 
rezultatele diverselor forme de cooperare practicate în Europa, 
evidențiind faptul că ţările sunt mult mai legate decât se credea, prin 
contracte de colaborare, de producţie şi de desfacere, invenţii şi brevete, 
de cercetare şi comerţ. În acest sens susţinea o sinteză concretă a 
mijloacelor de conlucrare în materie de cercetare, producţie şi desfacere. 
Era convins că o documentaţie vie şi concretă, formarea de cadre pentru 
comerţ, care să cunoască realităţile din ţările partenere, ar constitui un 
imens avantaj pentru desfăşurarea comerţului internațional. El susținea în 

baza rezoluţiilor ONU, ca activitatea să fie desfăşurată în perspectivă, pe 
10-15 ani(98). 

Convingerile sale vor fi susținute argumentat de delegaţia română, 
care continua tradiția prezenţei neîntrerupte de 13 ani în cadrul comisiei. 
Se ştie 2 ani, comisia a funcţionat sub preşedinţia lui Gheorghe 
Rădulescu, vicepreşedinte al Consiliului de Miniştri. Munca delegaţiei, 
ca şi a reprezentanţilor români la cele peste 100 de întâlniri anuale, a avut 
un caracter tehnic, dar şi de schimb de experienţă şi informaţii pe diverse 
teme ce prezentau un interes real pentru ţara noastră. 

La sesiunea la care a participat s-a exprimat clar poziţia României 
de a diversifica preocupările comisiei, chemată să se pregătească pentru 
aniversarea a 25 ani de activitate a ONU. Delegaţia română, prin cele 
peste 20 de intervenţii, a marcat o ilustrare a faptului că această comisie 
oferea un cadru de înfăţişare a poziției României pe plan european, cât şi 
dorinţa să de a promova cooperarea, ca un pas spre pace şi colaborare. 

Toate aceste metode erau susținute şi de guvernul român care 
înţelegea să le aplice şi să le extindă pentru atingerea aceluiaşi scop. O 
analiză aprofundată de ansamblu, demonstrează pregnant că existau 
posibilităţi reale de a consacra o bună conlucrare a tuturor popoarelor în 
spiritul intereselor proprii ce primau faţă de profundele deplasări social- 
politice, care se petreceau pe arena europeană şi mondială. Trebuie spus 
că în toate ocaziile erau mereu susţinute ideile că statele mici şi mijlocii 
pot acționa tot mai ferm pe arena mondială şi să-şi aducă contribuţia 
activă la instaurarea unor relaţii de deplină egalitate între naţiuni, de 
respect faţă de voinţa şi aspiraţiile fiecărei ţări. Aceste idei şi-au găsit o 
rezonanţă şi în lucrările Comitetului celor 18 de la Geneva, care 
dezbăteau problemele dezarmării. (99) 

O altă mare problemă a constituit-o dezbaterea în comitet a 
interzicerii armelor chimice şi bacteriologice, pe baza schimburilor de 
păreri din sesiunea 18 martie-23 mai 1969, reluată în şedinţa din 8 iulie în 
Comitetul de dezarmare, unde s-a prezentat „raportul secretarului general 
asupra armelor chimice şi bacteriologice şi asupra efectelor, eventualelor 
utilizări”(100), întocmit de un grup de 14 experţi în materie, desemnaţi 
de eficace relative la încetarea cursei înarmărilor. Toate aceste idei îşi vor 
găsi reflectarea în rezoluţiile finale ale sesiunii jubiliare a ONU. 

La 3 februarie 1970 în răspunsul guvernului român la scrisoarea 
secretarului general al ONU în problema întăririi securităţii 
internaţionale, se sublinia necesitatea realizării de programe pe calea 
dezarmării. În acest sens se înscrie şi interviul acordat de Nicolae 

Ecobescu privind momentele care au dus la geneza ideii de a se proclama 
Deceniu al Dezarmării(101) 

La 3 aprilie 1969, delegația României la Conferinţa Comitetului 
pentru Dezarmare de la Geneva a avansat pentru prima dată ideea 
deceniului dezarmării, subliniind necesitatea eforturilor statelor lumii la 
realizarea unor paşi obiectivi pe calea dezarmării. Acestea ar fi trebuit să 
fie ordonate într-un chip nou , conferind tratativelor perspective şi 
continuitate, consistenţă şi eficacitate. Delegaţia română a susţinut că era 
cazul să se recurgă la o abordare funcţională cu o suită de măsuri 
integrate scopului fundamental urmărit, dezarmarea generală şi înainte de 
toate, dezarmarea nucleară. În această optică s-a conceput proclamarea 
Deceniului Dezarmării de către Naţiunile Unite (1970-1980)care, 
armonizat cu cel de-al doilea deceniu al dezvoltării permitea conjugarea 
eforturilor întreprinse de comunitatea internațională în aceste domenii de 
importanţă vitală pentru omenire. 

U. Thant, secretarul general al ONU, , consacra la 3 septembrie 
1969, în „Introducerea” la raportul său anual asupra activităţii, un capitol 
cu un postulat cheie :Lumea se găsea la o cotitură extrem de critică. Ea 
poate continua cursa înarmărilor la un preţ teribil pentru securitatea şi 
progresul popoarelor lumii sau poate înainta către obiectivul dezarmării 
generale, obiectiv pe care prin decizie unanimă Adunarea Generală l-a 
atribuit în 1959în ajunul deceniului 1960-1970. Cea de-a doua cale aleasă 
ar fi asigurat securitatea, bunăstarea şi progresul întregii omeniri, ar fi 
avut considerabil de câştigat. A propus ca membrii ONU să proclame 
deceniul 1970-1980 (care era deja desemnat ca al doilea deceniu al 
Naţiunilor Unite pentru dezvoltare) ca deceniu al dezarmării. 

Printr-o rezoluție specială, Adunarea Generală a ONU hotăra să 
proclame Deceniul Dezarmării, iar în termenii aceleiaşi rezoluţii să se 
adreseze guvernelor cu chemarea de a intensifica fără întârziere eforturile 
lor concertate şi concretizate pentru a întreprinde măsuri eficace relative 
la încetarea cursei înarmărilor, iar prin încheierea unui tratat de 
dezarmare generală şi totală să poată fi pus sub controlul internațional 
strict şi eficace. Trebuie spus că negocierile de dezarmare au demarat 
încă din prima sesiune a Adunării Generale a ONU prin prima rezoluție 
adoptată la 24 ianuarie 1946, ce consacra problema dezarmării nucleare. 

Rezoluţia se referea expres la eliminarea armelor atomice şi a 
tuturor celorlalte arme de distrugere în noiembrie 1959 a rezoluţiei 1378 
(XIV)(102) a Adunării Generale, prin care dezarmarea generală era 
proclamată drept cea mai importantă problemă căreia omenirea trebuie 
să-i facă faţă şi în care se sublinia necesitatea adoptării unor măsuri care 

să conducă la obiectivul dezarmării generale şi totale sub un control 
eficace. 

Au fost încheiate acorduri colaterale privind demilitarizarea 
Antarcticii, Tratatul cu privire la interzi cerea experimentelor cu arme 
nucleare în atmosferă, în spaţiu şi sub apă, Tratatul privind principiile 
care guvernează activitatea statelor în domeniul explorării şi folosirii 
spaţiului extraterestru inclusiv Luna, ori alte corpuri cereşti, Tratatul de 
interzicere a armelor nucleare În America Latină şi Tratatul de 
Neproliferare a armelor nucleare. Dar aceste acorduri nu au putut fi 
respectate şi nu au stăvilit acumula rea unor cantități tot mai mari de 
armament. În ciuda eforturilor depuse în Comitetul pentru Dezarmare nu 
s-au înregistrat progrese către dezarmare generală rămânând doar în 
stadiu de discuţii, deoarece cheltuielile militare au sporit în anul 1969, 
depăşind peste 200 mld. dolari. Omenirea a ajuns să cheltuiască pentru 
înarmare o cantitate din resursele sale ce depăşea valoarea totală a 
producţiei lunii anului 1900, ajungându-se numai pentru scopuri militare 
din 1900 până în 1970 să fie cheltuiţi peste4000 mld. dol. 

Cheltuielile militare ale tuturor statelor în anul 1967 după date 
analizate au însumat 182 mld. dolari ce reprezintă 53 de dolari pentru 
fiecare cetăţean al omenirii. Cifra ca atare oricât de sugestivă ar fi, nu 
poate să dezvăluie dimensiunile reale ale eforturilor pentru înarmare. 
Reperele comparative atestă până în 1970 o creştere a cheltuielilor 
militare raportată la produsul naţional brut al întregii omeniri în raport cu 
alocaţiile care au fost percepute. Astfel, pentru educația celor peste 1 
miliard de tineri de vârstă şcolară de pe glob, statele cheltuiau în medie 
100 de dolari. Pentru un tânăr îmbrăcat în uniformă militară, se cheltuiau 
anual 7800 de dolari. Stocurile au ajuns la cifre fantastice de peste un 
miliard de megatone, echivalentul a peste 50 mil. de bombe de tip 
Hiroshima. 

Stadiul tratativelor de dezarmare în Comitetul de la Geneva ar fi 
trebuit să depăşească stadiul declaraţii lor şi să nu fi ajuns pe făgaşul 
realizărilor practice. În concepţia românească enunțată cu diverse 
prilejuri se exprima necesitatea unor acţiuni astfel încât, toate popoarele 
să-şi ridice hotărât glasul şi să oblige guvernele să treacă în mod concret 
la realizarea dezarmării. România a apreciat că este necesar să se 
acţioneze hotărât pentru a se obţine succese concrete. În acest sens la 5 
martie 1970, în Comitetul celor 18 state pentru dezarmare de la Geneva, 
reprezentantul său a prezentat propunerile guvernului român pentru 
înfăptuirea dezarmării generale. Problema dezarmării va rămâne în tot 

cursul anului 1970 ca una din problemele centrale ale vieţii, concentrând 
atenţia atât a cercurilor politice, cât şi a opiniei publice internaționale. 

În opinia guvernului român(103) cristalizarea unei concepţii unitare 
şi o viziune clară, precisă şi cuprinzătoare asupra scopului urmărit în 
problema dezarmării trebuie să pornească de la acţiuni raţionale pe baza 
unui program şi o planificare impusă în toate sferele activităţii umane. În 
activitatea ONU, dezvoltarea şi decolonizarea rămân concepte prin 
prisma unei strategii de ansamblu constituită dintr-un complex de măsuri 
eşalonate în timp şi subordonate unor finalităţi practice. Adică, 
dezarmarea trebuie integrată într-o strategie globală a păcii(104) care 
vizând atacarea celor mai acute probleme de interes universal să stea la 
baza unor acţiuni energice imediate şi viitoare. 

Aceste propuneri prezentate de România în Comitetul de la Geneva 
se disting prin caracterul lor concret, constructiv, practic, pătrunse de 
realism şi traducerea lor în viaţă, preconizate de guvernul român au 
promovat în mod viguros destinderea internaţională şi încrederea 
reciprocă, corespunzând intereselor fundamentale ale tuturor statelor. Era 
o consecinţă firească a vocației de universalitate a propunerilor avansate 
de ţara noastră. 

Umanitatea nu putea să-şi permită să irosească în continuare în 
scopuri iraționale resursele financiare , materiale şi umane fără să —şi 
pericliteze interesele sale vitale, pacea şi securitate, progresul şi 
bunăstarea. . Erau raţiuni care au impus măsuri energice şi neîntârziate 
pentru stăvilirea cursei înarmărilor şi reducerea treptată a cheltuielilor 
militare propunând ca soluție înghețarea de către toate statele a 
cuantumului bugetelor militare prin diminuarea succesivă a cheltuielilor 
militare. 

Asumarea într-un document internațional cu cerinţă obligatorie şi 
vocaţie universală a unor angajamente ferme de nerecurgere la forţă, la 
ameninţarea cu forţa, de neamestec sub nicio formă şi nicio împrejurare 
în treburile interne ale altor state, atestă acţiunea concretă legată 
indisolubil între lupta pentru dezarmare şi luptă pentru abolirea politicii 
de forță promovată de România. 

Consecința directă a interdependenţelor caracteristicii timpului prin 
indivizibilitatea păcii şi securităţii internaţionale reclamau în mod 
imperios un sistem universal de pace şi securitate colectivă. Era 
conceptul fundamental consacrat de Carta ONU fiind chiar rațiunea de a 
fi a Organizaţiei Naţiunilor Unite activitatea sa, normele fundamentale 
înscrise în Carta ONU, iar în baza tradiţiilor de colaborare între ţările 
europene putea conjuga efortul tuturor statelor în direcţia dialogului 

constructiv, permanent în vede rea edificării unor domenii noi de 
cooperare şi inițierii de acţiuni practice de interes general(105) 

Comisia Economică a ONU pentru Europa a creat terenul prielnic 
confruntării diferitelor experienţe şi inventarierii aspectelor cooperării 
economice prin mijloace specifice :cooperare ştiinţifică şi tehnică, 
aplicarea metodelor de dezvoltare economice, inclusive metodelor 
matematice în modelarea fenomenelor economice, cooperarea în 
domeniul eficacităţii conducerii şi cercetării operaţionale, promovarea 
comerţului între ţările Europei şi planificarea pe termen lung în scopul 
ameliorării condiţiilor de viaţă. În cadrul sesiunii Comisiei, delegaţia 
română a formulat propuneri care au adus o largă contribuţie la 
dezvoltarea relațiilor dintre statele europene. Sesiunea Comisiei şi-a 
desfăşurat lucrările sub auspiciile deosebit de favorabile —comemorarea 
unui sfert de veac de la crearea ONU. 

În contextul pregătirii sesiunii jubiliare a ONU, Comitetul de 
dezarmare continua la Geneva tratativele începute. Spiritul negocierilor 
ale căror lucrări începute la 17 februarie 1970 după două luni de 
activitate jalonau principalele demersuri în Comitetul de dezarmare. sfera 
largă de probleme fixate continua de fapt, negocierile începute la 15 
august 1968 care includeau patru mari grupe de măsuri: dezarmare 
nucleară, dezarmare generală, probleme de dezarmare nenucleară şi 
măsuri colaterale ale dezarmării. În cadrul dezbaterilor generale au 
intervenit toate cele 25 de delegații membre, care şi-au expus 
consideraţiile de principiu asupra problemelor dezbătute(106). 

Discuţiile purtate au evidenţiat nemulţumirile şi frustrările statelor 
membre în legătură cu ritmul lent al tratativelor de dezarmare ce fuseseră 
analizate şi în cadrul sesiunii a XXIV-a a Adunării Generale a ONU. 
Măsurile energice şi radicale nu s-au concretizat în eforturile Comitetului 
asupra problemelor fundamentale ale dezarmării. Delegaţia română a 
solicitat Comitetului date statistice privind fenomenul negativ ce 
marchează profund umanitatea dar mai ales consecinţele asupra 
securităţii şi păcii omenirii. România îşi exprima opinia critică asupra 
activităţilor desfăşurate, Comitetul neglijând una din componentele 
esenţiale ale activităţii sale, care constituia mandatul şi însăşi raţiunea de 
a fi. 

În acest spirit s-a organizat în 1969 Colocviul internaţional pe 
tema,,Dezvoltarea cooperării între statele europene-premisă a stabilirii 
unui climat de pace şi securitate în Europa”. Lucrările Colocviului de la 
Bucureşti desfăşurate între26-28 iunie 1969 au dovedit prin prezenţa 
oamenilor de ştiinţă şi specialişti în domeniul relațiilor internaționale din 


123 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


majoritatea ţărilor Europei, dar şi ţări din afară prin reprezentanţii lor, 
necesitatea unei mai bune conlucrări. Au fost prezenţi reprezentanţii 
Comisiei Economice ONU pentru Europa, Oficiul Naţiunilor Unite de la 
Geneva, UNESCO şi O. I. M. (107). 

În acest context, preşedintele Consiliului de Miniştri Ion Gheorghe 
Maurer, ca preşedinte de onoare al A. D. I. R. I. , sublinia „Securitatea 
europeană trebuie să fie pentru fiecare popor garanţia că niciodată în 
nicio împrejurare nu se va găsi în faţa unui act de forță sau ameninţarea 
libertăţii şi independenţei, a drepturilor şi intereselor sale legitime ”. Toţi 
participanţii au recunoscut unanim necesitatea de a se porni în făurirea 
securităţii de la realitățile existente pe continent ca urmare firească a 
dezvoltării istorice după 1945. Institutul regal de afaceri internaţionale 
din Londra s-a oferit să colaboreze la pregătirea şi organizarea pe plan 
ştiinţific a celui de-al doilea Colocviu, care s-a desfăşurat la Bucureşti 
între 4-6 iunie 1970. 

Tema colocviului a fost, Probleme ale Conferinţei pentru 
cooperare şi securitate în Europa ”. Alegerea temei era determinată de 
înţelegerea faptului că atâta timp cât securitatea europeană nu poate fi 
decât opera tuturor statelor continentului Conferinţa generală europeană 
apare ca o necesitate obiectivă. Întrunirea conferinţei tuturor statelor 
europene a deschis o nouă etapă a înfăptuirilor concrete în edificarea 
securităţii şi cooperării în Europa. Iniţiativa statelor socialiste întrunite la 
Bucureşti în 1966, şi reluată la Budapesta şi Praga, iar la propunerea 
Finlandei de a găzdui la Helsinki această conferinţă s-a ajuns ca până în 
1970 să se creeze noi premise favorabile pregătirii şi desfăşurării 
întrunirii tuturor statelor europene. 

Prin eforturile şi contribuţia oamenilor de ştiinţă Colocviul de la 
Bucureşti din 1970 şi-a propus dezbaterea unei viitoare Conferinţe 
europene care să clarifice aspectele concrete organizatorice şi temele 
puse în dezbatere care să atragă atenţia, atât oamenilor de ştiinţă cât şi 
liderilor politici şi opiniei publice asupra celor mai eficiente căi de 
abordare a problematicii atât de complexe a securității europene La acest 
colocviu au participat invitaţi din 31 de ţări europene, din Canada şi SUA 
precum şi din conducerile unor organisme internaționale. S-a realizat un 
schimb de idei fructuoase, Colocviul de la Bucureşti fiind conceput ca o 
dezbatere liberă, fiecare participant cu opinii şi consideraţii personale 
susținute cu argumente concrete. Asociaţia de Drept internaţional şi 
Relaţii internaționale s-a consacrat ca un laborator de idei în care 
participanţii la colocviu prin dezbaterile concrete dincolo de ideile păcii 
şi securităţii să promoveze prin oamenii de ştiinţă un larg ecou şi o nouă 

contribuție pozitivă în cooperarea rezolvării marilor probleme ale 
continentului european. Aceste considerente îşi găsesc rezolvarea 
concretă în reuniunea experţilor ONU, privind promovarea exporturilor şi 
priorităților industriale (108). 

Încă de la începutul existenţei sale la 1 ianuarie 1967, ONUDI. , ca 
organizaţie autonomă a promovat industrializarea ţărilor în curs de 
dezvoltare şi cooperare a activităţilor organismelor ONU. Pe măsură ce 
industrializarea statelor independente a realizat progrese, instituţiile 
specializate ale ONU au încercat treptat să coordoneze şi să susțină 
dezvoltarea industrializării creându-se astfel condiţiile pentru ONUDI. În 
anii 1963, 1965 şi 1966, în cadrul ONU erau adoptate rezoluţii ca 
ONUDI să devină în funcţiune din lianuarie 1967. În mandatul său 
ONUDI a întreprins două tipuri fundamentale de activităţi :cele 
operaţionale, reprezentând ajutorul direct acordat ţărilor în curs de 
dezvoltare şi cele de susținere ce cuprindeau studii orientate spre 
activitatea şi programele de cercetare. 

Comunitatea internaţională şi-a pus îndreptățite speranţe de pace. 
Agenda diplomatică de la Geneva a cuprins reuniuni ale unor importante 
organisme internaţionale cum au fost:Comisia de drept internaţional, 
Comitetul pentru definirea agresiunii, Sesiunea E. C. O. S. O. C., 
întrunirile de lucru ale unor comitete şi comisii ale U. N. C. T. A. D şi 
comisiei economice a ONU pentru Europa, inclusiv alte organizaţii şi 
grupe de lucru cu caracter economic, social, ştiinţific şi cultural. 

În ansamblul acestor dezbateri sesiunea a doua din 1970, a 
Conferinţei Comitetului pentru dezarmare reluată la 16 iunie a ocupat un 
loc distinct prin problemele examinate ca şi prin momentul în care aveau 
loc negocierile de dezarmare. Aşadar, concluzionăm că problemele 
dezarmării au rămas un capitol de mare însemnătate şi de stringentă 
actualitate în ansamblul vieții internaţionale, a timpului istoric, prin 
eforturile şi preocupările pentru asigurarea şi edificarea unui cadru de 
pace şi securitate, indispensabil pentru progresul omenirii. Trebuie să 
subliniem că o deosebit de sugestivă remarcă a secretarului general al 
ONU, făcută la începutul lunii iulie 1970 la Geneva în faţa E. C. O. S. O. 
C. el sublinia însemnătatea tuturor activităților economice şi tehnico- 
ştiinţifice ale ONU, relevând cu deplin temei că popoarele de 
pretutindeni apreciază organizaţia în primul rând după rezultatele 
obţinute pe plan politic, al soluționării conflictelor curente sau potenţiale 
pentru că omenirea era lovită înainte de toate de conflicte, disensiuni, 
armamente. (109). Primul moment l-a constituit aniversarea a 25 de ani 
de la crearea ONU-organizaţie înființată în urma experienţei tragice al 

celui de-al doilea război mondial şi care a înscris ca obiectiv fundamental 
ocroti rea generaţiilor viitoare de repetare a unor configurații pustiitoare. 
Bilanţul rezultatelor negocierilor de dezarmare apare după 25 de ani 
sumar şi lipsit de consistență, deoarece au fost încheiate doar câteva 
acorduri de prevenire sau de preîntâpinare a penetraţiei factorului militar 
în anumite zone care îşi au oricum valoarea lor, dar niciunul nu a condus 
la reducerea cursei înarmărilor. 

O analiză critică asupra acestei situaţii atestă că din 1948 până în 
1968 cheltuielile militare s-au triplat iar în 1970 cifra uriaşă însuma 200 
mld. dolari. Sesiunea jubiliară ce s-a desfăşurat din septembrie — 
decembrie 1970 era chemată să formuleze judecăţi şi concluzii politice în 
legătură cu disproporţia între înarmare şi dezarmare de toţi reprezentanţii 
organismelor ONU prezenţi în sesiunea de vară de la Geneva. 

Al doilea moment care a definit locul sesiunii Comitetului în 
ansamblul negocierilor de dezarmare , l-a constituit faptul că se desfăşura 
în primul an (1970)al deceniului proclamat de Adunarea Generală drept 
Deceniu al Dezarmării. În baza rezoluţiei 2602(XXIV) adoptată de 
Adunarea Generală, a fost proclamat deceniul dezarmării. Comitetului de 
la Geneva, specializat pentru problemele dezarmării i s-a trasat sarcina de 
a elabora un program al deceniului care să fie o bază a negocierilor de 
dezarmare şi adoptării unor măsuri concrete în viitor. 

Aceasta reflectă preocupările majore ale organizaţiei şi înţelegerea 
de către marea majoritate a celor 126 de ţări membre ale ONU, că 
problematica dezarmării trebuie abordată în viitor cu energii sporite şi cu 
voinţă de a ajunge la rezultate palpabile în cadrul unor strategii unitare cu 
obiective bine conturate. Era mesajul direct de a se ajunge la atenuarea şi 
lichidarea decalajului extrem de periculos care există între cursa 
accelerată a înarmărilor şi ritmul lent al negocierilor de dezarmare, 
decalaj ce va avea în perspectivă efecte deosebit de nocive asupra 
securităţii şi dezvoltării omenirii(110). 

Lucrările se desfăşurau în sesiunea Comitetului de Dezarmare în 
prezența delegaților statelor. Deşi membrii participanţi la lucrările 
Comitetului erau de acord cu măsurile practice, nu s-a reuşit să se asigure 
prioritatea în cadrul negocierilor. Prezenţa ţărilor nenucleare membre ale 
Comitetului şi reiterarea în cadrul sesiunii a opțiunii lor pentru prioritatea 
dezarmării nucleare prin invocarea rezoluţiilor ONU şi obligativitatea 
unor negocieri de fond, nu a găsit calea directă a angajării şi adoptării 
unor măsuri concrete de dezarmare nucleară. 

În asemenea condiţii, dezbaterile din sesiune, cu toate expunerile 
unui mare număr de delegaţii, nu au ajuns la finalizare, preconizându-se 

că mandatul Comitetului să prevadă potrivit Cartei ONU o gamă largă de 
măsuri în vederea interzicerii demonstrațiilor de forță şi retragerea 
trupelor străine în granițele proprii. Toate negocierile şi propunerile în 
Comitet prezentate de SUA, Japonia, Italia, Suedia, România, încercau să 
clarifice în documentele de lucru diferitele aspecte tehnice. 


S.Iniţiative româneşti în domeniul cooperării şi colaborării 
internaţionale 


În ansamblul politicii externe a României, dezvoltarea cooperării şi 
colaborării cu ţările socialiste, cu toate ţările lumii, indiferent de 
orânduirea social —politică pe baza respectării principiilor fundamentale 
ale Cartei ONU, a ocupat un loc important. Promovarea României în 
spiritul colaborării şi cooperării îndeosebi cu ţările europene era apreciată 
în mod deosebit în cadrul ONU. 

În acest context se înscrie şi vizita preşedintelui Consiliului de 
Miniştri al României, Ion Gheorghe Maurer, efectuată la invitația 
cancelarului Willy Brandt în zilele de 22-26 iunie 1970, în R. F. G. 
România dezvolta în 1970, concomitent, multiple relaţii atât cu RFG cât 
şi cu RDG căutând să afirme cu consecvență că o condiţie esenţială a 
realizării securităţii europene este aprecierea obiectivă a relaţiilor istorice 
concrete din viaţa politică europeană 

România a militat în cadrul ONU susţinând necesitatea participării 
ambelor state germane la viaţa politică a Europei în scopul eliminării 
focarelor de tensiune, pentru destindere şi securitate în Europa. 
Semnificative rămân frecventele luări de poziţie din ţările vestice în 
favoarea recunoaşterii RDG pentru dezvoltarea unor relaţii bilaterale 
normale(116). Guvernul federal şi Guvernul român nu nutreau iluzii, ele 
fiind interesate în lichidarea încordării, promovarea colaborării şi 
organizarea păcii în Europa(108) 

Stabilirea în 1967a relaţiilor diplomatice şi remarcabila dezvoltare 
a raporturilor economice au constituit baza pentru o continuă dezvoltare 
bilaterale. Tratatele promovate de guvernul federal german atestau 
practic dorinţa bilaterală de nerecurgere la forţă cu URSS ori alte state 
membre ale Tratatului de la Varşovia. Pronunţându-se în cadrul alianţei 
nord-atlantice pentru tratative privind reducerea echilibrată a trupelor şi a 
armamentelor. 

Trebuie menţionată strădania încheierii tratatelor privind renunţarea 
la folosirea forței, iar în cadrul tratativelor dezbătute şi la renunţarea la 
forţă sau la ameninţarea cu forţa, principii apreciate îndeosebi pentru 

promovarea acestora de către România. În situaţia concretă a Europei din 
1970 se promova calea întâlnirilor directe şi depunerea eforturilor pentru 
stabilirea în continuare a unor reglementări pe baza de tratat între Bonn şi 
Berlinul de Est. 

În interviul său, cancelarul a apreciat vizita din 1967 în România, 
păstrând amintiri şi gânduri plăcute față de ospitalitatea românească. A 
evocat cu plăcere vizita făcută în calitate de ministru al afacerilor 
externe, rămânând cu o impresie deosebită lăsată de convorbirile purtate 
cu liderii români, de prietenia arătată de populație precum şi de 
dezvoltarea economică, din păcate atât de grav afectată de catastrofă 
naturală abătută asupra ţării. A exprimat cu sinceritate prietenia şi 
respectul datorat, dorind să promoveze colaborarea în cadrul unei 
reglementări de pace europene iar poporului german să i se dea 
posibilitatea de a hotărî singur şi liber asupra unităţii sale naţionale. 
Acela care se pronunţă pentru inviolabilitatea frontierelor trebuie să se 
preocupe de armonizarea intereselor naţionale şi europene. 

În opinia noastră sincronizarea dialogurilor bilaterale iniţiate de 
România în ajunul zilei de 26 iunie 1970 nu erau întâmplătoare. Astfel, 
Corneliu Mănescu, ca ministru al Afacerilor Externe, fiind prezent la 
festivitatea unui sfert de veac de la semnarea Cartei Naţiunilor Unite, la 
San Francisco, în 26 iunie 1970, s-a întâlnit şi a avut discuţii la 28 iunie 
cu secretarul de stat al SUA, William Rogers. La Bucureşti se marca ziua 
de 26 iunie prin evocări şi retrospective privind principiile Cartei ONU, 
ce au fost consacrate la San Francisco. (111) 

În evocarea să cronologică va face practic un istoric în derulare a 
Conferinţei de la San Francisco, relevând scopul şi obiectivul 
fundamental al Cartei actul constitutiv al Organizaţiei Naţiunilor Unite. 
Evocând însemnătatea Cartei, pornind de la preambulul unde erau expuse 
condiţiile istorice în care a fost adoptată Carta, intenţiile care au prezidat 
la alcătuirea ei marca semnificativ cuvintele „ Noi popoarele. ..... 
"subliniind astfel voinţa popoarelor, adevăratele făuritoare ale istoriei, nu 
voinţa guverne-lor ori a liderilor politici. 

În acest context se înscrie întărirea relaţiilor de prietenie şi 
colaborare cu ţările din spaţiul balcanic „România a acţionat cu 
perseverenţă pe linia eforturilor sale pentru îmbunătăţirea continuă a 
climatului politic şi întărirea relațiilor de colaborare şi bună vecinătate 
între ţările din Balcani, considerând că acesta este în folosul şi spre binele 
popoarelor care trăiesc în această zonă” (112) 

Importanţa relaţiilor regionale se impunea a fi luată în considerație 
deoarece accentuarea caracterului de interdependenţă în relaţiile dintre 

state releva permanent că la edificarea păcii în lume puteau să-şi aducă 
contribuţia remarcabilă prin acţiuni concrete, eficiente, care vizau 
normalizarea relațiilor interstatale şi stingerea tuturor focarelor de 
încordare, cât şi a unor conflicte fiind eliminate astfel tensiunile în 
diferitele zone geografice de pe glob. Deoarece Balcanii au constituit aria 
de înfruntare de-a lungul deceniilor, a intereselor unor mari puteri fiind 
considerat metaforic „butoiul cu pulbere al Europei” se preconiza 
eliminarea tuturor neînțelegerilor locale şi învrăjbirea acestora în jocul de 
interese al marilor puteri. În acest sens, România acţiona pentru 
realizarea unei colaborări şi cooperări interbalcanice în interesul reciproc 
prin intensificarea schimburilor comerciale atât cu Albania, Bulgaria şi 
Iugoslavia, cât şi cu Grecia şi Turcia. 

Contractele diplomatice şi dialogurile purtate prin vizite reciproce 
sau întâlniri la nivel înalt dovedeau atât lărgirea relaţiilor comerciale, 
economice şi tehnico-ştiințifice pe baza egalității în drepturi şi 
avantajului reciproc, cât şi o colaborare pe plan politic dintre statele din 
această regiune. 

Încă din 1966 nivelul de reprezentare diplomatică al relaţiilor 
bilaterale a crescut excepţie făcând relațiile dintre Grecia şi Albania. Este 
însă evident că toate acordurile intervenite pe parcurs atestă interesul 
comun iar convorbirile ce au avut loc demonstrează concret posibilitatea 
reală de a se dezvolta alte acţiuni concrete dând un impuls relaţiilor 
reciproce. Cooperarea României cu ţările balcanice ilustrează sensul 
ascendent întreținut de-a lungul anilor pentru asigurarea unei evoluţii 
paşnice şi constructive. Întâlnirile liderilor politici atestă înțelegerile 
realizate în special cu ocazia sesiunii din decembrie 1969 a Comisiei 
guvernamentale mixte româno-iugoslave de colaborare economică. 

Vizita preşedintelui Consiliului de Miniştri, lon Gheorghe Maurer, 
în ianuarie 1970 la Belgrad a contribuit la evoluția ascendentă a 
raporturilor de colaborare dintre cele două țări. În acelaşi spirit s-a 
acţionat în relaţiile bilaterale româno-bulgare care s-au intensificat până 
în 1970, astfel încât la Comisia Mixtă guvernamentală în sesiunea a VIII- 
a de la Sofia între 26-28 martie 1970, s-au făcut noi paşi înainte privind 
dezvoltarea colaborării şi cooperării economice. 

Interesul României pentru crearea unor zone de pace şi securitate, 
de destindere fusese manifestat -după cum am arătat-încă din 1965. 
Atunci, România a iniţiat o rezoluţie, pe care Adunarea Generală a ONU 
a adaptat-o la 21 decembrie 1965. Este vorba de „Măsuri de luat la nivel 
regional în vederea îmbunătăţirii relațiilor de bună vecinătate între state 
europene având regimuri sociale şi politice diferite” (Rezoluţia 

2129)(113). Atunci, la propunerea României s-au alăturat alte 8 state 
europene (este vorba de Austria, Belgia, Bulgaria, Danemarca, Finlanda, 
Iugoslavia, Suedia şi Ungaria)în calitate de coautoare, fiind acceptată în 
unanimitate la sesiunea a XX-a a Adunării Generale a ONU din 1965, 
fiind prima rezoluţie care consacră importanţa fenomenului de destindere 
în Europa şi afirma influenţa acestui proces asupra ansamblului relaţiilor 
internaţionale şi a soluționării marilor probleme nerezolvate România a 
acţionat şi s-a pronunţat cu consecvență pentru transformarea Balcanilor 
într-o zonă denuclearizată, considerând că realizarea acestei zone este o 
parte componentă a luptei pentru dezarmare. 

La 13 iunie 1970, misiunea permanentă a României socialiste pe 
lângă ONU-New York transmitea o notă secretarului general, cuprinzând 
considerațiile guvernului român în problema întăririi securității 
internaţionale, ca răspuns la recomandările rezoluţiei 2606 (XXIV) 
adoptată de Adunarea Generală, la 16 decembrie 1969. 

România a fost coautoarea a numeroase rezoluţii care au marcat 
prezenţa activă a ţării noastre, preocuparea ei constantă pentru respectul 
suveranităţii şi egalităţii statelor, pentru promovarea unor acţiuni de 
natură să asigure participarea sporită a tuturor statelor la soluționarea 
problemelor internaţionale (114). În sinteză putem concluziona cele 
afirmate prin enumerarea în succesiune a problemelor fundamentale 
abordate. Astfel, se atestă poziția României în problemele păcii şi 
securităţii internaționale, propunerile româneşti având un larg ecou în 
cadrul ONU prin participarea delegaţiei oficiale, cât şi a experților aflaţi 
în sediile din New York, Geneva, Paris, Viena. 

Contribuţia României la codificarea dreptului internaţional şi la 
elaborarea unor instrumente juridice internaţionale în domenii specifice a 
fost apreciată pe parcursul pregătirii sesiunii jubiliare (a XX V-a) care s-a 
desfăşurat între septembrie-decembrie 1970. În perspectiva aniversării 
enunțate s-a acţionat în scopul eliminării politicii de dominație din viaţa 
internaţională. Faţă de aceste mari probleme enunțate delegaţiile țării au 
acţionat în cadrul ONU şi a organismelor sale cu consecvență. Ilustrăm 
cele afirmate prin participarea la al doilea congres mondial al 
alimentaţiei, România acţionând în lupta contra subnutriției şi lichidării 
în viitor a decalajelor economice în cadrul campaniei mondiale contra 
foamei prin programul de cooperare F. A. O. şi industrie adoptată în 1966 
şi dezvoltat pe parcurs (115). 

La 22 iunie 1970, în palatul UNESCO de la Paris s-a deschis prima 
Conferinţă a miniştrilor ştiinţei din Europa, care, prin acţiunile lor vor 
dezvolta ideea promovată de România ce a propus pregătirea unei 

asemenea reuniuni internaţionale la nivel european, delegaţia română 
fiind apreciată de Conferinţa generală şi directorul general Rene Maheu. 
În acest scop s-a convocat o comisie internaţională de experţi care au 
pregătit documentele de lucru ale conferinţei. 

La invitaţia guvernului român reuniunea comitetului de experți s-a 
ținut la Bucureşti în aprilie 1968, apoi în cursul anului 1969, secretariatul 
UNESCO, cu ajutorul a numeroşi consultanţi, între care şi specialişti 
români, au elaborat documente de lucru şi a hotărât convocarea ei la 
sediul Organizaţiei în 1970. Lucrările s-au desfăşurat între 22-27 iunie 
concomitent cu aniversarea adoptării Cartei ONU(116). 

România şi-a adus contribuția activă la realizarea acțiunilor 
enunțate, fiind reprezentată la lucrările conferinței miniştrilor ştiinţei de o 
delegaţie condusă de prof. dr. Gheorghe Buzdugan, preşedintele 
Consiliului Naţional al Cercetării Ştiinţifice, iar la San Francisco de o 
delegaţie condusă de ministrul Afaceri lor Externe, Corneliu Mănescu. 

În acest context vor fi afirmate poziţiile României în ideea 
cooperării internaționale în vederea asigurării păcii şi securităţii, 
principiu inclus în articolul 2 al Cartei ONU. Împlinirea a 25 de ani de la 
semnarea Cartei ONU a invitat la reflecţii obligând eforturi sporite pentru 
a traduce în fapt ceea ce reprezentanţii popoarelor au hotărât a fi înscrise 
în Cartă ca deziderate esenţiale ale propăşirii. 

În acest sens putem remarca iniţiativa României în cadrul sesiunii 
de la Geneva(1-31 martie 1970)în comitetul special al ONU, pentru 
principii, care a adoptat proiectul documentului final ce sintetiza 
eforturile mai bine de un deceniu pentru formularea normelor 
fundamentale ale relaţiilor dintre state:declaraţia referitoare la principiile 
dreptului internațional privind relaţiile prieteneşti şi cooperarea dintre 
state. 

Declaraţia a fost supusă aprobării Adunării Generale a ONU la 
sesiunea comemorativă desfăşurată între septembrie-decembrie 1970. 
Documentul sublinia că respectarea riguroasă a principiilor dreptului 
internaţional privind relaţiile prieteneşti şi de cooperare între state pentru 
îndeplinirea cu bună credinţă a obligaţiilor asumate de statele membre în 
conformitate cu Carta ONU. Declaraţia reafirma drepturile inalienabile 
ale statelor derivând din atributele lor fundamentale de suveranitate şi 
independenţă, consfințind protecția juridică a libertăţii, a integrităţii 
teritoriale şi independenţei politice a statelor, a egalităţii lor în drepturi, a 
dreptului de a-si alege şi dezvolta în mod liber sistemul politic, social, 
economic şi cultural potrivit nevoilor şi aspirațiilor fiecărui popor. (117). 

În acest context s-a pronunţat şi reprezentantul ţării noastre la ONU 
împotriva politicii zonelor şi a sferelor de influență prin combaterea 
formelor de încălcare a libertăţilor popoarelor. Au fost făcute aprecieri 
critice la adresa menţinerii Consiliului de tutelă în structura ONU. 
Motivația era clară. Carta elaborată în 1945 nu a ţinut cont că în lume 
existau zeci de state şi popoare sub dominație colonială. Car ta cuprindea 
formulări în care se pornea de la acceptarea şi recunoaşterea de fapt a 
drepturilor unor ţări de a domina şi a avea colonii şi a ţine sub tutelă alte 
popoare şi teritoriile acestora( 118). 

România a activat consecvent pentru îmbunătățirea Cartei ONU şi 
democratizarea organismelor ONU ca singura modalitate de a face din 
ONU un for eficient care să răspundă concret cerinţelor vieţii întregii 
omeniri. În concepţia românească democratizarea trebuia să reprezinte o 
transformare profundă a întregului sistem existent în măsură să asigure 
participarea liberă şi neîngrădită a tuturor statelor la viaţa internațională. 
În spiritul acestor idei, România, prin iniţiativele şi propunerile sale a 
acţionat pentru democratizarea structurilor şi mecanismului organismelor 
specializate ale ONU vestigiilor de dominație. 

Întreaga activitate desfăşurată de delegaţiile române în cadrul 
sesiunilor ONU atestă promovarea unei politici de pace şi colaborare 
internațională ce se va concretiza în luările de poziție pe toată durata 
sesiunii jubiliare. Concomitent, s-a acţionat în cadrul sesiunii a treia a 
Comitetului special al ONU pentru definirea agresiunii. Scopul era de a 
întări şi promova autoritatea justiției şi a dreptului în relațiile 
internaționale, a principiilor fundamentale ale acestor relaţii astfel încât 
definirea agresiunii era menită să constituie un instrument juridic eficace 
pentru menţinerea păcii şi un obstacol în calea folosirii forţei sau a 
amenințării cu forţa. 

Lucrările primelor două sesiuni ale Comitetului special s-au 
desfăşurat la Geneva în 1968 şi la New York în 1969. Reînnoind 
mandatul Comitetului cea de-a XXIV-a sesiune a Adunării Generale a 
ONU a precizat că este urgent să se definească agresiunea şi că ar fi de 
dorit ca înainte de cea de-a XXV-a aniversare a ONU acest îndemn şi 
această sarcină de mare răspundere să fie aplicată de lucrările celei de-a 
treia sesiuni a Comitetului special încheiată în luna august 1970(119). 

Delegaţia română a participat activ prin inițiative, propuneri şi 
intervenţii în toate dezbaterile începu te în septembrie 1970 prin şeful 
delegaţiei Corneliu Mănescu, ca ministru de externe şi adjuncţii săi, 
Mircea Malița şi George Macovescu, pregătind practic primirea şefului 
statului român, invitat la sesiunea jubiliară a Adunării Generale a ONU. 

Reprezentantul României în” Comitetul de dezarmare” prezenta 
punctul de vedere al României, încă din 6 august 1970, în cadrul 
programului deceniului dezarmării axat pe următoarele categorii de 
măsuri: încheierea tratatului de dezarmare generală şi completă; 
adoptarea unor măsuri de frânare a înarmărilor, negocierea de acorduri în 
domeniul dezarmării nucleare, reducerea armamentelor convenționale şi 
a efectivelor forţelor armate(120). 

Abordarea problemelor majore ale omenirii viza rezolvarea în lume 
a conflictelor şi lichidarea subdezvoltării precizând că sunt zone întregi 
ale globului care erau rămase în urmă, iar bogăţiile lor erau ţinute sub 
dominaţia străină. Guvernul Român aprecia că era timpul să se treacă de 
la rezoluţii generale privind lichidarea subdezvoltării la măsuri practice, 
la un program multilateral, apreciind deviza sub care se desfăşurau 
lucrările sesiunii, program ce arăta esenţa activităţilor consacrate de 
ONU sub deviza ,, Dezarmare, dezvoltare, decolonizare”. 

De asemenea, România considera ca anormală existenţa ONU fără 
prezenţa poporului chinez, susținând ca necesară restabilirea drepturilor 
legitime ale RP. Chineze în ONU şi organismele sale. Intervenţia 
reprezentantului României se încheia cu îndemnul de a inaugura noul 
pătrar de veac al existenţei ONU, prin eforturi şi mai mari pentru unirea 
popoarelor indiferent de mărimea teritorială, de puterea lor economică şi 
militară, de orânduirea socială, pentru triumful păcii şi progresului 
omenirii. Sublinia prezentarea opiniei guvernului român faţă de marile 
probleme ale omenirii văzând soluţionarea prin munca cu răbdare, cu 
perseverenţă şi cu răspundere pentru rezolvarea conflictelor că singura 
alternativă spre viitor. În numele poporului român pe care îl reprezenta 
spunea: „ Să nu uităm că istoria va judeca felul în care noi, oamenii 
politici de astăzi, am pregătit viitorul generaţiilor de mâine, am înţeles 
aspiraţiile şi voința popoarelor, am slujit progresul, civilizaţia şi 
pacea”(121). 

Delegaţia română în tot cursul lunii decembrie 1970, depăşind 
momentele de rutină din ordinea de zi a sesiunii şi-a afirmat preocuparea 
de a se evita o confruntare armată şi mai ales nucleară, catastrofală pentru 
omenire, promovând acţiuni concrete pe baza unui sistem clar de 
angajamente în care fiecare naţiune să acţioneze pentru oprirea cursei 
înarmărilor şi în general a amenințării cu forţa. 

Delegaţia română sublinia „războiul îndoliază încă populaţii din 
numeroasele regiuni ale globului”. Indochina şi Orientul Apropiat 
continua să constituie sfera unei periculoase confruntări militare ce 
provocau o legitimă îngrijorare a popoarelor. Dezarmarea rămânea încă 

un deziderat în timp ce o cursă a înarmărilor devenea o circumstanţă 
agresivă a conflictelor existente şi o sursă de alimentare sau de 
declanşare a unor potenţiale conflicte. 

Totodată, preocuparea de a rezolva problemele vitale, care existau 
din cauza decalajului economic şi tehnologic în continuă creştere între 
țările dezvoltate şi cele în curs de dezvoltare atestă cu putere inițiativele 
României de a aborda temele principale ale sesiunii ONU ce trebuia să 
consacre deceniul dezarmării şi deceniul dezvoltării. 

În timpul dezbaterilor erau aprecieri pozitive formulate la adresa 
iniţiativelor româneşti. Se sublinia că în urma acordului intervenit între 
guvernul român şi ONU la Bucureşti s-a deschis un centru de informa 
real ONU. Secretarul general, U. Thant l-a numit ca director al centrului 
pe Dr. Sayed Abbas Chedid, personalitate cu preocupări cunoscute şi 
recunoscute în domeniul informaţiei(122). 


6. Sesiunea a XX V-a a ONU în cifre şi fapte 


Încheierea primei decade de la demararea lucrărilor celei de-a 25-a 
sesiuni a Adunării Generale a ONU a găsit atât plenara adunării, cât şi 
toate cele şapte comitete ale sale în plină activitate. Dezbaterile generale 
de politică externă din plenară au început după numai două zile de la 
deschiderea sesiunii, operativitate fără precedent în istoria ONU. Apoi, în 
numai două şedinţe, Comitetul General, din care fă cea parte şi Maria 
Groza, în calitate de preşedintă a Comitetului pentru probleme sociale, 
umanitare şi culturale, a definitivat ordinea de zi şi a repartizat-o pe 
comitete. 

Din cele 108 puncte înscrise inițial pe agenda provizorie a actualei 
sesiuni, au mai rămas 98, restul fiind înscrise ca subpuncte ale unor 
probleme aflate pe ordinea de zi sau trimise sesiunii viitoare spre 
dezbatere. Din cele 98 puncte, 85 sunt probleme de substanţă. Din cele 
85, 23 au fost cândva iniţiate de România sub formă de propuneri sau 
proiecte de rezoluţie sau au la bază rapoarte ale unor organisme ONU din 
țara noastră. 

La sesiunea enunțată, România a înscris pe agendă, două noi 
puncte, ambele aprobate în unanimitate de către Comitetul General: 1) ,, 
Consecințele economice şi sociale ale cursei înarmărilor şi efectele sale 
profund dăunătoare asupra păcii şi securităţii în lume ”2) ,„ Rolul ştiinţei 
şi tehnicii moderne în dezvoltarea naţională şi necesitatea întăririi 
cooperării economice, tehnice şi ştiinţifice între state”. Primul punct a 
fost repartizat spre dezbatere în Comitetul nr. 1 pentru problemele 

politice şi de securitate, iar al doilea, în Comitetul nr. 2 pentru 
problemele economice şi financiare. 

Anul 1970, împlinindu-se un pătrar de veac de la fondarea ONU, 
între 13 -24 octombrie a avut loc o sesiune jubiliară în prezenţa unor şefi 
de state şi guverne. Potrivit unor surse ale secretariatului ONU, la 
lucrările sesiunii jubiliare, care s-au desfăşurat sub deviza: „Pace, Justiţie 
şi Progres”, au luat parte cel puţin 60 de şefi de state şi guverne, zeci de 
vicepreşedinţi şi vicepremieri, circa 150 de miniştri şi miniştri adjuncţi, 
sute de experţi şi consilieri. 

În sesiune, două comitete speciale şi comitetele numărul 2 şi 3 ale 
Adunării Generale au lucrat intens la pregătirea a patru documente ce 
urmau a fi adoptate în cadrul solemn al sesiunii jubiliare, în ziua de 24 
octombrie, când se vor împlini 25 de ani de la intrarea în vigoare a Cartei 
ONU. Acestea erau:Declaraţia solemnă de reafirmare a încrederii statelor 
în viabilitatea principiilor Cartei, a angajamentului lor de a acţiona pentru 
sporirea rolului şi eficacității Organizaţiei în scopul de a deveni un 
instrument eficient în întărirea securităţii internaţionale şi promovarea 
progresului tuturor popoarelor ;Declaraţia privind strategia dezvoltării şi 
lansarea celui de-al doilea deceniu al ONU pentru dezvoltare (1971- 
1980); Declaraţia cu privire la principiile relaţiilor prietenești şi de 
cooperare între state;Programul de acţiune, sub forma unui document al 
ONU, conţinând o serie de măsuri eficiente pentru lichidarea definitivă şi 
cât mai urgentă a ultimelor vestigii ale colonialismului. 

Potrivit hotărârii Adunării Generale, cea de-a 25a sesiune ordinară 
a Adunării şi-a încheiat lucrările la 15 decembrie. În cadrul ei se aşteaptă 
a se adopta peste 120 de rezoluţii şi hotărâri. Sesiunea trecută fuseseră 
adoptate 139 de asemenea documente(123). 

Unanimitatea cu care a fost acceptată propunerea românească 
intitulată „Rolul ştiinţei şi tehnologiei moderne în dezvoltarea naţiunilor 
şi necesitatea întăririi cooperării economice şi tehnico-ştiinţifice între 
state”, dezbaterile vii pe care le determina în rândul participanţilor la 
sesiunea Adunării Generale sunt prin ele însele o confirmare a înţelegerii 
mereu mai profunde de către statele comunităţii internaționale a rolului 
ştiinţei şi tehnicii în dezvoltarea națională, a influenţei pe care cooperarea 
în acest domeniu o exercită asupra atmosferei politice generale. 

Experienţă a 25 de ani de existenţă şi activitate a ONU a relevat cu 
pregnanţă necesitatea abordării problemei în termenii noi. Experiențele 
pozitive ale anilor trecuţi, dar mai ales neajunsurile, măsurile parțiale şi 
efectele limitate ale programelor de până acum releva acuitatea punerii 
acestei probleme în noi coordonate, necesitatea de a-i asigura un cadru de 

dezbatere, abordare şi rezolvare nou, cu participare generală. Apare mai 
mult ca oricând necesitatea de a asigura operei, pe care Organizaţia 
Naţiunilor Unite şi instituţiile sale specializate o au de împlinit în această 
direcţie, cadrul organizatoric şi unitatea de concepţie necesare în vederea 
unei activități de viitor eficiente. Propunerea românească a venit în 
întâmpinarea acestui imperativ, pe care sesiunea jubiliară a Adunării 
Generale a ONU, ce s-a desfăşurat sub egida „pace, Justiţie şi progres”, a 
trebuit să-l aibă în atenţie ca un obiectiv esenţial. 

Abordând problema efectelor sociale ale dezvoltării colaborării 
economice, ştiinţifice şi tehnologice, nu ar putea fi ignorat nicidecum 
efectul pozitiv pe care acesta îl exercita, în mod direct sau indirect asupra 
atmosferei politice. Este unul din argumentele care a condus ţările 
socialiste la propunerea —formulată în Declaraţia Consfătuirii de la Praga 
a miniştrilor afacerilor externe din statele participante la Tratatul de la 
Varşovia —de a include pe ordinea de zi a unei viitoare conferinţe general 
europene pentru cooperare şi securitate problemă: „Lărgirea relațiilor 
comerciale, economice şi tehnico — ştiinţifice, pe baza egalităţii în 
drepturi, în scopul dezvoltării colaborării politice între statele europene” 
O asemenea viziune asupra relației dintre economic şi politic pe care 
propunerea amintită o reflecta în cel mai înalt grad, dovedeşte spirit 
constructiv şi realism politic. Într-un schimb viu de valori materiale şi 
spirituale, corespunzător necesităților tuturor popoarelor, pacea, 
înţelegerea, aprecierea şi stima mutuală dobândesc noi argumente şi 
garanţii. „În epoca actuală, când cuceririle ştiinţifice şi tehnice pun la 
îndemână popoarelor imense mijloace şi posibilităţi de a-şi spori avuţia 
materială şi spirituală, de a valorifica resursele naturale în folosul 
societăţii — arăta Nicolae Ceauşescu — dezvoltarea relațiilor economice 
între state, participarea la diviziunea internaţională a muncii se impun ca 
o cerință obiectivă a progresului uman. Schimbând între ele produsul 
muncii, participând împreună la accelerarea progresului economic, 
ştiinţific şi cultural, aducându-și contribuția la dezvoltarea patrimoniului 
civilizaţiei moderne, popoarele se cunosc mai bine, se preţuiesc mai mult, 
conlucrează mai eficient şi în direcția consolidării păcii”(124). 

Din multitudinea punctelor de vedere care ilustrează aceste 
preocupări, reținem de pildă, pe acela al preşedintelui Comisiei 
Economice ONU pentru Europa, Evgheni Mateev, care declară: „După 
cum se ştie, comisia noastră, alături de celelalte comisii regionale ale 
ONU, are drept preocupare fundamentală dezvoltarea colaborării în 
Europa în domeniul economic şi tehnico-ştiinţific. Totodată, acest 
organism are şi un important rol politic. Lucru explicabil, întrucât se ştie 

că îmbunătăţirea colaborării economice favorizează climatul politic 
internaţional”. 

Ni se par, de asemenea, semnificative părerile unui om de ştiinţă, 
ale acad. M. D, Milionscikov, prim-vicepreşedinte al Academiei de 
Ştiinţe a URSS, care, într-un interviu acordat la începutul anului 1970, 
sublinia: ,, De pe urma folosirii mai eficiente a mijloacelor materiale şi a 
potențialului colectivelor ştiinţifice, ar avea de câştigat toate statele 
Europei. Sunt extrem de numeroase domeniile în care se poate realiza o 
asemenea colaborare tehnico-ştiinţifică. Este binecunoscut că cooperarea 
dintre ţările socialiste în domeniul ştiinţei şi tehnicii se dezvoltă cu 
succes, de pildă activitatea din cadrul institutului unificat de cercetări de 
la Dubna sau lucrările pe planul cercetării Cosmosului, care au dus deja 
la lansarea în comun a unui satelit artificial al Pământului. Există 
exemple şi în relaţiile dintre ţările socialiste şi ţări cu altă 
orânduire”(125) 

Subliniind actualitatea rezoluţiei 2318 (XXII) din 21 decembrie 
1967, referitoare la „cooperarea în domeniul ştiinţei şi tehnicii”. adoptată 
de Adunarea Generală a ONU, Memoriul explicativ al guvernului român 
atrage atenția asupra problemei perfecţionărilor de ordin instituțional, 
care se cer a fi realizate în scopul înglobării, într-o viziune de ansamblu 
şi pe un front atotcuprinzător, a multiplelor aspecte ale promovării şi 
aplicării ştiinţei şi tehnicii, ale amplificării cooperării între state, 
corespunzător funcţiei pe care ştiinţa şi tehnica o exercită ca pârghie de 
bază a creşterii economice şi prosperității naţiunilor”. Opera pe care 
viitorul o cere întreprinsă impune implicit o întărire a rolului ONU şi al 
organismelor sale, o coordonare mai eficace a activităţilor prezente şi de 
perspectivă, o orientare fermă, consecvent susținută, spre obiective 
esenţiale. În context, crearea unui mecanism interguvernamental pentru 
aplicarea ştiinţei şi tehnicii în favoarea dezvoltării, apare ca un mijloc 
adecvat de natură să impulsioneze aceste activităţi. 

Venind în întâmpinarea năzuinţei fireşti a tuturor naţiunilor de a 
vedea cooperarea economică, ştiinţifică şi tehnică căpătând noi 
dimensiuni şi o sporită eficienţă, propunerea prezentată de guvernul 
Republicii Socialiste România dobândeşte o nouă semnificație prin 
prezentarea ei într-un moment în care Organizaţia Naţiunilor Unite îşi va 
face nu numai bilanţul unei activităţi de un sfert de veac, ci îşi va stabili, 
fără îndoială, şi programul ei de viitor. ” Pace, Justiţie şi Progres”, a 
constituit egida celei de-a XXV-a sesiuni a Adunării Generale a ONU. A 
urmări şi a aduce o contribuţie eficientă la împlinirea acestor deziderate 
vitale ale umanității înseamnă a acţiona perseverent şi în domeniul 

cooperării economice, ştiinţifice şi tehnice în favoarea dezvoltării —era 
imperativul momentului. 

Tabloul lumii contemporane oferea încă imaginea unor decalaje şi 
disparități economice pe care cifrele şi nu numai ele le pot exprima în 
mod elocvent. Numeroase ţări asupra cărora colonialismul sau alte 
vicisitudini istorice au pus amprenta subdezvoltării, revendica cu justeţe 
măsuri rapide pentru ameliorarea situaţiei. 

Oportunitatea unei abordări de ansamblu a problemei cooperării 
economice, ştiinţifice şi tehnice, pe care propunerea guvernului româno 
iniţiază, este reliefată cu pregnanţă şi de preocuparea actuală pentru 
definirea programului de acţiuni a ONU în favoarea dezvoltării pe durata 
viitorului deceniu. 

În faţa actualei sesiuni stă sarcina adoptării unei Declaraţii privind 
strategia dezvoltării şi lansarea celui de-al doilea deceniu al ONU pentru 
dezvoltare (1971-1980), lacunele şi neîmplinirile primului deceniu ONU 
pentru dezvoltare întăresc convingerea că în locul declarațiilor de intenţii, 
este necesar să fie introduse acţiuni concrete, eficiente astfel încât viitorul 
deceniu să răspundă atât nevoilor şi aspirațiilor ţărilor în curs de 
dezvoltare cât şi intereselor generale legate de o cooperare 
atotcuprinzătoare, cu perspective nelimitate. 

Faţă de cele enunțate aducem argumente prin inițiativele României 
privind cooperarea economică şi tehnico-ştiinţifică. De-a lungul anilor, în 
cadrul Organizaţiei Naţiunilor Unite şi a diverselor sale, organisme, 
România a avut numeroase inițiative în domeniul cooperării economice şi 
tehnico-ştiinţifice prezentate de cele mai multe ori împreună cu alte state 
în calitate de coautoare, aceste iniţiative s-au concretizat în valoroase 
rezoluţii, dintre care vom nota pe cele care ni se par a fi semnificative. În 
concepţia României principiile propuse au exercitat o influenţă serioasă 
asupra tuturor lucrărilor ce urmăreau o largă colaborare economică 
internaţională a statelor indiferent de regimul lor social sau politic, 
considerând că o astfel de colaborare ar putea avea o influenţă pozitivă 
asupra relațiilor internaționale (126). 


Concluzii 


Rivalităţile apărute între foştii aliați din timpul celui de-al doilea 
război mondial se vor actualiza după 1946. Ele vor conduce la conflictul 
dintre cele două superputeri, cunoscut sub denumirea de „Război rece”. 
Părerile istoricilor sunt convergente în privinţa stării de încordare între 

cele două sisteme social-politice. :după o pace ratată a urmat un război al 
nervilor care includea aspecte controversate ce au influenţat viaţa întregii 
omeniri. Pentru România, intrată în zona de influenţă sovietică, după 
divizarea Europei, va începe un regim politic impus de Kremlin, ce a 
trecut de la democraţia populară din România, schimbând complet cursul 
firesc al vechiului sistem politic. 

Influențele sovietice din România au depăşit implicaţiile politice 
(prin ocupaţia militară), ele erau transpuse şi în celelalte planuri, 
economic, social, cultural. Chiar şi politica externă a României era, 
datorită regimului impus grevată între anii 1945-1958 de tutela sau 
umbrela sovietică, ce a marcat „diplomaţia pumnului de fier”. După 
consolidarea regimului politic, prin grupul naţional, s-a trecut treptat de 
la starea de dependenţă față de directivele de la Moscova, prin politica 
internaţionalistă la o politica externă, naţională şi raţională. În acest sens 
am evidențiat semnificaţia istorică a anului 1963 care a marcat noile 
direcţii de politică externă (începutul a fost făcut în 1961 prin numirea ca 
preşedinte al Consiliului de Miniştri a lui lon Gheorghe Maurer, iar ca 
Ministru de Externe pe Corneliu Mănescu). 

Cu toate că România n-a putut ocupa locul ce-l merita şi i se 
cuvenea de drept în cadrul celui mai important for internaţional —este 
vorba de Organizaţia Naţiunilor Unite abia la 10 ani de la crearea 
acesteia, iar intrarea să în toate instituţiile specializate ale ONU s-a 
desăvârşit abia în 1972, când ţara noastră a fost admisă în două instituţii 
financiare cu vocaţie universală - Fondul Monetar Internaţional şi Banca 
Internaţională pentru Reconstrucţie şi Dezvoltare-prezenţa României în 
organisme internaționale s-a impus treptat prin profesionalism, 
credibilitate, respectul față de normele dreptului internaţional. 

Contribuţiei României prin inițiativele şi propunerile delegaţiilor 
române, cât şi a reprezentanților permanenţi în cadrul ONU şi al 
organismelor sale a urmărit să evidenţieze afirmarea şi consacrarea 
concepţiei româneşti privind coordonatele majore şi luările de poziţii faţă 
de marile probleme care au influenţat existenţa omenirii. Pentru România 
şi conducerea P. M. R. izbucnirea unei crize în interiorul blocului 
comunist şi anume polemică ideologică sovieto-chineză a fost un prilej 
de a-şi croi un drum propriu faţă de Moscova, fără a părăsi însă 
structurile politice, economice şi militare create de sovietici. 

Relaţiile est-vest în special cele dintre SUA şi URSS au fost de 
asemenea atent urmărite de liderul de la Bucureşti, mărturie fiind notele 
reprezentanţilor români din Moscova şi Washington. Aceasta a făcut că 
România să aibă o poziţie echilibrată în momentele de criză izbucnită 

între SUA şi URSS, este vorba despre o criză cubaneză din 1961-1962, 
de criza Berlinului care va acutiza starea de încordare cu tot dezgheţul 
produs în relațiile est-vest. 

Erau două momente de încordare internaţională, atunci când liderii 
SUA şi URSS, îşi făceau declaraţii pacifiste, iar propaganda pentru 
coexistență paşnică era în plină desfăşurare. Nu întâmplător, Gheorghiu- 
Dej preciza într-un interviu acordat unui ziarist american de la 
Washington Post, atât în 1960, cât şi în 1963: „, guvernul român a aderat 
la acordul din 1963, între URSS, SUA şi Marea Britanie asupra 
interzicerii experimentelor cu arme nucleare în atmosferă, în spaţiul 
cosmic şi sub apă, care reprezintă o contribuție la destinderea 
internațională, o expresie a politicii de coexistenţă paşnică între state cu 
sisteme sociale diferite, o dovadă că problemele litigioase ale vieţii 
internaționale pot fi rezolvate pe calea tratativelor”(127). 

În acest context politica externă a României marcată de anul 1964 
se va afirma în cadrul ONU şi organismelor sale prin inițiative şi 
propuneri apreciate direct în rândul diplomaților ce activau în acest for 
mondial al păcii, iar sub rezerva practicării limbajului diplomatic se 
afirmau gesturile de independenţă ale conducerii de la Bucureşti care 
provocau o iritare sporită la Moscova. Ea nu era dispusă să permită 
sateliților săi să se dirijeze în mediatori în conflictul ce o opuneau unei 
alte mari puteri. 

Atitudinea de independenţă a României în cadrul blocului comunist 
îndelung gândită va fi continuată prin declarația din aprilie 1964 şi apoi 
după decesul lui Gheorghiu —Dej (19 martie 1965), cât şi de urmaşul său 
Nicolae Ceauşescu ce a folosit cu abilitate poziţia dobândită. Practic, 
marile probleme ce au stat în atenția României ca participantă activă în 
cadrul ONU încă de la admiterea să ca membră, a acestui for mondial au 
fost :consacrarea păcii într-o nouă concepție despre forţele care trebuiau 
antrenate pentru cauza păcii ;problema cursei înarmărilor şi a dezvoltării 
omenirii ce frâna evoluţia normală a statelor lumii prin accentuarea 
decalajelor între ţările puternic dezvoltate şi cele în curs de dezvoltare 
;dezarmarea în raport cu dezvoltarea cooperării şi colaborării dintre state. 

În raport cu cele enunțate iată principalele acţiuni româneşti privind 
dezarmarea:neproliferarea nucleară şi altor arme de distrugere în masă 
„problema dezarmării în cadrul ONU;problema cheltuielilor militare 
;problema denuclearizării Europei, securitatea şi cooperarea în Europa şi 
în zona Balcani lor;reglementarea pe cale paşnică a diferendelor 
internaţionale, şi nu în ultimul rând, problema educaţiei tineretului în 
spiritul păcii, colaborării şi cooperării între popoare. 


140 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


Principiul reglementării pe cale paşnică a diferendelor dintre state a 
constituit o parte integrantă a programului românesc consacrat instaurării 
şi menţinerii unei păci trainice în lume. El era inclus atât în iniţiativele şi 
propunerile susţinute în cadrul sesiunilor ONU, cât şi documentele finale 
ale congreselor P. M/C. R (AL IX-lea şi al X-LEA). Opinia publică din 
România era informată doar cu finalizările întreprinse în cadrul ONU, 
fiind elogiate doar formulările distincte atribuite liderului comunist 
român Nicolae Ceauşescu, dar şi a unor iniţiative ori acțiuni practice 
susținute de reprezentanţii permanenţi ai României la ONU şi în cadrul 
organismelor sale. 

În concepţia românească, reglementarea paşnică a diferendelor era 
considerată a fi o cerință fundamentală a salvgardării păcii şi securităţii 
mondiale. Contribuţia teoretică era atribuită liderului comunist 
Ceauşescu, privind necesitatea reglementării pe cale paşnică a 
diferendelor dintre state, ce poate fi sintetizată prin următoarele 
idei:recursul la forţă, la mijloacele militare, nu reprezintă o soluţie viabilă 
pentru soluționarea diferendelor, soluționarea pe cale politică prin 
negocieri a tuturor litigiilor ori stări conflictuale cu condiţia existenţei 
unei disponibilități reale din partea statelor implicate ;angajarea unor 
negocieri  pornindu-se de la principiul respectării legitime ale 
fiecăruia;necesitatea menţinerii dialogului şi a „canalelor de comunicare” 
şi în general a stabilirii unor raporturi normale între state, indiferent de 
opțiunile lor politice sau sociale implicarea statelor în acţiunea de 
soluționare a oricărui diferend în cadru bilateral sau cu alte state prin 
intermediul ONU(128). 

Punerea în aplicare a reglementării pe cale paşnică a diferendelor a 
vizat în practică trei direcţii/domenii: raporturile bilaterale ale României 
cu celelalte ţări; iniţiative pe plan european şi zonal/regional; iniţiative în 
cadrul organismelor ONU, dar toate acțiunile iniţiate îşi vor găsi o 
posibilă realizare concretă. Marile principii ale Cartei ONU —adevărate 
comandamente ale moralei, raţiunii şi legalității internaţionale —s-au 
impus pe parcursul întregii activităţi desfăşurate de România, ca membră 
a acestui organism (1955 — 1970), fiind singura bază rațională pe care s- 
au soluţionat problemele care interes au toate popoarele. Era un fapt ce a 
devenit tot mai greu de contestat că singura cale pentru soluţionarea 
problemelor majore ale vieţii internaționale a constituit-o aşezarea fermă 
a relaţiilor dintre state pe principiile suveranităţii şi a independenţei 
raţionale, a egalităţii în drepturi şi avantajului reciproc, a neamestecului 
în treburile interne, a interzicerii forței şi a amenințării cu forţa. 

Astfel, prezenţa lui Gheorghiu Dej la a XV-a sesiune a ONU în 
1960, a dovedit o nouă orientare în politica externă românească. 
Participarea şefului statului, Nicolae Ceauşescu la a XXV-a sesiune 
jubiliară a ONU a constituit un prilej de analiză a coordonatelor de 
politică externă, a afirmării dorinței de pace, a formulării unor propuneri 
care au găsit rezonanţă şi aprecieri favorabile din partea miniştrilor de 
externe, ori a şefilor de state prezenţi, ori a şefilor delegațiilor statelor 
membre (în sesiunea jubiliară au rostit discursuri 76 de delegaţii ale 
statelor ), a presei şi opiniei publice mondiale. Cu aceeaşi intensitate şi-a 
exprimat adeziunea întreaga naţiune faţă de inițiativele prezentate. 

Iniţiativa punerii în discuţia Adunării Generale a ONU a problemei 
reglementării pe cale paşnică a conflictelor dintre state, i-a revenit lui 
Ceauşescu, care în discursul său rostit la cea de-a XXV-a sesiune 
jubiliară sublinia că pentru asigurarea păcii în lume, trebuie să se pună 
capăt oricărei agresiuni şi conflicte armate în raporturile dintre state, ceea 
ce impunea ca toate statele să —şi asume obligaţia solemnă de a renunţa la 
folosirea forței sau ameninţarea cu forța în rezolvarea problemelor 
litigioase(129). 

De fapt, toate inițiativele, propunerile şi soluțiile expuse de 
reprezentanții României în cadrul sesiunilor ONU sau organismelor sale, 
evidențiau că, în practică există o legătură strânsă între aspectele politice 
şi cele juridice în viața internațională. Toate motivațiile politice au 
încercat să justifice anumite construcții juridice în sprijinul drepturilor 
popoarelor la autodeterminare, dar şi să consacre potrivit Cartei 
principiile fundamentale ale relațiilor dintre state. Trebuie spus că se 
acționa în strânsă interdependență în spiritul raporturilor politice dintre 
state consacrate pe cale diplomatică, iar prin acordurile bilaterale pe baza 
dialogului să fie finalizate negocierile şi tratativele. Aşadar concepția 
românească urmărea să asigure un climat de pace şi securitate, prin 
acţiuni concrete susținute ce deveneau viabile, într-o lume în care fiecare 
stat urmărea scopurile sale naţionale sau interese vitale şi unde adesea 
puteau deveni incompatibile cu cele ale altor state. 

Din analiza experienţei anilor de activitate la ONU (1960-1970) 
rezultă că izvorul principal al diferitelor forme de cooperare economică 
internațională vine atât din respectarea principiilor Cartei, cât şi din 
preocuparea consecventă a fiecărui stat de a-şi mobiliza în primul rând 
toate resursele naturale şi umane de care dispuneau şi de a folosi 
avantajele cooperării în scopul valorificării lor superioare. În spiritul 
acestor idei au fost formulate propuneri de către reprezentanţii României 
încă din 1957 la a XII-a sesiune a Adunării Generale a ONU privind 

necesitatea elaborării şi adoptării unor principii de cooperare economică 
care să călăuzească statele în relaţiile dintre ele, şi care păstrează întreaga 
lor actualitate şi astăzi. Unei asemenea forme de cooperare i se adresau în 
mod special acele domenii care prin amplificarea influenţei lor antrenau 
responsabilitatea tuturor statelor. Primul domeniu important este şi azi 
energia atomului. 

Promisiunile puterilor nucleare de creştere a cooperării cu ţările în 
curs de dezvoltare de a se crea baza energeticii nucleare a dus omenirea 
pe panta ascendentă a curbei cooperării în acest domeniu. Al doilea 
domeniu de cooperare este spaţiul cosmic. Aplicațiile (practice)paşnice 
ale exploatării cosmosului —meteorologice şi comunicaţii —au fost mai 
rapide decât speranţele iniţiale, creând unul din capitolele de interes ale 
întregii omeniri. 

Oceanul, cu resursele sale, practic inepuizabile, constituie încă un 
domeniu important de cooperare. O sesiune a ONU a consacrat acest 
domeniu, iar întrunirile unui Comitet de studii asupra oceanului au 
devenit tot mai frecvente. Pe măsură ce cooperarea paşnică în aceste 
domenii a crescut, au sporit şi finalizările unor tratate de interzicere a 
experienţelor nucleare în adâncurile abisale. Tratatul de neproliferare a 
armelor de distrugere în masă, la care România şi-a adus contribuţia prin 
ratificarea acestuia întărită prin semnătura reprezentanţilor săi 
diplomatici, a intrat în vigoare. 

Este necesar să evidențiem că există încă şi alte domenii de 
importanţă primordială care solicită impulsionarea unei largi cooperări 
între state. Acestea sunt :apă, hrană, populaţia, urbanizarea şi dezvoltarea 
economică. Ele au stat şi în atenţia propunerilor şi iniţiativelor româneşti. 
Statele membre, care sub egida ONU şi a organismelor sale specializate 
(O. M. M, UNESCO, FAO) au iniţiat acţiuni concrete pentru domeniile 
enunțate. Dar problema cea mai ascuţită din toate rămâne dezvoltarea 
economică de care depinde ansamblul relațiilor dintre state. Agravarea 
discrepanţelor între nivele de dezvoltare a diferitelor state a condus la 
diferențieri şi disensiuni ce contribuiau la agravarea păcii omenirii. 
Intensificarea continuă a decalajelor deja existente au determinat şi 
acţiunile ce vor fi inițiate. Căutarea de soluţii din partea ONU a fost 
sprijinită de România prin inițiativele propuse spre dezbatere şi apoi 
consacrate prin rezoluţii. 

Un alt domeniu în care România a activat pentru cooperarea 
internaţională, prin numeroase iniţiative a fost rolul omului în progresul 
dezvoltării economice, comerţ, tehnică şi ştiinţă. În concepţia românească 
omul rămâne resortul principal al progresului. De investiţiile care se fac 

în cultura şi capacităţile lui depinde forma societăţii viitoare. O dovadă în 
acest sens o constituie faptul că la 17 decembrie 1968, Adunarea 
Generală a ONU a procedat la adoptarea anului internaţional al educației 
ce a fost stabilit pentru marcarea jubileului de la crearea sa-1970. Scopul 
proclamării acestui an sub auspiciile ONU a fost de a promova o nouă 
atitudine mai dinamică a educaţiei, consacrându-se astfel inițiativa 
românească. În toate domeniile capitale legate de însăşi existenţa 
materială a umanităţii s-au derulat programe şi acţiuni care au rămas însă 
cu un pas în urma cerinţelor presante ale realităţii. Oricare derulare a 
acțiunilor promovate în scopul cooperării internaţionale a rămas sub 
nivelul necesităţilor, oferind un câmp larg de inițiative. 

Principalul obstacol pentru cei 15 ani analizaţi (1955-1970) care a 
făcut cooperarea internațională insuficient de viabilă a fost cursa 
înarmărilor. Este cunoscut faptul că încetarea acesteia ar fi eliberat 
resurse financiare cât şi intelectuale necesare unor soluţii paşnice. Dar, 
tot la fel este ştiut că majoritatea cercetărilor din lume erau îndreptate 
spre programe militare. În concepţia românească privind acţiunile ce pot 
fi iniţiate găsim reflectată ideea că realizarea unei păci trainice între 
naţiuni era condiţionată de succesul eforturilor pentru întărirea legalităţii 
internaționale, pentru perfecționarea sistemului de norme ce trebuia să 
guverneze relaţiile dintre state în scopul eliminării definitive a forței şi a 
amenințării cu forța din viaţa internaţională. România a desfăşurat 
consecvent promovarea unei securităţi reale care nu se putea realiza decât 
prin demersuri treptate privind stăvilirea cursei înarmărilor. 

Al doilea obstacol ce a rămas şi astăzi viabil îl constituie conflictele 
deschise. În timp ce afectează tot ceea ce părţile în conflict au ca 
potențial uman şi material, ele aruncă o umbră de neîncredere asupra 
ansamblului realității omenirii, abătându-le de la sarcinile primordiale. Al 
treilea obstacol constă în însăşi structura organismelor ONU care nu au 
realizat participarea nediscriminată a tuturor subiectelor de drept 
internaţional, respectiv a tuturor statelor la activităţile lor şi care nu 
reuşiseră să funcționeze cu eficacitatea unor instituţii productive. Faţă de 
problemele litigioase ale omenirii, singura cale de rezolvare a acestora 
rămâne promovarea în cele mai bune condiţii a cooperării internaţionale. 
Nu întâmplător s-a consacrat ideea ce a dăinuit în rândul tuturor statelor 
membre ale ONU „Cooperarea este un exerciţiu al păcii prin cultivarea 
acelor principii care asigură şi stabilitatea relațiilor politice dintre state”. 

În concluzie, concepţia românească se reflectă prin iniţiativele şi 
propunerile în cadrul sesiunilor Adunărilor Generale ale ONU, cât şi în 

organismele sale a coordonatelor de politică externă a unei ţări iubitoare 
de pace. 

În centrul activităţii sale internaţionale a susţinut colaborarea şi 
cooperarea pe toate planurile cu ţările socialiste. Concomitent a 
amplificat relațiile cu ţările în curs de dezvoltare ori cu cele care luptau 
pentru dezvoltarea lor independentă pe baza respectării dreptului fiecărui 
popor de a fi stăpân pe destinele sale, pe resursele naturale, de a-şi făuri 
viitorul aşa cum doreşte fiecare. În scopul instaurării unei politici de 
destindere şi pace în lume, a întreţinut bune relaţii cu ţările capitaliste 
puternic dezvoltate, căutând să se asigure o colaborare paşnică între ele. 

România a promovat cu consecvență principiile coexistenţei 
paşnice, acţionând pentru lărgirea relaţiilor bilaterale pe baza tratativelor, 
a dialogului, a vizitelor reciproce ale delegaţiilor oficiale ori a şefilor de 
state, finalizate prin declaraţii solemne ori acorduri economice şi 
culturale. Sunt acţiuni concrete care se reflectau în rezoluţiile Adunărilor 
Generale ale ONU (ca autoare sau co-autoare alături de Canada, Franţa 
ori alte state). România îşi fundamenta politica să pe cunoaşterea 
realităţii, prin aprofundarea condiţiilor social-politice ale momentului 
istoric concret:în criza rachetelor din Cuba, a canalului din Suez, a 
conflictelor din Orientul Mijlociu ori din Extremul Orient. 

În activitatea să desfăşurată între anii 1955-1970, România a ţinut 
cont de interesele vitale ale poporului, de cauză generală a păcii şi 
destinderii, ca imperative ale existenţei umanităţii. Totodată a avut în 
vedere şi alte elemente definitorii pentru poziţia ce o ocupa „în concertul 
națiunilor "sau „cutia de rezonanţă a naţiunilor”, cum era considerat 
Palatul de Sticlă al ONU, din insula Manhatan (New York). Ca stat 
socialist a căutat să îmbine politica să internaţionalistă cu cea națională şi 
raţională, care va trebui să primeze prin tactica paşilor mărunți în scopul 
distanțării de Moscova. 

Ca stat european, România a militat pentru edificarea unui sistem 
real de securitate şi colaborare, bazat pe egalitatea tuturor statelor din 
regiune şi luarea în considerare a intereselor acestora, în care scop s-a 
pronunţat în mod constant şi a acţionat cu perseverenţă pentru realizarea 
unui cadru politic şi juridic adecvat, pentru lărgirea şi diversificarea 
relaţiilor sale cu toate statele europene(137), de a-şi făuri viaţa aşa cum o 
doreşte fiecare, de a colabora în pace şi înţelegere cu celelalte state şi 
popoare, depăşind astfel raporturile de dominație. 

Ca stat în curs de dezvoltare, România era legată de toate celelalte 
state în curs de dezvoltare, prin aspiraţiile comune spre progres şi 
prosperitate, pentru relații noi de adevărata egalitate şi colaborare 

reciproc avantajoasă între naţiuni, în cadrul unei noi ordini economice şi 
în cadrul lucrărilor sesiunilor jubiliare din 1970, delegaţia română 
inclusiv şeful statului s-a pronunţat pentru desfiinţarea bazelor militare 
străine aflate pe teritoriul altor naţiuni, precum şi pentru desfiinţarea 
blocurilor militare. În acest context s-a declarat în favoarea unei 
soluţionări politice internaționale( 130). 

O constantă a iniţiativelor şi propunerilor româneşti a constituit-o 
cerința repudierii tendinţelor de dominație prin forță şi dictat, pe 
împărțirea lumii în zone de influenţă şi dominație, politice a conflicte lor 
din Orientul Mijlociu, pentru pace şi bună înţelegere, pentru retragerea 
trupelor israeliene din teritoriile arabe ocupate în urma războiului din 
1967, pentru rezolvarea problemei palestiniene în conformitate cu 
interesele sale legitime, inclusiv de a-şi constitui un stat naţional propriu, 
pentru asigurarea independenţei şi suveranităţii tuturor statelor din 
regiune. 

Faţă de problema cipriotă, România s-a pronunţat ferm pentru 
soluţionarea pe cale politică cu menţine rea integrităţii şi suveranităţii 
Ciprului, pentru o colaborare paşnică între cele două comunități din 
insulă (greacă şi turcă). Ecoul internaţional al acţiunilor, propunerilor şi 
iniţiativelor româneşti, al poziţiilor adoptate faţă de marile probleme ale 
omenirii, atestă concret viabilitatea politicii externe promovată de 
România prin reprezentanţii săi în forumul păcii. 

Ca membru al ONU, România s-a făcut remarcată printr-o 
participare activă şi avizată la soluţionarea problemelor complexe din 
viaţa omenirii. Importante rezoluţii ale Adunării Generale în variate 
domenii politice, economice, tehnico-ştiinţifice(131), cultural, juridic, 
militar, au avut la bază iniţiative româneşti sau promovate în calitate de 
co-autoare. 

În 1965, Adunarea Generală a ONU a adoptat la propunerea 
României rezoluţii care s-au bucurat de o largă audienţă internațională 
(din 21 decembrie) intitulată „Acţiuni pe plan regional în vederea 
reglementării relațiilor de bună vecinătate între state europene aparținând 
unor sisteme social-politice diferite. La această rezoluţie s-au raliat în 
calitate de co-autoare alte 8 state europene: Austria, Belgia, R. P Bulgaria, 
Danemarca, Finlanda, R. S. F Iugoslavia, Suedia, R. P. Ungaria(132): 
Rezoluția nr. 2037(XX)din 7 decembrie 1965 intitulată „Declaraţia cu 
privire la promovarea în rândul tineretului, a idealurilor de pace, respect 
reciproc şi înţelegere între popoare”. În această rezoluție se prefigurau 
ideile şi preocupările care ulterior şi-au găsit o materializare strălucită. 

Pentru o mai bună înţelegere trebuie spus că aceste inițiative vizau o 
activitate de perspectivă fără a fi limitată la un timp istoric concret. 

Prima rezoluţie se consacra prin actul final al Conferinţei pentru 
securitate şi cooperare în Europa, fiind şi prima rezoluție adoptată de 
Adunarea Generală a ONU în probleme europene, iar cea de-a doua era 
cel dintâi document oficial prin care ONU se adresă tinerei generaţii şi 
care s-a finalizat în cadrul sesiunii jubiliare din 1970. Un alt important 
document adoptat a fost „Declarația asupra întăririi securității 
internaţionale”(133) ce are drept coautor România, s-a dovedit în 
perspectiva deosebit de utilă prin observaţii şi propuneri de mare 
importanţă pentru realizarea unui climat de pace şi progres tocmai prin 
prevederile sale. Aşadar, în concepția românească, asigurarea păcii 
depindea, în primul rând, de încetarea cursei înarmărilor şi de realizarea 
dezarmărilor, mai ales a celei nucleare, în condiţiile în care pacea 
mondială era ameninţată de escaladarea fără precedent din punctul de 
vedere cantitativ şi calitativ a cursei înarmărilor. Astfel că, departe de a 
contribui la edificarea unei securității durabile, acumulările de armament 
nu puteau fi justificate prin invocarea unor raţiuni de securitate. 

Principala rațiune a fenomenului cursei înarmărilor —aceea de a 
obţine o superioritate permanentă în domeniul militar, atât din punct de 
vedere cantitativ, cât şi din punct de vedere calitativ şi/sau de a realiza un 
echilibru militar, „acel echilibru strategic”, ca modalitate de a obţine 
securitatea mult dorită — determină statele să intre într-un cerc vicios, în 
care sporirea puterii militare a unor state sau a unor grupuri de state, 
atrăgea după sine adoptarea de noi măsuri de sporire a capacităţii militare 
de către partea adversă. În acest sens, soluția românească pentru 
realizarea unei securităţii reale, pe plan intern sau internațional, era 
realizarea unui echilibru militar însă la nivele tot mai scăzute de 
înarmare, prin dezarmare, prin oprirea şi inversarea cursei înarmărilor, 
prin înghețarea şi reducerea efectivă a cheltuielilor militare şi 
armamentelor, şi nu prin,,limitarea "sau controlul creşterii lor. 

Agravarea climatului politic internațional în sensul creşterii 
suspiciunii şi neîncrederii dintre state prin cursa înarmărilor, sublinia de 
fapt cursul destinderii internaționale şi a desfăşurării cu succes a 
negocierilor de dezarmare, sporind pericolul izbucnirii unor conflicte 
locale prin multiplicarea geografică şi numerică a deţinătorilor de 
armament (mai ales prin atragerea ca parteneri în comerţul cu arme a 
ţărilor în curs de dezvoltare ), agravând criza economică mondială. 

Bucureşti a organismelor de coordonare, nr. 27(244)din 27 iunie 1968. 

Costin Murgescu, Obiectivele reuniunii mixte ONU de la Bucureşti, în revista 
Lumea, nr. 28(245), 4 iulie 1968. Notă:Costin Murgescu a fost reprezentantul R. 
S. R. în Comitetul pentru Programe şi Coordonare al Consiliului Economic şi 
Social al ONU. 

Declaraţia secretarului general al ONU, în revista Lumea, nr. 28(245), 4 iulie 
1968. U. Thant îndeplinea funcţia de secretar general din noiembrie 1961, având 
un al doilea mandat, fiind reales până la 31 decembrie 1971. Înaintea carierei 
diplomatice, începută după 1950, U. Thant a activat în domeniul învaţământului 
şi educaţiei din Birmania. Între lucrările scrise de U. Thant, cităm: „Liga 
Naţiunilor”, 1933, „Spre o nouă educaţie”, 1946; „Democraţia în şcoli ”, 1952 ; 
„Istoria postbelică a Birmaniei”, 1961. 

Reuniunea ONU de la Bucureşti, opinii şi impresii, Lumea nr. 29 (246), 11 iulie 
1968, pag. 6-7 

D. Miculescu, Agenda Comisiei a Il-a a ONU, New York, 15 octombrie, în 
revista Lumea, 1968, pag. 7 

Mircea Malița, adjunct al Ministrului Afacerilor Externe, în Lumea, nr. 32(301), 
31 iulie 1968, pag. 7-9. 

Rezoluţia Adunării Generale, 2129(20) din 21 decembrie 1965 

Ibidem 

Doc. ONU A/PV 1408, 21 decembrie 1965 

Rezoluţia 2222(XX1), a Adunării Generale din 19 XII 1966 

Rezoluţia 2037(XX)din 7 XII 1965 

Proiectul de rezoluţie conţinut de Doc. ONU E/AC 24/L 255. Vezi şi Rezoluția 
ONU 2412(XXII1)din 17 XII 1968 

Nicolae Ecobescu, Sergiu Celac, Politica externă a României socialiste, Editura 
Politică, 1975, cap. V, Activitatea României în cadrul organizaţiilor 
internaţionale, pp 52-61 

Sesiunea a XXIII-a a început, relatări de la trimisul special la New York al 
revistei Lumea, George Serafim, Lumea, nr. 40 (257), 26 septembrie 1968, p. 5 

Acest concept românesc i-a fost atribuit lui Nicolae Ceauşescu(deşi era folosit 
încă de Gheorghiu Dej )şi consacrat în toate cuvântările sale inclusiv în cadrul 
celei de-a XX V-a sesiuni jubiliare ale ONU 

Conferinţa Naţiunilor Unite pentru aplicarea ştiinţei şi tehnicii în folosul 
regiunilor slab dezvoltate de la Geneva(1965)-Rezoluţia nr. 2129(XX) 

Cf. Doc. ONU, nr. A/C 1357, Arhiva diplomatică a M. A. E 

Rezoluţia Adunării Generale a ONU, nr. 2734(XXV), din 1970 

TRACI ÎN RÂNDURILE NOTABILILOR DIN 
ORAŞELE 
GRECEŞTI VEST-PONTICE ÎN EPOCA 
PRINCIPATULUI 


Prof. Raluca Milea 
Scoala Gimnazială Plopu 


Cetățile greceşti de pe litoralul vestic al Pontului Euxin au fost 
întemeiate în ţinuturi dominate etnic de populaţii tracice, respectiv getice. 
Centre regionale, mai mult sau mai puţin importante, de viață economică 
şi culturală, oraşele greceşti întemeiate în teritorii barbare au exercitat 
firesc o atracţie puternică pentru populaţia autohtonă. Faptul că existau 
legături strânse între colonii şi hinterlandul lor tracic este demonstrat de 
unele obiecte de inventar, de provenienţă tracică, identificate în 
necropole (la Apollonia, de exemplu, în a doua jumătate a sec. IV a. Chr. 
apar fibule tracice), de epitetele unor divinităţi (la Odessos s-a găsit un 
relief din sec. II a. Chr., dedicat lui “Heros Karabazmos”) (1) sau chiar de 
numele aşezării (denumirea Mesambria este tracică (2)). Mai mult decât 
atât, aşa cum vom arăta în cele ce urmează, au existat printre membrii 
elitei tracice, personaje care au încercat să pătrundă în râdurile notabililor 
oraşelor greceşti, folosind probabil mare parte din averea proprie în acest 
scop (cum a făcut, de exemplu, Metokos fiul lui Taroula (3) la 
Apollonia). 

Oraşele greceşti din Pontul Stâng au fost supuse de romani în 72- 
71 a. Chr., când Marcus Terentius Varro Lucullus, guvernator al 
Macedoniei, în cadrul celui de-al treilea război contra lui Mithridates al 
VI-lea Eupator, regele Pontului, devenit unul dintre cei mai puternici 
inamici ai Romei, prin încercarea de a cuceri treptat întreaga zonă 
circumpontică şi prin ameninţarea pe care o constituia pentru securitatea 
provinciei romane Asia, creată în 133 a. Chr. În 61 a.Chr., proconsulul 
Macedoniei, C. Antonius Hybrida, personaj veros şi abuziv, a provocat, 
prin excesele sale, revolta cetăților pontice federate, care, ajutate de 
bastarni şi de geţi, l-au înfrânt în apropierea oraşului Histria, eliberându- 
se de alianță cu Roma (o inscripție atestă prezenţa lui C. Antonius 
Hybrida la Dionysopolis în iarna anului 62 — 61 a.Chr, în ajunul 
războiului cu celelalte cetăţi pontice (4)) (5). În perioada următoare, 
aceste cetăţi au intrat în aria de stăpânire a regelui get Burebista, care, în 
fruntea unei vaste uniuni a triburilor geto-dace din Slovacia şi din 

Pannonia până în Dobrogea şi până în Balcani, a supus, cu armele sau 
numai cu prestigiul forței, toate oraşele greceşti din Pontul Stâng, de la 
Olbia până la Apollonia (Dion Chrysostomos, XXXVI, 1, 4) (6). 

Octavianus a decis să rezolve problema frontierei la Dunărea de Jos 
prilejul fiindu-i oferit de un atac al geților lui Dicomes în dreapta 
fluviului, concomitent cu o mare invazie bastarnă în anul. 29 a.Chr. 
Puterea acestei populaţii de neam germanic slăbise în secolul I a. Chr., 
mai întâi sub ascendentul geto-dacilor lui Burebista, apoi sub presiunea 
sarmaților care, venind dinspre Don, îşi făcuseră apariţia în stepele de la 
răsărit de Nistru. În aceste condiţii regiunea Balcanilor a devenit foarte 
atractivă pentru bastarni (7). Alarmaţi de apariţia unei forțe atât de 
primejdioase în spaţiul pe care ei înşişi îl revendicau, romanii au 
intervenit cu toată energia. După un război care a durat doi ani (Cassius 
Dio, LI, 23 — 26) (8), armata comandată, în numele lui Octavianus, de M. 
Licinius Crassus a zdrobit nu numai masele bastarne, omorându-l pe 
regele lor, Deldon, în luptă, dar şi rezistența populațiilor tracice din 
Balcani. În ceea ce priveşte triburile getice din dreapta Dunării, 
atitudinile lor au fost variate. Rholes, căpetenia geților situaţi la est de 
triballi (în ținuturile moesilor), fiind în relaţii neprietenoase cu bastarnii, 
care îi încălcaseră teritoriul, s-a aliat cu Crassus, devenind socius et 
amicus populi Romani. În părţile de sud şi poate centrale ale Dobrogei, 
alt şef de trib getic, Dapyx, i-a primit pe romani, dimpotrivă, cu ostilitate, 
opunându-le o rezistență înverşunată, soldată cu înfrângerea şi cu 
sinuciderea sa (9). După acest moment, romanii s-au mulțumit să îşi 
afirme dominaţia în partea răsăriteană a frontierei danubiene a Imperiului 
de la distanţă, prin interpuşi, mandatarii Romei la Dunărea de Jos fiind, la 
începutul secolului I p. Chr., regii Traciei odrise, reconstituită în hotarele 
ei de odinioară (până la gurile fluviului) cu sprijinul lui Augustus (10). 

Moartea lui Rhoemetalces III, i-a dat prilejul împăratului Claudius 
să suprime regatul odris. Thracia propriu-zisă, de la sud de Balcani, a 
fost organizată ca o provincie procuratorială, iar Ripa Thraciae, inclusiv 
Scythia Minor, a fost anexată provinciei Moesia, care se întindea astfel 
de-a lungul întregii zone inferioare a Dunări, de la gura Savei până în 
Deltă şi până la ţărmul Pontului Stâng (11). Romanii au organizat 
provincia Tracia după ce au anexat regatul tracic. Există opinii diferite 
privind graniţa dintre Moesia şi Tracia, dar în anul 45 p. Chr. teritoriul 
(yopa) Odessosului constituia granița cu provincia Tracia. Oraşul a 
continuat să aparțină Moesiei şi după 86 p. Chr. când provincia a fost 
împărţită în Moesia Superior şi Moesia Inferior (12). 

În epoca Principatului, oraşele grecești au constituit scena pe care 
cetățenii s-au întrecut pentru obţinerea de onoruri variate, de titluri 
oficiale, pentru dobândirea respectului şi a recunoştinţei concetăţenilor. 
Asumarea unor magistraturi îndeplinite pe propria cheltuială, actele de 
evergetism săvârşite în momente de prosperitate sau, dimpotrivă, de criză 
a oraşului reprezentau mijlocul prin care indivizi cu o situaţie financiară 
bună, provenind din familii respectabile, în care deținerea de magistraturi 
şi evergetismul erau o constantă, puteau dobândi o poziție preeminentă în 
societatea locală sau în cadrul comunităților de oraşe greceşti constituite 
în provinciile romane. Aceste persoane puteau obţine cetăţenia romană. 

Dacă în epoca elenistică, foarte puţine persoane de origine tracică 
sunt atestate în documentele epigrafice care păstrează amintirea activităţii 
notabililor locali, probabil pentru că cetățenia coloniilor greceşti, 
clientelare regatelor barbare, nu era atractivă pentru elita tracică, 
inscripțiile de epocă romană menţionează personaje de seamă ale 
societăţii histriene sau tomitane purtând nume tracice. 

În documentele epigrafice histriene din epoca Principatului apar 5 
personaje purtând nume de origine tracică: ...XETKEAEI, binefăcător din 
tribul Boreis(?) după “a doua întemeiere a oraşului” (13), ...noc Aareuei 
(patronimic tracic (14)), binefăcător din tribul Boreis(?) după “a doua 
întemeiere a oraşului” (15), Aorodg Aare (nume tracic (16) + 
patronimic tracic (17)), binefăcător din tribul Boreis(?) după “a doua 
întemeiere a oraşului” (18), Aáð[a]s Mnviov (nume tracic (19) + 
patronimic grecesc (20)), membru de onoare al gerusiei după “a doua 
întemeiere” a oraşului (21), Zinag Aiokigovg (nume tracic (22) + 
patronimic grecesc (23)), preot al lui Dionysos, a ridicat o clădire de cult 
(otiBás) pe cheltuiala proprie (24). 

Pentru Tomis, capitală a Pontului Stâng, inscripţiile de epocă 
romană menţionează 2 personaje purtătoare de nume tracice: Xepaniov 
Aáða (nume grecesc (25) + patronimic tracic (26)), crainicul sacru 
(iepokiipv8) (27), Aáðas Aovvoiov (nume tracic (28) + patronimic 
grecesc (29)), iepevg (30). Tomis a atins apogeul dezvoltării sale în epoca 
Principatului, când a devenit centrul Comunităţii Pontice, metropola 
Pontului Stâng, prosperitatea lui atrăgând diverşi indivizi, cetăţeni 
romani, C. Arrius Quintianus, fost de două ori duumvir şi augur al 
municipiului Troesmis, menţionat, împreună cu soția sa, Claudia 
Servanta, fiul lor, Arrius Quintianus şi hbertul (Arrius) Ianuarius într-o 
inscripție funerară (31), străini care veneau, pe litoralul vestic al Mării 
Negre mai ales din Asia Mică (32), Aur. Priscius Isidoros, pontarh, 
arhiereu, arhonte la Tomis, dar şi membru în sfatul oraşelor Flavia 

Neapolis şi Antipatris (33), traci care au reuşit să pătrundă în elita 
orăşenească, Dadas fiul lui Dionysios (34). 

Printre locuitorii Callatidei menţionaţi în documentele epigrafice 
care păstrează amintirea unor magistrați şi binefăcători ai oraşului, se 
numără foarte puţini cetăţeni romani, nici un străin şi nici o persoană cu 
nume tracic. Oraşul s-a dovedit cel mai puţin receptiv la schimbare, 
foarte probabil datorită statutului privilegiat de civitas foederata. 

În inscripţiile din Dionysopolis apar Aùp (1106) Ovikrop 
ApeaBaiov ((tria nomina: cognomen roman (35) + filiaţie tracică (36)), 
EpnBos şi Aùp(ńoc) T'ovpOic Hara (tria nomina: cognomen tracic + 
filiaţie microasiatică (37)), EpnBoc. Cele două personaje sunt menţionate 
în inscripţia IGB I’, 14, o listă de efebi datând de la începutul secolului 
III p. Chr. Aur. Gourthithis fiul lui Papas era probabil fratele lui Aur. 
Laberius fiul lui Papas (tria nomina: cognomen roman (38) + filiație 
microasiatică (39)), din aceeaşi lista de efebi, fapt demonstrat de filiația 
identică a celor doi. 

La Odessos, din sec. I p. Chr. până în sec. III p. Chr. putem 
identifica în rândurile notabililor cetăţii 9 persoane care poartă nume 
tracice. Câţiva traci, probabil posesorii unor averi considerabile pe care le 
pun în slujba oraşului, reuşesc aşadar să urce pe scara socială în cetatea 
greacă (în lista preoţilor eponimi ai Odessos-ului de la sf. sec. I a. Chr — 
încep. sec. I p. Chr. (40) este menţionat şi un Kotovs Aepvouov care deţine 
cea mai înaltă magistratură dintr-un oraş grecesc în a. 42 a. Chr.). 
Descendenții lor, purtând nume greceşti, pot fi uneori întâlniți în 
rândurile tinerilor nobili (câţiva fii ai unor traci apar în listele de efebi 
odessitane pe parcursul celor trei secole:  Atovvotog Aaða, 
Aùp(ńoc) Avrinorpoc şi fratele său, Avp(niuoc) AyaOnvop, fiii unui 
Aa6og ş.a.). Inscripţiile de epocă romană de la Odessos îi amintesc aşadar 
pe: Kotv Aspvotov (nume tracic (41) + patronimic microasiatic (42)) 
preot eponim în a. 42 a. Chr. (43); Aaðas ApTreui5opov (nume tracic (44) 
+ patronimic grecesc (45)), Epnpoc (46); Avovvooc Aaða (nume grecesc 
(47) + patronimic tracic (48)), EpnBos (49); Ay60ov Aa5a (nume grecesc 
(50) + patronimic tracic (51)), EpnBoc (52); Kormvc Xpnorov (nume tracic 
(53) + patronimic grecesc (54)), EpnBoc (55); Avp(niuog) Avrirarpoc 
Aa60 (tria nomina: cognomen grecesc (56) + patronimic tracic (57)), 
EpnBoc, frate cu Avp(niuoc) Ayanvop Aaða (tria nomina: cognomen 
grecesc (58) +  patronimic tracic  (59)), Epnfocs (60); 
Măpkoc Aùp(ńoc) Xkovuig (tria nomina: cognomen tracic (61)), 
arhonte, agoranom şi preot al lui Apollo Phoebos, şi fiul său, 

Zovpo&lnc] Xkovra (nume tracic (62) + patronimic tracic (63)) 
menţionaţi într-o inscripție funerară, (64) datând din sec. III p. Chr. 

La Mesambria, AvpnhMog Povreruov6c (tria nomina: cognomen 
roman (65)), Povievric, face o dedicație către o divinitate tracă 
identificată cu Apollon (66). Dat fiind că dedică unei asemenea divinităţi, 
scrie greceşte dar poartă nume romane, este porbabil un trac care a primit 
cetăţenia romană. 

În Apollonia Mńtoxoç Tapovhov pboi SE Atkuoc (nume grecesc 
(67) + filiație dublă: tracică (68) şi romană (69)) a ridicat un templu 
dedicat lui Apollo Ietros ulterior unei distrugeri ce afectase cetatea (70), 
probabil invazia costobocilor din a. 170 p. Chr. (71) (GB P, 400, 
inscripție votivă, sec. II p. Chr.). Personajul ține să precizeze în inscripția 
pe care o ridică faptul că a fost onorat de cetate cu titlul de 
KTÍOTNG TG noeog şi că este fiul natural al lui Aéxuoc (vor òè = fiul 
natural al lui, (72), purtător al unui nume roman (A&kuog = Decimus, 
praenomen roman), probabil tot un individ de origine tracică. El însuşi 
poartă însă un nume personal grec, avem aşadar de-a face cu fiul unui 
trac care în acelaşi timp urcă pe scara socială. Este un binefăcător, dar nu 
i s-a încredinţat nici o funcţie a oraşului. Numai în momentul în care o 
nenorocire se abate asupra cetăţii (invazia costobocilor din a. 170 p. 
Chr.), pentru că este nevoie de banii de care dispunea acest individ, i se 
permite să-şi ia titlul de “fondator al oraşului”. Titluri precum: natp tig 
NOAEOG, KTioTnG Tis matpiðoc, vioc ris Poviiic, vioc Tic yepovoioc, vid 
toð Il6vrov erau împărțite, în epoca imperială, în care efervescenţa 
concurenţei în afirmarea la nivelul societăţii propriei cetăţi sau chiar pe 
plan regional (în acest caz, în cadrul Comunităţii Pontice) de către 
persoane bogate care întreprindeau acțiuni de binefacere sau îşi asumau 
sarcina costisitoare a exercitării unei magistraturi (73). 

Felul în care indivizii de origine tracică, dornici de afirmare sunt 
priviţi şi primiţi de aceste oraşe corespunde şi evoluției fiecăruia dintre 
ele în epoca romană. De exemplu, Metokos fiul lui Taroula, care 
contribuie la refacerea Apolloniei după un atac al costobocilor în sec. II 
p. Chr., primeşte titlul de kriornc Tic noAeoc, dar nu îndeplineşte nici o 
funcţie publică. Apollonienii s-au folosit de resursele financiare ale 
acestui individ într-un moment de criză, pentru a depăşi situația dificilă 
în care se găsea la momentul respectiv. Oraşul, cândva important port de 
popas între Bosfor şi cetățile de pe litoralul nordic al Pontului Euxin, 
suferise o decădere lentă, începând încă din a doua jumătate a sec. IV a. 
Chr., în epoca romană rolul său politic şi economic în regiune fiind 
minor. La Mesambria, sub un nume roman, Aur. Rutilianus, bouleutes, se 

ascunde probabil un trac, iar în Dionysopolis, din 38 de personaje, doar 2 
au în structura onomastică nume tracice. Din Anchialos, polis întemeiat 
de Traian, nu se cunoaşte nici un personaj aparţinând elitei oraşului care 
să-şi trădeze originea tracică. 

În schimb, la Odessos, care poate fi comparat cu Tomis, se observă 
tendinţe şi atitudini diferite ale elitei sociale. Ca şi metropola Pontului, 
cetatea odessitanilor a cunoscut maximul dezvoltării sale economice în 
epoca romană. Viaţa la Odessos în sec. I — III p. Chr. era intensă creând 
un mediu propice pentru afirmarea unor indivizi străini de corpul elitei 
predominant greceşti. În rândurile tinerilor nobili ai cetăţii se numără fii 
ai unor traci care poartă nume greceşti sau romane (de exemplu, 
Dionysios fiul lui Dadas, Agathon fiul lui Dadas, dar îşi precizează şi 
originea etnică negrecească. Aceste cazuri se înscriu în linia firească de 
evoluţie a procesului de elenizare pe care o cunoşteau de obicei tracii 
care pătrundeau în elita socială a unei cetăţi greceşti, a căror origine 
etnică nu mai poate fi identificată la a doua generație. Există însă şi 
personaje care poartă nume tracice, deşi înaintaşii lor sunt desemnaţi cu 
nume greceşti: Kotys fiul lui Dernaios — preot eponim în a. 42 a. Chr.; 
Dadas fiul lui Artemidoros — sf. sec. I a. Chr. — încep. sec. I p. Chr. — 
efeb; Kotys fiul lui Chrestos — efeb — sec. II p. Chr., de unde rezultă că ei 
nu se elenizează, cel puţin la nivel formal. Ei nu se simt obligaţi de elita 
din Odessos, oraş cosmopolit datorită efervescenţei vieţii sale economice 
şi care atrăgea diverşi indivizi. Ca şi la Tomis, la Odessos elita greacă 
este mai permisivă decât cea din Apollonia sau Callatis de exemplu. 
Această atitudine permite ascensiunea socială a unor traci bogaţi care 
reuşesc să exercite magistraturi importante (Kotys fiul lui Dernaios a fost 
preotul eponim din a. 42 a. Chr.) şi să se afirme în viaţa publică a 
oraşului în aşa măsură încât nu se simt obligați să îşi mai ascundă 
originea etnică sub nume greceşti, cum este cazul lui Kotys din inscripţia 
IGB P, 51bis, listă de efebi din sec. II p. Chr., anterioară Constituției 
Antoniniene, personaj al cărui tată purta un nume grecesc: Chrestos. 
Totuşi, parcursul social al etnicilor traci în cadrul elitei odessitane 
cunoştea anumite limite. Dobândirea cetățeniei romane constituia, în 
epoca Principatului o culme a ascensiunii sociale pentru notabilii oraşelor 
greceşti. Dar un personaj cum este M. Aur. Scontis, trac de origine, deşi 
deține titluri şi funcții importante la Odessos (este arhonte, agoranom, 
preot al lui Apollo Phoebos), nu reuşeşte să obțină cetățenia romană 
decât prin Constitutio Antoniniana prin care toți peregrinii din Imperiu 
deveneau cetățeni romani. El nu se bucură de evoluția pe scara socială pe 
care o cunoaşte, de exemplu, M. Ulpius Artemidoros, un grec din Histria, 

care, după ce obţine titluri onorifice din partea cetăţii şi îndeplineşte 
funcţii înalte, obține cetăţenia romană, ca o încununare a parcursului său 
social. 

DIN NOU DESPRE IULIU POPPER 


Pr. Petru Moga 


În cazul inginerului român Iuliu Popper, haloul de legendă 
protejează şi confiscă totodată realitatea istorică a personalităţii sale. Este 
ca un ecou ce reverberează continuu, după legități străine cunoașterii, 
îndepărtând de urechea și înţelegerea noastră sunetul originar, cu timbrul 
şi mesajul lui autentic. 

Convingerea noastră este că acest autentic suport istoric al temei 
Iuliu Popper este mult mai spectaculos decât legendarul colportat fără 
măsură atât de admiratorii cît şi de detractorii săi. 

Pentru demersul firesc al cercetării stratul dens legendar, îmbogățit 
de-a lungul timpului şi îmbrăcând complet nucleul real, este o provocare 
foarte serioasă. Se cere o angajare încăpățânată pentru demistificare, şi 
pentru a reconstitui apoi chipul, sperăm autentic, al lui Iuliu Popper, 
operând pentru aceasta cu informaţii verificate. 

În articolul de față ne propunem să problematizăm afirmaţia 
potrivit căreia între oamenii lui Iuliu Popper au fost şi români, ba chiar 
moșneni din Prahova (Silviu Neguţ, Căutători de noi tărâmuri, 1987 ). 

Se pleacă de la un articol publicat în ziarul ”Românul”, Buenos 
Aires, 1930, în care se face afirmaţia că "mai sunt undeva, tot în extremul 
sud, fiii şi nepoţii coloniștilor români aduşi de Popper, care deşi spun cu 
mândrie că sunt argentini, nu uită să adauge că sunt hijos de rumanos ( fii 
de români )”. Alte informaţii care să susţină şi să nuanţeze în continuare 
articolul din 1930 ( o scrupulozitate maximă ar verifica inclusiv 
autenticitatea acestuia) nu sunt accesibile sau n-au fost accesibile 
publicului românesc până la apariţia în 2005, la Editura Didactică și 
Pedagogică, R.A., Bucureşti, a monografiei de mari dimensiuni intitulată 
"Ţara de Foc şi ultimul ei conchistador-luliu Popper”, semnată de 
Gheorghe Romanescu, profesor la Universitatea “Al.I.Cuza” din lași. Că 
aceste alte informaţii sunt accesibile publicului românesc este un fel de a 
spune, pentru că în realitate monografia D-lui Gheorghe Romanescu, cea 
mai complexă şi științifică prezentare în limba română a lui Iuliu Popper, 
a avut un tiraj extrem de mic, practic inaccesibil publicului. 

Elementele care ne interesează pentru tema articolului nostru sunt 
preluate în studiul D-lui Romanescu din monografia în spaniolă a lui 
Boleslao Lewin, Ed.Plus Ultra, Buenos Aires 1974, care este la rândul ei 

cel mai serios și complex studiu apărut în Argentina pe tema Iuliu 
Popper. 

Bazându-ne pe aceste două studii și deasemenea pe cel publicat de 
istoricul Juan E. Belza în două volume, "En la isla del fuego”, Pubicacion 
del Instituto de Investigaciones historicas Tierra del Fuego, Buenos 
Aires, 1974 — 1975, cuprinzând o mare cantitate de documente oficiale 
din epocă, ne permitem să propunem o posibilă soluţie veridică în 
problema coloniștilor români aduşi de Popper în Țara de Foc. 

În mod sigur, Iuliu Popper a chemat în Argentina şi respectiv în 
Tara de Foc pe fratele său mai mic, Maxim Popper. El este numit oficial 
de Guvernul central al Argentinei la 20 aprilie 1888 ca primul comisar al 
Comisariatului San Sebastian, proaspăt înființat. La 4 august 1891, 
Maxim Popper moare la vârsta de 23 ani şi este înmormântat în colonia 
El Paramo, din zona nordică a golfului San Sebastian. — Așa cum nicio 
sursă nu afirmă că luliu Popper ar fi fost căsătorit şi că ar fi avut urmaşi, 
nici despre mult mai tânărul şi mai fragilul său frate nu se afirmă ceva de 
acest gen. Deci sămânţa de adevăr a informației din ziarul ”Românul” din 
1930, cu toate ecourile ei ulterioare, îmbogăţite generos, trebuie căutată 
în altă parte. 


Censo Nacional de 1895 (sintesis) con indicacion de edad, origen y 
profesion 


1. Ushuaia. 


1. Godoy Pedro, 37, B. Aires, militar. 
2. Muguerza de Godoy Virginia, 34, B. Aires. 
3. Godoy Laura, 12, B. Aires. 


2. Harberton 


259. Bridges Thomas, 52, argentino ciud., estanciero. 
260. Bridges Maria Ann, 52, Inglaterra. 

261. Bridges Despard Thomas, 22, Argentina, estanciero. 
262. Bridges Lucas Stephen, 20, Argentina, estanciero. 
263. Bridges Samuel Williams, 17, Argentina, estanciero. 
264. Bridges Bertha Milman, 15, Argentina. 

265. Bridges Alice Couty, 13, Argentina. 


282. Petersen Federico, 30, Suecia, mecanico. 
283. Fontan Cesario, 29, Espana, carpintero. 
284. Soto Maria, 34, Chile, sirvienta. 


163 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


4. Bahi'a Thetis. 


294. Aparicio Carlos, 29, B. Aires, marino. 
295. Serna Augusto de la, 29, E. Rios, marino. 
296. Cremona Maria, 26, B. Aires. 


5.Isla de los Estados. 


319. Luces Manuel, 50, Espana, contramaestre. 
320. Patino Manuel, 52, Espana, carpintero. 
321. Martin Pedro, Espana, herrero. 


Personal del Faro. 


354. Frigerio Jose, 30, Italia, marino. 
355. Morgan Jorge, 33, Norteamerica, cabo de mar. 
356. Morgan Elisa, 20, T. del Fuego. 


Vapor nacional Golondrina 


362. Maristany Agustin, 47, Espana, marina. 
363. Conto Domingo, 49, Portugal, maquinista. 
364. Kerne Estanislao, 30, Austria, maquinista. 


6. San Sebastian. 


375. Santa Soloma Gaspar, 37, B. Aires, policia. 
376. Diaz Jose, 35, Portugal, policia. 

377. Larres Benito, 29, B. Aires, policia. 

378. Lema Ramon, 22, Espana, policia. 

379. Bonifacini Antonio, 23, Oriental, policia. 
380. Uequia Ignacio, 32, Espana, policia. 

381. Lires Manuel, 22, Espana, policia. 

382. Gonzalez Miguel, 25, Espana, policia. 

383. Castro Sundbland Jose M., 31, B. Aires, militar. (Comisi6n limites). 
384. Backhausen Carlos, 48, Alemania, militar. 
385. Ortiz Carmen, 39, Mendoza, militar. 

386. Ortiz Juan, 25, Mendoza, militar. 

387. Ortiz Juan, 28, Mendoza, militar. 


389. Lussich Marcos, 26, Austria, minero. 
390. Mairinoch Juan, 23, Austria, minero. 
391. Pirich Esteban, 28, minero. 

392. Hostoich Vicente, 35, Austria, minero. 
393. Franatosich Antonio, 31, Austria, minero. 
394. Jurquich Mariano, 30, Austria, minero. 
395. Bussich Antonio, 28, Austria, minero. 

396. Santalis Juan, 24, Mendoza, minero. 

397. Peruzzi Carlos, 47, Italia, minero. 

398. Glade Carlos T., 34, B. Aires, agrimensor. 
399. Ansorge Bruno, 40, Alemania, quimico. 


400. Belfort Julio, 32, Alemania, empleado. 
401. Risso Clemente E., 18, Entre Rios, empleado. 
402. Botazzi Luis, 50, Italia, minero. 

403. Franco Juan de la Cruz, 34, Paraguay, panadero. 
404. Morales Gregorio, 26, San Juan, peon. 
405. Sapunar Antonio, 32, Austria, minero. 
406. Lucie Pedro, 29, Austria, minero. 

407. Saninovich Juan, 29, Austria, minero. 

408. Kirigin Nicolas, 26, Austria, minero. 

409. Jukic Marcos, 22, Austria, minero. 

410. Sapunar Jorge, 26, Austria, minero. 

411. Marovich Simon, 30, Austria, minero. 

412. Martinez Samuel, 28, Portugal, ovejero. 
413. Dicks Jack, 30, Inglaterra, ovejero. 

414. Woods Normand, 25, Inglaterra, estanciero. 
415. Norlen Allick, 28, suecia, ovejero. 

416. Beauvoir Jose Maria, 44, Italia, sacerdote. 
417. Ferrando Juan B., 25, Italia, carpintero. 
418. Bergese Antonio, 50, Italia, carpintero. 
419. Ronchi Pablo, 42, Italia, empleado. 

420. Forcina Francisco, 48, Italia, empleado. 
421. Mata Juan, 10, Tierra del Fuego. 

422. Delfrio Simon, 8, Tierra del Fuego. 

423. Casa Jose, 13, Tierra del Fuego. 

424. Chamorro Felix, 27, Entre Rios, jornalero. 
425. Iturralde Pedro, 47, B. Aires, jornalero. 
426. Cornero Francisco, 31, Francia, jornalero. 
427. Ipeconi Miguel, 24, B. Aires, carpintero. 
428. Beltran Andres, 30, Escocia, ovejero. 

429. Rey Antonio, 21, Espana, minero. 

430. Torres Pascual, 30, Chile, minero. 

431. Raddich Jose, 31, Austria, minero. 

432. Raddich Jorge, 21, Austria, minero. 

433. Arpi M. Candelaria, Chile, 27, costurera. 
434. Cornero Emilio Eulogio, 1, Chile. 

435. Chamorro Isabel, 30, Tierra del Fuego. 
436. Chamorro Marcos, 2, Tierra del Fuego. 
437. Rufino Luisa, 29, Italia, religiosa. 

438. Masobrio Rosa, 44, Italia, religiosa. 

439. Gutierrez Rosa, 33, Chile, religiosa. 

440. Oyarzun Maria A., 15, Chile, religiosa. 
441. Mata Ma. Patrocinio, 8, Tierra del Fuego. 
442. Nicola Ma. Luisa, 16, Tierra del Fuego. 
443. Pezzoli Jose, 40, Santa Fe, policia. 

444. Wiche Previterio, 37, B. Aires, policia. 
445. Ramos Juan de Dios, 49, Santa Fe, policia. 
446. Castro Vicente, 39, Cordoba, policia. 

447. Castoldi Daniel, 34, Italia, policia. 


( Juan E. Belza — En la isla del fuego — pg.41 +48) 


Istoricul E. Belza reproduce în studiul său rezultatele 
recensământului oficial întreprins pe seama Ţării de Foc în 1895, 
respectiv la doi ani de la moartea lui Iuliu Popper, cu indicarea numelor, 
a vârstei, a originii şi a profesiei. Pentru localitatea Ushuaia şi pentru 
navele care țineau de portul Ushuaia sunt consemnate persoane ocupând 
pozițiile 1 — 258 din recensământ, pentru colonia Harberton, sunt 
poziţiile 259 — 281 din recensământ, pentru Lapataia poziţiile 282 — 293, 
pentru Bahia Thetis poziţiile 294 — 318 din recensământ, pentru Isla de 
los Estados poziţiile 319 — 353, personalul ”Farului” ocupă pozițiile 354 
— 361, pentru "Vapor nacional Golondrina” poziţiile 362 — 374, iar 
colonia San Sebastian, întemeiată de Iuliu Popper avea la acea dată 
colonişti cunoscuţi în poziţiile 375 — 447. Dimensiunea coloniei San 
Sebastian, numărând la doi ani după moartea lui Popper, 73 de persoane, 
este cert comparabilă doar cu Ushuaia, care era oficial reşedinţa 
guvernatorului local. 

La categoria mineri, majoritatea sunt consemnați ca provenind din 
Austria. Înţelegem că nu este Austria de astăzi, ci Imperiul Austro — 
Ungar, din a doua jumătate a secolului al-XIX-lea. Fiind în continuare 
atenți la numele de familie, mult mai greu de consemnat, convenabil 
pentru utilizatorii limbii spaniole decât se putea face acest lucru cu 
numele de botez, vom constata că, cu doar câteva excepţii, sunt nume din 
spațiul iugoslav. La poziția 405 apare însă un miner de 32 ani, ca 
provenind din Austria, pe nume SAPUNAR ANTONIO, iar la poziția 
410 un alt miner, de 26 ani, tot din Austria, se cheamă SAPUNAR 
JORGE. 

Putem accepta, fără riscuri majore, să citim în formularea Antonio 
şi Jorge, numele româneşti cunoscute, Anton şi Gheorghe. Iar numele de 
familie Sapunar îl citim ca fiind numele românesc de SĂPUNAR(U). 
Așa cum iugoslavii care s-au aventurat să spele nisip aurifer în coloniile 
— flotaţii întemeiate de Iuliu Popper, fiind consideraţi austrieci, deoarece 
proveneau din Imperiul Austro-Ungar, devine plauzibilă prezenţa alături 
de ei a unor români, transilvăneni sau nu, dar provenind de pe teritoriul 
Imperiului Austro-Ungar. 

Pe Antonio Sapunar, de 32 de ani în 1895, îl găsim în 1891 pe lista 
celor 66 de persoane angajate la Buenos Aires şi trimise în Țara de Foc 
de către Iuliu Popper. Dacă erau chemate din Europa de către Iuliu 
Popper sau de către altcineva, special pentru colonizarea Țării de Foc, nu 
ştim. Pe Antonio Sapunar îl găsim la poziția 64, şi presupunem că avea 
atunci 28 de ani. La poziţia 23 — 24 găsim încă doi Sapunar, pe Tadeo şi 
Nicolas. 

Din caietul de însemnări aparținând comisarului Maxim Popper și 
aflat într-o colecție particulară din Argentina aflăm numele persoanelor 
care lucrau în El Paramo, Rio Grande și Slogget, la data de 9 februarie 
1891. Dintre acestea, la un total de 69 de nume regăsim pe Tadeo 
Sapunar şi Antonio Sapunar, lucrători amândoi în colonia Slogget. 

Presupunând că numele de botez au fost de fiecare dată corect 
consemnate, am avea semnalată în Țara de Foc prezenţa a patru persoane 
cu acelaşi nume de familie, cu sonoritatea românească de Săpunar(u), şi 
având numele de botez : Antonio, Jorge, Tadeo şi Nicolas, adică : Anton, 
Gheorghe, Tadeu şi Nicolae. — Nu sunt singurii care, între lucrătorii lui 
Iuliu Popper, par fraţi sau rude apropiate, având același nume de familie. 
Ceea ce înseamnă că veneau în grup sau pentru a fi împreună, chemaţi de 
rude sau prieteni. 

După moartea lui Iuliu Popper, când proiectele sale s-au prăbuşit, 
faptul că există totuşi între cei 73 de rezidenți din San Sebastian, doi 
Sapunaru, cu statut de mineri, ne îngăduie să presupunem o autohtonizare 
a acestora, întemeierea de familii şi existența unor urmași, care la nivelul 
anului 1930, mai știau că sunt hijos de rumanos. 

Până la apariția unor eventuale noi documente, singurele certitudini 
sunt cele semnalate: au existat români între oamenii lui Popper, unii au 
rămas în Ţara de Foc, dar proveniența lor este legată de spațiul fostului 
Imperiu Austro-Ungar. 

„AVENTURA MOLDOVENEASCĂ” A CAZACILOR 
DIN A DOUA JUMĂTATE A SEC. AL XVI-LEA 


Prof. Emilia Râncu 
Şcoala gimnazială Centrală Câmpina 


Complexitatea conjuncturii geopolitice din a doua jumătate a sec. al 
XVI-lea în zona sud-est europeană a adus pe cazacii zaporojeni într-o 
interesantă relaţionare cu românii est-carpatici. Înaintarea otomanilor în 
inima bătrânului continent, în urma căderii Bizanțului şi a înfrângerii 
Balcanilor a permis o intensificare a legăturilor ţărilor române cu 
Polonia, mai întâi, şi apoi cu Ucraina apuseană, cu cazacii zaporojeni, iar 
mai apoi cu îndepărtata Rusie Moscovită. Viabilitatea statalității 
Moldovei reprezenta „un scut”al acestor popoare slave, implicate în 
tentativele de a opri expansiunea Imperiului Otoman în Europa de 
Răsărit. 

Cazacii zaporojeni, al căror mod de viaţă este cunoscut încă de pe 
timpurile Rusiei Kievene (1), se organizau ulterior, în perioada bizantină, 
la pragurile Niprului, pentru a respinge atacurile tătarilor (2), făcând 
parte, la jumătatea sec. al XVI-lea, din statul polono-lituanian (3). În 
istoriografia română cazacii zaporojeni sunt de obicei reprezentaţi drept 
mercenari, pe cât de importanţi şi bravi, pe atât de nestatornici şi 
conjuncturişti. Cum Moldova mijlocului de sec. al XVI-lea devenise 
arena unor tulburări permanente(4), s-a intensificat la maxim activismul 
zaporojenilor în direcția instalării omului lor pe tronul domnesc, 
transferat deja, din porunca Porții, de la Suceava la laşi. Aveau loc, 
aşadar, adevărate „aventuri moldoveneşti” ale cazacilor în Moldova, 
după expresia istoricului ucrainean Mihail Hruşevski (5), expediţii 
militare cu scopul de a susţine un pretendent sau altul pe tronul de la Iaşi, 
însoţite de incendierea şi jaful localităţilor moldave (6). Nicolae Iorga 
remarca, în acest context, că „Moldova ajunsese pentru cazaci câmpul 
clasic al aventurilor războinice şi comoara prăzilor” (7), incursiunile 
zaporojene fiind instigate, se pare, şi de guvernul moscovit. Devastările 
în masă ale pământurilor vrăjmaşilor lor erau o „normă de conduită 
militară” şi o sursă de existenţă pentru cazaci (8) care aveau drept ţintă 
orice duşman, începând cu populația civilă şi cu militarii otomani din 
suburbiile fostei metropole bizantine până la co-naţionalii ucraineni din 
Polonia, rutenii. 

Un episod cu implicări politice directe , deşi cu un caracter 
aventurier, în viaţa politică a Moldovei de la jumătatea sec. al XVI-lea a 
fost legat de Dimitrie Wisniowiecki, considerat drept persoana care a pus 
temelia organizării cazacilor la pragurile râului Nipru şi care, realiza o 
tentativă nereuşită de a se înscăuna pe tronul moldovenesc. Acest nobil 
polonez de origine ucraineană a căzut într-o cursă în timpul expediției 
sale din Moldova (1563), fiind trădat de boierii moldoveni şi apoi 
extrădat spre pierzanie autorităţilor otomane (9). Moartea tragică a lui 
„Dumitraşco”, numit de istoricul Mihail Hruşevski „un aventurier de 
stepă, nestăpânit şi cu largi viziuni” a avut menirea să „netezească calea 
spre Moldova a mai multor lideri ai cazacilor”, inclusiv a lui Bogdan 
Hmelnițki şi a fiul său Timuş Hmelniţki(10). 

În Moldova celei de-a doua jumătăţi de sec. al XVI-lea, socotită 
drept „arena unor tulburări permanente”, lon Vodă cel Viteaz încheia la 
Hotin, în iunie 1572 o alianță moldo-polonă cu Jerzy Jazlowiecki, 
voievod al Ruteniei şi mare hatman al Coroanei ce-i permitea recrutarea 
armatei sale din Ucraina pentru confruntarea cea mare cu turcii (11). 
Dacă la apelul inițial al domnului au răspuns doar cazacii poloni, ulterior, 
victoriile lui lon Vodă de la Brăila, Tighina, din Bugeac şi Cetatea Albă 
vor fi obţinute şi cu sprijinul cazacilor zaporojeni ( de pe Nipru). Cu toate 
că finalul lui Ion Vodă cel Viteaz a fost tragic, alți pretendenți la tronul 
moldav au urmat exemplul lui şi al sprijinitorilor acestuia. 

În a doua jumătate a sec al XVI-lea, cel mai încercat de 
pretendenţii la tron ce veneau la domnie cu sprijin cazac a fost Petru 
Șchiopul. Uzurpator de tron al lui Ion Vodă, Petru Șchiopul era primul 
Basarab care urca pe tronul Muşatinilor la 24 iulie 1574, cu sprijinul şi la 
iniţiativa fratelui său Alexandru al II-lea, domnul Țării Româneşti, cu 
ajutor turcesc şi tătăresc (dublase tributul la 80.000 de galbeni), având şi 
concursul unor împrejurări dificile din armata predecesorului său cu care 
se confruntase. 

Cronicarul Azarie îl prezenta pe acest domn ca pe un chip perfect de 
stăpânitor după legile divine, iubitor al ţării „bărbat de neam bun şi iubitor 
de bine, frumos, cu suflet luminat, milostiv în apucături, foarte darnic, 
urând nedreptatea, bun față de săraci şi judecător drept, căci după 
scripturi, cinstea domnului iubeşte dreptatea...”(12). La fel şi cronicarul 
Grigore Ureche în „Letopiseţul Țării Moldovei” îl prezintă pe Petru 
Șchiopul ca pe un domn ideal, înzestrat cu toate calităţile necesare unui 
conducător, însă în realitate — afirmăm noi — nu pe cele esenţiale: „Blând, 
ca o matcă fără ac, la giudeţ dirept, nebeţiv, necurvar, nelacom, 

nerăsipitoriu... spre săraci milostiv, ţării apărătoriu ... cu de toate 
podoabele câte trebuie unui domn de cinste”(13). 

În realitate însă, fire slabă, temătoare, bolnăvicioasă, având şi 
infirmitatea superficială — după părerea lui Nicolae Iorga — ce i-a pricinuit 
porecla exagerată sub care este cunoscut în istorie, Petru Şchiopul a 
domnit fără strălucire în două rânduri (1574-1579; 1582-1591). 

Liniştită ar fi fost domnia lui Petru Șchiopul dacă nu ar fi avut de 
preîntâmpinat diferiți pretendenți, care îşi legitimau pretenţiile la tron, 
inventând adeseori rudenia cu Ion Vodă cel Viteaz, pretendenți ridicaţi cu 
sprijinul şi din rândul cazacilor, ale căror acțiuni au găsit un puternic 
ajutor din partea celor mulți, care se împotriveau asupririi domnului lor, 
văzând în noii domni posibilitatea schimbării în bine a situaţiei acestora. 
Chiar în iulie 1574, reprezentantul Veneţiei la Istanbul consemna că 
“moldovenii nu voiesc să asculte de voievodul Petru”(14), iar în 22 oct. 
acelaşi an se raporta dogelui că, aceştia l-ar fi preferat pe Bogdan Vodă 
Lăpuşneanu, aflat atunci în Moldova. Această stare de spirit, ca şi 
ostilitatea mediului cazac față de Petru Șchiopul era menţinută şi de unii 
pribegi, partizani ai lui lon-vodă, care se pripăşiseră în căzăcime, precum 
logofătul Petre Albotă şi Țopa ( sau Ceapă — după Grigore Ureche), fost 
pârcălab de Roman (15). 

Cea dintâi încercare de uzurpare de tron, din iunie 1577, a aparţinut 
unui anume Creţul — ridicat din mijlocul căzăcimii, care invoca drept 
temei al acţiunii sale rudenia cu Ion — Vodă, dându-se frate după mamă cu 
fostul domn. Pretendentul avea ca susținători în ţară pe un Filipovschi, 
căruia Petru îi va confisca drept pedeapsă satul Brecicanii şi pe fostul 
logofăt Vasile Bălţatu, căsătorit cu o soră a lui Bogdan Lăpuşneanu, 
Chiajna(16). Petru Șchiopul îşi va vedea liniştit de afacerile legate de 
zidirea Galatei — 10/24 iunie 1577 — după acel atac eşuat. 

În august — septembrie 1577 un “oarecare loan ... valahul ce se 
pretindea din neamul domnilor moldoveni” ( cum arată o scrisoare a 
principelui Transilvaniei Christofor Bathory), intră în Moldova cu 
cazacii, dar este respins, iar la sfârşitul lui noiembrie 1577 va reveni pe la 
Soroca, unde după o ciocnire victorioasă înaintează până la laşi, pe care 
îl ocupă după două zile de lupte cu detaşamentele otomane şi moldave 
ale lui Petru Șchiopul . Acest nou pretendent era, aşa cum îl arată 
mărturiile, frate cu lon-Vodă şi cu Creţul, numindu-se Ivan sau Nicoară 
Potcoavă pentru că, aşa cum scria Nicolae Costin, “frângea în mâini 
potcoave de car”; avea 35-40 de ani, “blond, frumos”, purta - spune un 
raport din 12 dec. 1577 — “după obiceiul domnilor Moldovei o barbă 


foarte lungă”(17). Sugestiv pentru succesul său este şi sprijinul venit din 

interiorul ţării din partea a “o samă de boiari de ţară” care, aflând de 
existența unui frate a lui lon —vodă şi voind să scape de Petru, îl cheamă 
în ţară, asigurându-l de ajutorul lor, făcând demersuri şi la voievodul de 
Kiev, cneazul Constantin şi starostele de Bar pentru a-l ajuta pe 
Potcoavă. De fapt, el se bucura de adeziuni şi mai largi: „fosta-u şi oaste 
de ţară cu cazacii — scria Grigore Ureche — că mulţi se închinară”, situație 
confirmată şi de mărturiile externe: împăratul Rudolf al II-lea era 
informat că Potcoavă a fost aşezat domn de către cazaci “cu voinţa ţării”; 
sultanul, cerându-i lui Christofor Bathory în 16 dec. 1577 să dea ajutor 
lui Petru Șchiopul, adăuga că: Potcoavă intrase în Moldova cu sprijinul 
unor elemente din interior(18). Dar domnia noului voievod rămânea 
condiționată nu numai de adeziunea poporului, ci şi de recunoaşterea din 
partea celorlalte state, mai ales din partea Porții. Începând cu 29 nov. 
1577, lon —Vodă adresa solii, vestind venirea sa la cârma ţării, cerând 
ajutor şi relaţii de prietenie ori pentru a aduce steag de domnie — şi pare- 
se, oferindu-se şi urcarea haraciului — bistriţenilor, polonilor şi turcilor, 
dar fu respins. Încă de la început, oficialităţile din Istanbul luau măsuri 
împotriva noului domn, dând poruncile cuvenite sangeacilor dunăreni de 
la Vidin, Nicopole, Silistra, beiului de Tighina şi principelui 
Transilvaniei. O neinspirată iniţiativă tactică a taberei lui Petru, de a 
aşeza vitele ( ce serveau la aprovizionarea armatei) în faţa oastei, 
crezându-se greşit că armele de foc ale cazacilor se vor irosi asupra 
acelor animale, aduce înfrângerea lui Petru la Docolina, pe Prut. Domnul 
Moldovei fuge la Roman unde primeşte ajutorul unor trupe transilvănene. 
Respins de Poartă, având împotrivă-i trupe trimise de principele 
Transilvaniei, de voievodul Ţării Româneşti şi fireşte de otomani, văzând 
şi ostilitatea regelui Poloniei, Nicoară Potcoavă se retrage din ţară pe la 
Soroca şi trece Nistrul în Podolia, dându-i posibilitatea lui Petru 
Șchiopul, ce stătuse până atunci în Muntenia, să revină în capitala sa la 1 
ian. 1578 (19). 

Tragic i-a fost sfârşitul fratelui şi urmaşului în vitejie al lui Ion- 
Vodă Viteazul, care prins de ducele de Zbaraz, apoi de palatinul Podoliei, 
Nicolae Seniawski şi întemnițat, o vreme, va sfârşi eroic sub securea 
gâdelui polon ce respecta porunca lui Ştefan Bathory, care la rândul lui 
dădea curs intervențiilor făcute de oficialitățile din Istanbul şi de Petru 
Șchiopul ce trimise suveranului daruri: 50 boi, 4 butoaie cu vin, 2 butii cu 
peşte sărat, un cal de rasă. Mare freamăt de nemulţumire cuprinsese 
mulțimea din piaţa de la Liov care participase la execuţia celui ce arăta că 
a fost condamnat fără vreo vină, că slujise cu credinţă şi vitejie regatul, 
luptând împotriva „duşmanilor numelui creştinesc” şi care gândise să 

facă din Moldova un zid împotriva păgânilor. Nedreptatea ce se săvârşise 
în piaţa Liovului, la 16 iunie 1578 (20), ca şi puternicul răsunet pe care 
faptele de vitejie ale lui Nicoară l-au avut, va fi mai târziu recunoscută, şi 
oraşul Gdansk va da cinstire acestui luptător pentru legea străbună şi 
pentru dreptate prin înălțarea unei statui a curajosului pretendent 
moldovean în faţa clădirii Arsenalului ce se păstrează şi astăzi. 

Dar nici cu acest sacrificiu domnia lui Petru Șchiopul nu avusese 
linişte, trebuind la începutul lunii februarie 1578 să părăsească cu atâta 
grabă Iaşul, încât doamna Maria rămânea în capitala ocupată de cazacii 
conduşi de un „domnişor” — Alexandru — frate cu Potcoavă. Nici bine nu 
sosise la Înalta Poartă Ahmed - ceauş cu tratatul turco-polon ratificat, 
adăugând şi scuzele polonilor pentru acţiunile lui Nicoară, că la 20 
februarie 1578, un olac dădu vestea năvălirii lui Alexandru (21). Acesta 
stârni mânia sultanului care-l va pedepsi pentru incapacitate pe 
susținătorul domniilor Ţărilor Române, Mihail Cantacuzino, pregătind, se 
pare, aceeaşi soartă şi pentru voievodul moldovean şi cei doi bei 
musulmani auxiliari, ce fuseseră învinşi şi ei asemeni lui Petru (22). Nu 
peste mult timp, la 13 aprilie 1578, Mahomed-paşa era înştiințat de 
victoria lui Petru Şchiopul care, ajutat de 3 detaşamente de otomani, 
ardeleni, şi munteni, îl asedie pe Alexandru, iar acesta, încercând o ieşire, 
fusese prins, cazacii urmăriți, iar lângă iezerul Ciurbeştilor fuseseră 
măcelăriți (23). Greu rănit, conducătorul lor murea curând după aceea, iar 
cei 200 de prizonieri cazaci fură duşi la Istanbul şi condamnaţi la galere; 
întrebaţi de sultan de ce au ocupat Iaşul, ei au răspuns că au venit la 
cererea moldovenilor. Aceeaşi afirmaţie o întâlnim într-o scrisoare a 
regelui Poloniei către sultan, ca şi într-un raport al agentului britanic de la 
Paris, din 16 martie 1578 (24). 

La 26 iulie 1578 un alt domnişor se înfățișa la Nistru, un oarecare 
fiu al lui Alexandru Lăpuşneanu, identificat cu Petru Miotla (25), un 
hatman al cazacilor zaporojeni care mergea în fruntea a 4000 de cazaci 
spre laşi, încercându-şi norocul la domnie, dar a sfârşit executat prin 
sfâşiere cu caii. Numeroase solii şi scrisori soseau la Poartă din partea 
polonilor, moldovenilor, ardelenilor şi invers, prin care se cereau 
ajutoare, se anunțau înfrângeri sau victorii, se căutau dezvinovăţiri, se 
făceau ameninţări, şi toate acestea fiind generate de acele vremi tulburi 
când securitatea lui Petru Șchiopul, domnul impus de turci, era mereu 
ameninţată de „domnişorii” ridicaţi din căzăcime. 

În septembrie 1578 un alt corp de cazaci conduşi de Constantin, 
fiul lui Nicoară Potcoavă se apropia de hotarele Moldovei, îndemnat de 
slăbiciunea lui Petru Șchiopul, cu gând să încerce ocuparea tronului (26). 

Atras de beiul Tighinei cu promisiunea unei intervenţii pe lângă sultan 
pentru dobândirea domniei Moldovei, Constantin a fost reţinut, trimis la 
Istanbul şi arestat. Când, în sfârşit, trimisul Poloniei săvârşea la Poartă 
împăcarea cu turcii şi tătarii pe la sfârşitul lui octombrie 1578, sosea şi 
vestea biruinţei lui Petru în faţa a 5000 de năvălitori cazaci în frunte cu 
un şef al lor, un alt Constantin — fiul lui Ştefan Lăcustă (27), biruinţă ce a 
avut loc la 12 octombrie 1578 şi unde 3000 de cazaci şi-au aflat sfârşitul. 

Neremarcându-se prin vitejie asemeni înaintaşului său lon-Vodă, 
slab şi neputincios, Petru Șchiopul atrăgea prin slăbiciunea sa numeroşi 
pretendenți care, profitând şi de sprijinul din interiorul ţării, căutau 
momentul prielnic pentru instalarea la tron, creând o situaţie tulbure ce 
făcea impresie proastă la Poartă, motiv pentru care turcii se hotărăsc să-l 
înlocuiască. În asemenea condiţii, la 21 noiembrie 1579, Petru Șchiopul 
primeşte ordinul de mazilire din partea sultanului, după ce, la 23 
noiembrie acelaşi an, Germigny, trimisul regelui Franţei la 
Constantinopol anunţa pe acesta că, capuchehaia lui Petru Șchiopul a fost 
strangulat şi s-a trimis un ceauş în „Bogdania”să-l aducă la Înalta Poartă 
pe fostul domn cu lanţuri la picioare (28). Aşadar, în ultimele zile ale 
lunii decembrie 1579, Petru împreună cu doamna Maria şi fiica lor 
soseau la Constantinopol şi cu un tain de 40-60 de aspri pentru întreţinere 
luau drumul Alepului, trăind mereu cu speranţa revenirii în Moldova. A 
fost înlocuit prin intervenţiile unui sudit venețian, albanezul Brutti şi a 
vizirului Sinan, văr cu acesta, precum şi ca urmare a intervenţiei mamei 
sultanului, cu Iancu Sasul — fiul natural al lui Petru Rareş, sas ardelean, 
fost servitor al lui Despot-Vodă (29). 

Aţâţat în lupta pentru domnie de ambiţioasa-i mamă Ecaterina, 
Iancu luase drumul Constantinopolului, acolo unde se ţeseau şi se 
desfăceau domniile, reuşind să obțină protecţia unor oameni cu mare 
influenţă, iar apoi, numit domn în locul lui Petru Șchiopul se întorsese în 
Moldova unde ajunse la sfârşitul lunii decembrie 1579. Pentru banii grei 
pe care i-a plătit ca să obţină domnia — peste 150.000 de galbeni: 80.000 
sultanului, 20.000 mamei sultanului şi 50.000 marelui vizir Sinan-paşa — 
pentru creditorii care trebuiau plătiţi, pentru averile ce şi le aduna în caz 
de mazilire, Iancu Sasul se dedă la cumplite jafuri şi înrobiri, cum rar îi 
fu Moldovei să vadă (30). Măsurile pe plan intern provocară ample 
nemulțumiri, culminând cu răscoala lăpuşnenilor, precum şi cu pribegia 
unor mari boieri care-l reclamară la Poartă, cerând mazilirea. Şi actele 
sale de politică externă conlucrau, prefigurându-i apropiatul sfârşit: 
profitând de duşmănia dintre Polonia şi Turcia, va adopta acte de 
neprietenie față de rege, oprind pe nobilii sau negustorii poloni ce 

tranzitau prin ţară, luându-le averile, deschizând scrisorile ambasadorilor 
englezi; profitând de relațiile încordate dintre imperiali şi regele polon, 
întreținea legături secrete cu imperialii prin Hans Rueber, comandantul 
lor din Ungaria superioară, generalul din Caşovia unde-şi asigură şi un 
adăpost spre care, în situaţii dificile, voia să treacă cu forţa prin Polonia 
spre Germania, la Kesmark (31). Denunţat sultanului este capturat la 
Sniatin, la 14 septembrie 1582 de starostele Nicolaj Jazlowicki, unde 
spoliat de bunurile sale a fost decapitat, iar la 28 sept. acelaşi an, a fost 
declarat rebel, „tulburător de pace şi oprimator al sărăcimii”(32). 

La insistenţele boierilor pribegi care aveau nevoie de un domn 
docil, precum şi din raţiuni financiare bine întemeiate ale sultanului, este 
înscăunat pentru a doua oară pe tronul Moldovei, la 17/27 oct. 1582, tot 
„cuviinciosul şi blândul domn” Petru Șchiopul. În ciuda numeroaselor 
trupe turceşti, muntene şi ardelene cu care venea însoțit pentru 
reînscăunare, fusese primit cu braţele deschise — se înţelege de către 
boierii care avuseseră în lancu un termen de comparaţie, nemaiavând de 
astă dată nevoie să-şi câştige tronul cu armele. Dar se vede că realegerea 
s-a datorat în mare parte şi darurilor însemnate făcute la Poartă. Se crede 
că ar fi crescut tributul Moldovei cu 10.000 de galbeni, luând asupra sa şi 
plătind şi datoria lui Iancu (33).La acestea se mai adăugau darurile în 
bani către sultan şi mama acestuia, precum şi obligația către sprijinitorii 
la domnie — Sinan-paşa şi preceptorul sultanului — de a plăti banii 
acestuia, remarcă făcută şi de rezidentul imperial de la Constantinopol, 
Preuner: „Petru, înainte de plecare a împărțit până la 80.000 de coroane, 
încât mulţi cred că, chiar dacă ar rămânea în liniştită stăpânire a ţării timp 
de câţiva ani, încă nu ar putea plăti o asemenea sumă”(34). 

Angajând poporul la aşa datorii, slugarnic şi duplicitar în afară, 
tolerant faţă de abuzurile celor mari în interior, Petru Șchiopul nu se va 
bucura nici în această domnie de o stăpânire liniştită. Năvălirile căzăceşti 
reîncep odată cu instalarea sa pe tron, fără a mai fi însoţite aşa des de 
pretendenți, cu excepţia unui anume Petru Cazacul şi a unuia, numit Ivan. 
Petru Cazacul, unul dintre fiii nelegitimi ai lui Alexandru Lăpușneanu, 
rezultat dintr-o relaţie a acestuia cu o femeie a cărei identitate nu se 
cunoaşte, a hălăduit o vreme şi pe la pragurile Niprului, unde şi-a făcut 
mulți prieteni, mai ales printre cazacii zaporojeni care l-au îndrăgit, se 
pare, datorită ţinutei sale impunătoare şi plăcute, dar mai ales, a bărbăţiei 
şi a vitejiei sale (calităţi apreciate de cazaci ) şi s-a identificat cu aceştia, 
fiind receptat de contemporani ca având obârşie căzăcească. În vara 
anului 1586 avem informaţii că s-ar fi derulat prima lui încercare de a 

prelua tronul părintesc (35). Se pare că, având şi susținerea secretă a 
marelui cneaz şi ţar al Moscovei, Feodor ( 1584-1598) şi a regelui polon 
Sigismund al III-lea (1587-1632), Petru Cazacul , întreprinde, împreună 
cu 15.000 de cazaci, o expediţie în Moldova, fiind învins de oastea lui 
Petru Șchiopul, care va trimite la Înalta Poartă, la 12 iunie 1586, 40 de 
cazaci capturați cu această ocazie şi tot atâtea capete tăiate de la cei 
căzuţi în luptă. 

Un alt pretendent la tronul Moldovei a fost Ivan care, năvălind 
împreună cu cazacii în nov. 1587 şi biruit „din sus de Ţuţora” de Petru, 
sfârşeşte tragic într-o mănăstire unde i s-au tăiat nasul şi urechile (36), iar 
un anume Lazăr, care va constitui o primejdie reală pentru domnul 
moldovean în ianuarie 1591 (37), va fi alungat cu sprijinul Poloniei. 

Tot tulburători de domnie erau şi acei pretendenți ce mergeau la 
curtea imperială şi la cea papală pentru a cere ajutor, în schimbul căruia 
făceau mari făgăduinţe pe care Petru Şchiopul nu fusese în stare să le 
respecte. Aşa era şi Ştefan — se pare fiul lui Alexandru Lăpuşneanu (38) — 
care cerea ajutor de la Sixt al V-lea, în vara lui 1589, făgăduind acestuia 
în caz de izbândă 50.000 de galbeni, ruperea relaţiilor cu turcii şi chiar 
unirea bisericii române cu biserica catolică. Tot astfel de demersuri le 
făcea la curtea apuseană un anume loan Bogdan ce se dădea frate cu 
„Ivonia” ori un anume Despot, pretins fiu de domn (39). 

Şirul greutăților din a doua domnie a lui Petru continuă cu vestea 
tristă a mazilirii domnului şi a chemării la Poartă în toamna anului 1589, 
ştire datorată nevoilor financiare ale noului vizir Sinan şi nicidecum 
cauzată de vreo vină a voievodului moldovean. Cu toate că obişnuitele 
sume de bani erau trimise Turciei (200.000 de galbeni sultanului şi 
60.000 de galbeni vizirului) se făcu totuşi o schimbare: nevârstnicul său 
fiu — care avea cinci ani — ce primise steagul de domnie la 18 dec. 1589 
de la trimisul sultanului, Emir-Alem, fu uns domn la 2 ian. 1590 de către 
mitropolitul Moldovei (40), deşi în realitate tot Petru cârmuia ţara, 
copilul figurând doar — potrivit tradiției — primul în lista de martori a 
documentelor. 

Dar nesăţioasa lăcomie a turcilor nu se va opri aici, şi la puţin timp 
după aceea, în 1591, domnul fu înștiințat să sporească tributul, lucru ce-i 
va definitiva hotărârea sa, ca ridicându-se din scaun cu familia, averea şi 
100 de boieri credincioşi să ia drumul lung al exilului. Bilanţul politic al 
anului 1590 şi împrejurările anului 1591, fatale pentru familia 
Mihneştilor, mazilirea marelui vizir îi arătau lui Petru necesitatea unei 
apropiate pribegii pentru care făcea pregătiri subtile: la 17 ian. 1591 avea 
loc cununia secretă cu roaba Irina Botezata, oficiată de mitropolitul 

Gheorghe Movilă, Ghedeon — episcopul de Rădăuţi şi Anastase — stareţul 
mănăstirii Galata, al cărui act semnat de vornicul Eremia, logofătul 
Stroici, hatmanul Andrei, hatmanul Gheorghe şi alții, trebuia făcut public 
după ieşirea domnului din ţară; pentru că anul financiar se încheia la 15 
august, cu puţin timp înainte, Petru Șchiopul, conştiincios şi cu aptitudini 
de contabil, va fi ordonat toate socotelile şi actele de cancelarie — lucru 
mărturisit de de boierii lăsaţi la cârmă în lipsa sa: Nestor Ureche, 
Gheorghe — pârcălabul, Jora — pârcălabul, Stroici — vistiernicul, Toader 
Veveriţă — secretarul şi lonaşco — uricariul (41). Însoţit la plecare de o 
suită de cel puţin 500 de oameni — boieri care petreceau convoiul 
domnesc cu oşti până la marginea ţării, - din care nu lipseau: roaba Irina, 
ajunsă doamnă, domniţa Maria — fiică şi soţul ei Zotu — spătarul, tânărul 
coregent Ştefan cu al său profesor Teodosie Barnovschi, cei trei 
Movileşti — Eremia, Simion şi Toader — hatmanii Andrei şi Gheorghe şi 
alți boieri de starea a doua şi a treia, Petru Șchiopul a luat drumul 
pribegiei; trecând mai întâi prin Pocuția (unde drumul n-a fost închis 
pentru „prietenul credincios şi util al Poloniei”) s-a îndreptat apoi spre 
Satu Mare la contele Hardegg — pe care-l cunoştea de doi ani - de unde 
lua legătura cu arhiducele Ernest, fratele împăratului, anunţându-l că şi-a 
părăsit tronul din cauza primejdioasei lăcomii turceşti (42). 

Cu permisiunea împăratului fostul domn al Moldovei se va opri în 
Austria, la Tirol unde 1 se va fixa drept reşedinţă oraşul Bolzano şi unde a 
trăit cu a sa curte, supravegheat tot timpul de arhiduce, care-i controla 
corespondenţa, ca şi drumul oamenilor săi la Veneţia pentru interese 
comerciale, acuzându-l pe fostul domn de relaţii secrete cu turcii. Unii 
boieri din suita domnului au rămas până la sfârşit în preajma acestuia, 
alţii însă s-au aşezat în Polonia, lângă Nistru, de unde sperau o eventuală 
întoarcere în ţară, odată cu posibila revenire în scaun a domnului lor 
pentru care, până în 1593 a făcut demersuri la Poartă influentul Andronic 
Cantacuzino (43), încurajat, mai ales, de revenirea la marele vizirat a lui 
Sinan-paşa. Cu acest prilej a ieşit la iveală adevăratul motiv ce l-a 
determinat pe domn să plece, act considerat până atunci de boieri ca o 
mare greşeală politică. Că schimbarea din Moldova de la 1591 reprezenta 
repercusiunea unui nou regim instalat la Constantinopol, odată cu 1 iunie, 
o dovedeşte chiar Petru Şchiopul în scrisoarea trimisă lui Sinan unde 
spunea că, „a plecat din domnie întrucât se temea că după mazilirea 
marelui vizir, sprijinitor al său pe lângă sultan, toată furia duşmanilor 
acestuia s-ar năpusti asupra sa”(44). Nici o acţiune ce privea 
reînscăunarea nu va reuşi în acele vremi în care se stingea atât domnul, 
cât şi pribeaga-i familie, departe de locu-i de baştină. Mai întâi s-a stins 

doamna Irina, la 3 nov. 1592, urmată apoi de domnul bătrân şi bolnav , 
care muri la 1 iulie 1594 în castelul Zimmerlehen, unde venise să stea pe 
timpul verii. Mormântul lui şi al doamnei sale se află lângă biserica 
franciscanilor din Bolzano, iar inscripția funerară dezvăluie în slove 
latine numele domnului, “bărbat prea strălucit în vremi potrivnice, ca şi 
în vremuri prospere, în război ca şi în pace”(45). 

După moartea pribeagului domn, fiul Ştefan — mai întâi la Bolzano 
şi apoi la Innsbruck, devenise un adept al catolicismului, iar pe la 1600 
Mihai Viteazul spera să şi-l facă ginere, numai că dorinţa celor doi nu s-a 
împlinit în urma moarţii lui Mihai şi imediat după aceea , în 1602 avea să 
se stingă şi Ştefan, la Innsbruck (46). Domnița Maria care după moartea 
lui Zotu 'Tzigara, în 1599 se recăsători cu veneţianul Polo Minio şi va fi 
întâlnită până târziu, în 1620, întovărăşită de soţul ei prin ţara părintelui 
său (47). 

Aşa se stingea întreaga familie munteană a lui Petru Şchiopul, 
familie bolnăvicioasă ce nu avea nimic din vlaga puternicilor şi vechilor 
familii domneşti. După multe discuţii la Poartă în legătură cu punerea 
unor beglerbegi în cele trei ţări române, după multă concurenţă, domnia 
Moldovei a fost acordată în sept. 1591 lui Aron — Vodă, fiul nelegitim al 
lui Alexandru Lăpuşneanu, favoritul agentului englez Edward Barton 
care plătise enorm la Înalta Poartă pentru această numire. Şi aici intervin 
cazacii cu acelaşi interpus, Petru Cazacul, refugiat în Polonia şi sprijinit 
de diplomatul Andrei Taranowski şi de către marele cancelar Jan 
Zamoyski. Dispunând de oaste alcătuită din poloni şi cazaci, Petru 
Cazacul intră în Moldova, ajungând să domnească 2 luni ( august- 
septembrie 1592), având şi sprijinul boierilor. În timp ce Aron — Vodă 
fusese mazilit şi chemat de sultan să dea socoteală pentru abuzurile sale 
la Istanbul, în 17 iunie 1592, “boierii valahi au jurat în faţa lui Petru, pe 
care l-au condus la scaunul domnesc, unde l-au instalat şi s-au supus lui”. 

Pentru a descuraja eventualii pretendenți la tronul Moldovei 
susținuți de cazaci şi polonezi, Poarta oferă sprijin militar lui Aron Vodă 
pentru a alunga pe uzurpator, şi a reocupa tronul, iar diversiunea 
cazacilor asupra garnizoanelor turceşti menite să uşureze menţinerea pe 
tronul Moldovei a interpusului lor a eşuat la 14 oct. 1592. Captiv al 
fratelui său vitreg, Aron Tiranul (înrudirea celor doi fiind, probabil, doar 
după tată), Petru Cazacul a fost tratat ca “un lotru” ce a îndrăznit să vină 
“asupra ţării noastre”, poruncind să-i fie tăiate nasul şi urechile (48). Ca 
şi cum pedeapsa n-ar fi fost prea mare, nefericitul domn a fost trimis la 
Istanbul unde a fost condamnat la moarte: neacceptând să treacă la 
mahomedanism (pentru a-şi salva viaţa), el va fi agăţat de viu într-un 


177 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


cârlig de zidurile Seraiului şi după obiceiul epocii, batjocorit şi lovit cu 
pietre de mulțimea “drepteredincioşilor”, la 15 nov. 1992; pentru a-i 
curma suferința, padişahul porunci să fie strangulat. S-a dorit din partea 
sultanului să se dea un înspăimântător exemplu posibililor candidaţi la 
domnie, dar şi o atenţionare severă cazacilor şi polonilor de a se feri pe 
viitor să se mai amestece în treburile Înaltei Porţi. 

Relațiile Moldovei cu cazacii s-au caracterizat, în a doua jumătate a 
sec. al XVI-lea, prin frecvente ciocniri. De multe ori, cu asentimentul şi 
chiar cu sprijinul maselor populare din Moldova, sătule de “zbirii 
domnitorilor”, cazacii aduceau pretinşi fii de domni, de cele mai multe 
ori, stimulați continuu de magnații polonezi, şi năvăleau peste Nistru, 
aducând multă pagubă Moldovei. Necontenit sultanul Murad al III-lea 
protesta că, “la limitele Moldovei şi ale Poloniei sunt continuu tulburări 
şi lupte”, reproşându-i regelui polon neputinţa de a-i nimici pe “aceşti 
latronis” ce se bucurau de sprijinul panilor polonezi(49). Cel mai afectat 
de năvălirile cazacilor, Petru Șchiopul, nedistingându-se prin vitejie sau 
poate nemaiavând nici vârsta pentru a se angaja într-un conflict puternic 
de nimicire a invadatorilor, îşi va primi “sentinţa” tocmai din cauza 
acestei slăbiciuni în arta militară. 

Destinul Moldovei celei de-a doua jumătăţi a sec. al XVI-lea 
continua să fie jucat de turci, polonezi, dar şi de “aventurile” cazacilor 
zaporojeni. Sub domnia lui Petru Șchiopul, şi mai mult, sub cea a lui 
Aron-Vodă, domni ce s-au menţinut în tiparul vremii, suzeranitatea 
otomană asupra Moldovei va deveni de-a dreptul opresivă, fiind la un pas 
de impunerea regimului de paşalâc, dacă nu ar fi intervenit acea pagină 
de glorioasă epopee al cărei erou va fi Mihai Viteazul. 

ESEU. HOLOCAUSTUL ROMÂNESC ÎN ANTITEZĂ 


Prof. Dr. Gheorghe Râncu 
Preşedinte Filială, Câmpina a SŞIR 
Director Colegiul Tehnic Forestier 
Câmpina 


Cel de-al doilea război mondial (1939-1945) şi întreaga sa 
problematică: numărul victimelor, pagubele materiale şi umane, bilanțul 
şi consecinţele în plan economic, social-politic, cultural, ideologic, 
mental-psihologic, problema  statu-quo-ului teritorial şi domeniul 
relaţiilor internaționale — rămâne evenimentul de proporții pe care 
istoriografia mondială nu a reuşit „da capo al fine”să îl măsoare, să-l 
înţeleagă şi să-l explice în întreaga sa dimensiune, pentru ca generaţiile 
postbelice să nu mai repete un astfel de fenomen, atât de catastrofic. 

Cu cât se îndepărtează de a doua conflagrație mondială, specialiştii, 
dar şi opinia publică, întrevăd, nu numai dimensiuni, dar şi noi 
perspective, care prin sedimentarea informaţională reieşită fracționat din 
deschiderea arhivelor din Vest şi din Est, schimbă concluziile martorilor 
direct implicaţi, şi de aici, maniera în care posteritatea îşi propune să 
înţeleagă corect un eveniment în care n-a fost direct implicată. Ce se va 
întâmpla, peste un veac şi mai bine de atât, în conştiența generaţiilor 
revolute, care prin lupa cronologică vor stabili noi perspective de 
abordare ale fenomenului, în contextul în care noi, nici nu le putem acum 
întrevedea? 

În mentalul general postbelic, pe fondul unei noi dimensiuni — a 
dreptului la viaţă, a egalităţii şi a complementarităţii interasiale — s-a 
interpus, interogativ, o nouă temă: cum a fost posibil ca omul modern să 
se încarce negativ cu energia răului împotriva semenului său? Sinergia 
sinelui în empatia cu „celălalt” repune, readuce în actualitate eterna 
problemă a devenirii umane. Încotro? Ce am învăţat din trecut? Ce am 
conştientizat şi ce am înţeles, atâta vreme, cât faţă de regnul animal din 
care facem parte, ne detaşăm prin rațiune, prin puterea minţii de a 
analiza, de a sintetiza, şi de ce nu, chiar de a prefigura destinul evoluţiei 
speciei umane? 

Am încercat, în plan filosofic, să ne apropiem de tema crimelor 
întreprinse de om asupra semenilor săi. Termenii folosiţi - genocid, 
etnocid, pogrom, shoah sau holocaust - pun în ecuaţie aceeaşi 
superficialitate prin care omul îşi rescrie propria sa istorie. 

Complexitatea problemei şi spaţiul adecvat — obligat şi sincer 
acoperit de vastitatea temei — ne determină ca intervenția noastră să ia 
forma unui eseu, punând în antiteză punctele de vedere despre 
holocaustul românesc. Încercarea noastră nu îşi propune să dea un 
răspuns (nu credem că în momentul de față cineva şi-ar putea permite să 
formuleze concluzii finale), cât mai mult de a evidenția maximizarea sau 
minimizarea pe care o cunoaşte în prezent acest subiect. Au fost 
consultate: dicţionare, enciclopedii şi lucrări de specialitate, în care, 
paradoxal, definițiile implică unanimitate. Maniera în care ele se aplică 
este, însă, diferită. Astfel, termenii de genocod, etnocid fac trimitere la 
exterminarea în masă a unui grup etnic, populaţie, popor; pogromul, în 
accepțiunea generală — trimite direct la crimele împotriva evreilor; shoah 
(din limba ebraică) are sensul de catastrofă pentru poporul evreu; 
holocaust, termen lingvistic cu o origine duplicitară ca sens, greco-ebraic, 
este înţeles în formula de „ardere, de tot”. Holocaust a căpătat o extensie 
mediatică de abia din a doua jumătate a sec. al XX-lea, fiind reimpus de 
mediile intelectuale americane, cu precădere de origine evreiască. 
Înţelesul - în larga sa accepţiune — face trimitere la crematoriile naziste 
din cel de-al doilea război mondial, şi atunci, problema devenită de 
actualitate trebuie extinsă şi la nivelul celorlalte state — satelit ale celui 
de-al III-lea Reich. Această dilemă a dihotomizat istoricii, oamenii 
politici, opinia publică în două tabere: holocaustologi şi negaţionişti. De 
aici şi întrebarea: a fost holocaust în spaţiul românesc în intervalul 1941- 
1944? Arhivele istorice, încă nepublicate în integralitatea lor, 
exacerbarea venită dintr-o parte sau din alta, excesul de zel sau chiar 
indiferența, mentalul traumatizant al celor din Est (ieşiţi din lagărul 
comunist), care sunt puşi să aleagă între Holocaust şi Gulag, noua 
accepţiune dată în literatura de specialitate conceptului de totalitarism, 
înţelegerea incompletă faţă de termenul de antisemitism (tratat unilateral 
— din familia de popoare hamito-semitice, alături de evrei mai fac parte 
palestinienii şi arabii), toate impun ca discuţia despre unele puncte de 
vedere privind holocaustul să nu fie percepută integral şi corect. 
Contează doar adevărul istoric sau prevalează interesul unor factori de 
putere? Până chiar şi un holocaustolog, ca Andrei Oişteanu se întreba, 
constata: „Cum în România şi în teritoriile administrate de români nu au 
funcţionat astfel de crematorii, concluzia ar fi că, în România nu a fost 
Holocaust” (1). 

Lecturile şi studiile noastre ne-au impus o primă observaţie, şi 
anume, aceea potrivit căreia, holocaustologii de pretutindeni ca şi 
institutele de cercetare ale victimelor din rândul populaţiei evreieşti 

aplică termenii de shoah/holocaust numai pentru perioada celui de-al 
doilea război mondial. Ei nu acceptă, ca în abordarea termenului de 
Gulag (pentru victimele comunismului) să fie cercetate şi crimele comise 
de mulţi agenţi comunişti de origine evreiască, crime comise în ţările 
foste comuniste. La celălalt pol, negaționiştii aplică termenul de 
holocaust doar pentru teritoriile ocupate de cel de-al III-lea Reich, acolo 
unde s-a aplicat „soluţia finală”, neextinzându-l şi pentru unele ţări-satelit 
ale Germaniei - cazul României. 

Holocaustul şi Gulagul au fost, în mod cert, două realităţi 
traumatizante ale sec. al XX-lea, cercetarea istorică neputându-le trata 
unilateral, ci în complementaritatea lor, deşi se poate sesiza, uşor, 
existenţa unor tendinţe de a maximiza sau de a minimiza unul sau altul 
dintre cei doi termeni. De asemenea, se poate constata şi accepțiunea dată 
termenului de antisemitism. Comunitatea evreiască mondială îl foloseşte 
cu trimitere la acțiuni, măsuri şi crime împotriva poporului evreu, 
uitându-se, în mod intenţionat că, din familia etnică hamito-semitică mai 
fac parte, astăzi, şi arabo-palestinienii. Majoritatea islamistă condamnă 
crimele provocate de statul Israel după 1948, şi că aceste crime au stat la 
baza reacției de tip terorist a mişcărilor şi grupărilor panislamiste. 

O abordare diferențiată, dar tot incompletă, este şi problema 
evreiască în cazul României. Există o bogată literatură de specialitate, şi 
nu numai, care tratează începuturile prezenţelor evreieşti în spaţiul 
românesc, cu precădere pentru epoca modernă, perioada interbelică şi 
imediat postbelică. Considerăm că o cercetare reală, condiţionată şi de 
fondurile arhivistice publicate, ar trebui să aibă în vedere următoarele: 

* predispoziția, în mare măsură, din rândul evreilor pentru 
ideologia comunistă; 

* promisiunile interbelice ale lui Stalin făcute evreilor din zona est- 
europeană, referitoare la crearea în arealul dintre Prut — Nistru - Bug a 
Republicii Sovietice Socialiste Evreieşti, fapt ce ar putea conduce la 
explicarea şi înţelegerea acţiunii evreieşti din Basarabia din timpul 
evenimentelor de la Tatar - Bunar (1924), dar mai ales după notele 
ultimative sovietice din 26 şi 28 iunie 1940, extinzând perioada până la 
22 iunie 1941; 

x poziția autorităților româneşti din perioada 1941-1943 faţă de 
problema evreiască din Vechiul Regat, dar cu precădere pentru 
Basarabia şi Bucovina de Nord, urmată de deportările în Transnistria; 

* schimbarea de poziţie a cabinetului Antonescu după 1942-1943 şi 
măsurile, cele care au fost, de salvare a mii de evrei prin România; 

rolul jucat de mai mulți agenţi comunişti de origine evreiască în 
primele două decenii ale regimului comunist din România. Implicarea 
lor în acţiuni torționare, antiromâneşti; 

* poziția faţă de evrei, adoptată de Gheorghe Gheorghiu-Dej şi de 
Nicolae Ceauşescu pentru perioada 1954-1989. 

Conform recensămintelor oficiale, evoluția demografică a 
populaţiei de cult mozaic a înregistrat următoarele date în sec. al XX-lea: 

- în 1930 — populaţia evreiască număra 756.930 (4, 2%); 

- în 1947 — cca. 428.312 evrei; 

- în 1956 — cca. 146.000 evrei; 

- în 1966 — cca. 42.900 evrei; 

- în 1977 — cca. 24.700 s-au declarat evrei, estimările vorbeau 
de 35.000 de evrei; 

- în 1992 — cca. 9.000 de evrei (8876). 

Această descreştere evidenţiază o emigrare a cca. 400.000 de evrei, 
cu acceptul autorităţilor comuniste, cu precizarea că, pentru un copil se 
plătea statului român 3000 de dolari, iar pentru un adult — cca. 9000 de 
dolari. Aceste sume au fost depuse în conturile unor bănci elveţiene în 
numele statului român. Surse neoficiale atestă că, în 1993 aceste sume nu 
mai existau, conturile fiind „golite”. Oare de cine? Doar arhivele 
serviciilor secrete — atunci când vor fi publicate — vor putea aduce mai 
multă lumină în acest caz. S-ar putea înţelege, atunci, sursa reală a unor 
mari averi „făcute peste noapte” în perioada imediat postdecembristă. 

Revenind la tema eseist - formulată despre holocaustul românesc, 
ne propunem în continuare, nuanţarea în antiteză a unor puncte de vedere 
holocaustiene şi negaţioniste. Concluzia generală a holocaustologilor este 
că în România anilor 1940-1944 a existat Holocaust. Comunitatea 
evreiască, fie cea din România, dar mai ales cea din SUA, şi nu numai, 
estimează date care merg până la cca. 400.000 de victime evreieşti — aşa 
cum este menţionat la Templul Coral din Bucureşti (2). Alţi autori, 
precum Marcu Rozen (3), referindu-se la evreii exterminați de autoritățile 
româneşti între 1940-1944 estimează numărul de 270.000 victime, din 
care 155.000, ca urmare a pogromului de la Dorohoi (1 iulie 1940), a 
rebeliunii legionare (21-23 ian. 1941), a pogromului şi a trenurilor morții 
de la Iaşi (29 iunie-6 iulie 1941), a victimelor din Basarabia, Bucovina de 
Nord şi cele din Transnistria, completând cu cei 115.000 de evrei 
localnici ucrainieni din Transnistria (4). 

Analizând guvernarea antonesciană, acelaşi autor, ca şi alții, 
menţionează ca măsuri antievreieşti: scoaterea acestora din serviciul 
militar, înrolarea în detașamente de muncă, eliminarea elevilor evrei din 

şcoli, concedierea unor artişti, profesori sau medici şi avocaţi, 
confiscarea de magazine, localuri, farmacii, întreprinderi, pogromuri, 
deportări în masă etc. (5). 

Comunitatea evreiască, fie din România, Europa sau SUA a 
publicat o uriaşă literatură cu caracter memorialistic a supravieţuitorilor 
(6). Autorii, supraviețuitorii şi istoricii evrei condamnă — în bloc — 
autorităţile româneşti din timpul guvernării Antonescu. Astfel, Jean 
Ancel, Radu Ioanid, Alexandru Florian, Moses Rozen, Elie Wiesel, 
Matatias Carp şi alții îi învinovăţesc pe loan şi Mihai Antonescu, 
acuzându-i şi că au falsificat şi au distrus documente care i-ar fi putut 
încrimina (7). Fostul istoric ieşean, Jean Ancel lansează ca număr al 
victimelor provocate evreilor de autorităţile române 145.000 exterminați 
în Transnistria, ca şi a altor 180.000 de evrei ucrainieni din Transnistria 
(8). Jean Ancel împinge spre 410.000 numărul victimelor evreieşti din 
România şi totodată face afirmaţia că, după Germania, România ar fi avut 
a doua mare implicare în exterminarea poporului evreu (9), numind 
Transnistria drept „regatul morţii”(10). Timişoreanul Victor Neumann 
face trimitere la „Planul Madagascar” de creare a unor rezervaţii evreieşti 
de către Adolf Hitler în zona dintre Nistru-Nipru-Bug cu scopul 
exterminării acestora (11). Acelaşi autor recunoaşte însă că 57% dintre 
evreii români au supravieţuit războiului şi că acest procent este cel mai 
mare în comparaţie cu celelalte ţări din Europa Centrală şi de Est, fapt 
remarcat ca o mare curiozitate de către istorici (12). 

Profesorul univ. dr. Randolph L. Braham de la The Graduate 
School and University Center of the City University of New-York, 
considerat în rândul istoricilor evrei o somitate în problema holocaustului 
din Ungaria şi România, făcând trimitere la cei cca. 600.000 de evrei 
exterminați, proveniţi din Ungaria (inclusiv din Transilvania de Nord- 
Vest), constata: „Este o ironie a istoriei faptul că, de-a lungul celui de-al 
doilea război mondial, evreii care s-au identificat entuziast cu cauza 
maghiară au avut mai mult de suferit ( cca. 80% exterminați, n.n.) de pe 
urma ungurilor decât din pricina românilor, îndeobşte considerați mai 
xenofobi şi mai antisemiti. În timp ce aceia din sudul Transilvaniei, ca şi 
aceia din Vechiul Regat au supravieţuit aproape cu toţii războiului, cei 
din Transilvania de Nord, aflată sub stăpânire maghiară au ajuns la 
Auschwitz” (13). În aceiaşi ordine de idei, rabinul Carmilly — 
Weinberger nota că: „Ungaria a asasinat 80% din evreii săi, trimiţându-i 
la camerele de gazare de la Auschwitz — Maidanek”, în timp ce românii 
au aruncat colacul de salvare celor ce se aflau în pericolul de a „se îneca” 
(14). 

Asociaţia Evreilor din România. Victime ale Holocaustului 
(A.E.R.V.H.) menţionează că din Vechiul Regat şi din Transilvania de 
Sud au fost deportați în Transnistria doar 4000 de evrei, şi că această 
acţiune a fost sistată la intervenția Reginei Mamă Elena şi a lui Mihai I 
(15). Aceiaşi sursă reliefează că, din cei cca. 150.000 de evrei deportaţi 
în lagărele din Bogdanovska, Domanovska, Acmecetka, Vapniarca, 
Skazinet şi Peciora, 80-90.000 ar fi fost exterminați (16), cu precizarea 
că: „Din România sub guvernare antonesciană, nici un tren cu evrei nu a 
plecat spre lagărele de exterminare” (17). Se face, de asemenea, trimitere 
că autorităţile româneşti au constituit Centrul Naţional de Românizare în 
mai 1941 (18), pentru ca Radu Ioanid să menţioneze că Ion Antonescu a 
desfiinţat posturile de comisari de românizare (19). 

Directorul Institutului, Elie Wiesel şi Alexandru Florian, în cadrul 
unui Simpozion „Gropi comune ale holocaustului”, afirmau că 
exterminarea evreilor a început mai devreme în România decât în 
teritoriile ocupate de nazism, dar că s-a încheiat şi mai repede, pentru ca 
Centrul de Comemorare al Holocaustului - Autoritatea Yad Vasheim din 
Ierusalim să susțină că numărul victimelor din rândul populaţiei evreieşti 
din Europa, între 1939-1945, s-ar ridica la cca. 6-6, 9 milioane de evrei. 

Unul dintre cei mai reputați holocaustologi este Radu Ioanid, 
doctor în istorie şi filosofie, cel ce a fost vicepreşedinte al Comisiei 
Internaționale pentru studierea Holocaustului în România, 2003-2004, 
(preşedintele acesteia fiind Elie Wiesel), comisie care a elaborat Raportul 
în baza căruia preşedintele şi premierul din acea perioadă, Ion Iliescu şi 
Adrian Năstase şi-au însuşit, cel puţin oficial, acest raport. În prezent 
Radu Ioanid conduce divizia de cercetare arhivistică din cadrul Muzeului 
Memorial al Holocaustului din Washington, fiind alături de Elie Wiesel 
şi Alexandru Florian, una din vocile cele mai pregnant susținătoare ale 
existenţei holocaustului în teritoriile româneşti dintre 1941-1944. În 
lucrarea sa „Holocaust în România(...)”, autorul face trimitere la crimele 
săvârşite în timpul regimului antonescian împotriva evreilor şi rromilor, 
reliefând că pentru rromi nu s-a utilizat formula de comunişti prosovietici 
— ca în cazul evreilor — ci acela de periculoși pentru ordinea publică, dând 
ca număr al ţiganilor deportaţi în Transnistria cca. 25.000 (24.686), iar 
pentru evrei, cca. 250.000 de victime (20). Pentru Radu Ioanid termenul 
de Holocaust este înţeles ca: discriminare, izolare, deportare şi 
exterminarea evreilor de către nazişti şi aliaţii lor (21). Pentru holocaustul 
produs în România anilor 1940-1944, Radu Ioanid, făcând trimitere la 
autori, menţionează administraţia românească pentru jurisdicția Vechiul 
Regat, Basarabia, Bucovina de Nord şi Transnistria; cea maghiară pentru 

Ardealul de Nord şi cea germană pentru deportările evreilor şi crimele 
efectuate de trupele Einsatzgruppen în Transnistria, la Berezovska în 
rândul evreilor şi ţiganilor (22). Acelaşi autor mai menţionează în 
interviul dat „Observatorului cultural”, nr. 698, din 8.11.2013, că numai 
la Muzeul Memorial al Holocaustului din Washington există peste un 
milion de pagini de documente în limba română, documente provenite 
din România, Moldova şi Ucraina, şi că, în concluzie, Holocaustul nu 
poate fi tratat izolat de antisemitism, deoarece Holocaustul este punctul 
culminant al antisemitismului (23). 

Fără a considera că punctele de vedere ale holocaustologilor au 
putut fi tratate în complexitatea şi integralitatea lor, considerăm ca fiind 
necesară desprinderea unor concluzii: 

*Comunitatea evreiască extinde prin Holocaust/Shoah 
exterminarea evreilor la nivelul întregului spaţiu european ocupat şi 
dominat de Germania nazistă, dar şi de aliaţii săi (înţeleşi ca state-satelit 
ale celui de-al III-lea Reich) în timpul celui de-al doilea război mondial; 

*Pentru România, AERVH — condamnă autoritățile româneşti 
pentru crimele din Basarabia, Bucovina de Nord şi mai ales din 
Transnistria; 

*Pentru evrei, România este considerată o ţară cu o puternică 
tradiție culturală, antisemită; 

*Negarea holocaustului este în concepția lor o crimă, un nonsens 
ce trebuie pedepsit prin lege în ţările în care acesta a avut loc; 

*Istoricii evrei nu acceptă ideea că în Gulagul roşu au fost 
implicaţi, ca vinovaţi, ca torționari şi evreii, implicit şi pentru România 
perioadei de după 1945; 

*Nu există puncte de vedere comune între autori, referitoare la 
numărul victimelor evreieşti din timpul regimului Antonescu. Astfel, 
Radu loanid propune 250.000 evrei exterminați, Matatias Carp — 
264.000, Raul Hilberg — 270.000, Marcu Rozen — 270.000, Jean Ancel — 
310.000, la care completează cu încă 100.000 evrei ucrainieni ucişi în 
Transnistria. În total se estimează pentru România cca. 280.000-380.000 
de victime din rândul evreilor; 

*Este cert că asistăm la exagerări, mai mult sau mai puţin 
intenţionate. Exemplu: numărul de 400.000 de evrei de la 
Memorialul/Templul Coral din Bucureşti. Încă din 2003, AERVH a decis 
„Să şteargă” acest număr. De asemenea, în cazul lagărului morţii de la 
Auschwitz s-au estimat şi afişat pe plăcuţe vizibile — în anii '60 ai 
secolului trecut — peste 4 milioane de victime, pentru ca în ultimii ani, 

cercetătorii să demonstreze pe baza documentelor, că ar fi, de fapt, 1 
milion şi o sută de mii; 

“Istoricii evrei nu iau în considerare pentru evenimentele din 
Basarabia şi Bucovina de Nord, imediat după cele două note ultimative 
sovietice din 26 şi 28 iunie 1940, vreo implicare antiromânescă a 
evreilor procomunişti, şi că această atitudine a provocat o vie emoție 
printre români; 

*Comunitatea evreiască internaţională a cerut autorităților 
româneşti postdecembriste să-şi precizeze în mod oficial poziţia faţă de 
Holocaust, fapt ce a condus la adoptarea O.U.G. Nr. 31/2002; 

*Se uită sau se omite în mod intenţionat unele poziţii publice, ca 
cele ale lui Alexandru Şafran (rabin al comunității evreieşti din 
România, ulterior şi din Geneva), precum şi cele ale lui Wihelm 
Filderman, Preşedintele Uniunii Comunităţii Evreieşti din România din 
timpul regimului Antonescu (fost coleg de liceu cu lon Antonescu). Astfel, 
W.Filderman care a fost trimis de Ion Antonescu în Transnistria n-a 
făcut nicio declaraţie cu trimitere la genocidul antievreiesc impus de 
autorităţile româneşti. Memoriile lui W. Filderman se află şi astăzi „sub 
cheie” în arhivele Autorităţii Yad Vasheim din Ierusalim, şi că nici Elie 
Wiesel sau Teşu Solomonescu, Radu loanid şi Jean Ancel n-au primit 
acceptul de a le consulta. Filderman a intervenit de mai multe ori pe 
lângă Mareşalul Antonescu pentru a cere sprijin pentru evreii deportaţi, 
ghetoizaţi, afirmând, după război, că România a fost țara în care au 
supraviețuit cei mai mulţi evrei. Curios este şi faptul că şeful comunităţii 
evreieşti din România n-a fost arestat de regimul antonescian, dar că i s- 
a întâmplat acest lucru în 1945 sub comunişti, emigrând în 1948 în SUA. 

*Concluziile Crucii Roşii — în contextul în care Papa Pius al XII- 
lea l-a trimis în Transnistria pe nunțiul papal Andreea Cassulo alături de 
Crucea Roşie Internaţională — n-au fost nici astăzi publicate, decât 
parțial şi fără explicaţii. 

Un moment interesant, ce ridică pentru mulți semne de întrebare, 
este cel legat de măsura Papei loan Paulus al II-lea care l-a decorat pe 
Şerban Alexianu (fiul fostului guvernator român al Transnistriei) cu 
Ordinul „Orbis et urbi”, cea mai înaltă distincție papală primită de un 
român din partea Vaticanului. 

După discursul lui Alexandru Şafran din 28 martie 1995 în faţa 
Senatului României (în care făcea trimitere la comportamentul populaţiei 
româneşti față de evreii deportaţi), importanţi intelectuali evrei ca: 
Randolph L. Braham, Victor Eskenasy, Radu Ioanid, Jean Ancel şi 

Michael Shafir au protestat, într-o declaraţie dată la Toronto, 5 mai 1995, 
considerând că A. Şafran a ţinut un „discurs ruşinos”(24). 

În partea a doua a intervenţiei noastre ne propunem o scurtă 
introspecţie, vizând punctul de vedere românesc, luând în considerare , 
pe de o parte, cel oficial al statului român după 1989, iar pe de alta şi cel 
al unor istorici români despre holocaust, acordând un spaţiu restrâns 
poziției lui Paul Goma. 

În timpul regimului naţional-comunist (1947-1989), conducerea de 
partid şi de stat nu a considerat necesar să acorde, nici măcar disimulat, 
vreo importanţă cu privire la tema exterminării evreilor. De aici, s-a 
manifestat o anumită „tăcere”, dar şi o interdicţie editorială pentru 
istoricii români. După 1989, odată cu prăbuşirea regimurilor comuniste 
din Polonia, R.D.G., Cehoslovacia, Ungaria, România şi Bulgaria (primul 
val), din 1991 (al doilea val — prăbuşirea U.R.S.S.), arhivele din aceste 
țări au putut pune în circulaţie informaţii şi teme noi de cercetare, care 
până atunci au zăcut în sertarele istoriei sau în memoria celor care au 
traversat acea perioadă. Ideologia comunistă, şi de aici poziţia oficială, 
nu permite abordarea crimelor proprii prin Gulagul roşu, fapt ce implică 
şi tema holocaustului. După căderea comunismului din Europa centrală şi 
de est, ţările ieşite de sub Cortina de fier s-au aflat într-o situație de 
relativă tranziție în cercetarea istoriei recente. Ele nu erau pregătite să-şi 
asume trecutul imediat, energiile fiind îndreptate spre critica 
totalitarismului comunist, a crimelor şi opresiunilor la care au fost supuse 
popoarele est-europene. Deschiderea oferită cercetării istorice a fost atât 
de mare, încât abundența abordării, fără un program/proiect anume a 
luat-o în toate direcţiile. Cercetătorii consacraţi şi-au propus publicarea 
de documente, interpretarea şi aducerea în actualitate a unor aspecte pe 
care în regimul trecut nu le-au putut aplica. 

În paralel, după 1989, tema Holocaustului a căpătat o amploare 
nebănuită şi de aici o poziţionare diferită. Pe de o parte, holocaustul față 
de poporul evreu a devenit tema centrală a comunității evreieşti 
internaţionale, dar dublată de evitarea deschiderii dosarului Gulagului 
roşu în care victimele provocate trebuiau să excludă vreo implicare, 
vinovăţie a sionismului, iar pe de cealaltă parte, noile autorități, şi chiar 
istoricii, specialiştii problemei s-au simțit stânjeniţi să-şi asume o 
cercetare aprofundată referitoare la exterminarea evreilor. În aproape 
toate aceste ţări s-a acceptat în unanimitate că holocaustul s-a referit doar 
la teritoriile ocupate de Germania nazistă. 

Sub presiunea informaţiilor puse în circulaţie de deschiderea 
arhivelor, a cercetărilor istoriografice şi cu precădere a presiunilor venite 

din partea Comunităţii Evreieşti Internaţionale, sprijinită de cercurile 
intelectuale şi politice americane de aceiaşi origine, la care s-a adăugat şi 
problema extinderii Uniunii Europene spre Est — toate au condus şi la o 
modificare a atitudinii oficiale față de Holocaust. În țări ca Germania, 
Franţa, Marea Britanie, SUA, Polonia etc s-au introdus reglementări 
legislative care interzic şi pedepsesc practicile neonaziste, afişarea şi 
propagarea simbolurilor fasciste şi naziste, mergând până la pedeapsa cu 
închisoarea. În aceiaşi ordine de idei şi măsuri, în România a fost 
adoptată O.U.G. Nr. 31/2002 privind „interzicerea organizaţiilor şi a 
simbolurilor cu caracter fascist, rasist sau xenofob şi a promovării 
cultului persoanelor vinovate de săvârşirea unor infracţiuni contra păcii şi 
omenirii”(25). O.U.G. defineşte tipurile de organizaţii cu caracter fascist, 
rasist şi xenofob, simbolurile specifice, cultul promovării persoanelor 
vinovate de holocaust, inclusiv semnificaţia de Holocaust, stabilind 
infracțiuni şi contravenţii (amenzi între 2500-15000 lei) sau pedepse cu 
închisoarea ( de la 3 luni la 3 ani, de la 6 luni — 5 ani sau chiar de la 3-15 
ani), în funţie de abaterea comisă de la lege. S-a avut în vedere şi negarea 
în public a holocaustului (pedeapsa cu închisoarea de la 6 luni la 5 ani) 
(26). 

Un exemplu elocvent faţă de negarea holocaustului face trimitere la 
discursul istoricului Vladimir Iliescu, ţinut în Aula Academiei Române, 
joi, 14 febr. 2013, agenţia JTA informând că profesorul român a fost 
concediat de Universitatea din Aachen, tocmai pentru negarea 
holocaustului în România (27). 

Revenind la problema negării holocaustului şi la O.U.G. Nr. 
31/2002, pe fondul contextului integrării României în structurile euro- 
atlantice (intrarea în N.A.T.O. şi aderarea la U.E.), la 22 oct. 2003 la 
iniţiativa preşedintelui României, Ion Iliescu a fost constituită Comisia 
Internaţională pentru Studierea Holocaustului în România. Comisia a fost 
prezidată de Elie Wiesel, aşa cum avea să intre şi în spaţiul public, dar şi 
în cel istoric. 

Raportul final al comisiei Wiesel a fost publicat la Editura Polirom, 
Iaşi. 2005, ca un document oficial, însoţit de un volum de documente, 
editate de aceiaşi Polirom, Iaşi, 2005 (28). Documentul, inedit prin forma 
sa , dar mai ales prin implicaţiile politice care l-au generat, este structurat 
pe alocuţiunile preşedinţilor, Ion Iliescu (12 oct. 2004) şi Traian Băsescu 
(20 ian. 2005), a preşedintelui de comisie Elie Wiesel (11 nov. 2004), 
urmate de: rădăcinile antisemitismului românesc; relațiile româno- 
germane înainte şi în timpul Holocaustului; retragerea autorităților 
româneşti în iunie-iulie 1940; propaganda antisemită; evreii şi 

comunismul în perioada 1938-1940; Holocaustul în România; deportările 
comunităţii evreieşti şi a rromilor; rolul şi implicarea lui lon Antonescu 
în politica antisemită; Holocaustul în Transilvania de Nord; solidaritate şi 
salvare; procesul criminalilor de război, şi în final, concluzii şi 
recomandări (29). Ceea ce surprinde este faptul că acest raport a fost 
redactat doar într-un singur an (2003-2004), în urma întrunirii de trei ori 
a comisiei: la Washington (16-22 mai 2004), Ierusalim (6-9 sept. 2004) şi 
Bucureşti (8-12 nov. 2004), pentru ca la 11 nov. 2004 Raportul final să 
fie prezentat preşedintelui României. 

Comisia a avut un compozit larg: istorici, politologi, 
supraviețuitori, reprezentanţi ai unor organizaţii evreieşti şi rrome, 
parlamentari, consilieri, asociaţii şi fundaţii româneşti şi internaţionale, 
reprezentanţi ai unor universităţi din ţară şi din străinătate, ai unor centre 
arhivistice din România, Germania şi Israel (30). 

În alocuţiunea sa (12 oct. 2004), preşedintele României Ion Iliescu 
a dat curs următoarelor concluzii: 

* Guvernul României a stabilit ca data de 9 oct. să devină ziua 
pentru comemorarea anuală a Holocaustului în România (9 oct. 1941, 
fiind ziua începerii deportărilor evreieşti spre Transnistria). 

* Necesitatea cunoaşterii acestei tragedii colective de către 
generaţiile viitoare. 

*Plecând de la obiectivele strategice ale statului român, 
referitoare la rolul în cadrul NATO şi aderarea la U.E., România se 
simte nevoită să înțeleagă şi să-şi asume trecutul. 

* Explicând conjunctura în care s-a aflat şi a fost atrasă România 
în prima etapă a beligeranţei sale (22 iunie 1941-23 aug. 1944, n.n.), 
preşedintele Ion Iliescu enumeră măsurile antievreiești (1938-1940), 
pogromurile, deportările şi crimele comise de autorităţile româno- 
antonesciene (1941-1942), dar şi atitudinea regimului de limitare a 
numărului victimelor, de salvare a evreilor din Vechiul Regat şi din 
Ardealul de Nord ocupat de Ungaria horthystă. 

* Şeful statului român preia şi consemnează ca număr al victimelor 
evreieşti, în cursul Holocaustului în teritoriile aflate sub administraţie 
românească — 250.000 de evrei la care se adaugă 12.000 de rromi, din 
cei cca. 25.000 deportaţi în Transnistria (n.n.). 

* Preşedintele României consemnează, de asemenea, şi pe cei cca. 
400.000 de evrei rămaşi în viaţă la sfârşitul războiului, număr care este 
legat tot de regimul antonescian, punând în manieră interogativă şi vina 
autorităţilor militare germane pentru cele 250.000 de victime. 

* În acelaşi plan interogativ, liderul român de atunci îşi propune să 
înțeleagă, cum de s-a putut dezvolta în România un curent antisemit, ce a 
degenerat în Holocaust, cerând ca tema Holocaustului prin M.E.C. să 
devină curs facultativ/opţional în învățământul românesc (31). 

La o primă lectură, dar cea a bunului simţ, suntem obligați să 
constatăm că, instituţia prezidenţială, autoritatea cea mai înaltă a statului 
român (forţată de împrejurări, dar şi lipsită de curajul momentului istoric 
în care s-a aflat) a omis, intenţionat sau nu, următoarele: 

* comportamentul populaţiei evreieşti din perioada retragerii 
armatei şi a autorităţilor româneşti (1940-1941); 

* cei peste 100.000 — 150.000(?) de evrei care s-au retras odată cu 
armatele sovietice după 22 iunie 1944 (număr care nu este luat în 
analiză, atunci când vorbim de totalul victimelor provocate de 
autorităţile româneşti în rândul evreilor); 

* Rolul jucat de evrei în structurile Partidului Comunist din 
România pentru perioada 1921-1944 şi 1945-1974, poziţiile fruntașe ca 
foşti ilegalişti şi fideli reprezentanţi ai ideologiei comuniste. 

La câteva luni, în mesajul său din 20 ian. 2005, cu ocazia 
comemorării evreilor martiri, ucişi în timpul rebeliunii legionare (21-23 
ian. 1941), noul preşedinte Traian Băsescu, despovărat de greutatea 
momentului pe care predecesorul său o inițiase, s-a aşezat mult mai 
confortabil, dar la fel, fără curaj, într-o serie de afirmaţii, cuminţi şi 
încărcate de lecţia istoriei, privind combaterea oricăror acțiuni şi 
manifestări xenofobe şi antisemite şi, de aici, necesitatea procesului 
educațional în vederea restabilirii adevărului istoric pentru ca formarea 
tinerilor să se facă în lumina respectului pentru adevăr şi faţă de valorile 
morale (32). 

Mulţumind membrilor comisiei şi adresându-se poporului român şi 
preşedintelui României, Elie Wiesel, în mesajul său (11 nov. 2004), într- 
o manieră emfatică, se întreba, dar cu un ton acuzator: 

* „De ce atât de mulți cetăţeni au trădat umanitatea?; 

* De ce , deşi nu toate victimele au fost evrei, toţi evreii au fost 
victime ?; 

* De ce a aşteptat România atât de mult pentru a se împăca cu 
propriul său trecut?; 

* Deşi au existat români buni şi curajoşi care au salvat vieţi de 
evrei, de ce au fost atât de puţini? ” (33). 

Românii au primit o lecţie de istorie? Trecutul trebuie asumat cu 
bune şi rele. I-am ascultat oare pe toţi, dintre cei care aveau ceva de spus, 
de completat şi argumentat? Tot istoria va consemna şi, în acest context, 

aş completa — nu personal — ci prin apelul/documentul lansat la 12 dec. 
2005 şi intitulat „Libertate pentru istorie” a grupului de istorici francezi, 
format din Alain Decaux, Marc Ferro, Pierre Milza (şi alţii), „Istoria nu 
este o religie. Istoricul nu acceptă nicio dogmă, nu respectă niciun lucru 
interzis, nu cunoaşte tabu-uri. El poate să deranjeze. Istoria nu este totuna 
cu morala. Istoricul nu are rolul de a exalta, ori de a condamna, el 
explică. Istoria nu este sclava actualităţii (...). Istoria nu este totuna cu 
memoria. Istoricul, într-un demers ştiinţific, colecţionează amintirile 
oamenilor, le compară între ele, le confruntă cu documentele, cu 
obiectele, cu urmele existente şi stabileşte faptele. Istoria tinde să 
păstreze memoria, dar nu se reduce la ea. Istoria nu este un domeniu 
juridic. Într-un stat liber, definirea adevărului istoric nu aparţine nici 
Parlamentului, nici autorităţii juridice. Politica statului, chiar animat de 
cele mai bune intenţii, nu este politica istoriei”(34). 

Cuvintele, comentariile sunt de prisos. Şi totuşi un lucru este cert: 
istoria nu este proprietatea istoricilor, aşa cum nu este nici a politicii şi a 
acelora care se află pentru un moment la putere, indiferent de tipul 
regimului politic. Istoria este memoria omenirii, memorie în care trebuie 
să ne regăsim cu toţii, popoare şi grupuri etnice, culturi şi civilizaţii, 
indiferent de rasă, indivizi şi colectivităţi. 

Considerăm că pe acest fundal trebuie înţelese şi descifrate, atât 
Raportul Comisiei Wiesel, cât şi Raportul final privind condamnarea 
regimului comunist (care a condamnat şi criticat regimul, dar fără a 
individualiza  vinovaţii). Secolul al XX-lea a fost denumit, nu 
întâmplător, „secolul iluziei totalitare” (35), ca un adevărat delir al 
raţiunii politice. De-a lungul acestui veac am avut de-a face cu un 
experiment politic, în care omul a fost introdus în laboratoarele 
modificării, nu numai a mentalităților, ci şi a modului de a gândi asupra 
propriului destin. În comparaţie cu nazismul german, fascismul italian şi 
comunismul sovietic, perioada guvernării antonesciene nu poate fi 
încadrată ca un experiment prefigurat şi pregătit. Secolul al XIX-lea şi 
perioada interbelică nu anunțau cauzal o exacerbare a violenţei şi a 
exterminării evreului în mentalul general românesc. Întrebarea care se 
pune este firească: cum în mai bine de un secol nu a existat o proliferare 
a răului, exterminativă, pentru ca doar în câţiva ani (1941-1944) 
victimizarea evreilor să abiseze spre rictusul morţii? 

La românii perioadei interbelice, ceea ce implică şi guvernarea lui 
Jon Antonescu, nu a existat, ca în nazism şi comunism, o politică de 
identificare a noţiunii de stat-individ. Tragedia anului 1940 pentru 
români nu s-a identificat cu teama viscerală față de stat, cât mai ales faţă 

de destinul unei naţii. Evenimentele au luat o turnantă brutală, încât răul 
căutat ca sens şi întrebare a luat până şi forma crimei. A fost o respingere 
a individului, a pluralismului şi a democraţiei, ca o topire în soluţia 
salvării statului naţional. România perioadei interbelice nu a atins 
palierul statului corporatist, chiar dacă această doctrină a fost o ţintă 
pentru unele ideologii de dreapta — cazul Ligii Apărării Naţional 
Creştine. Fațada, interfaţa dintre conducător şi mase viza, ca obiectiv, 
refacerea frontierelor stabilite prin statu-quo-ul teritorial de la Versailles. 

Pentru sec. al XX-lea totalitarismul extremei stângi şi a dreptei a 
fost unul eşuat. Întrebarea care se pune este, dacă regimul antonescian a 
fost o componentă distinctă a totalitarismului? Răspunsul, indiferent de 
cine îşi propune, este Nu. Că vorbim de dictatura militară, este corect şi 
firesc să acceptăm această formulă, doar ca o consecinţă a întreruperii 
evoluţiei democraţiei româneşti (1918-1938), în formele ei specifice, 
particulare, dictate de războiul al doilea mondial, care i-a pus pe români 
în faţa alegerii unei singure alternative — de a merge alături de germani. 
23 august 1944 a fost o consecinţă la fel de firească pentru un stat, care în 
1941 nu a semnat un tratat politic şi o convenţie militară cu Germania. 
Acest demers s-a răsfrânt implacabil pe tratamentul impus României la 
Conferinţa de Pace de la Paris, 1946-1947. Mentalitatea de popor înfrânt 
şi cei 42 de ani de regim comunist (1947-1989) explică şi astăzi, de ce 
România, după 1989, nu îşi găseşte cadenţa şi soluţiile politice pe termen 
scurt şi mediu. 

Benedetto Croce definea fascismul (noi introducem aici şi nazismul 
şi comunismul), ca „o paranteză a istoriei contemporane”(36). Această 
paranteză este însă o componentă a memoriei colective. La fel de bine s- 
au dovedit utopice şi eşuate, inclusiv disprețul faţă de individ şi aşezarea 
Europei pe baze rasiale. Din nefericire, însă, preţul a fost mare, uriaş prin 
dispariţia a zeci de milioane de indivizi, combatanți sau nu. Că acest 
carusel al morţii l-a integrat fatidic şi pe evreu, nu este decât o pată 
interasială pentru civilizația europeană, care nu era la prima ei 
experienţă. Istoria a consemnat faptele, învăţămintele nu au intrat şi în 
registrul politicii, care a măcinat şi a distrus destine individuale, dar şi 
colective. Regimurile totalitare, înţelese şi în accepțiunea lor dictatorială, 
ca o urmare a războiului mondial în care au fost atrase popoarele, au fost 
o expresie malignă a psihologiei răului, şi că, paradoxal, fără 
totalitarismul sec. al XX-lea, omenirea nu ar fi cunoscut natura radicală a 
răului (37). Consecințele primului război mondial, alegând aici doar 
componenta psihologică, au reproiectat originea mitică şi metafizică a 
omului în dimensiunea marii mase. Individul nu mai există decât prin 

masă, fără ceilalți, el nu există. S-a ajuns la maniera subsidiară în care 
rasismul nega originea comună a omului, introducând conceptul de 
origine divină a unei etnii, înţeles fie ca popor ales, fie ca popor ce ar 
trebui să domine lumea pentru o mie de ani, ca în ideologia nazistă. 
Astfel, conceptul de popor „ales” al mentalului evreiesc s-a reverberat 
opus în cel al creştinului. Reacţiile de tip fanatist l-au făcut pe creştin să 
nu accepte acea interpretare a providenţei, că cel ales a fost evreul. De 
aici, frontiera dintre rațional şi irațional a devenit nu numai cauza 
antigonismului, cât mai ales tema vinovăţiei ancestrale. Cunoaşterea 
psihologiei individului a devenit ţinta politicului, ca o cale de a penetra 
conştiența umană, subordonându-şi-o. Totul a devenit o istorie generală, 
de triumf a violenţei asupra rațiunii. Istoricii, şi mai ales psihanaliştii au 
sesizat că dictaturile, ca şi totalitarismul, au folosit teroarea prelungită şi 
teama instituționalizată ca instrumente ale interiorizării individului. A 
fost un veritabil dresaj, domesticire forțată a individului, învăţat şi 
manipulat ce trebuie să facă şi ce nu trebuie să spună, menţinut în cuşca 
terorizată de iraţionalism până la excesul rezistenţei, în care celălalt era 
doar forma aparentă a existenţei (n.n. vezi şi Mehlinger Howard) (38). 
Aceste rânduri, care ne aparţin, deschid şi perspectiva istoriografiei 
româneşti de după 1989. Concluzia noastră este cea conform căreia, ea 
este bazată pe cercetare, documentare şi interpretare , condiţionată de 
fondul arhivistic publicat (fie arhive româneşti, fie externe), pe abscisa 
interpretărilor existând şi extreme. Exemplu, istoricul român de origine 
evreiască, Jean Ancel — susţine existența Holocaustului în România 
anilor 1941-1944, sau , la polul opus, negaţionişti, ca Ion Coja sau 
Vladimir Iliescu. Cert este faptul că istoricii români şi publicaţiile lor 
după 1989 nu neagă tema Holocaustului pentru Europa, dominată şi 
stăpânită de cel de-al III-lea Reich, având reţineri pentru holocaustul 
românesc — înţeles prin inexistenţa crematoriilor organizate de regimul 
Antonescu. Sigur că vocile cele mai cunoscute pe această temă, sunt cele 
ale regretatului istoric ieşean Gheorghe Buzatu, dar şi cele ale scriitorului 
Paul Goma. Trebuie afirmat, totodată, că nu există istoric român, de după 
1989, care să nu aibă lucrări sau declaraţii referitoare la Holocaust. 
Poziţia istoriografiei româneşti a fost direct influenţată de o serie de 
declaraţii, cu caracter de acuzare faţă de autorităţile româneşti din 1941- 
1944. Spre exemplu, rabinul Moses Rozen afirma la Iaşi, în 2 iulie 1991, 
că autorităţile antonesciene sunt vinovate de moartea a 400.000 de evrei, 
sau cea a lui Elie Wiesel din „New-York Times”, 3 iulie 1991: „Trebuie 
să ştiţi că dacă antisemiţii nu sunt criticaţi în public, veţi suferi. Veţi fi 
izolaţi. Occidentul vă urmăreşte, cu mirare, cu spaimă, cu groază”(39). 

Istoricul român Matei Cazacu, într-un interviu acordat lui R.F.I. 
(Radio France Internaţionale), referindu-se la Holocaustul românesc, 
afirma că până în 2002, autorităţile române au negat Holocaustul, chiar şi 
preşedintele de atunci, Ion Iliescu: „Nu vom şti niciodată cifrele exacte, 
dar e important să ştim marile suferinţe”(40). 

Emil Cioran, într-un interviu din 1998 la Paris dat lui Ion 
Diaconescu, declara că: „Era timpul să spunem răspicat, că nu am fost 
barbari. Că i-am ajutat pe evrei să nu fie decimaţi (...). Evreii ne sunt 
datori. Dar nu le cerem nimic. Să recunoască doar adevărul” (41). În 
memoriile sale omul politic Constantin Argetoianu afirma, înainte ca 
holocaustul să se fi produs, că: „Nu toţi evreii sunt comunişti, dar toți 
comuniştii sunt evrei”(42). 

Curios este că istorici evrei consacraţi, şi nu numai ei, nu au în 
scrierile şi declaraţiile lor nimic despre implicarea unor evrei în 
evenimentele din 1924 (Tatar-Bunar), 1940, perioada de tranziţie 1944- 
1947 şi mai ales prima etapă a regimului comunist din România. 

Pe tema Holocaustului, cotidianul „România Liberă” a iniţiat o 
dezbatere la care au răspuns: Neagu Djuvara, Radu Ioanid, Lucian Boia, 
Liviu Rotman, Marius Oprea şi Stelian Tănase. Istoricul şi fostul 
diplomat Neagu Djuvara declara că : „Regimul comunist s-ar fi instalat în 
România cu sau fără evrei”, dar şi faptul, spre exemplu, că evreii au 
profitat de schimbarea de regim din 30 dec. 1947, şi că în cadrul 
Ministerului Afacerilor Străine peste 80% erau de sorginte evreiască 
(43). Evreii s-au implicat alături de sovietici dintr-un spirit de 
autoapărare, dar şi de răzbunare pentru victimele provocate de regimul 
Antonescu. Radu Ioanid considera ca şi Liviu Rotman că, a da vina pe 
evrei pentru instaurarea comunismului în România este un „clişeu 
antisemit” (44). Conform spuselor sale, evreii s-au înscris în P.C.R. 
pentru că acesta era o organizaţie antifascistă, menţionând ca cifre 
următoarele: P.C.R. în 1933 avea români - 375, maghiari - 444, evrei - 
330 (22, 16%) şi bulgari - 140, pentru ca în 1944 evreii din P.C.R. să 
reprezinte cca. 30%, iar în cadrul Securităţii să fiinţeze în 1948 un număr 
de 338, adică 8, 5% (45). Acelaşi autor menţionează că autorităţile 
comuniste româneşti au „vândut” evreii statului Israel, în intervalul 1948- 
1958 peste 100.000 de evrei şi alți peste 300.000 sub Nicolae Ceauşescu 
(n.n.) (46). Istoricul Liviu Rotman atribuie acest clişeu antisemit dreptei 
legionare, şi că proverbiala identitate iudeu-bolşevic a stat la baza 
exterminării evreieşti dintre 1941-1944 (47). Tot el afirma că, evreii n-au 
fost dominanţi numeric în primul eşalon, ci în al doilea (48). Un 
consanguin cu Radu Ioanid, Alexandru Florian, director general al 

I.N.S.H.R. — E.W., cu ocazia Zilei comemorării victimelor Holocaustului 
din România, 9 oct. 1013, declara în Camera Deputaţilor că, victimele 
din rândul populaţiei evreieşti au fost rezultatul unei politici de 
exterminare organizate, controlate şi aplicate de autoritățile româneşti 
antonesciene, doar pentru faptul că erau altfel decât majoritatea, şi că, 
comemorarea tragediei evreilor şi rromilor trebuie făcută pentru a nu se 
uita şi repeta. În mare, aceleaşi idei au fost susţinute de către Radu 
Ioanid, Aron Florian, Tibori Szoltan Szabo, Paul Shapiro, Michael 
Shafir, Jennifer Craig-Norton, Adrian Cioflângă şi Elisabeth Ungureanu 
cu ocazia proiectului „Educaţia pentru viitor prin înţelegerea trecutului”, 
pregătirea formatorilor ca profesori de istorie în domeniul Holocaustului, 
11-13 nov. 2013, Cluj Napoca, Hotel Agope (49). 

Revenind la dezbaterea inițiată de „România Liberă”, istoricul 
bucureştean Lucian Boia declara că, în P.C.R. (1921-1944), evreii erau 
numeroşi şi în primele rânduri pentru că în fostul regim antonescian şi 
carlist au fost discriminați. De asemenea că, evreii din întreaga lume au 
avut o înclinaţie spre stânga comunistă şi doar foarte puţini spre dreapta 
(50). La rândul său, Marius Oprea, cu ocazia aceleiaşi dezbateri, reliefa 
că, această prezenţă în număr mare a evreilor în structurile de partid şi de 
stat se explică prin fidelitatea evreilor faţă de ideologia comunistă, 
precum şi faptul că ei proveneau din vechea gardă (51). Pe aceeaşi temă, 
analistul Stelian Tănase remarca, referindu-se la P.C.R. că, neavând o 
reală bază socială, cu un proletariat redus numericeşte, grupul minoritar 
al evreilor a optat spre comunism din perspectiva întronării unui regim 
politic, care să le confere o poziție dominantă. Este concludent, în 
regimul bunului simţ al oricărui cercetător, că nu poate fi învinuit evreul 
pentru instalarea regimului comunist în România, dar că, la fel de bine, 
trebuie nuanţată prezenţa şi rolul acestuia în sferele de putere ale 
regimului comunist. 

Istoricii români de după 1989 pun în faţa cercetării istorice şi o 
serie de teme adiacente ideii de deportare-exterminare a evreilor din 
Basarabia, Bucovina de Nord şi Transnistria. Astfel, ar putea fi 
enumerate: rolul agenților evrei în rândurile P.C.R. (1921-1944 şi 1944- 
1989, acesta fiind în permanentă scădere în epoca Ceauşescu), implicările 
în evenimentele de la Tatar-Bunar (1924) în retragerea armatelor şi a 
autorităţilor române, imediat după cele două note ultimative sovietice, 
dar şi pe parcursul anilor 1940-1941, a retragerii peste Nistru — după 22 
iunie 1941 — a cca. 100.000-130.000 de evrei odată cu Armata Roşie ( 
amintind aici teama lor faţă de posibilele reacţii ale armatei şi ale 


197 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


autorităţilor româneşti odată cu revenirea lor în Basarabia şi în Bucovina 
de Nord. 

Este interesant de precizat poziţia istoricului american Nicholas 
Nagy-Talavera care consemna în 1970 că, în haosul retragerii româneşti 
din iunie-iulie 1940 „s-au petrecut multe lucruri care nu ar fi trebuit să se 
întâmple. Populaţia evreiască şi cea ucraineană, în entuziasmul generat 
de plecarea autorităţilor române (...) i-au tratat pe românii în retragere, 
într-un fel care avea să-i coste scump un an mai târziu” (52). Henri Prost, 
istoric francez, afirma că „pe tot parcursul retragerii lor - trupele române 
— au avut de suferit insulte grave din partea evreilor, aflaţi în număr mare 
în aceste regiuni (53). 

Istorici precum Gheorghe Buzatu, Florin Constantiniu, Ion Scurtu, 
V.Fl. Dobrinescu, Stelian Neagoe, Paul Cernovodeanu, Constantin 
Hlihor (şi enumerarea poate continua) au abordat , cercetat şi publicat, 
atât documente, cât şi studii referitoare la Ion Antonescu şi guvernarea 
1940-1944. De departe, niciunul dintre ei nu poare fi acuzat de 
negaţionism. 

Din partea istoricilor evrei sau a Comunității Evreieşti 
Internaţionale sunt aduse acuze de negaţionism lui Ion Coja, scriitorului 
Paul Goma, chiar şi lui Gheorghe Buzatu (reamintind, aici, demiterea 
profesorului Vladimir Iliescu de la Universitatea din Aachen, după 
discursul său din febr. 2013 din Aula Academiei Române). Pentru 
comunitatea evreiască lista negaţioniştilor trebuie completată cu Vadim 
Tudor şi Adrian Păunescu. 

În numeroasele sale lucrări, istoricul ieşean Gheorghe Buzatu, 
referindu-se la mareşalul Ion Antonescu şi la epoca sa, prezintă puncte de 
vedere ale unor istorici şi oameni de stat cum ar fi: Andreas Hillgruber, 
Henri Michel, Henri Prost, Diletant, A. Simion, Eddy Bauer, Regele 
Mihai, B.H. Liddell Hart, M.L. Lebedev, John Heegan, inclusiv a unor 
istorici români — concluziile lor având în vedere judecarea dreaptă, cu 
plusuri şi minusuri (greşeli politico-militare ale celui ce a condus 
destinele României între 1940-1944) (54). În aceeaşi ordine de idei 
trebuie remarcat şi faptul că, după semnarea pactului Ribbentrop- 
Molotov (Moscova, 23 aug. 1939) s-a încetățenit printre evreii din 
U.R.S.S., România şi Ucraina ştirea că în viitor, în zona Basarabia — Bug 
se va constitui o patrie evreiască, Republica Sovietică Socialistă 
Evreiască. Ordine precise au fost transmise evreilor şi ucrainienilor de 
către Moscova în perioada premergătoare notelor ultimative sovietice. 
Astfel, martori, documente şi istorici consemnează: înarmarea unei părți 
a populaţiei cu orientări procomuniste, devastarea unor sedii aparținând 

autorităţilor româneşti, oprirea trenurilor, autobuzelor, maşinilor (etc.) în 
care se aflau români în retragerea lor spre Prut, împuşcarea unor preoţi 
ortodocşi, chiar şi catolici la Chişinău şi Cernăuţi, a unor primari români, 
batjocorirea şi uciderea unor militari români, comisari, autorităţi şi chiar 
civili nevinovaţi, molestarea unor profesori români de către elevi evrei, 
jefuirea unor magazine, bănci şi sedii ale administraţiei financiare (55). 
Profesorul Valentin Negre şi nu numai, dă exemplul şi al consemnărilor 
lui Carol II din „Note zilnice”, referitoare la incidentele provocate de 
evrei în momentul retragerii autorităților româneşti din iunie-iulie 1940, 
precum şi la măsurile antiromâneşti ale Armatei Roşii şi ale politrucilor 
(comisari) sovietici între 1940-1941, 1944-1954, deportări de români, 
rusificarea şi interzicerea totală a drepturilor pentru populaţia românească 
(56). De menţionat ar fi şi faptul că, istoria postbelică nu a consemnat 
vreo acţiune de solidaritate cu românii din vara acelui încercat an — 1940. 
Această observaţie ar putea fi urmată de o alta, şi anume că, holocaustul 
roşu a debutat cu un an mai devreme faţă de măsurile autorităţilor 
româneşti, 1941-1944. 

O pagină interesantă a deschis-o pe marginea holocaustului şi 
scriitorul român Paul Goma. Atât prin romanele sale, dar mai ales prin 
lucrarea „Săptămâna roşie, 28 iunie-3 iulie 1040” sau „Basarabia şi 
evreii” — eseu în mai multe variante şi ediţii — Paul Goma îşi propune o 
abordare, ca sumar, a temei Holocaustului din perspectiva: a) întrebări şi 
răspunsuri pe marginea termenului de holocaust — şi - cum de a fost 
posibil; b) scurtă istorie a Basarabiei, istorii şi falsificări; c) victime 
evreieşti provocate de autorităţile româneşti (1941-1944); d) holocaustul 
roşu față de români (1940-1941 şi 1944-1953); (e) antisemitism versus 
antiromânism, urmate de memorii/mărturii ale supravieţuitorilor şi o 
bogată bibliografie (57). 

Marea interogație gomiană ( ca de altfel pentru toți cei care 
studiază problematica holocaustului) este legată de cauza care a făcut ca 
românii să treacă de la o atitudine de toleranţă față de evrei până în 1938 
(implicând, aici, şi măsurile guvernelor Goga-Cuza şi Gigurtu), la cea de 
persecuție, lichidare sau chiar exterminare a populației de rit mozaic (58). 
Dacă în mai bine de trei sferturi de secol (1866-1938) n-au fost 
consemnate victime în rândul populaţiei evreieşti din România modernă 
şi imediat după Marea Unire din 1918, cum s-a ajuns, şi a fost posibil, ca 
într-un interval de doi ani, 1941-1942 să vorbim de un număr, fie el de 
400.000 de victime, fie de 270.000 sau chiar sub 200.000 de evrei, fapt 
ce ar determina o concluzie, conform căreia ar trebui să acceptăm un 
număr de 3000 de victime pe zi, număr care în plan fizic este greu de 

crezut că s-ar fi putut produce. Revenind cu obstinaţie la întrebarea pe 
care şi-o pune, Paul Goma ia în analiză problema raportului dintre 
Holocaust şi Gulag, reliefând că nici astăzi nu se poate da un răspuns 
corect din partea cercetătorilor de orice fel, privind numericul 
exterminării evreieşti din al doilea război mondial, cu atât mai mult şi din 
România (59). „De ce atâta ură?” este şi întrebarea pe care şi-o punea 
marele savant şi istoric Nicolae Iorga la 6 iunie 1940 (60). 

Concluzia lui Paul Goma vizează negarea holocaustului evreiesc în 
România, fără a nega măsurile autorităților româneşti cu caracter 
antievreiesc. El nu acceptă numărul de 400.000 de victime, propunând 
cercetarea şi a conceptului de Gulag (înțelegând şi victimele produse în 
rândul populaţiei româneşti din perioada Gulagului Roşu). Scriitorul 
pune în contrapondere şi ura evreilor împotriva românilor, mai ales după 
al doilea război mondial, dar şi după prăbuşirea regimurilor comuniste 
din Europa (1989) şi din U.R.S.S. (1991) (61). Ca şi Ion Coja, Paul 
Goma vede în Gulag, duşmanul nr.l al sioniştilor. Termenul în 
accepțiunea evreilor, ar trebui scos din categoria genocid, exterminare, 
deoarece trebuie acceptat doar conceptul de Holocaust, şi acesta 
interpretat ca fiind doar împotriva evreilor (62). Răspunsul scriitorului 
român, născut în Basarabia la 20 oct. 1935, referitor la dura reacţie 
românească faţă de evrei îl caută în comportamentul celor din urmă din 
Săptămâna Roşie 28 iunie-3 iulie 1940 (63). 

Holocaustul şi Gulagul au fost, în mod cert, două realităţi ale 
Europei secolului al XX-lea, negarea lor ar putea fi o eroare istorică. 
Decantarea şi cântărirea evenimentelor şi a surselor documentare trebuie 
să evite maximizarea, dar şi minimizarea oricărui concept dintre cele 
două. În articolul său „Spovedania” apărut în Reflecţii despre Holocaust, 
Traian Popovici, fost primar de Cernăuţi, după reeliberarea din iunie-iulie 
1941 a Bucovinei de Nord, denumea intervalul dintre 1940-1945 ca o 
„eclipsă morală”, dar şi faptul că poporul român este nevinovat de ceea 
ce s-a comis în numele lui, că deportarea evreilor în Transnistria rămâne 
un fapt istoric real, un act necugetat, brutal şi inuman (64). 

Sunt importante de menţionat două proiecte: a) unul al Institutului 
Român de Istorie Recentă privind studierea Holocaustului în România, 
proiect ce va viza publicarea unui prim volum de documente, mărturii şi 
microfilme (demarează, însă, de la concluzia că, în România a fost 
Holocaust) şi b) Proiectul Gulag şi Holocaust în conştiinţa românească, 
propus de Centrul de Cercetare al Imaginarului din Cluj Napoca. Cele 
două proiecte pleacă de la premisa că, de abia după prăbuşirea regimului 
comunist în 1989, România a avut şansa de a-şi recupera memoria 

trecutului recent, dar şi de a-şi evalua poziţia faţă de acesta pe baza 
studierii arhivelor interne sau externe. Desigur că aşteptăm cu deosebit 
interes şi volumele destinate perioadei 1946-1965-1989, cu precizarea că 
în aceste demersuri nu se poate începe cu o concluzie prestabilită. 
Comunismul şi nazismul, ca două tari ale secolului trecut, se ridică 
imperativ pentru a fi cercetate şi explicate corect, chiar dacă au fost 
inființate instituţii oficiale de cercetare ale Holocaustului sau de 
investigare a crimelor comunismului. Condamnarea regimului comunist 
s-a efectuat în 2006, dar fără a se consemna în fapt şi vinovaţii, cu nume 
şi prenume. Acuzarea celor două totalitarisme, de la Hannah Arendt 
(1951) la Ernst Nolte(1998) implică şi afirmația că indiferent de 
ideologie, genocidul rămâne tot genocid, depăşind abordările minimale 
că Holocaustul este acceptat doar pentru Occident, iar Gulagul, numai de 
țările din Est, nu însă şi invers. 

În momentul de faţă nici holocaustologii, nici negaţioniştii nu pot 
demonstra cu documente un număr real al victimelor evreieşti provocate 
de autorităţile româneşti din guvernarea 1940-1944. Ca maxim şi minim 
(?), aceste estimări s-ar plasa între 400.000 şi 100.000-150.000 de evrei. 
La nivel oficial, aşa cum menţionam, referitor la alocuţiunea 
Preşedintelui României, la 12 oct. 2004, se făcea trimitere la cca. 250.000 
de victime în rândurile evreilor (vezi trimiterea nr. 31, op. cit., p.1-13). 
La antipozi, după cercetările istoricului Dinu C. Giurescu, autorităţile 
româneşti antonesciene poartă răspunderea (documentată — susține 
istoricul) a 123.710 evrei (65). În faţa acestor date, orice persoană de bun 
simţ se întreabă, pe care dintre ele să le creadă, să le ia de bune, unde să 
se poziţioneze: în tabăra holocaustologilor sau în cea a negaţioniştilor. 
Este într-adevăr o mare dilemă, înclusiv pentru cercetători, istorici. Mai 
mult decât atât, Comisia Wiesel a pus şi un premiu de 10.000 de dolari pe 
care i-ar fi primit cel care ar fi făcut vreun denunţ, privind un român care 
a ucis evrei în anii războiului. Până în prezent n-a fost mediatizată 
efectuarea unui astfel de denunţ. Tot la fel de adevărat este şi faptul că 
pentru Polonia şi România se vorbeşte de posibile despăgubiri, ce s-ar 
ridica între 10-50 miliarde de dolari. 

Cititorul poate descoperi că există nu numai liste negre cu nume şi 
prenume care sunt învinovăţite de Holocaust, dar şi liste roşii pentru cei 
care au provocat Gulagul, inclusiv şi împotriva românilor. Astfel de liste 
se pot regăsi la istoricii români (menţionaţi deja), precum şi la unii 
scriitori — vezi Paul Goma. Istorici români sau evrei ori de pretutindeni 
au obligaţia de a da răspunsurile necesare, referitoare fie la Holocaust, fie 
la Gulag. Dialogul, publicarea arhivelor de documente, analizele 

comparate şi confruntarea veridicității mărturiilor sau a documentelor 
puse în circulaţie vor putea constitui tot atâtea instrumente puse în slujba 
găsirii şi demonstrării adevărului. 

Cuantificarea asumării reciproce faţă de Holocaust şi faţă de Gulag 
este o temă de dezbatere nu numai pentru România şi lumea de astăzi, 
dar şi pentru viitorime. Stereotipiile şi prejudecățile românilor, ca şi ale 
celorlalţi europeni nu pot fi depăşite decât prin multiculturalism, dialog 
bazat pe managementul răbdării şi deprogramarea creierelor şi a 
memoriei colective, diseminată de fantasmele şi spaima cu care omenirea 
se iută la tragediile provocate de Holocaust şi Gulag. Nu mai poate fi 
acceptat dictonul de „istorie interzisă”, de index-ul la care sunt puse şi 
supuse încă documente de arhivă. La fel de adevărat este şi faptul că, 
decantarea, cunoaşterea, înţelegerea şi asumarea trecutului solicită timp. 
Doar cifre, ani, enumerări şi nume, concepte menţionate ca ideologii 
explicate nu rezolvă necunoscutele din marea ecuaţie a istoriei. 

Suntem vădit impresionați de dialogul din sine cu sine însuşi pe 
care şi-l propune Radu Mihai Crişan, care mărturiseşte că: „nu sunt nici 
pentru masonerie şi nici potrivnic ei; nici antisemit şi nici filosemit; nici 
xenofob şi nici xenofil; nici favorabil legionarilor şi nici împotriva lor; 
nici proAntonescu şi nici contra sa; nici şovin şi nici renegat” (66). 

Între acuzaţi şi judecători, între vina colectivă şi cea individuală, 
între stat ca organism instituţional şi cetăţenii săi — locurile, ca şi poziţiile 
pot fi inversate. În aceste condiţii, la ce tip de Adevăr am ajunge şi cine 
şi-l va mai însuşi? Acceptând Holocaustul, nu putem să vorbim şi de 
complicitatea unor evrei în prefigurarea şi instalarea Gulagului, în 
maximizarea numărului victimelor, şi de aici, a pedepselor introduse deja 
în unele ţări faţă de cei care neagă Holocaustul. 

Pot fi doar acuzatori: o comisie sau un institut, chiar numit el „Elie 
Wiesel, Muzeul Memorial al Holocaustului din Washington sau 
Autoritatea Yad Vasheim din Ierusalim, atât timp cât nu ne acuză o 
autoritate statală sau, mai ales, ONU. Considerăm că Holocaustul ca şi 
Gulagul sunt departe de a fi studiate, cunoscute, şi de aici asumate, că 
este nevoie de un efort unanim în deschiderea şi publicarea documentelor 
din arhive, că doar moartea unei singure persoane tot crimă se numeşte. 
Dacă am pune față în faţă exterminarea prin Holocaust a celor 400.000 
sau 250.000 de evrei, în România cu cele cca. 500.000 de victime ale 
regimului comunist ne-am putea da seama de dimensiunea reală a 
crimelor comise. Pentru aceasta, implicarea totală trebuie să aparțină 
cercetătorilor, oamenilor de ştiinţă, care trebuie să convingă prin 
documente şi studii comparative şi nu unor politicieni, canalelor mass- 

media sau unor instituţii ale statului, create din dorinţa manipulării în 
vederea atingerii unor scopuri şi avantaje imediate. 

NICOLAE COSTIN. VIAŢA ŞI OPERA 


Prof. Elena Vasile 
Şcoala Gimnazială Centrală Câmpina 


Dintre cei şase fii ai lui Costin Hatmanul, cronicarul Miron Costin 
a fost singurul care a lăsat urmaşi: trei băieţi -loan, Nicolaeşi Pătraşco şi 
trei fete —Maria, Tudosca şi Safta. 

Soţia lui Miron Costin, Ilina Logofeteasa era fiica lui loan Movilă, 
un pretendent fără noroc la tronul Moldovei cum spunea Nicolae Iorga ”o 
moghileasă”(1). Casătoria lui Miron Costin cu logofeteasa Ilina trebuie 
să se fi făcut prin intermediul Cantacuzinilor, ocrotitorii tănărului Miron. 

Nicolae Costin, al doilea fiu al lui Miron, s-a născut prin 1660 şi a 
avut un destin asemănător cu cel al părintelui său, prin importanta carieră 
politică pe care a făcut-o prin căsătoria cu o fiică de domn, căt şi prin 
bogata şi variata lui operă literară. 

Spre deosebire de tatăl său care a murit de moarte silnică (2) la 
vârsta de 58 de ani, putând trăi mai mult, Nicolae Costin a murit de 
moarte naturală la vârsta de 52 de ani, în anul 1712, în luna septembrie. 
Asupra morţii sale, Axinte Uricarul scrie că i-a survenit ducându-se la 
plimbare şi pentru cercetarea moşiilor sale. Tot Axinte Uricarul îl 
caracterizează în felul următor: "Logofăt mare făcuse Nicolae 
Mavrocordat pe Nicolae Costin, pe acel vestit care le era şi din părinţi 
blagorodnic şi învăţat, şi-l avea Niculai Vodă întru deosebită dragoste şi 
socotinţă, iară după ce au trecut un an, în luna lui septembrie, mergând la 
ţară pentru plimbare şi pentru cercetarea moşiilor şi a bucatelor lui şi 
îmbolnăvindu-se, puţine zile cu pocăință şi precum se cade unui bun 
creştin au plătit datoria cea obştească”. 

Nicolae Costin a avut o viaţă de zbucium şi de pribegii. Din 
Polonia revine în ţară împreună cu tatăl său, în timpul domniei lui 
Constantin Cantemir în anul 1685. Dar şase ani mai târziu, în 1691, tatăl 
său Miron Costin este ucis în împrejurări cunoscute, din ordinul lui 
Constantin Cantemir; alături de Miron Costin este ucis şi fratele acestuia 
Velicio. Nicolae nu ştia nimic de complotul urzit de unchiul său Velici, 
deoarece se afla la Bârlad în drum spre Constantinopole, de unde voia să- 
şi aducă logodnica, pe Ileana, fiica fostului domnitor Gheorghe Duca. “ 
Şi Neculai feciorul lui Miron logofătul mergând să se însoare la Țarigrad, 
l-au întors de la Bărlad de l-au închis şi pe dansul “povesteşte Ion 
Neculce(3). Că proiectul acesta de căsătorie se făcuse la acea dată, este 

probabil, poate el dăinuia din timpul vieţii lui Gheorghe Duca şi fusese 
amânat, cauza acestei amânări fiind tinereţea mirilor. Momentul 
căsătoriei, după toate probabilitățile, nu fusese chiar atunci ales, 
deoarece jupâneasa Ileana soţia lui Miron Costin , după spusele aceluiaşi 
cronicar, tocmai murise. 

După moartea tatălui său, Nicolae Costin a suferit în domnia lui 
Constantin Cantemir aceleaşi rigori. Nicolae este arestat de slujitorii 
stăpânirii şi închis în beciul curții domneşti din laşi împreună cu fraţii săi 
Ioniţă şi Pătraşcu. În sarcina fiilor lui Miron nu s-a găsit nici un fel de 
vină şi au fost puşi în libertate “eliberaţi pe chezăşie”(4). Dar Costineştii 
erau prigoniţi de vistiernicul Iordache Ruset “matca tuturor răităţilor”(5), 
cum spunea Ion Neculce, ceea ce îl determina pe Nicolae Costin să plece 
din nou în pribegie şi împreună cu rudele cantacuzine a fost nevoit să se 
refugieze la comandantul polon de la cetatea Neamţului. 

Dimitrie Cantemir, fiul celui care ordonase uciderea lui Miron 
Costin, noul domn ales de boieri, le oferă protecţie, dar Costineştii nu se 
simt în siguranţă şi vor trece în Ţara Românească în anul 1693. Aici, 
domnitorul Constantin Brâncoveanu le oferă ospitalitate şi-i trimite la 
Țarigrad cu misiunea de a mijloci scoaterea din domnie a lui Dimitrie 
Cantemir(5). Într-adevăr misiunea reuşeşte şi numai după o lună Dimitrie 
Cantemir este înlocuit cu Constantin Duca , iar în timpul domniei 
acestuia Costineştii se întorc la Iaşi unde Nicolae se căsătoreşte cu Ileana 
Duca. Astfel Nicolae Costin devine cumnatul domnitorului şi va dobândi 
funcția de hatman.Din pricina risipei necugetate domnia lui Constantin 
Duca merge rău , nemulţumirile răsună până la Poartă, acesta fiind în 
pericol de mazilire. Cuprins de spaimă, cheamă în grabă pe cumnatul său 
şi înţelegăndu-se amândoi aleg “sfat rău “, cum afirmă cronicarul Ion 
Neculce. 

Domnul şi hatmanul trimiseră în taină ştafetă la cetatea Neamţului, 
unde se afla o garnizoană polonă, condusă de un moldovean, Moise 
Serdarul. Acesta se repede cu patru sute de oameni, loveşte în timpul 
zilei, pradă biroul carvaseriei şi taie capul lui Capegi — Başa, venit să 
ancheteze situaţia din ţară. În urma acestor evenimente, Constantin Duca 
este înlăturat de la tron şi este înlocuit cu Antioh Cantemir. Hatmanul 
Nicolae Costin este destituit din funcție de propriul cumnat pentru sfatul 
imprudent, iar Nicolae este nevoit să ia din nou drumul pribegiei şi va 
reveni la curtea lui Constantin Brâncoveanu unde va rămâne o perioadă 
de cinci ani, din decembrie 1695 până în septembrie 1700. Curios este 
faptul că, în tot acest timp Nicolae Costin nu a discutat niciodată cu 
stolnicul Constantin Cantacuzino asupra problemei originii poporului 

român, deoarece stolnicul Constantin Cantacuzino nu a cerut şi nici 
Nicolae Costin nu i-a dat lucrarea tatălui său “De neamul moldovenilor”, 
deoarece nu a rămas nici un document privitor la relaţiile dintre cei doi 
cronicari(6). 

Uneltirile lui Constantin Brâncoveanu, tesute cu dibăcie şi cu pungi 
de bani izbutesc să-l răstoarne în 1700 pe Antioh Cantemir şi să-l 
înlocuiască cu ginerele său Constantin Duca. Dăjdii noi impuse ţării îl fac 
impopular(6) şi Duca Vodă, ruinat de datorii, de uneltirile lui 
Brâncoveanu, este pentru a doua oară îndepărtat din domnie, în1703 şi 
înlocuit cu Mihail Racoviţă, vărul lui Iordache Ruset, dar domnia 
acestuia durează numai doi ani. În perioada domniei lui Racoviţă, 
Nicolae Costin este din nou îndepărtat din Divan. 

Sub domnia lui Antioh vodă, Nicolae Costin este ridicat la rangul 
de vel vornic al Țării de Sus şi păstrează dregătoria în Divanul Moldovei, 
pe toată perioada domniei lui Antioh Cantemir. Dar în anul 1707, Nicolae 
Costin va pierde acestă demnitate după urcarea în domnie a lui Mihail 
Racoviţă. În 1710, când Nicolae Mavrocordat va lua locul lui Mihail 
Racoviţă, Nicolae Costin este rechemat în slujba ţării. Nicolae Costin a 
trăit şi el fiorul zilelor tragice pe care le-a îndurat Moldova întreagă cu 
prilejul primului război al ruşilor cu turcii. 

Nicolae Costin şi-a făcut primele studii în ţară, după moda 
timpului, primele cunoştinţe primindu-le, împreună cu fraţii lui, de la un 
dascăl de ţară(7), sub supravegherea tatălui. Cu înaintarea în vârstă va 
frecventa cursurile colegiului iezuit din laşi, cu iezuitul Renzi, care a fost 
şi profesorul viitorului domn Constantin Duca. Studiile le va continua 
împreună cu fraţii săi în Polonia, după cum aflăm de la Dimitrie 
Cantemir, la colegiul din Lemberg. 

Nicolae Costin nu a frecventat în Polonia o academie în adevăratul 
sens al cuvântului, aşa că el rămâne ca formaţie cărturărească mai mult 
un autodidact(8), însă cu bune cunoştinţe de limbile latină, polonă, slava 
veche, dar are şi cunoştinţe de greacă, franceză, italiană şi spaniolă. 
Nicolae Iorga susţine că cea mai bună dovadă a cunoştinţelor lui Nicolae 
Costin, de limbile neolatine, italiană, franceză, italiană şi spaniolă este 
traducerea adagiilor care se regăsesc pe marginea ediției latine a lui 
Wankelius, Ceasornicul domnilor. 

În perioada cât a studiat în Polonia, dobândind o instrucţie solidă, 
cunoscând foarte bine limba latină, va ţine încă din copilarie discursuri în 
această limbă la curtea domnească în zilele de sărbători. Vorbea în 
acelaşi timp şi limba polonă. Pentru că ştia greceşte a fost trimis în 

diferite rânduri în solii la Constantinopol şi purta corespondenţă cu 
Alexandru Exaporitul (8). 

Graţie educației sale solide, obţinută în şcolile poloneze, 
complexitatea cunoştinţelor lui Nicolae Costin, stilul, caracterul, şi 
preocupările lui literare, denotă că el a făcut o şcoală bine organizată, cu 
caracter umanist. În anul 1690, a fost trimis să primească pe Philippe d 
Avril, din porunca domnului, unde a fost ataşat ca traducător. Însuşi d 
Avril, ne informează în memorialul său de călătorie despre această 
întălnire. 

Nicolae Costin trecuse de vârsta de 20 de ani, când, în 1684, l-a 
însoţit pe tatăl său în exilul din Polonia, în toţi aceşti ani de studiu 
punându-se la curent cu istoriografia acestei țări. Dar această influenţă a 
şcolilor iezuite din regatul vecin, n-a fost singura ce s-a exercitat asupra 
“acestui bărbat de o vastă erudiție”(9), care va întrebuința pentru opera sa 
izvoare greceşti, latine, ungureşti şi occidentale. 

Setea de cunoaştere a lui Nicolae Costin reiese din faptul că acesta 
citeşte o parte din operele scriitorilor antici. În opera lui vom găsi citate 
din Homer, Ovidius, Thales din Milet, Empedocle, Epicur, Xenofon, 
Cicero, Tucidide etc., dar cea mai mare parte din aceste citate le-a scos 
din alte opere şi uneori din antologiile care circulau, atât în Polonia, 
scrise în special în limba latină, cât şi la noi, în originalele greceşti sau 
traduceri slavoneşti şi româneşti (10). 

Printre cele mai importante lucrări se numără Letopiseţul Ţării 
Moldovei de la zidirea lumii până la 1601. Data la care a început să fie 
scrisă acestă opera poate fi stabilită cu ajutorul unor indicaţii interne ale 
operei, care au în ele o doză de vag, ceea ce face deducţia, oarecum 
ipotetică. Neîndoielnic este faptul că prezenţa în operă a unor aprecieri 
nefavorabile grecilor, în genere, sau numai aluzii la unele lipsuri morale, 
după opinia curentă, caracteristice acestora, impune concluzia că a fost 
scris anterior, probabil anterior primei domnii a lui Nicolae Mavrocordat, 
deci înainte de anul 1709, deoarece ele au fost găsite şi în versiunea cu 
„Predoslovie către domn”. 

Specialiştii descoperă într-un pasaj din cronică, aluzia făcută la un 
fapt petrecut „în zilele lui Constantin Duca Vodă”, că ulterior primei 
domnii a lui Duca Vodă, opera fusese începută chiar de curând pentru că 
autorul ajunsese cu tratarea Letopiseţului numai până la războaiele lui 
Traian cu dacii. Deci opera fusese începută de Nicolae Costin după 12 
noiembrie 1695, în timpul pe care îl lăsa liber situaţia sa de pribeag în 
Țara Românească. 

Letopiseţul Țării Moldovei este precedat de o Predoslovie. În 
această Predoslovie Nicolae Costin se raliază ideilor lui Cicero şi 
Tucidide, pe care îi citează cu privire la importanţa şi rolului istoriei; aici 
Nicolae Costin îşi creează o situație favorabilă lui, de a-şi etala 
cunostinţele. În acest sens autorul afirmă că istoria este cel mai important 
„visteri, precum şi toate ştiinţele cu nemurire impodobeşte înţelepciunea 
sa”(11). 

În acest context, acesta evidenţiază cât de importantă este istoria şi 
rolul acesteia ca ştiinţă educativă şi utilitaristă, deoarece în istorie rămân 
consemnate faptele politice ale înaintaşilor, el susținând că în istorie se 
află acele exemple ce ajută domnitorii să conducă drept, ca dovadă 
„întărăştii şi pre cei neînţelepţi cu cunoştiinţa vremilor celor primejdioasă 
trecute la cele ce-s de faţă, mai treji îi face”(12). 

Spre sfârşitul Predosloviei, Nicolae Costin continuă să laude rolul 
istoriei şi afirmă că în ţara noastră, letopiseţul scris de el arată prima 
descălecare a ţării şi de cine este descălecată şi se precizează perioada în 
care a venit împăratul Traian în aceste părți. În Predoslovie, Nicolae 
Costin spune în felul următor:, , primeşte, dar, iubite cetitorule, şi această 
a noastră ostenială care o închin cu bună priinţă şi voie plecată, pre lângă 
care, rog pre Dumnedzău, să-ţi dăruiască cuget bun, să o ceteşti cu inimă 
bună şi a noastră trudă neuitănd-o pururea (13). Această predoslovie este 
una de împrumut, cu multe citate din scriitorii antici: Thales din Milet, 
Homer, Ovidius, Empedocle etc. Planul Letopiseţului este inspirat din 
cronografele bizantine, slavone şi polone. Opera cuprinde două părți: 
prima este alcătuită în 15 capitole şi începe cu zidirea lumii iar a doua 
parte tratează descălecatul al doilea al Moldovei şi evenimentele care au 
urmat până la domnia lui leremia Movilă. 

Pentru această lucrare, Nicolae Costin se foloseşte de informaţii pe 
care le ia de la diferiţi cronicari: Inokentie Ghizel, Duglosz, Wapowski, 
pe aceştia cunoscându-i prin intermediul lui Cromer: Antonio Bonfini- 
Historia pannonica, Miron Costin — De neamul moldovenilor, Letopiseţul 
lui Grigore Ureche; pasaje din Homer, Ovidius, Empedocle, Epicur, 
Xenofon, Cicero, Tucidide. 

Nicolae Costin sesizează unele greşeli ce se întâlnesc în aceste 
izvoare, ca de pildă când se discută originea numelui românilor, dat de 
alte popoare, acela de vlah, constatând o similitudine de numiri date de 
popoarele stăine între români şi italieni-vlah şi vloh; el se ridică contra 
afirmațiilor lui Aeneus Silvio Piccolomini, care interpretând greşit un 
fragment dintr-o poezie a lui Ovidius, credea că numele acesta vine de la 
”Flac hatmanul râmlienesc”(14). 

lată că în pofida celor spuse de unii specialişti, cu precădere 
Nicolae Iorga, Nicolae Costin şi-a privit în mod critic izvoarele, atunci 
când a crezut că este cazul, luând atitudine faţă de afirmaţiile care i se 
păreau că nu corespund realității. 

Letopiseţul Ţării Moldovei de la zidirea lumii şi până la anul 1601, 
este conceput în spiritul cronografelor compilative din secolul al XVII - 
lea. În această cronică autorul urmăreşte istoria Moldovei în cadrul larg 
al istoriei universale şi în legătură cu istoria popoarelor vecine. Nicolae 
Costin doreşte ca cititorul să înţeleagă istoria Moldovei, el începând 
lucrarea de la potop şi părându-i-se că nici aşa cititorul nu ar înţelege 
destul de bine originea poporului român. 

În toate numeroasele manuscrise ale compilației lui Nicolae Costin, 
narațiunea lui este întreruptă la începerea campaniei generalului Basta 
împotriva lui Mihai Viteazul, a campaniei de la Mirăslău. Nicolae Iorga 
susține că, continuarea lucrării este luată din opera tatălui său Miron 
Costin, iar la mijloc se intercalează de un necunoscut poem, câteva 
versuri banale aupra morţii voievodului Mihai. 

Această lucrare a lui Nicolae Costin — Letopiseţul Ţării Moldovei 
de la zidirea lumii până la 1601 - este privită de către specialişti din 
unghiuri diferite. Nicolae Iorga în "Istoria literaturii române vechi” 
tratează întreaga lucrare a lui Nicolae Costin cu deosebită neîncredere, 
contestând orice calitate de stil: "nu se poate o deosebire mai mare decât 
aceea care există între tată şi fiu”. Miron este un poet, un pasionat 
ambițios, un deschizător de cale în cultura neamului şi făuritor de teorii 
iar Nicolae este un pedant, un compilator prin vocaţie, mândru că merge 
pe urme străine. Trecutul îl eticheta, pentru prezent nu avea nici un 
interes, iar viitorul nu putea să-l vadă. 

Trecându-se cu vederea că opera a fost scrisă cu două secole şi 
Jumătate mai înainte, Nicolae Iorga pretinde de la Nicolae Costin o 
concepţie modernă în ceea ce priveşte atitudinea şi felul de a trata istoria. 
Nicolae Iorga îi impută şi o oarecare renunțare la obiectivitate, acuzându- 
l că nu pune pasiune în scrierea sa. 

Nicolae Costin era fără indoială un om foarte citit, un lucrător 
harnic, dar niciodată el nu a fost în stare să se ridice la înălțimea unor 
vederi personale în orice materie. Stilul lui nu are un caracter propriu, 
este un stil învăţat în şcoală, stilul umaniştilor; opera lui este alcătuită 
după toate regulile artei, povestirea lui nu are vigoare, copiindu-şi pur şi 
simplu izvoarele. 

Ştefan Ciobanu susține că în multe privinţe Nicolae Iorga are 
dreptate, dar portretul lui Nicolae Costin este redat în culori mult prea 

exagerate. Se uită că Nicolae Costin a fost omul epocii sale, când 
plagiatul şi compilaţia nu erau socotite un mare păcat, iar retorica stilului 
era la modă. 

Sextil Puşcariu dă dreptate lui Nicolae Iorga şi spune că în locul 
frazei miezoase din scrisorile înaintaşilor săi, cu întorsăturile sintactice 
pline de efecte ale graiului popular, Nicolae Costin, introduce acum 
perioada măiestrită, necurgătoare a modelelor sale umaniste cu eleganța 
ei la modă, cu intercalările silite, care fac fraza să nu se adapteze 
ideii. Tot Sextil Puşcariu afirma că, aşa cum e stilul, aşa este şi omul, 
"veşnic de a-şi fi ataşat cu toată ocazia cunoştinţele, care toate sunt 
culese din cărți”. În această privinţă întâlnim în opera lui Nicolae Costin 
reflecții care ne dezvăluie mentalitatea sa de clasă. O astfel de reflecţie ne 
apare şi în capitolul despre Alexandru cel Bun. 

Nicolae Costin deplânge vremea în care trăieşte, pentru că boierii 
nu mai au prestigiu ca în timpul lui Alexandru cel Bun. "Însă numai pe 
aceste vremi umbra au mai rămas acelor dregători”(15). Un lucru este 
cert, acela că Nicolae Costin nu şi-a egalat niciodată tatăl, dar se înscrie 
în pleiada marilor cronicari o problemă esenţială pentru istoriografia 
românească şi anume, aceea a romanității poporului român. 

Nicolae Costin este primul scriitor român care traduce o operă din 
literatura occidentală în limba noastră, Ceasornicul domnilor după 
Antonio de Guevara, alcătuit în aceeaşi vreme în care se năştea în Apus, 
Principele lui Machiavelli, iar în spaţiul românesc Învățăturile lui Neagoe 
Basarab către fiul său Teodosie. 

Rolul lui Nicolae Costin, în contextul epocii sale, a fost de a păstra 
vie flacăra culturii aşa cum o aprinseseră Milescu Spătarul şi de altfel 
tatăl său, cronicarul Miron Costin, fiind de fapt un precursor al genialului 
Dimitrie Cantemir. 


NOTE 

SCURTĂ INTROSPECȚIE ÎN ISTORIA FEMEILOR ŞI 
LUPTA LOR PENTRU EMANCIPARE 


Profesor Victoria Vâlcu 


Cu toate că, în virtutea originii lor, câteva femei au exercitat 
puterea şi şi-au lăsat amprenta în istorie, cele mai multe, acea majoritate 
tăcută, şi-au petrecut viaţa fără a trece în istorie. Abia reformele din sec. 
al XX-lea au început să le aducă egalitatea cu bărbaţii. 

De ce oare femeilor le-a fost dat să suporte un asemenea regim de-a 
lungul timpului? 

Maternitatea a fost principalul obstacol în calea independenţei 
femeilor. Naşterea era primejdioasă şi mortalitatea infantilă ridicată. 
Preocuparea femeilor cu creşterea copiilor justifică în mare măsură rolul 
lor relativ minor în istorie. 

Filozoful grec Platon clasifica femeile, copiii şi sclavii ca ființe 
lipsite de judecată: credea că erau din fire inferioare bărbaților în materie 
de „capacitate de a avea virtuţi”. 

Cele mai multe societăți antice erau patriarhale(rolul dominant al 
bărbatului). Femeile aveau grijă de casă şi nu aveau dreptul de a-şi 
exprima părerea în problemele importante ale vieţii lor. O femeie nu era 
decât o sclavă, după cum observa Hesiod, atunci când dădea următorul 
sfat confraţilor săi: „mai întâi vă luaţi o casă şi o femeie şi un bou cu care 
să puteţi ara”.Potrivit codului lui Manu, datoria nevestei era să-şi 
venereze bărbatul ca pe un zeu chiar dacă acesta era un tiran. Femeile 
persane trăiau în izolare strictă în harem, nevăzând nici un bărbat cu 
excepţia soților şi fiilor lor şi a eunucilor care le îngrijeau. 

În biserica creştină timpurie, femeile erau aproape tot atât de 
zeloase ca şi apostolii în răspândirea scripturii. Unele erau preotese în 
primele biserici şi luau parte la slujbele publice, dar în cărțile mai târzii 
ale Noului Testament, precum Epistola către Timotei a sfântului Apostol 
Pavel, femeile sunt considerate nevrednice să predice sau să se bucure de 
autoritate asupra bărbaţilor pentru simplul motiv că o femeie, Eva, a fost 
cea care a adus păcatul în lume. Biserica catolică a decretat mai târziu că 
femeile nu pot fi hirotonisite şi le-a interzis să slujească în altar. Biserica 
s-a opus în mod special acordării unor drepturi sporite femeilor căsătorite 
şi a preferat legea romană, care ţinea femeile sub protecţia taților şi apoi 
a soţilor lor. 

Când scrisul şi cititul s-au dezvoltat în Sumer şi Babilon în al 
doilea mileniu î.Hr., femeilor nu li s-a oferit şansa de a le deprinde. 

Mii de ani, descendentele lor s-au bucurat de foarte puţină 
şcolarizare: scopul educaţiei era pregătirea bărbaţilor pentru a deveni 
conducători. Femeile nu erau private total de educaţie. Nu au existat şcoli 
pentru fete înainte de sec. al XVI-lea, dar în secolele anterioare femeile 
avute angajau un tutore pentru fiicele lor sau plăteau o sumă de bani 
pentru a fi educate într-o mănăstire. Christine de Pisan(1363-1429), 
scriitoare de origine venețiană, care a militat pentru drepturile femeilor şi 
Elisabeta I a Angliei au fost foarte bine educate acasă. Maicile erau 
instruite să transcrie şi să împodobească manuscrise şi au adus o 
contribuţie importantă la răspândirea culturii. În primele mănăstiri de 
maici au fost multe femei învăţate precum maica superioară vizionară 
Hildegard din Bingen(1098-1179), care a întemeiat mai multe case de 
cult şi a scris poezii şi piese de teatru. 

Primele şcoli de fete apar în sec.al XVI-lea odată cu Reforma lui 
Martin Luther, care a promovat o nouă atitudine față de educaţie. El a 
susținut şcolarizarea gratuită pentru băieți şi fete şi a considerat că 
fetelor capabile trebuie să li se ofere şansa de a avea studii superioare, 
dar au trecut 300 de ani pentru ca ideile lui să fie aplicate în Germania. 
Reformatorul scoţian John Knox(1514-1572) a întemeiat fundaţii de 
educaţie universală în Scoţia, însă numai băieţii puteau merge la 
universitate. În Franța, au fost înființate şcoli de fete precum 
Congregation de Notre Dame, întemeiate de Saint Pierre Fourier la Paris. 
În Anglia nu au existat şcoli de fete până în sec. al XVII-lea când s-au 
deschis şcolile particulare pentru cei avuţi, iar la Bristol a fost înfiinţată 
Şcoala Red Maids pentru educaţia fetelor sărace. Educaţia generală a 
fost introdusă în Anglia doar după adoptarea Legii Educaţiei din 7870, 
cam în acelaşi timp cu deschiderea educaţiei universitare pentru femei în 
Europa şi S.U.A. 

Femeile căsătorite nu s-au bucurat de-a lungul veacurilor în cea mai 
mare parte a Europei de o existență legală independentă. Potrivit 
dreptului comun englez, de exemplu „soţul şi soţia sunt o singură 
persoană în faţa legii”. O femeie nu avea drepturi de a obţine venituri din 
proprietatea ei până la reformele introduse de Legea Proprietății Femeilor 
Căsătorite din 1870. De-abia după 1907 femeile franceze au dobândit 
dreptul de a-şi păstra propriile câştiguri. 

Literatura antică şi medievală menţionează limpede că femeile se 
pricepeau la farmacie. Dramaturgul grec Euripide citează femei care se 
ocupau cu bolile femeieşti. Existau femei medici în lumea greco-romană 

şi femei studente la medicină în timpul Renaşterii italiene, mai ales la 
Universitatea din Bologna care a angajat chiar profesori-femei în sec. al 
al XVIII-lea, precum Anna Morandi-Mazolini, care predă anatomia şi 
Maria Dalle Donne care preda obstetrica. Odată cu cunoştinţele sporite 
despre boli, au renăscut prejudecățile cu privire la inferioritatea 
intelectuală a femeilor. În unele ţări, acestor prejudecăţi li s-au adăugat şi 
altele şi anume că o femeie care se pricepea la medicină putea fi 
vrăjitoare. Persecutarea vrăjitoarelor în sec. al XVII-lea şi al XVIII-lea s- 
a soldat cu moartea a mii de femei. Barierele au căzut de-abia din a II-a 
⁄ a sec. al XIX-lea. Revoluţia industrială a făcut necesară forța de muncă 
feminină, însă femeile erau în continuare plătite mai puţin decât bărbaţii 
şi au rămas în afara profesiunilor liberale. Muncitoarele lucrau la liniile 
de producție, cele din clasa mijlocie au devenit învăţătoare, activiste 
sociale sau funcţionare de stat. În timpul Primului Război Mondial 
(1914-1918) când milioane de bărbaţi au plecat la luptă, în societățile 
occidentale, a fost o mare cerere de femei într-o gamă largă de ocupaţii 
tradiționale pentru bărbaţi şi în care s-au dovedit capabile. Pentru a 
obține plată egală pentru muncă egală, femeile au început să se 
organizeze târziu în sindicate. Organizaţia Internaţională a Muncii, 
înfiinţată în 1919, a impus principiul plăţii egale pentru femei şi bărbaţi 
pentru femei şi bărbaţi pentru muncă de valoare egală, dar în anii 20 ai 
sec. al XX-lea, nevoia de protejare a femeilor împotriva abuzurilor era 
încă socotită mai importantă decât plata egală. Femeile au avut un rol 
minor în politică până în sec. al XX-lea. Se credea că ele erau conduse 
mai multe de emoție decât de rațiune sau conştiinţă. Au existat şi 
perioade de excepţie. Femeile au avut un rol de frunte la începutul 
Revoluţiei Franceze. 

Cu toate că unele au domnit ca monarhi, femeile nu au avut drept 
de vot sau de a deţine funcţii politice. Înainte de sfârşitul sec. al XIX-lea 
(în Noua Zeelandă în 1893, finlandezele în 1906, în America femeile au 
dobândit drept de vot în 1920, în Marea Britanie în 1928) femeile au 
putut vota pe picior de egalitate cu bărbaţii. Femeile au continuat să se 
apropie de mai multă egalitate în anii '20, mai ales în Rusia, după 
Revoluţia din 1917. 

După al doilea Război Mondial, ONU a decretat că ambele sexe 
trebuie să se bucure de drepturi similare, însă în ţări precum Kuwait sau 
Arabia Saudită, femeile nu au nici drept de vot, nici să candideze în 
alegeri. Femeile sunt subprezente în parlamentele majorităţii ţărilor, cu 
toate că Sirimavo Bandaranaike în Sri Lanka (fostul Ceylon), Margaret 
Thatcher în Marea Britanie şi Benazir Bhutto în Pakistan au reuşit să 

ocupe cele mai înalte funcții publice. Analfabetismul este în continuare 
mai ridicat în rândul femeilor decât al bărbaţilor, iar forța de muncă 
feminină este mai scăzută decât cea masculină, ca, de exemplu, doar 24% 
în America Latină. Dintre toate obstacolele întâmpinate în progresul 
femeilor, sarcinile casnice continuă să fie cel mai mare. 

La început de sec. al XXI-lea, femeile reprezintă în Finlanda 1/3 
din membrii parlamentului şi aproape Y din cei ai guvernului. În 2003- 
Finlanda a fost singurul stat din Europa în care funcțiile de preşedinte şi 
prim-ministru au fost ocupate de câte o femeie.(1) Preocupările ştiinţifice 
cu precădere referitoare la locul şi statutul femeii în societatea 
românească modernă sunt cuprinse în lucrarea „Istoria femeii din 
România în documente 1866-1918"coordonată de dr. Alin Ciupală 
(junior). 

Începuturile mişcării feminine româneşti sunt concretizate în 
caritatea privată manifestată la un cadru privat al unei familii mai mari, 
este un domeniu domestic lărgit dominat de autoritatea juridică a tatălui 
şi de cea casnică a mamei. Astfel, în 1836- marea băneasă SAFTA 
BRÂNCOVEANU începea construcţia Spitalului brâncovenesc din 
Bucureşti, folosind parte din averea lăsată prin testament de soţul său, 
marele ban GRIGORE BRÂNCOVEANU. În 1862- Elena Cuza 
înfiinţează azilul pentru copii orfani - azil ce-i va purta numele - instituţie 
ce a avut o îndelungată istorie ( clădirea există şi astăzi în Cotroceni, 
aflată în proprietatea Universităţii Bucureşti). După 1869 această 
instituţie a fost ocrotită de regina Elisabeta a României. 

În a Il-a '⁄ a sec. al XIX-lea societăţile şi asociaţiile feminine devin 
o realitate, încât sunt evidenţiate în enciclopedii:,, societăţile de dame” 
apăruseră şi activau datorită spiritului de asociere al femeilor, organizaţii 
ce subliniau necesitatea extinderii activităţii de la cadrul privat al familiei 
la viața publică. Ca urmare, apar mult mai multe asociaţii, de ordinul 
zecilor, marea lor majoritate fiind în mediul urban. Din punct de vedere 
al dispunerii geografice funcționau, atât în Vechiul Regat, în toate 
regiunile, chiar dacă în Bucureşti sunt cele mai multe. Exemplu: 
„Societatea Ortodoxă Naţională a Femeilor Române”, „Reuniunea 
femeilor române”- în Moldova (în Muntenia acestea aveau reţele zonale). 
Acestea au făcut eforturi pentru dobândirea personalității juridice, încât 
să poată fi rezolvate aspectele organizatorice: fonduri, participanți în 
vederea recunoaşterii oficiale şi să arate că nu sunt nişte cluburi de 
distracție bune doar pentru ocuparea timpului liber. Potrivit datelor din 
Monitorul Oficial - asociaţiile feminine erau mai numeroase decât cele 
masculine ( aceasta şi pentru că bărbaţii erau ocupați mai ales cu 

realizarea dimensiunii politice a sferei publice, în timp activismul social 
este pus în practică îndeosebi de către femei. 

Una din cele mai longevive organizaţii — Societatea Ortodoxă 
Naţională a Femeilor Române — şi-a desfăşurat activitatea între 1910 
până la instalarea regimului comunist. Se definea prin opera de 
solidaritate socială, culturală, cu deviza: „Prin noi înşine”- ce urmărea să 
dezvolte cultura națională şi patriotică în toate păturile sociale, deci, 
scopul general era unul cultural şi social pentru care se presupunea 
punerea în mişcare a forţei feminine şi unirea acesteia. În condiţiile în 
care femeile nu se bucurau de drepturile unei depline cetăţenii, ele doreau 
ca prin instituţiile create şi patronate de Societate, să ofere tinerelor fete 
pe lângă educaţia intelectuală şi una morală, civică şi patriotică. Se poate 
spune că femeile române şi-au asumat rolul de educatoare ale națiunii şi 
au păşit cu mult curaj într-un domeniu din care fuseseră constant respinse 
şi unde au găsit relativă înţelegere şi puţin sprijin din partea instituţiilor 
statului controlate de bărbaţi, cei care şi-au arogat permanentul control al 
ordinii specifice sec. al XIX-lea. 

În ceea ce priveşte educaţia femeii înainte de Primul Război 
Mondial, se poate spune că, încă din prima Y a sec. al XIX-lea fetele 
boierilor munteni şi moldoveni erau trimise pentru a-şi completa educaţia 
fie în pensioanele particulare din Principate, fie în cele din străinătate. 
Pensioanele erau organizate la noi de polonezi sau italieni, dar în măsură 
covârşitoare de francezi. 

Primele instituţii publice de învăţământ pentru fete apar în ultimii 
ani ai regimului fanariot şi mai cu seamă după 1822 sub forma 
pensioanelor particulare deschise de alogeni, pentru ca înființarea 
şcolilor naționale în epoca regulamentară să ofere părinţilor noi locuri în 
care să-şi trimită fiicele la învăţătură. lată câteva exemple de 
pensioane:(2) 

În Muntenia — pensioanele conduse de Carolina Vaillant, Charrier 
de Mondeville, Bernard Stalz sau Paulirii Apelant. În Moldova — cel mai 
cunoscut a fost pensionul condus de Isabela Garot (1833) precum şi cele 
ale Smarandei Bacinschi şi Charlotte Sachetti. Nu a lipsit nici inițiativa 
românească — fie că e vorba de „„Aşezământul de fete române ”- din 
Bucureşti, aflat sub protecţia vornicesei Elisabeta Știrbei sau şcoala 
deschisă la Craiova de vornicul Iordache Otetelişanu sau în Moldova, la 
mănăstirea Barboi, o şcoală de fete înfiinţată de domnitorul Mihail Sturza 
şi pusă sub patronajul doamnei sale Smaranda. Domnitorul Barbu Ştirbei 
a organizat în 1892, la Bucureşti „Pensionul românesc de fete” după 
exemplul celui din Petersburg, devenit mai târziu „Şcoala centrală de 

fete”. De asemenea, fetele din Muntenia mergeau la studii în străinătate, 
în special în Franţa, iar cele din Moldova mai ales în şcolile germane sau 
vieneze. 

Școlile de stat apar după realizarea statului naţional român, după 
1859, mai precis odată cu Legea Instrucțiunii Publice în 1864. Totuşi 
analfabetismul era destul de mare - ex. în 1906 — 82,67% analfabeți (mai 
ales în rândul fetelor). În Câmpina, prima şcoală de fete a apărut în 1868. 
Ministrul învățământului, Spiru Haret, prin legea învăţământului 
profesional prevedea organizarea unor şcoli profesionale pentru fetele 
care nu doreau, sau nu puteau, să urmeze o pregătire academică şi 
acordarea unor subvenţii din partea statului acelor absolvente care s-ar fi 
asociat şi ar fi deschis ateliere. Preocuparea pentru pregătirea tinerelor 
fete era nu numai a statului, ci şi a femeilor, preocupare concretizată în 
şcolile patronate fie de societăţile feminine, fie de diferite personalităţi 
ale familiei regale sau din rândurile marii burghezii. În ce priveşte 
învățământul universitar, femeile au posibilitatea să studieze fie la 
Universitatea din laşi(1869) sau Bucureşti( 1864). 

La sf. sec. al XIX-lea şi începutul sec. al XX-lea se punea tot mai 
mult problema unui sistem de învăţământ feminin, evidenţiat prin 
numeroase articole ex.: articol publicat de Eleonora Stratilescu în 
„Unirea Femeilor Române” — an II, nr.3 — iunie 1910. În lupta pentru 
emanciparea femeii un rol important l-au avut anumite personalităţi. Între 
acestea, în mod deosebit Regina Elisabeta a României. Astfel, până în 
1906 a înfiinţat nu mai puţin de 74 societăţi filantropice. lată câteva: 

- Instituţiunea Surorilor de Caritate (1879); 

- Societatea Regina Elisabeta (ce patrona un azil pentru bătrânii 
săraci) (1881); 

- Policlinica „Regina Elisabeta”(1896); 

- Institutul Evanghelic al Diaconeselor (1903); 

- Azilul de orbi „Vatra Luminoasă”. 

Elisabeta I a României s-a născut la 29.12.1843, la Neuwied; a avut 
2 fraţi: Wilhelm şi Otto. Pădurea germană, Rinul, alături de temele 
româneşti au fost subiectele prezente în opera literară a reginei scriitoare 
— Carmen Sylva. Regina avea o cultură clasică deosebită la care s-a 
adăugat muzica, pictura, învăţarea lb. franceze, cultură ce caracteriza 
tinerele fete din categoria căreia îi aparţinea. Era de o rigurozitate 
deosebită, romantică, avea o sensibilitate deosebită. Ca urmare, cultiva 
gustul pentru frumos, educaţia religioasă - „Nihil sine Deo”( Nimic fără 
Dumnezeu). S-a căsătorit la 26 de ani cu Principele Carol I de 
Hohenzollern. Venind în România a fost impresionată de peisajele 

deosebite şi costumele viu colorate ale ţăranilor noştri; era surprinsă în 
faţa lipsei drumurilor moderne, a condiţiilor vieţii cotidiene. Venea într-o 
țară în care totul trebuia făcut, ca urmare nu s-a rezumat la un rol 
decorativ al unei figuri feminine încoronate, şi-a completat cu cinste soţul 
încoronat. A fost în primul rând o animatoare a artei româneşti. 
Pseudonimul „Carmen Sylva” exprima dorinţa de a cânta, atât pădurile 
natale, cât şi pe cele din România. În 1880 a publicat la Leipzig primele 
volume de versuri (dintr-o serie de 50 de ediţii în ţară şi în străinătate) 
numeroase dintre acestea se referă la români (descrieri geografice, schiţe 
şi etnografice). Titu Maiorescu recunoştea rolul reginei Elisabeta în 
popularizarea literaturii române în Occident, prin traducerea şi edițiile 
publicate, dar şi în privința păstrării portului naţional, a întăririi 
sentimentului etnic la români, precum dezvoltarea micii industrii casnice 
româneşti sau în organizarea ajutoarelor sanitare în timpul Războiului de 
Independenţă. 

Carmen Sylva - „animatoarea artei româneşti”, după cum spunea 
Al. Țigara Samurcaş, nu numai datorită propagandei culturale, ci şi 
sprijinul acordat unor oameni de cultură precum: Alecsandri, Grigorescu, 
Enescu, pe care regina îl numea „drag copil al sufletului meu”, a fost 
descoperit şi trimis la studii în străinătate de Carmen Sylva. Instituţiile de 
caritate înfiinţate sub patronajul reginei Elisabeta subliniază, evidențiază 
rolul reginei în formarea personalităților feminine. 

Al. Țigara Samurcaş face o interesantă comparaţie între cele două 
regimuri: în timp ce a doua jum. a sec. al XIX-lea a fost marcată de 
încercările femeilor de a se emancipa, în primul rând, pe ele însele, de a- 
şi lărgi orizontul spiritual şi de a se determina recunoaşterea lor drept 
componentă a sferei publice sociale, perioada interbelică aduce în prim 
plan revendicările politice şi o nouă platformă a acţiunii feminine, mult 
îndatorată perioadei anterioare(3). 

Printre româncele sec. al XIX-lea, unele au ocupat o poziţie 
deosebită. Maria Rosetti, scoțiana soţie a lui C. A. Rosetti, devenită 
simbolul revoluţiei şi al României în opera artistică a lui Rosenthal, ea 
bucurându-se de respectul şi prețuirea lui Jules Michelet, care a evocat-o 
în scrisoarea sa dedicată Revoluţiei Române de la 1848, ca şi Ana 
Ipătescu,  însuflețitoarea rezistenţei bucureştenilor pentru salvarea 
revoluţiei ameninţată la 19 iunie 1848, care s-a bucurat de ecouri în 
mass-media europeană a epocii, se înscriu printre ele, ca şi Elena Negri 
ori Luxiţa Florescu, iubitele devotate ale lui Vasile Alecsandri şi Nicolae 
Bălcescu, dar şi iubindu-şi patria virtuală cu pasiune. Dora d'istria ocupă 
o poziţie aparte printre româncele deosebite ale secolului naționalităților. 

Dora di'istria era Elena, fiica lui Mihail Ghica, frate cu cel dintâi domn 
pământean, Grigore IV Ghica, dar şi cu domnitorul regulamentar 
Alexandru Ghica. Mama Elenei Ghica a fost Caterina sau Catinca Ghica, 
la rândul ei o intelectuală, care a publicat în 7839, semnând “O mumă”, 
lucrarea “Pentru educaţia copiilor” de Jeanne Louise Campan, pe care o 
tradusese. 

De copil, Elena Ghica a căpătat o educaţie aleasă, atât prin 
însuşirea unor cunoştinţe de cultură universală, cât mai ales prin 
învăţarea limbilor străine. La 15 ani traducea Eliada lui Homer şi a 
alcătuit câteva piese de teatru. După înlăturarea de la domnie a lui 
Alexandru Ghica, intrat în conflict cu puterea protectoare (Rusia) şi cu 
reprezentanţii ei în Principate, Mihai Ghica a călătorit o vreme prin 
Europa. Elena Ghica s-a desăvârşit intelectual în acei ani, mai ales în 
Germania, la Dresda, Berlin şi apoi la Viena, trecând apoi şi în Veneţia. 

După 1855, Elena Ghica şi-a început activitatea publicistică 
orientată multilateral, dar în care patria ei a rămas un obiectiv constant, 
deşi, fără îndoială, Elena Ghica, care a adoptat pseudonimul Dora 
d'istria, s-a dovedit a fi o adevărată europeană, chiar o cetăţeană a lumii. 
Cărţile sale demonstrează preocupările pentru problemele religiei şi ale 
Bisericii, consacrând studii protestantismului şi bisericii catolice. A fost 
adepta principiului naționalităților, susţinând acest principiu în publicaţii 
precum Revue des yeux Mondes - articol despre reflectarea 
„naționalităţii române “ în cântecele populare. 

Elena Ghica era preocupată şi de soarta femeii. Astfel, a publicat în 
1859-1860, în două volume, lucrarea Les femmes en Orient, iar în 1865, 
la Paris, lucrarea „Des femmes par une femme“. Se manifestă ca o 
feministă. Semnificativă a fost şi adeziunea ei la un apel adresat femeilor 
din „cele două lumi“ de americanca Giulia Ward Howe, din Boston, în 
1870. Dora d'istria a fost preocupată şi de artă. În 1854, când era în 
Rusia, a expus la Petersburg două peisagii pictate de ea, răsplătite cu o 
medalie de argint. A continuat studiile ei despre „naţionalităţile“ 
balcanice. Avea însă necontenit în minte pe români, trecutul şi viitorul 
lor. A publicat în „, Rivista orientale “studii despre literatura română, 
preocupând-o Gh. Şincai, dar şi H. Rădulescu şi chiar poetul George 
Creţianu. Din 1870, ea s-a stabilit la Florenţa, unde avea să-şi petreacă 
restul vieţii. Între timp, societăţi savante din diverse ţări, dar mai ales 
academii italiene au ales-o în sânul lor, alegerea unei femei reprezentând 
în acea vreme pentru ele o excepție. În 1880 a efectuat o vizită în S.U.A. 
şi în 1882 proiecta o călătorie în India. Dora d'istria a încetat din viaţă la 
17 noiembrie 1888 la Florenţa. Cu ea dispărea o adevărată legendă. 

Fusese un întârziat Pico della Mirandola al epocii moderne, o cetăţeană 
a lumii şi o europeană, o feministă a începuturilor unei mişcări de 
emancipare şi afirmare, dar şi o fidelă a originilor ei (4). 

La sfârşitul sec. al XIX-lea şi începutul sec. al XX-lea se poate 
observa efectul extinderii sistemului de învățământ ce cuprindea acum şi 
fetele, femeile. Ca urmare, în domenii importante ale vieţii publice apar 
tot mai multe femei care au demonstrat aceleaşi capacități de exprimare 
ca şi bărbaţii. Câteva exemple sunt edificatoare pentru a exprima dorinţa 
de obţinere a drepturilor egale cu bărbaţii. 

Calypso Botez în perioada interbelică luptă pentru obținerea 
drepturilor femeilor considerate o necesitate a societăţii. S-a născut în 
1880, la Bacău, era licenţiată în istorie şi filosofie, profesoară de curs 
secundar, membră în „Comitetul diriguitor al Asociaţiei pentru 
emanciparea civilă şi politică a femeii române“. Absolventă a 
Universităţii A. I. Cuza Iaşi, a predat filosofia la Liceul de fete din Galaţi 
şi apoi la Liceul Carmen Sylva din Bucureşti şi a făcut parte din Comisia 
de inspectori ai Şcolilor de stat. A fost membră a Crucii Roşii în perioada 
Primului Război Mondial, chiar Preşedinte pentru zona Galaţiului. Încă 
din timpul războiului, Calypso Botez a fost printre fondatorii Societăţii 
Ortodoxe Naţionale a Femeilor din România şi a Asociaţiei pentru 
Emanciparea Civilă şi Politică a Femeilor Române. În 1921 a fost 
membru fondator şi apoi Preşedinte al Consiliului Naţional al Femeilor 
Române. În această calitate a cerut şi a menţinut drepturile femeilor, fiind 
cea care a scris argumentat despre modul în care legislaţia şi factorii 
politici din România nu respectă prevederile Constituţiei referitoare la 
egalitatea tuturor românilor în faţa legii. A avut de luptat cu prejudecățile 
unei societăţi româneşti nepregătite pentru emanciparea politică a femeii, 
cu ironiile celor care vorbeau despre pregătirea unui război civil sau a 
unei noi lupte de clasă, între femei care îşi cer drepturile politice şi 
bărbaţi, şi cu mentalitatea conform căreia „bâta bărbatului din clasele de 
Jos şi necuviinţa bărbatului din clasele de sus au risipit farmecul de taină 
al femeii““(5). Calypso Botez a reprezentat mişcarea feministă din 
România la nivel internaţional, fiind membră în Mica Antantă a Femeilor 
(Petit Entante de Femmes) în funcţia de trezorier al acestei organizaţii, 
reper al istoriei feminismului balcanic (6). Calypso Botez a promovat în 
principal ideea educării maselor, atât a femeilor cât şi a bărbaţilor şi 
ridicarea socială prin educaţie. 

În raportul său prezentat la 3 noiembrie 1923 în şedinţa Consiliului 
Naţional al Femeilor Române, Calypso Botez făcea o interesantă şi 
documentată analiză a transformărilor prin care a trecut societatea 

românească după război, schimbări care nu au cuprins şi drepturile 
femeilor. Constituţia din 1923 nu le-a acordat drept de vot femeilor, dar 
le-a oferit egalitatea drepturilor civile, politica rămânând un privilegiu al 
bărbaţilor. Ea şi-a susținut opiniile în publicaţiile vremii („Convorbiri 
literare“, „Revista idealistă“, „Revista pentru ştiinţă şi reformă socială“), 
preconizând că femeia va avea drept de vot cât de curând, pentru că 
societatea are nevoie ca femeia să nu mai fie un pion, ci un decident în 
politică. Calypso Botez s-a pronunţat şi pentru alte probleme ale femeii 
în România, precum: retribuția egală cu cea a bărbatului, accesul la 
învățământul de toate gradele-prin înființarea a cât mai multe şcoli de 
fete, accesul femeilor la cariere în Justiţie şi Magistratură. În raportul 
intitulat „Situația juridică a femeii în România“, prezentat la primul 
Congres de la Bucureşti al Micii Antante a Femeilor, cerea aducerea unor 
modificări Codului Civil, care nedreptăţea femeia, netratând-o ca pe un 
cetăţean egal în drepturi, ci restricţionându-i drepturile odată cu căsătoria. 

Calypso Botez a fost reoreticianul feminismului românesc, printre 
puţinele doamne care, nu doar au militat în asociaţii locale, regionale sau 
internaţionale, dar care au şi susţinut drepturile femeilor, fiind membru al 
Institului Social Român şi fondator al secţiunii feminine. În anul 2011, 
Asociaţia Filia a inaugurat premiul „Calypso Botez“ pentru implicare 
civică. 

Mica Antantă a Femeilor - Petit Entante de Femmes (PEF) a cărei 
membră a fost Calypso Botez, s-a constituit, la inițiativa mai multor 
feministe din Europa imediat după constituirea în 1921 a Micii Înţelegeri 
(1921). Dacă Mica Înţelegere avea trei state aliate: România, 
Cehoslovacia şi Iugoslavia, Mica Antantă a Femeilor a adunat membre 
din cinci state: România, Grecia, Polonia, Cehoslovacia şi Iugoslavia 
(mai, 1922, la Roma). Această Antantă Cordială era menită să discute şi 
să încerce rezolvarea problemelor cu care se confruntau femeile din cele 
cinci state, de la cele de ordin economic, social şi politic, până la cele de 
igienă socială şi protecția mamei şi a copilului. Preşedinte al PEF a fost 
aleasă prinţesa Alexandra Gr. Cantacuzino, activistă feministă cunoscută 
nu numai în România, ci şi în întreaga Europă. 

Prima conferinţă generală a Micii Antante Feminine şi-a desfăşurat 
lucrările la Bucureşti, între 1 şi 6 noiembrie 1923, sprijinită fiind de 
Regina Maria şi primul ministru I. I. C. Brătianu, care au trimis salutul 
lor tuturor participantelor, încurajând această iniţiativă diplomatică 
feminină. Mica Antantă a Femeilor cerea în noiembrie 1923, printr-o 
moţiune trimisă Ministrului Român de Interne de către delegaţiile 
prezente la PEF, ,„ emanciparea femeii din Grecia, România şi 

Iugoslavia“, emancipare ce s-a realizat treptat. Mica Antantă a Femeilor 
a avut o existență mai scurtă decât Mica Antantă politică şi a rămas în 
istorie ca o inițiativă diplomatică feministă est- europeană, susținută şi 
promovată de feminismul românesc(7). 

Începutul sec. al XX-lea a însemnat şi începutul activităţii unor 
femei în domenii până atunci susținute numai de bărbaţi. De exemplu: 
Prima femeie-aviator din România a fost Elena Caragiani-Stoenescu, cea 
care a demonstrat că şi femeile au capacitatea de a pilota un avion. 
Născută în 1887 la Tecuci, a fost fiica medicului Alexandru Caragiani şi 
a Zeniei Radovici. Din adolescenţă s-a remarcat prin inteligenţă şi curaj; 
a urmat cursurile Facultăţii de Drept, obţinând licenţa în 1913. O tânără 
frumoasă şi fragilă, cu o pasiune specială: avioanele, pasiune dobândită 
de la pionierii aviaţiei româneşti, printre care şi propriul cumnat, Andrei 
Popovici, cel de-al 11-lea aviator al României. Primul zbor al Elenei a 
avut loc în 1912, împreună cu căpitanul Mircea Zorileanu. 

Elena Caragiani a învăţat să piloteze pe avionul „Bristol-Coandă“, 
produs la uzina engleză Bristol de către inginerul român Henri Coandă, 
avându-l ca instructor pe aviatorul Constantin Fotescu. Neîndreptățită şi 
neînţeleasă în ţară, Elena Caragiani a plecat în Franţa pentru a se 
specializa şi pentru a primi brevetul de pilot, fără de care nu putea 
efectua zboruri individuale. La Paris, unde prima femeie-pilot, doamna 
de Roche, primise brevetul încă din 1910, Elena Caragiani a găsit multă 
admirație pentru priceperea sa. A absolvit cu brio Şcoala de Aviaţie 
civilă din Mourmelon le Grand, obţinând brevetul internațional de pilot- 
aviator nr. 1591 din 22 ian. 1914. A fost una dintre primele zece 
aviatoare brevetate din lume. 

Prima aviatoare româncă a fost apreciată la Paris; a primit brevetul 
de pilot şi angajată să zboare şi să scrie articole, reportaje de război, din 
avion. Elena  Caragiani şi-a reprezentat cu cinste ţara, nu numai în 
Europa ci şi în S.U.A. 

Atunci când a ajuns la New York toate ziarele americane au scris 
despre sosirea româncei-aviatoare, i-au luat interviuri, fiind prezentată ca 
o personalitate marcantă venită din Europa. 

Americanii au preţuit-o pe această femeie îndrăgostită de zbor, care 
se supunea benevol unor antrenamente istovitoare şi care zbura ca un 
pilot adevărat. N-au tratat-o ca pe o ciudăţenie, ci au sărbătorit prezenţa 
ei în S.U.A. 

În timpul Primului Război Mondial, după îndelungi insistenţe a fost 
primită ca infirmieră la un spital militar din laşi. Activă şi iubitoare de 
Țară a organizat la Tecuci, în casa părintească, un cuib al aviaţiei 

româneşti şi a condus un spital improvizat pentru răniții din zonă. Ani de- 
a rândul a fost nevoită să lupte cu prejudecățile unei societăți ce plasa 
femeia în sfera casnică sau mondenă, cu atitudinea presei care o prezenta 
ca pe o amazoană dornică de senzaţii tari, nedreptăţindu-i talentul şi 
dorinţa de a-şi servi Țara. După ce absolvise Facultatea de Drept a fost 
admisă în Baroul Bucureşti ca prima femeie avocat, însă autoritatea 
superioară a anulat decizia şi i-a retras acest drept, pe motiv că o femeie 
nu poate activa ca avocat. S-a căsătorit după război cu avocatul Virgil 
Stoenescu. Obosită să-şi revendice drepturile, a plecat dinȚară, la Paris şi 
apoi în Mexic pentru a face reportaje aeriene. A fost răpusă de 
tuberculoză în 1929 şi înmormântată în Cimitirul Bellu din Bucureşti (8). 

După al II-lea Război Mondial, Eleonor Roosevelt (1848-1962), 
soţia preşedintelui Franklin Delano Roosevelt (1882-1945) a fost una din 
cele mai autorizate voci ce s-au pronunţat pentru respectarea drepturilor 
omului. Preşedintele Harry Truman a numit-o pe Eleonor Roosevelt 
delegatul S.U.A. la Adunarea Generală a Naţiunilor Unite pentru a duce 
pe mai departe idealurile şi memoria ilustrului soţ. Aceasta s-a implicat 
activ în redactarea Declaraţiei Universale a Drepturilor Omului. Şi-a 
încheiat misiunea la O.N.U. în 1953, în momentul în care Dwight 
Eisenhower a devenit preşedinte, candidatul susţinut de ea pierzând 
alegerile, pentru ca la începutul anilor '60 să-l susţină pe J.F. Kennedy la 
preşedinţie, revenind pentru o scurtă perioadă la Naţiunile Unite. A luptat 
permanent pentru respectarea drepturilor omului în ţările de după cortina 
de fier, pentru drepturile femeilor şi ale populaţiei afro-americane. 

În 1958, Eleonor Roosevelt a fost semnatara unei scrisori-apel 
trimisă Guvernului român, în care aceasta ruga, în nume personal, 
autorităţile de la Bucureşti să autorizeze reunirea în Israel a unor familii 
despărțite de ani de zile. Scrisoarea a apărut în mass-media occidentală şi 
americană, fiind percepută de către guvernul R.P.Române ca o presiune 
americană de liberalizare a imigrației. La funeraliile fostei prime- 
doamne, cuvintele rostite de senatorul Adlai Stevenson i-au sintetizat 
viaţa! Ce altă ființă umană a atins şi transformat viaţa atâtor 
oameni ?(9). 

Victoria Woodhall (13.09.1838, Homer, Ohio, S.U.A. — 
10.06.1927) născută Victoria Chaplin — reformatoare socială, americană, 
prima femeie candidat la preşedinţia S.U.A., a fost prima femeie ce a 
condus un ziar „Woodhall-Chaplin's Weekly“, săptămânal ce a rezistat pe 
piaţa americană timp de 6 ani. Acest ziar a făcut auzit cuvântul femeilor 
în presa americană. Ziarul a publicat articole dedicate femeilor şi nu 
numai, legate de: educaţia sexuală, dreptul de vot pentru femei, 

spiritualitate, vegetarism, prostituție şi multe alte tabu-uri ale epocii. Cele 
două surori, Victoria şi Tennessee militau pentru apărarea femeii în faţa 
abuzurilor familiilor şi soţilor, dreptul de a alege, dreptul la studii şi la o 
carieră egală cu cea a bărbaţilor. Mişcarea feministă cu o importantă 
tradiţie în S.U.A. a acceptat câteva din ideile surorilor Chaplin. 

La 2 aprilie 1870 Victoria şi-a anunţat, într-un interviu din New 
York Herald, intenţia de a candida la preşedinţia S.U.A. Nu era nicio 
lege care să o împiedice! Platforma ei era socială, bazată pe drepturile 
femeii, dar cuprindea şi idei reformatoare, în domeniul politic şi 
economic, drept de vot pentru femei, ziua de muncă de 8 ore, impozit 
gradual pe venit, program de protecția socială pentru copii şi femei. 
Ajunsese cea mai cunoscută femeie în America. 

După Victoria Woodhall au mai fost şi alte candidate la cea mai 
înaltă funcție în S.U.A. Din păcate până acum, niciuna nu a avut succes. 
lată cateva cazuri mai interesante: 

- Belva Ann Lockwood — a candidat în 1884 şi 1888. Este prima 
femeie trecută pe buletinul de vot. 

- Gracie Allen — a candidat în 1940 împotriva lui Roosevelt. A 
adunat 42.000 voturi. 

- Charlen Mitchell — a candidat în 1968, din partea Partidului 
Comunist. A fost prima femeie de culoare candidată la funcţia supremă 
în stat. 

- Linda Jenness — a candidat în 1971, la vârsta de 31 ani şi a avut 
circa 80.000 voturi. 

- Leonora Fulassi — a candidat în 1988 şi a primit cele mai multe 
voturi dintre toate femeile care s-au luptat pentru preşedinţie (peste 
250.000) (10). 

Lupta pentru independenţă a femeilor s-a manifestat şi în celelalte 
continente: America de Sud, Asia, Africa. Ca urmare, şi în aceste 
continente femeile au reuşit să ocupe funcții importante în stat, chiar cea 
supremă. 

- Iată numele acestor femei preşedinte: 

- Maria Estela Martinez de Peron — Argentina (1974-1976)- a fost 
prima femeie preşedinte din lume şi prima înlăturată în urma unei lovituri 
de stat. 

- Vigdis Finnbogadottir — în Islanda (19880-1996), prima femeie 
preşedinte din Europa. Prima din lume aleasă prin vot direct. 

- Corazon (Cory) Aquino-Filipine (1986-1992) — prima femeie 
preşedinte din Asia. A ştiut să-şi respecte ţara, poporul şi încrederea 
oferită de aceştia, schimbând statutul de casnică cu acela de preşedinte. 

A schimbat totodată şi istoria tristă şi plină de abuzuri a unei naţiuni şi 
mentalitățile legate de rolul şi rolul femeii în societatea filipineză. 

- Violeta Barrios de Chamonna — Nicaragua 1990-1997- prima 
femeie preşedinte din America Centrală. 

- Sylvie Kinigi-Burundi (1993-1994) — prima femeie preşedinte din 
Africa. 

- Mary McAleese — Islanda. Din 1997- prima femeie din lume care 
a urmat unei alte femei preşedinte ( Mary Robinson). 

- Ellen Johnson-Sirleaf — Liberia. Din 2006-prima femeie din 
Africa aleasă prin vot direct (11). 

A doua jumătate a secolului al XX-lea a fost marcată de activitatea 
plină de succes a unei femei supranumită „doamna de fier“. Aceasta a 
fost Margaret Thatcher (1925-2013). Thatcher a fost aleasă în fruntea 
Partidului Conservator în februarie 1975. Şi-a marcat venirea în fruntea 
guvernului parafrazându-l pe Sfântul Francisc din Assisi: Când e 
neînțelegere, să aducem armonie. Când e greşeală, să aducem adevărul. 
Şi când e disperare, să aducem speranță! 

Margaret Thatcher a fost prima femeie care a condus un partid în 
Marea Britanie, iar mandatul său a fost cel mai lung, după cel al lordului 
Salisbury. Din 1979 pană în 1990, Marea Britanie a fost condusă de două 
femei: Margaret Thatcher şi Regina Elisabeta a Il-a, de aproximativ 
aceeaşi vârstă, Margaret fiind cu 6 luni mai în vârstă decât regina. 

Margaret Thatcher a rămas emblema stabilității şi a unor reforme 
contestate la vremea lor, dar care au dat roade pe termen mediu şi lung 
(succesul în Războiul Insulelor Falkland, a limitat puterea sindicatelor, 
curaj în faţa teroriştilor-Armata Republicană Irlandeză, a fost o 
promotoare a NATO, dar a susţinut şi dezvoltarea unui program nuclear 
independent al Marii Britanii, a creat un parteneriat americano-britanic 
existent şi astăzi; diplomaţia britanică a fost activă pe toate fronturile; a 
fost printre primii lideri ce au remarcat reformele lui Mihail Gorbaciov 
faţă de care a manifestat simpatie: mă aştept ca domnul Gorbaciov să 
facă tot ce este posibil pentru a continua reformele. Noi îl vom susține. 

În relaţiile cu Comunitatea Europeană a avut o atitudine uneori 
ostilă. Nu a crezut niciodată în viitorul Angliei ca parte a unei Comunităţi 
a Statelor europene, a unei uniuni de state care cooperează în varii 
domenii, pornind de la economie. Printre prioritățile premierului britanic 
nu se aflau cooperarea într-o structură unică şi nici lezarea suveranităţii 
britanice. S-a scris că avea puternice sentimente naţionale şi că singurul 
sprijin acceptat în dezvoltare era cel al S.U.A. 

Margaret Thatcher a vizitat România în septembrie 1971, în calitate 
de secretar de stat pentru educaţie şi ştiinţă al Marii Britanii şi în 1975, 
între 30 august şi 3 septembrie, în calitate de lider al Partidului 
Conservator. Relaţiile economice româno-britanice s-au dezvoltat la 
sfârșitul anilor '70 şi începutul anilor '80, dar nu la nivelul celor româno- 
americane. Margaret "Thatcher a avut rolul său în câştigarea războiului 
rece, dar şi-a manifestat deschis reticenţa faţă de unificarea Germaniei, 
fapt ce afecta frontierele Europei şi schimba statu-quo-ul din vremea lui 
W. Churchill. Margaret Thatcher şi-a scris memoriile în două volume, 
unul apărut în 1993, cel de-al doilea în 1995. A rămas simbolul unei ere 
atât în istoria Marii Britanii, cât şi în istoria războiului rece. Cele mai 
frumoase cuvinte rostite de ea au fost cele în memoria soţului său Denis 
Thatcher, în 2004: „Să fii prim-ministru e o muncă singuratică. Într-un 
sens aşa se cuvine să fie-nu poţi conduce dintr-o îmbulzeală. Dar cu 
Denis nu am fost niciodată singură. Ce bărbat! Ce soţ! Ce prieten!“. 
Margaret Thatcher a murit în acest an, la vârsta de 88 ani(12). 

Dar cea mai înaltă recunoaştere a femeii în societate este dată de 
obţinerea Premiului Nobel pentru Pace încă de la instituirea acestuia 
(1901); până astăzi 74 femei au fost laureate ale acestui premiu. Prima 
laureată: BERTHA VON SUTINER (1842-1914) născută contesă de 
Kinsky von Chimic und Tettau, în anul 1905. Era scriitoare, autoare a 
unei cărți celebre în epocă, Jos armele! şi un militant pentru pace, cu 
toate că provenea dintr-o familie cu o lungă tradiţie militară. A fost 
preşedinte onorific al Biroului permanent pentru Pace din Berna, a 
încercat o conciliere germano-engleză şi a fost singura femeie care era 
invitată, în epocă, să ţină discursuri cu privire la pace. S-a bucurat de 
simpatia lui Alfred Nobel, căruia i-a fost o scurtă perioadă secretară, în 
anul 1976, iar această colaborare s-a transformat într-o prietenie de o 
viaţă, baroana fiind cea care a avut ideea acordării Premiului Nobel 
pentru Pace. 

În 1931 Jane Adams, sociolog şi lider al mişcării feministe a 
câştigat Nobel-ul pentru munca sa de pionierat în domeniul protecţiei 
sociale; în 1946, premiul a fost acordat lui Emily Green Balch, 
fondatoarea mai multor organizaţii ce luptau pentru pace şi împotriva 
abuzurilor şi încălcării drepturilor omului. 

Anul 1976 a fost cel mai spectaculos din istoria Premiului Nobel 
pentru Pace. Această distincție a fost acordată de către Comitetul Nobel, 
lui BETTY WILLIAMS şi MAIREAD CORRIGAN, două femei casnice din 
Belfast, Irlanda de Nord. Ele au demonstrat întregii lumi „ce pot face 
oamenii obişnuiţi pentru promovarea păcii“. Cele două au fondat 

Mişcarea pentru Apărarea Păcii în Irlanda de Nord, împreună la 14 
august 1976. Cele două femei au organizat cele mai mari mişcări pentru 
pace din istoria Irlandei de Nord. După câteva zile au redactat Declaraţia 
Oamenilor Păcii: “Noi adresăm un mesaj lumii din partea acestei mişcări 
pentru pace. Dorim să trăim, să iubim şi să construim o societate paşnică 
şi dreaptă [...] Recunoaştem că sunt multe probleme în societatea noastră, 
care sunt surse de conflicte şi violenţă. Recunoaştem că fiecare glonţ tras 
şi fiecare bombă care explodează fac această muncă încă şi mai dificilă 
[...] Ne dedicăm zi de zi relaţiilor cu vecinii noştri, apropiaţi şi depărtați, 
pentru a construi această societate paşnică în care tragediile pe care le-am 
cunoscut să fie doar o amintire urâtă şi o permanentă avertizare“. 

Mişcarea pacifistă a celor trei femei din Belfast a cuprins toată 
Irlanda de Nord. Apelurile simple şi emoţionante au fost difuzate de 
mass-media în întreaga lume. La 70 decembrie 1977 cele două au primit 
Premiul Nobel pentru Pace. Cele două laureate activează şi astăzi în 
domeniul drepturilor omului, al protecției copiilor şi sunt invitate în 
întreaga lume să ţină conferinţe. 

Maria Tereza (1910-1997) a fost laureată a Premiului Nobel pentru 
Pace în anul 7979. A fost călugăriţa care a demonstrat că binele trebuie 
făcut cu modestie şi perseverenţă,până la jertfa de sine. Soră de caritate, 
călugăriță romano-catolică, şi-a închinat viaţa alinării suferințelor 
locuitorilor din mahalalele Calcuttei. Pentru milioane de oameni, Maica 
Teresa din Calcutta întruchipează spiritul mărinimiei creştine la sfârşitul 
sec. al XX-lea, secol marcat de materialism şi lăcomie. La Calcutta a 
înființat, într-o aripă a unui templu hindus, un azil pentru săraci şi 
muribunzi, pe care l-a numit Nirmal Hriday, „Inimă sfântă“. Alte 
proiecte au fost: un azil pentru copii abandonaţi, un azil de bătrâni, o 
colonie de leproşi şi un atelier pentru şomeri. În 1950 a întemeiat propriul 
ei ordin de maici, Ordinul Misionarilor de Caritate (13). 

În anul 1982 — laureată a fost ALVA MYRDAL (n. 1902) scriitoare, 
diplomat, ambasador în India şi apoi reprezentanta Suediei la Geneva la 
Conferinţa dezarmării. A primit Premiul Nobel pentru Pace pentru 
imparțialitatea opiniilor sale şi pentru îndelungata sa activitate în 
domeniul dezarmării. 

În 1991 - Premiul Nobel pentru Pace a fost acordat lui AAUNG 
SAN SUU KYI (n. 1945) din Myanmar, femeia care şi-a dedicat întreaga 
viaţă luptei cu dictatura militară din ţara sa. Aceasta nu a putut veni să-şi 
primească premiul, care a fost ridicat de către fiii săi. Dictatura militară 
din Myanmar a considerat-o atunci, ca şi astăzi, cel mai mare pericol. 

Ultima dată a fost eliberată în noiembrie 2010, iar din ultimii 20 de ani, 
15 ani a fost în închisoare sau arest la domiciliu. 

Anul următor, în 1992, o altă femeie, RIGOBERTA MENCHU 
TUM (n. 1959) din Guatemala a primit Premiul Nobel „ca recunoaştere a 
activităţii sale pentru justiţie socială şi reconciliere etnoculturală bazată 
pe respectul drepturilor popoarelor indigene, fiind o recunoaştere târzie 
a drepturilor popoarelor indigene şi implicit a atrocităților la care au fost 
supuse timp de secole. 

În anul 1997, laureată a fost (n. 1950) o luptătoare din S.U.A. 
pentru interzicerea minelor anti-persoană şi pentru înlăturarea lor, din 
zonele unde acestea au fost plasate. 

Anul 2003 i-a adus Premiul Nobel avocatei iraniene SHRIN 
EBADI (n. 1947), prima femeie din lumea islamică premiată pentru 
eforturile sale curajoase de promovare a democraţiei şi de apărare a 
drepturilor omului, mai ales a drepturilor femeilor şi a copiilor. 

WANGARI MAATHAI (n. 1940) din Kenya, prima femeie din 
Africa de Est şi Centrală care şi-a luat titlul de doctor în ştiinţe biologice, 
a fost laureată a Premiului Nobel pentru Pace în 2004. Era încununarea 
unor decenii de muncă, de campanii umanitare şi apeluri la ajutor, la 
luptă împotriva sărăciei, foametei, pentru drepturile femeilor şi ale 
copiilor din Africa. 

Femeile au fost laureate şi în alte domenii: 

- Premiul Nobel pentru fiziologie şi medicină: 
GERTY THERESA CORI (1947) 
ROSALYN YALOW (1977) 
BARBARA MCCLINTOCK (1983) 
RITA LEVI-MONTALCINI (1986) 
GERTRUDE B. ELOIN (1986) 
CHRISTIANE NUSSLEIN-VOLHARD (1995) 
LINDA B. BUCH (2004) 
FRANCOISE BARRE-SINOUSSI (2008) 
CAROL W. GREIDER (2009) 
ELIZABETH H. BLACKBURN (2009) 
- Premiul Nobel pentru economie: 
ELEONOR OSTROM (2009) 
- Premiul Nobel pentru fizică şi chimie: 
MARIE CURIE (1903-fizică-1911-chimie; prima femeie laureată a 
Premiului Nobel şi singura persoană care a primit înalta distincție de 
două ori, în două domenii diferite) 
IRENE JOLIOT-CURIE-1935-chimie 

DOROTHY CROWNEFOOT HODGKIN (1964-chimie) 
ADA E. YONATH (2009-chimie) 

- Premiul Nobel pentru Literatură: 
GRAYIA DELEDDA (1926) 
SIGRID UNDSET (1928) 
PEARL S. BUCK (1938) 
GABRIELA MISTRAL (1945) 
NELLY SACHS (1966) 
NADINE GORDIMER (1991) 
TONI MORISON (1993) 
WISLAWA SZYMBORSKA (1996) 
ELFRIEDE JELINEK (2004) 
DORIS LESSING (2007) 
HERTA MÜLLER (2009) (14) 


Iată şi câteva cugetări despre femei: 

„Trăim o epocă nouă-epoca femeii care reuşeşte în viaţă. În fiecare 
zi depăşim bariere noi şi ne pregătim să gândim libere noi şi ne permitem 
să gândim liber despre cine suntem şi ce înseamnă succesul pentru noi.“ 

Ruth Ross 

„Pot trăi, dacă vreau, orice experienţă de viaţă. Acum nu mai 
trebuie să fiu altceva sau să acționez altfel decât simt pentru a mă defini 
ca femeie. Sunt femeie.“ 

Ally Sheedy, n.1962 

„Femeia este mai mult decât soție şi mamă, iar atunci când îşi 
asumă aceste roluri nu trebuie să renunțe la nimic din ceea ce o 
defineşte.“ 


Elizabeth Cady Stanton (1815-1902) 

„Dacă o femeie nu poate reuşi decât în competiție cu bărbaţii, 

aceasta e o pierdere, nicidecum un succes. O femeie nu trebuie să-şi 

dorească doar să reuşească, ci să-şi păstreze feminitatea şi aceasta să-i 

impresioneze pe cei din jur.“ 

Suzanne Brogger, n. 1944 

„O femeie liberă este o femeie care are încredere în sine şi este 

mulţumită de ceea ce face. Este o persoană conştientă de sine. Totul 
depinde de libertatea de a alege.“ 

Betty Ford 

„Orice femeie trăieşte cu speranţa că omenirea, descoperind calea 
reconcilierii, a păcii, a puterii pe care ne-o dă bunătatatea, îşi va da seama 
că alcătuieşte o singură familie.“ 

Pam Brown, n. 1928 

„Femeile sunt adevărații arhitecţi ai societăţii.“ 

Harriet Beedrer Stowe (811-1896) 

„Cea mai întunecată pagină din istoria omenirii este prelungirea 
sclaviei femeilor.“ 

Elizabeth Cady Stanton (1515-1902) 

„A beneficia de libertatea de a ne duce ideile mai departe decât în 
trecut, este un dar de care multe femei nu s-au bucurat înaintea noastră şi 
de care multe nu se pot bucura încă.“ 

Jewelle Gomez 

„Când femeile trebuie să tacă, o femeie vorbăreaţă este o femeie 
care vorbeşte pur şi simplu.“ 

Dale Spender, n. 1943 

„Nimic nu e mai fascinant pentru o femeie decât cadrul intim al 
conversaţiei feminine. O prietenă va spune întotdeauna „nu eşti singură, 
şi mie mi-a fost greu. Uite ce mi s-a întâmplat.“ Cu alte cuvinte, simte-te 
ca acasă'(15). 

Elsa Walsh 

IZVOARELE ISTORICE OTOMANE DESPRE MIHAI 
VITEAZUL ȘI URMAȘII SĂI 


Prof. Marius Zaharia, 
Scoala B.P. Haşdeu Câmpina 


Izvoarele istorice otomane reprezintă o sursă importantă pentru 
reconstituirea epocii lui Mihai Viteazul şi a perioadei următoare. Chiar 
dacă subiectivismul cronicilor otomane este mai mult decât evident, 
coroborate cu alte izvoare istorice ele ne oferă informaţii importante, și 
uneori chiar relevante. 

Din unele dintre cronicile otomane reiese situația grea în care 
ajunsese Tara Românească datorită abuzurilor săvârşite de turci. Naima 
Efendi menţionează: „În Ţara Românească erau din abundență oi, vite 
mari ŞI mici, miere și sare.Când voievozii se schimbau, negustorii și 
bogătaşii din Istambul le împrumutau bani, şi după aceea se duceau în 
țară şi, în schimbul banilor dați, strângeau de la populaţie oi, miere şi 
brănză.Şi în timp ce ei cereau aceste lucruri, cu o dobândă excesivă, au 
izbucnit certurile. Cămătarii când îşi revendicau banii mergeau până 
acolo încât îi insultau pe bei, îi blestemau și provocau violenţe” (1). 

Cronicarii otomani consideră că răscoala Tărilor Române a fost 
determinată de abuzurile marelui vizir Sinan pașa. Şarih ul Menarzade 
Ahmed scria: „Deşi mai înainte, el <Mihai Vodă> trimisese pentru 
expediția din Wesprim două-trei sute de cai, totuşi, oamenii trimiși de 
marele vizir i-au cerut, iarăși, și din Belgrad cai și zaherele şi plata 
tributului. Acestea nesosind însă la timp la Belgrad, <Mihai vv.> a fost 
mustrat. Apoi, <solul său> ajungând cu 400 de cai, cu bani şi cu daruri 
sub cetatea Gyor (Yanik), i s-a spus că nu a sosit la timp şi s-a poruncit 
ca el să fie ucis” (2). La intervenţia fiului său, Sinan a revenit asupra 
hotărârii, dar a declarat că în anul următor va desființa statul românesc 
(3). Concluzionând, cronicarul arată că pricina răscoalei lui Mihai a fost: 
„modul de a fi fost tratat cu mânie și cu furie” (4). Acuzându-l pe Sinan 
paşa, el scria că:"Dar vina cea mai mare <a lui Sinan paşa> era aceea că, 
nearătând prietenie față de voievozii Tării Româneşti şi Moldovei, 1-a 
jignit” (5). 

Prezentând situația din capitală, în preajma declanșării luptei 
antiotomane, Şarih ul Menarzade Ahmed afirma: „În Bucureşti, capitala 
sus-numitului Mihai, fiind peste 4000 de creditori şi slugile celor mari 
erau cămătari. Aceştia, zilnic, îl atacau < pe Mihai vv. >, aruncau cu 

pietre în palatul său şi cu orice lucru încăpea în mâinile lor, îi loveau pe 
oamenii care se aflau la poarta lui” (6). 

Într-un telhîs (raport rezumativ către sultan) adresat lui Murad al 
III-lea se arăta că: „Transilvania se va răscula, Tara Românească şi 
Moldova de asemenea se vor răscula, pregătirea (răscoalei) poate fi 
observată de pe acum” (7). Faptul că otomanii cunoşteau situația reiese şi 
din porunca emisă pe 15. XI. 1594, privind acordarea domniei Tării 
Românești „fiului lui lancula, care a fost în trecut voievod al Moldovei 
(Bogdan, fiul lui Iancu Sasul)” (8). Decizia s-a luat la numai două zile 
după declanșarea răscoalei din 13 noiembrie, răstimp în care, după cum 
apreciază cunoscutul turcolog Mihai Maxim, nu era posibil ca vestea 
acesteia să fi ajuns la Istanbul, să fi intrat în dezbaterea Divanului 
Imperial şi să fi declanşat procedura de mazilire a lui Mihai (9). Se poate 
concluziona că decizia de înlocuire a voievodului nu are legătură directă 
cu revolta din 13 noiembrie, 1594. De astfel, porunca privind înlocuirea 
lui Aron-Vodă de pe tronul Moldovei este dată pe 9 noiembrie 1594, deci 
cu patru zile înaintea declanșării revoltei antiotomane (10). 

Înaintea expediției otomane din 1595 s-a hotărât, pentru prima oară 
în istorie, transformarea Tărilor Române în paşalâcuri. După cum 
menționează sursele turcești, Țara Românească era dată lui Satârgi 
Mehmed pașa, iar Moldova lui Giafer paga. 

În ceea ce privește bătălia de la Călugăreni, cronicarii otomani 
evidențiază duritarea ei şi pieirea a trei din marii comandanți turci. 
Sarihul Menarzade Ahmed descrie rușinea suferită de Sinan paşa: „a 
fugit şi a căzut într-o mlaștină; despărțindu-se de falnicul său cal, dintr-o 
mlaștină ieşea şi într-alta cădea; apoi, când ba ieşea, ba stătea, un viteaz 
din Rumelia, numit Hasan, l-a ajuns şi luându-l în spinare, l-a scos din 
mlaștină” (11). 

Referindu-se la campania din toamna anului 1595, cronicarii 
otomani pomemesc numai numele voievodului român, ceea ce 
demonstrează că acesta a avut rolul principal. Sigismund Bathory apare, 
foarte rar, cu denumirea de „Erdeli” (Ardeleanul). Este evidenţiat 
dezastrul otoman de la Giurgiu, bătălie căreia nu i s-a acordat importanța 
cuvenită în istoriografia română. Sarihul Menarzade Ahmed, după care se 
inspiră Naima, arată că marile pierderi înregistrate de turci se datorează şi 
lăcomiei lui Sinan-pașa, care a pus la capătul românesc al podului de 
peste Dunăre încasatori care să ia dările pentru pradă şi prizonieri, 
întârziind, astfel, evacuarea armatei otomane (12). 

La Giurgiu s-a înregistrat și sfârșitul akingiilor, cavaleria 
neregulată a turcilor, vestită pentru expedițiile ei de pradă. Naima 

remarcă în acest sens: „Majoritatea trupelor de akinci, aflându-se pe 
țărmul de dincolo, nici un singur ins nu s-a salvat, şi în vremea aceea 
rădăcina acângiilor tăindu-se, s-au stins” (13). 

Importanţa bătăliei de la Giurgiu este evidenţiată mai mult de 
sursele turceşti decât de cele creştine. Şarih ul Menarzade Ahmed afirmă: 
„O astfel de nenorocire şi pagubă nu s-au întâmplat nici într-o epocă, și o 
înfrângere aşa de mare nu s-a văzut niciodată” (14). Otomanii au sezizat 
rolul alianței dintre cele trei Tări Române, acelaşi Şarih ul Menarzade 
Ahmed arătând că: „până ce Tara Transilvaniei nu va fi invadată şi 
atacată, Tara Românească şi Moldova nu vor fi stăpânite” (15). 

Ciocnirile cu otomanii vor continua şi în anii următori, chiar dacă 
Mihai Viteazul încheiase pace cu Imperiul Otoman. În 1598, domnul 
român îl înfrânge în sudul Dunării, lângă Nicopole, pe Hafiz Ahmed 
paşa, folosind o stratagemă. El l-a trimis ca sol la demnitarul otoman pe 
Dimo Celebi, acesta anunțând sosirea darurilor și banilor care arătau 
supunerea domnului. În consecință, pașa şi-a aşezat cortul pe țărmul 
Dunării, pentru desfăşurarea evenimentului. Cronica lui Sarih Menarzade 
prezintă ceea ce a urmat: „Dar când s-au văzut pe drumul îndepărtat 
trăsurile acoperite cu postav roşu, l-a întrebat pe blestematul de Dimo, 
solul lui Mihai, ce sunt acelea ? care a răspuns zicând: Sunt harabalele cu 
visterie şi daruri”. Fiecare crezând cuvăntul solului, pe când le aşteptau 
pe acestea, l-au văzut pe dușman și în partea opusă. Fiind fără arme, l-au 
înconjurat. Oastea rătăcitului de Mihai era de peste 20.000, pe când a lui 
Hafiz paşa abia dacă era de 3000 de oameni, şi cei mai mulți nici nu 
aveau asupra lor arme de luptă. Dar „harabalele cu daruri”, văzute în 
depărtare, erau care cu tunuri. Ghiaurii cei blestemaţi s-au apucat de 
luptă. După o mică bătălie, neputând să reziste, şi-au ales fuga. Din cauza 
acestei nenorociri, care a apărut pe neașteptate, Hafiz paşa şi-a pierdut 
mințile, fiind învins, s-a întins pe gâtul calului şi a fugit în părțile 
Târnovei”(16). În aceeași cronică se arată că: „„...toată avuţia lui Hafiz 
paşa a fost devastată şi prădată. Haina pe care o îmbrăca şi turbanul, când 
au fost aduse blestematului de Mihai, îngâmfându-se mereu cu hăinie, a 
îmbrăcat o femeie uşuratică cu turbanul şi cu haina pașei. Apoi, a arătat-o 
oastei sale şi râdea cu hohote spunând: vedeți că l-am prins pe serdar; nu 
este nici o deosebire între acela şi aceasta”(17). 

Ulterior, Hafiz paşa s-a răzbunat crunt pe Dimo, trimis de Mihai în 
solie la Istanbul, în anul 1599. El a obținut de la marele muftiu o fetva 
(sentinţă) de condamnare a solului, şi:”l-a omorât în chinuri groaznice, 
spânzurându-l de piept”(18). 

Înainte de a trece la unirea Tărilor Române, Mihai şi-a asigurat 
spatele frontului. După cum arată Sarih ul Menarzade:”...răutăciosul de 
Mihai, fiind sfătuit de raia'ua Tării Românești, s-a angajat ca să trimită 
avuţia haraciului îndoită, pe care trebuia să o plătească mai înainte, an de 
an”(19). 

Rolul jucat de turci în căderea lui Mihai a fost în general neglijat de 
istorici. Naima Efendi prezintă amploarea intervenției otomane în anul 
1600:”serdarul vizir Mahmud paşa, care fusese trimis mai înainte în 
aceste locuri, a pornit cu armata, în acelaşi timp cu Saban paşa, 
beilerbeiul din Cipru, care împreună cu flota avea paza malurilor Dunării, 
a trecut cu galerele pe malul dinspre Tara Românească” (20). 

Împotriva oastei otomane a fost trimis banul Calotă, care a fost 
înfrânt. Şarih ul Menarzade menţionează:"Când a avut loc lupta, cu 
sprijinul lui Allah cel puternic oastea musulmană obținând victoria, cea 
mai mare parte a blestemaților a fost făcută pradă de ascuțişul săbiilor 
strălucitoare. De asemenea şi serdarul lor, fiind musafir în lumea cealaltă, 
<turcii> au venit la divanul împărătesc cu tigva sa, cu steaguri având 
vârfuri aurite, cu tobe şi ţimbale(21).” 

În anul 1601, Ali paşa, beilerbeiul de Silistra, scotea în evidenţă, 
într-un raport trimis Porții, contribuția decisivă a lui Mihai în obținerea 
victoriei de la Guruslău( numele lui Basta nici măcar nu este 
menţionat):”Numitul voievod Mihâl, diavolul, a venit în Transilvania, a 
făcut luptă şi război cu voievodul Transilvaniei, Sigismund, l-a învins (şi) 
numitul voievod a fugit şi a sosit la granița Moldovei; în prezent țările 
Transilvaniei şi Moldovei sunt în stăpânirea lui Mihai Vodă”(22). 

Din izvoarele istorice otomane reiese clar că rolul principal în 
războiul antiotoman de la Dunărea de Jos l-a avut domnul român. Atenţia 
şi epitetele care i se acordă de către cronicarii otomani reprezintă o 
dovadă certă, în acest sens. 

Dintre urmaşii lui Mihai Viteazul pe tronul Tării Românești, cel 
care a încercat să reia lupta antiotomană, luându-l drept model pe marele 
voievod a fost Radu Mihnea al III-lea (1658-1659). Naima scria despre el 
că:”citea şi scria cărți în arabă, persană şi turcă”(23). 

La începutul domniei, el a fost nevoit să-i însoţească pe otomani în 
Transilvania, împotriva lui Gheorghe Rakoczi al II-lea. Aici s-a petrecut 
un episod care probabil a întărit hotărârea domnului de a declanșa 
răscoala antiotomană. El a obţinut învoirea de a se întoarce în ţară de la 
Kenan, paşa de Buda. Cronicarul mai sus menţionat arată ce a 
urmat:” Dar îndată ce obținuse numita învoire, în clipa despărțirii, Can 
Arslan paşa dăduse din supărare un picior în burta lui Mihnea bey și apoi 

trântindu-l pe spate țipă:"Măi, afurisitule, eu sunt valiu de Silistra.N'ai 
vrut să te umilești, cerând învoirea mea pentru plecare”. Mihnea, înfuriat, 
plecă cu supărare în Transilvania, spunând cu indignare şi ameninţare: 
"Jur că nu voi ierta această hăinie, să vadă dânsul cum se loveşte cu 
piciorul”(24). 

Într-adevăr, domnul român se va răzbuna, după cum relatează 
același Naima:"Can Arslan pașa, fiind învoit de Ken'an pașa să plece la 
slujba sa, îndată ce a pătruns în Tara Românească, Mihnea bey i-a 
simulat numai un ceremonial de prietenie sinceră; după aceea s-a răsculat 
cu populația valahă împotriva lui Can Arslan paşa. Neputând să-i reziste 
şi neavând altă cale, Can Arslan pașa şi a ales fuga. Cu mii de greutăți a 
trecut Dunărea...”(25). 

Cronicarul arată pierderile suferite de otomani:”...el a făcut ca să 
fie ucişi peste o mie de <musulmani> negustori aflaţi în ţara sa şi 
sprijinându-se pe o ceată de ghiauri, dintre maghiari şi croaţi, a cutezat să 
se opună..."(26). 

Acţiunea lui Mihnea a eşuat însă, el şi aliații săi neavând forța 
necesară pentru a rezista în faţa intervenției turco-tătare. 

În afara momentelor conflictuale, cum au fost şi cele prezentate 
mai sus, relațiile româno-otomane s-au caracterizat prin existența unor 
perioade îndelungate de coexistență pașnică. Rezistenţa armată, dar și 
diplomaţia, au asigurat păstrarea fiinţei statale românești. 

III. ISTORIE UNIVERSALĂ 


RELAȚII POLITICO-DIPLOMATICE ÎNTRE CHINA ȘI 
SUA ÎNTRE 1964-1968 


Prof. Brezeanu Marius 
Liceul Teoretic Filipeştii de Pădure 


În contextul Războiului rece, pe continentul asiatic, China 
comunistă a jucat un rol central în diplomaţia americană. Relațiile dintre 
cele două state China comunistă şi SUA au început ca momente 
tensionate, după 1949, datorate preluării puterii de către comuniştii 
subordonați Moscovei şi au sfârşit ca o colaborare, după anii '70. 

Jocul politic în lumea asiatică de după cel de-al doilea război 
mondial a fost marcat, după părerea mea, de un patrulater, până în anii 
1970-1972, şi de o politică triunghiulară după. Acest lucru s-a datorat 
existenţei celor două superputeri SUA şi URSS-ul care dominau lumea la 
acel moment, Chinei comuniste care izolată, față de lumea occidentală şi 
Chinei naţionaliste, adică Taiwanul, considerat de multe state unicul 
reprezentant al naţiunii chineze. În urma jocurilor de culise Taiwanul a 
fost sacrificat, după ce China comunistă a ieşit din izolare şi s-a impus pe 
scena internațională, cu sprijin american. 

În acest articol voi urmări, ceea ce eu am considerat, premisele 
reluării relațiilor politico-diplomatice dintre SUA şi China. Eu am vizat 
perioada 1964-1968 punctul de plecare al acestor premise, care au 
convers toate spre vizita lui Richard Nixon, preşedintele american, în 
China şi recunoaşterea Chinei comuniste, alături de celelalte mari puteri, 
pe scena internațională. 

În acest articol doresc să demonstrez că gestul președintelui 
american Richard Nixon, de a vizita China comunistă în 1972 şi 
întâmplător, ci a fost rezultatul unor înlănţuiri de jocuri politice care au 
început la mijlocul anilor '60. 

Politica americană față de China comunistă în deceniul al şaptelea a 
fost marcată de rapiditatea evenimentelor de pe scena internaţional care 
s-au derulat, la care SUA au trebuit să se adapteze și să ia măsuri. 
Acestea au constituit premisele vizitei lui Nixon şi recunoaşterea 
regimului comunist chinez. O primă mutare pe scena internațională, care 
a avut loc la mijlocul anilor'60 şi a cărui semnificaţie a marcat politica 
internațională, a fost recunoaşterea Chinei comuniste de către Franța; 

urmată de explozia primei bombe nucleare chineze; apoi de dezbaterile 
care s-au desfășurat cu privire la reprezentarea naţiunii chineze la ONU, 
pe diverse proiecte de rezoluţii; continuată de agravarea conflictului din 
Vietnam, ce era văzut de pe poziţii diferite de către comuniștii și 
naționaliștii chinezi. Dar cel mai important eveniment pe plan 
internațional le-au constituit neînțelegerile care s-au ivit între China 
comunistă şi URSS, pe plan ideologic şi politic, de către americanii au 
căutat să profite. 

Recunoașterea de către Franţa a regimului comunist de la Beijing a 
determinat China naționalistă a lui Chiang Kai și să reacționeze violent şi 
să rupă legăturile cu Franța. La rândul ei Franţa a rupt legăturile cu 
această ţară. S-a creat un pericol pentru China naționalistă care îsi vede 
locul său de la ONU ameninţat, excluderea sa ca unică reprezentată a 
națiunii chineze şi posibilitatea de a fi invadată de China comunistă, 
pentru care Taiwanul nu era decât o provincie rebelă. Gestul Franţei a 
amenințat şi poziţiile americane din Coreea de sud, sudul Vietnamului și 
din China lui Chiang Kai si. Exista riscul extinderii mișcării comuniste 
spre sud-estul Asiei, unde americanii erau deja implicaţi în conflictul din 
Vietnam, o demoralizare a sud-coreenilor. Prin presiuni diplomatice și 
prin negocieri criza a fost depășită, iar decizia Franței a rămas una 
singulară, pentru această perioadă, deoarece nici o ţară cu putere 
economică reală nu a urmat gestul său, au fost doar câteva ţări africane. 
Japonia, Canada, Germania nu s-au grăbit să recunoască China 
comunistă. 

O motivaţie a gestului francez a fost dat de către Chiag Kai si, care 
într-o discuţie cu ambasadorul SUA la Taipei afirmă: „cu trei ani în 
urmă de Gaulle si-a trimis emisarii la mine, care au sugerat că guvernul 
Republicii China [Taiwanul —n.a.] să abandoneze alianța exclusivă cu 
SUA şi să facă din Franţa un al treilea partener. Quid pro quo va fi 
schimbul de ambasadori. Această primă inconfundabilă indicație 
motivează Franţa să excludă SUA şi Marea Britanie , să restaureze 
influenţa franceză în toată Asia de sud-vest, să se continue cu alianţa cu 
China comunistă pentru acest scop.”(1) 

Americanii au preluat inițiativa de a forţa nota astfel încât ruperea 
relaţiilor dintre Franţa şi China naționalistă să pară un act unilateral din 
partea Franţei, pentru a diminua efectul internaţional al acestei hotărâri. 
În telegrama transmisă de la ambasada americana din Republica China de 
la Taipei, din 10 februarie 1964, referitoare la schimbul de ambasadori 
care urma să aibă loc între Franţa şi China comunistă, se spunea: „La 
douăzeci de minute după întâlnirea cu preşedintele de la ora 18:00, el a 

confirmat sosirea comunicatului francez, trimis verbal ministrului de 
externe de către însărcinatul cu afaceri externe, Pierre Salade, în această 
dimineaţă. El a considerat aceasta ca un comunicat oficial din partea 
guvernului francez. Eu [ambasadorul american la Taipei Jerauld Wright — 
n.a.] l-am silit pe ministrul de externe şi pe primul ministru să aducă 
mesajul în scris [...] i-am repetat premierului şi ministrului de externe că 
este nevoie să-şi formuleze anunţul lor astfel încât să fie clar ca inițiativa 
pentru ruperea relaţiilor a fost luată de Franţa.”(2) 

Ca dovadă că această măsură a reușit stă dovadă memorandumul 
directorului adjunct CIA, Ray Cline, către directorul general al CIA, 
McCone din data de 2 martie 1964 în care se afirmă : “Călătoria mea de 
la Taipei de luna trecută a reuşit să determine guvernul Republicii 
Chineze să amâne ruperea relaţiilor cu Franţa, timp de două săptămâni, 
acest lucru forțând ambele capitale Peiping-ul şi Parisul să arate clar că 
Franța a fost obligată să renunțe la suportul său diplomatic faţă de 
guvernul Republicii China în Taiwan ca preţ al restabilirii relaţiilor cu 
Peping-ul.”(3) 

Indiferent de motivaţia Franţei , inițiativa sa a dovedit că singura 
politică este recunoașterea existenţei a doua Chine una naționalistă și una 
comunistă. Acest lucru a fost acceptat și de americani spre începutul 
anilor '70. 

La 16 octombrie 1964 a avut loc prima explozie a unei bombe 
nucleare chineze , care a luat prin surprindere atât pe americani , cât şi 
întreaga lume , deoarece prima explozie a unei bombe nucleare chineze 
era estimată undeva spre jumătatea lui 1965 sau chiar 1966 . Efectul 
acestei explozii s-a transmis în plan diplomatic și politic în toate țările 
patrulaterului, iar consecinţele sale au marcat de acum încolo politica 
continentului asiatic. 

Politica americană a urmat mai multe direcții. Una a fost căutarea 
unei căi de înţelegere cu URSS în privința unui tratat de control al 
armelor nucleare , o alta a fost măsurile luate pentru liniştirea lui Ching 
Kai şi, care se temea de o invazie iminentă a comuniştilor sau de o 
tentativă de a se experimenta o noua bombă nucleară împotriva 
Taiwanului de către China comunistă , considerat un teritoriu propriu de 
către aceasta, o altă direcție a constituit-o tratativele purtate de 
Washington cu Peipingul prin ambasada americană de la Varşovia, 
pentru a îndepărta tema acestuia de un atac nuclear preventiv din partea 
SUA contra sa şi începerea unor negocieri în privința ideii o China în 
Taiwan. 

Într-o estimare a Special National Intelligence din 26 august 1964 
se afirma despre stadiul bombei atomice chineze : “ Fotografiile aeriene 
din 6-9 august arată că dispozitivul anterior suspect de lângă Lop nor în 
Sinkiang este aproape cu certitudine un sit de teste nucleare [...] situl 
poate fi gata pentru un test în două luni sau chiar mai devreme. 
Caracteristicele sitului sugerează că a fost pregătit pentru diagnostic şi 
studierea efectelor armei [...] Singurul reactor de producție chineză 
identificat până acum este mic , reactorul de la Pao-t'ou [...] noi estimăm 
că va trece cel puţin 18 luni şi mai mult de 2 ani, după pornirea 
reactorului de la Pao-t'ou, înainte ca un dispozitiv să fie gata pentru 
testare, cea mai devreme data pentru test este jumătatea lui 1956"(4). 

La un moment dat s-a pus problema unui atac preventive împotriva 
de capabilitățile nucleare ale Chinei comuniste, din partea SUA. În urma 
dezbaterilor care au avut loc s-au tras următoarele concluzii: un atac 
preventiv asupra instalaţiilor chineze ar face decât sa întârzie, cu 2-5 ani, 
dezvoltarea bombei nucleare și oricum explozia chineza nu ar schimba 
ceva, cu excepția la nivel psihologic, deoarece SUA are încă o 
superioritate în domeniul nuclear, după 15 ani de la prima explozie 
nucleară americana. O altă concluzie care s-a desprins a fost aceea că s-ar 
crea un precedent periculos care ar permite şi altor state sa acţioneze la 
fel. De asemenea s-a concluzionat ca , prin deținerea armei atomice 
comuniştii chinezii ar deveni mai precauţi , iar ca exemplu s-a dat criza 
sovietica asupra Berlinului din 1948-1949, mai dura , decât criza 
Berlinului din 1959-1961 când sovieticii au fost mai precauți. Mult mai 
eficace ar fi o propaganda și un control asupra armelor nucleare , ca şi 
noi angajamente din partea SUA(5) . Prin urmare o asemenea idee a unui 
atac preventiv a fost respinsă . 

Explozia bombei atomice a pus în discuţie materialul folosit de 
către China în fabricarea bombei , o estimare a cantității de material 
fuzionabil şi a capabilităţii de transport ale Chinei comuniste. Intr-un 
studiu al National Intelligence, făcut în februarie, 1965 se afirma ca 
materialul folosit în explozia nucleara de la 16 octombrie 1964 era uraniu 
U-235, iar chinezii vor avea în următorii 2 ani o cantitate care să ajute la 
continuarea programului dar și sa se fabrice câteva bombe(6) .In privința 
capabilităţii de transport , China comunistă , dispunea de rachete cu rază 
medie de acțiune, dezvoltate din cele ruseşti , dar abia după 1970 ei pot 
dezvolta rachete intercontinentale. Pe apă dispun de submarine clasa G, 
atât model rusesc, cât şi model propriu creat după modelul sovietic, ce 
funcţionează cu motoare diesel şi nu au încă echipamente pentru 
transportul bombelor atomice(7). 

În plan diplomatic, între SUA și URSS, explozia nucleară chineză a 
relansat discuţiile în domeniul încheierii unui tratat de neprofilare a 
armelor nucleare. La Washington, pe 20 octombrie 1964, a avut loc o 
întâlnire, între ambasadorul sovietic Anatoly Dobrynin şi ambasadorul 
american la ONU Adlai Stevenson, în cadrul căreia s-a reluat ideea 
îmbunătățirii relaţiilor dintre cele două ţări si, mai ales, extinderea 
prevederilor tratatului de interzicere a testelor nucleare în toate mediile 
ca un posibil viitor pas(8). 

Până la vizita lui Richard Nixon în China comunistă a existat 
permanent teama acesteia de un atac nuclear preventiv din partea SUA. 
În toate întâlnirile care au avut loc la Varşovia, între ambasadorii celor 
două state, printre subiectele discutate a fost permanent şi acesta. Cu 
toate asigurările americane de neintervenționism şi ale tratativelor 
purtate, prin care se dorea să se ajungă la o înţelegere paşnică și la o 
destindere, chinezii nu au avut încredere în americani: “[...] Guvernul 
Statelor Unite spune că doreşte să lărgească contactele neoficiale cu 
China şi să discute chestiunile dezarmării şi non proliferării armelor 
nucleare cu Beijingul şi că nu intenţionează să atace China [...] dar de 
fapt SUA încercă să-şi acopere intenţiile agresive cu un val străveziu, 
dar nu va reuși niciodată(9).” 

În perioada 1968-1969, chinezii, în negocierile purtate la Varşovia 
au menţionat permanent că sunt pregătiți să răspundă la orice atac venit 
din partea americană, dar nu vor lua ei iniţiativa declanşării unui război. 
Iată ce afirma ambasadorul chinez la Varşovia, Wand într-o discuţie cu 
ambasadorul american de aici, Gronouski: “China nu va lua inițiativa 
provocării războiului cu SUA, dar China este pregătită, dacă războiul va 
izbucni el nu va avea limite(10).“ 

Un alt obiectiv care a fost important în politica americană, de după 
16 octombrie 1964, ce a constituit o premisă importantă pentru reluarea 
relațiilor dintre SUA și China comunistă, l-a reprezentat locul Chinei 
naţionaliste la ONU. În perioada imediat următoare s-a consacrat tot mai 
mult ideea o Chină, un Taiwan. În privinţa locului de la ONU, în special 
locul din Consiliul de Securitate, s-a vehiculat ideea că Taiwanul, prin cei 
12 milioane de locuitori, nu mai avea prestigiul necesar de a reprezenta 
națiunea chineză, de circa 700 de milioane de locuitori care trăiau în 
China comunistă. 

S-a conturat cu claritate imposibilitatea de a recuceri puterea 
politică şi a reîntoarcerii pe continent a lui Chiang Kai si. S-a creat, ca şi 
în 1945 când s-a pus problema reprezentării Chinei în Consiliul de 
Securitate, problema recunoaşterii regimului comunist chinez ca unic 

reprezentant al naţiunii chineze din două motive: primul consta că erau 
700 de milioane de locuitori chinezi, pe care SUA nu îşi doreau să-i aibă 
duşmani, iar al doilea motiv era reprezentat de existenţa armelor nucleare 
chineze, care într-o Chină ostilă, ce ar fi evoluat spre ideea nazistă sau 
spre cea imperialistă japoneză, ar fi provocat un al treilea război mondial 
mult mai devastator. 

O altă amenințare, pentru politica americană față de China 
comunistă, a constituit-o recunoașterea regimului comunist chinez de 
către tot mai multe state, care au început să susțină China comunistă în 
locul Chinei naţionaliste pentru locul din Consiliul de Securitate al ONU, 
dar şi pentru locul din Adunarea Generală ONU. S-a conturat pericolul 
obţinerii a 2/3 din voturi în Adunarea Generală a ONU, care ar fi creat 
premisele acceptării de facto a Chinei comuniste în structurile ONU, ceea 
ce ar fi obligat SUA să-şi folosească dreptul de veto ceea ce ar fi afectat 
prestigiul său şi ar fi realizat un precedent periculos. 

S-au propus proiecte, din partea diverselor ţări, care propuneau o 
Chină comunistă în Consiliul de Securitate şi în Adunarea Generală a 
ONU, proiecte care au solicitat toată influența și puterea de convingere a 
SUA pentru a nu se întruni majoritatea de 2/3 pentru aprobare. Trei 
proiecte au ocupat locul principal, iar aceste au fost: proiectul albanez, 
vechi de câţiva ani, prin care s-a propus retragerea Chinei naţionaliste din 
toate structurile ONU, inclusiv din Consiliul de Securitate şi înlocuirea sa 
cu China comunistă; proiectul canadian, introdus în 1966, prin care s-a 
solicitat introducerea unei rezoluţii în Adunarea Generală a ONU privind 
politica „o Chină, un Taiwan”, ce acorda câte un loc în Adunarea 
Generală fiecărei ţări, iar locul din Consiliu de Securitate revenea Chinei 
comuniste; proiectul italian, a apărut ca idee în 1966 şi a prevăzut 
înfiinţarea unui comitet de studiu, în cadrul Adunării Generale a ONU, 
care să se ocupe de „problema chineză” şi să ofere soluţii(11). 

Anii de vârf ai crizei au fost 1965 şi 1966. În 1965 proiectul 
albanez a obţinut 47 voturi pentru, 47 voturi împotrivă şi 20 de abţineri, 
ceea ce i-a determinat pe americani să caute soluţii pentru anul următor. 
Salvarea a venit din partea italiană, care a propus înfiinţarea unui Comitet 
de Studii a problemei chineze, iar americanii au acceptat-o, tactica lor s-a 
bazat pe faptul că acest proiect presupunea ideea existenței a două 
naţiuni, ceea ce ar fi adus voturi împotrivă din partea URSS-ului şi a 
blocului comunist şi neacceptarea sa de către China comunistă. 

Alăturarea SUA la acest proiect a provocat o adevărată criză în 
tabăra Chinei naţionaliste. Preşedintele Chiang Kai şi a vrut să retragă 
China naționalistă de la ONU deoarece el considera că: „dacă rezoluţia 

comitetului de studii trece, aceasta nu poate însemna altceva decât 
acceptarea existenţei a două Chine”, iar aceasta nu reprezenta „o salvare 
a poziţiei Chinei naţionaliste la ONU”(12). 

Într-o telegramă, trimisă la Taipei, se prezenta Taiwanului de ce 
americanii au ales această tactică: ,„ [...] principalul motiv pentru care am 
spus italienilor şi altora că noi vom susţine rezoluţie inofensivă a 
comitetului de studiu este aceea de a ţine China naționalistă în ONU şi să 
prevenim trecerea oricărei altei rezoluţii ca cea albaneză. Noi am fost şi 
suntem convinşi că fără această schimbare de tactică, în viitor, s-ar putea 
eroda poziţia SUA/China naționalistă la rezoluţia albaneză. În mintea 
noastră supremul obiectiv este să ne asiguram că revoluţia albaneză 
este înfrântă (13) .” 

Americanii au prezentat situaţia care s-ar fi creat dacă Chiag Kai și 
nu ar fi renunţat la poziţia sa de retragere a Chinei naționaliste de la 
ONU: “noi am cerut cu ce-a mai mare seriozitate ca guvernul Republicii 
China [Taiwanul-n.a.] să nu facă acest pas pripit al retragerii de la ONU, 
dacă rezoluţia comitetului de studiu va trece; sovieticii şi blocul pro- 
comunist se va opune revoluţiei și Beijingul va refuza să coopereze cu 
orice comitet „atâta timp cât Republica China rămâne la ONU .Dar dacă 
Republica China se retrage de la ONU ambele „Beijingul şi suporterii săi 
vor sesiza oportunitatea de a ocupa locul vacant de la ONU [....]. 
Retragerea va priva guvernul Republicii China de suportul și înțelegerea 
internaţională[..]ceea ce va ajuta duşmanii noştri(14).” 

După ce a primit personal o scrisoare de sprijin şi de motivare a 
gestului american, din partea preşedintelui american Lyndon Johnson, în 
care se preciza: ”[...]În opinia mea „retragerea dumneavoastră din ONU 
ar fi o tragedie pentru ambele state. Consecințele vor fi dezastruoase, nu 
numai pentru China , dar şi pentru întreaga poziţie a lumii libere din 
Asia(15 ) “; urmate şi de alte intense negocieri,preşedintele Chiag Kai şi 
a renunțat la gestul retragerii. 

Paralel cu proiectul de rezoluţie italian s-a negociat şi proiectul de 
rezoluţie canadian, care era în opinia americană mult mai primejdios, 
deoarece primise, iniţial, sprijinul Belgiei,ltaliei „Chile şi Japoniei, iar 
aceasta a constituit unul dintre motivele alăturării SUA la proiectul 
italian. În urma negocierilor purtate atât de SUA, cât şi de China 
naționalistă, cu o parte dintre susţinătorii rezoluţiei , proiectul canadian 
a fost retras . 

Pe 29 noiembrie 1966 intr-un memorandum trimis de la ONU de 
ambasadorul SUA de aici, secretarului de stat Dean Rusk, se anunţa 
respingerea celor doua rezoluţii,italiana şi albaneză. Rezoluţia albaneză a 


245 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


primit următoarele voturi:57 împotrivă, 46 pentru şi 17 abţineri, iar 
rezoluţia italiană a întrunit 34 de voturi pentru, 62 împotrivă şi 25 de 
abţineri.(16) 

În anul următor situaţia s-a menţinut favorabilă Chinei naţionaliste 
rezoluţia albaneza primind: 45 de voturi pentru,58 împotrivă şi 17 
abţineri, iar rezoluţia italiană: 32 voturi pentru, 57 împotrivă şi 30 de 
abţineri. Problema rezoluţiilor s-a ţinut sub control până în 1969 , când 
s-a obținut, pentru prima dată, o majoritate simplă pentru proiectul 
albanez. 

Războiul din Vietnam, o altă premisă , şi implicarea americană în 
conflict au preocupat atât China comunistă , cât şi China naționalistă. 
China comunistă s-a temut de o extindere a conflictului spre zonele sale, 
de o tentativă de a schimba regimul, printr-un atac prin Vietnamul de 
nord, şi un atac nuclear american preventiv, iar China naționalistă a văzut 
oportunitatea accederii la putere pe continent, fiind în opinia sa, unicul 
prilej de a reuși atât timp cât Chiang Kai şi mai este în viaţă şi se bucură 
de prestigiu, pe China continentală. Pentru americani, odată cu agravarea 
situaţiei militare din Vietnam, China comunistă a reprezentat o cale de a 
ieşi din acest război. 

După reluarea convorbirilor dintre americani și China comunistă de 
la Varşovia, subiectul intervenţiei americane în Vietnam , începută în 
1963, a constituit una dintre principalele teme ale negocierilor. 
Preşedintele American, Johnson, a insistat de la bun început că 
implicarea militară americana nu trebuie să atingă niveluri care i-ar 
provoca pe chinezi sau pe sovietici să procedeze la o intervenţie directă. 
În 1968, noul secretar al apărării, Clark Clifford îşi amintea: “Am fost 
uluit să descopăr că nu aveam niciun plan militar pentru a pune capăt 
războiului, scopul Americii era să împiedice câștigarea războiului de 
către nord-vietnamezi şi formațiunile Vietcong."(18) China comunistă a 
solicitat permanent retragerea trupelor americane din Vietnam şi dreptul 
la libera exprimare în problemele interne ale poporului vietnamez. 
Comuniștii chinezi au susținut că tensiunile din Vietnam se datorau 
intervenției americane în sprijinul Vietnamului de sud prin care „au 
violat Înțelegerea de la Geneva din 1954 (...) şi duc o politică 
imperialistă prin care încearcă să supună sud-estul Asiei”(19). O altă 
critică majoră a fost adusă atrocităților săvârşite de către armata 
americană în Vietnam: “americanii au folosit gazele toxice şi napalmul 
(...) arderea de vii a oamenilor şi scoaterea organelor interne (...) SUA 
fiind mai crude decât Hitler”(20) 

Replica americană a fost că trupele SUA din Vietnamul de sud 
luptă pentru libertatea poporului vietnamez şi vietnamezii „„(...) ar trebui 
să-şi rezolve singuri problemele, ar trebui să fie liberi să o poate face, 
prin retragerea trupelor nord-coreene, a celor americane dar și a celorlalte 
forțe”.(21) 

Intervenția americană în Vietnam a fost justificată prin rezoluția 
privind incidentului din Golful Tonking: „(...) Senatul şi Camera 
Reprezentanților ale SUA reunite în Congres consideră că menţinerea 
independenţei şi integrității teritoriale a naţiunii sud-vietnameze sunt 
vitale pentru interesul naţional al SUA şi pentru pacea lumii”(22). 

China naționalistă a asigurat SUA de tot sprijinul său pentru 
intervenţia sa în Vietnam. Americanii nu au dorit o implicare majoră a 
naționaliștilor chinezi în Vietnam deoarece ar fi dus la escaladarea 
conflictului, de aceea ei au susținut că: „(...) Vietnamul de sud 
mulţumeşte guvernului Republicii Chineze pentru ajutorul economic şi 
tehnic şi dorește ca el să crească; iar țara are, de asemenea, nevoie de 
ajutor în domeniul transportului, mai ales pe apă şi mai are nevoie de 
asistență medicală”(23). Conflictul din Vietnam a fost văzut ca o bună 
oportunitate de alungare a comuniştilor de la putere și revenirea lui 
Chiang Kai și în China continentală, de către naționaliștii chinezi. Prin 
urmare în 196Spreşedintele Chiang Kai şi a propus un plan de invazie în 
sud estul Chinei comuniste, prin Vietnam, unde marea majoritate a 
populaţiei l-ar fi susținut „(...) în proporţie de 99 la sută în cele 5 
provincii din sud estul Chinei.'(24) Americanii, intr-un raport al lui 
Earle Wheeler, şeful statului major american, observau că: „[...] 
președintele Chiang Kai şi probabil recunoaște că războiul vietnamez este 
ultima sa opțiune de a se întoarce pe China continentală cu speranţa 
menţinerii şi stabilirii sale acolo. Mai mult el probabil crede că fiind 
consultant mai frecvent, va câștiga influenţă în cadrul guvernului SUA, 
care peste un timp va adopta planul de invazie al cărui avocat este”(25) 
Prin urmare generalul Earle Wheeler recomanda:"'să-i se spună franc în 
fața că o invazie suportată de SUA iese din chestiune”(26). De altfel 
planurile lui Chiang Kai-şi de invadare a Chinei comuniste, ce implicau 
nave şi avioane americane pentru susținerea trupelor naționaliste în 
perioada anilor '60, au fost permanent respinse de americani, deoarece 
aceştia nu doreau să provoace un război cu China comunistă. 

Ruptura provocată în 1963, între China comunistă şi URSS a 
reprezentat o primă spărtură în cortina de fier a comunismului în zona 
asiatică. Mişcarea comunistă este de acum încolo bicefală, iar URSS-ul a 
făcut tot posibilul să izoleze China comunistă pe scena politica 


247 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


internaţională. China comunista era ameninţată în ceea ce consideră ca 
fiind zona sa de securitate, existând la nord statul sovietic care în 
perioada revoluţiei culturale din anii *60, din China, a provocat grave 
incidente la granița de nord a Chinei, ce au degenerat în adevărate 
războaie locale, la sud se găseau sateliți militari ai URSS-ului India și 
Bangladeshul. Zhou Enlai, primul ministru al Chinei comuniste, spunea 
intr-un interviu:,,„Uniunea Sovietică doreşte să prindă China intr-un 
cleşte:există falca din Nord şi iată acum și falca de Sud, Bangladesh și 
India, viitorii sateliți militari ai Rusiei, având baze pentru flota sovietică 
în Oceanul Indian”(27). Politica de destindere promovată de către cele 
două super puteri SUA şi URSS care, încet-încet stabilise un condominiu 
asupra afacerilor internaționale, întărea posibilitatea Uniunii Sovietice de 
a interveni în Asia (28). În aceste condiţii SUA a profitat de această 
ocazie pentru a lărgii fisura și pentru a face un prim pas spre limitarea 
influenţei URSS-ului în lume. Faţă de China se dorea o inițiere a unei 
politici „înţelegere da, izolaţionism nu”. 

În acest cadru se înscriu şi tentativele de reluare a legăturilor 
culturale şi ştiinţifice cu China comunistă. Astfel, în 1965, într-un 
memorandum al lui James Thomson Junior, şeful Consiliului Naţional al 
Securităţii adresat Asistentului Special pentru afaceri de Securitate 
Naţională Bundy se afirmă „SUA trebuie să ia inițiativa unui contact 
direct, dar limitat cu China Roşie prin activităţi de schimb cultural, cu 
accentul pe jurnaliști şi şcolari”(29) 

Într-un alt studiu din 1 martie 1966 se specifică „ingredientele” 
unei apropieri de China comunistă: „o reînnoire unilaterală a invitaţilor 
adresate jurnaliștilor, medicilor, artiştilor chinezi de a vizita SUA 
autoritare vânzării de medicamente şi alimente; eventuale viitoare 
modificări ale embargoului special care să permită comerțul cu bunuri 
non-strategice”(30). Răspunsul conducerii de la Beijing a fost de 
respingere ale acestor inițiative. Pe 15 martie 1956 se specifica într-un 
raport american: „noi am autorizat o varietate de cetățeni americani să 
călătorească în China comunistă - cel mai recent în decembrie, specialişti 
în medicină şi sănătate publică, iar şcolarii săptămâna trecută- dar din 
nou chinezii nu i-au lăsat sa intre”(31). 

Eforturile din partea americană au continuat astfel încât în 1968 
SUA a hotărât ridicarea oricărei restricţii în privinţa călătoriilor atât spre 
cât şi dinspre China comunistă şi se permitea aducerea în SUA a 
obiectelor de origine chineză până la valoarea de 100 de dolari. La 
început lui 1969 se recomanda preşedintelui Johnson, de către asistentul 
special al preşedintelui Walt Rostow, schimbarea regulamentului 

Trezoreriei, astfel încât „orice produs non-strategic sa poată fi vândut 
Chinei”(32) 

Toate evenimentele din perioada 1964-1968 s-au precipitat şi au 
evoluat spre direcţia necesitaţii recunoaşterii Chinei comunista ca o mare 
putere de către SUA. SUA a văzut, poate, un instrument util în China 
comunista, în lupta împotriva Uniunii Sovietice, dar un instrument care 
avea bomba atomică şi era recunoscut de tot mai multe state ale lumii. 

MACABEII 


Prof. Cecilia Caraboi 


Aşezarea geografică a Israelului (Eretz Israel), cum se numea el în 
vechime, sau Palestina antică — o fâşie de pământ la încrucişarea de 
drumuri între Europa, Asia şi Africa, punte între Mediterana la vest, şi 
Marea Roşie, şi Oceanul Indian la Sud; a fost un factor hotărâtor pentru 
evenimentele întâmplate pe aceste meleaguri de-a lungul mileniilor . 

Prin această poziţie geografică teritoriul, a servit drept loc de 
întâlnire a diverselor civilizaţii, drept fereastră a lumii vechi spre Apus, 
deci drept o arenă centrală, care a atras atenţia şi interesul tuturor şi a 
servit ca amalgam de culturi ce au influenţat soarta locuitorilor, atât în 
ceea ce priveşte viaţa lor zilnică, cât şi existenţa lor politică şi militară . 

Coasta de răsărit a Mediteranei a fost din totdeauna râvnită de 
marile puteri din trecut şi până astăzi, deoarece acela care ar fi deținut 
acest cap de pod ar fi fost în posesie cheia deschizătoare de drumuri care 
i-ar fi asigurat succese economice şi influențe politice de mare 
importanţă . În acest sens, lupta şi întrecerea permanentă dintre puterile 
care nu-şi cruțau mijloacele au permis locuitorilor puţine si scurte 
perioade de linişte şi, nu o dată, ei au fost obligaţi să ia calea pribegiei şi 
să-şi caute refugiu printre străini. 

Toate neamurile antice care au trăit pe acest pământ şi în teritoriile 
învecinate au dispărut de pe arena istoriei, nerezistând urgiilor. Unde sunt 
astăzi asirienii, babilonienii, mezii şi parții, arameii, moabiţii, madianiţii, 
hicsoşii, fenicienii şi multe alte popoare care la timpul lor erau 
considerate puteri? Chiar şi vechii egipteni sau elinii antici au dispărut. 
Poporul egiptean de astăzi nu are nimic comun cu imperiul egiptean de 
altădată, la fel şi grecii. Numai poporul evreu, datorită specificului său 
deosebit, îşi continuă existenţa neîntreruptă din cele mai vechi timpuri şi 
până astăzi, în pofida mileniilor de împrăştiere şi de pribegie. Referindu- 
se la acest aspect, Pascal afirma : “Acest popor este demn de respect nu 
numai prin vechimea lui, dar este singular şi prin durata sa, continuând să 
existe de la apariția sa până astăzi[...] istoria lui închide în durata ei toate 
istoriile noastre” (Pascal, “Cugetări, IX”, aforismul 620) (1). 

Palestina, în anul 332 î.Hr., fără lupte, este inclusă în Imperiul 
Macedonean şi după moartea lui Alexandru Macedon (323 î.Hr.) — în 
Egiptul Lagid (323 — 200 î.Hr.). 

Antioh al III-lea cel Mare, în anul 200 î.Hr. anexează Palestina 
Regatului Seleucid. 

Iudeii s-au comportat cu loialitate faţă de stăpânii lor în diverse 
perioade, atâta timp cât aceştia le-au respectat autonomia religioasă sau 1- 
au cruțat de la cea mai mare grozăvie : adorarea altor zei . 

Antioh al IV-lea Epiphan (175 — 164 î.Hr.), suveran al Regatului 
Seleucid (Siria) şi fiu al lui Antioh al III-lea cel Mare, profită de 
conflictul dintre preoțimea israelită filoelenă (aristrocaţia sacerdotală — 
saducheii) şi cea conservatoare, potrivnică elenizării (fariseii) . 

Promotor energic al unei intense politici de elenizare, fondator al 
multor oraşe, Antioh al IV-lea Epiphan, pentru acoperirea plăţilor uriaşe 
către stăpânirea romană, după eşecul înregistrat în Egipt în fata dictatului 
de la Eleusis (168 î.Hr.), jefuieşte comorile Templului din Ierusalim şi 
interzice cultul lui Iahve, practicile religioase tradiţionale, datinile şi 
înalță un altar în Templu în cinstea lui Zeus în luna Chislev (Decembrie), 
anul 167 î.Hr. 

O mărturie istorică din acea vreme, şi anume “VechiulTestament” 
prezintă în “Cartea I a Macabeilor”,capitolul I, dramaticul eveniment: 
“Mai mult, regele Antioh şi-a înştiințat în scris regatul ca toţi să 
alcătuiască un singur popor şi că fiecare trebuie să-şi părăsească datinile. 
Şi toate neamurile s-au supus poruncii regelui. Şi mulţi dintre Israeliţi au 
primit cu plăcere slujirea cerută de el şi au jertfit idolilor şi au pângărit 
ziua de odihnă. Prin trimişii săi, scrisorile regelui au ajuns şi în Ierusalim, 
precum şi în cetăţile lui Iuda, poruncindu-le să urmeze obiceiurile străine 
de ţară, să oprească de la jertfelnic arderile-de-tot şi jertfa şi libaţia, să 
pângărească ziua de odihnă şi sărbătorile, să spurce sfântul locaş şi pe cei 
sfinți, să zidească altare şi capişti şi temple idoleşti, să aducă drept jertfă 
carne de porc şi de animale necurate, să-şi lase copiii netăiaţi-împrejur şi 
să-şi pângărească sufletele cu tot felul de necurăţii şi spurcăciuni, în aşa 
fel, încât legea lor să fie dată uitării şi toate rânduielile ei să fie înlocuite. 
Tot cel ce nu va face după porunca regelui, va trebui să moară. În duhul 
acestor porunci a scris el în tot regatul său; şi a rânduit supraveghetori 
peste întregul popor şi le-a poruncit cetăților lui Iuda să aducă jertfe în 
fiecare cetate. 

Mulţi au fost cei din popor care li s-au alăturat — cei care, în fapt, 
părăseau legea — şi rele au făcut în ţară şi l-au silit pe Israel să se ascundă 
oriunde şi-ar fi aflat scăpare. 

Iar în cea de a cincisprezecea zi a lunii Chislev, în anul 145(al erei 
seleucide) (167 î.Hr.), regele a ridicat urâciunea pustiirii deasupra 
Jertfelnicului şi a zidit capişti idoleşti în cetăţile lui Iuda, cele dimprejur. 

La porțile caselor şi in pieţe se ardea tămâie. Cărţile legii, de cum 
le aflau, le ardeau în foc după ce le făceau zdrenţe. Dacă la cineva era 
găsită cartea Legii şi dacă cineva păzea legea, acel cineva era osândit la 
moarte prin porunca regelui. Având puterea de partea lor, aşa făceau 
împotriva lui Israel, împotriva celor ce, lună de lună erau descoperiţi. În 
cea de a douăzecişicincea zi a lunii se aduceau jertfe pe altarul de 
deasupra jertfelnicului. Femeile care le făcuseră copiilor lor tăierea — 
împrejur erau date morţii, după cum suna porunca, iar de gâturile lor erau 
spânzurați pruncii; tot aşa se făcea cu cei apropiaţi din neam şi cu cei ce 
săvârşeau cu mâinile lor, o tăiere-împrejur. 

Cu toate acestea mulți din Israel rămâneau neclintiţi şi găseau în ei 
puterea de a nu mânca din bucatele necurate ; erau gata să moară decât să 
se spurce cu mâncăruri ori să pângărească legământul cel sfânt; în fapt, 
au şi murit. 

Şi mare urgie a venit peste Israel.”(2) 

Din versetele de mai sus reiese începutul procesului de elenizare 
forţată. Antioh al IV-lea Epiphan desfiinţa astfel decretul de toleranţă al 
lui Antioh al III-lea cel Mare, tatăl său, care ca şi regii persani, le 
îngăduise iudeilor să-şi ducă viaţa după legea lui Moise. 

Început sub reacţia sensibilităţii religioase, acest proces va deveni 
conflict politic . 

În luna Chislev (decembrie) a anului 167 î Hr., a fost terminată 
construirea altarului lui Zeus în templul din Ierusalim, peste altarul 
tradițional evreiesc al lui Iahve şi comandantul elen al Ierusalimului a 
adus un porc şi l-a sacrificat în templu, provocând cel mai cumplit 
sacrilegiu. 

În acelaşi timp, comandanții săi au ridicat altare în toate oraşele şi 
satele din ţară, îndemnând populaţia să aducă sacrificii şi să se închine lui 
Zeus. Cu pedeapsa cu moartea erau sancţionaţi cei care practicau 
circumcizia sau respectau Sabatul. Templul din Ierusalim a fost 
transformat într-un templu păgân. Au mai zidit şi un gimnaziu în 
Ierusalim, după rânduielile păgânilor. Gimnaziul era şcoala cea mai 
populară în epoca elenistică; în el se practica educaţia fizică, un adevărat 
cult al corpului omenesc nud, ceea ce pentru evrei era o oroare. 

Urmărind să elenizeze forţat pe evrei, regele seleucid Antioh al IV- 
lea Epiphan provoacă în Iudeea revolta Macabeilor. În oraşul Modein, 
trăia familia de preoţi Nehoiariv, al cărei şef era Matatia Hasmonaitul. 
Când în anul 167 î.Hr., comandantul elen a adunat pe toţi bărbaţii din 
Modein, în piaţa în care fusese ridicat altarul lui Zeus şi un evreu s-a 
apropiat să sacrifice un porc, bătrânul preot Matatia a scos o sabie de sub 

haina sa şi, apropiindu-se de cel care se pregătea de sacrificiu, l-a ucis. În 
acelaşi timp, fiii săi au atacat pe ofiţerul elen şi garda lui, omorându-l pe 
toţi. Încurajată de cele întâmplate, mulţimea a distrus altarul, iar Matatia 
a strigat apoi celor de faţă: "Cine e cu Dumnezeu să vină la mine !” Un 
mare număr de bărbaţi tineri s-au alăturat lui Matatia şi împreună cu cei 
cinci fii ai săi, loan, Simon, Iuda, Eleazar şi Ionatan s-au retras în munţi 
adăpostindu-se în peşteri. Deoarece unele atacuri ale seleucizilor 
împotriva grupurilor de răsculați se produceau sâmbăta, iar iudeii nu 
luptau în ziua de Sabat, Matatia, în calitatea sa de preot, a dat dezlegare 
pentru război în ziua de Sabat, deoarece luptele se duceau tocmai pentru 
sfinţenia Sabatului. De atunci a rămas lege pentru generaţiile ce au urmat, 
că sabatul nu întrerupe războiul. 

Comanda supremă a fost dată lui Iuda, care a fost poreclit Macabi 
(Macabeu), pentru că toate atacurile sale împotriva seleucizilor erau ca 
loviturile de ciocan. În ivrit “Makevet” înseamnă “ciocan”. De la Iuda, 
acest supranume “Macabeu” va trece asupra întregii familii şi aşa va intra 
in istorie. 

Printre cei care se alătură Macabeilor sunt Asideii, oameni “viteji, 
evlavioşi, credincioşi şi devotați apărători şi practicanți ai legii lui 
Moise”. Ei vor fi alături în lupta Macabeilor atâta vreme cât aceasta îşi va 
păstra caracterul religios. 

Matatia moare in anul 166 î. Hr. În acelaşi an, Iuda Macabceul, 
conducător charismatic şi talentat militar iudeu (166 — 160 î. Hr.), preia 
conducerea grupurilor de iudei răsculați împotriva regelui Antioh al IV- 
lea Epiphan şi deja făurise o adevărată armată, când comandă prima sa 
bătălie contra generalului seleucid Apolonius. Lupta s-a dat in Nord - 
Vestul Ierusalimului . Armata seleucidă a fost învinsă şi împrăştiată. 
Însuşi Apolonius a căzut în luptă şi Iuda i-a luat sabia, pe care a purtat-o 
până la sfârşitul vieţii. 

Înfrângerea şi distrugerea armatei comandate de Apolonius a 
provocat furie la Damasc. Regele Antioh era ocupat cu războiul 
împotriva parților. Neputând elibera unităţi militare pentru luptele din 
Iudeea, el a constituit o noua armată pe care a pus-o sub comanda 
generalilor Nikanor si Gorgias. Legendele vremii spun că armata 
seleucizilor era aşa de numeroasă, încât era asemuită cu “iarba 
pământului şi cu stelele cerului”. Moralul populaţiei şi chiar al armatei 
lui Iuda Macabeul nu fost prea ridicat la aflarea forţei uriaşe de care 
dispuneau adversarii lor. De aceea, Iuda a luat câteva măsuri care să-l 
asigure victoria. El a trimis acasă fricoşii şi dintre cei rămaşi a ales câteva 
mii de luptători curajoşi. Întâlnirea dintre cele două armate a avut loc în 

anul 165 î.Hr., la Emaus, lângă Ierusalim. Aici, Iuda şi-a dezvăluit 
marele său talent de strateg. Prin câteva lovituri de şoc a izbutit să 
destrame frontul seleucid şi să masacreze o mare parte din trupe. Panica 
produsă în armata siriană a fost cumplită. Abandonând armele, muniţiile, 
luptătorii seleucizi au luat-o la fugă spre munţii Nordului pentru a se 
înapoia la Damasc. Uriaşa armata siriană (seleucidă) fusese nimicită de o 
forţă evreiască foarte mică. Atât de categorică a fost această victorie, 
încât se sărbătoreşte de atunci şi până în prezent sub numele de “Iom 
Nikanor”. 

În urma acestei lupte, Ierusalimul, toate teritoriile Iudeii şi punctele 
întărite au fost recucerite de către luda, exceptând cetatea Akra. luda 
resfinţeşte templul din Ierusalim în 164 î.Hr. şi,în amintirea acestui 
eveniment, s-a instituit sărbătoarea “Hanuka”, în înţelesul reînnoirii 
serviciilor divine în Templul pângărit de seleucizi, prin instalarea de 
statui şi altare pentru Zeus. “VechiulTestament “, Cartea I Macabei, 
capitolul 4,versetul 59 consemnează bucuria victoriei astfel : “Iuda şi 
fraţii săi şi toată obştea lui Israel au hotărât ca zilele sfințirii jertfelnicului 
să fie sărbătorite cu bucurie şi veselie în fiecare an, la vremea lor, timp de 
opt zile, începând cu cea de a douăzeci şi cincea zi a lunii Chislev”(3). 

În memoria acestei izbânzi, şi astăzi se aprind lumânările de 
Hanuka timp de opt zile în fiecare an. 

Situația din Regatul Seleucid s-a agravat în anul 164 î. Hr., când 
Antioh al IV-lea Epiphan a încetat din viaţă. Prin testament, a lăsat ca 
regent, cât timp fiul său Antioh al V-lea era minor, pe generalul Filip 
(Philipos). Generalul Lisias, comandantul armatei seleucide s-a declarat 
regent, şi Filip n-a putut să se instaleze în palatal de la Damasc. 

Juda a profitat de aceasta criză din Regatul Seleucid pentru a 
îndepărta de pe teritoriul Iudeii pe amoniţii care au atacat pe evreii din 
Galileea. Apoi a înfrânt în Edom pe arabii veniţi din sud, care se ocupau 
cu jaful. A luptat şi cu ultimele rămăşiţe filistene, învingându-le şi a 
distrus oraşele Hevron şi Aşdod, în care se aflau acestea. Iudeea devenise 
o ţară cu un teritoriu mai întins decât înainte de declanşarea răscoalei 
Macabeilor. În anul 163 î.Hr., Iuda Macabeul obţine o victorie 
hotărâtoare împotriva sirienilor, în urma căreia regentul Lisias s-a văzut 
nevoit să acorde libertate religioasă Iudeii. 

În faţa victoriilor lui Iuda, Lisias s-a temut că acesta va ieşi din 
teritoriul moştenit de la Alexandru Macedon şi Iudeea se va proclama stat 
independent. Cu o armată puternică în care se aflau sute de elefanți, 
Lisias atacă Iudeea la Bet-Zaharia. Luptele au fost crâncene. În toiul 
confruntărilor, Eleazar, fratele lui Iuda Macabeul, a zărit un elefant cu 

podoabe scumpe, pe care se afla un tânăr. Crezând că este regale Antioh 
al V-lea Eupator Minorul, a atacat elefantul spintecându-l şi tăindu-l 
pântecele. Elefantul s-a prăbuşit peste el şi l-a omorât. Apoi Iuda 
Macabeul şi-a aşezat forțele sale mici la Modein cu intenţia ca acolo să 
dea atacul decisiv şi “i-a îndemnat pe fârtaţii săi să se bată vitejeşte, până 
la moarte, pentru legi, templu, cetate, patrie şi aşezăminte” (II 
Macabei, cap. 13, v. 14), acestea fiind elementele esenţiale care 
definesc identitatea unui popor. Această luptă n-a mai avut loc însă, 
deoarece mai mulți curieri veniţi din Damasc, l-au anunţat pe Lisias că 
generalul Filip înaintează spre Damasc. Lisias a propus încheierea unei 
păci prin care aproba toate revendicările Iudei Macabeul: autonomie 
deplină, libertatea cultului religios şi înlocuirea marelui preot Menelaos 
care era şeful partidului elenist. Granițele Iudeii se întindeau acum până 
la Mediterana, cuprinzând tot teritoriul dintre laffo şi Aşdod. 

Iuda, nemulţumit de rezultat, continuă lupta pentru dobândirea 
libertăţii politice, fără de care cea religioasă era iluzorie. 

După încheierea păcii cu Regatul Seleucid, Iuda Macabeul, bun 
cunoscător al istoriei romanilor (Roma devenise o mare putere în 
Mediterana de est ), stabileşte relaţii diplomatice cu Roma şi încheie în 
anul 161 î. Hr. un tratat de alianţă şi de amiciţie, cunoscut sub numele de 
“Tratatul de uniune cu Roma”, prin care romanii se obligau să vină în 
ajutorul iudeilor în caz de război. O mărturie asupra limbajului şi 
cordialităţii relațiilor diplomatice ale timpului se găseşte in Vechiul 
Testament:” Atunci Iuda l-a ales pe Eupolemiu, fiul lui Ioan, fiul lui 
Acos, şi pe Acos, şi pe Iason, fiul lui Eleazar, şi i-a trimis la Roma ca să 
încheie cu ei prietenie şi alianţă şi să le ceară să le ia jugul de pe grumaz; 
căci ei vedeau că regatul Grecilor îl apăsa pe Israel spre robie. Aceştia au 
plecat spre Roma, iar călătoria le-a fost foarte lungă. Odată intrați în 
Senat, au luat cuvântul şi au zis:<<luda, zis Macabeul, fraţii şi poporul 
iudeu ne-au trimis la voi ca să facem cu voi alianţă şi pace şi ca să fim 
înscrişi printre aliaţii şi prietenii voştri>>. Cuvântul acesta le-a plăcut. Şi 
iată copia scrisorii pe care ei [Romanii] au săpat-o pe tăblițe de aramă şi 
au trimis-o la Ierusalim, pentru ca acolo să le fie [ludeilor] amintire de 
pace şi alianţă:<<Bine să le fie”n veci Romanilor şi neamului lui Iuda, pe 
uscat şi pe mare!; sabia şi duşmanul, departe de ei! Dacă se întâmplă mai 
întâi un război asupra Romei sau asupra oricăruia din aliaţii ei pe toată 
întinderea stăpânirii sale, neamul ludeilor îi va fi aliat după cum o vor 
cere împrejurările şi din toată inima; duşmanilor nu le vor da şi nici nu le 
vor veni în ajutor cu arme, grâu, bani sau corăbii; aşa a hotărât Roma, iar 
ei îşi vor ţine legământul fără să primească nimic. De asemenea, dacă 

neamul ludeilor e cel dintâi asupra căruia vine un război, Romanii le vor 
fi aliaţi din toată inima, după cum o vor cere împrejurările; năvălitorilor 
nu le vor fi date nici arme, nici grâu, nici bani şi nici corăbii; aşa a 
hotărât Roma, iar ei [Romanii] îşi vor ţine legământul fără viclenie. Pe 
temeiul acestor cuvinte au încheiat Romanii legământ cu poporul 
Iudeilor. Dacă însă după aceasta una din părţi va hotărî să adauge sau să 
şteargă ceva din el, o va face după placul ei, iar ceea ce va fi fost adăugat 
sau şters va fi întărit . 

Cât despre relele pe care regele Demetru le-a făcut împotriva lor, 1- 
au scris după cum urmează: - De ce ţi-ai apăsat tu jugul pe grumajii 
Iudeilor, prietenii şi aliaţii noştri? Dacă ni se vor mai plânge împotriva ta, 
le vom face dreptate şi ne vom bate cu tine pe mare şi pe uscat'(4). 

În ţară, luda Macabi a început imediat o campanie de dezelenizare, 
exploatată de partidul elenist, refugiat în Damasc şi-n acest an, a fost 
trimisă o armată de către Demetru I (162 — 150 î. Hr.), suveranul 
Regatului Seleucid cere să restabilească instituţiile eleniste în Iudeea. 
Armata seleucidă era comandată de unul dintre cei mai mari generali ai 
vremii, Bachides. 

Se pare că Iuda a supraestimat puterea sa militară, ca o consecinţă a 
victoriilor de până atunci, şi a ieşit în întâmpinarea lui Bachides, cu 
numai 5000 de soldaţi. S-a dat o luptă sângeroasă. Oştirea lui Iuda a fost 
măcinată. Cu numai 800 de luptători, el s-a retras în munţii Ierusalimului 
şi dă o nouă luptă la Bereea în care a căzut — 160 î.Hr. Răsculaţii rămaşi 
fără comandant s-au repliat în munţi, s-au ascuns în peşteri şi de acolo au 
dus un război de gherilă contra lui Bachides, sub comanda lui Ionatan 
(fratele lui Iuda Macabeul), până în anul 158 î. Hr. 

În acest timp, Bachides a readus la putere în Iudeea partidul elenist. 
Instituţiile eleniste au fost reînfiinţate, toate şcolile eleniste redeschise, 
dar ţinând seama de trecut, el nu s-a atins nici de Templu şi nici de 
instituţiile de cult iudaic. 

După ce încheie pacea cu Bachides prin care s-a diminuat influenţa 
elenistă în Iudeea şi este numit un Mare Preot care nu era elenist, Ionatan 
profită abil de luptele pentru tron din Regatul Seleucid pentru a-şi 
consolida poziţiile în Iudeea. 

În 152 î. Hr. este recunoscut de regele seleucid Demetrius, în 
funcția de Mare Preot, demnitate deţinută timp de 115 ani de familia 
Hasmoneilor, reînnoieşte tratatul de amiciţie şi apărare cu Roma şi 
anexează Sudul Samariei şi regiunea Ekron. De asemenea, Demetrius I 
şi-a dat consimţământul şi pentru reconstruirea zidurilor Ierusalimului, 
pentru care a trimis şi banii necesari . 

Toate aceste acte de bunăvoință erau dictate de nevoia lui 
Demetrius I, de a câştiga prietenia lui Ionatan, ca să nu treacă de partea 
adversarilor care-l vânau tronul. 

În anul 150 î. Hr., Demetrius I cade într-o luptă dusă împotriva lui 
Alexandru I Balas şi acesta devine noul rege al Regatului Seleucid. 

Ionatan va fi recunoscut de Alexandru I Balas, în anul 150 î. Hr., ca 
“strateg al Iudeii”şi “Mare Preot”. 

Autoritățile Regatului Seleucid dându-şi seama că prin război nu 
vor putea să-l învingă pe Ionatan, au trimis în anul 142 î. Hr. pe generalul 
Trifon în cetatea Acco, motivând că doreşte să trateze o înţelegere cu 
Ionatan, pe care l-a invitat la el, dar în realitate, scopul era să-l facă 
prizonier . Nebănuind ce s-a pus la cale, Ionatan a venit la Acco cu o 
gardă mică. Acolo Ionatan a fost arestat de Trifon, iar garda sa masacrată. 

În faţa acestei situaţii, Simon, ultimul dintre fiii lui Matatia, 
înzestrat cu evidente calități de militar şi de om politic, preia comanda 
armatei şi atacă forţele seleucide, care se repatriau în Siria. În retragerea 
sa, Trifon ucide pe Ionatan, ţinut până atunci ca ostatic. 

Simon preia, după moartea lui Ionatan, conducerea iudeilor 
revoltați împotriva regilor seleucizi în perioada dintre 142 — 134 î. Hr. 

Lupta continuată de fiii lui Matatia, Iuda Macabeul, Ionatan şi 
Simon, se soldează în anul 150 î.Hr. cu recunoaşterea lui Ionatan ca 
“strateg al Iudeii”, iar în 140 î.Hr. a lui Simon ca “etnarh”(conducător de 
acelaşi neam cu cei pe care-l conduce), “Mare Preot”şi comandant militar 
suprem al “naţiunii iudee”, trepte în cristalizarea unui stat elenistic iudeu 
de sine stătător. Înţelegând că numai o monarhie ereditară, fundamentată 
pe autoritatea religioasă putea să stăpânească taberele divergente din 
sânul poporului şi, deci, să menţină independenţa statului, Simon 
transformă funcţia de mare preot şi totodată de conducător al statului, 
într-un apanaj al familiei sale. Întemeiază în acest fel dinastia 
Hasmoneilor sau Asmoneilor. 

Recunoaşterea funcţiei sacerdotale ca ereditară în familie şi scutirea 
Iudeii de orice taxe, marchează în 142/141 î. Hr. începerea noii ere 
hasmoniene. Cu abilitatea diplomatică care-l caracteriza, Simon în anul 
139 î.Hr. a cerut Senatului Roman să aplice tratatul de amiciţie şi de 
apărare. Senatul a acceptat şi a transmis adrese Siriei, Egiptului şi 
insulelor mediteraneene să nu atace sub nicio formă Iudeea, pentru a nu 
fi pedepsite cu o intervenţie romană. În acelaşi an, 139 î. Hr., Simon 
încheie un tratat similar cu Sparta. 

Documentele atestă în această vreme existenţa unor mari şi bogate 
comunităţi evreieşti în sudul Europei. Acestea au ajutat băneşte şi 
politiceşte pe Simon. 

Simon a dezvoltat economia ţării şi a bătut monedă în 138 î.Hr. ; 
obţine recunoaşterea suveranităţii sale şi din partea regelui seleucid 
Demetriu al II-lea (145-140 î.Hr.), redobândeşte cetatea Akra, ocupă 
laffa, mare port la Marea Mediterană. Seleucizii încearcă un nou atac 
împotriva Iudeii care este respins. 

În plină glorie,Simon este ucis împreună cu fiii săi, Matatia şi Iuda, 
de către ginerele său Ptolemeu, guvernatorul Ierihonului, dar tronul este 
ocupat de un alt fiu, loan Hircan I. 

Etnarh şi Mare Preot al Iudeii, loan Hircan I (134 — 104 î.Hr.) 
dobândeşte în anul 129 î.Hr. (după moartea lui Antioh al VII-lea, 
suveranul Siriei) recunoaşterea deplinei independenţe de stat a Iudeii din 
partea Regatului Seleucid. 

Om politic excepţional, loan Hircan I bate monedă proprie şi 
încheie o alianţă cu Roma. Prin cucerirea Samariei, Idumeii şi Galileii, 
Iudeea atinge acum maxima întindere teritorială din timpul dinastiei 
Hasmoneilor şi, totodată, de după domnia lui Solomon. 

loan Hircan I a condus Iudeea timp de trei decenii. Domnia lui a 
reprezentat o epocă de prosperitate economică şi de înflorire culturală, ca 
şi una de mare prestigiu internaţional. În aceşti ani, a fost definitivată 
includerea între cărțile “Vechiului Testament”a operelor : “Cântarea 
cântărilor” şi “Eclesiastul”. De asemenea, au apărut unele cărţi care n-au 
fost acceptate de Biblie şi care fac parte din aşa-numitele “scrieri 
apocrife” foarte populare, ca de pildă “Ben Sira”, o carte de proverbe. 
Cartea profetului Daniel a devenit foarte populară, iar “Biblia”a început 
să intereseze atât de mult lumea cultă a acelei vremi, încât “Tora” a fost 
tradusă în greceşte de către şaptezeci de învăţaţi aduşi anume pentru acest 
scop la Alexandria, din care cauză traducerea elenă poartă denumirea de 
“Septuaginta”. Cu aceasta “Biblia” a făcut primul pas spre cucerirea 
lumii. 

Principala instituţie a ţării era “Hever Haiehudim”sau pe greceşte 
“Sanhedrin”, sau în româneşte “Sinedriu”, care se întrunea sub preşdinţia 
Marelui Preot, în scop legislativ. În jurul Sinedriului se desfăşura viaţa 
politică a ţării. În ciuda politicii unificatoare a Hasmoneilor (Macabeilor), 
evreii erau divizați, chiar din punct de vedere religios, consecință a 
exilului. Apăruseră mai multe curente politico-religioase şi chiar partide 
politice. 

- Partida conservatoare sau partidul saducheilor era un partid 
religios-mozaic, condus de membrii familiei Sadoc ; partidul provenea 
din rândurile aristocrației sacerdotale şi a bogătaşilor ; era favorabil 
elenismului şi partizan ai colaborării cu lumea înconjurătoare; a apărut la 
mijlocul secolului al II-lea î. Hr şi s-a menţinut până în anul 70 d. Hr., an 
în care romanii au dărâmat Templul şi au distrus Ierusalimul ; saducheii 
susțineau ideea că nu există nici înviere din morţi, şi nici viaţă veşnică; 
respingeau credinţa în îngeri şi în demoni; acceptau drept canonice doar 
cărțile lui Moise, “Pentateuhul”; propuneau despărțirea religiei de stat; 
autoritatea lor absolută în ludeea născuse proteste; saducheii s-au opus în 
permanenţă fariseilor . 

- Clasele de mijloc, comercianți, meşteşugari, alte categorii 
profesionale şi sociale, formau partidul fariseilor. Acesta a fost un 
partid politico-religios, care-şi are începuturile în timpul marilor 
persecuții exercitate de către regii seleucizi în scopul elenizării evreilor, 
imediat după anul 167 î. Hr. Rădăcinile fariseilor sunt în aşa-numitul 
“curent al hasidismului” apărut în secolul al II-lea î.Hr., care s-a opus 
încercărilor de înlocuire a monoteismului mozaic cu un cult elenistic 
politeist. Partidul fariseilor exprima interesele păturilor orăşeneşti, 
propovăduind “purificarea spirituală”, ce avea ca principală idee 
necesitatea pentru evrei de a părăsi scena politică şi de a se dedica 
exclusiv credinţei în Iahve. Fariseii acceptau o ierarhie a îngerilor şi a 
demonilor, credeau în nemurirea sufletului şi în răsplătirea după moarte, 
puneau un accent exagerat pe formele exterioare ale cultului şi propuneau 
despărţirea funcţiei de Mare Preot de cea regală. 

- Oarecum scoşi din context, dar importanţi în echilibrul intern 
iudeu, erau esenienii . Ei reprezentau o sectă religioasă, care a apărut la 
mijlocul secolului al II-lea î.Hr. şi a dăinuit până în anul 70 d.Hr. Apariția 
esenienilor este motivată de abuzurile care se făceau în privinţa numirii 
Marelui Preot, cât şi de starea deplorabilă a clerului de la Templul din 
Ierusalim. Încă din timpul regelui seleucid Antioh al IV-lea Epiphan, 
tinerii preoți se abătuseră de la tradiția iudaică străveche, acceptând 
influențele străine, în special cele elenistice. Îndatoririle sacerdotale, 
uneori, erau abandonate de aceştia pentru a participa la jocurile de pe 
stadioane, asistând sau chiar concurând. Pentru unii dintre ei, însăşi 
circumciziunea a devenit un motiv de ruşine. În tagma preoților, au 
apărut unii nelegitimi, iar alții şi-au cumpărat slujba cu bani. Aşa a ajuns 
Iason Mare Preot, înlocuindu-l prin destituire pe fratele său Onias al III- 
lea, după ce a mituit cu o sumă importantă de bani pe Antioh al IV-lea 
Epiphan. Aceşti preoţi renegaţi au transformat iudaismul într-un cult siro- 

elenic, în care lahve era identificat cu Zeus. Esenienii s-au retras din 
societate când loan Hircan I a schimbat calendarul solar cu cel lunar, 
ceea ce a dus la creşterea tulburărilor spiritelor în Iudeea. Izolându-se de 
societate, esenienii au rupt legătura cu iudaismul, reprezentat oficial prin 
preoțimea de la Templu, alegând o viaţă retrasă, ascetică, organizându-şi 
comunități cu avere comună, mese sacramentale şi reguli severe de 
convieţuire şi de comportament. Trăiau în localități rurale şi în mici 
oraşe, grupaţi în comunităţi separate din dorinţa arzătoare pentru virtute 
şi iubire de semeni. Esenienii credeau în nemurirea sufletului şi în viaţa 
viitoare. Scrierile esenienilor descoperite în peşterile de la Qumran în 
1947 (“Manuscrisele de la Marea Moartă”) sunt considerate “apocrife 
biblice”. 

Ioan Hircan I a trebuit să conducă Iudeea printre cele două partide, 
acceptând când linia unuia, când linia celuilalt. Cu puţin înainte de a 
înceta din viaţă, loan Hircan I şi-a scris testamentul lăsând ca soţia sa să 
-I urmeze la tron şi să domnească, iar fiul său, Iuda Aristobul, să deţină 
demnitatea de Mare Preot. Astfel, el voia să despartă funcția religioasă de 
cea administrativă, conform cerinţei saducheilor. Iuda Aristobul n-a ţinut 
seama de dorinţa tatălui său şi a preluat atât tronul, cât şi funcţia de Mare 
Preot. 

Aristobul I (104 — 103 î.Hr.) este primul reprezentant din familia 
Macabeilor care adoptă oficial titlul de rege. Urmează o perioadă de 
teroare în care Aristobul îşi aruncă în închisoare propria mamă, care 
moare la scurt timp, cât şi pe toţi fraţii săi, cu o singură excepţie, 
Antigon, care este numit regent. Aristobul I reia planul de lărgire a 
hotarelor Iudeii şi încheie cucerirea Galileii. El moare în anul 103 î.Hr. 

După moartea lui Aristobul, cel mai mare dintre frații săi, 
Alexandru lanai, a fost proclamat rege şi Mare Preot. Conform unei vechi 
legi biblice, Alexandru Ianai (103 — 76 î. Hr.) s-a căsătorit cu Salomeea — 
Alexandra, văduva fratelui său Aristobul I. Ea purta atât nume ebraic, cât 
şi grecesc. Alexandru lanai era un rege cu viziune largă, intenţia lui fiind 
expansiunea spre vest şi legături trainice cu popoarele Mediteranei. În 
acest scop, a atacat şi cucerit portul Acco (la Marea Mediterană), a 
încheiat tratate cu Talmai Laturos, regele Ciprului, a purtat războaie 
religioase împotriva Egiptului Lagid şi a Regatului Seleucid, împotriva 
arabilor nabatei şi a moabiţilor din estul râului Iordan. În vest, a anexat 
teritoriul dintre Gaza şi Rafiaf, adică teritoriul fostei ţări a filistenilor 
dispăruți cu mult timp înainte, în urma invaziei din anul 585 î. Hr. a lui 
Nabucodonosor al II-lea. Partidul politic cel mai puternic din vremea sa 
era cel al fariseilor. Aceştia îşi câştigaseră popularitatea prin aceea că 

învățații săi dădeau interpretări practice şi aplicabile legilor din Tora. În 
programul acestui partid se cerea despărțirea funcției Marelui Preot de 
cea regală. lanai însă îşi dădea seama că scoțând funcţia de Mare Preot de 
sub autoritatea regală, se va crea în ţară o putere care-l va răsturna. De 
aceea, când mişcarea de separație a devenit foarte puternică şi peruşimii 
(fariseii) s-au răsculat, el a trimis împotriva lor pe mercenarii săi care au 
ucis pe conducătorii acestui partid, fapt ce a provocat un război civil 
determinându-l pe regale seleucid să intervină împotriva lui lanai. Din 
armata seleucilor care fusese trimisă contra lui lanai făceau parte şi 
unităţi evreieşti. Luptătorii acestor unităţi, în care s-a trezit conştiinţa de 
neam, au trecut de partea lui lanai şi acesta a respins intervenţia străină. 
Din clipa aceea, lanai a acţionat cu severitate împotriva adversarilor săi 
politici nimicindu-l fiziceşte. În cei şase ani de război civil, Alexandru 
Ianai s-a remarcat printr-o deosebită cruzime : cincizeci şi şase de mii de 
morţi, opt mii de exilați şi şase sute de crucificaţi. Acest război civil va 
slăbi coeziunea statului. În timpul unei campanii militare dincolo de 
Iordan, lanai s-a îmbolnăvit de malarie.  Presimţindu-şi moartea, şi-a 
scris testamentul în care cerea ca văduva lui să preia domnia, iar fiul său, 
Hircan al II-lea să devină Mare Preot, deoarece o femeie nu poate deţine 
o funcție religioasă. Prin aceasta realiza şi o împăcare cu adversarii săi, 
fariseii, căci despărţise tronul de templu. 

Cumularea funcției de Mare Preot cu cea a suveranului, respectiv a 
regelui, a provocat nemulțumiri în Iudeea. Acest fapt a contribuit direct 
la compromiterea funcției de Mare Preot datorită abuzurilor şi 
manifestărilor lumeşti ale persoanelor care deţineau concomitent cele 
două demnități cheie. 

In urma morţii lui Alexandru lanai, între anii 76 — 67 î. Hr, 
Alexandra Salome şi fiul său Hircan al II-lea vor fi regii Iudeii, iar 
ultimul va fi şi Mare Preot. După decesul mamei, a izbucnit războiul 
civil, lupta pentru tron între Hircan al II-lea şi fratele său mai mic, 
Aristobul al II-lea. Hircan al II-lea este izgonit în anul 66 î.Hr. şi 
Aristobul al II-lea va deveni rege şi Mare Preot al iudeilor în perioada 66 
î. Hr. — 63 î. Hr. 

Declinul dinastiei Hasmoneilor şi a statului iudeu începe o dată cu 
moartea lui Alexandru lanai. Războiul civil dintre fiii săi, Hircan al II-lea 

şi Aristobul al II-lea, permite intervenţia Romei în contextul 
cuceririi Regatului Seleucid de către romani în anul 63 î. Hr.; acesta va fi 
desfiinţat şi transformat in provincia romană Siria. Cnaeus Magnus 
Pompeius (Pompei) include Iudeea în cadrul provinciei romane Siria, 
acordându-l o autonomie limitată. Pompeius, care se afla la Damasc în 

anul 63 î. Hr., pentru a pune capăt războiului civil din ludeea, a invitat la 
Damasc pe cei doi fraţi, Hircan al II-lea şi Aristobul al II-lea. La Damasc 
se afla şi o delegaţie a peruşimilor (fariseilor) care i-au cerut lui 
Pompeius abolirea regalității în Iudeea şi reînvierea vechiului regim al 
conducerii țării de către Marii Preoţi. 

Aristobul al II-lea a înţeles că această ultimă propunere va fi 
acceptată de către romani, care vor transforma astfel Iudeea în provincie 
romană şi părăsind tratativele s-a închis cu oamenii săi în cetatea 
Alexandron de lângă Ierusalim. Pompeius a pornit cu armata sa spre 
Iudeea. La Ierusalim exista atunci un partid al pacifiştilor care au deschis 
porțile Ierusalimului în faţa lui Magnus Pompeius. Oamenii lui 
Aristobulos s-au închis în cetatea Templului, care a fost asediată de 
Pompei. După trei luni de lupte, Pompei a cucerit Templul şi Ierusalimul 
(în 63 î. Hr.), iar Aristobul al II-lea este dus captiv la Roma împreună cu 
fiul său Antigon. Evadaţi după şapte ani, Aristobul încearcă, fără succes, 
să redobândească tronul şi este din nou dus prizonier la Roma. Caesar îl 
eliberează în anul 49 î. Hr., la începutul războiului său împotriva lui 
Pompei, pentru a declanşa prin el un război civil in ludeea, dar Aristobul 
al II-lea moare la scurt timp, otrăvit de adversarii săi politici. 

Hircan al II-lea revine în anul 63 î. Hr. numai ca Mare Preot, vasal 
Romei, guvernând Iudeea, Pereea (la est de râul Iordan) şi Galileea. După 
bătălia de la Pharsalos, încheiată cu înfrângerea lui Pompei (august 48 î. 
Hr.), Hircan al II-lea trece în tabăra lui Caesar, fiind confirmat de către 
acesta ca Mare Preot şi etnarh cu puteri depline judecătoreşti, aliat al 
Romei. În a doua etapă a domniei sale (63 — 40 î. Hr.), puterea reală este 
deţinută de Antipater şi de cei doi fii ai acestuia, Phasael şi Irod; în anul 
47 î. Hr., Irod este numit strateg al Galileei. 

Slăbirea puterii dinastiei Hasmoneilor (Macabeilor) şi,mai ales, 
intervenţia lui Magnus Pompeius in anul 63 î.Hr. când ocupă Ierusalimul, 
fără a anula însă autonomia Iudeii, au permis lui Antipater, evreu din 
Idumeea, şi prieten al Romei, (era cetăţean roman), să câştige poziție 
după poziţie la curtea lui loan Hircan al II-lea, mai întâi în ierarhia 
religioasă şi apoi în cea politică. 

Parţii, principalii adversari ai Romei în Mediterana de est, în anul 
40 î. Hr. pătrund în Siria şi ameninţă Galileea. Acum Hircan al II-lea este 
capturat de către parți, dus la Babilon şi după întoarcerea în Iudeea este 
executat de Irod, fiul lui Antipater. 

Antigon Matatia, care încarna sentimentul de independenţă evreu, 
fiu al regelui Aristobul al II-lea, reuşeşte cu sprijinul parţilor, în anul 40 

î.Hr. să cucerească puterea în Iudeea devenind rege şi Mare Preot în 
perioada anilor 40 — 37 î. Hr. 

Irod, fiul lui Antipater, retras la Roma, în urma loviturilor parților 
din anul 40 î.Hr., prieten cu Marcus Antonius, reuşeşte să obţină din 
partea senatului coroana Iudeii. Cu ajutorul oştirilor Romei, după trei ani 
de război, îl înfrânge pe Antigon Matatia în anul 37 î. Hr. la Ierusalim, 
după care îl ucide în Antiohia, ocupând astfel tronul Hasmoneilor. 

Ralierea familiei Macabeilor parților determină în anul 37 î. Hr. 
înlăturarea lor definitivă de la putere. Antigon Matatia este ultimul rege 
din dinastia Hasmoneilor (Macabeilor). 

Macabeii, familie de sacerdoți evrei, au condus poporul iudeu din 
anul 167 î.Hr. până în anul 37 î.Hr. Au luptat impotriva dominaţiei 
seleucizilor. După obţinerea independenţei la mijlocul secolului al II-lea 
î. Hr., descendenţii lui Simon Macabeul au luat titlul de regi şi au 
menţinut independenţa Iudeii aproape un secol. 

Particularitățile revoltei Macabeilor sunt determinate de contextul 
istoric şi politic al vremii, când Alexandru Macedon, prin imperiul său 
realizase - la scara lumii de atunci- un vast proces de globalizare, prin 
fuziunea Est — Vest. Consecințele acestui proces sunt numeroase : greaca 
devine limbă oficială, se încurajează căsătoriile mixte, se înfiinţează şcoli 
şi institute de educaţie fizică, se dezvoltă ştiinţele şi filosofia, comerţul 
înfloreşte şi, prin el, bunăstarea economică, se impune credinţa în Zeus. 
Cu aceasta din urmă a început drama evreilor care refuză să-şi părăsească 
religia şi să adopte credinţele şi moravurile eleniste şi, astfel, să renunţe 
la identitatea lor ca neam. Luptele Macabeilor au avut un mobil religios, 
dar rezistenţa lor a însemnat şi conservarea ființei lor naţionale. 

O prezentare a răscoalei evreilor pentru supraviețuirea neamului, 
pornind de la criteriul opoziției dintre culturi, şi anume dintre cultura 
elenistă a cuceritorilor şi cea autohtonă, ebraică, este prezentată de 
istoricul si filozoful Simon Dubnow în lucrarea “Ce e istoria evreiască” : 
“ A fost un duel între Atotputernicul Creator — acea existenţă spirituală 
nevăzută, care a dezvăluit lumii într-un mod minunat, idealuri religioase- 
morale, - şi între Zeus, locuitorul Olimpului, care reprezenta forţa mare a 
naturii, care bea nectar şi ambrozie şi trăia o viaţă de petreceri, pe 
înălțimile Olimpului şi în alte locuri. 

Elenul şi evreul n-au avut nimic în comun pe tărâmul religios- 
moral. Elenul a zeificat natura, corpul fizic al lumii; pentru evreu, 
Dumnezeu e creatorul naturii, spiritul lumii. Elenul aprecia îndeosebi 
frumosul exterior şi forţa fizică, în schimb, evreul frumuseţea interioară 
şi puterea spirituală.Concepţia elenistă despre lume, identifică moralul cu 

frumosul şi plăcutul şi vede în viaţă un lanţ neîntrerupt de plăceri fizice şi 
spirituale, - în timp ce concepţia iudaică despre viaţă e cuprinsă toată de 
ideea obligaţiei morale severe, de puritatea sufletească, de sfinţenie, ea 
condamnă desfrâul şi impune ca ideal stăpânirea instinctului şi 
purificarea sufletului, care cuprinde mintea şi inima împreunate”(5). 

Şi vechea Romă, care a urmat modelul culturii grecești, 
descoperind concepția religioasă despre lume şi comportamentul atât de 
diferit al everilor față de toți ceilalți, vede in Statul Iudeu un exemplu 
nedorit şi abuzând de slăbiciunea internă, îl cucereşte şi ca represalii la 
opunere, mai târziu, distruge Ierusalimul şi cel de-al doilea templu. 

Şi, mai ales, merită să subliniem importanţa şi respectul arătate 
istoriei în epocă. Asemenea predecesorilor săi, care relatează în Arhive 
faptele evreilor, Iuda a adunat toate scrierile risipite din pricina 
războaielor purtate şi le pune la dispoziţia istoricilor vremii pentru a 
povesti: Despre Iuda Macabeul şi fraţii săi, despre curățirea marelui 
templu şi sfințirea jertfelnicului, ca şi despre războaiele împotriva lui 
Antioh Epifan şi a fiului său Eupator, despre arătările venite din cer celor 
ce bărbăteşte s-au nevoit pentru iudaism,în aşa fel încât, în pofida 
numărului lor mic, au copleşit ţara şi au alungat hoardele barbare, au 
redobândit templul renumit în toată lumea, au eliberat cetatea şi au 
reaşezat legile care fuseseră desfiinţate — Domnul, în marea Sa bunătate, 
fiindu-le milostiv -, pe acestea toate, istorisite de către Iason din Cirene 
în cinci cărţi, noi vom încerca să le prescurtăm în una singură”(6), 
deoarece scopul istoriei este acela de a mângâia sufletele, de a informa în 
mod obiectiv, de a prezenta date, evenimente, personaje şi episoade 
semnificative pentru a fi reţinute cu uşurinţă si pentru a folosi urmaşilor. 
Revolta Macabeilor se înscrie între forțele spirituale importante, care au 
reuşit să fie salvatoare, într-unul din numeroasele momentele ale 
tragediei ce s-a abătut asupra neamului. 


NOTE 

GLOBALIZAREA ŞI CONSECINȚELE SALE 


Prof. Sorin Milea 
Colegiul Tehnic Forestier Câmpina 


Astăzi, în secolul al XXI-lea, se pune problema globalizării şi a 
consecinţelor sale asupra statelor — naţiune. Globalizarea a devenit un 
fenomen de care trebuie să ţină seama toate naţiunile pentru a 
supraviețui. Într-o lume interdependentă economic orice mişcare greşită 
afectează întreaga planetă şi oamenii din spaţii aflate la mare distanță de 
locul în care s-a produs evenimentul. 

Tot acum se mediatizează întâlnirile grupului G8, dar fără a se 
spune concret ce hotărâri s-au luat sau ce se aşteaptă de la acesta. 

Tot mai mult se vorbeşte despre globalizare şi despre 
interdependenţa economică a statelor lumii. Sunt ţări care cer astăzi 
pentru comerţul lor „porţi deschise”, cum este cazul SUA, dar nu uită să 
impună taxe comerciale la produsele care le afectează economia; sunt țări 
care au nevoie de resurse ieftine, cum este Japonia, care importă peste 
90% din materia primă necesară industriei, dar nu-şi deschide „porţile”. 

Dacă în secolul al XX-lea statul național juca rolul principal pe 
scena politică, astăzi datorită interdependenţei politicului de economic, 
tot mai multe organizaţii economice joacă un rol politic mondial. 

Astăzi, corporaţiile multinaționale sunt reprezentate prin filiale pe 
tot globul, astfel încât nu mai este necesar ca un produs să fie exportat, ci 
el poate fi asamblat sau chiar construit în afara ţării de origine, deoarece 
multe corporaţii caută pieţe ale muncii cu forță de muncă ieftină. 
Problema statelor naționale este de a reuşi să ţină capitalurile în ţară, să le 
asigure securitatea, ca acestea să nu se scurgă în afară. 

Nici cele mai puternice guverne şi băncile lor centrale nu-şi mai pot 
controla propriile rate monetare într-o lume străbătută de valurile 
neregulate ale banilor electronici. A crescut, în aceste state şi fluxurile de 
emigranţi, fluxurile de terorişti, arme droguri etc., care nu mai pot fi 
controlate eficient (1). 

Dacă la periferia fostelor imperii au apărut încă state care-şi caută 
identitatea naţională sau luptă pentru cauza națională, cum este cazul 
kurzilor, deja în alte state, cum este cazul SUA, zona Europei, aceste 
lucruri au fost depăşite după ce s-a produs dezvoltarea economică 
explozivă de la sfârşitul secolului al XX-lea. 

Dacă în secolul trecut naţiunile-stat ca Germania, Italia, Franţa 
reprezentau entităţi socio-economice, treptat regiuni ca: Lyon din Franţa, 
zona Ruhr din Germania, vor dobândi statutul de predominanţă socio- 
economică. Acest lucru înseamnă că adevărații factori de decizie ai 
viitorului vor fi companiile transnaţionale în alianță cu guvernele urban- 
regionale. Aceste unităţi regionale îşi asumă viabilitatea economică în 
zonele unde economia hi-tech este cea mai avansată. Naţiunile-stat în 
care industrializarea şi fabricaţia de masă domină sunt mai puţin viabile 
pentru această transformare (2). 

În sistemul de putere global apar noi actori acum. Pe lângă 
corporaţiile transnaţionale un rol tot mai important îl deţine religia. 
Organizațiile teroriste islamice au o prezenţă tot mai intensă în viața 
politică internațională. Sunt actori non-clasici care se bucură de o tot mai 
mare publicitate. Rolul lor este major în economia mondială şi trebuie 
ținut seamă de acţiunile acestor organizaţii care pot provoca teroare şi 
haos. A fost cazul prăbuşirii turnurilor gemene din New York, care a 
produs pierderi firmelor de asigurare, panică printre locuitorii oraşului, 
dar şi o panică generală în SUA, deoarece nu s-au aşteptat să fie atacați în 
interiorul propriei ţări, graniţele statale nemaicontând pentru terorişti. 

În New York City, s-au pierdut 430.000 de locuri de muncă şi 2,8 
miliarde de dolari în cele trei luni de după atentatele de la 11 septembrie. 
Efectele economice au fost concentrate mai ales în sectoarele economice 
de export (3). Produsul Intern Brut al orașului se estimează că ar fi scăzut 
cu 27,3 miliarde de dolari în ultimele trei luni ale lui 2001 și în tot anul 
2002. Guvernul federal a furnizat 11,2 miliarde de dolari fonduri de 
asistență pentru administrația locală din New York City în septembrie 
2001 şi 10,5 miliarde de dolari la începutul lui 2002 pentru dezvoltare 
economică și refacerea infrastructurii(4). 

Ceea ce este mai rău este tendinţa de creştere a numărului adepților 
acestor organizaţii teroriste, ceea ce în viitor va implica ameninţări din ce 
în ce mai mari. 

Pe lângă corporaţii şi religii creşte tot mai mult importanţa 
organizaţiilor nonguvernamentale transnaţionale, ale miilor de asociaţii 
ale medicilor, artiştilor, bancherilor, scriitorilor etc. De asemenea 
asociaţii şi ONG-uri care luptă împotriva poluării, tăierii pădurilor 
amazoniene, otrăvirii solului şi apei cu diverse soluţii toxice sunt 
importante(5). 

Un exemplu este reprezentat de organizația Greenpeace, finanțată 
din plin de diverse persoane şi organizaţii. Aceasta a participat la diverse 
acţiuni de protest în mai multe ţări, unele dintre acestea fiind chiar 

violente şi determinând chiar reacţii ale guvernelor, ca de exemplu 
interzicerea dezvoltării centralelor atomo-electrice în Germania. 

Economia ţărilor care avansează spre economia hi-tech devine 
interdependentă de economiile ţărilor industrializate. Producerea 
materialelor brute în oţelării şi fabrici rămân încă atuul ţărilor 
industrializate. 

În ţările hi-tech, deja corporaţiile gigant şi  birocraţiile 
guvernamentale se restructurează, se reorganizează sau îţi pierd 
importanţa. Unităţile mici de tot felul formează alianţe şi consorții 
temporare, iar pieţele se fracturează în segmente din ce în ce mai mici, pe 
măsură ce se produce demasificarea. Produsele obţinute de către 
corporaţiile internaționale se pot fabrica oriunde în lume, astfel încât 
preţul să fie tot mai mic şi mai competitiv, sprijinind îmbogățirea 
corporației. Este cazul industriei calculatoarelor, care îşi ia piesele 
componente ale unui calculator din Taiwan, India, Malazesia etc., unde 
forţa de muncă este ieftină şi calificată. 

Globalizarea a impus noi modalităţi de a face afaceri. Dacă înainte 
corporaţia era nevoită să vină cu tehnologia şi echipamentele într-o ţară şi 
să investească o sumă mare de bani, astăzi firmele mari de tipul 
McDonald's, Penny etc., îşi vând numele şi know-how unor investitori 
care în schimbul unor taxe din cifra de vânzare construiesc ei înşişi 
afacerea şi îşi investesc proprii bani. Unele firme serioase care îşi 
protejează numele sunt într-un permanent război cu cei care le falsifică 
produsele. Globalizarea a dus şi la acest aspect, mai ales la produse de 
marcă. Falsurile provin îndeosebi din zona Asiei, China în special, ceea 
ce a atras numeroase critici pe plan mondial, de care China se pare că nu 
ține seama, mai ales că dezvoltarea sa economică a fost de-a dreptul 
explozivă în ultimii ani. 

Datorită interdependenţei ţărilor în privinţa atmosferei şi climei, 
voci tot mai insistente se ridică pentru protejarea mediului. În Conferinţa 
de la Rio de Janeiro din 1992, s-au discutat probleme privind reducerea 
poluării. Din păcate acordurile semnate între statele participante (cu 
excepţia SUA) nu par a avea efectele scontate. Globalizare, 
demasificarea producţiei, creşterea populației pe Glob au determinat ca 
cererea de lemn să crească. În ultimii ani zone întinse de păduri de pe 
Glob sunt pradă defrişărilor, care înseamnă reducerea cantităţii de 
oxigen, creşterea cantităţii de dioxid de carbon, schimbarea climei, care 
se încălzeşte, topirea ghețarilor, care determină creşterea nivelului apei 
Oceanului Planetar etc. Din păcate lipsa alternativei în privinţa locului de 
muncă a populațiilor din zonele de junglă din Amazonia, Africa, 

Indonezia etc., forța de muncă ieftină de aici, cererea în creştere de 
produse finite, fac ca defrişările să continue şi să se distrugă zone întinse 
din ceea ce alcătuieşte „Plămânul Verde” al planetei. 

S-au tras semnale de alarmă, care devin tot mai numeroase, în 
această privinţă, s-au implicat numeroase organizaţii şi asociaţii 
ecologiste sau de protecţie ale animalelor, iar omenirea se pare că începe 
să se trezească din această sete de consum. S-au organizat Parcuri 
Naţionale care ocrotesc în Africa specii de rinocer, elefanţi, maimuțe etc., 
aflate pe cale de dispariţie, au început vaste programe de împădurire, din 
păcate şi acestea costă, astfel încât programele s-au dezvoltat mai ales în 
țările bogate ale lumii, au apărut reglementări mai drastice în privința 
poluării, cum sunt cele din domeniul poluării autoturismelor în Uniunea 
Europeană şi SUA, unde s-au impus taxe în funcţie de gradul poluării, la 
care se adaugă reglementările în domeniul industriei. Dar orice 
tehnologie care reduce poluarea costă, iar marile corporaţii care au 
industrie poluantă au început să-şi deplaseze producţia şi fabricile spre 
est, spre zonele unde li se permite încă să-şi desfăşoare activitatea. Este 
cazul fabricilor de ciment din Franţa care le-au cumpărat pe cele din 
Romania, vezi Holcimul. 

Din cauza sărăciei din unele zone şi din cauza puterii financiare a 
unei corporaţii economice transnaţionale, guvernele din statele sărace nu 
se vor putea opune exploatării iraționale a bogățiilor naturale, deoarece 
oricând se pot trezi cu mişcări revoluţionare, cu lovituri de stat sau 
asasinate politice. 

Astăzi războaiele nu se mai poartă pentru teritorii şi ideologii, 
astăzi războaiele sunt purtate pe tărâm economic şi chiar războaiele 
clasice au în spate motivaţia economică, fie pentru accesul la resurse 
ieftine (cazul Irakului), fie pentru a obţine pieţe de desfacere. 

Din nefericire acest război economic este mult mai dur şi cu 
consecinţe nefaste. O întreagă naţiune poate să sufere, spre exemplu, 
dacă o mare corporație transnaţională a dat faliment. Este cazul 
concernului coreean Daewoo care la sfârşitul anilor '90 s-a aflat spre 
faliment. El a afectat economia coreeană care practic s-a aflat în pragul 
colapsului şi numai intervenția Băncii Mondiale şi a Japoniei a prevenit 
acest lucru, dar a mai afectat şi viaţa muncitorilor din Coreea, dar şi din 
alte state ( cum a fost cazul României) care s-au trezit brusc fără locuri de 
muncă, fără posibilitatea de a-şi găsi imediat de lucru. 

Corporaţiile duc un război şi împotriva statelor naţionale sau chiar a 
comunităţilor regionale. Ele influențează parlamentele să dea legi în 
favoarea lor, să accepte pretenţiile acestor companii. A fost cazul 

Microsoft, care a reuşit prin negocieri cu Uniunea Europeană să-şi 
menţină monopolul pe piaţa europeană. 

Deja, în următorii ani, războaiele se preconizează a se duce în 
favoarea ocupării zonelor bogate în resurse, necesare menţinerii 
naţiunilor hi-tech. Se prevede ca petrolul din zona Orientului Mijlociu să 
se termine în următorii 30-40 de ani. Deja americanii s-au orientat spre 
zona Caucazului, spre micile republici ex-sovietice care sunt bogate în 
resurse de petrol, unde americanii şi-au construit baze militare sau 
urmează să le construiască. O importanţă deosebită o vor acorda marile 
corporaţii şi implicit statele unde acestea îşi au sediul, statelor bogate în 
zăcăminte de minereuri rare, necesare industriei hi-tech. Este cazul 
Africii de Sud, ce dispune de resurse de aur, argint şi alte metale rare 
folosite la componentele electronice, este cazul Australiei, care la fel 
deţine resurse de metale rare importante, ca să nu mai vorbim de Rusia, 
Rusie care iată în domeniul politic nu schimbă nimic, faţă de vecina ei 
Ucraina, unde a avut loc „revoluţia portocalie” şi la putere a ajuns grupul 
prooccidental. 

Competiţia în domeniul petrolului se îndreaptă spre descoperirea de 
noi rezerve, atât pe uscat, cât şi pe mare şi nu ar fi exclusă o criză a 
petrolului în următorii 20-30 de ani, în condiţiile în care Iranul îşi ocupă 
exportul în proporție de 90%, cu petrol adică 160 milioane tone anual, 
dintr-o rezervă estimată la 13 miliarde de tone (6) şi acelaşi lucru este 
valabil şi pentru Irak care exportă circa 99% din producţie (7). 

În epoca globalizării un rol important îl ocupă domeniul 
cunoaşterii. Pentru a se menţine în vârful ierarhiei, marile corporaţii 
organizează adevărate „vânători de capete”, pe toate continentele. Astăzi 
nu se mai ţine cont de rasă, dacă este albă, neagră roşie sau galbenă, atâta 
timp cât inteligenţa ta este necesară unei companii. Astfel, la compania 
de telefoane Bell, după 1963 cifra angajării de persoane aparținând altor 
rase decât cea albă a sărit la 265%. (8); se investesc mulţi bani în burse 
de studiu pentru studenții eminenţi de către corporaţiile multinaționale, se 
fac programe de training pentru ca specialiştii unei firme să devină 
experţi, se plătesc sume uriaşe pentru ca unii experți într-un domeniu să 
plece de la o companie la alta. 

Învăţământul, datorită globalizării economiei, se confruntă cu mari 
probleme, el nefiind adaptat încă la noile provocări ale secolului al XXI- 
lea. El se confruntă în majoritatea ţărilor cu necesitatea revizuirii 
programelor de studiu, datorită saltului făcut de ştiinţă şi tehnică, datorită 
necesităţii specializării pe un subdomeniu al tehnicii, datorită noilor 
descoperiri făcute în ultimele decenii. 

În fenomenul globalizării locul central îl ocupă informaţia. Aceasta 
face diferenţa între succes şi faliment. Astfel că, în vremurile noastre un 
agent infiltrat într-o companie concurentă poate face mai mult rău decât 
orice altă criză. Sun Tze spunea: „agenţii interiori sunt funcționari 
inamici pe care îi folosim... pentru a face lumină într-o situație aşa cum 
se prezintă ea în ţara lor şi pentru a vă informa asupra planurilor din acea 
ţară... ei pot provoca disensiuni între suveran şi miniştrii săi, de aşa 
natură încât între ei să nu domnească o înţelegere perfectă” (9). 

Globalizarea începe să-şi facă simțită prezenţa peste tot. Marile 
corporaţii îşi întind filialele peste tot în lume, crize economice şi politice 
apar peste tot în fiecare an, clima se schimbă, lumea îşi accelerează 
ritmul de viaţă, consumatorul individual din ţările bogate devorează 1/3 
din resursele Pământului, pieţele se segmentează, au apărut o serie de 
boli şi molime nemaiîntâlnite etc. 

Fiecare dintre noi este afectat de globalizare şi parafrazându-l pe 
Troțki cu expresia: „s-ar putea să nu te intereseze războiul, dar tu îl 
interesezi pe el” (10), am putea-o modifica în „s-ar putea să nu te 
intereseze globalizarea, dar tu o interesezi pe ea”. 

IV. MISCELLANEA 


IZVORUL SĂRBĂTORII DE HALLOWEEN 


Prof. Roxana Luiziana Ionescu 
Scoala Gimnazială Măgurele 


Sărbătoarea de Halloween își are originile în vremuri îndepărtate, 
însă românii au început celebrarea ei doar după Revoluţia din decembrie 
1989. Această sărbătoare are loc în noaptea de 31 octombrie / 1 
noiembrie şi este renumită pentru faptul că tinerii şi in special copiii se 
deghizează în diverse personaje înfricoşătoare şi merg din casă în casă 
pentru a primi dulciuri sau pentru a face farse persoanelor care nu vor să 
le ofere bănuţi sau bunătăți. 

Termenul Halloween reprezintă o variantă scoțiană a denumirii All- 
Hallows-Even (,„evening ”), adică noaptea dinainte de „All Hallows”. 
Până în secolul al XX-lea, ea era scrisă şi „Hallowe'en”, eliminând „v”-ul 
şi scurtând cuvântul. Deşi sintagma All Hallows apare în engleza veche 
(ealra hăâlgena mæssedæg, „sărbătoarea tuturor sfinților”), conform 
Oxford English Dictionary (ediţia a doua) de la Oxford University Press, 
AlI-Hallows-Even a fost atestat abia la 1556 (1). 

Sărbătoarea de Halloween datează din vremea celților, un popor 
care a locuit acum 2000 de ani pe tărâmurile unde acum se află Irlanda, 
Marea Britanie şi nordul Franţei. Aceştia sărbătoreau Anul Nou la 1 
noiembrie, care era considerată ziua ce delimita sfârşitul verii şi începutul 
iernii reci şi întunecate, aceasta din urmă fiind asociată cu moartea. Celţii 
credeau că în această noapte între lumea celor morți şi lumea celor vii nu 
mai este limită, astfel fantomele celor morți putând să bântuie 
nestingherite pământul, stricând recoltele bogate ale verii. În noaptea 
trecerii în noul an ei organizau un festival, numit Samhain, pentru care 
înălțau rugi sacri unde sacrificau grâne sau animale pentru zeitățile 
celtice, iar grupuri gălăgioase de tineri se deghizau cu măşti grotești, îşi 
aprindeau luminiţe şi parcurgeau satele. Înainte de a pleca la festival ei 
stingeau focurile din casele lor, focuri ce aveau să fie reaprinse la 
întoarcere cu foc adus de la rugii sacri de sacrificiu. 

“Până în anul 43 d.Hr., Imperiul Roman a cucerit mare parte din 
teritoriul celtic. În decursul a celor 400 de ani în care au condus 
tărâmurile celtice, două festivaluri de origine romană au fost îmbinate cu 
sărbătoarea tradițională Samhain: prima a fost Feralia, o zi spre sfârşitul 

lunii octombrie — în care romanii comemorau trecerea morților în tarâmul 
de dincolo, iar a doua era ziua în care era comemorată Pomona — zeiţa 
romană a fructelor şi copacilor (2).” 

În secolul VII, Papa Bonifaciu al IV-lea a stabilit ziua de 15 mai 
Ziua tuturor Sfinţilor, o sărbătoare care semăna foarte mult cu festivalul 
celt, fiind însă dedicată comemorării sfinţilor şi martirilor care nu aveau 
o zi anume peste an. Papa Grigore al II-lea a decis, mai târziu, să mute 
această sărbătoare pe 1 noiembrie. Această decizie are o mare importanță 
în istoria sărbătorii de Halloween, întrucât denumirea ei actuală provine 
de la All Hallows. În secolul al XIX-lea, deodată cu sosirea în America a 
unui val de imigranţi irlandezi, sărbătoarea Halloween-ului a fost intens 
popularizată; americanii fiind foarte receptivi au preluat degrabă 
obiceiurile. Ei au început să meargă costumaţi din casă în casă pentru a 
primi mâncare (în special dulciuri) şi bani. Asfel s-a născut şi expresia 
“trick or treat” (aceasta presupune ca proprietarii caselor colindate să le 
ofere dulciuri, altfel erau amenințați cu diverse farse). 

Sărbătoarea de Halloween este una plină de simboluri, dintre 
acestea, cel mai important fiind dovleacul. Legenda spune că un anume 
Jack, individ cunoscut drept beţiv şi pus pe şotii, a avut într-o zi proastă 
inspirația de a-i juca o farsă Satanei. Jack l-a convins pe diavol să se urce 
într-un copac, apoi a scrijelit pe trunchiul acestuia o cruce, simbol ce-l 
împiedica pe acesta să coboare. Satana a fost lăsat să se dea jos numai 
după ce i-a promis omului că îl va lăsa în pace toată viaţa lui. După ce a 
murit, Jack nu a fost primit în Rai din pricina numeroaselor sale păcate, 
văzându-se obligat să meargă în Iad, dar nici aici nu a fost primit, 
diavolul fiind încă supărat de farsa cu copacul. Pentru a nu-l lăsa totuşi să 
bântuie veşnic prin beznă, diavolul i-a dat lui Jack un tăciune aprins care 
să-i lumineze calea, iar omul l-a aşezat într-un nap scobit. Astfel, 
sculptarea de jack-o'-lantern provine din obiceiul de Ziua Tuturor 
Sfinţilor de modelare a unor felinare din napi pentru luminarea sufletelor 
din purgatoriu. Napul era folosit tradițional de Halloween în Irlanda şi 
Scoţia, dar imigranții veniți în America de Nord au folosit dovlecii 
indigeni, care erau mai uşor accesibili şi mai mari — fiind mai ușor de 
modelat decât napii (3). 

Costumele şi măştile de Halloween sunt tradițional modelate după 
figurile supranaturale, monştri, schelete, fantome, vrăjitoare şi diavoli. 
De-a lungul timpului, printre costumele folosite apăreau şi cele ale unor 
personaje fictive, celebrități la ordinea zilei și arhetipuri generice, cum ar 
fi prinţesele sau luptătorii ninja. Costumarea şi colindatul cu ele era de 
actualitate în Scoția de Halloween la sfârșitul secolului al XIX-lea (4). 

Tradiţia a pătruns şi în Statele Unite la începutul secolului al XX-lea, atât 
în rândul adulţilor cât şi în rândul copiilor. 

Alte simboluri importante sunt: vrăjitoarele (elemente cu o mare 
încărcătură de puteri supranaturale), pisicile (care au capacitatea de a 
simţi energiile pozitive şi negative — simbol al ocultismului), liliecii 
(mamifere nocturne care se hrănesc cu sânge - asociate cu fiinţele 
malefice), păienjeni şi pânze de păienjeni (simbolizează întunericul, 
locurile lugubre şi casele bântuite), luna (responsabilă cu sufletele celor 
morţi şi cu transformarea vârcolacilor), fantomele şi scheletele (simboluri 
universale ale morţilor) (5). 

În zilele noastre, sărbătoarea de Halloween se celebrează în 
modalități din ce în ce mai originale: focuri în aer liber (care alungă 
spiritele rele), dovleci sculptați, petreceri tematice, farse şi trucuri 
precum și vizionarea de filme horror în grup pentru a atenua senzaţia de 
frică. 

ATITUDINI, POLEMICI ȘI REACŢII ÎN PRESA 
ANILOR 1999-2000 PRIVIND NOILE MANUALE DE 
ISTORIE 


Prof. Gheorghe Stanciu 
Colegiul Tehnic, ” Constantin Istrati” Câmpina 


1. DE LA MANUALUL UNIC LA MANUALELE 
ALTERNATIVE. UN SCURT ISTORIC PRIVIND PREDAREA 
ISTORIEI ÎN PERIOADA 1990-1999. 


În toamna anului 1999, după apariţia manualelor de Istoria 
românilor pentru liceu(cinci, la număr), s-a declanşat în rândul opiniei 
publice românești un fenomen care ar putea fi numit, , scandalul 
manualelor alternative, , . Într-o atmosferă de isterie colectivă, manualele 
alternative de istorie pentru liceu îşi făceau intrarea pe scena publică 
românească(manualele opționale au fost introduse începând cu 1997 în 
gimnaziu şi din 1999 în liceu), ca o expresie a pluralismului într-o 
societate democratică. Acest eveniment a interesat, cel puţin în prima 
parte, largi cercuri ale opiniei publice românești, de la omul de rând, 
intervievat pe stradă, şi până la profesori universitari şi academicieni, a 
furnizat subiecte, , fierbinți” presei şi emisiunilor de televiziune, 
demonstrând, între altele, că, , datul cu părerea” în toate domeniile de 
activitate reprezintă una dintre cuceririle postdecembriste. 

Prezentul studiu își propune să prezinte cum s-a reflectat acest 
fenomen în mass-media, cu accentul pe presa perioadei respective. Se 
înțelege că, deşi am depus un efort deosebit pentru documentare, nu am 
putut prezenta subiectul în totalitatea aspectelor sale. Am selectat, mai 
ales materiale din publicaţii considerate obiective, dintre care, de departe 
se detaşează, , Cotidianul”. Alte publicaţii, considerate oarecum 
subiective, sunt prezente cu un minimum de articole, dintre cele publicate 
pe această temă. Cronologic, sunt analizate articolele apărute din toamna 
anului 1999 şi până la data de 7 martie 2000, când Academia Română își 
spune, în sfârşit, cuvântul referitor la această problemă. Sporadic, în 
presă au mai apărut articole şi după această ultimă dată(unele vor fi 
analizate în partea finală a acestui studiu), dar subiectul își pierduse din 
interes, lăsând locul altora, de imediată actualitate(1). 

Imediat după 1989, în anul 1990, s-a reintrodus manualul de, , 
Istoria românilor” de P. P. Panaitescu, în locul manualelor epocii 

Ceauşescu. Acest manual reproducea ediția a VI-a, cea din 1943, din 
timpul războiului și al lui Antonescu, deşi autorul, P. P. Panaitescu, era 
adept al legionarismului, ba chiar a fost rector al Universităţii din 
Bucureşti în perioada septembrie 1940-ianuarie 1941. Manualul, care a 
fost trimis şi în Republica Moldova împreună cu donaţii de cărți, se 
remarca printr-o atitudine demitologizantă, ceea ce a dus la un val de 
proteste şi la retragerea lui. Se invoca neconcordanța cu cercetările 
recente dar motivul real a fost tipul de discurs, diferit de cel practicat de 
mitologia național-comunistă(2). Astfel, în manualul lui P. P. Panaitescu 
se menționa despre formarea poporului român pe ambele maluri ale 
Dunării, se punea în evidenţă influenţa slavă în Evul Mediu, Vlad Ţepeş 
era tratat drept degenerat, nu era acceptată conştiinţa națională a lui 
Mihai Viteazul, era prezentată influenţa franceză şi modelul francez în 
secolul al XIX-lea. 

Aceste puncte de vedere nu vor mai fi regăsite în manualele noi, 
introduse în 1992-1993 şi aflate în circulație până la apariția manualelor 
de istorie alternative din anul 1999. Referitor la manualele din 1992- 
1993, trebuie să menţionăm că, încă de la apariţie, au fost supuse unor 
critici din partea cititorilor de diverse profesiuni, dar cu preocupări legate 
de istorie(3). 

După mai bine de doi ani de la apariţie, într-un articol publicat în, , 
Cotidianul” se făcea din nou referire la aceste manuale(4). Articolul 
încheia seria unor articole despre manualele școlare, celor de istorie 
fiindu-le rezervat un spațiu special, autoarea considerând că: „După 
1989, aici ar fi trebuit să se petreacă cele mai radicale schimbări”(5). Se 
arată că s-au făcut câțiva paşi pentru restabilirea adevărului istoric, mai 
ales în manualele pentru liceu. În schimb, manualele de gimnaziu au 
suferit doar transformări superficiale. 

Manualul de clasa a XII-a(autori Mihai Manea şi Bogdan 
Teodorescu), revizuit pentru anul şcolar 1994-1995, avea în plus, lucru 
reliefat pozitiv, glosar, tabele recapitulative şi probleme-întrebări la 
sfârșitul capitolelor, noi fotografii pentru perioada 1944-1989(dar a căror 
reproducere suferea, însă, de pe urma calității hârtiei). Se păstrau, din 
păcate, în virtutea inerției, multe dintre vechile formulări, alături de 
informațiile corecte. De exemplu, chiar pe prima pagină unde citim că „la 
23 august s-a desfășurat o lovitură de stat, un act de inspiraţie națională, 
conceput şi realizat de reprezentanții Palatului, şi în primul rând de regele 
Mihai, partidele politice reprezentate în Blocul Naţional-Democrat etc. ”, 
sub fotografie apare inscripţia că Bucureştiul fusese eliberat de „forțele 
insurecționale”, deci lovitura de stat fusese, totuşi, insurecție, conform 

tradiției comuniste. Sunt reliefate şi alte greşeli ştiinţifice, una dintre 
confuziile importante fiind chiar pe prima pagină, referitoare la revoluția 
de la 1848 din Transilvania, care este prezentată ca o revoltă,,contra 
absolutismului habsburgic”, când românii s-au ridicat, de fapt, împotriva 
guvernului maghiar. Tot în lecţia introductivă este prezentată, ca o 
caracteristică a regimului socialist, economia „întemeiată pe un 
centralism excesiv”. O asemenea trăsătură este specifică oricărei 
dictaturi, fie ea şi de dreapta. Ceea ce constituie nota aparte a 
socialismului nu este centralismul excesiv, ci proletarizarea în masă prin 
impunerea structurilor etatiste. Regimul politic dispărut în 1989 se spune 
că s-a prăbușit „ca un castel de cărți de joc”deşi „nu fără convulsii şi 
tragice sfâşieri”, ceea ce, ca şi în alte cazuri, sunt fraze goale, în vechiul 
stil al limbii de lemn;și lista erorilor sau a confuziilor ştiinţifice ar putea 
continua. 

Despre acest manual Apostol Stan, cercetător principal la Institutul 
de istorie „N. Iorga”, se pronunţa ca fiind o realizare în comparație cu 
precedentele încercări, partea cea mai valoroasă fiind cea referitoare la 
perioada interbelică şi la anii comunismului în România, pentru prima 
oară într-un manual şcolar epoca aceasta fiind pusă în lumină în 
concordanţă cu adevărul istoric. Din păcate, menţiona el, manualul este 
îmbâcsit de date şi fapte greu asimilabile, multe nesemnificative, iar stilul 
este necorespunzător:întortocheri de frază, subiecte mai mult sugerate 
decât indicate direct, numeroase cuvinte parazite. 

Observațiile făcute de elevii şi profesorii de la Şcoala Normală 
„Elena Cuza” din Bucureşti adăugau noi aspecte:manualul de clasa a XI- 
a are prea multă informație, este prea „stufos”, uneori are o exprimare 
ambiguă şi nu surprinde esenţialul. La partea privind preistoria sunt 
notate prea multe localități unde s-au făcut descoperiri arheologice, 
abundența de informație și alunecarea spre un tehnicism excesiv, lipsa de 
selecție a materialului şi ariditatea lui-mai cu seamă pentru epoca 
preistorică-în manualul de clasa a XI-a, logica desfăşurării evenimentelor 
şi prezentarea unor amănunte nesemnificative, neclaritatea textului. Se 
constată, atât la manualul de clasa a XI-a cât şi la cel de clasa a XII-a, 
chiar greșeli ştiinţifice, de redactare sau tipar, multe necorectate la a doua 
ediție. Pentru admiterea la facultăți, părți importante au fost eliminate 
tocmai din cauză că sunt mai puţin izbutite din toate punctele de vedere, 
ceea ce reprezintă un argument important în sensul celor scrise mai sus. 

Bogdan Teodorescu, inspector şi unul dintre autorii manualului de 
clasa a XII-a, la observaţia autoarei articolului că, aceia care elaborează 
manuale de istorie, în general, ar trebui să se gândească înainte de a le 

scrie că manualul este destinat copiilor sau adolescenților, era de altă 
părere: „Istoria cere luciditate şi chiar o anumită răceală. Dacă eu scriu cu 
simpatie despre ţărănişti, mâine mi se va reproşa că ţin cu ei.. ”, declara 
el, alegând un exemplu cu totul arbitrar. El însuşi caracteriza noul manual 
ca pe unul complicat, care cere profesorului „să-l decodeze”, dar 
reamintește că „în momentul de față ministerul nu poate produce 
manuale diferenţiate”. Autoarea articolului, Cristina Ivan, încheia cu 
întrebarea pe care o formulau şi elevii şi profesorii, când va veni, totuși, 
alt.. moment. 

Până la apariţia manualelor diferențiate (alternative) au apărut 
unele lucrări de istorie care au stârnit, la vremea editării lor, reacţii 
diverse dar pregătind, totuşi, opinia publică pentru ce va urma. Astfel, 
lucrările lui Lucian Boia şi ale colaboratorilor săi de la Centrul de Istorie 
a Imaginarului de la Facultatea de Istorie din Bucureşti („Istorie şi mit în 
conştiinţa românească” de Lucian Boia, Humanitas, 1997, 312 pag. şi 
„Mituri istorice româneşti”, volum colectiv sub direcția lui Lucian Boia, 
Editura Universităţii, Centrul de Istorie a Imaginarului, 256 pag. ), au 
prilejuit, în presă, reacţii diverse, dintre care menționăm pe cea pozitivă 
şi lucidă a lui George Pruteanu, în revista „Dilema”(6). După ani de 
manipulare a istoriei, scrie George Pruteanu, când în anii stalinismului, ai 
ceauşismului dar şi în anii post-comunismului, când se ajunsese la 
formulări spectaculoase, năucitoare de genul:Burebista o lua înaintea lui 
Decebal, Mircea cel Bătrân devenea „cel Mare”, 23 August îşi schimba 
numele din 5 în 5 ani, după 1989 aflam că Antonescu a fost un erou 
neprihănit, mare protector al evreilor, Ceauşescu un titan al diplomaţiei 
mondiale etc., Lucian Boia vine să ne arate că noutăţi nu-s sub soare, că 
plasarea istoriei la cheremul politicii nu este de azi-de ieri, punându-ne la 
dispoziţie o carte de neocolit, de o luciditate răscolitoare, o galerie de 
potemkiniade ideologice cu bătaie lungă, până în prezent. 

Că nimic nu este nou sub soare, putem exemplifica, cu faptul că 
încă din anul 1843 M. Kogălniceanu s-a ridicat împotriva a ceea ce el a 
numit „romanomania”, demers istoric superficial şi dăunător. El socotea 
că stima Europei și a lumii civilizate pentru țara noastră nu poate rezulta 
din originea romană, ci doar din meritele pe care românii au știut să le 
dobândească prin fapte, de-a lungul istoriei. Cuvintele lui erau de 
actualitate şi atunci, așa cum sunt şi astăzi. Erau şi pe atunci 
protocronişti, care comparau necontenit pe oamenii politici români cu cei 
ai altor popoare, care ne aşezau mereu în fruntea bucatelor. Încă de pe 
atunci se începuse compararea lui Burebista cu Caesar, iar Haşdeu îl 
asemăna pe Ion Vodă cel Cumplit cu regina Elisabeta a Angliei. În 1869, 

un articol pompos din presa bucureşteană găsea că Horea fusese cel care 
dăduse semnalul Revoluţiei franceze, şi că ideea unirii Italiei şi a 
Germaniei venise tot de prin părțile Dunării:„la sunetul heraldului 
anunțând unirea Moldovei şi a Munteniei se deștepta Garibaldi şi 
Bismarck. Unirea românilor era semnalul primilor pași spre unirea Italiei 
şi Germaniei”. Titu Maiorescu a criticat în repetate rânduri ceea ce el 
numea „megalografia” iar George Panu a fost necruţător cu „istoria 
critică” publicată de Hașdeu. Ca toți junimiştii, el sugera să se despartă 
patriotismul şi sentimentul național de activitatea științifică serioasă, 
arătând că aceasta trebuie să se ocupe numai de adevăr, chiar dacă uneori 
el nu ne face plăcere sau chiar cinste (7). 

Din nou, despre manualul de „Istoria românilor” de clasa a XII-a, 
ediție revizuită din 1995-1997, întâlnim opinii în presă, de data aceasta în 
suplimentul „Aldine” din cotidianul „România liberă” (8). Manualul este 
prezentat ca având un text „neutru”, o înşiruire de nume și date fără 
reliefarea esențialului, fără o conceptualizare clară, aceasta datorită 
faptului că rezultă din vechiul manual ceaușist, cârpit de dragul 
democraţiei. Textul este anost, un amestec de rea credinţă şi lipsă de 
talent, adevărul se scufundă într-o masă informă de evenimente, şi așa 
cum în ultimii ani, în viaţa societăţii, s-a urmărit semănarea „scârbei față 
de politică, aici se tinde la producerea unei reacții de indiferență față de 
istorie”. Este analizat capitolul intitulat „Regimul comunist în România 
(1948 — 1989) ”, care ar fi trebuit, ca importanţă, să aibă un loc de frunte, 
dar este expediat în mai puţin de 30 de pagini, cu ilustraţii şi tabele cu tot. 
Termenii vagi ai textului, de exemplu, nu se defineşte ce este 
comunismul, de aici continuarea existenței unor lozinci de genul:„să 
uităm trecutul”, „aşa au fost vremurile, „toţi am fost vinovaţi,,(adică 
nimeni), „au fost şi aspecte pozitive”etc. Tinerii, chiar dacă vor să afle 
adevărul despre trecut, nu-l vor afla din manual, cei în vârstă nu sunt 
ajutați să-şi aducă aminte. Esenţialul, în ultima jumătate de secol, îl 
constituie asaltul comunismului asupra societăţii românești, atac care s-a 
soldat cu distrugerea totală a sistemului proprietății, a armatei şi a 
Justiției, în mare parte a şcolii şi într-o reală măsură a familiei şi a 
Bisericii. Nici un sector al vieţii nu a rămas neatins. Fără a înfățişa 
instituţiile pivot ale statului comunist (Partidul şi Securitatea) nu se poate 
înțelege efectul dezastruos asupra economiei, demografiei şi mentalități 
întregului popor. 

În primul rând, trebuie spus că a existat o ocupaţie militară 
sovietică în urma căreia a fost impus sistemul comunist. România și-a 
plătit înzecit despăgubirile de război, ea nu a fost niciodată 

„independentă”(închiderea, în 1953 a lucrărilor Canalului Dunăre-Marea 
Neagră, practic un lagăr de exterminare, a venit la un ordin general al 
conducerii Uniunii Sovietice, în urma morţii lui Stalin şi începuturilor 
revoltei anticomuniste la Berlin, în iunie 1953). 

Retragerea trupelor sovietice din România în 1958 nu a fost 
completă, autorul articolului -nesemnat-susținând că au rămas baze 
militare sovietice în Carpaţi, la Mangalia, la Otopeni şi în Şoseaua 
Olteniţei, baze părăsite abia în 1965 iar generalii sovietici KGB asistau și 
în 1962 la anchetele Securităţii! 

O altă confuzie se leagă de problema deţinuţilor politici. În manual 
se arată că între 1962-1964 au fost eliberați peste 2600 de prizonieri 
politici din închisorile românești. La BBC s-a anunţat în 1964 că au fost 
eliberaţi 30000 deţinuţi, cifră comunicată în Occident chiar de autoritățile 
comuniste din România. Autorul articolului încheie cu observaţia de bun- 
simţ că manualul de istorie trebuie structurat pe probleme esenţiale, să 
răspundă marilor întrebări, să dea şi detalii semnificative, frumos expuse. 
Concluzia fiind că:„un manual bun de istorie ar fi citit şi de părinţi, ar 
putea fi tradus în engleză şi difuzat în Occident, la dispoziția marelui 
public şi a cercurilor politice”. (9). 

O dovadă că problemele istoriei (și ale geografiei) preocupă opinia 
publică este şi faptul că un întreg număr al săptămânalului „Dilema” din 
1998 este dedicat istoriei şi geografiei(10). Într-un „Argument”, la 
începutul grupajului de articole consacrat istoriei și geografiei, se 
apreciază că:,„libertatea dobândită în 1989 a însemnat şi dreptul de a 
cunoaște adevărul despre trecut.. Instituţiile româneşti a ceea ce Orwell 
numea Ministerul Adevărului, au izbutit să falsifice prin eludare, prin 
deplasarea accentelor, prin minciună, prin reabilitări şi demascări 
succesive într-o asemenea măsură percepţia trecutului încât el a devenit 
pentru elevi, pentru maturii care au fost elevi un depozit de date 
convenţionale, în dreptul cărora se poate scrie orice. Graba cu care după 
1989 s-au schimbat semnele, eroii devenind criminali şi viceversa, a 
intensificat curiozitatea;dar istoria a încetat să mai fie percepută ca o 
ştiință”(11). 


2. MANUALELE ALTERNATIVE DE ISTORIE DIN 1999. 
ATITUDINI, REACȚII ȘI POLEMICI ÎN PRESA ANILOR 1999- 
2000 


Din toamna anului 1999, elevul de liceu s-a confruntat cu o altă 
istorie națională. Cei care au conceput programele de învățământ la 

această disciplină au argumentat că este o istorie,,reformată”, scuturată de 
cronologii şi date care zburau pe lângă urechea elevului, abandonând 
atitudinea de reverență față de mituri a manualelor de până acum, 
aproape neschimbate din anul 1976. 

Pentru prima dată, elevii se vor confrunta cu studii de caz, vor fi 
puşi să descrie şi să analizeze informaţiile dintr-un document istoric, vor 
trebui să redacteze lucrări şi să explice termeni istorici-cheie şi concepte. 
Noua abordare a istoriei, care până acum se învăţa în clasele a VII-a, a 
VIII-a şi apoi în clasa a XII-a, la sfârșitul liceului, înainte de bacalaureat, 
la care istoria va deveni oricum materie facultativă cu anul 2000, 
determină primele critici din partea profesorilor de specialitate. Aceştia, 
puși în faţa unor programe cu adevărat „radicale”, declară că este vorba 
doar de o istorie împuţinată, reclamată de interese antiromânești. Într-o 
scrisoare adresată redacției ziarului „Cotidianul”, de către un grup de 
profesori de istorie, se arată că „principala disciplină educativă care 
asigură cunoaşterea identității naționale de către fiecare român este 
batjocorită mai rău ca în vremea comunismului, prin decizii aberante”. 
Redacţia ziarului a solicitat lui Doru Dumitrescu, inspector de 
specialitate în Ministerul Educaţiei Naţionale, în acel an, explicaţii 
privind acest caz. Acesta argumenta că aria cunoştinţelor a fost restrânsă 
la liceu, deoarece Parlamentul a votat reducerea numărului de ore de 
istorie, că istoria românilor va fi integrată istoriei universale iar dispariţia 
unor capitole importante din istoria națională (etnogeneza poporului 
român, geto-dacii, luptele domnitorilor şi voievozii) ar fi din cauza că „ne 
interesează mai mult elementele de civilizaţie care s-au realizat.. Vrem să 
înlăturăm această impresie de popor războinic”(12). 

Cele cinci manuale pentru clasa a XII-a, din toamna anului 1999, 
au fost scoase de editurile ALL (autori:Ovidiu Bozgan, Liviu Lazăr, 
Mihai Stamatescu, Bogdan Teodorescu), Sigma (Sorin Mitu-coordonator, 
Lucia  Copoeru, Ovidiu Pecican, Virgiliu ârău, Liviu Ţârău), 
Petrion(loan Scurtu, Marian Curculescu, Constantin Dincă, Aurel 
Constantin Soare), RAO (Stelian Brezeanu, Adrian Cioroianu, Florin 
Muller, Mihai Sorin Rădulescu, Mihai Retegan) şi de Humanitas 
(autori:Nicoleta Dumitrescu, Mihai Manea, Cristian Niţă, Adrian Pascu, 
Aurel Trandafir și Mădălina Trandafir), cel mai contestat fiind manualul 
editurii Sigma. 

Interesul față de manualele de istorie pentru liceu se declanșează, 
oarecum brusc, în ziua de 6 octombrie 1999. Într-un articol din 
„Adevărul” din ziua de miercuri, 6 octombrie 1999, Cristian Tudor 
Popescu se întreba:,,Câte istorii are România?”, şi discutând manualul de 

la editura Sigma, prezentat cu o zi înainte, în Senat, de Sergiu 
Nicolaescu, arăta că ideea de bază a acestui manual este de relativizare, 
aproape de ficționalizare a istoriei românilor. Capitolul despre nașterea 
poporului român este intitulat „Cum îşi imaginează românii originea 
poporului lor,,. Se discută despre „povestea” originii românilor, se spune 
că „putem presupune”formarea pe nucleu daco-roman a poporului român. 
La pag. 16 ţi se spune că,,unii cercetători de astăzi cred voievozii români 
pomeniţi(Glad, Gelu, Menumorut) nu au existat cu adevărat, pentru că 
istoricii din vremea respectivă obișnuiau să amestece adevărul cu 
ficțiunea”. Dar, se întreabă C. T. Popescu, maghiarii lui Arpad, care l-au 
omorât pe Gelu, erau realitate sau ficţiune în Transilvania, devreme ce n- 
a existat o moarte a lui Gelu? 

La pagina 27 manualul produce două fabuloase explicaţii la 
portretele lui Vlad Ţepeş și Mihai Viteazul:Vlad Ţepeş a ajuns popular în 
lume prin filme, sub denumirea de Dracula iar despre Mihai Viteazul se 
scrie că este un personaj preferat al istoricilor români, adică o făcătură, o 
ficțiune. Volumul geme de asemenea accente puse fantasmagoric, de 
măriri şi diminuări de fapte şi oameni-conchide C. T. Popescu-arătând că 
aceste manuale sunt aprobate de Ministerul Educaţiei Naţionale şi nu de 
edituri private, care pot scoate manuale pe bani și risc propriu, aceste 
manuale având un caracter antinaţional şi antistatal(13). 

Tot în „Adevărul” din 6 octombrie 1999, un articol semnat R. C. 
titrează:,,Noul manual de istorie produce scandal în Senat”(14). Se arată 
că noul manual este pe cale să declanşeze un „scandal îngrozitor”, el a 
fost prezentat la 5 octombrie 1999 în Senat, de Sergiu Nicolaescu, care a 
susținut, în fața colegilor săi din Senat, că autorii „aruncă istoria 
României în derizoriu” şi că, „acest manual merită ars în piaţa publică”. 
Fostul liberal Emil Tocaci a cerut întrunirea de urgenţă a comisiei de 
învăţământ. „Nu credeam că o să mai ajung să văd cum se falsifică 
istoria”, a declarat Emil 'Tocaci. Comisia de învățământ, condusă de 
țărănistul Florin Bogdan, crede că de vină este directorul din minister 
care se ocupă de învățământul preuniversitar, un anume Fronescu, dar va 
întruni comisia pentru sfârşitul lunii octombrie 1999, unde va fi invitat şi 
ministrul Andrei Marga, care a supervizat apariția manualelor. 

Cotidianul,,Ziua”, tot în 6 octombrie 1999, după ce arată că Sergiu 
Nicolaescu a făcut furori în Senat, prezentând un manual de istorie de 
clasa XII-a, scrie:,, Andreea Esca îl umbreşte pe Mihai Viteazul în cartea 
de istorie”(15). Se reiau afirmaţiile lui Sergiu Nicolaescu şi Emil Tocaci, 
se arată că în timpul discuţiilor din sala Senatului s-a strigat:,,E ca pe 
vremea lui Roller”, iar senatorul Gh. Dumitraşcu a intervenit, subliniind 

că manualul de istorie editat de Mihail Roller era mai bun decât cel 
prezentat de Sergiu Nicolaescu. Radu F. Alexandru, fost senator PD, a 
susținut că, oricât de inacceptabil ar părea conţinutul unei cărți, nu 
trebuie să se ceară arderea ei pe rug. Au fost şi alte intervenţii, senatorul 
Triţă Făniţă a „protestat” față de faptul că fotbalistul Gheorghe Hagi nu 
este menţionat în manualul de istorie, iar preşedintele de şedinţă, Ulm 
Spineanu(PNŢCD) a cerut să se explice elevilor şi aportul telenovelelor 
la revoluționarea cinematografiei(16). 

„Cotidianul”"din 6 octombrie 1999, pe prima pagină prezenta 
coperta manualului şi portretul lui Andrei Marga, și titlurile:,,Batjocorirea 
istoriei României”, „Un manual scandalos”, „Andrei Marga-un ministru 
care va rămâne în istorie”, iar la pagina a treia sunt trei articole pe această 
temă. Primul şi cel mai amplu având ca autor pe Ovidiu Drugă este 
intitulat:,,Manualul de istorie de clasa a XII-a susţine că Horea, Cloşca şi 
Crişan au masacrat „familiile nevinovate”ale nemeşilor unguri”, având şi 
subtitlurile:, Ministerul Educației își bate joc de istoria românilor” şi 
„Specialiştii în federalism de la Cluj, autorii unuia dintre manualele 
alternative după care elevii învaţă istoria, se întreabă dacă Gelu, Glad şi 
Menumorut au existat'(17). Autorul trece în revistă conţinutul 
manualului, din care spicuim subtitlurile:Istoria românilor în viziunea lui 
Sorin Mitu şi a companiei, Voievozi români, măturaţi din Transilvania, 
Vlad Ţepeş=Dracula, Nobili maghiari idolatrizați (în manual este 
reprodus portretul nobilului maghiar Miklos Wesseleny, despre care se 
spune că i-a eliberat din iobăgie pe țăranii de pe domeniile sale din 
Sălaj), Horea, Cloșca şi Crișan, cam violenţi. Separat, într-un medalion, 
Ovidiu Drugă reia sub titlul „Efigii ale istoriei românești în viziunea lui 
Sorin Mitu”câteva aprecieri din manual:împăratul Traian era tuns cu 
breton, Decebal avea buze senzuale, Cuza a avut doi copii din flori, loan 
C. Brătianu zis Vizirul. În ziar este reprodus un portret al lui Nicolae 
Iorga sub care este scris:Nicolae Iorga se răsucește, probabil, în mormânt. 

În aceeași pagină, Dragoş Moraru prezintă noi aspecte ale autorilor 
şi al conţinutului manualului. Arătând că „M. E. N. îşi bate joc de istoria 
națională”, menționează că unul dintre manualele alternative destinate 
elevilor de clasa a XII-a şi avizat de M. E. N. este, din acest punct de 
vedere, o dovadă de necontestat. M. E. N. a înaintat o programă, iar un 
colectiv de cinci tineri profesori clujeni a redactat manualul (patru 
universitari de la Babeș-Bolyai şi o profesoară de liceu:conf. univ. Sorin 
Mitu (coordonator), de la catedra de istorie modernă a Fac. de istorie, 
specialist în federalism şi naționalism în Europa central-răsăriteană, conf. 
univ. dr. Ovidiu Pecican, de la Fac. de Studii Europene, lector univ. Liviu 

Crinel Țârău, de la catedra de istorie contemporană, asist. univ. Virgil 
Țârău, de la catedra de studii americane, şi Lucia Copoeru, profesoară la 
Liceul Gh. Şincai din Cluj-Napoca). 

Vina pleacă de la M. E. N., dar a căpătat consistenţă şi savoare abia 
după contribuția autorilor clujeni. Programa prevedea 12 capitole, fiecare 
cu trei părți:o definire a unor termeni-cheie, apoi,, conţinuturi” şi câte un 
„studiu de caz”. De pildă, la primul capitol (De la geneza etnică la geneza 
statală), printre „conținuturi? se numără constituirea statului 
medieval, ,Ungro-Vlahia” (o denumire folosită mai ales de mitropoliţii 
tării, care erau şi exarhi ai ținuturilor de peste munți), denumire preferată 
atât de M. E. N. cât şi de autori. 

Este interesant de amintit faptul că, în anul 1956, când steaua lui 
Mihail Roller începuse să apună, într-un memoriu adresat conducerii P. 
M. R. alcătuit de Constantin Daicoviciu, Andrei Oțetea şi Barbu 
Câmpina, i se aducea acestuia învinuirea că a atentat la unul dintre 
drepturile cele mai sacre ale unui popor, la numele său:,,Tov. Roller a 
încercat să ne răpească chiar și numele. Oricât de fantastic ar părea acest 
lucru, tov. Roller, sub pretextul de a distinge Moldova de Tara 
Românească, a propus, într-un proiect de tematică a unui manual de 
Istoria României pentru învățământul superior, din 1949, înlocuirea 
numirii de Ţara Românească, care este singura istorică şi populară, cu 
aceea de Valahia, şi a numelui de român în acela de valah. Or, se ştie că, 
în Transilvania, termenul de „olah”şi „wallache” se folosesc numai cu o 
intenţie injurioasă”(18). 

Un „termen cheie” este, în opinia MEN, „spiritualitatea bizantino- 
slavă”, iar autorii manualului se grăbesc să scrie că abia în 1054 românii 
„au optat” pentru ortodoxie, despărțindu-se de restul creştinătăţii, care era 
formată din catolici. 

Alt exemplu al felului în care a fost parcurs drumul de la programă 
la manual:în capitolul al patrulea, MEN prevedea un studiu de caz la 
alegere, „Statutul izraeliţilor înainte și după Congresul de la Berlin”, sau 
„Spiru Haret şi modernizarea învățământului românesc”. Autorii au ales 
prima variantă, prilej pentru a folosi un citat „antisemit” din Eminescu 
(în casetă frumos colorată) şi, sub el, o întrebare tendențioasă pentru 
elevul care nu a priceput unde bate manualul:,Ce părere aveţi despre 
ideea antisemită ca mod de protejare a identității naționale ?*(19). 

Cristian Şuţu prezintă intervenția lui Sergiu Nicolaescu sub 
titlul:,Sergiu Nicolaescu a cerut ca manualul de istorie al lui Sorin Mitu 
să fie ars în piaţa publică”(20). În aceeaşi pagină, Cristina Zărnescu vine 
cu un contraargument:ce se scrie în manualele ungurești ale vremii(21). 

Ea arată că, în perioada 1996-1998, Budapesta a editat o serie de manuale 
de istorie pentru elevii de liceu, manuale în care interesele ungare, oricât 
de îndepărtate, sunt foarte bine apărate. Dincolo de faptul că peste tot în 
aceste manuale simbolurile Ungariei Mari predomină în fiecare capitol, 
dacă nu pagină, istoricii maghiari nu se sfiesc a modifica istoriile altor 
țări pentru a-şi justifica diversele teorii privind Ungaria Mare. În 
capitolul privind Transilvania, a cărei apartenență la Ungaria nu este pusă 
la îndoială, românii nu figurează deloc, nici măcar din întâmplare, nici 
măcar la revoluția de la 1848. Dar la sfârşitul secolului al XVIII-lea, 
românii, care până atunci, deducem din formularea autorilor, românii au 
stat în păduri şi:,„la sfârşitul secolului trecut, românii au coborât din 
munți ȘI s-au stabilit, ca iobagi, la marginea satelor ungurești şi săseşti”. 

Se mai aminteşte că Mihai Viteazul a fost asasinat de generalii lui 
pentru că era,„prea imperialist”, iar Sinan Paşa a fost omorât de doi 
locotenenţi unguri. În rest, Ardealul este pământ unguresc, şi cu asta 
basta. Elevul maghiar asta învaţă, asta ştie. Autoarea articolului 
încheie:,Dar la ei nu se pune problema că s-ar putea jigni măcar 
minoritatea română care trăieşte în această țară, dacă nu chiar România 
vecină. Nouă însă ne este ruşine să spunem cine suntem”(22). 

Aceste discuţii privind noile manuale de istorie au coincis cu un alt 
eveniment care a preocupat opinia publică din România, şi anume 
reamplasarea, la Arad, la 5 octombrie 1999 a monumentului celor 13 
generali maghiari de la 1848, monument care fusese demolat în 1924 prin 
decizia guvernului liberal condus de Ion I. C. Brătianu. Se inaugurase, cu 
această ocazie, a reamplasării, un așa-zis parc al prieteniei şi reconcilierii 
româno-maghiare, la care a participat şi premierul Ungariei Viktor 
Orban, dar într-o vizită neoficială deoarece, sfătuit de Ion Iliescu, 
Preşedintele PDSR, premierul Radu Vasile nu s-a dus la festivitățile 
consacrate inaugurării parcului, programate la 6 octombrie 1999. În 
același timp, 36 de senatori aparținând opoziției şi PNȚCD au inițiat o 
scrisoare de protest prin care cereau anularea hotărârii guvernului de 
reamplasare a monumentului celor 13 generali de la Arad (23). 

Revenind la manuale, reprezentanții MEN au organizat o conferință 
de presă pe 6octombrie 1999, unde s-a precizat că manualele sunt avizate 
de MEN, nu aprobate, programa este elaborată de o comisie, avizată de 
specialişti de marcă din domeniu, inclusiv membri ai Academiei Române 
(24). Referitor la manualul de la Editura Sigma, se apreciază că este mai 
subțire, față de celelalte patru manuale alternative, dar este o „sintetizare 
care depăşeşte obişnuinţa”. În privinţa acelor ziariști incluşi în manual 
(on Cristoiu, Cristian Tudor Popescu), poate a fost o alegere nepotrivită. 

Manualul de la Humanitas, a ales pentru tema,,Mass-media românească 
în perioada postdecembristă”, o imagine cu o coadă la ziare, în anul 
1999, un adevărat fenomen în societatea noastră de atunci, aprecia prof. 
Adrian Pascu, directorul Liceului,,Spiru Haret” din Bucureşti, prezent la 
conferinţa de presă. Directorul Editurii Sigma, Boris Singer se justifica 
spunând că manualul este nonconformist dar era mulțumit că, şi datorită 
acestui scandal, manualul se vânduse foarte bine, deja fuseseră expediate 
în teritoriu 5000 de exemplare, cele mai multe în Transilvania. Este şi cel 
mai ieftin, costă 35. 000 lei, deși menţionează că şi-a asumat un risc, 
”elaborând manualul în acest fel”(25). 

Alte titluri din „Cotidianul” din 7 octombrie 1999:Manualul de 
istorie al lui Mitu a intrat în colimatorul Comisiilor parlamentare de 
politică externă (Amelia Ionașcu ); Comisia de Învăţământ l-a chemat pe 
ministrul Andrei Marga la ordine (Laura Ciobanu), Teodor Meleşcanu 
(ApR):cerem demiterea persoanelor care au avizat manualul. 

În acelaşi timp cu articolele din presă, sunt realizate emisiuni la 
televiziune, cu dezbateri privind acest subiect, care, desigur, au avut un 
impact mult mai mare decât articolele scrise. 

Astfel, miercuri, 6 octombrie 1999, manualele alternative, în 
principal „manualul lui Mitu”, au fost vedetele emisiunilor de seară. La 
canalul TVR2 emisiunea cu tema „Istoria adevărată”, desfășurată între 
orele 18, 00 şi 19, 30, discută despre manualele de istorie, participanţi 
fiind: Sorin Mitu, Adrian Cioroianu, Norocica Cojescu şi lon Grosu. 

Urmează, între orele 21, 00 şi 22, 00 la canalul T7abc emisiunea lui 
Dan Diaconescu, „Dintre sute de ziare”, având ca invitați pe Sergiu 
Nicolaescu şi pe Sorin Mitu, unde primul invitat se manifestă cu 
vehemență față de autorul Sorin Mitu, între altele acuzându-l că are o 
soţie unguroaică!În sfârşit, la canalul Antena 1, în cadrul emisiunii 
„Marius Tucă Show”, dezbaterea are ca invitați pe Cristian Tudor 
Popescu, Sorin Mitu, Lucia Copoeru şi pe Dana Zaharia. Începută la 
orele 22, 30, emisiunea a continuat mult, și după miezul nopții. O altă 
emisiune, la televiziune, va fi abia sâmbătă, 16 octombrie 1999 la canalul 
Tele 7abc, „Lumea în clipa 2000”, cu invitaţii Dan Amedeo Lăzărescu şi 
Viorica Moisuc, chemaţi să se pronunțe despre istorie şi despre 
manualele de istorie de clasa a XII-a. Deoarece, ambii invitaţi recunosc 
că nu au citit manualele respective, se discută doar generalități privind 
istoria. 

Prof. univ. Viorica Moisuc era preocupată, la vremea respectivă, de 
o altă problemă care inflama opinia publică românească:revigorarea 
„moldovenismului”, prin publicarea, la Chișinău, a unei istorii a 

Moldovei în date, autor fiind Vasile Stati (care va publica, ulterior, și 
primul dicționar moldoveano-român !), lucrarea lui Stati fiind analizată, 
de Viorica Moisuc, în trei numere succesive ale revistei „Lumea,,, sub 
titlul: „Inepţiile unui Roller de peste Prut'"(26). Privind manualele de 
istorie, va reveni cu un documentat articol în „Cotidianul"din 1 
noiembrie 1999 (27). 

Discuţiile despre manualele alternative prezintă și o latură inedită. 
Ziariştii de la „Academia Caţavencu”, iritați de vehemența cu care 
Marius Tucă, moderatorul emisiunii „Marius Tucă Show” de la Antena 1, 
îşi permite „să dea de pământ cu autorii manualelor alternative de Istorie 
şi de Limba Română” (Sorin Mitu şi Liviu Papadima), mai ales că cei doi 
„întrețin relații neprincipiale cu diverşi cetăţeni străini care, atunci când 
nu le dau burse, sunt chiar membri ai familiei (cazul domnului Mitu, 
care, vai, este însurat cu o unguroaică)”, publică foaia matricolă a lui 
Marius Tucă, absolvent în 1985 al Liceului Industrial nr. 1 din Caracal, 
care termină liceul cu media generală 5, 80 iar la |. română și la istorie 
având fix media 5, 00. 

Articolul se încheie cu constatarea, că nu este deloc moral, ca un 
elev de nota 5 să pună la zid doctori în istorie sau în literatură (28). 

Seria articolelor de presă despre manualele de istorie continuă în 
cursul lunilor octombrie şi noiembrie 1999. În „Cotidianul” din 13 
octombrie 1999, un grupaj de articole semnate de Clementina Filip, lon 
Năvălici şi Dan Gheorghe arată că principalele discipline afectate de 
valul modernizării sunt Istoria românilor, Limba şi literatura română și 
Geografia României, învățământul românesc aflându-se în pragul unui 
colaps, iar elevii vor avea o pregătire insuficientă, datorită noilor 
programe şi manuale (29). 

În „Cotidianul ”din 18 octombrie 1999 este publicat un amplu 
interviu, pe întreaga pagină 14, cu Adrian Năstase, prim-vicepreşedinte al 
PDSR, care prezintă motivele pentru care ar trebui retras, din circuitul 
şcolar, manualul de la Editura Sigma. Concret, liderul PDSR arată că 
acest manual urmează îndeaproape teoriile maghiare privind etnogeneza 
poporului român, şi „slujeşte mai ales interesele unor cercuri 
internaționale decât intereselor naţionale şi adevărului istoric” (30). 
Consideră că vinovaţi pentru apariția acestui manual sunt ministrul 
Andrei Marga și cei care au elaborat programa de învățământ pentru 
istorie. 

Săptămânalul ,„ Romania Mare ”, surprinzător, nu este foarte activ 
la dezbaterile aprinse pe seama noilor manuale. În prima parte a lunii 
octombrie 1999, atenția revistei se îndreaptă spre alt eveniment mult 

mediatizat atunci, respectiv prezentarea la canalul francofon TV5 a unui 
film intitulat „Fratele trădat ”, o coproducție franco-helveto-maghiară din 
1993. Filmul este analizat pe o pagină întreagă în numărul din 21 
octombrie 1999, sub semnătura lui Pierre de România (sic !), film în care 
românii erau arătaţi ca nişte brute, picați din epoca de piatră, şi care-i 
asupreau pe maghiarii din Transilvania. În zilele de 12 — 13 august 1999, 
filmul a fost retransmis de patru ori, adică imediat după eclipsa de Soare 
din 11 august 1999, ca să „eclipseze” România, aflată atunci la apogeul 
publicităţii pozitive prilejuite de acest eveniment astronomic (31). 

Abia în numărul din 22 octombrie 1999 al revistei „România Mare 
"este publicat un articol semnat de Acad. Vasile Gionea (reprodus din 
ziarul „Ultima oră” nr. 41 din 15-21 octombrie 1999 ), şi un alt articol, 
mai extins, semnat de Manole Neagoe (32). 

O dezbatere echilibrată despre manuale este realizată în cotidianul 
„Curentul” din ziua de 26 octombrie 1999, analizele şi comentariile fiind 
făcute de Andrei Marga, Stelian Tănase, 

Alexandru Zub şi Adrian Păunescu (33). Andrei Marga preciza că: 
„în mod concret, manualele alternative sunt un bun indicator al distanţei 
pe care o luăm faţă de socialismul răsăritean şi de malformaţiile lui”, iar 
Alexandru Zub arăta că „un deceniu de tranziţie n-a fost, pesemne, destul 
pentru a se elimina ideea de manual unic în acest domeniu, după cum n-a 
ajuns nici pentru a-i descuraja în mod serios pe adversarii pluralismului 
în politică ”. Adrian Păunescu credea că „manualele devin alternative, nu 
pentru a lărgi ambitusul de gândire al tinerei generații, ci pentru a le 
dărâma celor tineri orice stâlpi de rezistență, în construcția lor 
intelectuală”. Susținea că noi avem de dat o luptă mult mai grea, decât 
lupta cu manualele, care ne atrag în zadar privirea:lupta cu globalismul 
agresiv, cu imperializarea ţărilor mici şi mijlocii, cu malaxorul care 
şterge şi amestecă identități şi suveranității (34). 

„Cotidianul” din 22 octombrie 1999 anunţa că Andrei Marga a 
format o comisie de specialiști, care să analizeze sugestiile şi propunerile 
de ameliorare a manualelor alternative, deși Banca Mondială a apreciat 
activitatea ministerului în acest domeniu. Comisia era alcătuită din 
Academicienii Gheorghe Platon, Pompiliu Teodor, Şerban Papacostea, 
Dinu C. Giurescu şi din universitarii Andrei Pippidi, Nicolae Bocşan, 
Lucian Boia, Ladislau Gyemant, Iuliu Paul şi Vasile Vese. Andrei Marga 
a precizat că au fost aleși acești istorici, "deoarece ne-am dat seama că ei 
ştiu care este ora istoriografiei de acum”, manualele fiind ameliorate 
numai pe baza referatelor formulate de această comisie (35). O 
săptămână mai târziu, MEN, prin Mircea Fronescu, secretar de stat 

pentru învățământul preuniversitar, recunoaşte că nu poate ignora 
recomandarea comisiilor de învățământ ale Parlamentului, care ceruseră 
MEN să retragă avizul favorabil acordat manualului de la Editura Sigma. 
Se căuta, însă, un compromis, Editura Sigma putând da în judecată MEN, 
dacă manualul va fi retras, considerând retragerea manualului ca pe o 
încercare de cenzură politică, MEN căutând o cale amiabilă de rezolvare 
a problemei (36). 

În „Cotidianul”din 22 octombrie 1999, George Cuşnarencu și 
Nicolae Iliescu prezintă noi opinii despre manualul de istorie. Nicolae 
Iliescu crede că: „Istoria României este jucată la zaruri, conştient sau 
inconştient, urmărindu-se disoluția unei naţii, care a și pornit-o, cu paşi 
arzători pe această cale. lar piatra, aruncată din praştia cocoşată de 
imbecilitate, va fi cu greu scoasă de cel puţin două generaţii de 
alfabetizaţi cu grijă”, iar tratarea cu maximă superficialitate a reperelor 
istoriei noastre „va trimite către cioplirea unei promoţii neblagoslovite de 
vreo circumvoluţiune” (37). În acelaşi număr al „Cotidianului”, George 
Cuşnarencu, după ce arată că cine crede că se poate face cultură 
alternativă uitându-se la televizor, se înșală pe spinarea tinerilor elevi 
împinşi spre analfabetism, vine propunând, ironic, evident, idei pentru o 
istorie  nonconformistă, în spiritul manualului alternativ. Scrie 
Cuşnarencu: „Să mai lăsăm deoparte prostiile astea cu luptele lui Ștefan 
cel Mare și să spunem doar că Ștefan cel Mare este un ucigaș în serie şi 
un violator care e cunoscut mai mult din cauza bancurilor care circulă în 
România pe seama lui. Mihai Viteazul n-a făcut nici o Unire, pentru că 
nu avea acceptul etnicilor maghiari și nici nu făcuse referendum, aşa că 
despre el să se scrie doar că a provocat tragedii umanitare în ținuturile 
locuite de etnii și că era un profund spirit antieuropean. Auzi ce barbarie, 
să arunci cu pietre, la Posada, în capul armatelor eliberatoare ale NATO, 
care erau în misiune umanitară, ce atâta cruzime ?.. Unirea de la 1918? 
Un act samavolnic, de umilire a minorităţilor nevinovate. Crimele 
armatei maghiare în Transilvania? E vorba despre un război drept de 
pedepsire a românilor tribali.. Ce patriotism la pașoptişti? Romantism, 
domnilor. Să nu zicem patriotism, că zăpăcim de cap elevii, care fug de 
la ore scârbiţi. Parcă-i văd cum se bulucesc de-acum, în urma noilor 
indicaţii alternative, la orele de istorie. De ce? Pentru că li se vorbeşte de 
nobilii maghiari, de eroii maghiari ai creștinătății şi despre Țepeș din 
filmul Dracula. Ba, continuă Cuşnarencu, ar putea să fie predată istoria, 
aşa, mai neconvențional, scriind în manuale şi despre celebrele jocuri 
alba-neagra, despre şmenari şi muzica hip-hop, cu texte scrise de BUG 

Mafia, La Familia sau Paraziţii, despre Hollywood, FBI şi Salonul Oval, 
dar fără stagiare (38). 

Pentru a vedea şi reacția celor care erau de acord cu apariția mult- 
blamatelor manuale (în fapt, a unuia singur ), citim opiniile exprimate în 
„22 ”, publicaţie editată de Grupul pentru Dialog Social. În nr. 42(504) 
din 19-25 octombrie 1999, Cristian Preda sub titlul, Acuz!”, chiar pe 
prima pagină, critică reacția istoricilor, ca fiind tardivă, față de scandalul 
legat de manualul de istorie, ei intervenind abia după ce s-au pronunţat 
parlamentarii și gazetarii, mai întâi la GDS, apoi la Facultatea de Istorie 
şi la Academie, acuzându-i că au intervenit în discuția despre manuale 
doar pentru a-și apăra domeniul, munca, profesia şi statutul, amenințate 
de cenzura, care risca să le afecteze domeniul (39). Este reprodus, în 
pagina 8, comunicatul GDS din 12 octombrie 1999 privind noile manuale 
de istorie, în care se arată, că atacurile împotriva libertăţii de opinie a 
autorilor au un caracter antidemocratic. Ștefan Dorondel semnează un 
articol intitulat „Noua istorie” şi manualele şcolare”(pag. 9), iar Gabriel 
Andreescu analizează cele cinci manuale prin prisma modului cum sunt 
înfățișate drepturile omului, societatea civilă şi rezistența sub comunism 
(40). 

Din acest punct de vedere, Gabriel Andreescu consideră că 
manualul de la Editura Petrion (autori:loan Scurtu, Marian Curculescu, 
Constantin Dincă și Aurel Constantin Soare) este cel mai puţin reuşit, 
având şi defecte de ordin factual, şi de interpretare, concluzionând:,,Este 
singurul dintre cele cinci manuale asupra căruia ar fi de pus întrebarea 
cum a obținut aprobarea Comisiei MEN ”. În finalul articolului, din nou 
aminteşte că manualele, cu excepţia celui scos pe piață de Editura 
Petrion, au o prezentare acoperitoare a rezistenței faţă de comunism. 
Manualele RAO şi Sigma oferă o viziune adecvată asupra societăţii civile 
şi a drepturilor omului menţionând că „şi la acest punct, manualul 
Editurii Petrion cade la examen” adăugând că „principalul examen la 
tema Istoria de clasa a XII-a îl dau de câteva săptămâni oamenii politici, 
societatea civilă şi presa”. La pagina 11, Cecilia Tohăneanu scrie despre 
viziunea democratică a Şcolii de la Annales care a condus la lărgirea 
noțiunii de document istoric, faptele trecutului nefiind relevante prin ele 
însele iar datele istorice sunt deschise unei pluralități de „lecturi”şi 
interpretări. Drept urmare, istoria nu poate avea acces decât la un adevăr 
pluralist, relativitatea și limitele istoriei impunându-se de mult ca o 
concluzie de bun-simţ (41). 

Tot în acest număr, Zoe Petre reaminteşte, polemizând cu Adrian 
Năstase, despre momentul 1985 când, brusc, PCR a decis că numele 

corect al lui Mircea Vodă este „cel Mare” și exila din publicaţii, manuale 
şi filme epitetul tradițional(42). 

Săptămânalul „Examene”, în cursul lunii octombrie 1999, 
cuprindea ample materiale la rubrica „Manualele alternative pro şi 
contra”(pag. 4- 7): un interviu cu Acad. Dan Berindei şi un articol despre 
noul manual de la Sigma (43), în care, conform programei, se foloseşte în 
loc de Ţara Românească, denumirea de Ungrovlahia(44). Acad. Dan 
Berindei arăta, în interviul ce i s-a luat, că istoria este marginalizată prin 
forța împrejurărilor, în beneficiul ştiinţelor tehnice, orele de istorie s-au 
restrâns şi se tinde să fie scoasă de la examene. La întrebarea:Care este 
situația istoriei în alte țări?, răspunde că istoria suferă de o marginalizare 
universală, la acest sfârşit de mileniu, dar și de o tratare „prea lejeră ”, 
posibilă în ţările înaintate, cu un trecut necontestat, dar nu la noi, unde 
avem încă probleme deschise, şi nu trebuie să luăm mimetic nişte modele 
care nu ţin seama de necesitățile noastre. Se întreabă, în încheiere, "Ce ne 
vom face când vom avea o generaţie pentru care această ţară nu va mai 
însemna nimic ?,,(45). 

I. Petrescu, în același număr al revistei „Examene”, prezintă un 
comentariu preluat de la Associated Press despre noile manuale de istorie 
din Israel (46). Aceste manuale menţionează, pentru prima dată, că unii 
palestinieni au fost forţaţi să-şi părăsească locuinţele în timpul războiului 
din 1948, că forțele israeliene au fost de la început avantajate, sunt 
prezentate masacrele comise de israelieni în satul palestinian Deir 
Yassin, unde 250 de săteni au fost uciși şi cel din 1956 din satul Kfar 
Kassem, când grănicerii israelieni au împuşcat 47 de arabi civili, pentru 
că încălcaseră interdicția de circulație, fapte care au adâncit şocul 
comunității arabe și a mărit exodul arabilor din teritoriile cucerite de 
israelieni. În urma dezbaterilor din societatea israeliană, împărțită în 
două, faţă de noile manuale, ministrul Educaţiei Yossi Sarid a fost nevoit 
să demisioneze. La noi, Andrei Marga, ministrul Educaţiei Naţionale 
declarase, după cum menţiona Acad. Dan Berindei, că discuţiile pe 
marginea noilor manuale sunt niște simple „flecăreli”, şi nu un semnal de 
alarmă de care ar trebui să se țină seama. Tot despre situația din alte țări, 
sunt publicate în „Cotidianul” din 14 octombrie 1999, sub titlul 
„Colapsul sistemului manualelor alternative şi al şcolilor aflate la 
discreția autorităţilor locale în Occident-un avertisment pentru România 
”, două articole preluate din „Le Monde diplomatique”(47). 

Despre alte manuale alternative de istorie, ” Le Monde , din 14 
februarie 1998 prezintă situația din Bosnia-Herţegovina, unde sunt în 
vigoare trei manuale de istorie (48). Manualele sârbeşti îl prezintă pe 

asasinul de la Sarajevo din 1914, al lui Franz-Ferdinand, ca pe un erou 
revoluţionar, în timp ce în cărțile musulmane şi croate el este considerat 
un terorist. Despre cel de-al doilea război mondial, există trei lecturi 
diferite. În versiunea sârbă:,, croații au fost ustași extremişti în solda 
regimului nazist”. Versiunea croată: „cetnicii(sârbi) i-au persecutat pe 
numeroșii antifascişti croaţi”. Ultima versiune: ei(musulmanii) s-au 
luptat eroic cu cetnicii și ustaşii. Personalitatea lui Iosip Broz Tito, 
părintele Iugoslaviei, este, la rândul ei, subiect de controversă: „călău al 
poporului” (sârbii), „un sibarit care şi-a întemnițat toți adversarii 
politici”(croații),  „eliberatorul  naţional”(musulmanii). Destrămarea 
Iugoslaviei, în 1991, este tratată şi ea diferit:fiecare naţionalitate a fost 
victima agresiunii şi și-a exercitat dreptul legitim de apărare. Crimele pe 
scară largă produse de sârbi şi de croaţi nu sunt evocate decât doar când 
sârbii şi croații au fost victime, iar, în ceea ce-i priveşte pe musulmani ei 
pun accentul pe alianța sârbo-croată creată pentru a elimina însăşi 
prezenţa lor. Acest tip de învăţare are efecte imediate. În recreaţie, în 
curtea şcolii, copiii se despart nu în funcţie de sex, sau de prietenii, ci 
potrivit apartenenţei etnice. O graniță invizibilă îi separă, se iau la bătaie 
şi îşi spun unul altuia „musulman împuţit” sau „croat împuţit”. Elevii 
sunt încă în cursul primar dar și-au însuşit deja ceea ce politicienii şi 
Juriştii denumesc „mecanismul  segregaționist”. Şi concluzia: 
reconcilierea se amână cu o generaţie (49). 

Discuţiile pe tema manualelor de istorie au continuat, în presă, şi în 
cursul lunii noiembrie 1999, dar cu o intensitate scăzută, faţă de luna 
octombrie. În „Cotidianul” din 1 noiembrie 1999, Prof. univ. Viorica 
Moisuc publică un amplu articol, în care analizează temeinic manualele 
nou-apărute. Se arată că, sub pretextul „modernizării”, manualele de 
istorie din 1999 sunt similare celor de pe vremea lui Mihail Roller, ele 
reluând ideologia stalinistă şi tezele antiromâneşti ale istoriografiei 
maghiare (50). „Noile cercetări "prezente în manuale sunt vechi de 50 de 
ani, sunt aceleași teze staliniste în manuale simpliste, toți autorii respectă 
aceleaşi ,„ indicaţii ”, iar omisiunile favorizează tendinţele antiromânești 
ale istoriografiei maghiare. 

Cele cinci manuale sunt politizate, în special capitolul referitor la 
perioada 1989 -1999 este „pură politică partizană a formațiunilor aflate 
azi la conducerea ţării”. Manualul lui Mitu se inspiră din Declaraţia de la 
Budapesta din iunie 1989, care susține că formarea în același spațiu a 
două națiuni diferite, dă fiecăruia dreptul la păstrarea identității sale pe 
acest teritoriu („Lupta”, Paris, 22 iunie 1989, apud Viorica Moisuc). Pe 
aceeași pantă a politizării se află şi înlocuirea, fără nicio explicație, în 

manuale, conform Programei, a termenului Țara Românească cu cel de 
Ungro-Vlahia. Viorica Moisuc găseşte o explicație a acestui fapt, în 
cartea semnată de Vasile Stati (deputat comunist în Parlamentul 
Republicii Moldova ), ”Istoria Moldovei în date ”, publicată de 
Academia de ştiinţe a Moldovei în 1998. V. Stati ne învaţă că „Ţara 
Românească este o invenție a istoricilor naționaliști români ”, că la sud 
de Carpaţi trăiau ungro-vlahii iar țara se numea „Ungro-Valahia ” sau 
„Terra Ultrasilvana”, şi ea aparținea coroanei ungare. i-se întreabă 
Viorica Moisuc- această nouă terminologie să fie şi ea un rezultat al ,, 
noilor cercetări ?*(51). 

Despre manualul de clasa a XII-a de la Editura Humanitas, 1999, se 
pronunță lon Gherman, preşedintele Societății culturale „Ţinutul 
Herţa”(52). Ion Gherman este nemulţumit de modul în care, în manual 
(pag. 212-216), se prezintă cedarea Basarabiei în 1940, fără a se 
menţiona şi cedarea nordului Bucovinei, care n-a fost niciodată sub 
ocupaţie rusească, precum și a ținutului Herţa, teritoriu din vechea 
Românie, neprevăzut în odiosul pact germano-rus, teritoriu cu aproape 
100 % populație românească. Tot aşa de uşor, la pag. 220, autorii au 
trecut şi peste anexarea Insulei Şerpilor, care, prin Tratatul de la Paris din 
1947 era recunoscută ca teritoriu românesc. În sfârşit, autorul apreciază 
că ar fi trebuit, în manual, să se recunoască faptul că, în vederea 
asigurării unui climat de securitate şi cooperare în Europa, România, în 
special prin tratatul încheiat cu Ucraina în 1997, a trebuit să facă mari 
sacrificii teritoriale, în speranța cel puţin că sutelor de mii de români, pe 
care i-am lăsat cu ştiinţă în afara graniţelor, li se vor respecta drepturile la 
identitatea de neam, de limbă şi de credinţă strămoşească. 

Ce efect aveau sacrificiile făcute de România, pentru a întări 
statalitatea tânărului stat ucrainean, cum cereau Emil Constantinescu, 
președintele României şi Adrian Severin, ministrul de externe, precum și 
Zoe Petre, consilier prezidențial, care ne cerea, în plus, “să uităm 
trecutul”, să ne orientăm spre viitorul luminos, european, vedem din 
același număr al ziarului „Cotidianul”, în care este republicat un protest 
reluat din ziarul „ Ceas” din Cernăuţi, apărut la 17 septembrie 1999. În 
acest protest Uniunea Naţională a Ucrainenilor se pronunţa împotriva 
înălțării unui al doilea monument lui Mihai Eminescu în orașul Cernăuţi, 
monument care era planificat a fi edificat încă din anul 1988, de către 
comitetul regional al Partidului Comunist al Ucrainei. Uniunea Naţională 
a Ucrainenilor din regiunea Cernăuţi considera că stima statului faţă de 
Eminescu, în oraşul ucrainean Cernăuţi, este astăzi mai mare decât în 
Suceava românească sau în orașul Chişinău din Moldova. 

Arătând că „Doina” lui M. Eminescu a fost imnul „Gărzii de fier ” 
fasciste, şi este folosită şi astăzi de revizioniştii români în campania lor 
de „întoarcere” către România a pământurilor Bucovinei ucrainene, se 
aminteşte că ucrainenii din Bucovina țin minte că din punct de vedere 
național Mihail Eminovici a fost un renegat. El s-a născut în satul 
ucrainean Calânivea (actualmente Călinești) din Dorohoi, unde locuia 
tatăl său, ucraineanul Gheorghii Eminovici, şi mama sa, Raluca luraşco, 
ce ţinea de neamul cazacilor. Mihail Eminovici s-a transformat în român 
încă din adolescenţă, fiind influenţat de politicianul şovinist român Aron 
Pumnul, profesor de limba română la gimnaziul din Cernăuţi, dușman 
fanatic al ucrainenilor. Transformarea vechiului oraș ucrainean Cernăuţi 
într-un centru al cultului memoriei unui asemenea activist antiucrainean 
Mihai Eminescu se percepe, de organizațiile ucrainene ale Bucovinei, 
drept umilire conştientă a sentimentelor naționale ale ucrainenilor 
bucovineni, ce constituie 80 % din populaţia ținutului şi cărora poetul le- 
a refuzat dreptul de a trăi pe meleagurile străbune. Chemăm toţi patrioții 
statului ucrainean să boicoteze înălțarea unui monument activistului care, 
devenind renegat, a neglijat ucrainenii bucovineni, revendicând 
întoarcerea ținutului nostru în jugul român ! Oraşul Cernăuţi n-are nevoie 
de monumente ale dușmanilor poporului ucrainean ! (53). 

„Cotidianul” din 1 noiembrie 1999, în pagina a doua reproduce un 
articol din revista clujeană de limbă maghiară „Magyar Kisebbseg” nr. 2- 
3 din 1999, semnat de Molnar Gusztav intitulat „Încă o dată despre 
problema Transilvania”, în care arată că România trebuie să se 
federalizeze sau să se introducă devoluţia de tip scoțian, pentru a-și 
rezolva problemele cu care se confruntă, susținând că există „, 
transilvanism” politic suficient pentru federalizare, noua putere de la 
Bucureşti(Convenţia Democrată ) fiind catalogată drept incapabilă, liderii 
de opinie unguri trecând la contraatac (54). Printre cei care scriu în 
revistă este şi Sorin Mitu, autorul controversatului manual de istorie, 
adept al federalizării. Imre Borbely, alt autor, reia „problema transilvană 
” din punct de vedere maghiar :,,După invazia tătară, în Ardeal, în paralel 
cu noi colonizări germane apare şi etnosul român. Etnogeneza română 
este controversată”. Molnar Gusztav se pronunță că „România nu are 
şansa de a se lega de structurile NATO şi UE”, rămânând o zonă cenușie, 
cerând ca Ardealul să fie independent iar Partium „reanexat” la Ungaria. 

Articole, de această dată, de mici dimensiuni, care mai apar în 
presă în cursul lunii noiembrie 1999, cuprind ultimele „zvârcoliri ” pe 
tema manualelor de istorie: în „Cotidianul” din 5 noiembrie 1999 se arată 
că, deoarece Andrei Marga „nu dă semne că ar vrea să-şi îndrepte 

greşelile”, 55 de deputaţi au inițiat o moţiune simplă prin care cer 
retragerea autorizaţiei pentru manualul de istorie (55). În „Cotidianul” 
din 9 noiembrie se arată că unii deputați ţărănişti vor să-și retragă 
semnătura de pe moțiune, care va fi dezbătută de către deputaţi pe 15 
noiembrie 1999, prin care se solicită atât reevaluarea actualelor programe 
de studiere a istoriei, cât şi retragerea autorizaţiei pentru manualul de la 
editura Sigma (56). 

Laura Ciobanu, în „Cotidianul”din 16 noiembrie 1999, relatează 
modul în care s-a desfășurat dezbaterea moţiunii manualelor alternative 
în Camera Deputaţilor, preşedintele Comisiei pentru învățământ a 
Camerei Deputaţilor, Anghel Stanciu (PRM) arătând că respectivului 
manual i se impută tratarea superficială şi denaturată a istoriei, 
demitizarea unor personaje istorice și reinterpretarea unor evenimente 
(57). Andrei Marga, ministrul educaţiei naționale, îi acuză pe iniţiatorii 
moțiunii că au mentalitate comunistă, cerând respingerea moţiunii ca 
„probă a adevăratului patriotism care uneşte respectul adevărului față de 
istoria națională cu problema actului de modernizare şi emancipare”. 

Două scurte articole sunt din 29 noiembrie şi din 17 decembrie 
1999, ultimul, cuprinzând câteva rânduri, apărut în „România liberă”şi 
anunțând că manualul de istorie de la editura Sigma va fi revizuit, o nouă 
ediție va apărea în ianuarie 2000, actualul manual nemaifiind retras de pe 
piață (58). 

Printre articolele apărute în toamna anului 1999, privind manualele 
alternative, mai putem menționa un articol din revista „Examene” al prof. 
dr. Tudor Opriş, referitor, însă, la manualele de limba şi literatura română 
(59), din care s-a scos poezia „Scrisoarea a III-a ” de Mihai Eminescu, 
poezie scoasă şi din programa de bacalaureat. 

În „România liberă” din 11 noiembrie 1999 este analizat modul 
cum este prezentată poliția politică în noile manuale de istorie, scoțându- 
se în evidență faptul că numărul securiștilor și al informatorilor diferă de 
la un manual la altul, constituind astfel o mare enigmă (manualele 
cuprindeau un capitol intitulat ,, Securitatea şi represiunea politică ”). 
Cel mai criticat, din acest punct de vedere, este manualul de la editura 
Petrion, unde, arată autorul articolului, nici nu este menţionat 
cuvântul,, Securitate” (60). 

Revista „Dosarele istoriei”, din decembrie 1999, analizează 
manualele de istorie prin prisma modului cum sunt tratate evenimentele 
din decembrie 1989:„revoluţie anticomunistă” (manualul RAO), 
"revoluție română "(manualul ALL), “revoluţie anticomunistă ” dar și 
„revoltă împotriva regimului ceaușist *(Humanitas). În concluzie, autorul 

consideră că, din acest punct de vedere, în mod paradoxal, manualele 
cele mai criticate (vechiul manual unic postdecembrist din 1991, revizuit 
în 1992 şi valabil până în 1999-autori:Mihai Manea şi Bogdan 
Teodorescu-, şi manualul alternativ de la Sigma ) sunt, dintre toate, cele 
care expun viziunile cele mai complete, ca analiză și interpretare, în 
privința evenimentelor din decembrie 1989. Se mai menţionează că, 
pentru elucidarea acestui moment istoric, trebuie să așteptăm noi indicii 
şi, mai ales, noi documente scrise (61). În același număr al revistei, se 
relatează despre desfășurarea Conferinţei Naţionale a Societăţii de Ştiinţe 
Istorice din România, care a avut loc la Buşteni, în ziua de 20 noiembrie 
1999. Conferinţa a făcut bilanţul celor 50 de ani de activitate ai S. S. I. 
arătându-se, în cadrul discuțiilor, că în ultimii ani situația învăţământului 
istoriei s-a deteriorat grav, ca urmare a condiţiilor materiale ale 
profesorilor şi elevilor, a diminuării numărului de ore, a tendinţelor de 
periferizare a istoriei naționale în procesul instructiv-educativ. S-a 
adoptat o rezoluţie, în care se afirma, în consens cu Recomandarea nr. 
1283 a Adunării Parlamentare a Consiliului Europei, că educaţia istorică 
reprezintă o prioritate naţională, având un rol esențial în cultivarea 
valorilor civice şi democratice, naţionale şi europene, solicitându-se 
adoptarea unor măsuri care să ducă la restabilirea statutului de disciplină 
obligatorie la examenele de capacitate și bacalaureat. A fost criticat 
modul în care s-au elaborat actualele planuri și programe de învățământ, 
fără participarea profesorilor, care au fost puşi în fața faptului împlinit, 
prin măsuri administrative. MEN folosind o frazeologie alambicată, tinde 
să instaureze un regim de intoleranță şi chiar de ameninţare la adresa 
profesorilor. S-a citat „Comunicatul privind efectivul de ore alocat 
studiului istoriei în planul de învățământ școlar (gimnazial şi liceal) ”, 
transmis Inspectoratelor şcolare sub semnătura secretarului de stat, 
Mircea Corneliu Fronescu, în care abundă invectivele la adresa celor care 
îşi permit să critice programele şi manualele școlare, dar în acelaşi timp, 
conducerea MEN continuă să vorbească despre democraţie, dezbatere 
liberă de idei, reformă etc. (62). 

Într-un interviu acordat săptămânalului „Examene ”, istoricul 
Lucian Boia se referă şi la manualele alternative de istorie, arătând că 
manualele trebuiau făcute, chiar dacă sunt imperfecte. Manualul lui Sorin 
Mitu are lucruri criticabile, dar ,„ este mai gândit decât altele”(63). Istoria 
actuală este o istorie de probleme, cu caracter mai sociologic, 
antropologic. Istoria axată pe evenimente, personalități, bătălii este de 
factură romantică, de la 1800-1850. Consideră că problema manualelor și 
a predării istoriei este un segment mic din sfidarea pe care societatea 

românească trebuie să o rezolve, românii trebuie să se adapteze la 
schimbarea pentru o Românie nouă, pregătită să intre în UE, așa cum s- 
au adaptat foarte repede şi pe la 1830, când a început procesul de 
occidentalizare. Acum românii trebuie să facă la fel, și profesorii de 
istorie de asemenea. Ceea ce trebuie făcut astăzi, adică integrare 
europeană, economie competitivă, democraţie, sunt lucruri noi, pentru 
care trebuie construite modele noi, pe care nu le oferă istoria (subl. ns. G. 
S.). 

Discuţiile pe marginea manualelor alternative vor continua, dar se 
reduc în intensitate după ce, la 7 martie 2000, Academia Română îşi 
spune cuvântul, prin Acad. Dan Berindei, Preşedintele Secţiei de Științe 
şi Arheologie a Academiei Române (64), dar şi printr-un comunicat al 
Biroului de presă al Academiei (65). 

Comunicatul Biroului de presă al Academiei Române preciza că 
reprezentările şi comentariile minimalizante şi falsificatoare, care sunt în 
contradicție flagrantă cu rezultatele istoriografiei româneşti, vor avea 
consecinţe deosebit de grave în ceea ce privește pregătirea elevilor, 
asupra imaginii lor despre poporul român, despre istoria şi cultura lui. 

Academia Română reamintea MEN şi reprezentanților societății 
civile, implicaţi în procesul de educare a generaţiilor viitoare, datoria de 
a-şi îndeplini misiunea cu simț de răspundere, cu respectul adevărului 
ştiinţific, fără subiectivism şi fără concesii faţă de considerente politice 
partizane. 

„Scandalul manualelor alternative ” a mai avut şi o altă fațetă: 
ignorând legislaţia în vigoare, multe persoane din conducerea MEN şi din 
cea a instituțiilor subordonate sunt autoare de programe şcolare şi, în 
același timp, autori de manuale alternative, „abonaţi ” în permanenţă la 
câştigarea licitaţiilor cu aceleaşi trei-patru edituri „alese ”. S-a creat un 
monopol, o întreagă industrie a producerii de manuale alternative, declara 
Sorin Peneș, preşedintele Asociaţiei „Cartea Școlară ”, care avea, în 1999 
— 2000, în componenţă 22 de edituri, şi care a contestat vehement licitația 
pentru manualele alternative de clasa I şi de clasa a VIII-a (66). 

Despre faptul că acest scandal al manualelor alternative nu a dus la 
nicio schimbare în bine, remarcă în revista „Dilema ” ziarista Rodica 
Chelaru : „O mulțime de voci, care de care mai iritate, s-au răţoit la 
autorii de manuale de istorie alternative.. Dar, aceiaşi indignați nu prea-şi 
fac auzită supărarea — spre a folosi un eufemism —când sunt aduse în 
discuţie manualele clasice de istorie. În structura şi conţinutul acelor 
manuale nu s-a schimbat mare lucru din decembrie 1989 încoace. 
Comunismul nu este nici analizat, nici blamat, nici disecat spre buna 

înțelegere a elevului. Eroii neamului asasinați în închisorile comuniste nu 
beneficiază nici azi de mai multă atenţie decât acum 10 — 11 ani. . Avem 
din nou, de-a face, cu dubla măsură. S-ar părea că indignarea de dragul 
unui exercițiu de stil este un sport naţional. Mai ales când subiectul în 
discuţie este un simbol naţional, atunci indignarea devine obligatorie şi 
generalizată. Întrebarea este, ce vine după indignare? Răspunsul 
invariabil: nimic. Sau aproape nimic (67). 

Considerăm, în încheiere, că Acad. Dinu C. Giurescu a sintetizat, 
cel mai bine, concluziile care se desprind din problema manualelor și a 
predării istoriei astăzi. Într-o recenzie la cartea istoricului Florin 
Constantiniu, "De la Răutu şi Roller la Muşat şi Ardeleanu ”, Acad. Dinu 
C. Giurescu arată că locul interpretărilor marxist-leniniste este luat, 
astăzi, de cel al „corectitudinii politice”, de istoria scrisă din perspectiva 
„globalizării ”, a integrării ei într-o perspectivă continentală. Manualul de 
clasa a XII-a nu se mai intitulează „Istoria românilor ”ci simplu și 
anonim „Istorie ”. În 90 % din licee disciplina Istorie este predată în o oră 
pe săptămână. Ministerul Educaţiei şi Cercetării a instituit un control 
strict asupra manualelor, lecţiile au același titlu şi aceleaşi subpuncte, 
identic formulate. Manualele au rămas alternative prin autori şi editură, 
conținutul lor este, cu mici nuanțe, același. Lecţiile sunt redactate ca un 
fel de texte documentare, din care a dispărut orice reconstituire vie a ceea 
ce va fi fost. Mesajul emoţional a dispărut cu totul, manualele de istorie 
nu îi mai atrag pe tineri (68). 

Istoria românilor a fost eliminată aproape cu totul din emisiunile 
televiziunii publice şi ocupă un loc minimal în programul radioului. Ea 
nu se mai regăsește în discursul public decât ca o excepţie. Ca şi înainte 
de decembrie 1989, are loc în prezent o nouă interpretarea a istoriei 
noastre. Se tinde spre o globalizare educațională, în care oamenii au din 
ce mai puțin sentimentul identităţii lor, ca individualităţi, ca națiune. 
„Dacă nu ştii de unde vii, dacă nu eşti legat de înaintaşi, dacă nu înţelegi 
că ţara unde trăieşti are un trecut și poate avea un viitor care merită a fi 
susținut, atunci devii un simplu instrument în mâna celor care conduc 
globalizarea culturală” (69). 

„Culturnicii” din anii 1970-1980, cum îi numea Vlad Georgescu, 
sunt urmaţi astăzi de culturnicii anului 2000. Chiar dacă împrejurările 
sunt diferite, istoria poate fi utilizată spre aceleași țeluri, de eliminare a 
identității proprii. 

NOTE : 


1. 


4. 


3y 
6. 


Vezi Armand Gogu, Un istoric propune o poliție a gândirii pentru colegii săi, în ,, 
Cotidianul” din 7 dec. 2000 ; Rodica Chelaru, Enervare fără folos, în „Dilema ”, 
an IX, nr. 435 (29 VI- 5 VII 2001) p. 11 ; Florin Țurcanu, Pentru o memorie 
națională deschisă, în rev. „22 ”din 28. 06. 2005 ; Radu Țuțuianu, Revolutțiile 
alternative. Elevii mai resimt şocul manualelor de istorie apărute cu reforma lui 
Marga, în ,„ Jurnalul Naţional ”, an XIII, nr. 3842 din 27 dec. 2005, pp. 24-25; O 
nouă materie în şcoală : Istoria comunismului, în ,„ România liberă ” nr. 5638, 18 
sept. 2008, p. 5 ; Acad. Dinu C. Giurescu, Corectitudinea politică astăzi, în 
„Historia ”, an VIII, nr. 78, iunie 2008, pp. 14-15 ; „Ziarul Lumina ”, an V, nr. 270 
(1472) din 23 nov. 2009, pp. 8-9 („Comunismul a transformat cele mai elementare 
drepturi ale omului în privilegii ”, interviu cu Zoe Petre, realizat de Larisa şi 
Constantin Iftime, în care se susține că „scandalul din 2000 (corect:din 1999, n. n. 
G. S. ) a fost un scandal politic, stârnit de Partidul România Mare, împreună cu P. 
S. D. ”. 


. Lucian Boia, Istorie și mit în conștiința românească, Bucureşti, Humanitas, 1997, 


p. 280. 


„ Vezi Vasile Alexandru (colonel în rezervă, veteran de război), Rescrierea istoriei, 


în „Meridian”, 7 mai 1993, p. 6. În cotidianul „Meridian”, între timp dispărut, se 
publicau, începând din septembrie 1992, la rubrica „Istoria trebuie rescrisă ” 
articole pe teme de istorie contemporană, în special legate de perioada dinainte şi 
de după 23 august 1944. 

Cristina Ivan, Profesorii de istorie continuă să aștepte manualele alternative, în 
„Cotidianul”, an V, nr. 14(1059), 19 ian. 1995. 

Ibidem. 

George Pruteanu, Schimbătoarele plăsmuiri ale istoriei, în „ Dilema”, an V, nr. 
230, 20-26 iunie 1997. 


7. Marin Bucur, „Patriotismul fierbinte”, pentru o altă istorie, în „Arhiva”, an I, nr. 8, 


27 nov. 1992 (supliment de istorie al ziarului „Cotidianul). 


. „Aldine ”, supliment al ziarului „România liberă”din 10 ianuarie 1998. 
. Ibidem. 


„Dilema”, an VI, nr. 269, 27 martie — 2 aprilie 1998. 

Ibidem, p. 6. 

Iuliana Daniliuc, Luptele voievozilor români au fost scoase din manualele de 
istorie, în „Cotidianul” din 25 sept. 1999. 

Cristian Tudor Popescu, Câte istorii are România ?, în „ Adevărul” din 6 oct. 
1999, p. 1. 

R. C., Noul manual de istorie produce scandal în Senat, în „Adevărul” din 6 oct. 
1999, p. 2. 

Roxana Andronic, Andreea Esca îl umbreşte pe Mihai Viteazul în cartea de istorie, 
în „Ziua” din 6 oct. 1999, p. 1 şip.3. 

Ibidem, p. 3. 

Ovidiu Drugă, Manualul de istorie de clasa a XII-a susţine că Horea, Cloşca şi 
Crişan au masacrat „familiile nevinovate” ale nemeșilor unguri, în „Cotidianul” 
din 6 oct. 1999, p. 3. 

Memoriul intitulat: „În legătură cu unele fenomene care frânează activitatea 
istoricilor români ” este reprodus în lucrarea „Istoria şi limba română în vremea lui 


301 


ANUARUL SOCIETĂŢII DE ȘTIINȚE ISTORICE DIN ROMÂNIA - FILIALA CÂMPINA - 2013 


27. 


28. 


29. 


30. 


31. 


32. 


33. 


34. 


35. 


36. 


37. 
38. 


39. 


Gheorghe Gheorghiu-Dej :memoriile unui fost şef de Secţie a CC al PMR ”, autor 
Pavel Ţugui, Bucureşti,1999, pp. 43- 54. 

Dragoş Moraru, în „Cotidianul” din 6 oct. 1999, p. 3. 

Cristian Șuţu, Ibidem, p. 3. 

Cristina Zărnescu, Contraargument : manualele ungurești, în „Cotidianul” din 6 
oct. 1999, p. 3. 

Ibidem, p. 3. 

Ioana Lupea, Viktor Orban vine să facă ordine în România, în „Cotidianul” din 6 
oct. 1999, p. 4. Vezi şi Sorin Petrescu, Ziarele românești de limbă maghiară ne 
avertizează. Roman Magyar Szo:,„4utonomia nu este singura rezolvare posibilă a 
situației maghiarimii rupte din trupul ţării-mamă ”, în „Cotidianul” din 7 oct. 
1999. 

Aida Dănilă, Scandalul cărților de istorie. Ministerul Educaţiei Naţionale aruncă 
„pisica ” în curtea Academiei Române, în „România liberă” din 7 oct. 1999, p. 6. 
Dan Gheorghe, Directorul editurii care a publicat ruşinosul manual de istorie de 
clasa a XII-a se explică, în „Cotidianul” din 7 oct. 1999. 

Viorica Moisuc, „Moldovenism ” versus „„românism ”. Inepţiile unui Roller de 
peste Prut, în „Lumea Magazin”, an VII, nr. 10 (78), 1999, pp. 23 -25 (partea I), ,, 
Lumea Magazin”, an VII, nr. 11 (79), 1999, pp. 65-67 (partea a II-a) şi în „Lumea 
Magazin ”, an VII, nr. 12 (80), 1999, pp. 68-70 (partea a III-a). 

Viorica Moisuc, Manualele de istorie de clasa a XII-a reiau ideologia stalinistă şi 
tezele antiromâneşti ale istoriografiei maghiare, în „Cotidianul”, 1 noiembrie 
1999, p. 18. 

Marius Ştiucă (sic/), Liceu, cimitir al audienței mele, în „Academia Caţavencu”, 
an IX, nr. 50(421), 21 -27 dec. 1999, p. 15. 

Noile programe şcolare și manualele alternative vor duce la o pregătire 
insuficientă a elevilor, în „ Cotidianul” din 14 oct. 1999, p. 14. 

„Cotidianul” din 18 oct. 1999, p. 14. ( Adrian Năstase, despre rușinosul manual de 
istorie elaborat de Sorin Mitu: „Această lucrare este antinaţională, dezvoltând toate 
tezele istoriografiei maghiare”). 

Pierre de România, „Fratele trădat”- o armă mediatică, în „România Mare”, 15 
oct. 1999, p. 21. 

Vasile Gionea, Manualul de istorie, obiect de scandal, rezultat al inconştienţei sau 
al trădării, în „România Mare”, 22 oct. 1999, p. 19. Manole Neagoe, Manualul de 
istorie, în „România Mare”, 22 oct. 1999, p. 18. 

XXX- Manualele şcolare expresia unei neînţelegeri, în „Curentul” din 26 oct. 
1999, p. 12. 

Ibidem, p. 12. 

Ion Novăcescu, Andrei Marga a desemnat să îndrepte abominabilul manual al lui 
Mitu o comisie formată din istorici care susțin demitizarea istoriei româneşti, în 
„Cotidianul” din 22 oct. 1999. 

Dan Gheorghe, Ministerul Educației caută o soluție pentru retragerea 
controversatului manual de istorie, în „Cotidianul” din 29 oct. 1999. 

Nicolae Iliescu, Manualul spiritual, în „ Cotidianul” din 22 oct. 1999. 

George Cuşnarencu, Idei nonconformiste pentru o istorie alternativă, în 
„Cotidianul” din 22 oct. 1999. 

Cristian Preda, Acuz !, în „22 ”, an X, nr. 42 (504), 19 — 25 oct. 1999, p. 1. 

40. 
41. 
42. 
43. 
44. 


45. 
46. 


47. 


48. 


49. 
. Viorica Moisuc, Manual unic în cinci variante. Manualele de istorie de clasa a XII- 


50 


51. 
52; 


53. 


54. 


55. 


56. 


57. 


58. 


59. 


60. 


61. 


62. 


Gabriel Andreescu, Rezistență, drepturile omului și societatea civilă în manualele 
de istorie de clasa a XII-a, în Ibidem, p. 8. 

Cecilia Tohăneanu, Istoria — un discurs interpretativ şi plural, în Ibidem, p. 11. 
Zoe Petre, Umbra lui Ceaușescu la Cozia, în Ibidem, p. 3. 

Mihaela Dumitru, Dialog cu acad. Dan Berindei, președintele secției de ştiinţe 
istorice a Academiei Române, în „ Examene”, an IV, nr. 173, 25-31 oct. 1999, p. 5. 
Mihail Constantinescu, Programa de istorie promovează o aberaţie. Manualele o 
amplifică .Deci, ce e Ungrovlahia?, în Ibidem, p. 4. 

Mihaela Dumitru, Ibidem, p. 5. 

I. Petrescu, Noile cărţi de istorie se opun miturilor naţionale, în Ibidem, p. 4 şi p. 
6. 

Dragoş Moraru, „Le monde diplomatique” avertizează:când bacul sacrifică 
istoria, elevii pierd îndemânarea limbii şi obiceiul gândirii ; Roxana Frosin, 
Gabriela Manea, Absolvenţii liceelor americane sunt în mare parte analfabeți, în ,, 
Cotidianul” din 14 oct. 1999, p. 14. 

Trei variante (după ,„ Le Monde ”, 14 februarie 1998), în „Dilema”, an VI, nr. 269, 
27 mai- 2 apr. 1998, p. 16 (număr special cu tema „Istoria şi Geografia”). 

Ibidem, p. 16. 


a reiau ideologia stalinistă şi tezele antiromâneşti ale istoriografiei maghiare, în ,, 
Cotidianul”, an IX, nr. 2500, din 1 noiembrie 1999, p. 18. 

Viorica Moisuc, Ibidem, p. 18. 

Ion Gherman, Manualul de la Humanitas loveşte în basarabenii şi bucovinenii 
înstrăinaţi, în „ Cotidianul”, an IX, nr. 2500, 1 nov. 1999, p. 14. 

Nenorocire premeditată, Adresare către organele puterii de stat a Ucrainei şi 
obștimii ucrainene în chestiunea înălțării unui al doilea monument lui Mihai 
Eminescu în oraşul Cernăuţi, în „ Cotidianul ”, 1 nov. 1999, p. 14. 

„ Magyar Kisebbseg ”: România nu-și va putea rezolva problemele decât dacă se 
federalizează, în „ Cotidianul ”, 1 nov. 1999, p. 2. 

Laura Ciobanu, 55 de deputați au inițiat o moțiune simplă care cere retragerea 
autorizaţiei pentru manualul de istorie al lui Mitu, în „Cotidianul” din 5 nov. 
1999. 

Laura Ciobanu, Patru ţărănişti se pregătesc să fugă de pe lista de semnături a 
moțiunii dedicate manualului lui Mitu, în „Cotidianul” din 9 nov. 1999. 

Laura Ciobanu, Puterea şi-a obligat parlamentarii să se retragă de pe lista celor 
care cer anularea autorizaţiei acordate manualului Mitu, în „Cotidianul” din 16 
nov. 1999. 

Cristina Zărnescu, Dragoş Moraru, Continuă protestele față de manualele de 
istorie, în „Cotidianul”din 29 nov. 1999 ; C. Tăut, Manualul de istorie al Editurii 
Sigma este revizuit, în „România liberă” din 17 decembrie 1999. 

Tudor Opriş, De ce s-a scos de la bacalaureat „ Scrisoare a III-a” ?, în „, Examene 
” an IV, nr. 174, 1-7 nov. 1999, p. 3. 

Silviu Alupei, Numărul securiștilor şi al informatorilor, o mare enigmă, în 
„România liberă”, serie nouă, nr. 2930, 11 nov. 1999, p. 2. 

Gabriel Catalan, Ce-i învăţăm pe copiii noştri ?, în „ Dosarele istoriei ”, an IV, nr. 
12(40) 1999, pp. 59-61. 

Mircea Suciu, Stalinism sub egida MEN ?, în „Dosarele istoriei 
12(40), 1999, pp. 63-64. 


» 


„an IV, nr. 

63. Lucian Boia, Mitul este o mare credință şi nu putem trăi fără o credinţă.., în 
„Examene”, an V, nr. 6 (188), 7-13 febr. 2000, pp. 12-13. 

64. „Cotidianul”, 7 martie 2000, p. 11 (Academia Română își spune cuvântul cu 
privire la manualul de istorie de clasa a XII —a apărut la Editura Sigma). 

65. Emilian M. Dobrescu, Românografia, Bilanţ şi perspective, Bucureşti, Editura 
Compania, 2000, p. 186. 

66. Ibidem, p. 186. Vezi şi Nicu Ploscaru, Odiseea unei licitaţii ilegale, în „Almanahul 
Tribuna învățământului 2000”, pp. 75-81. 

67. Rodica Chelaru, Enervare fără folos, în Dilema”, an IX, nr. 435, 29 VI- SVII 
2001, p. 11. 

68. „Historia”, an VIII, nr. 78, iunie 2008, pp. 14-15. 

69. Ibidem, p.15. 

IV. RECENZII 


RECENZIE LA „HAŞDEU ŞI IORGA. CULTURĂ ŞI 
CIVILIZAȚIE TRADIȚIONALĂ” 
DE GHERASIM RUSU TOGAN 


Prof. Dr. Gheorghe Râncu 
Preşedinte Filială, Câmpina a SȘIR 
Director Colegiul Tehnic Forestier 
Câmpina 


Gherasim Rusu Togan s-a apropiat de opera celor doi savanţi, dată 
fiind formaţia sa etnografică şi folcloristică, dublată de o reală acnbie 
introspectivă asupra culturii populare româneşti. Prin volumul de faţă 
autorul este pus în faţa unei dificile întreprinderi, în contextul 
monumentalităţii formaţiei celor doi, ca: istorici, enciclopedişti, etnografi 
şi etnologi, profesori şi iniţiatori de şcoală, curente şi reviste, publicişti şi 
editori, oratori şi critici, literați şi creatori de noi domenii în planul 
culturii naționale şi nu numai. 

Incursul pe care şi l-a propus Gherasim Rusu Togan impune ca 
volumul său să fie parcurs pe îndelete, nu ca o lectură rapidă de roman de 
după - amiază, ci ca un studiu amănunţit şi abisal asupra căruia trebuie să 
te apleci, cuantificând o bogată sursă de informaţie, de cunoaştere şi în 
mod special de a înţelege planul analizei propuse. Este la fel de veridic, 
cel puţin din perspectiva noastră, că autorul nu şi-a propus să le analizeze 
contribuţia adusă la cunoaşterea culturii poporane de la noi, punându-i pe 
cei doi savanţi comparativ faţă în faţă, cât mai ales de a se apropia dintr- 
un unghi cât mai favorabil, şi anume cel al complementarităţii lor. 

Totul este pus într-o formulă interogativă: dacă Haşdeu n-ar fi 
existat, lorga nu ar fi fost atât de mare prin vastitatea operei sale. De aici 
şi o constatare ce trebuie înţeleasă în prezentarea lui Haşdeu şi a lui 
Iorga, ca apărători ai neamului românesc, ca doi străluciți combatanți în 
planul frontului istoriografic cu detractorii istoriei românilor. 

Etnograful câmpinean surprinde corect prin studiul său, că prin 
cercetările şi lucrările scrise cei doi enciclopedişti şi-au adus o mare şi 
reală contribuţie la umplerea acelui „vid, gol istoric”, de cca. o mie de 
ani, ce corespunde fenomenului marilor migrații euro-asiatice de la 
începuturile evului mediu şi până la explozia obştilor săteşti româneşti 
spre statalitate. Cei doi istorici demarează analizele lor de la sat (obşte), 

înţeles nu ca o entitate bazată pe relaţiile de rudenie, ci pe raporturile de 
muncă şi de creaţie anonimă în planul coexistenţei etnice, în raportul 
direct economic, social, lingvistic, cultural şi religios, dar şi militar cu 
alogenii veniţi în spațiul carpato — danubiano - pontic. 

Se completează astfel un tablou veridic asupra psihologiei şi 
mentalului românesc din care au descins: munca, omenia şi ospitalitatea, 
răbdarea, rezistenţa şi toleranța mai ales față de străini. În planul 
etnopsihologiei româneşti s-au activat în adstrat (contactul şi influenţele 
străine mulate pe coloana vertebrală a românilor), cu precădere în evul 
mediu şi epoca fanariotă a ceea ce reprezintă şi astăzi: necinstea, hoția şi 
şmecheria, diminuarea empatiei etnice şi toate completate de lene, 
dezbinare, credulitate - delăsare — laşitate, mergând până la lipsa 
respectului față de lege, faţă de muncă şi faţă de celălalt (n.n.). 

Autorul surprinde acea melancolie optimistă specifică românului, 
mai ales în planul ajutorului divin, aflat într-o implacabilă aşteptare, 
decât în şi prin directa implicare în modelarea propriului destin etnic. De 
altfel, el îi încadrează în curentul autohtonist, cu precădere pe Haşdeu, în 
timp ce la Iorga se adaugă o tendinţă preeuropenistă, specifică românilor 
din perioada interbelică. 

Cei doi titani ai culturii româneşti s-au apropiat de cultura populară 
venind dinspre perspectiva unei cercetări istoriografice. Folclorul şi 
etnografia anonimă, atât în plan individual, cât şi colectiv, au devenit 
instrumente în abordarea continuității româneşti. 

Haşdeu şi Iorga, consimte autorul, s-au intersectat puţin în 
contemporaneitatea lor: în timp ce magul de la Câmpina era la apusul 
carierei, Iorga se afla în plină ascensiune. În vreme ce B.P.Haşdeu a 
excelat aproape în toate (etnologie, etnografie, folclor, lingvistică, 
literatură şi istorie), Nicolae Iorga a excelat în istoria globală, căreia i-a 
subsumat folclorul şi artele populare. Gherasim Rusu Togan apelează 
corect la afirmaţia lui G.Călinescu, care referindu-se la Haşdeu reliefa că, 
acesta a izbutit aproape peste tot, pentru ca despre Iorga să afirme că a 
fost minor în fiecare activitate, dar măreț prin vastitatea operei sale. În 
vederea explicării culturii moderne româneşti cei doi au abisat până la 
izvoarele ascunse ale culturii poporane, manifestând o pasiune romantică, 
dar şi cu accente pozitiviste faţă de tot ce a fost şi este românesc. 

Completându-l pe autor, am continua că Haşdeu, ca filosof al 
istoriei, a fost atras şi a excelat în spaţiul cosmogonic românesc, căutat în 
toate formele culturii populare, pentru ca Iorga, mai pragmatic, să fie 
personalitatea de cea mai mare mărime, ce şi-a propus să stabilească şi să 
explice relaţia/raportul dintre spiritul teoretic al românului şi simţul 

aplicativ, practic. Aceasta explica obstinenţa cu care Iorga s-a aplecat 
asupra descrierii meşteşugurilor la români, despre extraordinara 
capacitate de împrumut, de preluare spre formele tradiționale ale 
existenţei sale. 

Exegeţii, indiferent de ce parte a baricadei comparative s-ar afla, au 
sesizat structura contradictorie la cei doi în raportul dintre rigurozitatea 
ştiinţifică, dar şi aplecarea spre fabulaţie atunci când argumentele lipseau 
(cu precădere la Iorga din perspectiva noastră). Este la fel de adevărat, 
însă, că în vasta lor operă cei doi s-au axat pe triada depistare — cercetare 
- editare, în care liantul era dat de interpretarea datelor, supuse metodei 
comparatiste. 

Fin observator şi cunoscător al operei lui B.P.Haşdeu, profesorul 
Rusu afirmă despre savantul de la Câmpina, că a fost primul gânditor 
român ce a cercetat cultura populară pe baza unei metodologii ştiinţifice. 
Demersul haşdeian începe de la fondul anonim, de la cultura nescrisă, 
oraliană, de la cutumele ce intră în mit şi rit, îmbrăcate într-un ezoterism 
complementar, de la credinţele păgâne la creştinism. Haşdeu a excelat 
remarcabil în planul mitologiei carpatiene, transcendând spre filologie şi 
filosofia limbajului. La Haşdeu, limba este principalul instrument de 
descifrare a misterelor unui popor, depăşindu-şi prin aceasta nu doar 
înaintaşii, cât şi pe majoritatea urmaşilor săi. A parcurs aproape toate 
compartimentele lingvisticii moderne, lăsându-şi amprenta creatoare în 
fiecare dintre ele. S-a aplecat cu o remarcabilă acribie asupra teoriei 
straturilor, atât în plan etnic, cât şi în plan lingvistic, autorul volumului de 
faţă considerându-l un geniu de o „înspăimântătoare vastitate”, „ca o 
conştiinţă cu uşile deschise”. 

Din perspectiva lui Gherasim Rusu Togan rezidă şi faptul că, până 
la Haşdeu nimeni nu a abordat folclorul în manieră ştiinţifică, el fiind şi 
întemeietorul etnopsihologiei şi a etnologiei comparate, definind 
folclorul ca o operă anonimă a colectivităţii. Profesorul şi scriitorul 
consemnează la fel de corect: dacă D.Cantemir este părintele etnografiei 
româneşti, B.P.Haşdeu este adevăratul ctitor şi iniţiator al cercetării 
ştiinţifice a folclorului. Autorul este preocupat în explicaţiile date în a 
surprinde preocupările haşdeiene asupra substratului dacic, ca autohtonist 
el reîntorcându-se la dacism prin doină, frunza verde, datini şi obiceiuri, 
prin basm, mit şi căutarea elementelor păgâne ce au transcendenţa în 
creştinismul mioritic. La Gherasim Rusu Togan, magul de la Câmpina 
este evocat şi ca un vizionar, ca un veritabil sociolog care, plecând de la 
chestionarele începute, prefigurează şi construieşte profilul psihologic al 
românului. 

Noi am completa, că în 2003 România a aderat la Convenţia 
internațională de salvgardare a culturii tradiționale şi a folclorului ca 
parte componentă a patrimoniului universal. Precizăm, doar, că România 
a intrat în patrimoniul universal prin ritualul căluşului şi prin doină, şi că 
de aici un merit, ca piatră de temelie, i-a aparținut lui B.P.Haşdeu. 

Continuându-şi demersul, Gherasim Rusu Togan se opreşte la 
Nicolae Iorga, ca la cel mai prolific autor de cărţi, studii şi articole (peste 
6000, n.n.). Iorga a fost sedus de folclor, susţine autorul, nu doar ca un 
cercetător remarcabil, cât mai ales în explicarea substratului traco-geto- 
dacic şi a zestrei specifice cu care s-a intrat şi s-a ieşit din complexul 
proces al romanizării. Deşi s-a apropiat de lumea satului şi din 
perspectivă sămănătoristă, Iorga a legat intrinsec şi corect transhumanţa 
de formele simple de locuit la români, implicând în descrierile sale, 
obositor de amănunțite, câteodată, habitatul de la stână şi casă, insistând 
pe ornamentaţia interioară şi exterioară, pentru a finaliza cu biserica, 
portul, ornamentaţia ţesăturilor, meseriile, meşteşugurile, uneltele şi nu în 
ultimul rând cu simbolistica iconografică. De fapt şi autorul este surprins 
la lorga de această insistență a descrierilor până la detaliu. Faţă de 
B.P.Haşdeu, Nicolae Iorga a pus un deosebit accent şi pe aspectele de 
viaţă economică şi socială, construind imaginea vieţii cotidiene la 
români, ca nimeni altul, până astăzi. Ca etnolog şi etnopsiholog, N.Iorga 
leagă şi explică viaţa arhaică a lumii medievale de viaţa cotidiană, ca 
argumente indubitabile ale continuității româneşti. 

Folcloristul câmpinean face în volumul său şi o scurtă incursiune în 
lumea basmului, completându-i pe cei doi savanţi în planul naşterii 
basmului ca mit, a circulaţiei şi a interferenţei cu celelalte şcoli europene, 
reliefând la Iorga asiduitatea cu care acesta a urmărit periplul basmului 
din India şi Orient în general, prin Bizanţ şi Europa, sesizând impactul 
creaţiei şi al vieţii, ca o confruntare inevitabilă dintre bine şi rău, de la 
zoroastrismul mazdaisto-persan şi până la feţii-frumoşi, zmeii şi zânele 
din basmele româneşti. 

Autorul sesizează şi faptul, că față de Haşdeu, Iorga a acordat un 
real interes față de Biblie şi circulația cărții religioase la români, dar mai 
ales, că savantul de la Vălenii de Munte, prin implicarea în viaţa politică 
a trecut de pe poziţiile autohtonismului spre cele ale unui europenism, 
instalat în preajma declanşării celui de-al doilea război mondial la mulţi 
intelectuali români. 

Abordându-şi volumul din perspectiva palierului culturii şi al 
civilizaţiei tradiţionale la români, Gherasim Rusu Togan era firesc să nu 
acorde spaţiul necesar şi pentru poziţiile celor doi savanţi din perspectiva 

raporturilor interetnice. Este de fapt vorba despre antisemitism, înţeles la 
cei doi nu în forma manifestărilor violent fizice, cât mai ales a unei critici 
aduse evreului de pe poziţii intelectualiste şi creştin-ortodoxe. Dacă la 
Eminescu, teama faţă de evreu era înţeleasă ca una specifică societăţii 
româneşti moderne, de la jumătatea sec. al XIX-lea (creşterea lor 
numerică şi concurenţa adusă capitalismului autohton), la Haşdeu, 
antisemitismul său se explică prin tinereţea petrecută în mediile ruseşti şi 
polono - ucrainiene. Într-o scrisoare remisă lui Lazăr Şeineanu, Haşdeu 
mărturisea că a fost şi a rămas un antisemit. În 1866, în „Studiu asupra 
iudaismului” B.P.Haşdeu scria, învinuindu-i pe evrei: că nu muncesc, nu 
produc, dar în schimb se înmulţesc şi se îmbogăţesc, împrăştiind 
seminţele corupției şi ale mitei. Critica adusă lui Haşdeu pentru 
convingerile sale antisemitice, manifestate doar în plan ideatic şi în nici 
un caz în plan fizic, ni se pare o injusteţe evidentă din partea unor autori 
de după 1989, ce au excelat prin interpretările lor subiective şi nefondate, 
decăzute din planul etic al abordărilor ştiinţifice. 

La Iorga, situația este oarecum diferită. Istoricul Oldson afirma că 
antisemitismul lui Iorga a fost de o eleganţă diferită. La Iorga şi la 
Haşdeu, ca de altfel la majoritatea românilor, antisemitismul a îmbrăcat o 
haină religioasă, generată de tradițiile specifice bisericii, dar mai ales 
ortodoxismului românesc. De fapt, la Iorga, în al doilea deceniu 
interbelic, antisemitismul său s-a diluat, el opunându-se conceptului 
rasial şi violenţei susţinute de Garda de Fier. 

Actuala societate românească, atentă sau nu la disputele existente, 
la unele acuze ce se aduc unor mari şi foşti intelectuali români, nu are, 
încă, creionată o poziţie bine stabilită. De aici şi numeroase abordări şi 
critici ce umbresc opera unor mari creatori, printre care şi cei trei 
menţionaţi în rândurile de faţă. Credem că este necesară punerea sub lupa 
cercetării şi a acestor aspecte ce îşi aşteaptă răspunsul din partea 
publicului larg. Mentalul postdecembrist, şi din nefericire abordările mai 
multor autori, consacraţi prin studiile lor au supus criticii şi demitizării 
activităţii şi operelor unor mari personalităţi ale culturii româneşti din 
sec. al XIX-lea şi al XX-lea. 

Nu putem încheia recenzia noastră fără a recomanda cu toată 
seriozitatea lecturarea volumului ieşit de sub peniţa scriitorului şi 
folcloristului Gherasim Rusu Togan, ca o contribuţie deosebită la 
exegeza făcută operelor lui Haşdeu şi Iorga, precum şi a 
complementarităţii dintre cultura populară şi cea cultă. 

RECENZIE LA „TINEREȚEA. CĂTĂNIA. RĂZBOIUL” 
DE GHERASIM RUSU TOGAN 


Prof. Dr. Gheorghe Râncu 
Preşedinte Filială, Câmpina a SȘIR 
Director Colegiul Tehnic Forestier 
Câmpina 


În preambulul volumului, autorul mărturiseşte că dedică această 
carte memoriei tatălui său, Moisă, ca de altfel şi sutelor de mii de români 
morţi, mutilați şi dispăruţi în cele două războaie mondiale. 

Scriitor, poet şi eseist, dar mai ales consacrat în planul etnografiei, 
etnologiei şi al folcloristicii româneşti, Gerasim Rusu Togan şi-a propus 
un parcurs al trecerii destinului bărbătesc, şi nu numai, prin triada prin 
care feciorul (tinereţea) ajunge la maturitate, trecând prin vicisitudinile 
existenţiale ale  cătăniei, războiului, ale  înstrăinării sau ale 
depământenirii. Autorul aduce în prim plan un bazin important al creației 
populare, cel materializat prin: cântecul de cătănie şi de război, cântecul 
desţărării sau al înstrăinării, scrisorile şi jurnalele de front, precum şi 
interviurile realizate printre veteranii prahoveni din cel de-al doilea 
război mondial. Construit ca un sumar al destinelor umane, volumul se 
deschide ca o completare la ceea ce scria, încă de la sfârşitul sec. al XIX- 
lea B.P.Haşdeu, că sorgintea unei literaturi se află în gura poporului, sau 
L. Blaga despre veşnicia poporului român care s-a născut şi persistă prin 
lumea satului, ca o arhivă neinstituţionalizată a unui popor (n.n.). 

Deşi consacratul căutător de folclor abordează cătănia ca pe o 
instituţie de tip medieval, tot el abisează în plan ritualic, inițiatic, până la 
nedeia dacică, trecând prin maialul, lătureanul şi căluşarul ca sărbători în 
care tema centrală este pregătirea feciorilor pentru marea întâlnire cu 
viaţa, cu confruntarea ridicării la oaste sau la război. În faţa „sfatului 
oamenilor buni şi bătrâni” — areopagul obştii săteşti la românii evului 
mediu — tinerii sunt iniţiaţi în arta întrecerii în luptă sau exerciţii fizice, 
ca vechii elini ai anticelor olimpiade. Comunitatea susţine şi însoţeşte 
participarea feciorilor, adăugând şi lătureanul ca implicarea tinerilor şi 
din alte sate în bătătura maialului, ca o solidaritate între comunităţile 
romaniilor de vale. Căluşarul transpune prin dansul inițiatic pregătirea 
feciorului pentru a intra în tagma bărbaţilor, ca o transpunere prin mişcări 
în planul tematic al solidarității oşteanului pe câmpul de luptă, atunci 
când fiecare depinde de implicarea celuilalt/celorlalţi. 

Căluşarul, ca şi întreaga comunitate, se teme de iele, de răul ce 
poate fi doar intuit, de aceea în plan cromatic tânărul poartă cămaşa 
destinului, în care roşul şi negrul se întrepătrund pe fundalul albului 
(culoarea purității, a nepăcatului), ca o cromatică a sângelui şi a morţii. 
Autorul surprinde revolta prin blestem, atât al feciorului, cât şi al 
comunităţii, al grijei ancestrale a celui plecat dintre ai săi faţă de rosturile 
vieţii, implicit față de ogor, cal, plug şi car într-o unicitate şi o succesiune 
repetabilă şi implacabilă a trăirilor, fie că este vorba de cătănia secolelor 
al XV-lea — al XIX-lea, dar şi a celor două războaie mondiale din veacul 
trecut. 

Gherasim Rusu Togan remarcă tonalităţile jeluitoare ale cântecului 
de cătănie, în care începutul este întotdeauna însoţit de blestem, dublat de 
cel al celui ridicat la oaste, de cel al mumei, tatălui sau al rudelor. 
Cântecul de cătănie este încărcat de sentimentul mioritic al presimţirii 
inevitabilului sfârşit, ca o rupere de viaţa anterioară. Blestemul nu are ca 
țintă doar soarta, cât mai ales statul, cel care-i frânge destinul, viaţa de 
tihnă din mijlocul comunităţii. 

Inițierea tinerilor pentru a intra în tagma bărbaţilor era, de fapt, o 
obligativitate pentru întreaga comunitate masculină. Această constatare 
îşi are acoperirea în lumea realului medieval românesc. Astfel, pe baza 
informaţiilor existente, istorici şi sociologi români estimează că Moldova 
lui Ştefan cel Mare (1457-1504) ar fi numărat peste 300.000 de suflete. 
Dacă extragem numărul femeilor (biologic cu 1/3 mai mare decât cel al 
bărbaţilor), al bătrânilor şi al copiilor, cei care nu puteau fi ridicaţi la 
oaste, ne rămân cca. 40.000 de bărbaţi, fapt ce corespunde izvoarelor 
medievale ce atestă pentru oastea cea mare şi steagurile boiereşti acest 
număr. 

Revolta ca trăsătură dominantă este sugestiv redată prin: 

„Înălţate împărate/ Nu mă înstrăina departe, / Tu ştii rându tunului/ 
Eu ştiu rându plugului”. 

Cântecul de cătănie, ca şi cel de război, scrisorile şi jurnalele de 
front sunt cântecul de unul singur, ca o trecere dinspre imanenţa vieţii 
spre transcendentul sacru al nefiinţei, nu ca o plecare pe termen scurt, ci 
ca o desprindere totală față de tot ceea ce a fost. Tocmai din această 
perspectivă, cântecul de cătănie este un cântec de jale. 

În sumarul căutărilor sale, ca fântânar al folcloristicii româneşti, 
Gherasim Rusu Togan readuce în actualitate cântecul înstrăinării sau aşa 
cum autorul îl denumeşte, drept cântec al depământenirii, al desțărării. 
Este abordată drama ruperii de cei dragi, de casa cu părinţi, a disperării şi 
a revoltei celui care pleacă pentru a se întâlni cu soarta pe alte meleaguri, 

ca o soluţie a binelui pentru ai săi. Înstrăinatul are sămânţa îngropată în 
glia satului, dar ea înflorind şi uscându-se pe alte meleaguri. De fapt, prin 
cântecul înstrăinării se intră într-un alt capitol existenţial, cel al românilor 
de pe cuprinsul monarhiei dualiste austro-ungare (1867-1918), forţaţi 
prin legile antiromâneşti: Trefort (1879) şi Apponyi (1907), de lipsa de 
pământ, de lipsa drepturilor primare, dar şi de cele naţionale, din cauza 
datoriilor, a perioadelor de recesiune şi de recolte slabe, pentru a pleca 
spre tărâmul făgăduinţei — America. 

Înstrăinarea, abordată ca fenomen general, a cuprins la români mai 
multe valuri de emigrări: primul val, 1867-1914, cel de-al doilea din 
perioada interbelică, al treilea în şi după cel de-al doilea război mondial — 
incluzând aici şi perioada comunismului, pentru ca ultimul val să 
debuteze după 1990. 

Statisticile recente, cu toată subiectivitatea lor, relevă existenţa în 
S.U.A. şi în Canada a peste 1, 1 milioane de români. Cunoscuta 
publicaţie „Telegraful român” reliefa pentru perioada 1889-1914 
emigrarea a peste 135.000 de români din Transilvania, Maramureş, Banat 
şi Bucovina, din care 21.000 de români s-au repatriat în 1920, pentru a 
scădea la 8.000 în 1921. În 1902 era atestată prima biserică românească 
în S.U.A., în timp ce primul episcop desemnat de B.O.R. a fost Policarp 
Moruşcă. 

Majoritatea covârşitoare a românilor plecaţi provenea din rândul 
țărănimii, urmând pauperii urbani, intelectualii şi preoţii. Unul dintre 
primii plecaţi, înaintea primului val, a fost preotul Samuil Damian despre 
care se păstrează şi o interesantă corespondență cu politicianul şi 
fizicianul american Benjamin Franklin. Doar în plan informativ îl 
menţionăm şi pe românul George Pomutz, ajuns general în timpul 
războiului de secesiune (1861-1865). 

Gherasim Rusu Togan urmăreşte şi surprinde în ciclul înstrăinării 
repatrierii. Surprindem o mândrie naturală în prejudecata autorului, că 
desțăraţii şi-au păstrat identitatea, că şi-au crescut şi educat copiii în 
conştiența românească a existenţei. Doar sugestiv redăm prin aceste 
pagini: 

„Plânge-mă, maică cu dor / Că ţi-am fost vrednic fecior, / De m- 
am dus în ţări străine/ Unde nu cunosc pe nime, /Numai frunza şi ierbuţa/ 
Şi ce mi-a mai scris măicuţa, / Să mă usce pe-aici dorul/ Dac-am vrut să- 
mi sparg ulciorul/ Să trec balta cu vaporul”. 

Sau: 

„Americă, bătu-te-ar focul/ Mi-ai schimbat rostul şi locul, / Cu 
dolari m-ai amăgit/ Şi iată-mă pribegit, / M-aşteaptă-n poartă copiii/ Să 
mă-ntore din dealul viii/ Dar eu m-am dat vântului/ La capătul 
pământului”. 

Autorul în sumarul periplului asupra cântecului de cătănie, de 
război şi de înstrăinare se opreşte, insistând şi asupra scrisorilor de 
război, unele în versuri, altele sub forma jurnalului de front, incluse în 
drama Răsăritului şi încheiate în amăgitoarea nădejde a reîntoarcerii la 
vatră, la cei dragi, la ogor şi la plug. Ele sunt reale mărturii ale prezenţei 
militarilor români în infern, şi nu întâmplător Gherasim Rusu Togan în 
epilogul volumului său deplânge soarta cimitirelor româneşti, ale crucilor 
prăbuşite şi ale mormintelor neîngrijite. Este uitarea neamului? Personal 
am răspunde că nu, amintind doar pentru anul 2012, desfăşurarea la Cluj 
al celui de-al nouălea festival al cântecului de cătănie. 

Tabloul general al mărturiilor despre infernul românesc de peste 
Nistru este completat şi de cântecele de iertare şi de rămas bun, de cele 
ale Stalingradului şi ale blestemelor înălțate în eterul stalinist, ca şi cele 
peste 20 de interviuri strânse, mărturii autentice de la veteranii celei de-a 
doua conflagrații mondiale, proveniţi din judeţul Prahova. Sunt biografii 
încărcate de suferință a unor bărbaţi, trecuţi astăzi de 85-90 de de ani, 
uitaţi de semenii lor în albia existenţialului postbelic, a comunismului şi a 
anilor de după 1990. 

Volumul nu se putea încheia fără o scurtă introspecţie şi asupra 
regimului comunist, abordat de autor ca o acţiune barbară de decapitare a 
lumii rurale, ca o pelagră conştient aruncată de comunişti asupra 
credințelor, datinilor şi ritualurilor la români. Salvarea spiritului 
românesc, al anonimului individual sau colectiv în actul creaţiei 
folclorice este, de altfel, şi scopul cercetărilor necontenit întreprinse de 
Gherasim Rusu Togan, volumele şi articolele sale fiind nu numai o 
dovadă, dar şi o reală contribuţie (confirmată de Uniunea Scriitorilor, de 
critici şi diverşi autori) adusă în lumea scrisului despre ceea ce a fost, 
este şi va fi neamul românesc. 

